On möodunud veidi üle saja viiekümne aasta kuulsa prantsuse kirjaniku Jules Verne'i sünnist, kuid 
oma teaduslik-fantastiliste ja geograafiliste seiklusromaanidega jagab ta siiamaani edukalt teadmisi 
väga paljudelt elualadelt, kiskudes lugejat kaasa ammendamatusse fantaasiamaailma. 

Jules Verne sündis 1828. a. Prantsuse sadamalinnas Nantes'is ja lapsepõlvest peale oli tal tihedaid 
kokkupuuteid laevade ning meremeestega. Sealt on pärit ka ta seikluskirg ja soov näha võõraid maid 
ning rahvaid. 

Tema elu ja looming langesid ajaliselt ühte suurte geograafiliste avastustega ning teaduse ja tehnika 
tormilise arenguga. Tunnustuse kirjanikule tõigi uus, varem väheviljeldud žanr — teaduslik- 
fantastilised seiklusjutud ehk «raamatud teadusest», nagu kirjanik neid ise nimetas. 

Tema tuntumaid teoseid on kindlasti triloogia «Kapten Granti lapsed», «Saladuslik saar» ja «20 000 
ljööd vee all». 

«Kapten Granti lastes» on juttu teadmata kadunud Šoti meremehe kapten Granti otsingutest, kes on 
läinud uurima Vaikse ookeani saari, et seal luua uus ja vaba Šoti asumaa. Otsimisreisil, kuhu lähevad 
kaasa ka tema lapsed Mary ja Robert, satutakse Ameerika ning Austraalia mandritele ning Uus- 
Meremaa saartele. Autor kirjeldab värvikalt ja elavalt sündmuspaikade loodust, räägib nende alade 
avastamisest ning uurimisest. Oma tegelasi viib ta aga osavasti läbi igasuguste ohtude ja seikluste. 

Esimene osa 


VASARHAI 


1864. aasta 26. juulil lõikas tore jahtlaev tugevas kirdetuules jõudsalt Põhja kanali voogusid. Laeva 
grootmastis lehvis Inglise lipp, masti tipus sinine vimpel, millel olid kullaga tikitud nimetähed E. G. 
ja nende kohal. hertsogikroon. Jahtlaeva nimi oli «Duncan» ja selle omanik oli lord Glenarvan, üks 
kuueteistkümnest ülemkotta kuuluvast Šoti peerist ja kogu Briti kuningriigis kuulsa Royal Thames 
Yacht Clubi väljapaistvaim liige. 

Lord Edward Glenarvan viibis laevaloma noore naise leedi Helenaga ja oma sugulase major 
MacNabbsiga. 

Äsja valminud «Duncan» oli tulnud proovisõidule mõned meremiilid väljapoole Clyde'i lahte ja 
kavatses nüüd Glasgow'sse tagasi pöörduda. Silmapiirile kerkis juba Arrani saar, kui vahimadrus 
märkas jahi kiiluvees ujuvat suurt kala. Kapten John Mangles laskis sellest kohe lord Edwardile 
teatada. Lord tuli ühes major MacNabbsiga laevalaele ja küsis kaptenilt, mis kala see võiks olla. 
«Kõrgeausus, ma arvan, et see on õige suur hai,» vastas John Mangles. 

«Hai siinseis vetes!» hüüatas Glenarvan. 

«Selles pole kahtlust!» sõnas kapten. «Selliseid haisid leidub kõigis meredes ja kõigil 
laiuskraadidel. See on nõndanimetatud vasarhai. Kui ma väga ei eksi, on meil tegemist just seda liiki 
elukaga. Kui teie kõrgeausus nõustub ja kui leedi Glenarvan suvatseb huvitavat kalapüüki pealt 
vaadata, siis saame peagi teada, mis elukas see on.» 


Peer- kõrgaadlik, Inglise parlamendi ülemkoja liige. 
+ 


«Mis teie arvate, MacNabbs?» pöördus lord Glenarvan majori poole. «Olete nõus riskima!» 
«Olen nõus kõigega, mis teile meeldib,» vastas major rahulikult. 

«Muide, neid hirmsaid loomi tuleb hävitada nii palju. kui vähegi võimalik,» jätkas John Mangles. 
«Kasutagem juhust, ja kui kõrgeausus suvatseb nõustuda, siis kujuneb sellest niihästi erutav kui ka 
kasulik ettevõte.» 


«Olgu, John,» ütles lord Glenarvan. 
Ta laskis sellest teatada leedi Helenale, kes kalapüügi vastu tõepoolest suurt huvi tundes tema juurde 
tekile tõttas. 

Meri oli suurepärane. Oli hõlbus jälgida hai kiireid liigutusi veepinnal, kui ta hoogsalt sukeldus 
või kiirelt pinnale sööstis. John Mangles tegi vajalikud korraldused. Madrused heitsid üle 
parempoolse parda tugeva köie, mille otsas oli paksu pekitükiga varustatud konks. Kuigi hai oli alles 
viiekümne jardi kaugusel, haistis ta oma apluses talle pakutavat sööta ja lähenes kiiresti laevale. Oli 
näha, kuidas ta otstest hallid, keha poolt mustad uimed võimsalt voogusid peksid, sabauim aga 
vääramatult sirget liikumissuunda hoidis. Mida lähemale ta jõudis, seda rohkem tulid nähtavale ta 
suured väljapungitatud, aplusest põlevad silmad; kui ta selili pöördus, lasksid ammuli lõuad näha 
neljakordset hammasterida. Ta pea oli suur ja selle asetus meenutas varre otsa kinnitatud kahepoolset 
vasarat. John 

Mangles ei eksinud - see oli haide perekonna kõige aplam esindaja; inglased nimetavad teda 
vasarhaiks, provanslased juudikalaks. 

«Duncani> reisijad ja meeskond jälgisid haikala liigutusi elava tähelepanuga. Peatselt oli hai 
sööda lähedal; ta pöördus selili, et seda paremini vaadata, ja pekikamakas kadus ta määratusse 
kurku. Ning juba ta sipleski ägedasti trossi sikutades konksu otsas. Madrused tõmbasid suure raa 
otsa külge kinnitatud tali abil koletisliku hai üles. 

Hai rabeles tugevasti, tundes end välja kistavat oma loomulikust keskkonnast. Kuid ta 
rabelemisest saadi jagu. 

Libiseva sõlmega varustatud köis aheldas ta saba ja halvas. liikumisvõime. Mõne hetke pärast oli 
ta üle reelingu tõstetud ja laevalaele paisatud. Kohe lähenes talle ettevaatlikult üks meremehi ja raius 
võimsa kirvehoobiga maha mereeluka kohutava saba. 

Kalapüük oli lõppenud; koletise poolt polnud enam mi-. 

dagi karta; meremeeste kättemaksuiha oli rahuldatud, nende uudishimu aga mitte. Igal laeval on 
kombeks hoolikalt uurida hai sisikonda. Teades tema pöörast aplust, ootavad madrused mõnd 
üllatust, ning sageli ei tulegi neil pettuda. 

Leedi Glenarvan ei tahtnud tülgastava «uurimise» juures viibida ja läks tagasi kajutissee. Hai alles 
lõõtsutas. Ta oli kümme jalga pikk ja kaalus üle kuuesaja naela. Niisugune pikkus ja kaal on vasarhai 
kohta tavaline. Kuigi ta ei kuulu kõige suuremate haide hulka, tuleb teda pidada üheks kõige 
kardetavamaks. 

Varsti oli selle määratu kala kõht ilma pikema jututa kirvehoopidega avatud. Konks oli tunginud 
lausa makku, mis osutukls täiesti tühjaks. Ilmselt oli hai pikemat aega nälginud. Pettunud madrused 
pidid ta juba merre tagasi viskama, kui pootsmani tähelepanu paelus mingi vormitu tomp, mis oli 
sisikonda kõvasti kinni jäänud. 

«Oo! Mis see on?» hüüdis ta. 
«See on kaljutükk, mille elukas on vist ballastiks alla neelanud,» vastas üks madrustest. 

«Ei,» arvas teine. «See on lihtsalt kahurikuul, mis lurjust on kõhtu tabanud ja mida ta pole veel 
jõudnud ära seedida. » 

«Olge nüüd vait,» sõnas laevaohvitser Tom Austin. «Kas te ei näe, et see elukas on olnud püsti 
joodik? Viinaga koos neelas ta alla ka pudeli, et midagi kaotsi ei läheks». 

«Mis!» hüüatas lord Glenarvan. «Hai kõhus on pudel?» 

«Pudel mis pudel!» vastas pootsman. «Aga on näha, et otse keldrist see küll ei tule.» 

«Hästi, Tom,» ütles lord Edward, «võtke pudel ettevaatlikult valja. Merest leitud pudelid sisaldavad 
sageli väärtuslikke dokumente.» 

«Arvate?» kahtles major MacNabbs. 

«Igatahes usun, et seda võib juhtuda.» 


«Oh, ma ei vaidle sugugi vastu,» vastas major. «Võib olla peitub seal koguni mõni saladus.» 

«Seda näeme kohe,» ütles Glenarvan. «Noh, Tom?» «Siin ta on,» osutas laevaohvitser vormitule 
esemele, mille ta mõninga vaevaga oli hai kõhust välja kiskunud. 

«Hea küll,» ütles Glenarvan, «laske see ilge asi puhtaks pesta ja ühiskajutisse tuua.» 

Tom täitis. korralduse, ja see nii ebatavaliselt leitud pudel asetati lauale, mille ümber võtsid istet lord 
Gle- 

narvan, major MacNabbs, kapten John Mangles ja leedi Helena, sest räägitakse, et naised on alati 
pisut uudishimulikud. 

Merel kujuneb väikseimgi asi sündmuseks. Tekkis hetkeline vaikus. Kõik silmitsesid uurivalt seda 
habrast leidu. 

Kas peitus selles mõne suure õnnetuse saladus või ainult. tühine teade, mille igavlev meresõitja oli 
vete meelevalda usaldanud? 

Tuli selgitada, milles asi seisis, ning Glenarvan hakkas pikemalt ootamata pudelit uurima. Ta 
tegutses muide igati ettevaatlikult, nagu sellistel juhtudel vajalik; teda oleks võinud võrrelda tõsise 
süüasja peensustesse süvenenud kohtu-uurijaga. Ja tal oli õigus, sest näiliselt kõige tühisemgi asjaolu 
võib sageli viia tähtsa avastuse jälile. 

Enne pudeli sisemusega tutvumist uuriti selle välimust. Pudelil oli pikk kael, mille toeka suu 
ümber püsis veel roostest puretud traadiots; väga paks klaas, mis võis taluda mitmeatmosfäärilist 
survet, oli ilmselt Champagne'i' päritoluga. Sääraste pudelitega purustavat Ai või Epernay* 
viinamarjakasvatajad toolijalgu, ilma et klaasile tekiks mõranemise jälgegi. Nõnda võis seegi pudel 
julgesti taluda pika rännaku ohtusid. 

«Cliguot' firma pudel,» ütles major lihtsalt. 

Ja et ta näis olevat asjatundja, siis ei vaieldud tema väitele vastu. 

«Kallis major,» lausus leedi Helena, «kas pole ükskõik, mis pudel see on, kui me ei tea, kust ta 
tuleb.» 

«Me saame seda teada, kallis Helena,» vastas lord Edward. «Igatahes niipalju võib juba öelda, et 
see tuleb kaugelt. Vaadake teda katvat kivikihti, see on merevee mineraliseerunud sadestis. See 
pudel on enne haikala kõhtu sattumist juba kauemat aega ookeanis ujunud.» 

«Võimatu olekski vastu vaielda,» möönis major. «Muidugi, see habras pudel võis oma kivise 
koore kaitse all sooritada pika teekonna.» 

«Aga kust ta pärit on?» küsis leedi Glenarvan. 
«Oota, kallis Helena, oota; pudelitega peab kannatlik olema. Kui ma väga ei eksi, vastab see pudel 
ise kõikidele meie küsimustele.» 


1 Champagne— provints Prantsusmaal, kuulus šampanja veini poolest. 
2Ai,Epernay- kohanimed Champagne'is. 

Ja Glenarvan hakkas pudelisuud katvat kõva ainet maha kraapima. Peagi tuli nähtavale kork, mida 
merevesi oli tugevasti rikkunud. 

«Halb märk,» ütles Glenarvan. «Kui pudelis leidub mõni paber, siis on see väga halvas 
seisukorras.» 

«Seda on karta,» tähendas major. 

«See halvasti suletud pudeloleks varem või hiljem põhja läinud,» jätkas Glenarvan. «Õnn, et hai 
selle alla neelas ja. meie kätte «Duncani» pardale tõi.» 

«Kahtlemata, kuid siiski olnuks parem, kui oleksime pudeli välja õngitsenud avamerel, täpselt 
kindlaksmäärataval pikkus- ja laiuskraadil,» vastas John Mangles. «Ohuja merevoolusi uurides oleks 


siis võinud läbitud teekonna teada saada, aga selliste kirjakandjate puhul, nagu on haid, kes liiguvad 
vastu tuult ja voolu, on juba raske midagi kindlat öelda.» 
«Seda näeme,» vastas Glenarvan. 
Suurima ettevaatusega võttis ta korgi pudelilt, ja kohe 
levis kajutis tugev soolakas lehk. 

«Noh?» küsis leedi Helena puhtnaiseliku kärsitusega. «Jah,» pomises Glenarvan, «ma ei eksinud! 
Pudelis on paberid!» . 
«Dokumendid! Dokumendid!» hüüdis leedi Helena. «Kuid niiskus näib neid rikkunud olevat,» 
vastas Glenarvan, «ja võimatu on neid kätte saada, sest had on pudeli seinte külge kinni jäänud.» 
«Purustame pudeli,» soovitas MacNabbs. 
«Meelsamini jätaksin ta terveks,» arvas Glenarvan. «Mina ka,» kinnitas major. 

«Kahtlemata,» lausus leedi Helena, «kuid sisu on rohkem väärt kui pudel, seepärast ohverdagem 
juba viimane.» 

«Kui teie kõrgeausus lööks ära ainult pudeli kaela,» ütles John Mangles, «siis saaksime 
dokumendid kätte ilma neid rikkumata.» 

«Aga proovi, mu kallis Edward!» õhutas leedi Glenarvan. 

Et muud üle ei iäänud, otsustaski lord Glenarvan purustada väärtusliku pudeli kaela. 
Selleks tuli kasutada haamrit, sest kivine kest oli omandanud graniidi kõvaduse. Varsti langesid 
pudelikaela killud lauale ja nähtavale tuli mitu üksteise külge kleepunud paberitükki. 

Glenarvan võttis nad ettevaatlikult pudelist välja, eraldas üksteisest ja laotas enda ette lauale, kuna 
leedi Helena, major ja kapten uudishimulikult teda ümbritsesid. 


II KOLM DOKUMENTI 


Merevees pooleidi hävinud paberitükkidel oli näha ainult mõni sõna; read olid peaaegu kustunud. 
Mõne minuti silmitses lord Glenarvan neid hoolega. Ta pööras pabereid igati, vaatas vastu valgust, 
uuris vähimaidki kirjajälgi, mida vesi polnud dkkunud. Siis pöördus ta oma sõprade poole, kes teda 
pineva tähelepanuga silmitsesid. 

«Siin on kolm erisugust dokumenti,» ütles ta, «tõenäoliselt kolm varianti ühest ja sellestsamast 
dokumendist kolmes keeles: inglise, prantsuse ja saksa keeles. üksikud säilinud sõnad lubavad mul 
seda kindlalt arvata.» 

«On neil sõnadel vähemalt mingi tähendus?» küsis leedi Glenarvan. 

«Seda on raske öelda, armas Helena; paberitele kirjutatud sõnad on loetavad ainult osaliselt.» 

«Võib-olla täiendavad dokumendid üksteist omavahel?» 
oletas major. 

«Muidugi,» kinnitas John Mangles, «olekski vähe usutav, et merevesi hävitas tähed kõigil kolmel 
paberil täpselt samadest kohtadest. Kui me need järelejäänud lauseosad kõrvutame, siis leiame neist 
lõpuks mingi arusaadava mõtte. » 


«Selle juurde me nüüd asumegi,» ütles lord Glenarvan. 
«Siin on kõigepealt ingliskeelne dokument.» 
Sellel dokumendil oli sõnade ja ridade asetus järgmine: 


62 Bri gow 


sink stra 
ti 
ski f i 
kad that monit of long 
and ssistance 
lost 
13 


«Nendest on küll raske midagi aru saada,» lausus major pettunult. 

«Olgu kuidas tahes,» vastas kapten, «kuid see on kirjutatud selges inglise keeles.» 

«See on ilmselge,» ütles lord Glenarvan, «sõnad sink, aland, that, and, last on säilinud tervenisti; 
skipp on ilmselt osa sõnast skipperl, ja juttu on kellestki Gr. . . nimelisest isandast, vist hukkunud 
laeva kaptenist.» 

«Lisagem sõnakatkend monit ja ssistance2, mille tähendus on silmanähtav.» 

«Noh, see juba on midagi!» kiitis leedi Helena. 

«Õnnetuseks puuduvad meil terved read,» kahetses major. «Kuidas leida kadunud laeva nimi ja 
hukkumise koht?» 

«Küllap leiame ka need,» oli lord Edward lootusrikas. 

«Selles pole kahtlust,» sõnas major, kes oli alati igaühega nõus, «aga mis kombel?» 

«Üht dokumenti teise varal täiendades.» 

«Eks katsume siis!» hüüdis leedi Helena. 

Teine leht oli veel rohkem rikutud kui esimene; sellel leidus ainult üksikuid sõnu, mis asetsesid 
järgmiselt: 


leidus ainult ÜKSIKUIA SÕNU, MIS asetsesid Jargmiselt: 
pt 


7 Juni Glas 
zwei atrosen 
graus 


bringt ihnen 


«See on saksakeelne,» ütles John Mangles, niipea kui oli paberile pilgu heitnud. 

«Kas te oskate seda keelt, John?» küsis Glenarvan. «Väga hästi, kõrgeausus.» 

«Noh, ütelge siis, mis tähendavad need vähesed sõnad.» Kapten silmitses dokumenti tähelepanelikult 
ja ütles: «Kõigepealt on meil nüüd teada sündmuse kuupäev. 7 Juni tähendab 7. juunil, ja seda 
ingliskeelses dokumendis leiduva number 62-ga täiendades saame kuupäeva: 7. juuni 1862.» 
«Väga hea!» hüüdis leedi Helena. «Jätkake, John!» «Samal real,» jätkas noor kapten, «on sõna Glas; 
kui 


I Sink, aland, that, and, last, skipper (inglise k.) - põhja minema, maal, see, ja, kadunud, kipper. 
2 Sõnakatkendid ingliskeelsetest sõnadest monition ja assistance - dokument ja abi. 

ühendame selle ingliskeelsel dokumendil oleva silbiga gow, saame Glasgow. Näib, et meil on 
tegemist Glasgow sadamast pärit oleva laevaga.» 
«Seda arvan ka mina,» ütles major. 
«Teine rida puudub sedelil täiesti,» jätkas John Mangles, «kuid kolmandal real on kaks tähtsat sõna: 
zwei, mis tähendab kaks, ja atrosen, ehk õigemini Matrosen, mis saksa keeles tähendab madrust.» 
«Tundub nii, et jutt on nagu kaptenist ja kahest madrusest?» ütles leedi Helena. 
«Paistab küll;» vastas lord Glenarvan. 

«Pean tunnistama, kõrgeausus,» arutas kapten edasi, «et järgmine sõna, graus, viib mind 


segadusse. Ma ei tea, kuidas seda tõlkida. Võib-olla aitab kolmas dokument sellest aru saada. Mis, 
puutub kahte viimasesse sõnasse, siis on need hõlpsasti mõistetavad. Bringt ihnen tähendab tooge 
neile, ja kui me kõrvutarne need sõnad ingliskeelse sedeli seitsmendal realoleva sõnaga assistance, 
siis on lause mõte selge: tooge neile abi, või tulge neile appi!» 

«Jah! «Tulge neile appi!»» kordas Glenarvan. «Aga kus need õnnetud siis on? Seni pole meil 
ühtki märki nende asupaigast ja laeva hukkumise koht on täiesti teadmata.» . «Loodame, et 
prantsuskeelne dokument ütleb rohkem,» sõnas leedi Helena. 

« Vaadakem siis ptantsuskeelset dokumenti,» vastas Glenarvan. «Et me kõik seda keelt tunneme, 
on uurimine hõlpsam.» 

Kolmanda dokumendi täpne ärakiri on järgmine: 


trois ats tannia 


gonie austral 
abor 
contin pr cruel k indi 
jete ongi 
et 3711 lat 


«Siin on numbreid!» hüüdis leedi Helena. «Vaadake!» 

«Alustagem ülalt,» ütles lord Glenarvan. «Lubage mul neid eraldi seisvaid ja poolikuid sõnu 
ükshaaval vaadelda. Kõigepealt, juba esimestest tähtedest näen, et tegemist on kolmemastilise 
laevaga, mille nimi tänu inglis- ja prantsuskeelsetele dokumentidele on tervenisti säilinud: see on 

«Britannia». Kahest järgmisest sõnast gonie ja australl on ainult teisel sõnal tähendus, mida te kõik 
taipate.» 

«See on juba väärtuslik fakt,» märkis John Mangles. 

«Niisiis, laevahukk leidis aset lõunapoolkeral.» 

«See on liiga ebamäärane,» sõnas MacNabbs. 

«Ma jätkan,» ütles Glenarvan. «Ah! ... abor - tüvi sõnast ab order - randuma. Önnetud on kuskil 
randunud. Aga kus? contin... peab see tähendama, et mõnel kontinendil? ... Cruel.. .» 

«Cruel!» hüüatas John Mangles. «See on ju seletus saksakeelsele graus .. . grausam - julm!» 

«Edasi! Edasi!» kiirustas Glenarvan, kelle huvi suurenes sedamööda, kuidas talle nende 
katkendlike sõnade mõte arusaadavaks muutus. «Inai... võib-olla on jutt Indiast, kuhu laevahukk ehk 
nood meremehed paiskas? Ja 

mis tähendab sõnakatke ongit? . .. Aa! Longitude - pikkuskraad! Ja siin ongi laius: 37°11'. 
Viimaks ometi! Meil on ju nüüd täpsed andmed.» 

«Kuid puuduvad andmed pikkuse kohta,» täpsustas MacNabbs. 

«Ei maksa liiga palju tahta, kallis major,» vastas Glenarvan. «Hea seegi, et teame täpse 
laiuskraadi. Prantsuskeelne sedel on neist kolmest kindlasti kõige täielikum. Samuti pole kahtlust, et 
kõigi kolme sedeli sisu oli sõnasõnalt ühesugune, sest kõigil neil on ühepalju ridu. Seepärast peame 
nüüd kõik sedelid kõrvutama ja ühte keelde tõlkima, et leida kõige tõenäolisem, loogilisem ja selgem 
mõte.» 

«Kas kavatsete tõlkida dokumendi prantsuse, inglise või saksa keelde?» küsis MacNabbs. 
«Prantsuse keelde,» vastas Glenarvan, «sest enamik meid huvitavaid sõnu on säilinud selles keeles.» 
«Teil on õigus, kõrgeausus,» ütles John Mangles. «Pealegi on prantsuse keel meile kõige 
lähedasem.» 

«Otsustatud. Ma kirjutan selle dokumendi neid poolikuid sõnu ja lausekatkeid ühendades, sõnu 
lahutavaid vahesid arvestades ja täiendades neid sõnu, mille tähenduse suhtes võime olla kindlad; 
siis võrdleme ja teeme oma järeldused. » 


Glenarvan võttis kohe sule, ja mõne hetke pärast esitas ta oma sõpradele paberi, millele olid 
kirjutatud järgmised read: 

1 Austral (prantsuse k.) - lõunapoolne. 

7 juin 1862 trois-mdts Britannia Glasgow 
sombrõö gonie austral 
ä terre deux matelots 
capitaine Gr abor 
contin Pr cruel indi 
jet ce document de longitude 
et 37°1T" de latitude Portez-leur secours 
perdus 


Sel hetkel tuli üks madrustest kaptenile teatama, et «Duncan» hakkab jõudma Clyde'i lahte ja 
palus korraldusi. 

«Missuguseg on kõrgeaususe kavatsused?» pöördus John Mangles lord Glenarvani poole. 

«Tahan võimalikult ruttu. Dumbartoni jõuda. Ja niipea kui leedi Helena sõidab koju Malcolm 
Castle'isse, sõidan mina Londoni ning esitan selle dokumendi admiraliteedile.» 

John Mangles tegi vastava korralduse ja madrus läks seda laevaohvitserile edasi andma. 

«Nüüd, sõbrad,» ütles Glenarvan, «jätkakem oma uurimist. Oleme suure õnnetuse jälil. Meie 
taibukusest sõltub mitme inimese elu. Rakendagem siis kogu mõistus selle mõistatuse 
lahendamiseks.» J 
«Oleme valmis, armas Edward,» vastas leedi Helena. «Kõigepealt,» jätkas Glenarvan,«peame silmas 
pidama kolme eri asjaolu: esiteks seda, mis me teame, teiseks seda, mida me võime oletada, 
kolmandaks seda, mida me ei tea. Mida me teame? Teame, et 7. juunil 1862 hukkus kolmemastiline 
laev «Britannia», mille kodusadamaks oli Glasgow. Teame, et kaks madrust ja kapten viskasid meie 
eesolevad sedelid merre laiusel 37°11' ja et nad paluvad abi. 

«Täiesti õige,» kinnitas major. 

«Mida me võime oletada? Kõigepealt seda, et laev hukkus lõunapoolseis vetes. Seejuures juhin teie 
tähelepanu sõnale gonie. Kas ei juhata see meid iseenesest hukkumispaiga nime juurde? 
«Patagonie!» hüüatas leedi Helena. «Patagoonia!» «Kahtlemata. » 

«Aga kas 37. laiuskraad läbib Patagooniat?» küsis major. «Seda on lihtne teada saada,» ütles John 
Mangles ja laotas Lõuna-Ameerika kaardi lauale. «Tõepoolest, 37. paralleel puudutab Patagooniat. 
See läbib Araukaania, kulgeb üle pampade Patagoonia, 'põhjaosas ja kaob Atlandi ookeani. » 

«Hästi. Jätkame oma oletusi! Mõlemad madrused ja kapten abor... randuvad - kus? Contin... 
kontinendil. Mõistate, kuskil mandril, mitte saarel! Mis neist saab? Meil on siin kaks saatuslikku 
tähte - pr..., mis meile nende olukorra teatavaks teevad. Need õnnetud on vangistatud või vangid - 
pris või prisonniers. Kelle vangid? Julmade indiaanlaste - cruels Indiens. Kas olete veendunud? Kas 
ei hüppa sõnad iseenesest neile tühjadele kohtadele? Kas ei selgu dokumendi sisu otse teie silmade 
all? Kas teil midagi juba koitma ei hakka?» 

Glenarvan rääkis veendunult, ta silmist paistis kindel usk. Tema elevus nakatas ka kuulajaid. Nad 
hüüatasid nagu temagi: «See on ilmne! See on ilmne!» 
Hetke pärast jätkas lord Edward: 
«Kõik need oletused, mu sõbrad, näivad mulle ülimalt usutavad; minu arvates juhtus õnnetus 
Patagoonia ranna lähedal. Siiski lasen ma Glasgow's järele küsida, missugune maa oli «Britannia» 
reisisihiks. Nii saame kindlasti teada, kas laev võis sattuda Patagoonia vetesse.» 

«Oo! Meil ei tarvitse seda teadet Glasgow'st otsima minna,» vastas John Mangles. «Mul on siin 


«Mercantile and Shipping Gazette'h! vanad aastakäigud, kust leiame täpsed teated.» 

«Vaatame kohe järele!» kiirustas leedi Glenarvan. 

John Mangles võttis paki 1862. aasta ajalehti ja hakkas neid ruttu lehitsema. Tal ei tarvitsenud kuigi 
kaua otsida, kui ta rahuldatult sõnas: 

«30. mai 1862. Peruu. Callao. Lastiga Glasgow'sse. «Britannia», kapten Grant.» 

«Grant!» hüüatas lord Glenarvan. «See vahva šotlane, kes tahtis luua Vaikse ookeani vetes Uus- 
Šotimaa?» 

«Jah,» vastas John Mangles, seesama, kes 1861. aastal läks «Britanniaga» Glasgow'st teele ja 
kellest pärast seda enam midagi ei kuuldud.» 

«Nüüd pole enam mingit kahtlust!» ütles Glenarvan. «See on kindlasti tema! «Britannia» väljus 
Callaost 30. mail, ja nädal hiljem, 7. juunil, hukkus ta Patagoonia ranna lähedal. Kogu tema lugu 
peitub neis poolikutes sõnades, mida näis võimatu olevat dešifreerida. Te näete, mu sõbrad, seda 
polnudki vähe, mis me oletamise varal avastasime. Mis puutub sellesse, mida me ei tea, siis piir- 


1 «Kaubanduse ja Laevanduse Lehb, . 

dub see üheainsa andmega, - pikkuskraadiga, mis meil puudub. » 

«Seda pole meile tarviski,» vastas John Mangles, «sest teame maa nime. Ainult laiuskraadi abil 

üksi sõidaksin ma otse laeva hukkumispaigale.» 

«Niisiis, me teame kõik?» küsis leedi Glenarvan. 

«Kõik, armas Helena. Lüngad, mis meri oli dokumendis tekitanud, võin täita sama hõlpsasti, nagu 
kirjutaksin kapten Granti etteütluse järgi.» 

Lord Glenarvan võttis kohe sule ja kirjutas kindlakäeliselt järgmise: teate: 

7. juunil 1862 hukkus kolmemastiline laev «Britannia» Glasgow'st Patagoonia ranna lähedal 
lõunapoolkeral. Kaks madrust ja kapten Grant katsusid pääseda mandrile, kus nad langesid vangi 
julmade indiaanlaste kätte. Nad heitsid selle sedeli merre pikkusel... ja laiusel 37° 11°. Tulge neile 
appi, muidu on nad kadunud. 

«Hea! Väga hea, mu armas Edward,» ütles leedi Helena. «Ja kui need õnnetud uuesti oma 
kodumaad näevad, siis peavad nad selle õnne eest teid tänama.» 

«Nad näevad oma kodumaad!» vastas Glenarvan. «See dokument on liiga täpne, liiga selge ja 
liiga kindel selleks, et Inglismaa võiks kõhelda appi minemast kolmele kaasmaalasele, kes on 
hukkumas tühjal maal. Mis ta on teinud Franklinil ja nii paljude teiste heaks, seda teeb ta nüüd 
«Britannia» merehädaliste heaks.» 

«Neil õnnetuil,» jätkas leedi Helena,» on kindlasti perekonnad, kes neid leinavad. Vaesel kapten 
Grantil on ehk naine ja lapsed. . .» 

«Sul on õigus, mu armas. Ma vÖtan oma ülesandeks neile teatada, et lootus pole veel täiesti 
kadunud. Nüüd, sõbrad, läki tagasi laevalaele, sest sadam peaks olema lähedal.» 

«Duncan» oli tõesti käiku kiirendanud ja liikus parajasti piki Bute'i saart, jättes paremat kätt 
viljakas orus puhkava võluva Rothesay linnakese. Edasi sööstis laev kitsasse lahte, möödus 
Greenokist ja heitis õhtul kell kuus ankrusse Dumbartoni basaltkalju jalamil, mida kroonis šoti 
kangelase Wallace'i kuulus loss. 

Seal ootas leedi Helenat postitõld, et viia teda ja major MacNabbsi Malcolm Castle'isse. Lord 
Glenarvan suudles oma noorikut ja ruttas Glasgow" kiirrongile. 

1 Franklin, John (1786-1847) - Inglise kapten ja maadeuurija, kes hukkus jäljetult kogu oma 
meeskonnaga. 

Kuid enne ärasõitu saatis ta telegraafi teel edasi tähtsa teate ja mõni minut hiljem said «Times» ja 


«Morrling Chroniele» järgmise sõnumi: 
«Teateid Glasgow'st pärit oleva kolmemastilise laeva «Britannia» kohta, mille kapteniks oli Grant, 
annab lord Glenarvan, Malcolm Castle, Luss, Dumbartoni krahvkond, Soti.» 


III MALCOLM CASTLE 


Malcolmi 10ss, üks luulelisemaid Šoti mägismaal, asub Lussi lähedal, kerkides kõrgele kaunis orus 
peituva küla kohal. Lomondi järve selged veed uhuvad lossi raudkivist alusmüüri. Igivanast ajast 
kuulub loss Glenarvanide sugukonnale, kes Rob Roy ning Fergus MacGregori maal on säilitanud 
Walter Scotti vanade kangelaste külalislahked kombed. Kui Šotimaal toimus sotsiaalne revolutsioon, 
kihutati minema paljud läänimehed, kes ei suutnud vanadele sugukonnapeadele suurt renti maksta. 
Ühed surid nälga, teised hakkasid kaluriteks, kolmandad lahkusid kodumaalt. Valitses üldine 
meeleheide. Ainult Glenarvanid üksi uskusid, et truudus seob nii suuri kui ka väikesi, ja nad ei 
muutnud oma suhtumist rentnikesse. Ühelgi neist ei tarvitsenud lahkuda katuse alt, mis oli näinud 
nende ilmaletulekut; ükski ei jätnud maha paika, kus puhkasid tema esivanemad; kõik jäid oma 
põliste isandate klanni. Seepärast kuulusid veel käesolevalgi ajastul, sel poolehoiu jahtumise ja 
sidemete lõtvumise sajandil, Glenarvanide peresse nii Malcolmi lossis kui ka «Duncani» pardal 
ainult šotlased. Kõik põlvnesid MacGregori, MacFarlane'i, MacNabbsi, MacNaughtonsi 
läänimeestest, see tähendab- nad olid Stirlingi ja Dumbartoni krahvkonna järelpõlv, tublid, ihu ja 
hingega oma isandale andunud inimesed, kelledest mõned rääkisid veel muiste Kaledoonia” gaeli” 
keelt. 

Lord Glenarvanile kuulus määratu varandus, mida ta tihti heategevaks otstarbeks kasutas. Aga 
tema südameheadus oli veel suurem kui ta heldus, sest esimene oli 


1 Klann-mägišotlaste sugukond. 
2 Kaledoonia - Šotimaa muistne nimetus. 
3 Gael- kelti päritoluga Šoti mägismaa elanik. 

ääretu, viimasel aga paratamatult oma piirid. Lussi isand ja Malcolmi laird' esindas oma krahvkonda 
ülemkojas. Kuid oma vabameelsete vaadete tõttu, ja et ta ei püüdnudki meeldida Hannoveri” 
dünastiale, oli ta Inglismaa riigimeeste seas küllalt halvas kuulsuses, peamiselt seepärast, et pidas 
kinni oma esiisade tavadest ja osutas tarmukat vastupanu «lõunalaste» poliitilisele survele. 

Lord Edward Glenarvan polnud vananenud vaadetega ega piiratud mõistusega, kuid oma 
krahvkonna uksi progressile pärani hoides jäi ta südames ometi šotlaseks, ning Šotimaa kuulsuse 
nimel käis ta oma võidusõidu-jahtidega võistlemas Royal Thames Yacht Clubi regattidel. 

Edward Glenarvan oli kolmekümne kahe aastane. Ta oli pikka kasvu, karmivõitu näojoontega, 
kuid seejuures ebatavaliselt lahkete, silmadega mees. Kogu ta isikust õhkus Šoti mägismaa 
luulelisust. Teati, et ta on erakordselt vapper, ettevõtlik, rüütellik, lausa XIX sajandi Fergus”, kuid 
eelkõige hea, isegi parem kui püha Martin”, sest ta oleks kogu oma ülerõiva loovutanud mägismaa 
kehvikutele. 

Lord Gienarvan oli abielus vaevalt kolm kuud. Ta oli kosinud miss Helena Tuffneli, kelle isa, 
kuulus maadeuurija William Tuffnel, oli üks maateaduse ning avastuskire arvukatest ohvritest. 

Miss Helena ei kuulunud kõrgest soost perekonda, ent ta oli šotlanna, mis lord Glenarvani silmis 
kaalus rohkem kui suursuguseimagi päritolu. Sellest veetlevast, vaprast ja ustavast neiust oli Lussi 
käskija teinud oma elukaaslase. Ta kohtas neiut tema isa majas Kilpatrickis, kus vaene orb elas 
üksinda, peaaegu varanduseta. Lord mõistis, et vaesest tüdrukust saab tubli naine, ja ta abiellus 
temaga. Miss Helena oli kahekümne kahe aastane heledapäine neiu, kelle silmad olid sinised nagu 
Šoti järvede vesi ilusal kevadhommikul. Helena armastus oma mehe vastu oli veel suurem kui ta 
tänulikkus. Ta armastas teda nii, nagu oleks t ema rikas pärijanna ja m e e s hüljatud orb. Mis aga 
puutub ta talunikesse ja teenijaisse, siis olid need valmis andma oma elu naise eest, keda nad 


nimetasid «meie hea Lussi emand». 


ILaird - šoti maaomanik, mõisnik. 

2 Dünastia Inglismaal (1714-1901). 

3 Keskaegne rüütel. 

4 Pühak, kes olevat kehvikut kohates oma mantli pooleks tõmmanud ja poole temale andnud. 

Lord ja leedi Helena elasid õnnelikult Malcoim Castle'is keset suurepärast ja metsikut mägismaa 
loodust. Nad jalutasid hämarail kastani- ja sükomooripuiesteil, järve kallastel, kus helises veel 
muistseid sõjalaule, ürgseis kuristikes, kuhu sajanditevanused varemed on kirjutanud Šoti ajaloo. 
Kord ekslesid nad kase- või lehisesaludes, keset avaraid koltunud kanarbikuvälju, kord ronisid üles 
Ben Lomondi järskudele tippudele või ratsutasid läbi üksildaste orgude, vaadeldes, imetledes ja 
tundes südamelähedasena seda luulelist maastikku, mida ikka veel kutsutakse «Rob Roy kandiks», ja 
kõiki neid kuulsaid paiku, millest nii uljalt laulis Walter Scott. Öhtuti, öö saabudes, kui silmapiiril 
süttis «MacFarlane'i latern»!, luusisid nad piki vana ringikujulist kantsi, mis laskeavade-galeriina 
ümbritses Malcolmi iossi. Ning istudes seal mõnel mahalangenud kivil, unistades maailmast 
eemaletõmbunutena keset looduse vaikust, öistele kaljutippudele aeglaselt laskuvas kuukiirte malbes 
kumas, süüvisid nad sellesse hingestatud omaetteolemisse, mille saladust siin maa peal tunnevad 
ainult armastavad südamed. 

Nii möödusid nende abielu esimesed kuud. Kuid lord Glenarvan ei unustanud, et tema naine on 
suure maadeuurija tütar. Ta uskus, et leedi Helena hinges peitub isalt päritud reisikirg, ja ta ei 
eksinud. Ehitati «Duncan»; see pidi lordi ja leedi Glenarvani viima maailma kõige kaunimatele 
maadele, Vahemere vetele ja koguni Kreeka saarestikku. Võib kujutleda leedi Helena rõõmu, kui 
mees andis «Duncani» tema käsutusse! Tõepoolest, kas on veel suuremat õnne, kui jutustada oma 
armastusest Kreeka veetlevatele paikadele ja näha mesikuldset kuud tõusmas Hommikumaa 
nõiduslike kallaste kohal? 

Ent praegu viibis lord Glenarvan Londonis. Et tegemist oli õnnetute merehädalistega, siis tekitas 
mehe ajutine eemalviibimine leedi Helenas pigem kärsitust kui kurbust. 

Ärasõidule järgnenud päeval teatas telegramm mehe peatsest tagasipöördumisest, õhtul saabunud 
telegramm aga lükkas kojusõidu edasi - lord Glenarvani ettepanekud ei leidnud soovitud vastuvõttu. 
Kahe päeva pärast saadetud kirjas avaldas ta ilmset rahulolematust admiraliteedi suhtumise üle. 

Sel päeval muutus leedi Helena rahutuks. Õhtul, kui ta 


I Kuu. 

üksi oma toas viibis, tuli lossi valitseja mr. Halbert küsima, kas ta ei sooviks vastu võtta noort neidu 
ja poisikest, kes tahavad rääkida lord Glenarvaniga. 

«On nad kohalikud?» küsis leedi Helena. 

«Ei, proua,» vastas valitseja, «ma ei tunne neid. Nad sõitsid Ballochini rongiga ja sealt Lussi tulid 
jala.» «Paluge nad üles, Halbert.» 

Valitseja väljus. Mõne hetke pärast juhiti noor neiu ja poisike leedi Helena tuppa. Nad olid õde- 
venda. Sarnasus oli nii suur, et selles ei saanud kahelda. Õde oli kuueteistkümne aastane. Ta ilus, 
pisut väsinud nägu, ta silmad, nähtavasti palju nutnud, ta alistunud, kuid vapper ilme, ta kehv, kuid 
puhas riietus jätsid temast sümpaatse mulje. Tema käekõrval oli kaheteistkümneaastane julge ilmega 
poiss, kes näis olevat õe oma kaitse alla võtnud. Tõepoolest, kui keegi oleks noorele tütarlapsele 
liiga teinud, oleks tal väikemehega tegemist olnud! 


Õde oli pisut hämmastunud, kui nägi enda ees leedi Helenat. 
«Te soovite minuga rääkida?» ruttas leedi Helena alustama, tütarlast pilguga julgustades. 
«Ei,» vastas poisike otsustavalt, «mitte teiega, vaid lord Glenarvani endaga.» 
«Andestage talle, proua,» palus õde, vennale etteheitvalt otsa vaadates. 
«Lord Glenarvani pole kodus,» jätkas leedi Helena, «aga ma olen tema naine, ja kui ma saaksin teda 
asendada. . .» 
«Te olete leedi Glenarvan?» 
«Jah, miss.» 
«Malcolm Castle'i isanda, lord Glenarvani naine? Teie abikaasa saatis «Times'ile» sõnumi 
«Britannia» hukkumisest?» 
«Jah! Jah!» vastas leedi Helena ruttu. «Ja kes olete teie? .. .» 
«Mina olen miss Grant, proua, ja see on minu vend.» 
«Miss Grant! Miss Grant!» hüüdis leedi Helena, võttis tütarlapsel kätest kinni ja tõmbas ta oma 
rinnale ning suudles siis poisikese ümarikke põski. 
«Proua,» ütles tütarlaps, «mis te teate mu isa laeva hukkumisest? Kas isa elab? Kas saame teda 
veel näha? Rääkige, ma väga palun teid!» 
«Armas laps,» ütles leedi Helena, «hoidku jumal mind 

teile kergemeelselt vastamast säärases olukorras; ma ei tahaks anda teile petlikke lootusi. . .» 
«Kõnelge, proua, kõnelge! Ma suudan valu kannatada ja võin kõike kuulda.» 

«Armas laps,» vastas leedi Helena, «lootust on väga vähe, kuid jumal on kõikvõimas ja võib-olla 
näete tema abiga kord jälle oma isa.» 

«Mu jumal! Mu jumal!» hüüdis miss Grant, suutmata pisaraid tagasi hoida; Robert aga kattis 
härdalt leedi Glenarvani käsi suudlustega. 

Kui esimene valuline tundepuhang oli vaibunud, külvas tütarlaps leedi Helena üle arvutute 
küsimustega. Too jutustas talle dokumentide leidmise 100, rääkis Patagoonia ranna lähedal hukkunud 
«Britanniast> ja sellest, et kapten ja kaks madrust, ainsad ellujäänud, pidid olema mandrile jõudnud, 
lõpuks ka sellest, et nad palusid kogu maailmalt abi kirjas, mis oli paberile pandud kolmes keeles ja 
jäetud ookeani meelevalda. 

Seni kui leedi Helena jutustas, ei pööranud Robert silmi tema huulilt. Kogu hingega kuulates nägi 
ta lapsele omase kujutlusvõimega silme ette kerkimas kohutavaid sündmusi, mille ohvriks ta isa 
võib-olla oli langenud. Ta nägi teda «Britannia» komandosillal, jälgis teda voogudega võitlemas, 
klammerdus koos isaga rannakaljude külge ja vinnas enese lõõtsutades liivale, väljapoole lainete 
ulatust. Mitu korda pääses tema huulilt üks või teine hüüe. 

«Oh, isa! Mu vaene isa!» hüüdis ta, ennast õe ligi surudes. 

Miss Grant aga kuulas, lausumata ail)satki sõna. Alles siis, kui jutustus oli lõppenud, ütles ta: 
«Oo, proua! Sedel! Näidake sedelit!» 

«See ei ole enam minu käes, kallis laps,» vastas leedi Helena. 

«Teil ei ole seda enam?» 

«Ei. Teie isa huvides viis lord Glenarvan selle Londoni. 

Kuid ma jutustasin teile selle sisu sõna-sõnalt. Jutustasin, kuidas me leidsime selle täpse mõtte. 
Peaaegu kustunud lausete vaheloli vesi paar numbrit säilitanud. Õnnetuseks puudub pikkus. . .» 
«Saame ilma selletagi läbi!» hüüdis väike poiss. 

«Jah, Robert,» vastas leedi Helena ja naeratas, nähes teda nii kindlameelsena. «Niisiis näete, miss 
Grant, kirja 

vähimadki üksikasjad on teile teada niisama hästi kui mulle.» 


«Jah, proua,» vastas tütarlaps, «kuid ma oleksin tahtnud näha isa käekirja.» 

«Noh, homme, võib-olla homme jõuab lord Glenarvan tagasi. Minu mees tahtis selle kirja kui 
kindla tõendi abil admiraliteedi kõrgemaid ametnikke mõjustada, et nad otsekohe saadaksid mõne 
laeva kapten Granti otsima.» 

«On see võimalik, proua!» hüüdis tütarlaps. «Ja te tegite seda meie heaks?» 
«Jah, mu armas. Lord Glenarvan peaks nüüd iga minut saabuma. » 
«Proua,» ütles noor neiu sügava tänutundega, «õnnistagu taevas teid ja lord Glenarvani!» 

«Armas laps, me pole mingit tänu ära teeninud. Igaüks oleks meie asemel teinud sedasama. 
Peaksid ainult täituma kõik lootused, mis ma teis äratasin! Kuni lord Glenarvani tagasitulekuni jääte 
meie lossi. . .» 

«Proua,» vastas noor neiu, «ma ei tahaks kuritarvitada lahkust, millega te kohtlete meid, võhivõõraid 
inimesi.» 

«Võhivõõraid! Armas laps, ei teie ega te vend ole selles majas võõrad. Sooviksin, et lord Glenarvan 
saaks koju jõudes kapten Granti lastele teatada, mida kavatsetakse teha nende isa päästmiseks.» 

Oli võimatu tagasi lükata nii suuremeelset ettepanekut. 

Niisiis otsustati, et miss Grant ja tema vend ootavad Malcolm Castle'is lord Glenarvani tagasitulekut. 


IV LEEDI GLENARVANI ETTEPANEK 


Kogu vestluse jooksul ei rääkinud leedi Helena sõnagi lord Glenarvani kirjades väljendatud 
kartustest admiraliteedi vastuse suhtes. Ei räägitud ka kapten Granti arvatavast vangisolekust Lõuna- 
Ameerika indiaanlaste juures. Milleks kurvastada vaeseid lapsi ja kahandada lootust, mis neis äsja 
oli tärganud? Teades, et see tõsiasju kuidagi ei muuda, oligi leedi Helena sellest vaikinud. Kõigile 
miss Granti küsimustele vastanud, hakkas leedi omakorda küs itlema tema elu-olu kohta siin 
maailmas, kus ta näis olevat oma venna ainsaks kaitsjaks. 

See oli liigutav ja lihtne lugu, mis veelgi suurendas leedi Helena poolehoidu noore tütarlapse 
vastu. 

Miss Mary ja Robert Grant olid kapteni ainsad lapsed. Harry Grant kaotas oma naise Roberti 
sündides, ja oma pikkade reiside ajal jättis ta lapsed vana hea nõbu hoolde. Kapten Grant oli julge 
meremees ja tundis hästi oma ametit. Olles ühtaegu nii hea meresõitja kui ka hea ärimees, ühendas ta 
kaubalaevastiku kaptenitele mõlemad nii väärtuslikud omadused. Ta elas Dundee linnas Perthi 
krahvkonnas Šotimaal. Kapten Grant oli põline šotlane. Tema isa, Püha Katherine kiriku pastor, oli 
talle andnud hea hariduse, arvates, et see tuleb kasuks igaühele, eriti aga kaugesõidukaptenile. 

Esimesed ülemeresõidud, mis ta algul tegi laevaohvitserina ja seejärel kaptenina, õnnestusid ka 
äriliselt ja mõni aasta pärast Roberti sündimist oli ta juba teatava varanduse omanik. 

Just tol ajal tekkiski tal suur mõte, mis tegi ta nime Šotimaal kuulsaks. Nagu Glenarvanid ja nii 
mõningadki Šoti madalmaa nimekad perekonnad, oli ta oma südames agressiivse Inglismaa vastane. 
Veendunud, et tema kodumaa huvid ei ühti Inglismaa huvidega, otsustas ta, et võimaldada oma 
kaasmaalastele vaba arengut, rajada Šoti asumaa mõnel Vaikse ookeani saarel. Kas unistas ta sama- 
sugusest iseseisvusest, nagu Ühendriigid olid juba saavutanud, - iseseisvusest, mille ka India ning 
Austraalia kord kindlasti kätte võidavad? Väga, võimalik. Aga väga võimalik, et tema salajasi 
lootusi taibati. Oli siis täiesti arusaadav, et valitsus keeldus tema kolonisatsioonikavatsusi toetamast 
ja veeretas kapten Granti teele isegi raskusi, mis igal teisel maal oleksid inimesele saatuslikuks 
saanud. Ent Harry Grant ei kaotanud julgust. Ta pöördus oma kaasmaalaste poole, lootes nende, 
isamaaarmastusele, ohverdas ettevõttele oma varanduse ja ehitas laeva, millel ta valitud 
meeskonnaga sõitis Vaikse ookeani suuri saari uurima, lapsi elatanud sugulase hoolde jättes. See oli 


aastal 1861. Kuni järgmise aasta maikuuni saabus talt teateid, kuid sestsaadik, kui ta juunikuus 
Callaost lahkus, ei kuulnud keegi «Britanniast» enam midagi; ka «Merenduse Teataja» vaikis kapten 
Granti saatusest. 

Säärane oli olukord, kui suri Harry Granti vana nõbu ja mõlemad lapsed jäid üsna üksi maailma. 
Mary Grant oli siis neljateistkümneaastane. Tema vap 

per vaim ei löönud kartma uute raskuste ees. Ta pühendas end jäägitult oma alles lapseeas venna 
kasvatamisele ja koolitamisele. Tänu kokkuhoidlikkusele ja leidlikkusele, töötades ööd ja päevad, 
elades ainult oma vennale, enesele vähimatki lubamata, suutis ta poisile asendada ema ja tuli toime 
tema koolitamisega. Lapsed elasid Dundees puuduses; milles neile kaasa tunti, kuid mida nad ei 
häbenenud ja mille vastu nad vapralt võitlesid. Mary mõtles ainult oma vennale ja unistas tema 
õnnelikust tulevikust. Mis puutub temasse endasse, siis uskus ta, et «Britannia» on igaveseks 
kadunud ja isa kindlasti surnud. Seepärast oli ta erutus kirjeldamatu, kui juhuslikult tema kätte sat- 
tunud «Times'i» sõnum talle äkki lootust andis. 

Ei tohtinud kõhelda. Ta tegi jalamaid otsuse: isegi kui talle teatataks, et kapten Granti laip on 
leitud mõnel tühjal rannikul purunenud laeva põhjas, - seegi oleks parem kui lakkamatu kahtlus, 
igavene teadmatuse piin. 

Ta rääkis kõigest sellest vennale. Veel samal päeval istusid lapsed Perthist tulevale rongile ning 
jõudsid õhtul Malcolm Castle'isse, kus Mary pärast nii paljusid hingepiinu taas lootma hakkas. 
Selline oli kurb lugu, mille Mary Grant leedi Glenarvanile lihtsalt ja puhtsüdamlikult jutustas, 
mõtlemata sellele, et ta käitumine kõigi nende pikkade katsumusaastate kestel oli olnud tõeliselt 
kangelaslik. Kuid leedi Helena nägi teda just sellise ennastsalgava tüdrukuna, ja mitu korda surus ta 
pisaraid varjamata öma käte vahele mõlemad kapten Granti lapsed. 

Robert aga vaatas õde pärani silmi, nagu kuuleks ta seda lugu esmakordselt. Ta mõistis kõike, mis 
õde oli teinud, mis ta oli kannatanud; viimaks haaras ta õe oma käte vahele. 

«Ah, ema! Mu kallis ema!» ei suutnud ta maha suruda südame sügavaimast põhjast tulnud 
karjatust. 

Selle aja peale oli öö kätte jõudnud. Leedi Helena arvestas laste väsimust ega tahtnud kõnelust 
jätkata. Mary Grant ja Robert juhiti neile määratud magamistubadesse; nad uinusid, unistades 
paremast tulevikust. Lapsed lahkunud, laskis leedi Helena kutsuda majori ja teatas talle kõigest, mis 
sel õhtul oli juhtunud. 

«Tubli tütarlaps on see Mary Grant!» ütles MacNabbs, olles ära kuulanud nõo jutustuse. 
«Andku taevas, et mu mehel see käik korda läheks! 

Muidu muutub kahe lapse seisukord kohutavaks.» 
«Küllap õnnestub,» lohutas MacNabbs. «Keeldumise korral peaks admiraliteedi lordide süda 
olema kõvem kui Portlandi kivi!.» š 
Majori kinnitusest hoolimata veetis leedi Helena öö suures mures ega saanud hetkekski uinuda. 
Hommikul tõusid Mary Grant ja ta vend varavalges. Nad jalutasid lossi suures õues, kui kostis 
vankrimürin. Lord Glenarvan ruttas koju Malcolm Castle'isse nii kiiresti kui hobused võtsid. 
Viivitamata tuli leedi Helena majori saatel õuele ja jooksis oma abikaasale vastu. Lord Glenarvani 
ilme väljendas kurbust, pettumust ja viha. Ta kaelustas naist ja vaikis. 
«Noh, Edward? Mis on, Edward?» hüüdis leedi Helena. 
«Ah, armas Helena,» vastas lord Glenarvan, «nendel inimestel seal pole südant!» 
«Nad keeldusid? .. .» 
«Jah! Nad keeldusid mulle laeva andmast! Nad rääkisid miljoneist, mis asjata kulutati Franklinit 


otsides! Nad ütlesid: dokumendid on segased, arusaamatud; et merehädaliste õnnetusest on 
möödunud juba kaks aastat ja et on vähe lootust neid veel leida! Nad väitsid, et õnnetud on 
indiaanlaste vangidena arvatavasti sisemaale viidud ja et võimatu on läbi tuhnida kogu Patagooniat 
ning otsida kolme meest - kolme šotlast! Nad ütlesid, et otsimine olevat asjatu ja hädaohtlik - otsides 
võivat rohkem inimesi kaotada kui päästa. Ühesõnaga, nad esitasid keelduda tahtjate kõik inetud 
põhjendused. Neil on meeles kapteni kavatsused, ja nende poolest on õnnetu Grant igaveseks 
kadunud! » 
«Mu isa, mu vaene isa!» kiljatas Mary Grant, viskudes lord Glenarvani ette põlvili. 
«Teie isa? Kuidas? Miss. . .» vaatas lord Glenarvan üllatunult noort neidu oma jalge ees. 

«Jah, Edward, miss Mary ja tema vend,» vastas leedi Helena, «kapten Granti lapsed, keda 
admiraliteet on määranud vaeslasteks jääma!» 

«Ah, miss,» sõnas lord Glenarvan tütarlast üles aidates, «oleksin ma teadnud teie siinolekust. . .» 
Rohkem ta ei ütelnud. Õues valitses piinav, nuuksetest 


1 Port lland- linn Inglismaal, kus on arenenud tsemenditööstus. 

katkestatud vaikus, mida keegi ei söandanud rikkuda, ei lord Glenarvan, ei leedi Helena, ei major 
ega lossiteenijad, kes vaikides oma käskijate ümber seisid. Kuid oma hoiakuga protesteerisid kõik 
need šotlased Inglise valitsuse käitumise vastu. 

Mõne hetke pärast küsis major lord Glenarvanilt: 

«Teil pole siis enam mingit lootust?» 

«Ei mingit.» 

«Noh,» hüüdis nooruke Robert, «ma ise lähen ja otsin need inimesed üles. Saab siis näha. . .» 

Robert ei lõpetanud oma ähvardust, sest õde peatas teda, aga poisi rusikassetõmbunud käsi ei 
kõnelnud kuigi sõbralikest kavatsusist. 

«Ei, Robert, ei!» hüüdis Mary Grant. «Täname neid tublisid härraseid selle eest, mis nad meie 
heaks on teinud; jääme neile igavesti tänulikuks ja läheme mõlemad. . .» 

«Mary!» hüüatas leedi Helena. 

«Miss, kuhu te tahate minna?» küsis lord Glenarvan. 
«Lähen viskun kuninganna jalge ette,» vastas tütarlaps, «eks näe, kas ta jääb kurdiks kahe lapse 
palvele, kes anuvad päästa oma isa.» 

Lord Glenarvan vangutas pead.. .Ta ei kahelnud küll kuninganna helduses, kuid teadis, et Mary 
Grant ei pääseks kuninganna juurde. Liiga harva lastakse palujad kuningatroonideni, ja näib, et 
kuningalosside ustele on kirjutatud sõnad, mida inglased paigutavad oma laevade roolirattale: 

«Reisijail palutakse mitte rääkida mehega, kes hoiab rooli. » 

Leedi Helena oli mõistnud mehe mõtteid ja teadis, et tütarlapse katse oleks asjatu. Ta nägi, et kahe 
lapse elu muutuks edaspidi meeleheitlikuks. Siis tuligi ta suuremeelsele mõttele. 

«Mary Grant!» hüüdis ta. «Oodake, mu laps, kuulake, mis ma ütlen!» 
Tütarlaps hoidis venna käest kinni ja oli juba lahkumas, kuid peatus. 
Leedi Helena lähenes oma mehele niiskete silmadega ja ütles kindla häälega: 

«Edward, kui kapten Grant need sedelid kirjutas ja merre viskas, siis andis ta nad jumala enda 
hooleks. Jumal saatis need m ei e kätte! Nõnda tegi ta meie ülesandeks need õnnetud päästa.» 

«Mis sa tahad sellega ütelda, Helena?» küsis lord Glenarvan. 

Sügav vaikus valitses juuresolijate keskel. 

«Ma tahan ütelda, et inimesed võivad olla õnnelikud, kui saavad oma abielu alustada heateoga. Et 
mulle rõõmu teha, Edward, kavatsesid sa korraldada lõbusõidu. Ent missugune rõõm oleks puhtam ja 


mis oleks kasulikum kui päästa need õnnetud, keda kodumaa ei taha aidata?» 

«Helena!» hüüatas lord Glenarvan. 

«Jah, sa mõistad mind, Edward! «Duncan» on tubli ja hea laev. Ta suudab lõunapoolseil meredel 
toime tulla. Ta suudab ümber maailma sõita. Ja ta sõidabki, kui tarvis! Läki, Edward! Läki otsima 
kapten Granti!» 

Kuuldes neid julgeid sõnu, sirutas lord Glenarvan oma noorikule mõlemad käed, naeratas ja surus 
naise oma rinnale. Mary ja Robert aga suudlesid leedi Helena käsi. Nähes seda liigutavat pilti, 
hüüdis lossi heldinud ja vaimustatud teenijaskond südamest tuleva tänulikkusega: 

«Elagu Lussi emand! Elagu, kolm korda elagu lord ja leedi Glenarvan!» 


V «DUNCANI» TEELEMINEK 


Nagu juba öeldud, oli leedi Helena suuremeelse ja kindla hingelaadiga naine. Tema äsjane käitumine 
tõendas seda vastuvaidlematult. Lord Glenarvan võis täie õigusega uhke olla oma naisele, kes suutis 
teda mõista ja isegi ta mõtteid aimata. Juba Londonis, nähes, et ta palve tagasi lükatakse, tekkis tal 
kavatsus kapten Grantile ise appi rutata. Ainult mõte leedi Helenast lahkumisele oli teda keelanud 
sellest otsekohe rääkida. Et aga leedi avaldas soovi sellest meresõidust koguni ise osa võtta, siis 
hajusid kõik kõhklused. Lossi teenijad kiitsid selle ettepaneku vaimustushüüetega heaks, sest teoksil 
oli nende vendade, nende kaasmaalaste päästmine. Arusaadav, et lord Glenarvan ühines kõigest 
südamest häältega, mis Lussi käskijanna ettepaneku heaks kiitsid. 

Kuna sõit oli otsustatud, siis ei tohtinud enam tundigi kaotada. Samal päeval saatis lord Glenarvan 
John Manglesile käsu «Duncan» Glasgow'sse tuua ja teha kõik ette 

valmistused lõunameredele sõiduks, millest võis kujuneda reis ümber maailma. Oma ettepanekut 
tehes ei olnud leedi Helena «Duncani» võimeid üle hinnanud; laev oli oma konstruktsioonilt 
haruldaselt tugev ja kiire ning võis kartmatult alustada kaugsõitu. 

See oli 210-tonnise veeväljasurvega täiuslik aurujaht. 

Esimesed Uues Maailmas randunud laevad - Kolumbuse, Vespucci, Pinzoni, Magalhäesi omad - 
olid märksa väiksemad!. 

«Duncan» oli kahemastiline. Taloli fokkmast fokk-, marss-, praam- .ja topp-purjega, grootmast 
groot- ja topppurjega, peale selle kliivrid ja taakslid.. 

«Duncani> purjestik oli küllaldane, et liikuda edasi tuulejõul nagu lihtne klipper, kuid tema 
peamiseks jõuallikaks oli võimas aurumasin. Saja kuuekümne hobujõuline uut süsteemi masin oli 
varustatud erilise ülekuumendusseadeldisega, mis võimaldas auru rõhku tõsta. Kõrge rõhu all olev 
aur pani liikuma topeltkruvi. Täisvõimsusega sõites võis «Duncani» kiirus ületada kõik laevade selle 
ajani saavutatud kiirused. Proovisõitudel Clyde'i lahes oli ta patentlogi? andmete järgi teinud kuni 
seitseteist sõlme. Nii võis ta väga hästi asuda otsekohe ümbermaailmareisile. 

John Manglesil jäi vaid hoolitseda sisemiste korrastustööde eest. 

Tema esimeseks mureks oli kõigepealt söekambrite suurendamine, et võimalikult rohkem sütt 
kaasa võtta, sest küttevarusid on teel raske täiendada. Ka kambüüsi” laskis ta avardada sel määral, et 
võis sinna mahutada kahe aasta toidutagavara. Rahast puudu ei tulnud. Seda jätkus isegi alusel 
pööratava kahuri ostmiseks, mis paigutati laevaninasse. Kes teab, mis teel kõik juhtuda ei või, see- 
pärast pole halb, kui on võimalik kaheksanaelast kuuli paisata nelja miili taha. 

Peab ütlema, et John Mangles oli omal alal asjatundja; kuigi ainult lõbusõidujahi kapten, oli ta 
siiski Glasgow' parimaid laevajuhte. Ta oli kolmekümneaastane, pisut karmide näojoontega, mis aga 
väljendasid vaprust ning headust. John oli Malcolm Castle'is üles kasvanud, Glenarva- 


1 Suurim laev, millel Kolumbus sooritas oma Lääne-India reise, oli 70-tonnise veeväljasurvega. 
2Patentlogi- mõõteriist laeva liikumiskiiruse määramiseks. 


3 Ka m büü s - laevaköök. 

nid olid talle hariduse andnud ja teinud temast esmajärgulise meremehe. Pikkadel meresõitudel oli 
John Mangles sageli ilmutanud osavust, energiat ja külmaverelisust. Kui lord Glenarvan talle 
«Duncani> kapteni kohta pakkus, võttis ta selle suure heameelega vastu, sest ta armastas Malcolm 
Castle'i käskijat nagu venda ja püüdis tema heaks kõik teha. 

Laevaohvitser Tom Austin oli usaldusväärne vana meremees. Kapteni ja laevaohvitseriga kokku 
koosnes «Duncani» meeskond kahekümne viiest mehest. Kõik nad olid kogenud meremehed 
Dumbartoni krahvkonnast, lord Glenarvani rentnike pojad, kes moodustasid laevas ühise tubli pere, 
kus ei puudunud isegi traditsiooniline torupillimees. Niisiis oli lord Glenarvan «Duncanile» kogunud 
meeskonna alamaist, kes oma kutset armastasid, olid ustavad, vaprad ja osavad nii relvade kui ka 
purjede käsitsemises - sobivad kaaslased kõige hädaohtlikumalgi retkel. Kui «Duncani» meeskond 
kuulis, kuhu neid kavatseti viia, ei suutnud nad varjata oma rõõmsat erutust ja Dumbartoni kaljud 
kaikusid nende vaimustushüüetest. 

Tagavarade muretsemist ja laeva laadimist juhtides ei unustanud John Mangles ka lordi ja leedi 
Glenarvani eluruume pikaks teekonnaks korraldamast. Ühtlasi tuli tal kohendada kajutid kapten 
Granti lastele, sest leedi Helena ei saanud ära öelda Maryle, kes palus end «Duncanil» kaasa võtta. 

Mis puutub Robertisse, siis oleks ta ennemini jahtlaeva moonaruumi peitu pugenud kui sõidust 
maha jäänud. Ta oleks «Duncaniga» kaasa läinud kas või laevapoisina nagu Nelson! ja Franklin. Kes 
oleks suutnud vastu panna sellise noormehe palveile! Ei katsutudki seda teha. Tuli koguni nõustuda 
sellega, et «temale keelduti» andmast reisija tiitlit, sest ta tahtis töötada - olgu laevapoisina, noor- 
madrusena või madrusena. John Manglesile tehti ülesandeks õpetada talle meremeheametit. 
«Tore!» ütles Robert. «Ja ärgu ta piitsa säästku, kui ma ei tee, mis tarvis!» 

«Ära muretse, mu poiss,» vastas Glenarvan tõsiselt ega lisanud juurde, et «üheksasabalise kassi»” 
kasutamine oli keelatud ja «Duncanil» pealegi täiesti ülearune. 


IN elson, Horatio (1758-1805) - kuulus Inglise admiral. 
2 Üheksast harust põimitud piits. 

Reisijate nimestikku kuulus lõpuks ka major MacNabbs, viiekümneaastane mees rahuliku ja 
korrapärase näoga ning haruldase iseloomuga. Ta läks, kuhu kästi, oli tagasihoidlik, vaikiv, rahulik 
ja pehmeloomuline, alati nõus kõigega ja ükskõik kellega. Ta ei vaielnud millegi üle ega kellegagi, 
ei saanud iialgi ägedaks; ühtviisi rahulikult võis ta üles minna oma magamistoa trepist ja varemeteks 
tulistatud kindlusevalli nõlvast. Miski maailmas ei erutanud teda, miski ei häirinud teda, isegi 
kahurikuul mitte; arvatavasti surebki ta ilma vihastumiseks juhust leidmata, Sel mehel polnud mitte 
ainult tavalist sõjamehejulgust, seda ainuüksi lihaste tugevusest võrsuvat kehalist vahvust, vaid ta 
paistis silma ka vaimse vapruse ja hingelise tugevusega. Tema ainsaks veaks oli ehk see, et ta oli 
pealaest jalatallani ehtne šotlane, puhastverd kaledoonlane, oma kodumaa vanade kommete 
kangekaelne järgija. Seepärast ei tahtnud ta iialgi teenida Inglise sõjaväes, ja majori aukraadi sai ta 
Mägismaa Kaardiväe 42. rügemendis, mille väeosad koosnesid ainuüksi šoti aadlikest. Glenarvanide 
nõona elas MacNabbs Malcolmi lossis ja majorina pidas ta kaasasõitmist «Duncanil» 
endastmõistetavaks. 

Säärane oli siis reisijaskond laeval; millele ootamatud asjaolud tegid ülesandeks ühe meie aja 
üllatavaima reisi. Glasgow' sadamasse jõudmisest peale muutus laev kogu elanikkonna 
uudishimuobjektiks. Iga päev käis rahvahulk teda vaatamas. Ainult selle laeva vastu tunti huvi, 
ainult temast räägiti - ja seda kõigi teiste sadamas olevate laevade kaptenite, nende seas ka kapten 
Burtoni, «Scotia» kapteni suureks meelepahaks. «Scotia» oli võimas aurik, mis seisis «Duncani» 


kõrval ja pidi sõitma Kalkutasse. 

Arvestades «Scotia» suurust, oli tal õigus vaadata «Duncanile» kui lihtsale «kärbeslaevale». Ometi 
koondus üldsuse huvi lord Glenarvani jahile, ja see huvi kasvas päev-päevalt. 

Ärasõiduhetk lähenes. John Mangles oli tegutsenud osava ja leidliku kaptenina. Kuu aega pärast 
proovisõitu Clyde'i lahes oli «Duncan» lastitud, süte ja toidumoonaga varustatud ning võis merele 
minna. Ärasõidupäevaks määrati 25. august; see võimaldas kevade algul jõuda maakera 
lõunapoolseisse meredesse. 

Niipea kui lord Glenarvani kavatsus teatavaks sai, ei jäänud tulemata hoiatavad vihjed teekonna 
raskustele ja ohtudele, aga lord ei osutanud neile vähimatki tähelepanu 

ning valmistus Malcolm Castle'ist lahkuma. Muide - paljud, kes teda laitsid, tundsid oma südames ta 
vastu siiski imetlust. Hiljem muutus üldine arvamus avalikult šoti lordi pooldavaks ja kõik ajalehed 
peale valitsuse häälekandjate mõistsid üksmeelselt hukka admiraliteedi komissaride suhtumise. Ent 
lord Glenarvan oli ükskõikne nii laituse kui ülistuse suhtes; ta täitis oma kohust ja hoolis vähe 
kõigest muust. 

24. augustil, pärast liigutavat jumalagajättu teenijaskonnaga, lahkusid Malcolm Castle'ist lord ja 
leedi Glenarvan, major MacNabbs, Mary ja Robert Grant, mr. Olbinett, jahtlaeva stjuuard 1 ja tema 
naine mrs. Olbinett, kes seisis leedi Glenarvani käsutuses. 

Mõne tunni pärast olid reisijad «Duncani» pardal. Glasgow' elanikud tervitasid siira vaimustusega 
leedi Helenat, noort ja vaprat naist, kes loobus jõuka elu mugavustest ja lõbudest ning ruttas 
merehädalistele appi. 

Lord Glenarvani ja ta naise eluruumid, mis koosnesid kahest magamistoast, salongist ja kahest 
riietustoast, täitsid kogu laeva ahtri. Peale selle oli laevas ühiskajut, mida ümbritses kuus kajutit. Viis 
nendest kajutitest olid määratud Mary ja Robert Grantile, mr. ja mrs. Olbinettile ja major 
MacNabbsile. John Manglesi ja Tom Austini kajutid asetsesid vastaspoolel ning avanesid ülemisele 
tekile. Meeskond oli paigutatud vahetekile, ja õige mugavalt, sest laeval polnud mingit koormat 
peale vajaliku söetagavara, toidumoona ja relvade. Ruumi oli käes lahedasti ja John Mangles oskas 
seda sisemisteks vajadusteks hästi ära kasutada. 

«Duncan» pidi teele asuma ööl vastu 25. augustit kella kolmese mõõnaga. Kuid enne seda olid 
Glasgow' elanikud liigutava talituse pealtnägijaiks. Õhtul kell kaheksa lahkus lord Glenarvan laevast 
koos oma külaliste ja meeskonnaga, kütjaist kuni kaptenini, kes kõik kuulusid ennastsalgavale 
teekonnale minejate hulka, ning läks nendega Glasgow' vanasse peakirikusse. Muistne Saint Mungo 
kirik, mis keset reformatsioonimöllu puutumata oli jäänud ja mida Walter Scott nii võluvalt 
kirjeldas, võttis oma raskete võlvide alla «Duncani» reisijad ja meremehed. Neid saatis määratu 
rahvahulk. Avaras kirikus, mis on haudu täis nagu kalmistu, palus pastor Morton taeva õnnistust ja. 
andis 

teeleminejad jumala hoolde. Siis kõlas vanas kirikus Mary Granti hääl. Tütarlaps palvetas oma 
heategijate eest ja valas jumala ees tänupisaraid. Seepeale mindi sügavas meeleliigutuses laiali. Kell 
üksteist olid kõik jälle laeval. John Mangles ja meeskond tegid viimaseid ettevalmistusi. Kell 
kaksteist süüdati tuled; kapten andis käsu tublisti kütta, ja varsti segunesid mustad suitsujoad öise 
uduga. Et tuul puhus edelast ega olnud laeva liikumisele soodus, polnud «Duncani» purjed heisatud, 
vaid hoolikalt kaetud presendiga, mis pidi neid kaitsma tahma eest. 


Kell kaks pänid töötavad katlad «Duncani» vabisema. Manomeeter. näitas neljaatmosfäärilist 
rõhumist; kuum aur tungis vilistades ventiilidest. Veeseis oli püsiv; lähenevas päevavalguses võis 
juba näha Clyde'i lahe sõidu.vett, ääristatud poide ja kivist tähistega, mille märgutuled hakkasid 
koiduvalguses vähehaaval kahvatuma. Polnud enam muud kui teele asuda. 

John Mangles saatis teate lord Glenarvanile, kes otsekohe tuli laevalaele. 

Varsti andis mõõn ennast tunda. «Duncan» paiskas õhku tugeva vile, andis otsad lahti ja eemaldus 
ümbritsevatest laevadest; kruvi hakkas pöörlema ja tõukas jahi jõe sõiduvette. John ei olnud lootsi 
võtnud; ta tundis suurepäraselt Clyde'i laevateid ja ükski vilunud loots poleks võinud temast 
paremini laeva jõest välja juhtida. Jaht liikus kindlalt tema korralduste kohaselt; ta parem käsi lebas 
mehaanilise telegraafi pidemel, vasak roolirattal. Varsti kadusid silmapiirilt viimased tehased; siin- 
seal kaldaäärseil künkail paistsid veel üksikud suvemajad; linnakära kustus kaugusesse. 

Tunni aja pärast möödus «Duncan» Dumbartoni kaljudest; kahe tunni pärast oli ta Clyde'i lahes; 
hommikul kell kuus möödus ta Cantyre'i muulist, väljus Põhja kanalist ja suundus ulgumerele. 


VI KUUENDA KAJUTI REISIJA 


Sel esimesel reisipäeval oli meri üsna tormine ning õhtu eel kõvenes tuul veelgi. «Duncan» kiikus 
õige tugevasti. 
15 


Daamid tegid õigesti, et ei ilmunud laevalaele, vaid lebasid kajutis. 

Kuid järgmisel päeval pöördus tuul ühe kraadi võrra. Kapten John Mangles laskis fokk-, praam- ja 
marsspurje üles tõmmata; «Duncan» sai tasakaalu kätte ega kõikunud enam nii väga, Seetõttu võisid 
leedi Helena ja Mary Grant juba koidu ajal tulla laevalaele, kus viibisid lord Glenarvan ja kapten. 
Päikesetõus oli suurepärane. Taevakeha kerkis ookeanist otsekui Ruolzil menetluse järgi kullatud 
ketas tohutu suurest volta vannist. «Duncan» liikus keset seda sära, ja tundus tõepoolest, nagu 
oleksid ta purjed paisunud päikesekiirte mõjul. 

Reisijad vaatasid sõnatus imetluses selle kiirgava taevakeha tõusu. 

«Milline võrratu vaatepilt!» lausus viimaks leedi Helena. «Tuleb ilus ilm. Kui ainult tuul enam 
suunda ei muudaks ja jääks endiselt soodsaks!» 

«Paremat soovida olekski võimatu, mu kallis Helena,» vastas lord Glenarvan. «Teekonna alguse 
üle pole põhjust nuriseda. » 

«Kas sõit üle ookeani kestab kaua, kallis Edward?» 

«Sellele vastab kapten John,» sõnas Glenarvan. «Kas liigume hästi? Olete oma laevaga rahul, John?» 

«Väga rahul, kõrgeausus,» vastas John, «see on imeline jaht; meremehele on naudinguks sellist 
laeva juhtida. Iialgi pole laeva kere ja masinad paremas kooskõlas olnud. Näete, kui ühtlaselt ja 
kergelt jaht läbi lainete lõikab. Liigume seitsmeteistkümnesõlmelise kiirusega. Kui selline kiirus 
püsib, siis jõuame kümne päevaga üle ekvaatori ja sõidame vähem kui viie nädalaga ümber Kap 
Hoorni.» 

«Kas kuulete, Mary?» ütles leedi Helena. «Vähem kui viie nädalaga!» 

«Jah, proua, ma kuulsin,» vastas tütarlaps. «Kapteni sõnad panid mu südame koguni kiiremini 
tuksuma.» 

«Kuidas talute laevasõitu, miss Mary?» küsis lord Glenarvan. 

«Üsna hästi, milord, suuremate raskusteta. Pealegi harjun sellega ruttu.» 

«Ja meie noor Robert?» 

«Oo, Robert!» vastas John Mangles. «Kui ta ei kola 


1 Ruolz - prantsuse keemik, elas XIX sajandil. 

masinaruumis, siis kõlgub ta masti tipus. See poiss ei tea midagi merehaigusest. Kas näete! Seal ta 
ongi!» 

Kõigi pilgud pöördusid kapteni käeliigutuse järgi fokkmasti poole ja igaüks võis näha, kuidas 
Robert rippus saja jala kõrgusel õhus raa otsal. Mary võpatas tahtmatult. 

«Oo, ärge kartke, miss Mary,» ütles John Mangles. «Vastutan ta eest ja tõotan, et võin mõne aja 
pärast kapten Grantile esitada tubli meremehe, sest teie vapra isa leiame niikuinii. » 

«Annaks taevas, mr. John,» vastas tütarlaps. 

«Mu kallis laps;» jätkas< lord Glenarvan, «kõiges selles on midagi saatuslikku, mis peab meile 
lootust andma. Meie ei lähe, meid viiakse. Meie ei otsi, meid juhitakse. Pealegi - vaadake kõiki neid 
tublisid inimesi, kes nii hea ürituse teenistusse on asunud. Meie ettevõte mitte ainult ei õnnestu, vaid 
teostub ilma raskusteta. Ma lubasin leedi Helenale lõbureisi, ja ma pean sõna.» 

«Edward,» kinnitas leedi Glenarvan, «sa oled parim inimene maailmas.» 

«Sugugi mitte, aga mul on parim meeskond parimal laeval. Kas teie ei imetle meie «Duncanit», miss 
Mary?» 

«Jah, milord,» vastas neiu, «imetlen küll ja teen seda tõelise asjatundjana.» 

«Ah! Kas tõesti?» 

«Lapsena mängisin isa laevadel. Ta oleks pidanud minust meremehe tegema. Kui vaja, võiksin ehk 
väga hästi purje rehvida või köit pleissida.» 

«Oo, miss Mary, mis te räägite!» hüüdis John Mangles. 

«Kui see nii on,» ütles lord Glenarvan, «siis saate kapten Johniga suurteks sõpradeks, sest ta peab 
meremehekutset maailmas kõige kõrgemaks. Ta ei tunnista ühtki teist kutset, - ka naistele mitte! Eks 
ole, John?» 

«Nii see on; kõrgeausus,» vastas noor kapten. «Tunnistan siiski, et miss Grant sobib paremini 
reisijaks kui praampurje rehvijaks. Kuid see ei vähenda heameelt, mis ta sõnad mulle tegid.» 

«Seda enam, et ta imetleb «Duncanit» tähendas Glenarvan. 

««Duncan» vääribki imetlust,» vastas John. 

«Tõepoolest,» ütles leedi Helena, «te olete nii uhke oma jahile, et mul tekib soov seda tundma 
õppida tekist kuni trümmideni ja vaadata, kuidas meie tublid madrused on end vahetekil sisse 
seadnud.» 

«Suurepäraselt,» vastai John. «Nad on seal nagu kodus. «Ja nad ongi tõepoolest kodus, mu kallis 
Helena,» vastas lord Glenarvan. «See jahtlaev on osa meie vanast Kaledooniast! See on Dumbartoni 
krahvkonna nurgake, mis eriülesande tõttu merel ujub, - nii polegi me oma kodumaalt lahkunud! 
«Duncan» - see on Maleolmi loss, ja ookean see on Lomondi järv.» 

«Noh, mu kallis Edward, näita meile lossi,» palus leedi Helena. 

«Olen teie käsutuses, proua,» ütles Glenarvan. «Kuid lubage mul enne sellest Olbinettile teatada.» 

Jahi stjuuard oli oivaline ülemkelner, Šotlane, kes oma tähtsuselt oleks väärinud prantslase nime - 
niisuguse agaruse ja arukusega täitis ta oma kohuseid. Ta ilmus oma käskija kutsel. 

«Olbinett, me teeme enne hommikusööki laevas ringkäigu,» ütles Glenarvan, nagu oleks tegemist 
jalutuskäiguga Tarbeti või Katrine'i järve äärde. «Loodan, et laud on kaetud, kui me tagasi tuleme.» 
Olbinett kummardas väärikalt. 

«Kas tulete kaasa, major?» küsis leedi Helena. 

«Kui käsite,» vastas MaeNabbs. 

«Oo,» ütles lord Glenarvan, «major on oma sigari suitsusse mähkunud, ei maksa teda segada. Ta on 
tüdimatu suitsetaja, miss Mary. Ta suitsetab alati, isegi magades.» 

Major noogutas nõusolevalt ja lord Glenarvani külalised laskusid vahetekile. 


MacNabbs jäi üksi. Oma harjumust mööda iseendaga vesteldes, ilma et ta iialgi oleks enesele 
vastu vaielnud, mattus ta aina tihedamatesse suitsupilvedesse. Ta seisis liikumatult paigal ja vahtis 
jahi järel vahutavasse kiiluvette. Pärast mõneminutilist tumma mõtisklust pöördus ta ümber ja nägi 
enda ees tundmatut isikut. Kui miski võinuks teda üllatada, siis oleks teda üllatanud see kohtumine, 
sest uus reisija oli talle täiesti võõras. 

See oli umbes neljakümneaastane pikk, kuivetanud ja lahja mees, kes sarnanes pika suurepealise 
naelaga. Tema pea oli tõepoolest suur ja tugev; tal oli kõrge otsaesine, sirge nina, suur suu ja terav 
lõug. Mis puutub ta silmadesse, siis peitusid need määratu suurte ümmarguste prilliklaaside taga; ta 
pilk oli ebamäärane nagu öölindudel ja muil olendeil, kes pimedas näevad. Tema näoilme kõneles 
tarkusest ja rõõmsast meelest; ta ei paistnud tusasena 

nagu nood tähtsad isikud, kes põhimõtteliselt iialgi ei naera ja kes oma tühisust varjavad tõsiduse 
maski taha. Otse vastupidi: tundmatu vaba käitumine ja armastusväärne lihtsus näitasid selgesti, et ta 
oskas võtta inimesi ja asju nende heast küljest. Ilma et ta oleks veel midagi rääkinud, võis tunda, et 
ta on jutukas ja ennekõike hajameelne: hajameelne nagu inimesed, kes ei näe seda, mida nad 
vaatavad, ega kuule seda, mida kuulavad. Peas oli tal reisimüts, jalas tugevad kollased saapad ja 
nahast säärekatted; riietatud oli ta kastanpruunidesse sametpükstesse ja samast riidest kuube, mille 
arvutud taskud näisid olevat pungil täis märkmikke, päevaraamatuid, kirjaplokke ja tuhandeid asju, 
mis olid sama tülikad kui kasutud, - kõnelemata pikksilmast, mida ta kandis üle õla rippuva rihma 
otsas. 

Tundmatu, kelle ärevus oli kummalises vastuolus majori rahulikkusega, tiirles MaeNabbsi ümber, 
vaatles teda küsival pilgul, ilina et teine oleks mõelnudki huvituda sellest, kust ta tuleb, kuhu ta 
läheb, ja miks on ta «Duncani» pardal. 

Kui mõistatuslik isik nägi, et tema katsed endast märku anda majori ükskõiksuse tõttu nurjuvad, 
haaras ta oma pikksilma, mis täielikult avatuna oli neli jalga pikk, ja jäi liikumatult, jalad harkis 
seisma nagu kilomeetripost maanteel ning juhtis pikksilma tollele piirjoonele, kus taevas ja veepind 
silmapiiril ühte sulavad. Viis minutit silmapiiri uurinud, langetas ta pikksilma ja toetus sellele nagu 
jalutuskepile. Kuid otsekohe vajus kiiker kokku, tema toru moodustavad osad libisesid üksteise 
sisse, uus reisija kaotas äkki tasakaalu ja pidi grootmasti ette pikali kukkuma. 

Iga teine oleks majori asemel vähemalt naeratanud. Major ei pilgutanud silmagi. Tundmatu 
otsustas siis tegutseda. 

«Stjuuard!» hüüdis ta võõrapärase aktsendiga. 

Ta ootas. Kedagi ei tulnud. 

«Stjuuard!» hõikas ta kõvemini. 

Just siis läks mööda mr. Olbinett, minnes laevaninas olevasse kambüüsi. Milline oli tema imestus, 
kui ta kuulis suurekasvulist tundmatut isikut ennast sellisel viisil hõikavat! 

«Kust see tuleb?» mõtles ta. «Ons ta mõni lord Glenarvani sõber? Võimatu!» 

Ta läks siiski ülemisele laevalaele ja lähenes tundmatule. 

«Teie olete laeva stjuuard?» küsis võõras. 

«Jah, härra,» vastas Olbinett, «kuid mul pole au. . .» 

«Olen kuuenda kajuti reisija.» 

«Kuuenda kajuti?» kordas stjuuard. 

«Jah, nimelt. Teie nimi on?.. .» 

«Olbinett.» 

«Noh, Olbinett, mu sõber,» ütles kuuenda kajuti reisija, «tuleb mõtelda hommikusöogile, ja õige 


kähku. Ma pole kolmkümmend kuus tundi söönud, õigemini, olen kolmkümmend kuus tundi 
maganud. See on andestatav, kui inimene tuleb otsejoones Pariisist Glasgow'sse. Ütelge, palun, mis 
kellaajal süüakse hommikueinet.» 
«Kell üheksa,» vastas Olbinett masinlikult. 
Tundmatu tahtis kella vaadata, kuid see võttis paratamatult kaua aega, sest t::1 leidis oma taskukella 
alles üheksandast taskust. 

«Hüva!» ütles ta, «kell pole veel kaheksa. Tooge siis, Olbinett, vahepeal klaas šerrit ja kuivik, sest 
ma olen näljast ümber kukkumas.» 

Mr. Olbinett kuulas, ilma et oleks mõistnud. Võõras aga aina rääkis ja läks äärmise kiirusega ühelt 
kõneainelt teisele. 

«Noh, ja kapten?» küsis ta. «Kas kapten pole veel tõusnud? Mis teeb tema abiline? Kas ka tema 
magab? Ilm on õnneks ilus, tuul soodus ja laev liigub iseenesest.» 

Parajasti kui ta nii rääkis, ilmus John Mangles laevalaele viivale trepile. 
«Seal on kapten,» ütles Olbinett. 
«Aa! Ülirõõmustav,» hüüdis tundmatu. «Ülirõõmustav, kapten Burton, et võin teiega tutvuda!» 

John Mangles oli kindlasti hämmastunud - mitte niivõrd võõra ilmumisest kui sellest, et teda 
nimetati kapten Burtoniks. 
Teine rääkis aina edasi: 
«Lubage, et surun teie kätt,» ütles ta. «Jätsin selle üleeile õhtul tegemata, sest ärasõidu eel ei tohi 
kedagi tülitada. Täna aga, kapten, olen väga õnnelik, et võin teiega tutvuda. » 
John Mangles ajas silmad pärani, vaadeldes kord Olbinetti, kord äsja ilmunud tundmatut. 

«Nüüd on tutvus tehtud, armas kapten,» jätkas võõras, «ning olemegi vanad sõbrad. Lobisegem 
siis. Ütelge mulle, kas olete «Scotiaga» rahul?» 

«Mida mõtlete «Scotia» all?» küsis viimaks John Mangles. 

«Muidugi «Scotiat», mis meid kannab, head laeva, mille sõiduomadusi mulle on niisama palju 
kiidetud kui vapra kapten Burtoni juhtimisoskust. Olete ehk samanimelise suure Aafrika-reisija 
sugulasi? See oli julge mees! Onnitlen teid säärase sugulase puhul.» 

«Härra,» vastas John Mangles, «vähe sellest, et ma pole maadeuurija Burtoni sugulane, vaid ma 
pole isegi kapten Burton. » 

«Aa-a!» venitas tundmatu. «Tähendab ma kõnelen praegu «Scotia» laevaohvitseri mr. 
Burdnessiga?» 

«Mr. Burdness?» vastas Mangles, kes hakkas tõde aimama. Ta ainult ei teadnud, kas oli tal 
tegemist hulluga või hajameelsega. Ta arutas seda endamisi ja pidi selle küsimuse juba otsustavalt 
lahendama, kui lord Glenarvan, tema abikaasa ja miss Grant tagasi laevalaele tulid. Tundmatu 
märkas neid ja hüüdis: 

«Aa, reisijad! Reisijad! Suurepärane! Loodan, härra Burdness, et tutvustate mind. . .» 

Sundimatult astus ta tulijatele vastu, ootamata John Manglesi vahendust. 

Kõnetamisel nimetas ta miss Granti prouaks, leedi Helenat preiliks ja lord Glenarvani härraks. 
«Lord Glenarvan,» selgitas John Mangles. 

«Milord,» jätkas siis tundmatu, «palun vabandada, et ma ennast ise esitlen, kuid merel ei saa täpselt 
kinni pidada kõigist viisakusreegleist. Loodan, et me peagi tuttavaks saame ja et nende daamide 
seltsis tundub teekond «Scotial» niihästi lühike kui ka meeldiv.» 

Leedi Helena ja miss Grant ei teadnud, mida vastata. Nad ei mõistnud, kust oli sattunud see võõras 
«Duncani» pardale. 

«Härra,» sõnas siis lord Glenarvan. «Kellega on mul au rääkida?» 

«Olen Jacgues Eliacin Francois Marie Paganel, Pariisi Geograafia ühingu sekretär; Berliini, 


Bombay, Darmstadti, Leipzigi, Londoni, Peterburi, Viini ja New Yorgi samalaadsete ühingute 
kirjavahetajaliige, India Kuningliku Geograafia ja Etnograafia Instituudi auliige. Pärast kahe- 
kümneaastast geograafia uurimist kabinetis tahan seda teha nüüd praktiliselt ning reisin Indiasse, et 
seal lahendada suurte maadeuurijate töid ühendavaid probleeme.» 

VII KUST TULEB JA KUHU LÄHEB JACOGUES PAGANEL 


Geograafia ühingu sekretär pidi olema armastusväärne isik, sest kõike seda rääkis ta väga 
meeldivalt. Pealegi teadis lord Glenarvan väga hästi, kellega tal on tegemist, sest Jacgues Paganeli 
nimi ja teened olid talle hästi tuntud: Geograafia ühingu väljaannetes ilmunud ülevaated kaasaegsete 
avastuste kohta ja ta kirjavahetus kogu maailma õpetlastega olid temast teinud Prantsusmaa 
väljapaistva teadlase. Lord Glenarvan sirutas ootamatule külalisele südamlikult käe. 

«Nüüd, mil esitlemine on möödas,» ütles ta, «lubate ehk härra Paganel, et pöördun teie poole ühe 
küsimusega?» 

«Kahekümne küsimusega, milord,» vastas Jacgues Paganel. «Teiega vestlemine on mulle alati 
lõbuks.» 

«Kas tulite siia laevale üleeile õhtul?» 

«Jah, milord, üleeile õhtul kell kaheksa. Hüppasin raudteejaamas voorimehetõlda ja tõllast 
«Scotiasse». Pariisis olin. ette tellinud kajuti nr. 6. Õhtu oli pime. Ma ei näinud laevalael kedagi. 
Kuna olin kolmekümnetunnisest reisist väsinud ja teadsin, et merehaiguse vältimiseks on parim viis 
otsekohe puhkama heita ja esimeste päevade jooksul voodist mitte väljuda, siis toimisingi nii, ja 
uskuge mind; palun, magasin kohusetundlikult kolmkümmend kuus tundi!» 

Kuulajad teadsid nüüd, mis arvata Jacgues Paganeli laevasolekust. Prantsuse reisija oli laevaga 
eksinud ja tulnud nende laeva sel ajal, kui «Duncani» meeskond viibis jumalateenistusel. Kõik oli 
selge. Kuid mis ütleb teadlane, kui ta kuuleb laeva nime ja saab teada, kuhu see sõidab? 

«Niisiis, härra Paganel,» ütles Glenarvan, «te valisite oma reiside sihtkohaks Kalkuta?» 

«Jah, milord. Terve eluaeg olen soovinud Indiat näha. Viimaks ometi teostub minu ilusaim 
unistus, - ma sõidan elevantide maale.» 

«Ja te ei sooviks külastada mõnd teist maad, härra Paganel? » 

«Ei, milord, seda mitte, sest mul on soovitusi lord Sommersetile, India kindralkubemnerile, ja 
Geograafia ühingult ülesanne, mille tahan tingimata täita.» 

«Aa! Teil on ülesanne?» 

«Jah, kasulik ja huvitav teekond, mille kava valmistas mu õpetatud sõber ning ametivend, härra 
Vivien de SaintMartin. Reisi eesmärgiks on käia mööda niisuguste kuulsate maadeuurijate jälgi nagu 
vennad Schlaginweitid, kolonel Waugh, Webb, Hodgson, misjonärid Huc ja Gabet, Moorcroft, härra 
Jules Remy ja paljud teised. Loodan, et mul õnnestub ettevõte, mille teostamisel hukkus misjonär 
Krick 1846. aasilil. ühesõnaga, tahan uurida Yaru-Dzangbo-Tšu jõge, mis läbib Tiibetit tuhande 
viiesaja kilomeetri ulatuses piki Himaalaja põhjapoolset nõlva, ja lõpuks teada saada, kas see jõgi 
suubub Brahmaputrasse Assami kirdeosas. Reisija, kel õnnestub täita see suur lünk India geograafia 
tundmises, saab kuldauraha, milord.» 

Paganel oli suurepärane. Ta rääkis vaimustatult ja laskis end kanda kujutluse kiireil tiivul. Teda 
oleks olnud sama võimatu peatada nagu Reini jõge Schaffhauseni koskede kohal. 

«Härra Jacgues Paganel,» lausus lord Glenarvan pärast hetkelist vaikust, «see oleks tõesti ilus reis, 


ja teadus oleks teile selle eest väga tänulik. Kuid ma ei taha lasta teie eksiarvamusel kauem kesta. 
Vähemalt esialgu peate loobuma India külastamise lõbust.» 
«Loobuma! Miks siis?» 
«Seepärast, et te hoopis eemaldute India poolsaarest.» 
«Kuidas! Kapten Burton. . .» 
«Ma pole kapten Burton,» vastas John Mangles. 

«Aga «Scotia»?» 
«See laev pole «Scotia»!» 
Paganeli imestus oli kirjeldamatu. Ta silmitses kordamööda lord Glenarvani, kes jäi tõsiseks, leedi 
Helenat ja Mary Granti, kelle pilgud väljendasid poolehoidu ja kaastunnet, siis Johtl Mangles'it, kes 
naeratas, ja majorit, kes ei liigatanudki. Siis kehitas ta õlgu ja laskis prillidel laubalt ninale langeda. 
«Mis nali see en!» hüüatas ta. 
Kuid sel hetkel peatus ta pilk roolirattal, millel oli kaks sõna: 


Duncan 
Glasgow 


««Duncan»! «Duncan»!» hüüdis ta ahastades. 
Siis tormas ta ülepeakaela trepist alla ja sööstis oma kajutisse. 


44. 


Niipea kui õnnetu õpetlane oli kadunud, ei suutnud keegi peale majori tõsiseks jääda; isegi 
madrused naersid. 

Eksida rongile minnes - olgu! Istuda Edinburghi sõitvasse rongi Dumbartoni rongi asemel - see on 
võimalik. Ent eksida laevale minnes ja sõita Tšiili suunas, kui tahetakse jõuda Indiasse - see on juba 
hajameelsuse tipp. 

«Muide, Jacgues Paganeli puhul see mind ei üllata,» ütles Glenarvan. «Ta on kuulus niisuguste 
äparduste poolest. Kord andis ta välja Ameerika kaardi, kuhu oli Jaapani külge joonistanud. 
Sellegipärast on ta silmapaistev teadlane ja üks Prantsusmaa parimaid geograafe.» 

«Mis me selle vaese härraga peale hakkame?» küsis leedi Helena «Me ei või teda Patagooniasse 
kaasa viia.» 

«Miks mitte?» vastas MacNabbs tõsiselt. «Meie ei vastuta tema hajameelsuse eest. Oletage, et ta 
on raudteerongis - kas ta suugaks rongi peatada?» 

«Ei, aga ta astuks lähimas jaamas maha,» ütles leedi Helena. 

«Noh,» arvas Glenarvan, «seda võib ta soovi korral teha meie esimeses peatuspaigas.» 

Sel hetkel tuli Paganel haletsusväärsena ja häbelikult laevalaele tagasi, olles vahepeal veendunud, et 
ta pakid olid laevas. Ta kordas järjest seda õnnetut nime: ««Duncan»! «Duncan»!» Muud ei osanud 
ta ütelda. Ta kõndis edasi-tagasi, uurides jahi maste ja silmitsedes küsivalt ulgumere tumma 
silmapiiri. Viimaks tuli ta tagasi lord Glenarvani juurde. 

«Ja see «Duncan» läheb. . .?» küsis ta. 

«Ameerikasse, härra Paganel.» 

«Täpsemalt? .. .» 

«Concepcioni. » 

«Tšiilisse! Tšiilisse!» karjatas õnnetu maateadlane. «Ja minu ülesanne Indias! Mis ütleb härra 
Ouatrefages, keskkomisjoni esimees! Jahärra d'Avezac! Ja härra Cortambert! Ja härra Vivien de 
Saint-Martin! Kuidas ma lähen veel ühingu koosolekutele!» 

«Kuulge, härra Paganel, ärge heitke meelt. Kõike võib korraldada,» rahustas Glenarvan. «Te 
hilineksite pisut ja see olekski kõik. Yaru-Dzangbo-Tšu ootab teid seni Tiibeti mägedes. Me 


peatume varsti Madeira saare juures; sealt leiate mõne laeva, mis viib teid tagasi Euroopasse.» 
«Tänan, milord, tuleb sellega leppida. Aga ikkagi on see kummaline seiklus, seda peab ütlema. 
Ainult minuga võib 

selliseid asju juhtuda! Ja mu et tetellitud kajut «Scotial»!» 

«Noh, mis puutub «Scotiasse», siis soovitan sellest vähemalt esialgu loobuda.» 
««Duncan» on vist lõbusõidujaht,» ütles Paganel, olles uuesti silmitsenud laeva. 
«Jah, härra. Ta omanik on kõrgeausus lord Glenarvan,» vastas John Mangles. 
«Kes palub teid lahkesti olla tema külaline,» lisas Glenarvan. 

«Tuhat tänu, milord,» vastas Paganel. «Olen tõesti tänulik teie külalislahkuse eest. Kuid lubage 
mulle üks.ainus märkus. India on ilus maa, see pakub reisijaile imelisi üllatusi, daamid seda maad 
kahtlemata ei tunne... Noh, tüürimehel tarvitseks ainult ratast keerata ja «Duncan» sõidaks sama 
hõlpsasti Kalkuta kui Concepcioni poole. Kuna laevon lõbureisil. . .» 

Paganeli ettepanek võeti vastu selliste pearaputustega, et ta ei söandanud jätkata ja jäi vait. 

«Härra Paganel,» ütles siis leedi Helena, «kui oleksime ainult lõbusõidul, vastaksin teile: «Läki 
kõik koos Indiasse,» ja lord Glenarvan sooviks sedasama. Kuid «Duncan» läheb Patagoonia 
rannikult otsima merehädalisi ega või katkestada nii humaanset ettevõtet. . .» 

Mõne minutiga selgitati prantslasest reisijale olukord. Liigutatult kuulas see jutustust saatuslikust 
dokumentide leidmisest, kapten Granti õnnetusest ja leedi Helena suuremeelsest ettepanekust. 

«Proua,» ütles ta, «lubage imetleda teie käitumist selle loo puhul; lubage seda tingimusteta 
imetleda. Jätkaku teie laev oma teed; teeksin enesele etteheiteid, kui ta peaks minu pärast päevagi 
hilinema.» 

«Kas tahate siis meiega ühineda?» küsis leedi Helena. «See on võimatu, proua, sest pean täitma oma 
ülesande. 
Lahkun laevalt esimeses peatuskohas. . .» 
«Siis Madeiral,» ütles John Mangles. 
«Madeiral, olgu. Oleksin kõigest 180 miili kaugusel Lissabonist ja ootaksin sõiduvõimalust.» 

«Noh, härra Paganel,» ütles Glenarvan, «sündigu teie tahtmine. Mina omalt poolt olen õnnelik, et 
võin teid mõne päeva jooksul võõrustada oma laeval. Loodan, et teil ei ole liiga igav meie seltsis!» 

«Oo, milord,» hüüatas õpetlane, «olen koguni rõõmus, et eksisin nii meeldival kombel! Ja ikkagi, 
inimesena, kes 

astub laevale kavatsusega reisida Indiasse, kuid purjetab hoopis Ameerika poole, olen üpris 
naeruväärses seisukorras!» 

Hoolimata sellest nukrast tähendusest leppis Paganel paratamatu viivitusega heatujuliselt. Ta oli 
armastusväärne, lõbus ja huvitav kaaslane. Ta võlus daame oma hea tujuga. Päeva lõpuks sõbrunes 
ta kõikidega. Tema palvel näidati talle tähtsaid dokumente. Ta uuris neid hoolega, õige kaua ja 
üksikasjalikult. Ükski teine tõlgendus peale lord Glenarvali oma ei tundunud talle tõepärane. Mary 
Granti ja tema vennasse suhtus ta elavaima huviga. Ta andis neile lootusi. Viis, kuidas Paganel nägi 
sündmusi, ja veendumus «Duncani» edus, mida ta ennustas, manas tahtmätult tütarlapse huultele 
naeratuse. Tõesti, kui teadlasel poleks olnud oma ülesannet, oleks ta kogu hingega andunud kapten 
Granti otsimisele! 

Kuuldes, et leedi Helena on William Tuffneli tütar, polnud Paganeli vaimustusel piire. Ta oli 
Tuffneli tundnud. 

Milline tubli õpetlane! Kui palju kirju vahetasid nad tol ajal, kui William Tuffnel oli Pariisi 
Geograafia Ühingu ktrjavahetajaliige! Paganel ise oli ta esitanud ühes härra Malte-Bruniga. 
Missugune kohtumine! Ja milline õnn reisida koos William Tuffneli tütrega! 


Lõpuks palus ta leedi Helenalt luba teda suudelda, millega leedi nõustus, kuigi see oli ehk pisut 
kommetevastane. 


VIII ÜKS TUBLI MEES LAEVAL ROHKEM 


Vahepeal liikus jaht Aafrika põhjaranniku haavuste soodustusel kiiresti ekvaatori poole. 30. augustil 

märgati Madeira saart. Lord Glenarvan pidas sõna ja tahtis peatuda, et lasta oma uus külaline maale. 
«Mu armas lord,» alustas Paganel, «kõnelen teiega otsekoheselt. Kas teil enne minu laevaletulekut 

oli kavatsus Madeiral peatuda?» 

«Ei,» ütles Glenarvan. 

«Siis lubage, et saan kasu oma õnnetust hajameelsusest. Madeira on liiga tuntud saar. See ei paku 

geograafile enam midagi huvitavat. Selle saarterühma kohta on juba kõik 

räägitud ja kirja pandud. Pealegi on ta viinamarjakasvatus täiesti alla käimas. Kujutlege, Madeiral 
pole enam viinamägesid! Viinamarjasaak, mis 1813. aastal ulatus üle miljoni hektoliitri, langes 
1845. aastal 133450 hektoliitrini. Praegu ei ületa saak 25 000 hektoliitrit! See on haletsusväärne pilt! 
Kui te niisama hästi võiksite peatuda Kanaari saarte juures. . .» 

«Peatugem Kanaari saarte juures,» vastas Glenarvan. «See ei vii meid teelt kõrvale.» 

«Tean seda, armas lord. Kanaari saarestikus on aga kolm saarerühma uurida, kõnelemata Tenerife 
mäetipust, mida olen alati näha tahtnud. Nüüd on paras juhus; kasutan seda ja oodates laeva, mis 
viiks mind tagasi Euroopasse, ronin kuulsa mäe tippu.» 

«Kuidas soovite, armas Paganel,» vastas lord Glenarvan tahtmatult naeratades. 

Ja tal oli põhjust naeratada. 

Kanaari saared pole Madeirast kaugel. Neid eraldab vaevalt 250 miili; nii kiire laeva jaoks nagu 
«Duncan», on see tühine vahemaa. 

31. augustil kell kaks päeval jalutasid John Mangles ja Paganel laevalael. Prantslane esitas oma 
kaaslasele roh. kesti küsimusi Tšiili kohta. Äkki segas kapten teda ja näitas lõuna pool mingit täppi 
silmapiiril. 

«Härra Paganel!» 

«Jah, mu armas kapten,» vastas õpetlane. 

«Suvatsege vaadata selles suunas. Kas nägite midagi?» 

«Mitte midagi.» 

«Te ei vaata sinna, kuhu vaja. Mitte silmapiiril, vaid selle kohal pilvedes.» 

«Pilvedes? Kuidas ma ka ei pingutaks... .» 

«Vaadake nüüd pukspriidi suunas!» 

«Ma ei näe midagi.» 

«Sest ette ei taha näha. Kuigi oleme neljakümne miili kaugusel, on Tenerife tipp silmapiiri kohal 
selgesti näha,» 

Kas Paganel tahtis näha või mitte, aga mõne tunni pärast ei saanud ta enam tõsiasjale vastu 
vaielda, kui ta ei tahtnud ennast pimedaks tunnistada. 

«Kas nüüd märkate?» küsis John Mangles. 

«Ja-jah, selgesti,» vastas Paganel. «Tõepoolest,» lisas ta põlglikult, «see ongi Tenerife mägi?» 
«Just nii.» 

«Ta näib kaunis madal.» 

«Siiski tõuseb ta 11 000 jalga üle merepinna.» 
«Madalam isegi kui Mont Blanc.» 
«Väga võimalik, aga kui teil tuleks Tenerife tippu ronida, siis leiaksite, et see on küllalt kõrge.» 

«Oh! Selle tippu ronida! Selle tippu ronida, armas kapten! Milleks, palun, kui härrad Humboldt ja 
Bonplan on seal.juba käinud? Milline suurvaim oli Humboldt! Ta käis selle mäe tipus ja andis sellest 
kirjelduse, millest paremat ei või soovida. Ta tegi kindlaks, et seal on viis vööndit: viinamarjavöönd, 
loorberivöönd, mändide vöönd, alpi kanarbiku vöönd ja viimaks viljatu vöönd. Ta asetas jala otse 
mäetipule, ja seal polnud niigi palju ruumi, et ta oleks istuda saanud. Mäelt avanes talle vaade, mis 
oma ulatuselt oli niisama suur kui veerand Hispaaniast. Siis käis ta vulkaani lehtriski ja jõudis 
kustunud kraatri põhjani. Ütelge, mida teeksin seal mina, kus see suurmees on juba kõik teinud?» 

«Tõepoolest,» nõustus John Mangles, «tema järelt pole teil enam midagi noppida. See on 
pahandav, sest teil oleks väga igav Tenerife sadamas laeva oodata. Erilisi meelelahutusi seal-loota 
pole.» 

«Peale minu isiklike,» ütles Paganel naerdes. «Kuid, armas Mangles, kas Kapverdi saartel pole 
häid peatuskohti ?» 

«On küll. Pole midagi hõlpsamat kui peatuda Villa Praia sadamas.» 

«Peale selle on neil saartel eelis, mida ei maksa põlata; nad pole kuigi kaugel Senegalist, kus ma 
leiaksin kaasmaalasi,» vastas Paganel. «Tean küll, et seda saarestikku peetakse vähehuvitavaks, 
metsikuks ja ebatervislikuks, kuid geograafi silmale on kõik huvitav. Peab oskama näha. Kuid on 
inimesi, kes ei oska näha ja kes reisivad niisama tuimalt nagu mingid vähkloomad. Uskuge, ma pole 
nendetaoline. » 

«Kuidas soovite, härra Paganet Olen veendunud, et maateadusele oieks kasulik teie viibimine 
Kapverdi saartel. Meil tulebki seal peatuda, et sütt võtta. Teie maaleminek ei tooks kaasa mingit 
ajakaotust.» 

Seda ütelnud, andis kapten käsu sõita Kanaari saartest lääne poole. Kuulus mäetipp jäi vasakule ja 
oma kiiret sõitu jätkates jõudis «Duncan» 2. septembril kell viis hommikul üle Vähi pöörijoone. Õhk 
muutus nüüd raskeks ja niiskeks, nagu ikka vihmaperioodil. See aastaaeg on 

reisijaile raske, ent Aafrika elanikele vajalik, sest neil saartel puuduvad puud ning järelikult puudub 
ka vesi. Tugevasti lainetav meri ei lubanud reisijail laevalael vii 
bida, kuid vestlused ühiskajutis polnud seetõttu vähem elavad. 

3. septembril hakkas Paganel maaleminekuks valmistudes oma asju kokku panema. «Duncan» 
liikus Kapverdi saarte vahel ning möödus Soolasaarest, tõelisest liivahauast, viljatust ja troostitust. 
Sõitnud tükk aega piki laialdasi korallileeteid, möödus laev Santiago saarest, mida põhjast lõunasse 
läbib kahe sünge kõrgustikuga lõppev basaltmägede ahelik. Siis suundus «Duncan» Villa Praia 
abajasse ja heitis linna lähedal kaheksa sülla sügavuses vees ankrusse. 

Ilm oli kohutav, lained peksid metsikult, vaatamata sellele, et abajas oli ulgumere tuulte eest 
varjatud. Vihma valas nagu oavarrest ja vaevalt võis näha linna, mis asus terrassikujulisel tasandikul, 
tuginedes kolmesaja jala kõrgustele vulkaanilistest kaljudest koosnevaile mäestiku harudele. Vaade 
saarele läbi tiheda vihmaliniku oli ahastamapanev. 

Leedi Helena ei saanud oma kavatsust mööda linna vaatama minna. Söe laadimine oli seotud 
suurte raskustega. «Duncani» reisijad olid sunnitud viibima kajuteis, sest mere ja taeva veed 
ühinesid kirjeldamatus segaduses. Kõnelused laeva pardal keerlesid muidugi ilma ümber. Peale 
majori, kes oleks üldist uputustki jälginud täieliku ükskõiksusega, ütles igaüks oma sõna. Paganel 
käis edasi tagasi ja vangutas pead. 

«See on otsekui kiuste korraldatud,» kirus ta. 


«Loodusjõud on kindlasti teie vastu,» vastas Glenarvan. 

«Saan neist siiski jagu.» 

«Te ei või sellise saju kätte minna,» keelitas leedi Helena. 

«Mina võin väga hästi, proua. Kardan ainult oma pakkide ja riistade pärast, mida vihm võib 
rikkuda.» 

«Ainult ülesõit on kardetav,» sõnas Glenarvan. «Kui olete kord Villa Praias, siis leiate üsna 
rahuldava ulualuse. Muidugi mitte just puhta, sest teie naabriteks oleksid ahvid ja sead, kelle lähedus 
pole iga kord meeldiv. Kuid maadeuurija ei ole nõudlik. Ja loodetavasti võite seitsme või kaheksa 
kuu pärast Euroopa-reisi alustada.» 

«Seitsme või kaheksa kuu pärast!» karjatas Paganel. 

«Vähemalt. Vihmaperioodil ei käi laevad kuigi sageli Kapverdi saartel. Aga te võite oma aega 
tulusalt kasutada. See saarestik on alles vähe tuntud; siin leiate palju tööd topograafia, klimatoloogia, 
etnograafia ja hüpsomeetria alal. » 
«Võite jõgesid uurida,» soovitas leedi Helena. 
«Seal pole jõgesid, proua,» vastas Paganel. 
«Siis jõekesi ?» 
«Ka neid pole.» 
«Ojasid?» 
«Ei ole neidki.» 
«Noh,» ütles major, «siis uurite metsi.» 
«Et oleks metsi, peaks olema puid. Ent puid seal pole. » 
«Kena maa!» hüüdis major. 
«Lohutage end, kallis Paganel,» ütles siis Glenarvan, «te leiate seal vähemalt mägesid.» 
«Oo, madalaid ja vähehuvitavaid, milord. Pealegi on see töö juba tehtud.» 
«Tehtud!» ütles Glenarvan. 
«Jah, nii ebaõnnestub 'mul alati. Kanaari saartel oli Humboldt mu eest töö ära teinud, siin on minust 
ette jõudnud geoloog Charles Sainte-Claire Deville!» 
«On see võimalik?» ; 
«Muidugi,» vastas Paganel haleda häälega. «See teadlane oli riigi korveti «La Decidee» pardal, kui 
see Kapverdi saarte juures peatus, ning käis saarestiku kõige huvitavamai mäetipul, Fogo saare 
vulkaanil. Mis peaksin ma seal tegema pärast teda?» 
«Sellest on tõesti kahju,» tähendas leedi Helena. «Mis teist saab, härra Paganel?» 
Paganel vaikis mõne hetke. 
«Kindlasti olnuks parem, kui oleksite maale läinud Madeiral, kuigi seal pole enam veini!» ütles 
Glenarvan. 
Geograafia Ühingu õpetatud sekretär vaikis. 
«Mina teie asemel ootaksin,» ütles major täpselt niisugusel toonil, nagu oleks ta ütelnud: mina ei 
ootaks. 
«Mu kallis Glenarvan,» jätkas siis Paganel, «kus kavatsete peatuda järgmisena?» 
«Oo! Mitte enne kui Concepcionis.» 
«Kurat võtaks! See viiks mu Indiast kummaliselt kaugele.» 
«Aga ei, kui möödute Kap Hoornist, hakkate Indiale jälle lähenema. » 

«Selles ma ei kahtle.» 
«Ja huvitav on kõikjal,» lisas Glenarvan suurima tõsidusega. «On ju ükskõik, kas satute Ida- või 


Lääne-Indiasse. » 
«See pole ükskõik!» 
«Liiati on pampade elanikud Patagoonias niisama kütkestavad kui Pandžabi pärismaalased.» 
«Tont võtku, milord! Selle mõtte peale poleks ma iialgi tulnud!» hüüatas Paganel. 

«Pealegi, mu kallis Paganel, võib kuldauraha vääriliseks saada ükskõik kus kohas. Igal pool, nii 
Kordiljeeride mäeahelikus kui Tiibeti mägedes on midagi teha, otsida, avastada.» 
«Aga Yaru-Dzangbo-Tšu uurimine?» 
«Noh, selle asemel jälgite Rio Coloradot. See on vähetuntud jõgi, ja kaartidel voolab see pisut liialt 
geograafide ettekujutuste järgi.» 
«Tean, armas lord, seal on mitmekraadilisi eksitusi. Oo, ma ei kahtle, et Geograafia ühing oleks mu 
läkitanud sama hästi Patagooniasse kui Indiasse, oleksin ma ainult palu = nud. Aga mul ei tulnud 
seda mõttessegi.» 
«Põhjuseks on teie harilik hajameelsus.» 
«Niisiis, härra Paganel, kas tulete meiega kaasa?» küsis leedi Helena kõige meelitavama häälega. 
«Ja minu ülesanne, proua?» 
«Teatan teile, et me läheme läbi Magalhaesi väina,» ütles Glenarvan. 
«Milord, olete kiusaja.» 
«Lisaks külastame Näljasadamat!» 
«Näljasadamat!» karjatas prantslane, keda rünnati igast küljest. «Seda maateaduslikult kuulsat 
sadamat!» 

«Arvestage ka seda, härra Pagane],» ütles jälle leedi Helena, «et meie ettevõte annab teile õiguse 
kõrvutada Prantsusmaa nime Šotimaa nimega!» 
«Jaa, kahtlemata!» 
«Maateadlane võiks meie retkele kasulik olla; ja mis oleks ilusam kui teaduse rakendamine 
inimkonna teenistusse? » 
«Hästi öeldud, proua!» 
«Uskuge mind. Usaldage juhust, või pigemini saatust, nagu meie. Saatus läkitas meile sedelid ja me 
asusime teele. Saatus paiskas teid «Duncanile» ning teie ärge lahkuge siit enam.» 

«Kas teate, mis ma teile ütlen, mu tublid sõbrad?» sõnas Paganel. «Te nähtavasti soovite väga, et ma 
jääksin!» 

«Ja teie, Paganel, soovite ise veel enam jääda,» vastas Glenarvan. 

«Pagan võtku!» hüüdis maateadlane. «Ma ju kartsin olla pealetükkiv. » 


IX MAGALHÄESI VÄIN 


Kõik laevalolijad rõõmustasid, kui kuulsid Paganeli otsusest. Noor Robert haaras niisuguse 
tulisusega tema kaela ümbert .kinni, et auväärt sekretär pidi selili kukkuma. «Terane jõmpsikas!» 
'ütles ta. «Hakkan talle maateadust õpetama. » 

Et John Mangles kavatses poisikesest teha meremehe, Glenarvan vapra ja major külmaverelise 
inimese, leedi Helena hea ning helde inimese, Mary Grant aga sääraseile õpetajaile tänuliku õpilase, 
siis pidi Robertist kord saama tõeline täitsamees. 

«Duncan» lõpetas kiiresti süte võtmise ja lahkus sellest nukrast paigast ning pöördus läände, 
Brasiilia ranniku poole. 7. septembril ületas ta soodsa põhjatuulega ekvaatori ning jõudis 
lõunapoolkerale. 


Sõit jätkus eriliste raskusteta. Kõik lootsid, et reis kulgeb hästi. Ekspeditsiooni kordamineku 
tõenäosus tundus kasvavat iga päevaga. Kapten Granti päästmisse uskus kõige enam John Mangles, 
ent tema usk tekkis peamiselt heast soovist näha miss Maryt õnnelikuna. Ta oli noorest neiu st 
eriliselt huvitatud ja varjas seda tunnet nii hästi, et laevas märkasid seda kõik peale Mary Granti ja 
tema enda. 

Mis puutub geograafi, siis oli ta arvatavasti lõunapoolkera kõige õnnelikum inimene. Päevad otsa 
uuris ta kaarte, mis tänu temale katsid kogu ühiskajuti laua, nii et tal iga päev tekkis vaidlusi mr. 
Olbinettiga, kes ei saanud söögiaegadeks lauda katta. kuid Paganeli poolt olid kõik laeva külalised 
peale majori, keda geograafia-alased küsimused jätsid väga ükskõikseks, eriti söögitundidel. Lisaks 
oli Paganel kapteni abi pakkide seast leidnud terve hulga mitmesuguseid raamatuid, nende seas palju 
hispaaniakeel- 

seid. Ta otsustas hakata õppima Cervantese keelt, mida laevas keegi ei osanud. See pidi hõlbustama 
otsinguid Tšiili rannikul. Ja et tal oli keelte peale annet, lootis ta õpitavat keelt Concepcioni 
jõudmisel juha vabalt rääkida. Ta õppis väsimatult, ning teised kuulsid teda alatasa pomisevat 
võõrapäraseid silpe. 

Vabal ajal jagas ta Robertile süstemaatiliselt praktilisi teadmisi ja tutvustas teda ühtlasi tolle 
ranniku ajalooga, millele «Duncan» nii kiiresti lähenes. 

10. septembril oldi laiusel 5°37' ja pikkusel 31°15'. Sel päeval sai Clenarvan teada midagi, mida 
arvatavasti ei tea kõige õpetatumadki. Paganel jutustas Ameerika avastamise lugu. Et jõuda suurte 
meresõitjateni, kelle jälgedes «Duncan» sõitis, alustas ta Kolumbusest. Ta ütles lõpuks, et see kuulus 
genualane olevat surnud, teadmata, et oli avastanud uue mandri. Kuulajad panid seda küll imeks, sest 
lugu tundus väheusutav. Paganel aga jäi oma väite juurde. 

«See on kindlam kui kindel,» lisas ta. «Ma ei taha vähendada Kolumbuse kuulsust, kuid tõsiasi 
jääb tõsiasjaks. Viieteistkümnenda sajandi lõpul liikusid mõtted vaid ühes suunas: hõlbustada 
läbikäimist Aasiaga ning otsida Idamaid lääne kaudu - ühesõnaga: jõuda lühimat teed mööda 
«vürtside maale». Seda taotleski Kolumbus. Ta tegi neli reisi ja riivas Ameerikat Cumana, 
Honduurase, Mosguito, Nikaraagua, Veragua, Kostariika ja Panama rannikutel, mida ta pidas 
Jaapani ja Hiina maa-aladeks. Ta surigi, ilma et oleks teadnud suure kontinendi olemasolust, millele 
ta ei saanud pärandada isegi oma nime.» 

«Ma usun teid meelsasti, mu kallis Paganel,» ütles Glenarvan, «kuid lubage siiski imestust 
avaldada ja küsida, missugused meresõitjad siis pääsesid Kolumbuse avastuste suhtes tõe jälile.» 

«Tema järglased: Ojeda, kes juba temaga reisidel kaasas. käis, Vincent Pinzon, Vespucci, 
Mendoza, Bastidas, Cabral, Solis, Balboa. Need meresõitjad liikusid piki Ameerika idarannikut, 
määrates kindlaks selle piirjooned. Sealjuures laskusid nad lõuna poole kolmsada kuuskümmend 
aastat tagasi samast hoovusest kantuna mis meiegi! Näete, mu sõbrad, me tulime üle ekvaatori just 
samas kohas, kus Pinzon XV sajandi viimasel aastal, ja läheneme üheksandale laiuskraadile, mille 
all ta lähenes Brasiilia aladele. Aasta hiljem laskus portugallane Cabral kuni Porto Seguroni. 
Vespucci läks oma kolmandal teekonnal 1502. aastal 

veel kaugemale lõunasse. Aastal 1508 ühinesid Vineent Pinzon ja .Solis, et uurida Ameerika randa; 
1514. aastal avastas Solis La Plata jõe suudme, kus pärismaalased ta ära sõid, nii et Magalhäesile jäi 
au sõita ümber mandri. See suur meresõit ja läks 1519. aastal viie laevaga teele ja liikudes piki 
Patagoonia randa avastas Porto Deseado ning San Juliani sadama, kus ta kauemat aega peatus; 52. 
laiuskraadilt leidis ta Üheteistkümne Tuhande Neitsi väina, millele hiljem anti tema nimi, ja seejärel 
saabus ta 28. novembril 1520 Vaiksesse ookeani. Ah, millist rõõmu pidi ta tundma ja milline ärevus 


pidi ta südame valjusti tuksuma panema, kui ta nägi uut merd silmapiiril päikesekiirtes sädelevat! » 

«Jah, härra Paganel,» hüüdis Robert Grant, keda maateadlase sõnad vaimustasid, «kuidas ma 
tahaksin, et ma seal oleksin olnud!» 

«Seda tahaksin minagi, ja ma poleks sealt puudunud, mu poiss, kui saatus oleks lasknud mul 
sundida kolmsada aastat varem!» 

«Meil oleks sellest kahju olnud, härra Paganel,» ütles leedi Helena, «sest siis poleks teid praegu 
«Duncani> kajutis meile seda lugu jutustamas.» 

«Mõni teine oleks jutustanud seda minu asemel ja oleks lisanud, et läänepoolse ranniku uurijateks 
olid vennad Pizarrod. Need julged seiklejad olid suured linnade rajajad. Nende rajatud on Cusco, 
Ouito, Lima, Santiago, Villarica, Valparaiso ja Concepci6n, kuhu «Duncan» meid viib. Pizarrode 
avastused täiendasid Magalhäesi omi ja Ameerika ranniku kaardid muutusid vana maailma õpetlaste 
rahulduseks aina üksikasjalikumaks.» 

«Mina poleks siiski veel rahuldunud,» ütles Robert. «Miks siis?» küsis Mary, vaadeldes oma venda, 
keda nende avasfuste ajalugu ülimalt kaasa kiskus. 

«Jah, mu poiss, miks?» küsis lord Clenarvan julgustava naeratusega. 

«Sest ma oleksin tahtnud teada, mis on teisel pool Magalhäesi väina.» 

«Braavo, mu sõber!» vastas Paganel. «Ka mina oleksin tahtnud teada, kas manner ulatub 
pooluseni või kas on olemas vaba meri, nagu oletas Drake, üks teie kaasmaalasi, milord. Seega on 
ilmne, et kui Robert Grant ja Jacgues Paganel oleksid elanud XVII sajandil, siis oleksid nad kaasa 
läinud Schouteni ja Lemaire'iga, kahe hollandlasega, 

keda väga huvitas selle maateadusliku mõistatuse lahendamine. » 

«Kas nad olid teadlased?» küsis leedi Helena. 

«Ei, vaid hulljulged ärimehed, kes õige vähe hoolisid avastuste teaduslikust küljest. Sel ajal kuulus 
Magalhaesi väina kaudu käiva kaubanduse ainuõigus mingile hollandi kaubakompaniile. Et muud 
läbikäiguteed Aasiasse ei tuntud, siis oli see ainuõigus äärmiselt tulutoov. Mõned ärimehed tahtsid 
monopoliõigusi omava äriühinguga võistlusse astuda ja hakkasid otsima mõnd teist väina. Nende 
ärimeeste seas oli õige arukas ja suurte teadmistega mees, keegi Isaac Lemaire. Ta saatis omal kulul 
välja ekspeditsiooni, mille juhtideks said tema vennapoeg Jakob Lemaire ja Hoornist pärit tubli 
meremees Schouten. Need julged meresõitjad läksid teele 1615. aasta juunis, ligi sada aastat hiljem 
kui Magalhaes. Nad avastasid mandri ja Tulemaa vahel Lemaire'i väina ning möödusid 12. 
veebruaril 1616 kuulsast Kap Hoornist, mis vääriks Tormide neeme nime veel enam kui tema vend 
Hea Lootuse neem.» 

«Jah, tõesti, ma oleksin tahtnud seal olla!» hüüdis Robert. 

«Ja sa oleksid kõige otsemast allikast ammutanud tugevamaid elamusi, mu poiss,» jätkas Paganel 
elavnedes. «Tõepoolest, kas leidub suuremat rahuldust, suuremat rõõmu kui meresõitja oma, kes 
märgib oma avastusi laevakaardile? Ta näeb maid vähehaaval oma silma all kuju võtvat - saar saare 
järel, neem neeme järel; näeb neid nagu vete rüpest esile kerkivat! Algul on piirjooned ebamäärased, 
katkendlikud. Siin üksildane maanina, seal eraldatud abajas, eemal kaugusesse kaduv laht. Siis 
täienevad avastused, ühinevad jooned, punktiiri asendab kaardil kriips; abajad saavad kindlad 
kaldad, neemed toetuvad täpsetele rannikutele. Lõpuks tuleb uus manner oma järvede, ojade ja 
jõgedega, oma mägede, orgude ja lagendikkudega, oma külade, linnade ja pealinnadega maakeral 
nähtavale oma täies hiilguses. Ah, mu sõbrad, maadeavastaja on tõeline leidur! Kui palju on tal 
ärevust ja üllatusi! Aga nüüd on see kullaauk peaaegu tühjaks ammutatud. Mis mandritesse või 
uutesse maailmadesse puutub, siis on kõik nähtud, kõik 

uuritud, ja meil, geograafia alal hilinenutel, ei ole enam midagi teha.» 

«On siiski, kallis Paganel,» vaidles vastu Glenarvan. «Ja mida siis?» 

«Seda, mis meie teeme!» 

Vahepeal ruttas «Duncan» imetlusväärse kiirusega edasi mööda Vespucci ja Magalhaesi teed. 15. 
septembril ületas ta Kaljukitse pöörijoone ja pööras nina kuulsa väina suunas. Mitu korda nähti 
Patagoonia madalaid randu, kuid ainult silmapiiril vaevalt paistva joonena, sest nad olid enam kui 
kümne miili kaugusel, nii et isegi Paganeli kuulus pikksilm andis neist Ameerika rannikuist ainult 
ebamäärase ettekujutuse. 

25. septembril jõudis «Duncan» Magalhaesi väinani ja keeras väina sisse. Seda teed eelistavad 
harilikult Vaiksesse ookeani minevad aurikud. Väina täpne pikkus on kõigest 376 miili; ta on terves 
pikkuses laevatatav ka kõige suurema tonnaažiga laevadele, isegi üsna ranna lähedal. Kõikjal võib 
leida suurepäraseid ankrukohti, arvukaid mageda vee allikaid, kalarikkaid jõgesid, saagirohkeid 
metsi; paarikümnes kohas on ohutuid ja hõlpsaid randumisvõimalusi - lühidalt: siin on tuhandeid 
eeliseid, mis puuduvad Lemaire'i väinal ja Kap Hoorni kohutaval kaljustikul, mida alatasa 
külastavad orkaanid ja tormid. 

Sõidu esimestel tundidel, see tähendab kuuekümne kuni kaheksakümne miili ulatuses, kuni 
Gregory neemeni olid kaldad madalad ja liivased. Jacgues Paganel ei raatsinud kaotada ainsatki 
üksikasja selles vaatepildis. Läbisõit pidi kestma vaevalt kolmkümmend kuus tundi, ning kallaste 
järjest muutuv, lõunamaa päikesest kullatud panoraam äratas õpetlases piiritut imetlust. 

Ühtki elanikku ei ilmunud põhjarannikule; ainult Tulemaa kaljudel luusis mõni pärismaalane. Nii 
ei saanudki Paganel näha patagoonlasi. See pani ta lausa ahastama, mis kaasreisijaile palju nalja 
valmistas. 

«Patagoonia ilma patagoonlasteta! See pole kellegi Patagoonia,» kurtis ta. 

«Kannatust, auväärt geograaf,» rahustas Glenarvan, «küllap näeme patagoonlasigi.» 

«Ma pole selles kindel.» 

«Aga nad on ju ometi olemas,» ütles leedi Helena. «Ega siis ometi patagoonlaste nimi, mis hispaania 
keeles tähendab suurejalgseid, ole antud väljamõeldud olenditele.» 

«Oh, nimi ei puutu asjasse,» vastas Paganel, kes vestluse elustamiseks kangekaelselt oma 
arvamuse juurde jäi. «Muide, tõtt öelda, ei teatagi, kuidas neid hüütakse.» 

«Tohoh!» hüüatas Glenarvan. «Kas teadsite seda, major?» 
«Ei,» vastas MacNabbs, «ja ma ei annaks punast krossigi, et seda teada saada.» 

«Teada saate seda siiski, te ükskõikne major!» jätkas Paganel. «Kui Magalhaes siinsete maade 
elanikke patagoonlasteks nimetas, siis nimetavad tulemaalased neid tiremenideks, tšiillased 
kaukalhudeks, Carmeni asunikud tehuelhideks, araukaanlased huilihhideks; Bougainville annab 
sellele rahvale nimeks tšauha, Falkner - tehuelhet! Nad ise kõnelevad enestest üldiselt kui inaakidest! 
Ütelge nüüd, kuidas selles segaduses orienteeruda ja kas nii paljude nimedega rahvas võib olemas 
olla!» 

«Vaat kus on põhjendus!» lausus leedi Helena. 

«Olgu nii,» sõnas Glenarvan. «Aga ma loodan, et meie sõber Paganel möönab: vähemalt 
patagoonlaste kasvu kohta on kindlad andmed olemas, kuigi nende nime suhtes võib kahelda.» 
«lialgi ei mööna ma niisugust meeletust,» vastas Paganel. 

«Nad on suurt kasvu,» ütles Glenarvan. 

«Ma ei tea seda.» 3 

«Väikest kasvu?» uuris leedi Helena. 

«Keegi ei saa seda kinnitada.» 

«Siis ehk keskmist?» püüdis MacNabbs pooli lepitada. 


«Ka seda ma ei tea.» 4 
«See on juba liig!» hüüdis Glenarvan. «Rändurid, kes neid on näinud. . .» 
«Rändurid, kes neid on näinud,» vastas geograaf, «ei ole kaugeltki ühel arvamisel. Magalhaes 
ütleb, et vaevalt ulatus tema pea nende vöökohani!» 
«Noh!» 
«Jah, aga Drake väidab, et inglased on pikemad kui kõige pikem patagoonlane!» 
«Oh, inglased - nemad võib-olla küll,» vastas major põlglikult. «Aga kui jutt oleks Šotlastest. . .» 
«Cavendish kinnitab, et nad on suured ja tugevad,» jätkas Paganel. «Hawkins teeb neist hiiglased. 
Lemaire ja Schouten ütlevad, et nad on üksteist jalga pikad.» 
«Noh, neid mehi võib usaldada,» arvas Clenarvan. 
«Jah, aga niisama usaldusväärsed on Wood, Narborough ja Falkner, kes leidsid, et patagoonlased on 
keskmist kasvu. Tõsi küll, Byron, La Giraudais, Bougainville, Wallis ja 

Carteret ütlevad, et patagoonlaste pikkus on kuus jalga ja kuus tolli, kuna härra d'Orbigny - teadlane, 
kes siinseid maid kõige paremini tunneb, - kinnitab, et nende pikkus on keskmiselt viis jalga ja neli 
tolli.» 

«Aga kus on siis tõde nii paljude vasturääkivuste seas?» tahtis leedi Helena teada. 

«Tõde, proua,» vastas Paganel, «seisab selles, et patagoonlastel on lühikesed jalad ning arenenud 
ülakeha. Nii võiks naljatoonil .oma arvamust sõnastada selliselt: need inimesed on istudes kuus jalga 
pikad, seistes aga kõigest viis jalga. » 

«Braavo, mu kallis teadlane,» kiitis Glenarvan. «Hästi öeldud!» 

«Ehk olgu siis,» võttis Paganel uuesti sõna, «olgu siis, et neid pole olemaski, mis kõikide 
arvamised lepitaks. Lõpuks aga, mu sõbrad, lisan lohutuseks, et Magalhaesi väin on tore, isegi ilma 
patagoonlasteta!» 

Parajasti sõitis «Duncan» ümber Brunswicki poolsaare. Mõlemal pool oli vaatepilt suurepärane. 
Kuuskümmend milli pärast seda, kui oli sõidetud ümber Gregory neeme, möödus laev Punta 
Arenase parandusvanglast. Hetkeks vilksatas puude vahelt Tšiili lipp ja kirikutorn. Edasi kulges väin 
massiivsete, ülevalt mõjuvate graniitkallaste vahel; mägede jalamid kadusid suurte metsade rüppe, 
kuna igilumega kaetud mäetipud pilvedesse peitu pugesid. Edela pool kerkis mägi 6500 jala 
kõrgusele. Pärast pikka videvikku saabus öö. Mahedates varjundites sulas valgus märkamatult. 
Taevas kattus säravate tähtedega ja Lõunarist näitas reisijaile lõunanaba suunda. Keset seda helkivat 
pimedust nende taevakehade valgusel, mis asendasid tsiviliseeritud maade tuletome, jätkas jahtlaev 
julgelt oma teed, jättes ankrusse heitmata mugavates abajates, mida siin leidus külluses. Sageli 
riivasid raad antarktiliste pöökpuude oksi, mis vete kohale kummardusid; sageli peksis laevakruvi 
vett suurte jõgede suudmetes, äratades unest hanesid, parte ja neppe, - kõiki kohalikke sulelisi. 

Varsti ilmusid nähtavale varemed ja lagunenud hooned, mis öises pimeduses näisid grandioossed. 
Need olid masendavad riismed mahajäetud asundusest, mille nimi oli igaveseks protestiks ranna 
viljakuse ja saagirohkete metsade rikkuse vastu: «Duncan» möödus Näljasadamast. Sinna asus 1581. 
aastal hispaanlane Sarmiento ühes neljasaja väljarändajaga. Ta rajas sinna San Felipe linna. 
ülikarmid 

külmad hävitasid hulga asunikke; nälg tappis need, keda talv oli säästnud ja 1587. aastal leidis 
mereröövel Cavendish viimase õnnetu neljasajast - ta oli nälga suremas kuueaastase linna varemetel, 
mis näisid kuuesaja-aastastena. 

«Duncan» sõitis edasi piki tühja rannikut. Päikesetõusu ajalliikus ta ahtas sõiduvees pöökpuu-, 
saare- ja kasemetsade vahel, mille rüpest kerkis haljendavaid kupleid, erkroheliste astelpõõsastega 
kaetud künkaid ja teravaid mäetippe, nende seas õige kõrge Bucklandi obelisk. Siis möödus laev San 
Nicolase lahest, mis kunagi oli kandnud Bougainville'i poolt antud nime: Prantslaste laht. Eemal võis 


märgata karjades mänglevaid hülgeid ja ka vaalasid, kelle suuruse üle võis otsustada nende poolt 
ülespaisatud võimsate veejugade järgi, mis paistsid nelja miili kaugusele. Lõpuks mööduti Frowardi 
neemest, mis viimase talve-. jää mõjul oli alles päris ligipääsmatu. Teisel pool väina, Tulemaal, 
tõusis Monte Sarmiento 6000 jala kõrgusele. See on määratu kuhi kaljusid, mida lahutavad 
pilvejooned ja mis moodustab taeval omapärase õhulise saarestiku. Frowardi neeme juures lõppes 
tõeliselt Ameerika manner, sest. Kap Hoorn on ainult merre eksinud kalju 56. laiuskraadil. 

Sealt edasi kitseneb väin Brunswicki poolsaare ja Meeleheitemaa - pika, tuhande saarekese keskel 
asetseva saare vahel, mis meenutab lamedate kivide keskel lebavat tohutut vaala. Kui palju erineb 
see Ameerika nii lõhestatud tipp Aafrika, Austraalia või India selgest ja sirgjoonelisest 
lõunarannikust! Ei tea, milline katastroof on selliselt pihustanud kahe ookeani vahele paisatud 
määratu maanina? 

Taimestikuga kaetud rannikule.järgnesid paljad, metsiku ilmega rannad. Keeruka labürindi 
tuhanded merekitsused tegid siinse rannajoone sopiliseks. «Duncan» liikus eksimatult ja vähimagi 
kõhkluseta mööda tujukalt looklevat teed, segades oma suitsukeeriseid kaljudest lõhestatud uduga. 
Käiku tasandamata möödus ta mõnedest üksildastele kallastele ehitatud hispaania faktooriatest. 
Tamari neeme juures väin laienes. Jahil avanes võimalus pöörduda Narborough' saarte suunas ja 
läheneda lõunapoolsele rannikule. Viimaks, pärast kolmekümnetunnilist väinas sõitmist, kerkis 
Meeleheitemaa äärmises tipus Kap Pilares. Ääretu, vaba ja sädelev: meri õõtsus «Duncani» ees ja 
Jacgues Paganel tervitas seda vaimustust väljendava žes- . 

tiga. Ta oli mitte vähem liigutatud kui võis olla Fernando Magalhaes ise hetkel, mil «Trinidad» 
kiikus Vaikse ookeani tuules. 


X KOLMEKÜMNE SEITSMES PARALLEEL 


Nädal aega pärast Kap Pilaresist möödumist sõitis «Duncan» täie auruga Talcahuano lahte - 
suurepärasesse kaheteistkümne miili pikkusesse ja üheksa miili laiusesse jõesuudmesseo Ilm oli 
imeilus. Tolle maa taevas pole novembrist märtsini ühtki pilve ja.piki Andide ahelikust varjatud 
rannikut puhub tuul alati lõunast. Vastavalt Edward Glenarvani korraldustele oli John Mangles 
lähedalt möödunud Chiloe saarestikust ja kõigist neist loendamatuist Ameerika mandri kildudest. 
Mõni laevajäänus, purunenud raa tükk või inimkäega töödeldud puukild võis «Duncani» viia 
laevahuku jälgedele. Kuid ei nähtud midagi, ja oma 

teed jätkates heitis jaht ankru Talcahuano sadamas, - nelikümmend kaks päeva pärast seda, kui 
lahkuti Clyde'i udustest vetest. 

Otsekohe käskis Glenarvan paadi vette lasta ja maabus ühes Paganeliga sadamakail. Geograaf 
ootas juhust, et oma nii hoolikalt õpitud hispaania keelt proovida, kuid tema suureks üllatuseks ei 
saanud pärismaalased ühestki ta sõnast aru. 

«Vist ei ole hääldamine õige,» arvas ta. «Läki tollivalitsusse,» pani ette Clenarvan. 

Seal teatati talle mõne ingliskeelse sõna ja ilmekate käeliigutuste varal, et Briti konsuli asukohaks on 
Concepci6n. Sinna oli tunni tee. Glenarvan leidis hõlpsasti kaks nobedat hobust ja vähe aja pärast 
jõudsid nad Paganeliga suurde linna, mis oma olemasolu eest võlgnes tänu Valdivia, Pizarro vapra 
kaaslase ettevõtlikule vaimule. 

Kui palju oli see linn kaotanud oma muistsest hiilgusest! Sageli pärismaalaste poolt rüüstatud, 
1819. aastal maha põlenud, tühjaks jäänud, varemeteks varisenud ja leekide hävitustööst veel 
mustunud müüridega linnas oli vaevalt kaheksa tuhat elanikku. Isegi Talcahuano jättis ta varju. 


Elanike laiskade jalgade all rohtusid linna tänavad. Polnud äritsemist, ei mingit tegevust ega 
asjaajamist. Igal rõdul 


61 


helises mandoliin, läbi varbkardinate kostis akendest raugeid laule. Concepci6n, muistne meeste 
linn, oli muutunud naiste ja laste külaks. 

Glenarvanil polnud tahtmist uurida selle mandumise põhjusi, kuigi Jacgues Paganel teda sel 
teemal ründas. Viivitamata läks ta härra J. R. Bentocki, Briti kuningliku konsuli juurde. See ametnik 
võttis ta vastu väga viisakalt. Kapten Granti lugu kuuldes lubas ta teateid hankida kogu rannikult. 

Mis puutub küsimusse, kas «Britannia» oli randa jooksnud kolmekümne seitsmenda paralleeli 
kohal Tšiili või Araukaania kalda lähedal, siis ei teadnud ta sellele midagi vastata. Ühtki teadet 
polnud sellise õnnetuse kohta tulnud ei konsulile ega ta teistest rahvustest ametivendadele. Gle- 
narvan ei kaotanud julgust. Ta läks tagasi Talcahuanosse, ei hoolinud vaevast ega rahast ja saatis 
hulga mehi rannikule otsima. Kõik asjata! Hoolsaimgi teadetekogumine. rannaelanike seas ei andnud 
tagajärgi. Sellest tuli järeldada, et «Britannia» hukkumine ei olnud mingit jälge jätnud. 

Glenarvan informeeris oma reisikaaslasi otsingute tagajärjetusest. Mary Grant ja tema vend ei 
suutnud varjata oma valu. Oli möödunud kuus päeva Talcahuanosse jõudmisest. Reisijad olid 
kogunenud ühiskajutisse. Leedi Helena lohutas kapteni lapsi - mitte sõnadega (sest mis oleks ta 
võinud ütelda!), vaid kallistustega. Jacgues Paganel oli jälle dokumendid kätte võtnud ja vaatles neid 
pingutatud tähelepanuga, nagu soovides nendest välja pigistada uusi saladusi. Juba tund aega oli ta 
nõnda silmitsenud; kui Glenarvan äkki tema poole pöördus ja ütles: 

«Paganel! Ma usaldan teie teravat mõistust. Kas meie tõlgitsus on ekslik? Kas sõnadele antud 
mõte on ebaloogiline? » 

Paganel ei vastanud. Ta mõtles. 

«Kas meie arvamus oletatava õnnetuskoha suhtes ei pea paika?» jätkas Glenarvan. «Kas Patagoonia 
nimi ei torka otsekohe silma kõige nürimeelsemalegi inimesele?» 

Paganel vaikis ikka. 

«Kas ei anna lõpuks meile õigust ka poolik sõna indi...» 

«Just nii,» vastas MacNabbs. 

«Ja kas pole siis ilmne, et merehädalised neid sõnu kirjutades olid kindlad, et nad langevad vangi 
indiaanlaste kätte?» 

«Siin ma katkestan teid, mu armas lord,» vastas Paganel viimaks. «Kui teie teised järeldused on 
õiged, siis vähemalt viimane tundub mulle mõistusevastane.» 

«Mis te tahate sellega ütelda?» küsis leedi Helena. Kõikide pilgud kiindusid maateadlasse. 

«Tahan ütelda,» vastas Paganel sõnu rõhutades, «et kapten Grant on praegu indiaanlaste vang; ja 
ma lisaksin juurde, et dokument ei jäta selles asjas mingit kahtlust. » 
«Rääkige selgemini, härra,» palus miss Grant. 
«Miski pole kergem, armas Mary. Selle asemel et lugeda: «langevad vangi julmade indiaanlaste 
kätte», tuleb lugeda: «on vangis», ja kõik muutub selgeks.» 
«See on võimatu!» väitis Glenarvan. 
«Võimatu! Miks, mu auväärt sõber?» küsis Paganel naeratades. 

«Sest .merehädalised võisid pudeli merre visata ainult sel hetkel, mil laev kaljudel purunes. Sellest 
järeldan, et pikkus- ja laiuskraadid märgivad laeva hukkumispaika.» 

«Miski ei tõenda seda,» vastas Paganel vilkalt. «Ma ei mõista, miks ei võinud sisemaale viidud 
merehädalised katsuda oma vangistuskohta pudeli abil teatavaks teha.» 


«See on ju lihtne, armas Paganel. Et pudelit merre visata, pidid nad ikkagi mere läheduses olema.» 
«Kui pole merd, siis võib pudeli visata ka merre voolavasse jõkke,» vastas Paganel ruttu. 
Ootamatule vastusele, mis ometi oli vastuvõetav, järgnes imestav vaikus. Läikest kuulajate silmis 
mõistis Paganel, et igaühes tärkas uus lootus. Leedi Helena lausus esimesena: 
«Milline mõte!» 
«Ja milline hea mõte!» lisas geograaf lihtsameelselt. «Niisiis, te arvate. . .?» küsis Glenarvan. 
«Ma arvan, et tuleb leida see koht Ameerika rannal, kust läheb läbi kolmekümne seitsmes paralleel, 
ja siis liikuda mööda seda joont poole kraadi võrragi kõrvale kaldumata kuni kohani, kus see jõuab 
Atlandi ookeani. Võib-olla leiame sel kombel «Britannia» merehädalised.» 
«Nõrk lootus!» vastas major. 
«Olgu see nii nõrk kui tahes,» jätkas Paganel, «me peame õnne katsuma. Kui mul juhuslikult on 
õigus ja kui pudel on merre jõudnud mööda mõnd selle mandri jõge, siis 

peame paratamatult leidma vangisolijate jäljed. Vaadake, sõbrad, selle maa kaarti ja te veendute, et 
mul on Õigus.» 

Seda öeldes laotas Paganel lauale Tšiili ning Argentiina kaardi. 

«Vaadake,» ütles ta, «ja jälgige mind sellel jalutuskäigul läbi Ameerika mandri. Astume üle kitša 
Tšiili maariba. Ületame Andide aheliku. Laskume alla pampadesse. On's neil aladel puudus jõgedest, 
jõekestest, ojadest? Ei ole. Siin on Rio Negro. Siin Rio Colorado, siin nende harujõed, millest 
kolmekümne seitsmes laiuskraad üle jookseb - kõik nad võisid olla dokumendi edasikandjateks. 
Seal, mõne paiksete indiaanlaste suguharu võimuses, mäekurus mõne vähetuntud jõe kaldalootavad 
ehk saatuse käe vahelesegamist need, keda mul õigus on meie sõpradeks nimetada! Kas peame siis 
petma nende lootusi? Kas teie ei leia, et peame läbi mandri järgima otsejoont, mida mu sõrm praegu 
kaardile joonistab? Ja kui ma tõenäosuse kiuste ka seekord eksin, kas ei ole me siiski kohustatud 
minema kolmekümne seitsmenda paralleeli lõpuni, ja kui tarvis, sõitma seda joont mööda ümber 
maakera, et leida merehädalisi? » 

Need suuremeelsed, ärevusega lausutud sõnad tekitasid Paganeli kuulajais sügava meeleliigutuse. 
Kõik tõusid püsti ja tulid tema kätt suruma. 

«Jah, mu isa on seal!» hüüatas Robert Grant, silmadega maakaarti neelates. 

«Olgu ta kus ta on, mu laps, üles me ta leiame!» kinnitas Glenarvan. «Ei saa olla midagi 
loogilisemat kui meie sõbra Paganeli tõlgitsus. Peame kõhklemata liikuma tema poolt juhatatud teed 
mööda. Kapten on kas indiaanlaste suure suguharu käes või mõne nõrga sugukonna vang. Viimasel 
juhul vabastame ta. Esimesel juhul uurime olukorda, tuleme tagasi idakaldale jäänud «Duncanile», 
sõidame Buenos Airesesse; seal kogub major MacNabbs väesalga, mis saab jagu kõigist Argentiina 
provintside indiaanlastest.» 

«Hästi! Hästi, kõrgeausus!» vastas John Mangles. «Ja mina lisan, et see teekond läbi Ameerika 
mandri toimub ilma hädaohuta.» 

«Ilma ohtudeta ja ilma väsitavate seikadeta,» võttis Paganel jälle sõna. «Kui paljud on selle 
teekonna juba sooritanud, ilma et neil oleks niisuguseid võimalusi selle teostamiseks nagu meil ja 
ilma et nende vahvust oleks toetanud suur eesmärk! Kas ei rännanud 1782. aastal keegi. 

Basilio Villarmo Carmenist Kordiljeerideni? Kas ei läinud 1806. aastal keegi tšiillane, Concepci6ni 
provintsi kohtunik don Luiz de la Cruz Antucost väljudes ja just nimelt seda kolmekümne 
seitsmendat laiuskraadi järgides üle Andide, jõudes Buenos Airesesse pärast neljakümnepäevast tee- 
konda? Kas ei läbinud lõpuks kolonel Carcia, härra Alcide d'Orbigny ja minu auväärne ametivend 


doktor Martin de Moussy selle maa-ala igas suunas, tehes teaduse heaks seda, mida meie kavatseme 
teha inimlikkuse nimel?» 

«Härra! Härra! » ütles Mary Grant liigutusest murduva häälega. «Kuidas tänada teid ustavuse eest, 
mis viib teid nii paljudesse hädaohtudesse?» 

«Hädaohtudesse!» hüüatas Paganel. «Kes lausus selle sõna?» 

«Mitte mina,» vastas Robert Grant säravate silmade ja kindla pilguga. 

«Hädaohud!» jätkas Paganel. «On neid olemas? Mis seisab meil ees? Vaevalt kolmesaja 
viiekümne miili pikkune reis, sest me liiguksime otsejoones. Reis toimuks laiuskraadi all, mis vastab 
Hispaania, Sitsiilia ja Kreeka omale teisel poolkeral, järelikult umbes samasuguses kliimas, ja 
kestaks kõige rohkem kuu aega. See on jalutuskäik!» 

«Härra Paganel,» küsis nüüd leedi Helena, «te arvate siis, et indiaanlaste kätte sattunud 
merehädaliste elu kallale pole kiputud?» 

«Kas, ma seda arvan, proua! Indiaanlased pole ju inimesesööjad! Kaugeltki mitte. Üks minu 
kaasmaalasi, keda ma Geograafia Ühingus tundsin, härra Guinnard, oli kolm aastat pampade 
indiaanlaste juures vangis. Ta kannatas, teda koheldi õige pahasti, kuid ta tuli sellest katsumusest 
võitjana välja. Eurooplane on siin mail kasulik olend: indiaanlased tunnevad tema väärtust ja 
hoolitsevad tema eest nagu kallihinnalise kodulooma eest. » 

«Noh, siis pole enam kaksipidi mõtlemist!» ütles Glenarvan. «Tuleb minna, ja otsekohe. Millise 
tee me valime?» 

«Kerge ja meeldiva,» vastas Paganel. «Algul pisut mägesid, siis aeglane nõlvak Andide idapoolsel 
kallakul ja lõpuks lausk tasandik, paiguti rohtunud, paiguti liivane - tõeline aed.» 

« Vaatame kaarti,» soovitas major. 
«Siin see on, armas MacNabbs. Me alustame Tšiili ranniku kolmekümne seitsmendalt laiuskraadilt. 
Rumena neeme ja Carnero abaja vahel. Kui oleme läbinud Arau- 

kaania pealinna, läheme Antuco mägiteed kaudu üle Kordiljeeride, jättes vulkaani lõuna poole, siis 
laskume mööda kallakuid mäeharusid, läheme üle Neuguemi ja Rio Colorado ning jõuame 
pampadesse ja sealt Guamini jõeni, siis Sierra Tapalgueni. Seal on Buenos Airese provintsi piir. Me 
läheme üle piiri, ronime Sierra Tandilile ning jätkame oma otsinguid kuni Medano neemeni Atlandi 
ookeani kaldal.» 

Niiviisi uurimisretke kava esitades ei võtnud Paganel isegi vaevaks vaadata lauale laotatud 
kaardile; tal polnud selleks vajadust. Frezier', Molina, Humboldti, Miers'i ja d'Orbigny teoste varal 
arenenud mälu ei võinud eksida ega üllatada. Geograafilise loetelu lõpetanud, lisas ta: 

«Niisiis, mu kallid sõbrad, tee on sirge. Kolmekümne päevaga on see käidud ja me jõuame 
idarannikule enne «Duncanit», eriti siis, kui laeval tuleb sõita vastutuult.» 

«Niisiis,» ütles John Mangles, «peab «Duncan» ristlema Corrientese ja San Antonio maanina 
vahel?» 

«Just nii.» 
«Ja millise meeskonna te selliseks retkeks koostaksite?» küsis Glenarvan. 

«Võimalikult väikesearvulise. Tuleb ju ainult uurida kapten Granti olukorda, mitte aga 
indiaanlastega tulevahetusse astuda. Arvan, et kaasa tuleksid: lord Glenarvan, meie tegelik juht; 
major, kes oma kohta kellelegi ei tahaks loovutada; teie teener Jagues Paganel. . .» 

«Ja mina!» hüüdis noor Grant. 

«Robert! Robert!» manitses Mary. 

«Miks mitte?» imestas Paganel. «Reisimine arendab noori inimesi. Niisiis: meie neljakesi ja kolm 
madrust «Duncanilt» . . .» 

«Kuidas,» pöördus John Mangles oma peremehe poole, «kas kõrgeausus mind kaasa ei võta?» 


«Armas John,» vastas Glenarvan, «me jätame laeva oma naisreisijad, seega need, kes on meile 
kõige kallimad maailmas! Kes kaitseks neid kui mitte «Duncani» truu kapten?» 
«Me ei saa siis ühes teiega tulla?» ütles leedi Helena ja kurbus looritas ta silmi. 

«Armas Helena,» vastas Glenarvan, «meie teekond peab toimuma erandliku kiirusega, lahusolek 
ei kestaks kaua ja.» 

«Jah, mu sõber, ma mõistan,» vastas leedi Helena. «Minge siis!» 

«Pealegi - see pole reis,» ütles Paganel. 

«Mis see siis on?» küsis leedi Helena. 

«Lühike teekond, muud midagi. Sooritame selle nagu aus inimene oma maise teekonna, tehes 
võimalikult palju head. Transire benefaciendo' - see on meie juhtmõte.» 

Nende sõnadega lõppesid läbirääkimised, kui nii võib nimetada vestlust, kus kõik olid ühel 
arvamusel. Ettevalmistused algasid samal päeval. Retke otsustati salajas hoida, et mitte äratada 
indiaanlaste tähelepanu. 

Teelemineku päevaks määrati 14. oktoober. Kui kõne alla tuli kaasavõetavate madruste valik, 
pakkusid ennast kõik, nii et Glenarvanil oli raske otsustada. Seepärast pidas ta kõige paremaks lasta 
loosil määrata, et mitte teha tuska nii tublidele meestele. Heideti liisku, ja õnn eelistas kapteni abi 
Tom Austinit, tugevat poissi Wilsonit ning Mulradyt, kes oleks jagu saanud kas või parimastki 
poksimeistrist. 

Glenarvan oli ettevalmistusi tehes äärmiselt agar. Ta tahtis kindlaksmääratud päevaks valmis 
jõuda, ja jõudiski. John Mangles, Glenarvaniga kiiruses võisteldes, varustas laeva sütega, et võiks 
otsekohe merele sõita. Ta tahtis Argentiina rannikule jõuda tingimata enne maad mööda rändajaid. 
Tekkis päris võistlus Glenarvani ja noore kapteni vahel; ja kasu oli sellest kõigil. 

14. oktoobril olid kindlaksmääratud tunnil tõepoolest kõik valmis. Teelemineku hetkel kogunesid 
reisijad suurde kajutisse. «Duncan» oli sõiduvalmis: tema kruvi segas juba Talcahuano selget vett. 
Glenarvan, Paganel, MacNabbs, Robert Grant, Tom Austin, Wilson ja Mulrady varustasid endid 
karabiinidega ja Colti revolvritega ning olid valmis laevalt lahkuma. Teejuhid ja muulad ootasid neid 
sadamakail. 

«Aeg on käes,» ütles lord Edward viimaks. 

«Mine siis, mu sõber!» vastas leedi Helena, meeleliigutust maha surudes. 
Lord Glenarvan surus ta rinnale, Robert aga viskus Maryle kaela. 

«Ja nüüd, armsad kaaslased,» ütles Paganel, «viimane 


1 Transire benefaciendo (ladina k.) - rännata selleks, et head teha. 

käepigistus, millest peab jätkuma kuni jällenägemiseni Atlandi ookeani rannikul!» 
Palju nõutud! Kuid tema sõnadele järgnesid kaisutused, mis tõesti vastasid auväärse teadlase soovile. 
Mindi üles laevalaele ja seitse reisijat lahkusid «Duncanilt». Nad sõitsid kaldale, mis oli umbes 
poole kaabeltau kaugusel. 
Leedi Helena hüüdis laevatekilt viimast korda: 
«Mu sõbrad, aidaku teid jumal!» 
«Ta aitab meid, proua,» vastas Jacgues Paganel. «Sellepoolest olge mureta, me aitame end ise.» 
«Edasi!» hüüdis John Mangles mehaanikule. 
«Teele!» vastas lord Glenarvan. ; 
Ja sel ajal, kui reisijad muuladel ohjad pingule tõmbasid ning piki rannaäärset teed liikuma hakkasid, 


asus ka «Duncan» täiel aurul teele ookeani suunas. 


XI LÄBI TSIILI 


Glenarvani poolt palgatud pärismaalaste salk koosnes kolmest mehest ja ühest lapsest. Nende 
vanemaks oli keegi inglane, kes kakskümmend aastat oli Tšiilis elanud ja siin kodunenud. Tema 
ametiks oli muulade üürimine ja reisijate juhtimine läbi mitmesuguste ülekäigukohtade Kordil- 
jeerides. Teisel pool mägesid andis ta nad «bakeano», argentiinlasest juhi hoolde, kes tundis teed 
läbi pampade. 

Inglane, olles põhiliselt ümbritsetud ainult indiaanlastest ja muuladest, polnud oma emakeelt 
täiesti unustanud ja võis reisijatega vestelda. Seetõttu oli hõlbus käske edasi anda ja nende täitmise 
järele valvata. Glenarvan kasutas seda võimalust väga meelsasti, kuna Jacgues Paganel ikka veel ei 
suutnud end hispaania keeles arusaadavaks teha. 

Muulaajajate vanem ehk «katapas», nagu nimetatakse selliseid mehi Tšiilis, oli abiliseks võtnud 
kaks pärismaalast ja kaheteistkümneaastase poisi. Pärismaalased valvasid reisiseltskonna pakkidega 
koormatud muulasid, lapse juhtida oli «madrina», väike mära, kes kuljuseid kaelas kandes kõndis 
ees: tema järel liikus kümme muula. Neist seitse kandsid reisijaid, ühe seljas ratsutas katapas. Kaks 
muula olid koormatud toidumoona ja mõne riidepakiga, 

mille abil loodeti kindlustada tasandikul asuvate indiaani pealikute heatahtlikkust. Pärismaalastest 
eesliajajad käisid oma harjumust mööda jala. Lõuna-Ameerika läbimine pidi seega toimuma 
julgeoleku ja kiiruse seisukohalt Itõige paremates tingimustes. 

Üle Andide mäeaheliku minek pole tavaline teekond. Seda ei saa ette võtta ilma tugevate 
muuladeta, kellest parimateks peetakse argentiina omi. Need toredad loomad on seal maal arenenud 
suuremaks kui harilikud eeslid. Nad on toidu suhtes vähenõudlikud, joovad üksainus kord päevas, 
käivad hõlpsasti kaheksa tunniga kümme ljööd ja kannavad ilma vaevata 150-160 kilogrammi 
raskust koormat. 

Sel kahe ookeani vahelisel teel pole võõrastemaju. Süüakse kuivatatud liha, vürtsitatud riisi ning 
teel kütitud metsloomi ja linde. Juuakse käreda vooluga jõgede vett mägedes, ojade vett tasandikel, 
maitsestatakse vett paari piisa rummiga, mida igaühel on tagavaraks härjasarves - nn. tšiflis. Tuleb 
muide hoiduda alkoholi sisaldavate jookidega liialdamisest, sest need on kahjulikud paikades, kus 
inimese närvikava on eriliselt erutatud. Mis puutub 


69 


asemesse, siis koosneb see tervenisti pärismaalaste sadulast, mille nimeks on «rekaado». Sadul on 
tehtud «pelionidest» ehk lambanahkadest, mis ühest küljest on pargitud ja teisest küljest villaga 
kaetud; nahku hoiavad päeval koos toredate tikanditega ehitud laiad vööd. Öösel aga, neisse 
soojadesse vaipadesse mässitult, ei tarvitse reisijal karta ei külma ega niiskust, -ta magab parimat 
und. 

Glenarvan kui mees, kes oskas reisida ja mitmesuguste maade kommetega kohaneda, oli endale ja 
oma kaaslastele tšiili rõivad muretsenud. Paganel ja Robert, kaks last - üks suur, teine väike -, olid 
rõõmust meeletud, kui pistsid pead läbi rahvusliku «pontšo», suurrätiku, mille keskel oli auk, ja 
tõmbasid jalga sälu tagumiste jalgade nahast tehtud pikad saapad. Oleks pidanud nägema nende tore- 
dasti saduldatud muula, pikki nahkrihmadest palmitsetud piitsu, metallnaastudega ilustatud päitseid 


ning «alforhasid» - eredavärvilisi kahe poolega lõuendkotte, mis sisaldasid päevase toidumoona. 
Alati hajameelse Paganeli tubli ratsu kippus ikka kolm või neli korda tagant üles lööma, kui ta 
peremees sadulasse istus. Oli aga õpetlane kord sadulas, lahutamatu pikksilm rihmaga üle õla, jalad 
kramplikult jalustes, siis andis ta end täiesti looma tarkuse hoolde ja seda usaldust ei tulnud tal 
kordagi kahetseda. Robert aga ilmutas kohe algusest peale imestletavat annet, mis pidi temast varsti 
tegema oivalise ratsutaja. 

Hakati liikuma. Ilm oli suurepärane, taevas täiesti selge. Päikese kuumusest hoolimata oli õhk, 
tänu meretuulele, küllaldaselt jahe. Väike salkkond liikus kiiresti mööda Talcahuano lahe looklevat 
kallast, et jõuda kolmkümmend miili lõuna pool asuva kolmekümne seitsmenda laiuskraadini. 
Esimesel reisipäeval ratsutati kõrkjate vahel endistes, nüüd kuivanud soodes nii kiiresti, et 
kõnelemisekski polnud aega. Lahkumine ja jumalagajätt oli reisijate hinge tugevasti puudutanud. 
Nad nägid veel silmapiiri taha kaduva «Duncani» suitsu. Kõik vaikisid peale Paganeli: õpihimuline 
maateadlane esitas iseendale hispaaniakeelseid küsimusi ja vastas äsja omandatud keeles. 

Katapas oli õige vaikseloomuline mees; keda ka tema elukutse polnud lobisema õpetanud. 
Napisõnaline oli ta ka oma alluvatega, kes kogenud meestena teadsid niigi hästi, mida teha. Kui 
mõni muul peatus, siis ergutasid nad teda kõrihäälega karjudes; kui karjumine ei aidanud, sai looma 
kangekaelsusest jagu kindla käega visatud paras kivi. Kui 

mõni sadulavöö kippus lahti või valjad sassi minema, siis võttis ajaja pontšo seljast ning mässis selle 
ümber muula pea, parandas vea ja loom hakkas jälle edasi liikuma. 

Muulaajajatel on harjumuseks asuda teele pärast hommikusööki kell 8 ja liikuda kuni loojakuni 
kell 4 õhtul. Glenarvan pidas sellest kombest kinni. Kui katapas andis märku peatuseks, saabuti 
parajasti Arauco linna, mis asus lahe äärmises lõunapoolses otsas. Terve päeva jooksul polnud salk 
ookeani vahusest piirjoonest eemaldunud. Oleks tulnud minna veel paarkümmend milli lääne poole, 
et jõuda Carnero laheni, kus algas kolmekümne seitsmenda laiuskraadi mandriosa. Kuid Glenarvani 
usaldusmehed olid selle vahemaa juba läbi käinud ilma ühtki laevahuku jälge leidmata. Teistkordne 
otsimine olnuks seega ilmaaegne ja otsustati, et teekonnalähtekohaks saab Arauco linn. Siit pidi tee 
minema ranget sirgjoont mööda otse itta. 

Väike seltskond sisenes linna, et seal ööbida, ja jäi laagrisse ühe võõrastemaja hoovi, sest 
ööbimismugavused võõrastemajas olid üsna primitiivset laadi. 

Arauco on Araukaania pealinn. See riik on sada viiskümmend ljööd pikk ja kolmkümmend lai. 
Elanikkudeks on malušid, need tšiili tõu vanemad pojad, kellest laulis luuletaja Ercilla. Uhke ja 
tugev tõug, ainus mõlemas Ameerikas, kes iialgi pole end lasknud võõrastel alistada. Arauco oli küll 
kunagi. hispaanlastele kuulunud, ent rahvas siis ei alistunud; ta pani samuti vastu, nagu ta nüüd vastu 
paneb Tšiili vallutuskatsetele, ja tema sõltumatuse lipp - valge täht helesinisel kangal - lehvib ikka 
linna kaitsva kindlustatud künka tipul. 

Kuni õhtusööki valmistati, jalutasid Glenarvan, Paganel ja katapas õlgkatustega majade vahel. 
Araucos polnud midagi huvitavat peale ühe kiriku ja frantsisklaste kloostri varemete. Glenarvan 
katsus saada mõningaid teateid laevahuku kohta, kuid asjata. Paganel oli meeleheitel, et ta ei suutnud 
end pärismaalastele arusaadavaks teha; et need rääkisid araukaani keelt - muistset keelt, mida 
üldiselt kõneldakse kuni Magalhaesi väinani -, siis oli Paganelil oma hispaania keelest sama vähe 
kasu kui heebrea keelest. Kuna puudus võimalus kuulmise harjutamiseks, andis ta tööd silmadele ja 
tundis tõelist õpetlase rõõmu, vaadeldes mitmesuguseid talle ette sattuvaid maluššide tüüpe. Mehed 
olid pikka kasvu, lameda, habemeta näoga, vasekarva jumega, umbuskliku pilguga ja pikkade 
mustade juustega. 

Olesklesid nad erilise sõjameeste laiskusega nagu need, kes ei tea, mis rahuaegadel teha. Nende 


naised - välimuselt viletsad, kuid hingelt vaprad - tegelesid raskete majapidamistöödega, hoolitsesid 
hobuste eest, puhastasid relvi, kündsid ning küttisid oma isandatele ja leidsid veel aega valmistada 
neid türkiissiniseid pontšosid, mille tegemiseks kulub kaks aastat ja mille hinnaks on vähemalt sada 
dollarit. 

Kõike kokku võttes on malušid vähehuvitav ja võrdlemisi metsikute kommetega rahvas. Neile on 
omased peaaegu kõik inimlikud pahed ja üksainus voorus - iseseisvuse-armastus. 

«Tõelised spartalased,» kordas Paganel, kui ta oma jalutuskäiku lõpetades tuli õhtusöögist osa 
võtma. 

Auväärt õpetlane muidugi liialdas, ja teda mõisteti veelgi vähem, kui ta lisas, et tema 
prantslasesüda hakkas Arauco linna külastades tugevasti lööma. Kui major temalt küsis selle 
ootamatu südamekloppimise põhjust, vastas Paganel, et tema meeleliigutus oli väga loomulik, sest 
üks tema kaasmaalasi istunud kunagi Araukaania troonil. Major palus lahkesti öelda selle valitseja 
nime. Jacgues Paganel nimetas uhkelt vahvat härra de Tonneins'i, oivalist inimest. endist Perigueux' 
advokaati, kes oli saanud selle saatuse osaliseks, mida troonilt tõugatud kuningad meelsasti nime- 
tavad «alamate tänamatuseks». Kui major kergelt naeratas, kujutledes troonilt tõugatud advokaati, 
vastas Paganel väga tõsiselt, et advokaadil on ehk kergem saada heaks kuningaks kui kuningal heaks 
advokaadiks. Ja selle märkuse peale naersid kõik ning jõid mõned piisad «tšitšat»! Araukaania 
ekskuninga Orelie Antoine 1 terviseks. Mõne minuti pärast magasid reisijad pontšodesse mässituna 
sügavat und. 

Järgmisel hommikul kell 8 alustas väike salkkond teed mööda kolmekümne seitsmendat paralleeli, 
madrina ees, eesliajajad taga. Liiguti mööda Araukaania viljakat ala, mis on rikas 
viinamarjaistandustest ja karjadest. Kuid vähehaaval jäi maa ümberringi tühjemaks. Vaevalt nähti 
miilikauguste vahemaade tagant mõnd onni, mis kuulusid kogu Ameerikas kuulsaks saanud 
indiaanlastest hobusetaltsutajatele, «rastreadooridele». Mõnikord kohati hüljatud postijaama, mis oli 
ulualuseks tasandikel luusivaile 


ITšitšŠa- mäisivilin. 

pärismaalasile. Päeva jooksul tõkestas reisijate teed kaks jõge: Rague ja Tubal. Kuid katapas leidis 
suurema vaevata koolmekoha, kust pääseti üle. Silmapiiril joonistus Andide ahelik oma põhja suunas 
üha paisuvate mäeseljandikega ja rohkenevate tippudega. Need olid alles madalad lülid määratus 
selgroos, millele tugineb Uue Maailma luukere. 

Kell 4 õhtul, pärast kolmekümne viie miili pikkust teekonda, peatuti lausa lageda taeva all 
hiigelmirdipõõsaste salu juures. Muuladel võeti päitsed peast ja loomad läksid vabalt sööma rohtla 
tihedat rohtu. Alforhadest võeti välja juba tavaliseks saanud toit - kuivatatud liha ja riis. Maapinnale 
laotatud sadulavaibad olid katteks ja peaaluseks ning igaüks leidis neil improviseeritud asemetel 
kosutavat puhkust. Katapas ja ajajad olid kordamööda valves. 

Et ilm oli väga soodus ja kõik reisijad - Robert kaasa arvatud - terved, tuli nii paljutõotava 
teekonna algust kasutada ja edasi rutata - nagu mängur, kel mängus veab. Seda arvasid kõik. 
Järgmisel päeval mindi ilma ebameeldivate vahejuhtumiteta üle Belli kärestiku ja kui õhtul peatuti 
Bio-Bi1o jõe kaldal, mis on piiriks Hispaania Tšiili ja iseseisva Tšiili. vahel, võis Glenarvan märkida, 
et jällegi oli 35 miili seljataha jäetud. 

Maastik polnud muutunud. Pinnas oli endiselt viljakas: kõikjal kasvas rohkesti amarülle, suuri 
kannikesi, fluskisid, datuurasid ja kuldsete õitega kaktusi. Tihnikus peitus mõnesuguseid loomi, 
«teiste seas panterkasse. Kuid pärismaalasi oli vähe näha. Harva kihutasid hobustel mõned 
«guassod», indiaanlaste ja hispaanlaste mandunud järeltulijad, loomi paljaste jalgade külge 
kinnitatud hiigelkannustega veriseks torkides. Nad möödusid kiiresti nagu varjud. Teelistel polnud 


kellegagi rääkida ja teated puudusid täiesti. Glenarvan tegi sellest oma järeldused. Ta arvas, et 
indiaanlaste kätte langenud kapten Grant pidi olema viidud teisele poole Andide ahelikku. 
Tagajärjekalt otsida võis ainult pampades, mitte aga siin. Seepärast tuli olla kannatlik ja minna aina 
edasi. 

17. kuupäeval asuti teele harilikul tunnil ja tavalises järjekorras. Robertil oli raske alistuda sellele 
korrale, sest suures kärsituses oleks ta oma muula meeleheiteks meelsasti rutanud madrinast ette. 
Alles Glenarvani karm hoiatus sundis poissi oma kohale jääma. 

Maastik muutus nüüd ebatasaseks ja kõrgustikud kõnelesid juba mägede lähedusest. Jõgede arv 
suurenes, Kohi- 

nal voolasid nad mööda tujukaid nõlvu. Paganel silmitses sageli oma kaarte ja kui mõnda oja polnud 
sinna märgitud, mida juhtus sageli, hakkas temas maateadlase veri keema ja ta oskas sel puhul nii 
mõnusalt pahandada. 

«Jõgi, mil pole nime,» ütles ta, «on niisama hea nagu inimene ilma passita! Geograafia seaduste 
silmis pole teda olemas. » 

Ta ei tüdinenud arvututele ojadele nimede andmisest. Ta ehtis neid kõige kõlavamate 
hispaaniakeelsete nimedega ja märkis need oma kaardile. 

«Milline keel!» kordas ta. «Milline kõlav, lausa helisev keel! See keel on metallist, ja ma olen 
kindel, et selles on seitsekümmend kaheksa osa vaske ja kakskümmend kaks osa tina nagu 
kirikukellade pronksis.» 

«Kuidas on, kas teete edusamme?» küsis Glenarvan. «Muidugi, mu kallis lord! ... Ah, kui poleks 
rõhkusid! Aga rõhud on olemas!» 

Oodates keele harjutamiseks paremaid võimalusi, nägi Paganel teel olles vaeva oma kõri 
kohandamiseks hääldamisraskustele ilma oma maateaduslikke tähelepanekuid unustamata. Viimaste 
tegemises oli ta. hämmastavalt ergas ega oleks leidnud endale võrdset. Kui Glenarvan katapasile 
mõne selle maa iseärasuse kohta küsimusi esitas, jõudis tema õpetatud kaaslane oma vastusega alati 
juhist ette. Katapas vahtis teda jahmunud näoga. 

Samal päeval kella kümne paiku jõuti teele, mis jooksis risti üle reisijate sihi. Glenarvan muidugi 
küsis selle nime ja muidugi vastas talle Paganel: 

«See on Yumbeli ja Los Angelesi vaheline tee.» Glenarvan vaatas katapasi poole. 
«Just nii,» kinnitas see. 

Siis küsis mees maateadlaselt: 

«Te olete siis siin maal rännanud? . . .» 

«Muidugi!» vastas Paganel tõsiselt. 

«Muula seljas?» 

«Ei, tugitoolis.» 

Katapas ei saanud aru, kehitas õlgu ja läks tagasi oma kohale salkkonna ees. 

Kell viis õhtul peatus juht madalavõitu kuristikus, mõne miili kaugusel Loja linnakesest. Sel ööl 
puhkasid reisijad Kordiljeeride suure aheliku esimeste astmete - sierrade jalamil. 


74 


XII KAHETEISTKÜMNE TUHANDE JALA KÕRGUSEL MEREPINN AST 


Tšiili läbimisel polnud seni olnud ühtki tõsist vahejuhtumit: Seoses mägede ületamisega tekkisid 
nüüd kõik takistused ja ohud korraga. Algas tõeline võitlus karmi loodusega. 

Enne mägedesse minekut tuli otsustada tähtis küsimus. 

Millist mäekuru kasutada Andide ületamiseks, et vältida teelt kõrvalekaldumist? Küsiti katapasi 


arvamust. 

«Ma ei tunne selles Kordiljeeride osas rohkem kui kaht läbipääsu,» vastas tema. . 

«Üks neist on kahtlemata Arica kuru, mille avastas Valdivia Mendoza?» küsis Paganel. 

«Täpselt nii.» 

«Ja teine on Villarica läbipääs lõuna pool samanimelist mäge? » 

«Täitsa õige.» 

«Noh, mu sõber, neil mõlemal on aga üks viga: nad viiksid meid sihist rohkem kõrvale kui lubatav, - 
üks lõuna, teine põhja poole.» 

«Ons teil meile soovitada mõni muu läbimistee?» küsis major. 

«On,» vastas Paganel. «Nimelt Paso d' Antuco, mis asub vulkaanilisel kallakul laiusel 37°30', 
seega ainult pool kraadi meie teest kõrval. Paso d'Antuco on kõigest kuue tuhande jala kõrgusel ja 
selle avastas Zamudio de Gruz.» 

«Hea küll,» ütles Glenarvan, «aga kas teie, katapas, tunnete seda Paso d'Antucot?» 

«Jah, milord, olen sealt läbi käinud ja kui ma seda ei soovitanud, siis ainult sellepärast, et see pole 
muud kui kariloomade tee, mida kasutavad idapoolsete nõlvade indiaanlastest karjased. » 

«Noh, mu sõber,» vastas Glenarvan, «kust pääsevad läbi indiaanlaste märade, lammaste ja 
härgade karjad, sealt pääseme läbi ka meie. Mina olen Paso d' Antuco poolt, sest see ei vii meid 
otseteelt kõrvale.» 

Jalamaid tehti korraldus teeleminekuks ja suunduti Las Lejase orgu, mis paiknes suurte 
kristalliseerunud lubja kivirahnude vahel. Sealt üleminek toimus mööda laugjat, vaevalt märgatavat 
kallakut. Kella üheteistkümne paiku 

tuli minna ümber väikese, looduslikult kauni järve, mis oli kõigi ümberkaudsete jõgede 
kohtumispaigaks. Jõed voolasid vulinal järve poole, kuhu suubudes kadusid põhjatusse vaikusesse. 
Järve kallastel laiusid avarad ljaanod - rohtunud kõrgtasandikud, kus indiaanlased oma loomi kar- 
jatasid. Varsti satuti põhjast lõunasse kulgevale soole, mis ületati õnnelikult tänu muulade vaistule. 
Kell üks hakkasid paistma Fort Ballenare purunenud vallid, mis kroonisid teravat kaljutippu. Sealt 
ratsutati mööda ilma peatumata. Kallakud muutusid juba järskudeks ja kivisteks. Muulade kapjade 
all lahtipõrunud kivid veeresid alla, tekitades mürisevaid kivikoski. Umbes kell kolm nähti uusi 
maalilisi varemeid, 1770. aasta ülestõusu ajal hävitatud kantsi. 

«Tõepoolest,» ütles Paganel, «looduslikud mäed üksi ei suuda inimesi lahutada, neid peab isegi 
veel kindlustama!» 

Siitpeale muutus tee raskeks, isegi ohtlikuks. Kallakud muutusid üha järsemaks, karniisid üha 
kitsamaks ja kuristikud kohutavalt sügavaks. Muulad astusid ettevaatlikult, nuusutades teed, nina 
maas. Liiguti pikas reas. Mõnikord kadus mära järsu käänaku taha; väikest karavani juhtis siis tema 
kella kauge helin. Sageli juhtus sedagi, et teeraja tujukad käänakud panid reisijate rea liikuma kahel 
rööbiti jooksval rajal; siis võis katapas ajajatega rääkida, ent vaevalt kahe sülla laiune, kuid kahesaja 
sülla sügavune lõhe moodustas nende vahel ülesaamatu kuristiku. 

Rohtjas taimestik võitles siiski veel kivi pealetungi vastu, kuid ometi paistsid mineraalid taimeriigi 
üle võimust võtvat. Antuco vulkaani lähedust reetsid mõned laavateed, mille värv kõneles 
rauasisaldusest ja mis koosnesid kollastest nõelakujulistest harevil kristallidest. Üksteise otsa 
kuhjatud kaljud, mis olid alatasa nagu alla kukkumas, püsisid kõigi tasakaaluseaduste kiuste paigal. 
Polnud kahtlust, et tujukad loodusnähtused võisid hõlpsasti muuta nende kuju. Vaadeldes neid 
lahtiselt oma alusel lasuvaid teravikke, neid viltuseid kupleid, neid ebamäärase asetusega künkaid, 
oli kerge näha, et lõpliku paigalevajumise tund polnud sellele mägisele piirkonnale veel saabunud. 

Säärastes tingimustes oli muidugi raske teed leida. Andide talastiku peaaegu lakkamatud värinad 
muudavad sageli selle joonist, nii et teetunnused oma kohtadelt kaovad. Katapas kõhkles, peatus, 
vaatas ümber, uuris kaljude 

kuju, otsis kobedalt mullalt indiaanlaste jälgi. Orienteerumine muutus päris võimatuks. 

Glenarvan järgnes juhile samm-sammult. Ta mõistis teda, sai aru tema kimbatusest, mis suurenes 
sedamööda, kuidas tee muutus vaevalisemaks. Ta ei julgenud meest küsitleda ja mõtles, võib-olla 
õigustatult, et muulaajajatega on lugu niisama nagu muulade vaistugagi, ja et parem on neid 
usaldada. 

Veel tund aega eksles katapas nii-öelda hea õnne peale, kuid tõusis siiski üha kõrgemale mäkke. 
Viimaks oli ta sunnitud järsku peatuma. Oldi kitsa kuru põhjas, lõhestikus, mida indiaanlased 
nimetavad «kebraadadeks». Järsk porfüürsein sulges väljumistee. Asjatult otsinud mingit läbikäiku, 
astus katapas oma ratsu seljast maha, pani käed risti rinnale ja: ootas. Glenarvan lähenes temale. 
«Olete eksinud?» küsis ta. 

«Ei, milord,» vastas katapas. 

«Ometi ei ole me Antueo läbikäigus?» 

«Oleme. » 

«Kas te ei eksi?» 

«Ma ei eksi. Siin on tulease, kus indiaanlased on puhanud. Ja seal on mära- ja lambakarja jäljed.» 
«Siis on seda teed käidud!» 

«Jah, kuid enam ei saa. Hiljutine maavärin on tee sulgenud.. .» 

«Seda ainult muuladele,» vastas major, «kuid mitte inimestele. » 

«See on juba teie asi,» vastas katapas. «Mina tegin, mis võisin. Olen valmis oma muuladega tagasi 
pöörduma, kui soovite tuldud teed tagasi minna ja otsida teisi läbipääsukohti Kordiljeerides.» 
«Sellega kaotaksime. . .?» 

«Vähemalt kolm päeva.» 

Glenarvan kuulas katapasi sõnu vaikides. Kokkuleppe kohaselt oli mehel õigus. Tema muulad ei 
saanud kaugemale minna. Kui katapas tegi ettepaneku minna tuldud teed tagasi, pöördus Glenarvan 
oma kaaslaste poole: 

«Kas tahate kõigest hoolimata edasi minna?» 

«Tahame teile järgneda,» vastas Tom Austin. 

«Tahame minna isegi teie ees,» lisas Paganel. «Mis siin siis nii ära. ei ole? Ronida mäeahelikule, 
mille teispoolsest küljest allaminek on tunduvalt kergem. Pärast seda jõuaksime argentiina teejuhtide 
juurde, kes viivad meid läbi 

pampade ja kellelt saame tasandikel traavima harjunud kiired hobused. Niisiis, ilma kõhklemata 
edasi!» 

«Edasi!» hüüdsid Glenarvani kaaslased. 

«Kas teie ei tule meiega kaasa?» küsis Glenarvan katapasilt. 

«Olen muulaajaja,» vastas mees. 

«Kuidas soovite.» 

«Saab läbi ka temata,» ütles Paganel. «Teisel pool seda mäeseina leiame Paso d'Antueo teeraja 
uuesti üles, ja ma võtan enda hooleks juhtida teid mäest alla sama otse kui Kordiljeeride parim 
teejuht.» 

Glenarvan maksis katapasile teenitud tasu ja saatis ta ära ühes ajajate ja muuladega. Relvad, 
instrumendid ja pisut toidumoona jagati seitsme reisikaaslase vahel. üksmeelselt otsustati, et 
üleminekut tuleb kohe jätkata, ja kui tarvis, rännata ka öösi. Vasemal nõlvakul lookles järsk rada, 
millest muul poleks saanud üles minna. Raskused olid suured, kuid pärast kahetunnilist väsitavat 
kalju ületamist leidsid Glenarvan ja tema kaaslased uuesti Antueo läbikäigu. 

Nad olid nüüd Andides! selle sõna kõige otsesemas mõttes, mitte kaugel Kordiljeeride ülemisest 


harjast. Rajatud teest ega kindlast läbikäigust polnud aga enam märkigi. Kogu see piirkond oli 
viimaste maavärinate ajal segi paisatud; tuli ronida aina kõrgemale mööda mäeaheliku seljakuid. 
Paganel oli üsna hämmeldunud, et ta varem kasutatud vaba teed eest ei leidnud. Ta arvestas, et 
Andide harjale jõudmine nõuab ränka vaeva, sest nende keskmine kõrgus on üksteist kuni kaksteist 
tuhat kuussada jalga. Reisijate suureks õnneks oli ilm vaikne, taevas selge, aastaaeg soodus. Talvel, 
maist oktoobrini, oleks selline üleminek olnud võimatu, sest reisijad ei pane lausa tapvatele külma- 
dele kaua vastu ja kui ka külm neid säästab, siis ei pääse nad ikkagi sealsetes paikades tavaliselt 
möllavate «temporaalide», tugevate keeristormide käest, mis iga aasta külvavad laipu Kordiljeeride 
kuristikesse. 

Tõus kestis terve öö. Kaljunukkidest kramplikult kinni hoides vinnati end peaaegu ligipääsmatuile 
astmeile, hüpati üle laiade ja sügavate pragude; kokkupõimunud käsivarred asendasid köisi, õlgu 
kasutati redeliks. Kartmatud mehed 


I Andide mäestik kannab ka Lõuna-Ameerika Kordiljeeride nime, kuid Kordiljeerideks 
nimetatakse ka mõningaid muid läänepoolseid mäeahelikke. 


78 


sarnanesid kaelamurdvaid trikke tegevate klounide trupiga. Ja nüüd osutus kohasemaks kui kunagi 
varem meenutada Mulrady tugevust ja Wilsoni osavust, mida tehtigi tuhandeid kordi. Need kaks 
tublit šotlast ületasid iseendid, ja korduvalt juhtus, et väike seltskond poleks edasi saanud, kui neil 
poleks silme ees olnud nende kahe andumust ja vaprust. Glenarvan ei lasknud silmist Robertit, keda 
noorus ja elavus tegid ettevaatamatuks. Paganel tungis edasi puhtprantslasliku, lausa raevuka 
visadusega. Mis puutus majorisse, siis liigutas ta end vaid nii palju kui vaja oli, ei rohkem ega 
vähem, ja tõusis märkamatult kõrgemale. Kas ta ise üldse tähele pani, et ta oli tundide kaupa mäkke 
roninud? See polnud kindel. Võib-olla kujutles ta, et ta hoopis laskub. 

Kell viis hommikul olid reisijad jõudnud seitsme tuhande viiesaja jala kõrgusele, nagu näitas 
baromeeter. Seega olid nad jõudnud kiltmaa teise vööndisse puudekasvu viimsel piiril. Seal kargles 
ringi mitmesuguseid loomi, kes võinuksid jahimehi rõõmustada. Vilkad loomad teadsid seda küll, 
sest inimeste lähenemist nähes põgenesid nad juba kaugelt. Seal leidus laamasid, väärtuslikke 
mägiloomi, kes asendavad lambaid, härgi ja hobuseid ning elavad seal, kus muul ei elaks. Seal oli 
tšintšiljasid, väikesi leebeid ja argu närilisi rikkaliku karvkattega, - pooleldi jänest, pooleldi küülikut 
meenutavaid loomakesi, kes oma tagujalgade tõttu sarnanevad känguruga. Pole midagi toredamat, 
kui vaadelda neid kergeid loomi orava kombel puude ladvus jooksmas. 

«Linnud nad veel ei ole,» ütles Paganel, «aga neljajalgsed ka enam mitte.» 

Need loomad ei olnud siiski mägede viimased elanikud. üheksa tuhande jala kõrgusel, igilume 
piiril, elasid veel karjadena võrratult ilusad mäletsejad, pika ning siidise karvaga alpakad; samuti 
nood sarvitud, elegantsed ja uhked kitsed, kelle vill on peen ja kellele loodusteadlased on andnud 
vikunja nime. Kuid neile lähenemisele ei maksnud mõteldagi, sest vaevalt jõuti neid silmata, kui nad 
põgenesid otsekui linnutiivul, käratult vilksatades silmipimestavalt valgel lumevaibal. 

Selleks ajaks oli ümbruskonna ilme täiesti muutunud. Igal pool kõrgus suuri sätendavaid jääpanku, 
mille mõned järsakud olid sinakad ja peegeldasid esimesi päikesekiiri. Tõus muutus nüüd väga 
ohtlikuks. Ei astutud enam sam- 

mugi ilma tähelepanelikult maapinda uurimata, et hoiduda lõhedesse sattumast. Wilson oli asunud 
salga etteotsa ja katsus jalaga jääliustike pinna tugevust. Kaaslased kõndisid täpselt tema jälgedes ja 
hoidusid isegi valjemalt kõnelemast, sest vähimgi kära oleks õhukihte liikuma pannes võinud 
põhjustada seitsme- või kaheksasaja jala kõrgusel nende peade kohal rippuvate lumemasside varise- 
mist. 


Jõuti võsastiku piirkonda, mis kakssada viiskümmend sülda kõrgemal andis aset kõrrelistele ja 
kaktustele. Üheteistkümne tuhande jala kõrgusel kadusid viljatult maapinnalt needki taimed, jätmata 
vähimatki jälge taimkattest. Reisijad peatusid üksainus kord - hommikul kell kaheksa, et lühikese 
söömaajaga keha kinnitada. Üleinimliku vaprusega jätkasid nad tõusu, hoolimata järjest suu- 
renevatest ohtudest. Tuli ronida kaksiratsa üle teravate harjade ja ületada kuristikke, mille sügavust 
silm ei julgenud mõõta. Mitmes kohas tee ääres olid puuristid, mis märkisid õnnetusjuhtumeid. 

Kella kahe paiku avanes paljaste teravikkude vahel mingi tühja kõrbe taoline .määratu kiltmaa. 
Õhk oli kuiv, taevas eresinine. Sellisel kõrgusel on vihm tundmatu, aur muutub seal üksnes lumeks 
või raheks. Siin-seal kerkisid porfüür- või basaltteravikud otsekui üksikud skeletiluud läbi valge 
surilina. Aeg-ajalt varises kokku mõni õhu mõjul murenenud konna- või varese-kivi osa; tuhmi 
praginat oli hõredas õhus vaevalt kuulda. 

Nüüd oli väike salkkond vaprusest hoolimata oma jõuga lõpul. Nähes kaaslaste roidumust, 
kahetses Glenarvan, et oli tunginud nii kaugele mäkke. Robert püüdis väsimusele vastu panna, kuid 
ei suutnud enam edasi minna. Kell kolm peatus Glenarvan. 

«Peame puhkama,» ütles ta, nähes, et ükski teine ei teeks sellist ettepanekut. 
«Puhkama?» imestas Paganel. «Meil pole ju peavarju.» 

«Vajalik see siiski on, olgu kas või Roberti pärast.» 

«Aga ei, milord,» vastas vapper poisike, «ma võin veel käia. . . ärge jääge peatuma. . .» 

«Kanname sind, mu poiss,» ütles Paganel, «kuid peame iga hinna eest jõudma idapoolsele 
kallakule. Seal ehk leiame mõnes onnis ulualust. Palun veel kaks tundi käia.. .» 
«Ons see teie kõikide arvamine?» küsis Glenarvan. 

«Jah,» vastasid kaaslased. Mulrady lisas: 

«Mina hoolitsen poisi eest.» 

Ja uuesti jätkati teekonda idasse. Järgnes veel kaks tundi kohutavat mäkkeronimist. Mindi aina 
ülespoole, et jõuda mäe viimase tipuni. Õhu hõrenemisest tekkis valus rõhumine peas ja kogu kehas. 
Igemetest ja huultest immitses verd; see oli tingitud õhu- ja vererõhu häiritud tasakaalust, osalt võib- 
olla ka lumest, mis suurel kõrgusel ilmselt õhule mõju avaldab. Et õhk oli hõre, tuli vereringe 
elustamiseks .hingata sagedamini, mis aga väsitas niisama palju kui päikesekiirtes kiiskav lumepind. 
Kuigi vaprate meeste tahe oli tugev, tuli ometi hetk, mil ka kõige tugevamad lõid vankuma. 
Peapööritus, see kohutav mägede haigus, ei kurnanud välja mitte ainult nende kehalise jõu, vaid 
võttis ka vaimse vastupanujõu. Ei heidelda sääraste raskustega organismi ohustamata. Mehed 
hakkasid kukkuma, ja kes kukkus, see jaksas edasi liikuda ainult põlvedel . roomates. 

Jõuetus ähvardas lõpetada liiga kaua kestnud mäkke,ronimise.. Glenarvan vaatas õudusega 
määratut lumevälja, millest õhkus külma sellesse hukatuslikku piirkonda. Ta vaatas süngete tippude 
poole kerkivat hämarust ja kartis, et seekord tuleb ööbida lageda taeva all. Siis peatas teda major ja 
ütles rahuliku häälega: 

«Mingi onn!» 


XIII ANDIDEST ALLAMINEK 


Iga teine MacNabbsi asemel oleks sada korda sellest onnist mööda ja kas või üle läinud, ilma seile 
olemasolu aimamata. Ümbritsevatest kaljudest eraldus ta vaid mingi mügerikuna lumevaiba all. 

Kõigepealt tuli onn lume alt välja kaevata. Pärast pooletunnist visa töötamist oli Wilsonil ja 
Mulradyl «kasutša» sissekäik vabastatud ja väike reisisalk ruttas sinna varju. 


Indiaanlaste ehitatud kasutša oli laotud päikesepaistel kuivatatud saviplonnidest ehk «adoobidest» 
ning kujutas endast kaheteistkümne jala pikkust kuupi. Onni aluseks oli basaltrahn. Kivitrepp viis 
onni ainsa avause ette. Uks oli 

õige kitsas, ent tuuled, lumi ja rahe võisid hõlpsasti onni pugeda, kui temporaalid mägedes valla 
pääsesid. 

Siia onni sai lahedasti mahutada kuni kümme inimest. Kuigi seinad poleks vihmasel 
aastaajalosutunud ehk küllalt veekindlaks, kaitsesid nad praeguse ilmaga ometi pisutki tugeva külma 
eest, mida oli kümme kraadi alla nulli, nagu näitas termomeeter: Pealegi võimaldas kokkumätsitud 
telliskividest korstnaga kolle tuld teha ja küllaltki edukalt välise külma vastu võidelda. 

«Üsna rahuldav ulualune,» ütles Glenarvan, «kuigi mitte just mugav. Saatus on meid siia juhtinud, 
meil jääb vaid teda tänada.» 

«Kuidas nii,» imestas Paganel, «see on ju loss! Puuduvad ainult valvurid ja õukondlased. Me 
seame end siin jumalikult sisse.» 

«Eriti kui koldes leegitseb sõbralik tuluke,» ütles Tom Austin. «Mulle tundub, et kuigi me oleme 
näljased, ei kannata me külma käes vähem. Mis puutub minusse, siis rõõ mustaks mind hea 
haokubu rohkem kui tükk ulukiliha.» 

«Noh, Tom,» vastas Paganel, «katsume leida kütust.» 
«Kütust Kordiljeeride tipul!» raputas Mulrady kaheldes pead. 
«Kui onni on tehtud kolle,» vastas major, «siis peab siin leiduma ka midagi põletamiskõlvulist.» 

«Meie sõbral MaeNabbsil on õigus,» ütles Glenarvan. «Pange õhtusöök valmis, ma lähen katsetan 
puuraiuja ametiga. » 

«Meie Wilsoniga tuleme kaasa,» ütles Paganel. 

«Kui te vajate ka mind. ..» sõnas Robert tõustes. 

«Ei, puhka, mu tubli poiss,» vastas Glenarvan. «Niigi saab sinust mees juba selles eas, mil teised on 
alles lapsed!» 

Glenarvan, Wilson ja Paganel väljusid kasutšast. Oli kell kuus õhtul Ehkki õhk oli täiesti vaikne, 
näpistas külm teravalt. Taevasina hakkas juba tumenema ja päikese viimased kiired riivasid kõrgeid 
mäeteravikke. Paganel oli baromeetri kaasa võtnud, vaatas seda ja nägi, et elavhõbedasammas oli 
495 millimeetrit, järelikult asusid nad üksteist tuhat seitsesada jalga üle merepinna. Seega olid 
Kordiljeerid kõigest üheksasada kümme meetrit madalamad Mont Blancist. Oleksid need mäed 
tekitanud samasuguseid raskusi nagu Sveitsi hiiglane, poleks keeristor- 

mide ja tuiskude puhkemisel ükski reisijaist jõudnud üle Uue Maailma suure mäeaheliku. 

Glenarvan ja Paganel ronisid porfüürkünkale ja heitsid pilgu üle horisondi. Nad olid nüüd 
Kordiljeeride ahela tipul ja valitsesid neljakümne ruutmiili suurust maa-ala. Idas laskusid 
mäekallakud tasaste nõlvadena ja käidavate veertena, mida mööda indiaanlased end mitmesaja sülla 
ulatuses alla libistavad. Kauguses oli näha jääliustikkude liikumisest tekkinud piklikke kivide ja 
rändrahnude lohasid, mis moodustasid määratuid moreenide ridu. Koloraado org uppus juba 
kerkivasse hämarikku, laskuva päikese kiired aga valgustasid järk-järgult kustuvaid kõrgendikke, 
mõhnu, tippe ja teravikke, ja kogu idapoolne Andide kallak mattus vähehaaval pimedusse. Läänes 
valgustas päevavalgus veel eelmä-stikku. Lausa silmipimestav oli vaadata päikesekiirgusse kastetud 
kaljusid ning jääliustikke. Põhja poole suundus tippude ahelik, mis märkamatult segunes ja 
moodustas otsekui kohmaka käega tõmmatud kriipsu. Pilk eksis sellesse segadusse. Lõunas seevastu 
oli vaatepilt ülitore ning muutus läheneva öö mõjul aina ülevamaks. Metsikust Torbido orust haaras 
pilk Antueo vulkaani, mille ammuli kraater asetses kahe miili kaugusel. Vulkaan möirgas nagu 
määratu, apokalüptiliste aegade leviaatanitega sarnanev koletis ja sülgas tahmavärvi leekidega 


segunevat kuuma suitsu. Teda ümbritsev mägede ring näis tules lõõmavat.. Hõõguvate kivide rahe, 
punakad aurupilved ja laavaraketid ühinesid sätendavateks vihkudeks. Iga hetkega heledamaks 
muutuv sära ja pimestav lõõm täitis avara sõõri oma ergamisega, kuna päike vähehaaval kaotas oma 
loojangusära ja kadus hämariku varju nagu kustunud täht. 

Paganel ja Glenarvan oleksid jäänud kauaks vaatlema seda suurepärast heitlust maa tule ja taeva 
tule vahel, sest isehakanud puuraidurid võideti kunstimeelega vaatlejate poolt, kuid vähem 
vaimustatud Wilson kutsus nad tagasi tegelikkusesse. Tõsi küll, puid ei olnud, kuid õnneks kattis 
kaljusid kidur, kuiv samblik, mida koguti suurel hulgal. Ühtlasi korjati teatavat <ljareta»-nimelist 
taime, mille juured küllaltki hästi põlesid. Kui väärtuslik kütus oli kasutšasse viidud, kuhjati see 
koldesse. Raske oli tuld süüdata, eriti raske seda kustumast hoida. Väga hõre õhk ei andnud enam 
küllalt hapnikku tule toitmiseks, nagu arvas major. 

«See-eest pole vaja vett saja kraadini kuumendada, et see keema hakkaks,» jätkas ta, «ja need, kes 
armastavad sajakraadise veega tehtud kohvi, peavad sellest paratamatult ilma jääma, sest selles 
kõrguses hakkab vesi keema juba üheksakumne kraadi juures.» 

MacNabbs ei eksinud. Kui termomeeter pisteti katlas keevasse vette, näitas see kõigest 87°. 
Ahnelt ruupas igauks mõne sõõmu kuuma kohvi. Mis puutub kuivatatud lihasse, siis tundus seda 
pisut vähe olevat. See sundis Paganeli väljendama mõistlikku, kuid kohatut mõtet. 

«Tõepoolest,» utles ta, «peab tunnistama, et laamapraad poleks praegu põlata! Räägitakse, et see 
loom asendavat härgi ja lambaid; tahaksin meelsasti teada, kas ka toitvuse mõttes. » 

«Kuidas!» utles major. «Te pole rahul meie õhtusöögiga, õpetatud Paganel?» 

«Olen vaimustatud, vahva major, ent möönan siiski, et ulukipraad oleks mulle meeltmööda.» 
«Olete kõhuori,» utles MacNabbs. 

«Olen nimetusega nõus, kuid ütelge mis tahes, aga ega te isegi keelduks, kui teile praegu mingit 
biifsteeki pakutaks!» 

«Arvatavasti mitte!» vastas major. 

«Ja kui keegi paluks teid külmast ja ööpimedusest hoolimata minna jahilooma varitsema, siis 
läheksite pikemalt mõtlemata?» 

«Iseenesest mõista. Ja kui soovite. . .» 

Kaaslased ei jõudnud veel MacNabbsi tänada ega peatada tema lõpmatut vastutulelikkust, kui äkki 
kuuldus kauget ulgumist. See kestis kaua. Ei kisendanud mõned üksikud loomad, vaid terve kiiresti 
lähenev loomakari. Kas tahtis saatus reisijatele peale onni kinkida ka õhtusöögi? 

Nii mõtles geograaf. Kuid Glenarvan kahandas pisut tema rõõmu, juhtides tähelepanu sellele, et 
Kordiljeeride neljajalgsed ei tule iialgi nii kõrgele. 

«Millest siis see müra?» kusis Tom Austin. «Kas kuulete, kuidas see läheneb?» 

«Lumeveere?» kusis Mulrady. 

«Võimatu! Need on tõelised möirged,» vastas Paganel. «Vaatame,» utles Glenarvan. 

«Vaatame siis juba küti pilguga,» vastas major ja võttis oma püssi. 

Kõik jooksid onnist välja. Öö oli saabunud - pime ja 

tähtedest särav. Viimase veerandi kuusirp ei olnud veel tõusnud. Põhja- ning idapoolsed mäetipud 
kadusid pimedusse, silm suutis eraldada ainult mõne kõrgema kalju fantastilist siluetti. Ulgumine - 
kohkunud loomade ulgumine - muutus tugevamaks. Loomad tulid Kordiljeeride pimedamast osast. 
Mis oli lahti? Äkki paiskus platoole meeletu laviin, mitte lumest, vaid elusaist ja hirmust hullunud 
loomadest. Kogu ümbrus tundus liikuvat. Tuli sadu, võib-olla tuhandeid loomi, kes õhu hõredusest 
hoolimata tekitasid kõrvulukustavat kära. Kas olid need pampa kiskjad või oli see ainult laamade ja 
vikunjade kari? Glenarvan, MacNabbs, Robert, Austin ning mõlemad madrused jõudsid vaevalt 


maha viskuda, - siis tormas see elav tormikeeris neist mõne jala kauguselt mööda. Paganel, kel oli 
võime ka pimedas näha, jäi seisma, kuid järgmisel silmapilgul oli ta pikali paisatud. 

Sel hetkel kostis püssipauk: MacNabbs oli huupi tulistanud. Talle näis, et mingi loom langes mõne 
sammu kaugusel temast, kuna kogu kari peatumatult edasi kihutades ja veel kõvemini möirates 
kadus vulkaani kumast valgustatud kallakuile. 

«Ah, käes!» utles kellegi hääl, - Paganeli oma. 

«Mis on teil käes?» küsis Glenarvan. 

«Prillid, pagan võtku! Pole ime, kui inimene säärases rüseluses prillid kaotab.» 
«Ega te haavatud ole?» 

«Ei, ainult pisut muditud. Kes mu peal tallas?» 

«See siin,» vastas major, mahalastud looma järel vedades. 

Kõik ruttasid anni tagasi. Koldetule valgel silmitseti MacNabbsi saaki. 

See oli ilus loom, kes meenutas väikest ilma küuruta kaamelit. Taloli kitsas pea, lamekeha, pikad 
ja saledad jalad, pehme, värvilt kohvipruun vill ja valgekirju kõhualune. Vaevalt oli Paganel teda 
näinud, kui hüüdis: 

«See on guanako!» 

«Mis loom too guanako on?» küsis Glenarvan. 

«Söödav loom,» vastas Paganel. 

«Maitseb ta hästi?» 

«Väga. Lausa jumalate roog! Ma ju teadsin, et saame õhtusöögiks värsket liha. Ja missugust liha! 
Aga kes tükeldab looma?» 

«Mina,» ütles Wilson. 

«Hüva. Minu hooleks jääb küpsetamine,» korraldas Paganel. 

«Te olete siis kokk, härra Paganel?» küsis Robert 

«Muidugi, mu poiss, sest ma olen prantslane! Igas prantslases peitub kokk!» 

Viie minuti pärast asetas Pagc:tnel suuri lihalõike ljareta juurtest põletatud sütele. Kümme minutit 
hiljem serveeris ta kaaslastele seda väga isuäratavat liha «guanako filee» nime all. Keegi ei lasknud 
end kaua paluda, suure isuga 

asuti sööma. 

Kuid maateadlase hämmastuseks järgnesid esimesele suutäiele vastikust väljendavad 
näomoonutused ja üldine jälestust väljendav hüüe. 

«Kole!» ütles üks. 

«Pole söödav!» kinnitas teine. 

Vaene teadlane pidi möönma, et see liha polnud vastuvõetav isegi näljastele. Hakati tema üle nalja 
heitma, millesse ta muide suhtus väga heatahtlikult, ja nöögiti teda «jumalate roa» puhul. Ta ise otsis 
põhjust, miks guanako liha, tavaliselt hea ja väga maitsev, oli tema käes untsu läinud. Äkki sähvatas 
talle pähe mingi mõte. 

«Leidsin!» hüüdis ta. «Muidugi! Leidsin! Leidsin!» 

«Kas liha on liiga kaua seisnud?» küsis MaeNabbs rahulikult. 

«Ei, võimatu major, vaid liiga palju jooksnud! Kuidas ma võisin selle unustada!» 

«Mis te sellega mõtlete, härra Paganel?» küsis Tom Austin. 

«Mõtlen seda, et guanako on maitsev ainult siis, kui tapetakse puhanud loom. Kui teda on kaua 
taga aetud, kui ta kaua on jooksnud, siis ei kõlba ta liha enam süüa. Maitsest võin järeldada, et see 
loom tuli kaugelt, järelikult ka terve kari.» 

«Kas olete selles kindel?» küsis Glenarvan. 
«Täiesti kindel.» 
«Kuid missugune põhjus või nähtus võis loomi selliselt kohutada ja neid jooksma ajada ajal, mil nad 


oleksid pidanud rahulikult magama?» 

«Sellele, armas Glenarvan,» ütles Paganel, «ei tea ma vastata. Uskuge mind, lähme parem 
magama selle kallal pikemalt juurdlemata. Mis minusse puutub, siis uni lausa murrab mu maha. Kas 
heidame magama, major?» 

«Heidame, Paganel.» 

Seepeale mässis igaüks end pontšosse. Tulle visati veel kütust, ja varsti algas kohutavnorskamine 
igas toonis ja igas rütmis, kusjuures maateadlase bass oli kooskõlastavaks põhitooniks. 

Ainult Glenarvan ei maganud. Käsitamatu rahutus hoidis teda piinavas unetuses. Tahtmatult 
mõtles ta ühes suunas põgenenud loomakarjale ja selle seletamatule paanikale. Kiskjad ei võinud 
guanakosid taga ajada. Sellises kõrguses kiskjaid pole ja kütte on siin veelgi vähem. Missugune hirm 
siis kihutas neid Antueo kuristiku poole? Mis oli selle põhjuseks? Glenarvan tundis lähenevat 
hädaohtu. 

Siiski, pooleldi suikudes, muutusid ta mõtted vähehaaval ja kartusi asendas lootus. Ta nägi end 
järgmisel päeval Andide tasandikul. Seal pidid tema otsingud algama ja edu polnud ehk kaugel. Ta 
mõtles kapten Grantile ja tema kahele madrusele, keda nad rängast orjusest vabastavad. 

Need pildid läbisid tema aju kiiresti, tekkisid ja hajusid kohe, kui tähelepanu köitis õhus praksatav 
säde või vuhinal lõõmama lööv leek, mis valgustas tema magavate kaaslaste nägusid ja heitis onni 
seintele põgusaid varje. Siis tulid eelaimused uuel jõul tagasi. Ta kuulatas väljast kostvaid 
ebamääraseid hääli, mida neil üksildastel, elaniketa mäetippudel ei osanud kuidagi seletada. 

Kord uskus ta kuulvat kauget tumedat ning ähvardavat kõminatSee sarnane. s kõuemürinaga, aga 
ei tulnud taevast. Võimalik, et seda tekitas mäeküljel, mõni tuhat jalga allpool tippu märatsev äike. 
Glenarvan tahtis veenduda, kas oletus oli õige, ning väljus. 

Kuu tõusis. Õhk oli selge ja vaikne. Ühtki pilve ei ülal ega all. Siin-seal välgatas Antueo leekide 
kuma. Ei mingit äikest, mingit välku. Pea kohal säras tuhandeid tähti. Mürin aga kestis edasi. See 
tundus lähenevat ja läbi mäeahela jooksvat. Glenarvan läks onni tagasi veel rahutumalt, endamisi 
küsides, missugune side võiks olla maa-aluse müra ja guanakode põgenemise vahel. Kas peitus siin 
mingi seos ja mis võiks olla selle tagajärg? Ta vaatas oma uuri: oli kell kaks hommikul. Kuna ta 
polnud veendunud hädaohu läheduses, ei äratanud ta väsinult rasket und ma.gavaid kaaslasi, vaid 
vajus ka ise mitmeks tunniks umbunne. 

Äkki paiskas kõrvulukustav mürin ta jalule. Tundus, nagu sõidaks üle kõmiseva sillutise lugematul 
arvul kahurväe kastvankreid. Järsku tundis Glenarvan, et maa 

pind ta jalge all liigub. Ta nägi, kuidas onn kõikus ja seintesse tekkisid suured praod. 
«Ruttu jalule!» hüüdis ta. 
Kaaslased olid kõik selles segaduses ärganud ja kiiresti libisev kallas viis nad kaasa. Päike tõusis 
parajasti, vaatepilt oli kohutav. Mäed muutsid äkki kuju, kaotasid oma tipud; vankuvad teravikud 
kadusid, nagu oleks luuk nende all avanenud. Kordiljeeridele omase loodusnähtuse tagajärjel hakkas 
mitme miili suurune mäetükk tervelt alla liikuma ja libises tasandiku poole. 
«Maavärin!» karjatas Paganel. 
Ta ei eksinud. See oli üks neid katastroofe, mis on nii sagedased Tšiili mägisel serval ja eriti just 
selles kandis. Siin on linn Copiapo kaks korda hävinud ja Santiago neljateistkümne aasta jooksul neli 
korda rusudeks varisenud. Maakera seda osa mõjutab maa-alune tuli, ja mäeaheliku võrdlemisi 
hiljuti tekkinud vulkaanid ei võimalda väljapääsu kõigile maa-alustele gaasidele. Sellest tekib alatasa 
tõukeid, mida siin nimetatakse «trembloorideks». 

Platoo, mille külge uimaselt ja kohkunult samblikutuustidest kinni hoides klammerdus seitse 


inimest, liikus edasi kiirrongi kiirusega, see tähendab viiskümmend miili tunnis. Polnud võimalik 
häälitseda ega liigutada, rääkimata põgenemisest või libisemise pidurdamisest. Oleks ka võimatu 
olnud üksteist kuulda. Maa-alused kõminad, langevate kivide mürin, graniit- ja basaltrüngaste 
kokkupõrked, tolmuks pihustatud lume keerised tegid omavahelise ühenduse võimatuks. Vahel 
libises maatükk ilma tõugete ja põrutusteta, vahel hakkas ta pikuti ja põigiti õõtsuma nagu tormis 
kõikuva laeva lagi, möödudes kuristikest, kuhu varises kaljutükke, juurtega lahti kiskudes 
sajanditevanuseid puid, määratu vikatina tasandades kõik idapoolse kallaku mõhnad. 

Kujutletagu, kui võimas on mitme miljardi tonni raskune mass, mis viiekümnekraadise nurga all 
üha suureneva kiirusega edasi sööstab. 

Keegi poleks võinud ütelda, kui kaua see kirjeldamatu laskumine kestis. Keegi poleks julgenud 
ette näha, millises kuristiku s võis see lõppeda. Ei teatud isegi seda, kas kõik olid alles või puhkas 
mõni neist juba kuskil kuristiku 


1 Peaaegu samasugune loodusnähtus leidis aset 1820. a. Mont Blanci mäeahelikus, kus hukkus 
kolm teejuhti Chamonix'st. (Autori märkus.) 

põhjas. Kiirusest lämbuvaina, läbilõikavast külmast kangestunud, lumetuisust pimestatud, peaaegu 
elutud, klammerdusid nad kaljude külge ainuüksi enesealalhoiuvaistu sunnil. 

Äkki kiskus kohutavalt tugev tõuge nad libiseva rahnu küljest. Nad paisati edasi ja nad veeresid 
mööda mägede viimaseid astmeid. Platoo oli järsku peatunud. 

Mõne minuti kestel ei liigatanud ükski. Viimaks tõusis keegi uimaselt, tuigerdades - see oli major. 
Ta pühkis silmadelt tolmu; mis teda pimestas, ja vaatas ümber. Tema kaaslased lebasid üksteise otsa 
paisatult nagu pihutäis tinakuule. 

MacNabbs luges nad üle. Kõik peale ühe olid alles. Puudus Röbert Grant. 


XIV SAATUSLIK PÜSSIPAUK 


Kordiljeeride idapoolse kallaku moodustavad pikad, aegamööda tasandikuks laugenevad nõlvad, 
millele platoost murdunud tükk jäigi järsku peatuma. Siin avanes hoopis uus loodus: laiusid 
rohurikkad karjamaad, kasvasid tervete metsadena õunapuud, okstes ilutsemas kuldsed õunad. See 
oli tükike rikast Normandiat keset Lõuna-Ameerikat. Igas teises olukorras oleks reisija silm 
imetlenud äkilist üleminekut kõrbest oaasi, lumistelt mäetippudelt haljendavasse rohtlasse, talvest 
suvesse. 

Maapinna liikumine oli lakanud, maavärin möödas. Kahtlemata jätkasid maa-alused jõud kuskil 
kaugemal oma hävitavat tegevust, sest Andide ahelikus on alati mõnes kohas maapind rahutu. 
Seekord oli vapustus olnud äärmiselt tugev. Mägede kuju oli sootuks teistsuguseks muutunud. Sinise 
taeva taustal kerkis hoopis uus tippude, harjade ja teravikkude siluett; pampade juht oleks asjatult 
otsinud tähiseid, millega ta oli harjunud. 

Imeilus päev oli algamas. Vaikse ookeani niiskest sängist tõusnud päikese kiired libisesid üle 
Argentiina tasandike ja sukeldusid juba teise ookeani vetesse. Oli kell kaheksa hommikul. 

Tänu majori hoolitsusele toibusid lord Glenarvan ja tema kaaslased vähehaaval. Nad olid 
kohutavalt uimased, kuid 

midagi muud polnud juhtunud. Kordiljeeridest olid nad alla laskunud ja oleksid võinud õnne tänada 
kiire liiklusvahendi eest, mille loodus ise andis nende käsutusse, kui poleks puudunud nende kõige 
nõrgem ja noorem kaaslane - Robert Grant. 


Kõik armastasid seda vaprat poissi; Paganel oli temasse eriliselt kiindunud, samuti maJor, oma 
jahedusest hoolimata, peamiselt aga Glenarvan. Viimane oli meeleheitel, kui kuulis Roberti 
puudumisest. Ta kujutles, et õnnetu poiss kukkus mõnda kuristikku ja hüüab asjatult seda, keda ta 
nimetas oma teiseks isaks. 

«Mu sõbrad, mu sõbrad,» ütles Glenarvan vaevalt pisaraid tagasi hoides, «peame teda otsima, 
peame ta leidma! Me ei või teda niiviisi maha jätta! Iga oru, iga kuristiku ja lõhe peame põhjalikult 
läbi otsima! Te seote mulle köie ümber ja lasete mu mööda kaljuseina alla. Ma tahan seda teha, kas 
kuulete! Ma tahan seda teha! Andku taevas, et Robert veel elaks! Kuidas julgeksime ilma temata 
ilmuda ta isa ette! Missuguse õigusega otsiksime kapten Granti, kui tema päästmine maksaks ta 
lapse elu!» 

Glenarvani kaaslased kuulasid, ilma et oleksid vastanud. Nad tundsid, et ta otsis nende pilkudest 
mingit lootusekiirt, ja vaatasid maha. 

«Te kuulsite mind! Te vaikite! Te ei looda enam midagi! Mitte midagi!» ahastas Glenarvan. 
Hetkelise vaikuse järel küsis MacNabbs: 

«Kes teist, sõbrad, mäletab, missugusel hetkel Robert kadus?» 

Keegi ei vastanud. 

«Öelge vähemalt, kelle lähedal oli poiss Kordiljeeridest allatuleku ajal?» uuris major. 
«Minu lähedal,» vastas Wilson. 

«Noh, missuguse hetkeni nägite teda oma läheduses? Tuletage meelde! Kõnelge!» 

«Robert Grant oli minu kõrval ja hoidis käega kõvasti samblikupuhmast kinni veel paar minutit 
enne seda, kui kokkupõrge lõpetas meie allakihutamise,» vastas Wilson. «See on kõik, mis ma 
mäletan.» 

«Paar minutit enne kokkupõrget! Tuletage hästi meelde, Wilson, minutid võisid teile pikad tunduda! 
Kas te ei eksi?» 
«Usun, et ei eksi. .. Just nii. .. Vähem kui kaks minttit. . .» 

«Hea küll!» ütles MacNabbs. «Kas oli Robert teist paremal või vasakul?» 

« Vasakul. Mäletan, et tema pontšo käis mulle vastu nägu.» 

«Ja kas teie olite meist paremal või vasemal?» 

«Ka vasemal.» 

«Niisiis võis Robert kaduda ainult siiapoole,» ütles major, pöördus mäe suunas ning näitas paremale. 
«Arvestades tema kadumisest möödunud aega, pidi poiss kukkuma mäejalami ja kahemiilise kõrguse 
vahel asuvas osas, kust teda ka otsida tulep. Teeme seda igaüks ise kohast, ja me leiame ta.» 

Öeldule ei lisatud sõnagi. Kuus meest ronis Kordiljeeride kallakut mööda üles, kus erinevatesse 
kõrgustesse peatuma jäädes otsima hakati. Nad hoidusid kalju langemise suunast võimalikult 
paremale, otsides läbi vähimagi prao, laskudes kuristikkude põhja, mis osalt olid täitunud 
allalibisenud platoo kildudest. Nii mõnigi väljus kuristikust räbalateks kärisenud riietega, veriste 
käte ning jalgadega. Nad panid kaalule oma elu. Kogu see mäestiku osa, välja arvatud mõned 
ligipääsmatud platood, otsiti mitme tunni jooksul hoolikalt läbi, ilma et ükski tublidest meestest 
oleks mõtelnud puhkusele. Asjatu otsimine! Vaene poiss polnud mägedes mitte ainult surma saanud, 
vaid leidnud ka haua, mille suu mõni määratu rahn oli igave seks sulgenud. 

Umbes kell üks tulid Glenarvan ja tema kaaslased puruväsinult ning roidunult oru põhja tagasi. 
Glenarvani rõhus raske mure; ta rääkis vaevalt, tema huultelt kuuldus ainult mõni üksik sõna, mida 
katkestasid ohked: 

«Ma ei lahku siit! Ma ei lahku siit!» 
Igaüks neist mõistis seda painavaks muutunud mõtet ega vaielnud vastu. 

«Ootame,» ütles Paganel majorile ja Tom Austinile. «Puhkame ja kogume jõudu. Me vajame seda, 
ükskõik kas uuteks otsinguteks või teekonna jätkamiseks.» 


«Jah,» vastas MacNabbs, «jääme siia, sest Edward tahab jääda. Ta loodab. Kuid mida ta loodab?» 
«Jumal seda teab,» ohkas Tom Austin. 
«Vaene Robert!» õhkas Paganel silmi kuivatades. 
Orus kasvas rohkesti puid. Major valis rühma suuri jaanileivapuid ja laskis nende alla korraldada 
esialgse laagri. Mõned vaibad, relvad, pisut kuivatatud liha ja 


91 


riisi - see oli kõik, mis reisijaile oli jäänud. Läheduses voolas jõgi, kust saadi vett, mis mäe 
varisemisest oli alles sogane. Mulrady süütas aasal tule ja pakkus van;i:i oma isandale sooja ning 
kosutavat jooki. Kuid Glenarvan keeldus joomast ja jäi äärmises rammestuses oma pontšole lebama. 

Nii möödus päev. Saabus öö, vaikne ja rahulik. Ajal, mil rändajad liikumatult, kuid unetult 
lebasid, läks Glenarvan mäekülge mööda üles. Aeg-ajalt seisma jäädes ta kuulatas, ikka lootes, et 
viimne appihüüe kostab temani. Selliselt üksinda õige kõrgele tõustes ta kas kuulas, kõrva vastu 
maad surudes ja südametuksumist summutades, või hüüdis ahastava häälega. 

Kügu öö eksles õnnetu lord mägedes. Paganel ja major käisid kordamööda tema järel, valmis talle 
appi minema libedate! harjadel või kuristikuveertel, kuhu teda viis ta ettevaatamatus. Aga ta 
viimased jõupingutused jäid tagajärjetuks, sest kuigi ta tuhat korda hüüdis: «Robert! Robert! », 
vastas ainult kaja, kaeblikult korrates hüütud nime. 

Päike tõusis. Tuli minna Glenarvani otsima, kes juba kaugele mägedesse oli jõudnud, ja ta vägisi 
laagrisse tagasi tuua. Tema meeleheide oli kohutav. Kes oleks julgenud rääkida edasiminekust ja 
soovitada lahkuda sellest õnnetust orust? Ent toiduained olid otsas. Lähikonnas pidi leiduma 
argentiina teejuhte, kellest muulaajaja oli rääkinud, ja hobuseid, keda vajati pampade läbimiseks. 
Tagasiminek oli suuremate raskustega seotud kui edasiliikumine. Pealegi oli kokku lepitud, et 
«Duncan» ootab neid Atlandi ookeanil. Kõik need mõjuvad põhjused nõudsid, et teele mindaks ja 
lahkumisega ei saanud enam viivitada. 

MacNabbs oli see, kes katsus hajutada Glenarvani raskeid mõtteid. Ta kõneles kaua, ilma et ta 
sõber paistnuks teda kuulavatki. Glenarvan raputas pead. Viimaks sundis üks sõna teda suud avama. 
«Ära minna?» küsis ta. 

«Jah! Ära minna.» 

«Veel tund aega!» 

«Jah, veel tund aega,» vastas auväärne major. 

Kui tund möödus, palus Glenarvan talle jumalapärast lubada veel üks tund. Ta oli nagu 
surmamõistetu, kes anus elupikendust. Nii kestis see umbes lõunani. Siis ei viivitanud MacNabbs 
kõigi teiste nõusolekul enam. Ta ütles Gle- 

narvanile, et tuleb teele asuda, sest kiirest otsusest sõltub tema kaaslaste elu. 

«Jah! Jah!» vastas Glenarvan. «Teele! Teele!» 

Kuid nii rääkides pööras ta pilgu kõrvale ja jäi ainiti vahtima mingit musta täppi õhus. Äkki tõusis ta 
käsi ning jäi liikumatult püsti, nagu oleks see kivistunud. 

«Seal!» ütles ta. «Seal! Vaadake! Vaadake!» 

Kõik pöörasid pilgu musta täpi poole, millele lord nii käskivalt osutas. Must täpp suurenes nüüd 
silmanähtavalt. See oli mõõtmatus kõrguses hõljuv lind. 

«Kondor,» ütles Paganel. 

«Jah, kondor,» vastas Glenarvan. «Kes teab! ... Ta läheneb, laskub, - oodakem!» 

Mida lootis Glenarvan? Hakkas ta mõistus segi minema? 

«Kes teab!» oli ta ütelnud... 


Paganel ei eksinud. Kondor muutus järjest selgemini nähtavaks. See tore lind, keda inkad vanasti 
jumaldasid, on Kesk-Andide kuningas. Ta kasvab seal haruldaselt suureks. Tema jõud on 
imeväärneo Tuleb ette, et ta paiskab härja kuristikku. Ta tungib kallale lammastele, hobustele ja 
tasandikel eksivatele noortele pullidele ning kannab nad oma küünte vahel suurde kõrgusse. Sageli 
juhtub, et ta hõljub 20000 jala kõrgusel, seega kõrguses, kuhu inimene ei suuda tungida. Nähtamatu 
terasemalegi silmale, heidab õhukuningas sealt teravaid pilke maapinnale ja märkab kõige 
väiksemaidki esemeid. Tema haruldane nägemisvõime paneb loodusteadlased imestama. 

Mida oli see kondor märganud? Laipa, Robert Granti laipa? «Kes teab?» kordas Glenarvan ega 
kaotanud lindu silmist. Määratu lind lähenes, kord hõljudes, kord kivina langedes. Peagi hakkas ta 
tegema suuri ringe vähemalt saja sülla kõrgusel maapinnast, olles sealjuures selgesti nähtav. Tema 
tiivad, mille siru-ulatus oli enam kui viisteist jalga, kandsid teda õhus peaaegu liikumatult, sest 
suurtel lindudel on võime lennata majesteetliku rahuga, kuna putukad peavad tegema tuhat tiivalööki 
sekundis, et õhus püsida. 

Major ja Wilson olid haaranud karabiinid. Glenarvan peatas neid käeliigutusega. Kondor tiirles 
ümber ligipääsmatu platoo, mis asus Kordiljeeride nõlval umbes veerand miili kõrgusel. Ta tiirles 
peadpööritava kiirusega, avades ja sulgedes oma hirmuäratavaid küüniseid ning pead raputades. 

«Seal! Seal!» karjatas Glenarvan. 

Siis äkki läbis üks mõte tema aju. 

«Kui Robert veel elab,» karjatas ta, «siis see lind. . . Tuld, sõbrad! Tuld!» 

Kuid oli juba hilja. Kondor oli kadunud kõrgete kaljupankade taha. Möödus üks sekund - sekund, 
mis tundus sajandina! Siis ilmus määratu lind uuesti raskelt koormatuna ja kerkis kohmakalt lennates 
kõrgemale. Kuuldus õudusekisa. Kondori küüniste vahel kõlkus Robert Granti elutu keha. Lind 
kandis teda riideidpidi ja õõtsus vähemalt saja viiekümne jala kõrgusel laagri kohal. Ta oli rändajaid 
märganud ja püüdis oma raske saagiga põgeneda, pekstes tugevasti tiibadega. 

«Ah!.» karjatas Glenarvan, «pigem purunegu Roberti laip kaljudel, kui et ta saab. . .» 

Ta ei lõpetanud, vaid haaras Wilsonilt karabiini ning katsus kondorit sihtida. Kuid ta käsi värises 
ja ta silmade ees läks ähmaseks. Ta ei suutnud sihtida. 

«Lubage seda teha minul,» ütles major. 

Pilk kindel, käsi rahulik, keha liikumatu, sihtis ta lindu, kes oli juba kolmesaja jala kõrgusel ta kohal. 

Kuid ta polnud veel päästikule vajutanud, kui oru põhjas kõmatas pauk. Valge suits tõusis kahe 
basaltrünka vahelt ja pähe tabatud kondor kukkus aeglaselt keereldes alla; suured avatud tiivad 
kandsid teda nagu langevari. Ta polnud saaki lahti lasknud ja vajus aeglaselt maha, kümne sammu 
kauguseloja kallastest. 

«Tulge! Tulge!» hüüdis Glenarvan. 
Ja kaalutlemata, kust oli tulnud saatuslik lask, ruttas ta kondori juurde. Kaaslased jooksid talle järele. 

Sinna jõudnud, nägid nad, et lind oli surnud ja Roberti keha oli ta laiade tiibade alla peidetud. 
Glenarvan sööstis poisi juurde, kiskus ta välja linnu küüniste vahelt, pani rohusse lebama ja surus 
oma kõrva elutu keha rinnale. 

Iial polnud ühegi inimese suust kostnud tugevamat rõõmukarjatust! Glenarvan ajas end sirgu, 
korrates: 
«Ta elab! Ta elab veel!» 

Silmapilk vabastati Robert riietest ja pesti ta nägu külma veega. Ta liigutas end, avas silmad, 
vaatas ja lausus vaevalt kuuldavalt: 

«Ah! Teie, milord ... mu isa!» 

Glenarvan ei saanud vastata, meeleliigutus lämmatas 

hääle. Ta laskus põlvili nii imeväärselt päästetud nooruki kõrvale. Ta nuttis. 


XV JACOUES PAGANELI HISPAANIA KEEL 


Pärast hirmsat ohtu, millest Robert oli pääsenud, sattus ta teise ja mitte väiksemasse: teda taheti 
kallistustega lämmatada. Kuigi ta oli alles õige nõrk, ei jätnud ükski ta tublidest kaaslastest teda 
rinnale surumata. Tuleb uskuda, et tugevad kallistused ei tee haigetele paha, sest laps ei surnud 
nende kätte. Otse vastupidi. 

Kuid päästetu kõrval mõteldi päästjale. Loomulikult oli major see, kellele tuli mõte pisut ringi 
vaadata. Mäejalal, viiekümne sammu kaugusel ojast, seisis liikumatult väga pikka kasvu mees, 
toetudes erilisele pika rauaga püssile. Sel äkki ilmunud mehel olid laiad õlad ja pikad, nahkpaeltega 
kokkuköidetud juuksed. Ta oli enam kui kuus falga pikk. Tema vasekarva nägu oli värvitud nina 
ümbruses punaseks, silmade alt mustaks ja laubalt valgeks. Riietatud oli ta piiriäärsete patagoonlaste 
kombel: ta kandis toredat punaste joonistega kaunistatud mantlit, mis oli valmistatud guanako 
kaelaaluse ja käppade nahast ning mille üksikud, siidpehme villaga väljapööratud osad olid 
jaanalinnu kõõlustega kokku õmmeldud. Mantli all oli piha ümber liibuv rebasenahast kuub, mis ees 
lõppes terava nurgaga. Vöö küljes rippus kotike, mis sisaldas näo maalimiseks vajalikke värve. 
Tema saapad olid valmistatud harjanaha tükist ja olid luupeksest alates korrapäraselt ristamisi kinni 
nööritud. 

Patagoonlase nägu oli uhke ja väljendas arukust, vaatamata kirjule maalingule. Ta ootas asendis, 
mis kriipsutas alla väärikust. Nähes teda liikumatult ja tõsiselt seisvat oma kaljusel pjedestaalil, 
oleks võinud teda pidada külmaverelisust sümboliseerivaks kujuks. 

Niipea kui major võõrast märkas, näitas ta teda Glenarvanile, kes kohe Roberti päästja juurde 
jooksis. Patagoonlane astus lordile kaks sammu vastu. Glenarvan võttis tema käe ja surus seda kahe 
käega. Lordi pilgus, tema säravas ilmes ja kogu näos oli nii palju tänulikkust, et pärismaalane ei 
saanud selle ehtsuses kahelda. Ta noogu- 

tas aeglaselt ja ütles mõned sõnad, millest major ega tema sõber aru ei saanud. 

Patagoonlane, silmitsenud tähelepanelikult välismaalasi, läks üle teisele keelele, mida aga tema 
püüdlikkusest hoolimata ei mõistetud eelmisest paremini. Siiski äratasid mõned patagoonlase 
väljendused Glenarvani tähelepanu. Tema arvates tundusid need olevat hispaaniakeelsed, kuna ta 
mõningaid sageli esinevaid sõnu tundis. 

«Espanol?»l küsis ta. 
Patagoonlane, noogutas - liigutus, mis peaaegu kõigil rahvastel tähendab jaatust. 

«Hüva,» ütles major, «see on paras juhus meie sõbrale Paganelile. Hea, et tal tuli mõttesse õppida 
hispaania keelt!» 

Kutsuti Paganel. Ta tuli joostes ja teretas patagoonlast puhtprantslasliku viisakusega, millest teine 
arvatavasti midagi ei taibanud. Geograafile selgitati olukord. 

«Väga hea,» ütles ta. 

Ning suud õige laialt avades, et paremini hääldada, tegi algust: 

«Vos sois, un homem de bem.»° 

Pärismaalane kuulatas tähelepanelikult, aga ei vastanud. 

«Ta ei mõista,» nentis geograaf. 

«Võib olla pole sõnade rõhud õiged,» tähendas major. «Õigus. Pagana rõhud!» 
Ja Paganel alustas uuesti oma viisakuseavaldust. Tagajärg oli endine. 


«Valime mõne teise lause.» Ja aeglaselt, koolmeisterliku tooniga lausus ta: 

«Sem duvida, um Patagao»” 

Teine jäi tummaks. 

«Dizeime!»* lisas Paganel. 

Patagoonlane ei vastanud nüüdki. 

«Vos compriendeis?»5 hüüdis Paganel nii ägedasti, et pidi häälepaelad rebestama. 


1 Hispaanlane. 

2 Te olete tubli mees. 

3 Kahtlemata olete patagoonlane? 
4 Vastake! 

5 Kas mõistate? 

Oli ilmne, et indiaanlane ei mõistnud, sest lõpuks ta vastas, kuid hispaania keeles: 

«No comprendo.»1 

Nüüd oli Paganeli kord imestada; ta nihutas kiiresti oma prille ninalt laubale ja sealt ninale, nagu 

ärritatud inimene kunagi. 

«Kas või poodagu mind,» .kurtis ta, «kuid mina ei mõista ta põrgulikku murrakut. See on kindlasti 

araukaani keel!» 

«Aga ei,» vaidles Glenarvan, «mees vastas kahtlemata hispaania keeles.» 

Ja patagoonlase poole pöördudes kordas ta: 

« Espaniol? » 

«Si, Si!»2 vastas pärismaalane. 

Paganeli üllatus muutus hämmastuseks. Major ja Glenarvan vaatlesid teineteist silmanurgast. 
«Teate, õpetatud sõber,» ütles major, ja tema huultele ilmus naeruvine, «kas te ehk ei ole oma 

hajaineelsuses teinud mõne vea, mille peale teil näib olevat ainuõigus?» 

«Mis!» teritas geograaf kõrvu. 

«Jah! On ilmne, et patagoonlane räägib hispaania keelt. . .» 

«Patagoonlane? » 

«Jah. Kas te ehk ei õppinud kogemata mõnda teist keelt, kui arvasite õppivat. . .» 

MacNabbs ei lõpetanud. Geograafi solvunud «Oo!» ja õlakehitus katkestasid tema lause. 

«Major, te lähete natuke liiga kaugele,» torkas Paganel kuivalt. 

«Noh, kui te teda ei mõista. . .» vastas MacNabbs. 

«Mina ei mõista, sest see pärismaalane räägib halvasti!» ütles geograaf kannatust kaotades. 

«Kuna teie teda ei mõista, siis tundub teile, et ta kõneleb halvasti!» vastas major rahulikult. 
«MacNabbs, see on kaunis võimatu oletus. Olgu meie sõber Paganel nii hajameelne kui tahes, 

siiski ei saa oletada, et ta üht keelt teise pähe õpiks!» 
«Siis, armas Edward, või pigemini teie, meie vapper Paganel, seletage mulle, mis siin toimub!» 
«Ma ei seleta,» vastas Paganel, «ma nendin. Siin on raamat, mille abil ma iga päev harjutan 

hispaania keelt! Vaadake seda, major, ja te näete, kas ma teid petan!» 


1 Ei mõista, 
2 Jah, jah! 

Paganel hakkas oma arvukais taskuis tuhnima ja tõmbas sealt pärast mõneminutilist otsimist välja 
õige kulunud köite ning esitas selle iseteadva ilmega. 
Major võttis raamatu ja vaatas seda. 


«Noh, mis raamat see on?» küsis ta. 

«See on «Lusiaadid»,» vastas Paganel, «imetlusväärne eepos, mis. . .» 
«Lusiaadid!» hüüatas Glenarvan. 

«Jah, mu sõber, suure Camoesi «Lusiaadid», ei enam ega vähem!» 

«Camöes,» kordas Glenarvan, «kuid, õnnetu sõber, Camoes oli portugallane! Olete kuus nädalat 
õppinud portugali keelt!» 

«Camoes! «Lusiaadid»! Portugali keel. . .» 

See oli kõik, mis Paganel suutis ütelda. Silme ees muutus tal ähmaseks ja kõrvu kostis mürisev naer. 
Kõik kaaslased olid kogunenud ta ümber. 

Patagoonlane ei pilgutanud silmagi ja ootas kannatlikult seletust' vahejuhtumile, mis oli temale 
täiesti arusaamatu. 

«Ah, mind tobedat, hullumeelset!» purskas viimaks Paganel. «Kuidas? On see tõsi? See pole 
meelega väljamõeldud nali? Ja mina olen seda teinud? See on ju paabeli keelte segadus! Ah, sõbrad, 
sõbrad! Inimene sõidab Indiasse ja satub Tšiilisse, õpib hispaania keelt ja rääkides selgub, et hoopis 
portugali keelt! See on liig! Kui nii edasi läheb, siis võib juhtuda, et ühel ilusal päeval viskun ise 
aknast alla, selle asemel et visata sinna sigarit!» 

Võimatu oli tõsiseks jääda, nähes, kuidas Paganel suhtus oma äpardusse, nähes tema naljakat 
pettumust. Ja pealegi andis ta teistele eeskuju naljatamiseks. 

«Naerge, sõbrad,» ütles ta, «naerge südamest! Rohkem kui ma ise te minu üle naerda ei suuda!» 
Ja ta naeris kohutavaimat naeru, mis ühegi õpetlase suust kuuldud. 
«Tõsi on aga see, et meil tõlk ikkagi puudub,» ütles major. 

«Oo! Ärge heitke meelt,» vastas Paganel, «portugali ja hispaania keel on teineteisega nii sarnased, 
et ma võisingi nad segi ajada. See sarnasus aitab mind ka viga kiiresti parandada. Ma tänan kohe 
seda väärikat patagoonlast keeles, mida ta nii hästi kõneleb.» 

Paganelil oli õigus, sest varsti võis ta pärismaalasega vahetada mõned sõnad. Ta sai koguni teada, 
et patagoon- 

lase nimi on Thalcave, mis araukaanlastel tähendab «Müristaja». 

Selle nime oli ta kahtlemata saanud tulirelva osava käsitsemise eest. 

Glenarvan aga rõõmustas eriti selle üle, et patagoonlane töötas pampades teejuhina. Temaga 
kohtumises oli midagi nii saatuslikku, et oldi juba ette kindel retke edukuses. Keegi ei kahelnud 
enam kapten Granti päästmises. 

Vahepeal olid reisijad ühes patagoonlasega läinud, tagasi Roberti juurde. Poiss sirutas 
patagoonlasele käed. Sõna lausumata pani pärismaalane käe Roberti juustele. Ta uuris last ja kompas 
tema valutavaid liikmeid. Läks siis naeratades oja äärde, korjas sealt pihutäie metssellerit ja hõõrus 
sellega haige ihu. Õrnalt ja oskuslikult tehtud massaaži mõjul tundis poiss oma jõudu tagasi tulevat. 
Oli ilmne, et pärast mõnetunnist puhkust on ta terve. 

Otsustati selleks päevaks ja ööks jääda laagrisse. Pealegi tuli lahendada kaks tähtsat küsimust - toidu 
ja transpordi muretsemine. Ei olnud toidumoona ega muulasid. Õnneks oli Thalcave nendega. Mees 
oli harjunud reisijaid piki Patagoonia piiri juhtima, oli ümbruskonna arukamaid juhte ja võttis enda 
ülesandeks hankida Glenarvanile kõik, mis väikesel salgal puudus. Ta tegi ettepaneku juhtida 
Glenarvan indiaanlaste laagri ehk «toldeeria» juurde, kõige rohkem nelja miili kaugusele, kust võis 
saada ekspeditsioonile kõike vajalikku. Selle ettepaneku tegi ta osalt žestide, osalt hispaaniakeelsete 
sõnade abil, millest Paganelil õnnestus aru saada. Ettepanek võeti vastu. Glenarvan ja tema sõber 
geograaf jätsid kaaslastega jumalaga ja hakkasid patagoonlase juhtimisel piki ojakallast üles 
minema. 

Nad tegid poolteist tundi pikkade sammudega tublit käiku, et mitte maha jääda hiiglasest 
Thalcave'ist. Kogu see Andide piirkond oli kaunis ja vohavalt viljakas. üks rammus karjamaa järgnes 


teisele. Saja tuhande pealine mäletsejate kari oleks siin võinud ilma vaevata toitu leida. Looklevate 
ojadega ühendatud suured tiigid varustasid tasandikke haljendama paneva niiskusega. Mustapäised 
luiged vallatlesid vetepinnal ja jaanalinnukarjad karglesid mööda rohtlat. Linnuriik oli väga kirev ja 
ka väga lärmakas, kuid harukordselt mitmekesine. Puude okstel ilutsesid «isaakad» - võluvad 
valgetriibuliste sulgedega hallikad turteliuvid - ja kollased kardinalid otsekui ela- 

vad õied; õhus lendlesid rändtuvid, kuna värvuliste hulka kuuluvad «tšingolod», «hilgeerod» ja 
«moniitad» üksteist ülemeelikult taga ajades panid õhu rõkkama. 

Jacgues Paganel aina imetles ja imetles. Hüüatused muudkui pudenesid tema suust - patagoonlase 
hämmastuseks, sest tolle meelest oli täiesti loomulik, et õhus on linde, tiikides luiki ja rohtlas rohtu. 
Õpetlasel ei tarvitseinud oma jalutuskäiku kahetseda ega selle kestuse üle kurta. Tema arvates oli 
vaevalt astuma hakatud, kui indiaanlaste laager- juba paistis. 

Toldeeria asus Andide eelmägede vahele surutud orus. Siin elas okstest hüttides umbes 
kolmkümmend rändpärismaalast, karjatades suuri lehma-, lamba-, härja- ja hobusekarju. Nad 
liikusid ühelt karjamaalt teisele ja leidsid alati kaetud laua oma neljajalgsetele kaaselanikele. 

Araukaani. pehuenhi ning auka tõu hübriididena ei oleks need ando-peruulased pakkunud 
antropoloogi silmale puhta rassi pilti. Nad olid keskmist kasvu, tugeva kehaehitusega, oiiivikarva 
nahaga, madalalaubalise, peaaegu ümmarguse näo, õhukeste huulte, esiletungivate sarnade, naiselike 
näojoonte ja kalgi ilmega, - üldiselt vähehuvitavad pärismaalased. Kuid Glenarvani mõtted keerlesid 
rohkem . nende karja kui nende endi ümber. Ta lootis saada härgi ja hobuseid, muud ta ei tahtnud. 

Thalcave'i ülesandeks jäi kauplemine, mis ei kestnud kaua. Seitsme väikese saduldatud argentiina 
hobuse, umbes saja naela kuivatatud liha, mõne mõõdu riisi ja nahast veelähkrite eest nõudsid 
indiaanlased v.iina või rummi asemel, mida nad oleksid eelistanud, kakskümmend untsi kulda, mille 
väärtust nad väga hästi tundsid. Glenarvan tahtis osta veel kaheksanda hobuse patagoonlasele, kuid 
mees andis mõista, et seda pole vaja. 

Kui kaup oli koos, jättis Glenarvan oma uute varustajatega, nagu Paganel neid nimetas, jumalaga 
ja tuli vähem kui poole tunniga laagrikohta tagasi. Teda tervitati rõõmuhüüetega, mida põhjustasid, 
tema arust ka täiesti õigustatult, toiduained ja hobused. Kõik sõid isuga. Ka Robert kinnitas keha. 
Tema jõud oli peaaegu tagasi tulnud. 

Päeva lõpp möödus täielikus puhkuses. Kõneldi vähehaaval kõigest: kalleist eemalolijaist, 
«Duncanist», kapten John Manglesist, tema tublist meeskonnast ja Harry Grantist, kes võib-olla 
polnud kaugel. 

Paganel aga ei lahkunud indiaanlasest. Temast oli saanud Thalcave'i vari. Ta oli segane õnnest, et 
võib viibida tõelise patagoonlase kõrval, kellega võrreldes tema ise tundus peaaegu kääbus. Oli see 
ju patagoonlane, kes peaaegu oleks võinud võistelda keiser Maximiniga, selle Kongo neegriga, kes 
oli samuti kaheksa jalga pikk ja keda teadlane Van der Brock oma ihusilmaga oli näinud. Oma 
hispaanlakeelsete lausetega ta lausa piinas tõsiseloomulist indiaanlast, kes rahulikult kõik ära kuulas. 
Maateadlane õppis, seekord ilma raamatuta. Kuuldi, kuidas ta hääldas kõlavaid sõnu, hoolega keelt 
ja lõualuid seades. 

«Kui ma õiget hääldamisviisi ei taba,» kordas ta majorile, «siis ei tohi seda pahaks panna! Kes 
oleks võinud arvata, et mulle kord patagoonlane hispaania keelt õpetama hakkab!» 


XVI RIO COLORADO 


Järgmisel päeval, 22. oktoobril, kell kaheksa hommikul andis Thalcave märku teeleminekuks. 
Maapind Argentiinas 22. ja 42. pikkuskraadi vahel oli kallakuga läänest itta. Reisijai! tuli aina 
iaskuda mööda aeglast kallakut kuni mereni. 

Kui patagoonlane keelas Glenarvani talle hobust ostmast, arvas lord, et ta meelsamini käib jalgsi, 
nagu mõneael juhtidel on harjumuseks, sest nende pikad jalad lubavad käia niisama kiiresti, kui käib 
hobune. Kuid Glenarvan eksis. 

Teelemineku hetkel vilistas Thalcave erilisel viisil. Otsekohe tuli lähedalolevast metsasalust 
suurepärase välimusega argentiina hobune ja lähenes oma isandale. Loom oli täiuslikult ilus: värvilt 
kõrb, loomult uhke, julge ning elav. Ta pea oli kaunis, kael sale, sõõrmed puhevil, silmad põlevad, 
põlved tugevad, turi hästi arenenud, rind lai ning jalad kõrged - see tähendab, talolid kõik jõudu ja 
painduvust väljendavad omadused. Asjatundjana imetles major varjamatult seda pampahobuste 
ideaali, kelles ta leidis teatavat sarnasust inglise jahihobusega. Ilusa looma nimi oli Thauka, mis 
patagoonia keeles tähendab «lind», ja sellist nime kandis ta. õigusega. 

Thalcave hüppas sadulasse ja hobune tõusis kergelt tagumistele jalgadele. Patagoonlane kui 
sündinud ratsutaja pakkus sellise ratsu seljas haaravat pilti. Tema varustuse hulka kuulus kaks 
Argentiina tasandikul kasutatavat jahiriista: bola ja lasso. Bola kujutab endast sadula esiosa külge 
kinnitatud ja nahkrihmaga ühendatud kolme kuuli. Indiaanlane paiskab neid sageli isegi saja sammu 
kaugusele ja teeb seda säärase täpsusega, et kuulid justkui ise keeravad rihma tagaaetava looma või 
vaenlase jalgade ümber ja kisuvad ta pikali. Niisiis on patagoonlaste käsutuses kardetav riist; mida 
käsitsetakse üllatava osavusega. Lasso seevastu ei lahku käest, mis seda lingutab. Lasso koosneb 
kolmekümne jala pikkusest köiest, mis on punutud kahest nahkpletist ja lõpeb läbi raudrõnga 
jooksva sõlmega. Parem käsi heidab jooksvat sõlme, vasak aga hoiab lasso teist otsa, mis harilikult 
on tugevasti sadula külge kinnitatud. Pikk püss üle õla täiendas patagoonlase relvastust. 

Ilma et ta oleks märganud imetlust, mida tekitasid ta loomupärane veetlus, liigutuste kergus ja 
uhke sundimatus, asus Thalcave salga etteotsa. Hakati minema, kord kapates, kord sammu sõites, 
sest traävida hobused nähtayasti ei osanud. Robert püsis hästi sadulas ja veenis Glenarvani varsti 
oma ratsutamisoskuses. 

Kohe Kordiljeeride .jalamil algab pampade tasandik. See jaguneb kolme ossa. Esimese kuni 
kahesaja viiekümne miilise vööndi moodustab mäeahelik madalat e puude ja põõsastega. Teine, 
neljasaja viiekümne miili laiune vöönd on kaetud suurepärase rohuvaibaga ja lõpeb saja kaheksa- 
kümne miili kaugusel Buenos Airesest. Siit mereni tallab reisija jalg ääretuid lutserni- ja karuohaka- 
rohtlaid. See on pampade kolmas vöönd. 

Kordiljeeride lõhangutest väljudes kohtas Glenarvani reisisalk kõigepealt «medaanodeks» 
nimetatavaid liivaluiteid, tõelisi laineid, mida tuul lakkamatult liigutab, kui taimestiku juured liiva 
maapinna külge ei ahelda. See liiv on äärmiselt peen. Vähimgi tuulepuhang tõstab seda kergete 
sambakestena õhku, vahel kõrgele tõusvaid tuulispeasid moodustades. See vaatepilt oli silmadele 
ühtaegu lõbus kui ka ebameeldiv. Pole midagi huvitavamat -kui need mööda tasandikku ekslevad 
tuulispead, mis kirjeldamatus segaduses omavahel võitlevad, üksteisega segunevad ja üksteist ümber 
paiskavad; ebameeldivaga on imepeen 

liivatolm, mis tõuseb arvutuist medaanodest ja tungib läbi laugude, ükskõik kui tugevasti neid ka ei 
sule. 
See nähtus kestis põhjatuulte mõjul suure osa päevast. 
Sellegipoolest liiguti kiiresti, ja kella kuue paiku näisid neljakümne miili kaugusele seljataha jäänud 
Kordiljeerid juba õhtu-udusse kaduva vinetisena. 

Reisijad olid väsinud oma teekonnast, mis umbkaudu arvates oli kolmkümmend kaheksa miili. 


Seepärast tundsid nad heameelt magamaheitmise tunni lähenemisest. Nad peatusid kiirevoolulise, 
kuid sogase veega kärestikulise Neugueni jõe ääres, mis oli kõrgete punaste kallaste vahele surutud. 
Neuguen, mida mõned maateadlased Ramidiks ehk Comoeks nimetavad, saab alguse üksnes 
indiaanlastele tuntud järvedest. 

Järgnev öö ja päev ei toonud midagi mainimisväärset. Liiguti kiiresti ja jõudsalt edasi. Ühetasane 
maapind ja talutav temperatuur tegid liikumise kergeks. Siiski polnud päike kitsi lõuna paiku õige 
kuumi kiiri saatmast. Kui saabus õhtu, tekkis edelapoolsele taevalaotusele pikk pilvejoom, mis 
kindlasti ennustas ilmamuutust. Patagoonlase sõrm osutas läänetaevale. 

«Ma tean!» ütles Paganel ja pöördus kaaslaste poole: «Taevas ennustab ilmamuutust. Tuleb 
pampeero.» 

Ja ta seletas, et pampeero on Argentiina tasandikel sagedane nähtus. See on väga kuiv edelatuul. 
Thalcave polnud eksinud: saabus vaevarikas öö inimestele, keda varjas üksnes lihtne pontšo, sest 
pampeero puhus väga tugevasti. Hobused heitsid maha ja inimesed pugesid kokkusurutult nende 
varju. Glenarvan kartis, et kestev torm võib teelviibimist pikendada, kuid Paganel, vaadanud oma 
baromeetrit, lohutas: 

«Harilikult,» ütles ta, «kestab selline torm kolm päeva. Aga kui baromeeter tõuseb, nagu praegu, 
siis on tegemist ainult mõnetunnise metsiku puhanguga. Ärge siis kartke, armas sõber, päikesetõusu 
ajaks on taevas jälle sinine nagu harilikult. » 

«Räägite nagu raamat, Paganel,» vastas Glenarvan. «Olengi raamat,» kinnitas Paganel. «Lehitsege 
mind nii palju kui soovite.» 

«Raamat» ei eksinud. Kell üks öösel vaikis tuul äkki ja kõik uinusid ning puhkasid end välja. 
Hommikul tõusti värskete ja heatujulistena, Paganel naksutas rõõmsasti 

oma liikmeid ja sirutas ennast nagu reibas koerakutsikas. 

Oli 24. oktoober, kümnes reisipäev pärast Talcahuanost lahkumist. Veel 93 miili lahutas reisijaid 
punktist, kus Rio Colorado ületab 37. laiuskraadi, see tähendab veel kolme päeva tee. Läbi Ameerika 
mandri rännates jälgis Glenarvan suurima tähelepanuga, kas ehk ei ilmu kuskilt pärismaalasi. Ta 
tahtis küsida neilt teateid kapten Granti kohta, kasutades vahemehena patagoonlast, kellega Paganel 
muide võis juba rahuldavalt vestelda. Kuid liiguti piirkonnas, mida indiaanlased harva külastavad, 
sest Argentiinast Kordiljeeridesse kulgevad teed asuvad rohkem pampade põhjapoolses osas. Ei 
konatud ka hulkuvaid indiaanlasi ega «kasikkide»1 valitsuse all elavaid paikseid suguharusid. Kui 
juhtumisi mõni ratsanik ilmuski silmapiirile, siis põgenes ta kiiresti ega olnud tal vähimatki tahtmist 
kohtuda tundmatutega. Selline reisisalk pidi tunduma kahtlane igaühele, kes juhtus üksinda rohtlas 
liikuma: röövel pidi olema ettevaatlik, nähes kaheksat hästi relvastatud meest headel hobustel, üksik 
teekäija aga võis salkkonda pidada pahatahtlikuks. Nii osutus täiesti võimatuks kõnelemine olgu 
ausate inimestega; olgu riisujatega. Kahetseti, et ei satutud kokku kas või rohtlaane röövlite, 
rastreadooridega, ehkki nendega oleks tulnud juttu alustada püssipaukudega. Ent kuigi Glenarvan 
oma otsingute huvides kahetses, et polnud näha indiaanlasi, andis ometi üks kummaline vahejuhtum 
põhjust uskuda, et pudelist leitud sedeleid tõlgitseti õigesti. 

Mitu korda tuli reisijail minna üle rohtlaradade, kord isegi üle õige tähtsa Carmenist Mendozasse 
viiva tee, mis oli ääristatud koduloomade - hobueeslite, hobuste, lammaste või härgade luudega. 
Röövlinnud olid pudendanud ja päike pleegitanud seal tuhandetena vedelevaid loomade põrmusid, 
mille hulgas kahtlemata oli rohkem kui ühe inimese luud. 

Seni polnud Thalcave teinud ühtki märkust täpselt kinnipeetava reisisuuna kohta. Ometi mõistis ta, 
et nad ühestki pampateest kinni pidamata ei jõuaks linnadesse, küladesse ega Argentiina provintside 
asulaisse. Igal hommikul hakati minema tõusva päikese poole, otsejoonest kõrvale kaldumata; ja igal 
õhtul loojus päike just rända- 


H Kasikid-indiaanlaste pealikud. 

jate selja taga. Thalcave kui teejuht pidi niisiis imestama, et mitte tema ei juhtinud, vaid et teda 
ennast juhiti. Aga kui ta imestas, siis vaid indiaanlase loomupärase tagasihoidlikkusega. Kui salk 
möödus teerajakesest seda tähele panemata, ei teinud ta mingit märkust. Ent kui tol päeval jõuti 
mainitud maantee juurde, peatas ta hobuse ja pöördus Paganeli poole. 

«See on Carmeni tee,» ütles ta. 

«Seda küll, mu tubli patagoonlane,» vastas maateadlane oma puhtaimas hispaania keeles. «See on 
Carmeni ja Mendoza vaheline tee.» 

«Me ei lähe seda teed mööda?» küsis Thalcave. 

«Ei,» vastas Paganel. 

«Ja kuhu me läheme?» 

«Aina ida poole.» 

«Aga nii ei jõua me ju kuhugi.» 

«Kes teab!» 

Thalcave vaikis ja vaatles õpetlast üllatunult. Ometi ei eeldanud ta, et Paganel oleks vähimalgi 
määral naljatanud. Indiaanlane on alati tõsine ega mõtle iialgi, et teine võiks kõnelda ebatõsiselt. 
«Te siis ei lähe Carmeni linna?» ütles ta pärast hetkelist vaikust. 

«Ei,» vastas Paganel. 

«Ei ka Mendoza linna?» 

«Ka sinna mitte.» : 

Sel hetkel jõudis Glenarvan Paganeli juurde ja küsis, mis Thalcave rääkis ja miks ta oli peatunud. 

«Ta küsis mult, kas me läheme Carmeni või Mendoza linna, ja ta imestas väga, et vastasin 
mõlemale küsimusele eitavalt. » 

«Tõepoolest peab meie teekond tunduma talle üpris käsitamatu,» arvas Glenarvan. 

«Seda ma usun. Ta ütleb, et me ei jõua õieti kuhugi.» 
«Noh, Paganel, kas te ei võiks talle seletada meie retke eesmärki ja ütelda, miks me läheme aina ida 
poole?» 

«See oleks väga raske,» vastas Paganel, «sest indiaanlane ei tea midagi pikkus- ega 
laiuskraadidest, ja sedelite leidmise lugu oleks tema meelest fantastiline.» 

«Ei tea, mis talle arusaamatuks jääks - kas lugu või loo jutustaja?» ütles major. 

«Ah, MacNabbs,» oli Paganel nördinud, «teil pole siiamaani usku minu hispaania keelesse!» 

«Siis proovige, mu auväärt sõber!» 

«Ma proovin.» 

Paganel alustaski kõnelust, mis sõnade puudusel sageli katkes, raske oli tõlkida mõningaid erilisi 
mõisteid ja seletada peaaegu harimatule looduslapsele asju, millest taloli võimatu aru saada. 
Huvitavoli õpetlast vaadelda. Ta vehkis kätega, häälitses ja askeldas igaviisi, ja higipiisku voolas 
lausa jõena ta laubalt. Kui keelest ei jätkunud, võttis ta käed appi, astus hobuse seljast maha ning 
joonistas liivale ristuvate pikkus- ja laiuskraadidega, kahe ookeaniga ja Carmeni ning Mendoza 
vahelise teega maakaardi. Iial pole ükski õpetaja sellistes raskustes olnud. Thalcave jälgis tema 
tegevust rahulikult ja ta näost polnud näha, kas ta sai aru või mitte. Maateadlase õppetund kestis 
enam kui pool tundi. Siis vaikis ta, kuivatas higist leemendavat nägu ja vaatles patagoonlast. 
«Kas ta sai aru?» küsis Glenarvan. 


«Seda näeme varsti,» vastas Paganel. «Aga kui ta aru ei saanud, siis loobun edaspidisest seletuste 
andmisest.» 

Thalcave seisis liikumatult ja vaikis. Ikka veel olid ta silmad kiindunud liivale joonistatud 
märkidesse, mida tuul vähehaaval kustutas. 
«Noh?» küsis Paganel. 
Näis, nagu ei kuuleks Thalcave teda. Paganel nägi juba pilkavat naeratust majori huultele tekkivat ja 
oli oma au päästmiseks valmis uue energiaga alustama maateaduslikke seletusi, kui patagoonlane 
peatas teda käeliigutusega. 
«Te otsite üht vangi?» küsis ta. 
«Jah,» vastas Paganel. 
«Ja just sellelt joonelt õhtu- ning hommikupäikese vahel?» lisas Thalcave, täpsustades indiaanlaste 
kombel teed - idast läände. 
«Jah, jah, just nii.» 
«Ja see oli teie jumal, kes usaldas vangi saladused suure mere vete hooleks?» 
«Jumal ise.» 
«Siis mingu täide tema tahtmine,» vastas Thalcave teatava pühalikkusega. «Me läheme edasi ida 
poole, ja kui vaja, kas või päikeseni!» 
Uhke oma õpilasele, tõlkis Paganel kaaslastele otsekohe, mis indiaanlane oli vastanud. 
«Missugune tark rass!» lisas ta. «Kahekümnest minu 

kodumaa talupojast poleks üheksateist mu seletustest midagi mõistnud.» 
Glenarvan palus Paganeli patagoonlaselt küsida, kas ta oli kuulnud rohtla indiaanlaste kätte vangi 
sattunud välismaalastest. 
Paganel küsis ning jäi vastust ootama. 
«Nagu oleks,» ütles patagoonlane. 
Vaevalt jõudis Paganel tõlkida selle sõna, kui seitse reisijat piiras Thalcave'i ümber. Teda küsitleti 
pilkudega. Paganel oli nii ärevil, et vaevalt leidis sõnu kõiki nii väga huvitava küsitelu jätkamiseks. 
Tema silmad kiindusid napisõnalisse indiaanlasse ja püüdsid vastust lugeda veel enne, kui too jõudis 
suu lahti teha. 
Iga sõna, mis patagoonlane hispaania keeles ütles, kordas ta inglise keeles, nii et tema kaaslased 
võisid kõnelust raskusteta jälgida. 
«Kuidas oli lugu selle vangiga?» küsis ta. 
«Ta oli välismaalane,» vastas Thalcave, «eurooplane.» 
«Kas olete teda näinud?» 
«Ei, aga indiaanlased jutustavad temast. Ta oli vapper mees! Taloli härja süda!» 
«Härja süda!» imestas Paganel. «Ah, suurepärane on patagoonlaste keel! Kas mõistate, mu 
sõbrad? See tähendab, ta oli vahva mees!» 
«Minu isa!» hüüatas Robert Grant. 
Siis pöördus poiss Paganeli poole: 
«Kuidas öeldakse hispaania keeles: «See on mu isa»?» 
«Es mio padre,» vastas maateadlane. 
Kohe võttis Robert Thalcave'i kätest kinni ja kordas pehme häälega: 
«Es mio padre!» 
«Suo padrel?» küsis patagoonlane heldinud pilguga. 
Ta võttis poisikese käte vahele, tõstis ta hobuse seljast ja vaatles teda suurima sümpaatiaga. Tema 
tark ja rahulik nägu väljendas meeleliigutust. 
Kuid Paganel ei jätnud küsitlemist. Kus ta vangistati? Mis ta teab? Millal Thalcave kuulis temast 


räägitavat? Kõik need küsimused tunglesid korraga tal peas. 
Vastuseid ei tarvitsenud kaua oodata ja ta sai teada, et eurooplase oli vangistanud indiaanlaste 
suguharu, kes liikus Rio Colorado ja Rio Negro vahelisel maa-alal. 

«Kus teda viimati nähti?» küsis Paganel. 

«Kasik Kalfukura juures,» vastas Thalcave. 

«Kas sel joonel, mida mööda me liigume?» 

«Jah.» 

«Ja mis mees on see kasik?» 

«Ta on pojuhhide pealik - kahe keelega mees, kahe südamega mees!» 

«See tähendab, et võlts kõnes ja võlts tegudes,» ütles Paganel, olles oma kaaslastele tõlkinud 
patagooniakeelse ilmeka väljendi. «Kas me saaksime oma sõbra vabastada?» lisas ta. 
«Võib-olla, kui ta on veel indiaanlaste käes!» 

«Millal te temast viimati kuulsite?» 
«See oli ammu. Sest saadik on päike taevas juba kaks suve pampadele toonud!» 

Glenarvani rõõm, oli kirjeldamatu. See vastus sobis pudelist leitud andmetega täpselt. Kuid veel 
midagi jäi Thalcave'ilt küsida ja Paganel tegi seda otsekohe. 

«Räägite ühest vangist,» ütles ta, «kas neid ei olnud kolm?» 

«Ma ei tea,» vastas Thalcave. 
«Ja te ei tea midagi vangi praegusest seisukorrast?» 
«Mitte midagi.» 

Sellega lõppes vestlus. Oli võimalik, et kolm vangi olid ammu lahutatud. Igatahes võis 
patagoonlaselt saadud teadetest järeldada, et indiaanlased kõnelesid pärismaalaste võimusesse 
sattunud eurooplasest. Vangilangemise aeg, asupaik, isegi patagoonlase sõnad, mis käisid vangistatu 
vapruse kohta - kõik sobis kapten Harry Grantiga. 

Järgmisel päeval, 25. oktoobril, jätkasid rändajad uue innuga teekonda ida poole. Tasandik, üha 
nukker ja igav, oli üks neist lõputuist lagendikest, mida kohalikus keeles nimetatakse 
«traveesiateks». Tuulte mõjuloli savine maapind täielikult tasandunud- kuskil ei ühtki kivi, isegi 
mitte kivikest, välja arvatud mõnedes viljatuis jäärakuis või indiaanlaste kätega kaevatud kunstlike 
tiikide kaldail. Pikkade vahemaade tagant tulid nähtavale madalad mustjate latvadega metsad, mille 
vahel siin-seal kerkis heledaid jaanileivapuid, magusat, meeldivat ja kosutavat mähka sisaldavate 
kauntega, siis terebintuse salku, metsikuid leetpõõsaid ja igat liiki okaspuid, mille kidurus ilmekalt 
kõneles maapinna kehvusest. 

26. kuupäevoli väsitav. Tuli jõuda Rio Coloradoni. 

Hobused tegid ratsanike ergutusel niisugust sõitu, et juba samal õhtul jõuti pampade piirkonna 
kauneima jõe äärde. Selle indiaanikeelne nimi Cobu Leubu tähendab «suur jõgi». Pärast pikka 
teekonda mööda pampasid suubub see Atlandi ookeani. Seal suudmes torkab silma huvitav teaduse 
poolt veel seletamata nähtus. Nimelt väheneb vee hulk merele lähenedes kas imendumise või 
aurumise tõttu; põhjust aga ei teata. 

Colorado äärde jõudes oli Paganeli esimeseks mureks «maateaduslik» suplus saviseguses punakas 
jõevees. Teda üllatas jõe veerohkus, mida põhjustas ainuüksi kevadine lume sulamine mägedes. 

Jõgi oli nii lai, et selle ületamine hobustel oli võimatu. Õnneks oli vastuvoolu mõnesaja sülla 


kaugusel indiaanlaste poolt vitspunutisest ehitatud ja nahkrihmade abil üles riputatud sild. Nii võis 
väike salkkond ületada jõe ja jääda vasakule kaldale laagrisse. 

Enne uinumist tahtis Paganel jõe koordinaadid kaardile märkida ja tegi seda erilise hoolega - 
tasuks selle eest, et ta ei saanud jälgida Tiibeti mägedes Yaru-Dzangbo-Tšu jõge, mis jätkas endiselt 
voolamist ilma temata. 

Järgmisel kahel päeval, 27. ja 28. oktoobril, jätkus reis vahejuhtumiteta. Ühtviisi igav loodus ja 
aher maapind. Harva on maastik nii üksluine ja silmapiir nii lage. Pikapeale muutus aga pinnas 
järjest niiskemaks. Tuli minna üle «kanaadade» ehk üleujutatud nõgude ja «esteerode» ehk 
veetaimedest ummistatud laguunide. Õhtul peatusid hobused suure järve kaldal, mille vesi oli rikas 
mineraalsoolade poolest. See oli Ure Languem, mida indiaanlased nimetavad «kibedaks järveks» ja 
mis 1862. aastaloli Argentiina väeosade poolt kohalike suguharude kallal toimepandud julma 
veretöö pealtnägijaks. Jäädi laagrisse nagu harilikult ja öö oleks möödunud hästi, kui ümberkaudu 
poleks olnud mitut liiki ahve ja metsikuid koeri, kes tegid talumatut kära ja kandsid ette - kahtlemata 
eurooplaste auks, kuid kindlasti mitte nende kõrvade hellitamiseks - ühe neist looduslikest 
sümfoonlaist, mille mõni tuleviku helilooja oleks meelsasti omaks tunnistanud. 

XVII PAMPADES 


Argentiina pampad ulatuvad 34. kuni 40. laiuskraadini. Araukaani päritoluga sõna «pampa» 
tähendab «rohumaa» ja see nimetus sobib just sellisele maastikule. Puudena kasvavad mimoosiliigid 
selle läänepoolses osas ja lopsakad rohttaimed idapoolses osas annavad talle omapärase ilme. 
Taimestik juurdub mullakihis, mis katab punakast või kollasest saviliivašt aluspõhja. Geoloog leiaks 
neid tertsiaarajastu kihte uurides külluses aardeid. Seal puhkab otsatul arvul veeuputuseelsete 
loomade luid, mida indiaanlased peavad ammu hävinud suurt tõugu vööloomadele kuuluvaiks. 
Niisiis on taimkatte all peidus igivanade pampade ajalugu. 

Ameerika pampa on niisamasugune omapärane geograafiline nähtus nagu Suurte Järvede savannid 
või Siberi taigad. Tema kliimat iseloomustab tugevam kuumus ja pakane kui Buenos Airese 
provintsis, sest kliima on kontinentaalsem. Paganel seletas seda nii, et ookean annab suvise kuu- 
muse, mida ta endasse kogub ja talletab, talve jooksul pikkamisi õhule tagasi. Seetõttu on saartel 
temperatuur ühtlasem kui mandrite sisemaal. ' Läänepoolsete pampade ilmastik ei ole seega nii 
ühtlane kui ranniku oma - tänu Atlandi ookeani lähedusele. Seal esineb ootamatusi, järske 
muudatusi, mis termomeetri elavhõbedasamba panevad alatasa hüppama ühest äärmusest teise. 
Sügisel, see tähendab aprilli- ja maikuus, on vihmad seal sagedased ja väga tugevad. Praegusel 
aastaajal aga oli ilm väga kuiv ja temperatuur üsna kõrge. 

Salk asus teele juba koidu ajal, olles enne seda liikumissuuna kindlaks määranud. Tänu põõsastele 
ja madalatele puudele oli pinnas täiesti kindel; ei olnud enam liiva ega luiteid, ei ka tolmu, mida tuul 
alatasa õhku keerutab. Hobused liikusid jõudsasti edasi «paha-braa», erilise pamparohu tuttide vahel, 
mis on indiaanlastele tormi ajal varjuks. Aeg-ajalt, kuid üha harvemini kasvas niiskete nõgude ääres 
pajusid ja teatud taimi, nimega Gygnerium argenteum, millele meeldib kasvada vee läheduses. Seal, 


I Seepärast on talv Islandil pehmem kui Lombardias. (Autori märku:).) 


111 


kasutades head juhust, kustutasid hobused suurte sõõmudega janu, juues isegi varuks. Thalcave, 
liikudes ees, peksis vastu põõsaid, peletades sel kombel eemale «tšoliinasid», väga ohtlikke 


mürkmadusid, kelle hammustus tapab härja vähem kui tunni jooksul. Vilgas Thauka hüppas üle puh- 
mastikkude ning aitas oma. peremehel järeletulevaile hobustele teed teha. 

Reis mööda tasast lagendikku toimus niisiis hõlpsasti ja kiiresti. Ühtki muutust ei toimunud 
rohtlaane pildis: mitte kuskil ühtki kivi ega kivikest nii kaugel kui silm ulatus nägema. Selline 
monotoonsus looduses on ainulaadne, liiati veel nii ulatuslikul maa-alal. Polnud jälgegi vahelduvaist 
looduspiltidest, vahejuhtumitest, looduslikest üllatustest. Tuli olla Paganeli-taoline teadlasest 
entusiast, et midagi näha seal, kus polnud mitte midagi näha, ja huvi tunda teeäärsete pisiasjade 
vastu. Milliste? Ükskõik milliste. Parimal juhul mõne põõsa või rohukõrre vastu. Sellest jätkus, et 
ergutada tema kahanematut kõnehimu ja soovi õpetada Robertit, kes teda meelsasti kuulas. 

29. oktoobril nägid reisijad terve päeva aina ühesugust lõputut lagendikku. Kella kahe paiku satuti 
suurele pleekinud luukerede kuhjale. Need olid tohutu härjakarja jäanused. Ent need jäänused ei 
vedelnud lookleva joonena, nagu on tavaline väsinult ja ükshaaval jõuetult maha langenud loomade 
puhul. Keegi ei osanud seletada seda suurt luukerede hulka võrdlemisi kitsal maa-alal, - isegi Paga- 
nel mitte. Ta küsis Thalcave'ilt, kellele vastamine ei teinud raskusi. 

Paganeli hüüatus «On see võimalik!» ja patagoonlase kindel peanoogutus tekitasid kaaslastes suurt 
uudishimu. 

«Mis on?» küsisid nad. 

«Taeva tuli,» vastas maateadlane. 

«Mis! Välk olevat säärast hävitustööd teinud?» hüüdis Tom Austin. «Siin on viiesaja looma luukered 
maas!» 

«Thalcave kinnitab seda, ja Thalcave ei eksi. Mina usun teda, sest pampade äikesed on haruldaselt 
tugevad. Lootkem, et me seda ise tunda ei saa!» 

«On õige palav,» tähendas Wilson. 

«Peab olema oma 30° varjus,» vastas Paganel. 

«See mind ei üllata,» ütles Glenarvan. «Õhus on elektrit. 

Loodetavasti ei jää ilm nii kuumaks.» 

«Ohoo!» sõnas Paganel. «Ei maksa oodatagi temperatuuri langust, sest taevas pole vähimatki 
uduvinet.» 

«Seda halvem,» vastas Glenarvan, «meie hobused kannatavad väga selle kuumuse all. Ega sul ole 

liiga palav, mu poiss?» lisas ta Roberti poole pöördudes. 
«Ei, milord,» vastas poiss. «Mulle meeldib soojus, see on mõnus. » 
«Eriti talvel,» tähendas major oma sigari suitsu taeva poole puhudes tabavalt. 

Õhtul peatuti mahajäetud rantšo lähedal. See oli okstest punutud ja saviga ülepätsitud ning 
õlgkatusega kaetud onno Seda ümbritses poolmädanenud vaiadest tara, millest igatahes jätkus, et 
hobuseid öösel rebaste kallaletungide eest kaitsta. Hobustel endil küll ei tarvitse rebaseid karta, kuid 
need õelad loomad purevad päitsed läbi, ja seda kasutades võivad hobused laiali joosta. 

Mõne sammu kaugusele onnist oli kaevatud auk, mida kasutati köögina ja milles leidus jahtunud 
tuhka. Onnis oli pink, härjanahast magamisase, pada, praevarras ja keedupott mate keetmiseks. Mate 
on jook, mida Lõuna-Ameerikas ohtrasti tarvitatakse. See on indiaanlaste tee, mida valmistatakse 
tulepaistel kuivatatud lehtedest ja imetakse läbi õlekõrre nagu ikka ameerika jooke. Paganeli palve 
peale valmistas Thalcave mõne tassitäie seda jooki. See oli . õige meeldivaks lisandiks tavalisele 
toidule ja tunnistati = oivaliseks. 

Järgmisel päeval, 30. oktoobril, tõusis päike nagu põletavast udust, saates maapinnale tulikuumi 
kiiri. Temperatuur ähvardas tõusta äärmiselt kõrgele ja õnnetuseks ei pakkunud lagendik mingit 
kaitset. Siiski hakati vapralt ida poole liikuma. Mitu korda kohati määratuid loomakarju, kel polnud 
jõudu selle masendava palavusega süüa ja kes laisalt maas lamasid. Valvureist ega karjuseist ei 


võinud olla juttugi. Arvukaid lehma-, härja- ja sõnnikarju valvasid ainult koerad, kes olid harjunud 
uttede piima imema, kui neil oli janu. Sõralised on seal maal pehmeloomulised ega tunne ka seda 
vaistlikku hirmu punase värvi ees, mis iseloomustab nende Euroopa-sugulasi. 

«Põhjuseks on vist see, et nad söövad vabariigi rohtu,» oletas Paganel, vaimustudes oma võib-olla 
liiga prantslaslikust naljast. 

Keskpäeva paiku tekkis rohtlas mõningaid muutusi, mis lagendiku ühetaolisusest väsinud 
silmadele ei võinud jääda nähtamatuks. Kõrrelised jäid harvemaks. Neid asendasid kidurad takjad ja 
hiiglaslikud, üheksa jala kõrgused 

ohakad, mis oleksid võinud kõik maailma eeslid õnnelikuks teha. Siin-seal kasvasid kidurad 
astelpõõsad ja muud tumerohelised okaspõõsad - väärtuslikud taimed kuivadel aladel. Seni oli 
pampa rohuvaip savis veel säilinud niiskuse varalolnud tihe ja lopsakas. Nüüd aga nägi silm läbi pai- 
guti kulunud ja mitmest kohast lageda sametvaiba maapinna kehvust. Suureneva kuhuuse tunnused 
olid ilmsed ja Thalcave juhtis sellele tähelepanu. 

«Minul pole selle muutuse vastu midagi,» ütles Tom Austin. «Aina rohi ja rohi - see läheb 
pikapeale tüütavaks.» 

«Jah, kuid seal, kus on aina rohtu, seal on ka aina vett,» vastas major. 
«Oh! Meil on vett tagavaraks,» ütles Wilson, «ja teelt leiame ikkagi mõne jõekese.» 

Oleks Paganel seda vastust kuulnud, poleks ta jätnud ütlemata, et Colorado jõe ja Argentiina 
provintsi mägede vahel on vähe jõekesi; tema aga selgitas parajasti Glenarvanile üht nähtust, millele 
lord oli juhtinud tähelepanu. 

Juba tükk aega tundus õhus otsekui suitsulõhna. Ometi polnud silmapiiril näha ühtki tuld; kuskil 
ei paistnud suitsupilve, mis oleks teatanud kaugest tulekahjust. Seepärast ei leitud sellele nähtusele 
loomulikku seletust. Peagi muutus põleva rohu lõhn nii tugevaks, et kõik rei:sijad imestasid, peale 
Paganeli ja Thalcave'i. Maateadlane, kel polnud raske seletada ükskõik missugust nähtust, ütles oma 
kaaslastele järgmist: 

«Ma ei näe tuld, kuid haistan suitsu. Ent Ameerikas maksab niisama nagu Euroopa,ski vanasõna: 
kus suitsu, seal tuld. Kuskil peab siis, tuli olema. Aga pampad on nõnda tasased, et miski siin ei 
takista õhuvoolu, nii et siin on sageli enam kui 75 miili kaugusel tunda põleva rohu lõhna. » 

«15 miili kaugusel?» kordas major uskumatult. 

«Just nii,» kinnitas Paganel. «Kuid ma lisan juurde, et need suured tulekahjud levivad väga kiiresti ja 
kasvavad sageli väga ulatuslikeks.» 

«Millest rohtlad sütivad?» küsis Robert. 

«Mõnikord süütab välk, kui kuumad ilmad on rohu ära kuivatanud, mõnikord ka indiaanlase käsi.» 
«Ja miks?» 

«Nad väidavad - ma ei tea, kui palju sel alust on -, et pärast tulekahju kasvab rohi pampades 
paremini. Tuhk 

olevat maapinnale väetiseks. Mina isiklikult usun, et tule abil tahetakse pigem hävitada miljardeid 
iksoode, nugilisi, kes kariloomi eriti piinavad.» 
«Kuid selline mõjuv vahend võib maksta ka mõnede lagendikul luusivate karjade elu,» ütles major. 
«Muidugi, kuid mis tähendab see sellise suure arvu juures?» 

«Nende pärast ma ei muretse,» jätkas MacNabbs, «see on nende asi. Muret tunnen reisijate pärast, 
kes on teel läbi pampa. Kas ei või juhtuda, et tuli neid üllatades ümber piirab?» 

«Kuidas siis!» hüüatas Paganel ilmse rahuldustundega. «Mõnikord juhtubki. Mis minusse puutub, 


siis vaataksin hea meelega säärast pilti.» 

«Seal on see meie õpetlane,» sõnas Glenarvan, «ta läheb oma teadmishimus' nii kaugele, et laseks 
ennast elusalt ära põletada! » 

«Ei, seda mitte, mu armas Glenarvan, ma olen ju Cooperi teoseid lugenud, ja Nahksukk õpetab 
tule teed sulgema, kui rohtu enda ümbert mõne sülla laiuses sõõris ära kiskuda. Pole midagi 
lihtsamat. Seepärast ma ei karda tulekahju lähenemist ja soovin kõigest hingest, et see tuleks. » 

Kuid Paganeli soov polnud täitumisele määratud. Kui ta pooleldi küpseski, siis ainult talumatult 
palava päikese tõttu. Hobused hingeldasid selles troopilises kuumuses. Varju polnud loota, ehk olgu 
siis, kui mõni harv pilv varjas lõõmavat päikeseketast. Siis jooksis vari mööda tasast maapinda, ja 
ratsanikud kannustasid hobuseid, püüdes püsida kosutavas varjus, mida läänetuul nende ees kihutas. 
Hobused aga jäid selles võiduajamises peagi maha ja loorist vabanev päike kallas uut tulevihma 
pampade kuumutatud mullale. 

Kui Wilson ütles veetagavara küllalt suure olevat, siis ei arvestanud ta kustumatut janu, mis tema 
kaaslasi tollel päeval piinas. Ja kui ta arvas, et teel kohatakse mõnd jõekest, siis oli ta olnud liiga 
ennatu. Tegelikult ei puudunud mitte ainult jõekesed, sest juba oma kujult ei pakkunud maapind 
ühtki sobivat jõesängi ning indiaanlaste kaevatud kunstlikud veekogudki olid kuivad. Nähes põua 
tunnuseid iga miiliga kasvavat, pöördus Paganel Thalcave'i poole ja küsis, kus ta arvab vett leiduvat. 
«Soolajärve juures,» vastas indiaanlane. 

«Millal me sinna jõuame?» 

«Homme õhtul.» 

Argentiinlased kaevavad pampades reisides harilikult kaeve ja leiavad vett mõne sülla sügavuselt. 
Kuid reisijad, kel polnud vajalikke tööriistu, ei saanud seda teha. Niisiis tuli vett anda jaokaupa. 
Kuigi keegi lausa tapvat janu ei kannatanud, siis seda täiesti kustutada ikkagi ei suudetud. 

Õhtul pärast kolmekümne miili pikkust teekonda jäädi peatuma. Kõik lootsid, et rahulik öö pärast 
väsitavat päeva mõjub kosutavalt, kuid just sel ööl piinasid reisijaid moskiitod ja sääsed. Nende 
ilmumine ennustas tuule pöördumist, ja tuul pöördus tõepoolest veerandi võrra ning hakkas puhuma 
põhjast. Piinavad putukad aga kaovad harilikult lõuna- või edelatuulega. 

Kui major säilitas oma rahu isegi sellistes raskustes, siis Paganeli seevastu vihastasid saatuse 
viperused. Ta saatis kuradile kõik moskiitod ja sääsed ning kahetses, et polnud haput vett, mis oleks 
leevendanud tuhandete pistete kipitust. Ta tõusis hommikul väga tusaselt, kuigi major katsus teda 
lohutada, öeldes, et nad võivad veel õnnelikud olla, sest neil on tegemist ainult kahe putukaliigiga 
kolmesajast tuhandest liigist, mida loodusteadlased praegu tunnevad. Siiski ei tulnud teistel teda 
oodata, kui koidu ajal teele asuti, sest samal päeval pidid nad jõudma Soolajärve äärde. Hobused olid 
väga väsinud ning janust poolsurnud. Ratsanikud olid küll oma osast vett loomadele loovutanud, ent 
ometi olid need liiga vähe saanud. Sel päeval oli kuivus veel suurem ja põhjatuule - pampade 
samuumi tolmus ed iilid tegid kuumuse lausa talumatuks. 

Sel päeval katkes hetkeks teekonna ühetoonilisus. Teiste ees liikuv Mulrady pöördus tagasi ja 
teatas, et läheneb salkkond indiaanlasi. Teadet hinnati mitut moodi. Glenarvan mõtles uudistele, mis 
ta võiks pärismaalastelt saada «Britannia» merehädaliste kohta. Thalcave aga ei rõõmustanud sugugi 
rohtlate rändindiaanlastega kohtumise üle: ta pidas neid riisujaiks ja varasteks ning püüdis nende 
eest kõrvale hoiduda. Tema käsu peale kogunesid rändajad ühte rühma ja relvad seati laskevalmis. 

Peagi nägid kõik indiaanlaste salka. Neid oli ainult kümmekond, ja see rahustas patagoonlast. 
Mdiaanlased lähenesid saja sammu kaugusele ja nüüd olid nad selgesti nähtavad. Need kuulusid 
sellesse põlisesse pampade rassi, 

keda kindral Rosas' 11333. aastal hävitas. Nende kõrge ja kumer, mitte lauge laup, pikk kasv ja 
oliivivärvi jume tegid neist indiaanlaste tõu kaunid esindajad. Riietatud olid nad guanakonahkadesse; 
peale kahekümne jala pikkuste odade kandsid nad nuge, lingusid, balasid ja lassosid. Hobuste 
kohtlemise osavus näitas, et nad on head ratsanikud. 

Nad peatusid saja sammu kaugusel ja näisid karjudes ja kätega vehkides nõu pidavat. Glenarvan 
lähenes neile, ent polnud kaht süldagi edasi jõudnud, kui salkkond äkki ümber keeras ja uskulmatu 
kiirusega kadus. 

«Argpüksid!» hüüatas Paganel. 

«Ausad inimesed ei oleks nii kiiresti põgenenud,» ütles MacNabbs. 
«Mis indiaanlased need olid?» küsis Paganel Thalcave'ilt. 
«Gautšod,» vastas patagoonlane. 

«Gautšod!» kordas Paganel kaaslaste poole pöördudes. 

«Gautšod! Siis ei olnuks meil vaja nii ettevaatlikud olla!» 

«Miks mitte?» küsis major. 

«Sest gautšod on rahulikud põlluharijad.» 

«Usute, Paganel?» A 

«Kahtlemata pidasid nad meid varasteks ja sellepärast põgenesidki. » 

«Pigem arvan, et nad ei julgenud meile kallale tungida,» vastas Glenarvan. Ta oli väga tusane, et 
ei saanud nende pärismaalastega kõnelda, ükskõik kes nad ka olid. 

«See on ka minu arvamine,» ütles major. «Ja kui ma ei eksi, pole gautšod kaugeltki süütud 
inimesed, vaid lausa kardetavad röövlid.» 

«Tohoo!» hüüatas Paganel. 

Ta hakkas ägedasti vaidlema selle etnoloogilise väite vastu, ja koguni nii ägedasti, et tal läks korda 
erutada majorit, kes, vaatamata oma harjumusele kõigega nõustuda, vastas: 

«Arvan, et teil pole õigus, Paganel.» 

«Pole õigus?» 

«Ei. Isegi Thalcave pidas neid indiaanlasi varasteks, ja Thalcave tunneb asja.» 

«Noh, seekord Thalcave eksis,» vaidles Paganel pisut 


1 Rosas, Juan Manuel - pampade suurmaaomanik, kes tõusis 1828. a. Buenos Airese provintsi 
kubemeriks ja kogu Argentiina diktaatoriks. 

solvunult. «Gautšod on põlluharijad ja karjapidajad, muud midagi. Mina ise olen sellest kirjutanud 
võrdlemisi suurt tähelepanu äratanud raamatukeses pampa pärismaalaste kohta. » 
«Noh, siis tegite vea, härra Paganel.» «Mina tegin vea, härra MacNabbs!» 
«Hajameelsusest, kui soovite,» vaidles major visalt. 
«Järgmises väljaandes tuleb teil teha mõned parandused.» 

Paganeli solvas väga, et kaheldi tema maateaduslikes teadmistes ja neid isegi naeruks pandi. Ta 
tundis, et kaotab oma rahu. 
«Teadke, härra,» ütles ta, «et minu raamatud ei vaja selliseid parandusi!» 
«Siiski! Vähemalt antud juhul,» vastas MacNabbs. «Härra, ma leian, et olete täna kiuslik!» ütles 
Paganel. «Ja mina leian, et teie olete terav!» vastas major. 
Vaidlus näis ootamatult ägedaks muutuvat, pealegi nii tühisel põhjusel. Glenarvan pidas vajalikuks 
vahele astuda. 

«On selge,» ütles ta, «et ühelt poolt ollakse kiuslik ja teiselt poolt terav ja see panebki mind teie 
mõlema puhul imestama. » 

Patagoonlane ei mõistnud tülitsemise põhjust, oli aga suurema vaevata taibanud, et sõbrad 


tülitsesid. Ta naeratas ja ütles rahulikult: 
«Seda teeb põhjatuul.» 
«Põhjatuul!» hüüatas Paganel. «Mis on põhjatuulel sellega tegemist?» 

«Nii see ongi,» vastas Glenarvan, «põhjatuul on teie hglva tuju põhjuseks! Olen kuulnud, et 
Lõuna-Ameerikas mõjub see närvikavale omamoodi erutavalt.» 

«Püha Patricki 1 nimel, Edward, teil on õigus!» ütles major ja pahvatas naerma. 

Kuid tõeliselt pahane Paganel ei tahtnud vaidlust lõpetada ja pöördus nüüd Glenarvani vastu, kelle 
vaheleastumine tundus talle natuke liiga lõbusatujulisena. 

«Ah teie siis arvate, milord,» ütles ta, «et minu närvikava on erutatud?» 

«Jah, Paganel, seda teeb põhjatuul. See tuul on pampades paljude roimade põhjuseks, niisama 
nagu tramontaan Rooma tasandikul.» 
1 Püha Patrick - Hrimaa kaitsepühak. 

«Roimade!» kordas õpetlane. «Kas ma näin inimesena, kes kavatseb roima?» 
«Seda ma just ei ütleks.» 
« Ütelge juba kohe, et ma tahan teid tappa!» 
«Noh,» vastas Glenarvan tahtmatult naerma hakates, «seda ma kardangi. Õnneks puhub põhjatuul 
ainult ühe päeva. » 

Seda vastust kuuldes naersid kõik Glenarvaniga kaasa. Paganel kannustas hobust ja ratsutas 
teistest ette, et oma tusatujust lahti saada. Veerand tunni pärast oli see tal ununenud. 

Õhtul kell kaheksa teatas teistest pisut ette jõudnud Thalcave, et nii suure igatsusega oodatud järve 
kallas paistab. Veerand tundi hiljem laskus väike salkkond Soolajärve kõrgest kaldast alla. Kuid seal 
ootas reisijaid pettumus. Järv oli kuiv. 


XVIIL VETT OTSIMAS 


Soolajärv oli viimane järvede reas, mis asuvad Sierra Ventana ja Sierra Guamini vahel. Kunagi 
korraldati Buenos Airesest siia arvukaid .retki soola hankimiseks, sest järve vesi sisaldab 
tähelepanuväärsel hulgal kloornaatriumi. Siis aga oli kuumuse mõjul vesi ära auranud ja selles 
sisaldunud sool moodustas järve põhjas nüüd vaid tohutu suure helkiva peegli. 

Kui Thalcave rääkis joodava vee olemasolust Soolajärve juures, siis mõtles ta mageda veega 
jõekesi, mis mitmes kohas järve voolavad. Kuid nüüd olid ka järve voolavad jõekesed kuivanud 
nagu järv ise. Kuum päike oli kõik ära joonud. Milline oli kohkumus, kui janune seltskond jõudis 
kuivanud järve kaldale! Tuli midagi otsustada. Lähkreis säilinud veenatuke oli peaaegu riknenud ega 
suutnud kustutada janu, mis hakkas end juba piinavalt tunda andma. Nälg ja väsimus kadusid kange 
janu kõrval. Väikesesse lohku püstitatud nahktelk, mille pärismaalased olid maha jätnud, pakkus 
roidunud reisimeestele ulualust; .hobused lamasid järve kõntsasel kaldal ja sõid vastumeelselt vee- 
taimi ning kuivanud pilliroogu. 

Kui kõik olid telki istunud, kusis Paganel Thalcave'ilt, 

mis oleks tema .arvates nüüd kõige õigem teha. Geograafi ja indiaanlase vahel arenes kiire vestlus, 
mille mõnedest sõnadest Glenarvan siiski aru sai. Thalcave kõneles rahulikult. Paganel vehkis kätega 
kahe eest. Jutt kestis mõne minuti, siis pani patagoonlane käed rinnale ristamisi. 

«Mis ta ütles?» küsis Glenarvan. «Minu arusaamist mööda soovitas ta meillahku minna.» 

«Jah, jaguneda kaheks rühmaks,» vastas Paganel. «Need meist, kelle hobused väsimusest ja janust 
vaevalt suudavad jalga jala ette tõsta, jätkaksid kuidagi teekonda mööda 37. laiuskraadi. Need, kelle 


hobused on paremas seisukorras, püüaksid neist ette jõuda ja minna Guamini jõeni, mis suubub San 
Luca järve, siit 31 miili kaugusel. Kui seal on küllaldaselt vett, siis ootaksid nad kaaslasi Guamini 
kaldal. Kui seal vett ei ole, tuleksid nad tagasi, et teistel ei tarvitseks ilmaaegu käia.» 

«Ja siis?» küsis Tom Austin. 

«Siis tuleb paratamatult minna 75 miili lõuna poole, Sierra Ventana esimeste harudeni, kus leidub 
palju jõgesid.» 

«Nõuanne on hea,» kinnitas Glenarvan, «ja selle järgi tulebki teha. Minu hobune pole veel janust 
liiga väsinud ja mina pakun ennast Thalcave'ile kaaslaseks.» 

«Oo, milord, võtke ka mind kaasa!» ütles Robert, nagu oleks kõne all lõbusõit. 
«Aga kas sa jaksad meiega sammu pidada, laps?» 
«Jah! Mul on hea hobune, kes aina edasi kipub. Kas võtate mind, milord?... Palun teid!» 

«Tule siis, mu poiss,» andis Glenarvan loa, rõõmustades, et tal ei tarvitse Robertist lahkuda. 
«Oleksime kolmekesi väga saamatud, kui me ei suudaks leida mõnd veekogu värske ja puhta 
veega.» 

«Noh, ja mina?» küsis Paganel. 

«Oo, teie, armas Paganel,» vastas major, «teie jääte järelväe juurde. Tunnete nii hästi 37. laiuskraadi 
ja Guamini jõge ning kogu pampat - teie ei tohi meist lahkuda. Ei Wilson, Mulrady ega mina 
suudaks leida kohtumispaika Thalcave'iga, vapra Jacgues Paganeli lipu all marsiksime kartmatult.» 
«Alistun,» oli Paganel üsna meelitatud sellest, et sai ülemjuhatajaks. 

«Kuid ei mingit hajameelsust!» rõhutas major. «Ärge 

viige meid kuhugi, kuhu meil pole asja. Ärge juhtige meid näiteks tagasi Vaikse ookeani kaldale.» 

«Just seda te vääriksite, va võimatu major,» põhjas Paganel naerdes. «Kuid ütelge mulle, armas 
Glenarvan, kuidas te Thalcave'i keelest aru saate?» 

«Loodan, et patagoonlasel ja minul ei tarvitse teineteisega vestelda,» vastas Glenarvan. «Pealegi 
võin nende väheste hispaaniakeelsete sõnadega, mis ma oskan, hädakorral väga hästi talle oma 
mõtteid arusaadavaks teha ja mõista tema omi.» 

«Siis minge, mu auväärt sõber,» vastas Paganel. «Kõigepealt sööme ja katsume enne teeleminekut 
pisut magada,» soovitas Glenarvan. 

Söödi õhtust, mis ilma joogita ei tundunud kuigi kosutav, ja heideti siis magama. Paganel nägi 
unes veekeeriseid, koski, ojasid, jõgesid, nirekesi, isegi veekarahvine, ühesõnaga - kõike, mis 
tavaliselt sisaldab joodavat vett. See oli tõesti painav unenägu. 

Hommikul kell kuus saduldati Thalcave'i, Glenarvani ja Robert Granti hobused ning lasti neil 
viimane veetagavara ära juua. Nad jõid küll himukalt, kuid jook, mis seismisest kolkunud, ei 
karastanud. Siis istusid kolm ratsanikku 'sadulasse. 

«Nägemiseni,» ütlesid major, Austin, Wilson ja Mulrady. 
«Ja mis kõige tähtsam: leidke vesi ning ärge pöörduge tagasi!» lisas Paganel. 

Varsti kadus patagoonlase, Glenarvani ja Roberti silmist geograafi arukuse hoolde jäetud salgake 
ja nad tundsid südames valusat ängistust. 

Desertio de las Salinas, mida nad nüüd läbisid, oli savipõhjaga tasandik, kus kasvasid kümne jala 
kõrgused kääbuspõõsad, väikesed mimoosid, indiaanlaste keeles «kurra mammel», ja «humid» - 
rohke soolasisaldusega madalad põõsad. Siin-seal peegeldasid suured soolalaigud päikesekiiri 
hämmastava tugevusega. Silm oleks hõlpsasti pidanud neid «barreerosid» tugeva pakase mõjul 
külmunud veeks, kui kuumus poleks end nii tugevasti tunda andnud. Kuid kuiva ja kõrbenud 
maapinna ja sätendavate laikude vastuolu andis sellele kõrbele väga omapärase, pilku köitva ilme. 
Kaheksakümmend miili lõuna pool seevastu pakkus teist 

sugust pilti Sierra Ventana, kuhu rändajail tuleks siirduda, juhul kui nad Rio Guamini leiavad kuiva 
olevat. Erakordse viljakusega on see paik, mille 1835. aastal avastas kapten Fitzroy, kes tol ajal 
juhatas «Beagle'i» ekspeditsiooni. Imelises lopsakuses haljendavad seal indiaanlaste parimad 
karjamaad. Tore rohi katab mägede loodepoolset kallakut; allpool laiub liigirikas mets. Seal kasvab 
«algarrobo», erilist liiki karuubapuu, mille vili kuivatatuna ja peeneks hõõrutuna annab 
indiaanlastele leiba, millest nad väga lugu peavad; valge kebratšopuu pikkade ja painduvate okstega, 
mis leinavad Euroopa paju kombel; punane kebratšopuu kõdunematu puiduga; «naudubah, mis ker- 
gesti tuld võtab ja sageli kohutavaid tulekahjusid põhjustab; «viraaro», mille lillad õied asetsevad 
püramiiciikujuliselt, ja lõpuks «timbo», mis tõstab kuni kaheksakümne jala kõrgusele õhku oma 
tohutu päevavarjukujulise ladva ja mille all terved karjad võivad päikese eest varju leida. 
Argentiinlased on sageli katsunud seda rikast maad asustada, kuid pole suutnud jagu saada 
indiaanlaste vaenulikkusest. ' 

Jõed, mis mäekülgedelt voolasid, pidid olema veeküllased, et vajalikult niisutada nii rohket 
taimestikku, ja tõepoolest ei ole kõige suuremadki põuad suutnud neid jõgesid auruks muuta. Aga et 
nendeni jõuda, oleks pidanud sada kolmkümmend milli lõuna poole põikama. Thalcave'il oli seega 
õigus, kui ta algul suundus Guamini poole, mis teelt kõrvale ei viinud ja oli palju lähemal. 

Kolm hobust kappasid reipalt edasi. Kahtlemata tundsid targad loomad vaistlikult, kuhu nende 
käskijad neid juhtisid. Eriti Thauka tublidust ei suutnud väsimus ega janu vähendada; nagu lind 
lendas ta üle kuivanud nõgude ja kurra-mammeli põõsaste, hirnudes lootustandvalt. Glenarvani ja 
Roberti hobused, keda ergutas Thauka eeskuju, järgisid teda vapralt, kuigi pisut raskema sammuga. 
Thalcave istus liikumatult sadulas ja andis oma kaaslastele samasugust eeskuju nagu Thauka nende 
hobustele. 

Sageli pööras patagoonlane pead, et Robert Grantile pilku heita. 

Nähes, et poiss istub kindlalt ja korralikult, asend sundimatu, õlad tagasi tõmmatud, jalad vabalt 
rippu, põlved sadula ligi, väljendas ta oma rahulolu julgustava hüüdega. Robert Grant oli tõesti 
kujunemas esmajärguliseks ratsutajaks ning vääris indiaanlase kiitust. 

«Braavo, Robert,» ütles Glenarvan. «Thalcave näib sind õnnitlevat! Ta aplodeerib sulle, mu poiss!» 
«Mis puhul, milord?» 

«Sinu hea ratsutamise puhul.» 

«Oo! Istun kindlalt sadulas, see on kõik,» vastas Robert ja punastas heameelest, kuuldes, et teda 
kiideti. 

«See ongi peaasi, Robert, kuid sa oled liiga tagasihoidlik. Ennustan, et sinust saab kindlasti hea 
sportlane.» 

«Aga mis ütleb isa, kes tahab minust teha meremehe?» 

küsis Robert naerdes. 

«Üks ei takista teist. Kui kõik ratsutajad pole head meremehed, siis ometi võivad kõik meremehed 
olla head ratsamehed. Raadel ratsutamine õpetab sadulas püsima. Mis aga puutub hobuse 
valitsemisse, oskusse juhtida teda mitmeti liikuma, siis tuleb see iseenesest, sest selles pole midagi 
keerulist.» 

«Vaene isa!» ohkas Robert. «Kui tänulik on ta teile, milord, kui te ta päästate!» 

«Kas sa armastad teda väga, Robert?» 

«Jah, milord. Ta oli nii hea õe ja minu vastu. Ta mõtles ainult meie peale. Igalt reisilt tõi ta meile 
mälestuseserneid kõikidest maadest, kus ta käis. ja kuidas ta kallistas meid ja rääkis meiega, kui ta 
tagasi tuli! Ah! Ka teie hakkate teda armastama. Mary sarnaneb temaga. Tal on samasugune mahe 
hääl nagu isal. Imelik, et meremehel on mahe hääl, eks?» 

«Jah, väga imelik, Robert.» 


«Ta on mul praegu silme ees,» jätkas poiss, nagu räägiks ta iseendale. «Hea ja vapper isa! Kui ma 
väike olin, uinutas ta mind oma põlvedel ja laulis ikka tasakesi üht vana Šoti laulu meie kodumaa 
järvedest. Mõnikord meenub mulle viis, kuid ebaselgelt. Mary mäletab seda ka. Ah, milord, kui 
armas ta meile oli! Ma arvan, et ainult väikesed oskavad oma isa õigesti armastada!» 

«Ja suured oskavad teda austada, mu laps,» vastas Glenarva'n, keda liigutasid poisi südamest tulnud 
sõnad. 

Selle vestlus e ajalolid hobused jooksu aeglustanud ja käisid nüüd sammu. 

«Me leiame ta, eks?» küsis Robert pärast mõnehetkelist vaikust. 

«Jah, me leiame ta,» vastas Glenarvan. «Thalcave juhtis meid ta jälgedele, ja teda ma usaldan.» 
«Thalcave on tubli indiaanlane,» ütles poiss. 

«Kindlasti.» 

«Kas teate üht asja, milord?» 

«Enne räägi, siis vastan.» 

«Teiega on kaasas ainult tublid inimesed! Leedi Helena, keda ma väga armastan, alati rahulik major, 
kapten Mangles ja härra Paganel ja veel «Duncani» madrused, julged ja ustavad!» 

«Jah, ma tean seda, mu poiss.» 

«Ja kas teate, et teie olete nende seas kõige parem?» 

«Tohoh! Ei, seda ma ei tea!» 

«Noh, siis peate teada saama, milord,» haaras Robert lordi käe ja surus huultele. 

Glenarvan vangutas tasa pead. Siis katkes kõnelus, sest Thalcave, kes teistest ette oli jõudnud, 
kutsus neid käeviipega. Ei tohtinud aega viita ja tuli mõtelda neile, kes olid maha jäänud. 

Uuesti lisati kiirust, kuid varsti selgus, et hobused peale Thauka ei suudaks kaua sellisele tempole 
vastu pidada. Keskpäeval tuli lasta neil tund aega puhata. Nende jõud oli otsas ja nad keeldusid 
söömast tuttidena kasvavat «alfafari» - erilist lahjat ja päikesest kõrbenud lutserni. 

Glenarvan muutus rahutuks. Põuatunnused ei vähenenud ja veepuudus võis tuua raskeid 
katsumusi. Thalcave ei lausunud midagi; arvatavasti mõtles ta, et kui Guamini on kuivanud, siis on 
meeleheiteks aega küll, kui indiaanlase süda üldse kunagi meeleheitele alla vannub. 

Ta hakkas uuesti liikuma ja tahes-tahtmata pidid hobused piitsa ning kannuste sunnil edasi 
minema. Nad käisid sammu, rutemini nad ei suutnud. 

Thalcave oleks küll võinud ette minna, sest Thauka oleks ta mõne tunniga viinud jõe kaldale. 
Kahtlemata teadis patagoonlane seda, kuid kindel oli ka see, et ta ei tahtnud jätta oma kaht kaaslast 
üksi kõrbesse. Et teistega sammu pidada, sundis ta Thaukat aeglasemale käigule. 

Thalcave'i hobune osutas aga vastupanu, ajas end tagumistele jalgadele ja hirnus ägedalt, enne kui 
alistus ja sammu aeglustas; vähem karmusega kui sõnadega sai peremees temast lõpuks jagu. 
Thalcave vestles tõesti oma hobusega, ja kui ka Thauka talle ei vastanud, siis mõistis ta teda 
igatahes. Tuleb arvata, et patagoonlane oskas teda veenda, sest kui Thauka oli tükk aega «vastu 
vaielnud», leppis ta tema väidetega ja kuulas sõna, kuigi suuraudu puredes. 

Aga kui Thauka sai aru Thalcave'ist, siis sai ka Thalcave aru Thaukast. Tark loom tundis, et õhus 
on niiskust, ja hingas seda ahnelt, liigutades keelt, nagu kastes seda karastavasse vedelikku. 
Patagoonlasel oli võimatu eksida: vesi polnud kaugel. 

Seepärast julgustas ta kaaslasi, seletades Thauka kärsituse põhjuse. Vee lähedust tundsid varsti ka 
kaks teist hobust. Nad tegid viimase jõupingutuse ja jooksid kapates indiaanlasele järele. Kella 
kolme paiku hakkas ühes nõos paistma valge triip. See virvendas päikesekiirtes. 


«Vesi!» hüüdis Glemirvan. 

«Vesi! Jah, vesi!» kordas Robert. 

Neil ei tarvitsenud enam hobuseid ergutada, vaesed loomad tundsid uut jõudu ja tormasid kõigest 
väest edasi. Mõne minutiga olid nad jõe ääres ning lahtisaduldamist ootamata sööstsid rinnuni 
karastavasse vette. 

Ratsanikud pidid tahes-tahtmata vastu võtma külma supluse, mille üle nad ei mõtelnudki kurta. 
«Ah, küll on hea!» kiitis Robert otse jõest janu kustutades. 

«Pea mõõtu, mu poiss,» manitses Glenarvan, ise head eeskuju andmata. 

Polnud enam muud kuulda, kui ahnet joomist. 

Thalcave jõi rahulikult, ilma ruttamata, väikeste suutäite haaval, kuid väga kaua, «lasso pikkuselt, 
nagu ütlevad patagoonlased. Ta ei lõpetanud ega lõpetanud: oli karta, et ta joob tühjaks kogu jõe. 

«Meie sõbrad ei pettu oma lootuses,» ütles Glenarvan. «Nüüd on kindel, et nad Guamini juurde 
jõudes leiavad küllaldaselt täiesti puhast vett - muidugi siis, kui Thalcave midagi järele jätab!» 
«Kas me ei võiks neile vastu minna?» küsis Robert. 

«Neil oleks mõni tund vähem rahutust ja piina.» 

«Võime küll, mu poiss, aga kuidas vett kaasa viia? Lähkrid jäid Wilsoni kätte. Ei, parem ootame, 
nagu kokku lepitud. Arvestades tee pikkust ja hobuseid, kes aeglaselt liiguvad, jõuavad meie sõbrad 
siia alles öösel. Valmistame neile tubli peavarju ja hea õhtusöögi.» 

Thalcave oli Glenarvani ettepanekut ootamata hakanud laagrikohta otsima. Õnneks leidis ta jõe 
kaldalt «ramaada», kolmest küljest suletud, kariloomadele määratud tarandiku. Koht oli ülihea, kui 
ei kardetud magada lageda taeva all, ja see ei teinud Thalcave'i kaaslastele vähimatki muret. 

«Noh, kuna meil nüüd on öömaja, siis tuleb mõtelda õhtusöögile,» tuletas Glenarvan meelde. 
«Meie sõbrad peavad ettesaadetud käskjalgadega rahule jääma, ja ma ei usu, et nad leiaksid põhjust 
selle üle kaevata. Arvan, et tunnike küttimist poleks ajaralskamine. Kas oled valmis, Robert?» 

«Jah, milord,» vastas poiss ja tõusis püsti, püss käes. 

Glenarvanile tuli see mõte sellepärast, et Guamini kaldad näisid olevat ümberkaudsel lagendikul 
elavate loomade kogunemispaigaks. Oli näha hulgakesi õhku tõusvaid tinarnusi, musti laanepüüsid, 
«teru-teru»-nimelisi rüüte, kollaseid rookanu ja ülikauneid rohelisi veekann. Neljajalgseid aga ei 
olnud näha. Kuid Thalcave osutas kõrgele rohule ja tihedale võsale ning andis mõista, et loomad on 
seal peidus. Küttidel tarvitses astuda vaid mõned sammud, et jõuda maailma kõige saagirikkamasse 
kohta. 

Asuti küttima. Algul eelistati neljajalgseid sulelistele ja esimesed kuulid määratigi pampa suurtele 
jahiloomadele. Varsti ilmus küttide ette sadu kitsi ja gunakosid - samasuguseid kui need, kes neid 
Kordiljeerides nii ägedasti ründasid. Ent nood väga arad loomad põgenesid säärase kiirusega, et oli 
võimatu neile püssikuuli ulatusse läheneda. Kütid valisid siis vähem kärme saagi, mis pealegi 
söödavuse poolest ei jätnud midagi soovida. Tosin punajalgseid nurmkanu ja rookanu lasti maha 
ning Glenarvan tappis osavasti ühe nabasea. See ruskete karvadega väga maitsev paksunahaline 
vääris pauku. 

Vähem kui poole tunniga lasksid kütid kogu vajaliku saagi, ilma et see neid oleks väsitanud. 
Robert püüdis pealegi ühe huvitava looma napihambuliste seltsist. See oli poolteise jala pikkune 
armadill ehk vööloom. Thalcave aga näitas kaaslastele, kuidas peetakse jahti nandu, pampade 
jaanalinnu peale, kes jookseb imeväärse kiirusega. 

Idiaanlane ei hakanud nii kiiresti jooksva linnuga kavalust tarvitama; ta pani Thauka nelja 
kihutama otse nandu suunas, et talle kohe järele jõuda, sest kui esimene kallaletung äpardub, väsitab 
nandu hobuse ja küti oma lõpmatu keerutamisega. Parajasse kaugusse jõudnud, paiskas Thalcave 
oma bola võimsa heitega nii osavasti linnu jalgade ümber, et lind muutus liikumisvõimetuks. Mõne 


sekundi pärast oli nandu maas. 

Koguke nurmkanu, Thalcave'i nandu, Glenarvani nabasiga ja Roberti vööloom viidi tarandikku. 
Nandu ja nabasea vintske nahk nüliti otsekohe maha ja liha lõigati õhukesteks tükkideks. Mis puutub 
vöölooma, siis see väärtuslik loom kannab oma praepanni endaga kaasas: ta asetati iseenda kilbis 
kuumadele sütele. 

Kolm kütti leppisid õhtul nurmkanadega ja hoidsid paremad palad sõpradele. 

Ei unustatud hobuseidki. Suur hulk tarandikust kogutud heina oli neile ühtlasi söögiks ja asemeks. 
Kui kõik oli tehtud, mässisid Glenarvan, Robert ja indiaanlane end pontšosse ja heitsid kuivatatud 
alfafaridele - pampaküttide tavalisse voodisse. 


XIX PUNASED HUNDID 


Saabus öö. Kuu oli alles loodud ja sellel ööl ei ilmutanud öine valgustaja end kellelegi. Ainult 
tähtede ebamäärane kurna valgustas lagendikku. Silmapiiril kadusid sodiaagi tähtkujud ihmjasse 
uttu. Guamini vesi voolas hääletult nagu pikk õlilaik marmorplaadil. Linnud, neljajalgsed ja 
kahepaiksed puhkasid päevaväsimust, kõrbevaikus laotus üle pampa. 

Glenarvan, Robert ja Thalcave olid alistunud üldisele loodusseadusele. Paksul rohust asemel 
magasid nad sügavat und. Väsinud hobused olid maha heitnud; ainult Thauka magas püsti nagu 
puhastverd hobune kunagi; oma neljal sirgel jalal magades oli ta niisama uhke kui liikudes, valmis 
esile sööstma oma isanda vähimagi märguande peale. Täielik vaikus valitses tarandikus ja öise 
tuleaseme söed kustusid vähehaaval, heites viimast kurna vaikivasse pimedusse. 

Ent umbes kella kümne paiku ärkas indiaanlane pärast õige lühikest und. Tema silmad poolavatud 
laugude all vaatasid ainiti, tema kõrvad kuulatasid pinevalt. Ilmselt püüdis ta tabada mõnda vaevalt 
kuuldavat heli. Varsti ilmus ebamäärane rahutus ta näole, mis tavaliselt oli nii talitsetud. Kas oli ta 
tundnud hulkuvate indiaanlaste lähenemist või jaaguaride, tiigrite ja teiste kardetavate loomade 
tulekut, kes sageli hoiavad jõgede lähedusse? Viimane oletus näis talle kahtlemata usutav, sest ta 
heitis 

kiire pilgu tarandikku kuhjatud põletusainele ja tema rahutus suurenes veelgi. Kuivad heinad oleksid 
peagi ära põlenud ega oleks hulljulgeid loomi kuigi kaua suutnud eemal hoida. 

Sellises olukorras ei jäänud Thalcave'il muud üle, kui oodata, mis tuleb; ja ta ootas äkilise 
rahutuse tõttu unest äratatud inimese asendis: poollebades, pea kätel, küünarnukid maas, silmad 
pinevil. 

Möödus tund. Iga teine oleks Thalcave'i asemel ümbritseva vaikuse mõjul rahule jäänud ja uuesti 
pikali heitnud. 

Aga kus võõral poleks olnud mingit kahtlust, seal aimas indiaanlase ergas meel ja vaist lähenevat 
ohtu. 

Sel ajal kui Thalcave kuulatas ja piilus, hirnatas Thauka tumedalt ja sirutas nina tarandiku 
sissekäigu poole. Patagoonlane tõusis järsku istuli. 

«Thauka tundis vaenlase lähedust,» ütles ta endamisi. 
Ta tõusis ja uuris tähelepanelikult lagendikku. 
Seal valitses endiselt vaikus, kuid mitte enam rahu. Thalcave nägi, kuidas varjud hääletult liikusid 


kurra-mammeli puhmaste vahel. Siin-seal hõõgusid kiirgavad täpid, mis kord kustudes, kord uuesti 
süttides ristlesid igas suunas. 
See on nagu fantastiliste laternate tants määratu veekogu peegeldaval pinnal. Võõras oleks 
kahtlemata pidanud neid liikuvaid tulukesi jaanimardikateks, keda tihti võib öösiti näha rohtlas 
sätendamas. Kuid Thalcave ei eksinud: ta mõistis, missuguse vaenlasega on tegemist. Ta laadis püssi 
ja jäi valvama tarandiku esimeste postide juurde. 

Ei tarvitsenud kaua oodata. Läbi rohtla kostis kummaline kisa, midagi haukumise ja ulgumise 
vahepealset. Kisale vastas püssipauk, sellele järgnes ulgumine sajast 

suust. 
Äkki äratatud Glenarvan ja Robert tõusid üles. 
«Mis on?» küsis noor Grant. 
«Indiaanlased?» küsis Glenarvan. 
«Ei,» vastas Thalcave, «aaguarid.» 
Robert vaatas küsivalt Glenarvani poole. 
«Aaguarid?» küsis ta. 
«Jah, pampade punased hundid.» 
Mõlemad võtsid oma püssi ja tulid indiaanlase kõrvale. Thalcave näitas lagendiku poole, kust kostis 
hirmsat ulgumist. 
Robert astus tahtmatult sammu tagasi. 

«Ega sa ometi hunte karda, mu poiss?» küsis Glenarvan. 

«Ei, milord,» vagtas Robert kindlalt. «Pealegi ei karda ma teie läheduses üldse midagi.» 

«Seda parem. Aaguarid pole kuigi kardetavad, ja kui neid poleks nii palju, siis ma ei hoolikski 
nendest.» 

«Mis sellestki,» vastas Robert. «Me oleme hästi relvastatud. Tulgu aga!» 

«Võtame nad hästi vastu!» 

Nõnda kõneldes tahtis Glenarvan poissi julgustada, kuid ise mõtles ta õugusega ööpimeduses 
varitsevaile arvutuile lihasööjaile. Neid võis olla seal sadu, ja kolm meest, ükskõik kui head relvad 
neil ka poleks, ei suudaks edukalt võidelda, sellise loomakarja vastu. 

Kui patagoonlane lausus sõna «aaguar», meenus Glenarvanile otsekohe, et nõnda nimetavad 
pampade indiaanlased punaseid hunte. Need lihasööjad - loodusteadlased nimetavad neid Canis 
iubatus - on suure koera suurused rebasepeaga loomad, kaneelpunase karvaga, lehviva, piki 
selgroogu kasvava musta lakaga. Nad on väga väledad ja tugevad ning elavad enamasti soistes 
paikades, kus püüavad ujudes veeloomi. Öö ajab nad välja urgastest, kus nad päeval magavad. Eriti 
kardetakse neid majandites, kus kariloomi kasvatatakse, sest nälja sunnil tungivad nad ka suuremate 
koduloomade, kallale ja teevad võrdlemisi suurt hävitustööd. Üksikult ei tarvitse aaguari karta, kuid 
teine asi on, kui näljaseid loomi on suurel arvul. Siis oleks parem kohata mõnd kuuguari või 
jaaguari, kes võitluses astub vaenlasele otse vastu. 

Et kogu pampa kajas ulgumisest ja lagendikul eraldas silm tohutul hulgal hüplevaid varje, siis ei 
saanud Glenarvan eksida Guamini kaldale kogunenud punaste huntide arvus. Loomad olid haistnud 
kindlat saaki - inimeste või hobuste liha - ja ükski neist ei kavatsenud enne eemalduda, kui oma osa 
saagist käes on. Nii oli siis seisukord väga ohtlik. 

Huntide sõõr tõmbus vähehaaval koomale. Ärganud hobused näisid tundvat kohutavat hirmu. 
Ainult Thauka trampis jalaga ja püüdis päitseid puruks rebida, et välja söösta. Ta isand suutis teda 
vaid pikalt vilistades rahustada. 

Glenarvan ja Robert olid asetunud nii, et võisid kaitsta tarandiku sissekäiku. Püssid laetud, pidid 
nad need Thal- 

cave'i märguande peale tõstma ja huntide esimese rea pihta tuld andma. 

«Mis Thalcave tahab?» küsis Robert. 

«Ta ei luba meil lasta!» 

«Miks?» 

«Võib-olla arvab, et hetk pole kohane.» 

Mitte see põhjus ei sundinud ihdiaanlast tegutsema, vaid teine, palju tõsisem. Glenarvan mõistis 
seda, kui nägi, kuidas Thalcave tõstis oma püssirohusarve ja keeras selle kummuli, näidates, et see 
oli niisama hästi kui tühi. 

«Noh?» küsis Robert. , 

«Peame laskemoona hoidma. Meie tänane küttimine läks meile kalliks maksma, sest tina ja 
püssirohtu jätkub vaevalt kahekümne lasu jaoks.» 

Poiss ei vastanud midagi. 

«Ega sa ei karda, Robert?» 

«Ei, milord.» 

«Hüva, mu poiss!» 

Sel hetkel lajatas uus pauk. Thalcave oli tapnud liiga jultunud vaenlase. Tihedate ridadena lähenevad 
hundid taandusid ja jäid peatuma saja jala kaugusel tarandikust. 

IMdiaanlase märguande peale asus Glenarvan tema kohale. Thalcave aga kogus põhu ja rohu - 
ühesõnaga kogu põletusaine - tarandiku suhu hunnikusse ja viskas sellesse hõõguva söe. Varsti 
kerkis mustal taustal leekidest eesriie, mille vahelt paistis suurtes liikuvates valguslaikudes helendav 
lagendik. Siis nägi Glenarvan, millisele loendamatule loomakarjale tuli neil vastu panna. Vaevalt on 
keegi nii palju ja näljast nii raevunud hunte koos näinud. Tulest tõke, mille Thalcave oli süüdanud, 
peatas küll kiskjad, kuid muutis nende viha mitmekordseks. Mõned tulid ikkagi üsna lõkke juurde ja 
kõrvetasid seal oma käpad. 

Aeg-ajalt tuli jälle tulistada, et ulguvat karja peatada, ja tunni aja pärast lamas rohtlas juba ligi 
viisteist tapetud hunti. 

Rünnatavate seisukord oli võrdlemisi kindel: kuni neil jätkus laskemoona ja tuletõke tarandiku 
avaust kaitses, polnud sissetungimist karta. Kuid mis teha siis, kui pole enam neid hundikarja 
tõrjuvaid abinõusid? 

Glenarvan silmitses Robertit ja tundis, kuidas süda valusalt kokku tõmbus. Ta unustas iseenda ja 
mõtles üksnes vaesele lapsele, kes ilmutas rohkem vaprust kui tema 

ealised tavaliselt. Robert oli kahvatu, kuid ta käsi ei lasknud relva lahti. Vankumata ootas ta ärritatud 
huntide kallaletungi. 
Glenarvan oli seisukorda kainelt kaalutlenud ja otsustas teha sellele lõpu. 

«Tunni aja pärast,» ütles ta, «pole meil enam tina, püssirohtu ega tuld. Kuid nii kaua ei tohi 
oodata, vaid tuleb nõu leida.» 

Ta pöördus Thalcave'i poole, tuletas meelde need vähesed hispaaniakeelsed sõnad, mis ta teadis, 
ja alustas kõnelust, mida püssipaugud sageli katkestasid. 

Meesteloli teineteise mõistmine vaevaline. Õnneks tundis Glenarvan punase hundi harjumusi. 
Ilma selleta poleks ta osanud patagoonlase sõnadest ega Žestidest aru saada. 

Siiski möödus veerand tundi, enne kui ta sai Robertile edasi anda Thalcave'i vastuse. Glenarvan 
oli indiaanlast küsitlenud meeleheitlikuks muutunud seisukorra kohta. 

«Ja mis ta vastas?» küsis Robert Grant. 

«Ta ütles, et tuleb maksku mis maksab vastu panna päikesetõusuni. Aaguar väljub oma koopast 


ainult öösiti, hommikul läheb ta urkasse tagasi. Ta on pimeduse hunt, arg loom, kes valgust kardab, - 
neljajalgne öökull!» 
«Siis kaitseme päevavalgeni!» 
«Jah, mu poiss, seda me teemegi. Nugade abil, kui me ei saa seda enam teha püssilaskudega.» 
Thalcave andiski juba eeskuju: kui üks hunt lähenes tuleasemele, sähvas patagoonlase pikk, nuga 
hoidev käsi läbi leekide ja tuli tagasi verest punetades. 
Kaitsevahendite tagavara aina vähenes. Kella kahe paiku hommikul viskas Thalcave viimase 
sületäie kütust tulle, ja tulistada võisid sissepiiratud veel ainult viis korda. 
Glenarvan heitis valulise pilgu enda ümber. 
Ta mõtles poisile enda kõrval, oma kaaslastele ja kõigile, keda ta armastas. Robert ei lausunud 
midagi. Võibolla ei osanud see usaldav laps kujutleda hädaohu suurust. 

Kuid seda enam mõtles Glenarvan ja kujutles kohutavat, nüüd paratamatut väljavaadet: neid ähvardas 
elusalt ärasöömine! Ta ei jaksanud meeleliigutust ohjeldada, tõmbas poisikese enda ligi, surus ta 
vastu rinda ja suudles laubale ning tahtmatult veeresid tal pisarad silmist. 

Robert vaatas teda naeratades. «Ma ei karda!» ütles ta. 

«Ei, mu poiss, ei!» vastas Glenarvan. «Ja nii on õige. Kahe tunni pärast tõuseb päike ja me oleme 
päästetud. Tubli, Thalcave, tubli, mu vahva patagoonlane! hüüdis ta, kui indiaanlane püssipäraga 
tappis kaks suurt looma, kes kippusid üle hõõguva tõkke. 

Siis nägi ta kustuva tule valgel aaguaride hulka, mis tihedates ridades lähenes, et tarandikku 
vallutada. 

Verise draama lõpp ligines. Tuli kustus vähehaaval põletusmaterjali puudusel. Seni valgustatud 
lagendik vajus jälle pimedusse ja pimedusest hakkasid taas paistma punaste huntide fosforselt 
helkivad silmad. Veel mõni minut ja kogu kari tormab tarandikku! 

Thalcave laskis oma püssist viimase paugu, paiskas veel ühe looma maha Ja siis oli tema 
laskemoon otsas. Ta pani käed rinnale risti, jäi langetatud päi seisma ja näis vaikides mõtisklevat. 
Kas ta otsis mõnd hulljulget, võimatut, meeletut moodust, mille abil toda metsikut karja eemale 
peletada? Glenarvan ei julgenud küsida. 

Sel hetkel muutus pealetungivate huntide käitumine. Nad näisid kaugenevat ja nende ulgumine, 
senini kõrvu  lukustav, katkes äkki. Sünge vaikus laotus üle lagendiku. 

«Nad lähevad ära!» ütles Robert. 

«Võib-olla,» vastas Glenarvan, teravalt kuulatades. 

Kuid Thalcave mõistis ta mõtet ja raputas pead. Ta teadis, et need loomad ei loovuta oma täiesti 
kindlat saaki, kui just päevavalgus ei peleta neid pimedatesse koobastesse. 

Igatahes oli loomade taktika ilmselt muutunud. 

Nad ei kippunud enam vägisi tarandiku avausest sisse, vaid ähvardasid uue manöövri näol veel 
hullemaga. Loobudes katseist sisse tungida sellest avausest, mida raud ja tuli kangekaelselt kaitsesid, 
püüdsid loomad üksmeelselt üle tarandiku pääseda vastupidisest küljest. 

Varsti oli kuulda, kuidas nende küüned krabisesid mööda poolpehkinud puud. Vabisevate postide 
vahele ilmusid juba tugevad käpad ja verevad lõuad. Kohkunud hobused rebisid päitsed puruks ja 
jooksid hirmust hullunult tarandikus ringi. Glenarvan haaras Roberti oma käte vahele, et kaitsta teda 
viimse võimaluseni. Võib-olla, et ta oleks võimatu põgenemiskatse teinud ja välja sööstnud, kui ta 
pilk poleks peatunud indiaanlasel. 

Thalcave oli nagu metsloom mööda tarandikku tiirelnud ja siis äkki astunud. oma hobuse juurde, 
kes värises kärsi- 

tusest. Indiaanlane hakkas teda hoolikalt saduldama. Ta ei unustanud ei rihma ega vastalt. Uuesti 
tugevnev ulgumine ei paistnud teda enam rahutuks tegevat. Glenarvan vaatas tema toimingut 
õudusega. 
«Ta jätab meid maha!» karjatas ta, nähes, et Thalcave võttis ratsmed kätte, nagu valmistudes 
sadulasse istuma. 
«Tema! Ei iialgi!» ütles Robert. 
Ja tõepoolest: indiaanlane ei kavatsenud oma sõpru maha jätta, vaid hoopis päästa, iseennast 
nende eest ohverdades. 
Thauka oli valmis; ta pures suuraudu, ta hüples, ta välkuvad silmad olid täis uhket tuld - ta oli oma 
isandast aru saanud. 
Kui indiaanlane haaras hobuse lakast kinni, võttis Glenarvan tõmbleva käega tema käsivarre. 
«Sa lähed ära?» ütles ta, näidates lagendikule, mis nüüd oli tühi. 
«Jah,» ütles indiaanlane kaaslase käeliigutust mõistes. Siis lisas ta mõned hispaaniakeelsed sõnad, 
mis tähendasid: 
«Thauka hea hobune! Kärmas. Kisub hundid oma kannule.» 
«Ah! Thalcave!» hüüatas Glenarvan. 
«Ruttu, ruttu!» kiirustas indiaanlane, kuna Glenarvan ütles Robertile liigutusest murduva häälega: 
«Robert! Mu laps! Kas kuuled? Ta tahab end meie eest ohverdada! Ta tahab rohtlasse kihutada ja 
raevunud hundid enda kallale meelitada!» 
«Sõber Thalcave! Sõber Thalcave, ära lahku meie juurest!» viskus Robert patagoonlase jalge ette. 
«Ei, ta ei lahku meist,» ütles Glenarvan ja pöördus indiaanlase poole: «Läheme koos.» Ja ta näitas 
hirmunud ning postide ligidale hoiduvatele hobustele. 
«Ei,» ütles indiaanlane tema sõnade mõtet mõistes. 
«Viletsad hobused. Kartlikud. Thauka hea hobune.» 
«Olgu siis!» nõustus Glenarvan. «Thalcave ei lahku sinust, Robert. Ta näitas mulle, mis ma pean 
tegema. Minu kohus on minna. Tema jääb sinu juurde.» 
Siis haaras ta Thauka ratsmetest kinni. 
«Mina lähen!» ütles ta. 
«Ei,» vastas patagoonlane rahulikult. 
«Ütlen sulle, mina lähen!» hüüdis Glenarvan ja tõmbas 

ohjad ta käest. «Mina lähen! Päästa poiss! Usaldan ta sinu kätte, Thalcave!» 

Glenarvan rääkis ülimas erutuses hispaania ja inglise keelt segamini. Kuid mis tähendas keel! 
Säärastes kohutavates olukordades piisab Žestidest, et ütelda kõike, ja initnesed saavad üksteisest 
kiiresti aru. Thalcave siiski ei nõustunud. Vaidlus venis pikale ja hädaoht suurenes iga sekundiga. 
Juba murdusid puretud vaiad huntide hammaste ja küünte all. Ei Glenarvan ega Thalcave tahtnud 
järele anda. Indiaanlane oli Glenarvani tõmmanud tarandiku suu juurde; ta näitas lagendikku, mis oli 
nüüd huntidest tühi. Kiirelt kõneldes püüdis ta selgeks teha, et ei tohtinud hetkegi kaotada: kui see 
nõu ei õnnestu, on paigalejääjad veelgi suuremas ohus. Lõpuks ütles ta, ainult tema tundvat Thaukat 
küllaldaselt, et tema imelist kergust ja kiirust kõigi päästmiseks kasutada. 

Glenarvan, lausa pimestatud, vaidles vastu ja tahtis, mis ka ei oleks, ennast ohverdada. Äkki 
tõugati ta vägisi kõrvale. Thauka tegi hüppe, ajas end tagumistele jalgadele ja lendas korraga üle 
tuletõkke ja korjustevalli, kuna hele lapsehääl hüüdis; 

«Jumal kaitsku teid, milord!» 
Kõik toimus nii kiiresti, et Glenarvan ja Thalcave jõudsid vaevalt Robertit märgata, kes Thauka 


lakast kinni hoides pimedusse kadus: 
«Robert! Õnnetu!» karjatas Glenarvan. 
Kuid isegi indiaanlasel oli võimatu neid sõnu kuulda. Puhkes kohutav ulgumine. Punased hundid 
kihutasid hobusele järele ja tormasid fantastilise kiirusega lääne poole. 
Thalcave ja Glenarvan jooksid tarandikust välja. Lagendik oli jälle vaikne, ainult eemal 
ööpimeduses paistis vaevalt nähtav joon, mis liikus loogeldes kord sinna, kord tänna. 
Glenarvan langes maha, masendatud ja meeleheitel. Ta vaatas Thalcave'ile näkku. Indiaanlane 
naeratas oma tavalise rahuga. 
«Thauka hea hobune! Poiss julge! Ta pääseb!» kordas ta pead noogutades. 
«Ja kui ta kukub?» ütles Glenarvan. 
«Ta ei kuku!» 
Hoolimata Thalcave'i usaldusest, möödus öö viimane osa 

vaesele lordile hirmsas pünas. Ta ei arvestanud isegi Roberti kannul ärajooksnud huntide ikka veel 
ähvardavat hädaohtu. Ta tahtis joosta poisikest otsima, kuid indiaanlane peatas teda. Ta tegi selgeks, 
et hobused ei jõuaks talle järele, et Thauka on kindlasti tagaajajaist ette jõudnud, et võimatu on teda 
pimedas leida ja tuli oodata päevavalgust, enne kui alustada sõitu Roberti jälgedes. 

Kell neli hommikul hakkas koit kumama. Tihe udu silmapiiril võttis kahvaturoosa jume. Sädelev 
kaste langes lagendikule ja pikad rohukõrred õõtsusid esimestes tuulepuhangutes. 
Nüüd võis asuda teele. «Sõidame!» ütles indiaanlane. 
Glenarvan ei vastanud, kuid hüppas Roberti hobuse selga. Varsti kihutasid mõlemad ratsanikud 
tuhatnelja lääne poole mööda otsejoont, millest nende kaaslased ei tohtinud kõrvale kalduda. Nii 
ratsutasid nad imesteldava kiirusega tund aega, otsides silmadega Robert Granti ja igal sammul 
kartes leida tema verist laipa. Glenarvan kannustas hobust, nii et looma küljed olid verised. 
Viimaks kuuldus püssipauke. Paukude vahed olid ühepikkused, nagu oleks nendega tahetud märku 
anda. 
«Nemad!» hüüatas Glenarvan. 
Mõlemad kihutasid oma hobused veel kiiremini jooksma, ja mõne hetke pärast jõudsid nad Paganeli 
juhatusel liikunud salkkonna juurde. Glenarvan karjatas: Robert oli seal, ta elas, elas tõesti! Teda 
kandis tore Thauka, kes oma isandat nähes rõõmsalt hirnatas. 
«Ah, mu laps, mu laps!» hüüdis Glenarvan kirjeldamatu hellusega. 

Nad hüppasid mõlemad maha ja sööstsid teineteise kaissu. Siis surus indiaanlane omakorda kapten 
Granti poja oma rinnale. 

«Ta elab! Ta elab!» kordas Glenarvan. 
«Jah!» vastas Robert. «Tänu Thaukale!» 

Idiaanlane oli seda tänusõna ootamata oma hobust tänanud: ta kõneles temaga ja kallistas teda, 
nagu oleks uhke hobuse soontes voolanud inimese veri. 
Siis pöördus ta Paganeli poole, näitas poisile ja ütles: 
«Kangelane!» Ja lisas, kasutades indiaanlaste piltlikku väljendust: «Tema kannused ei värisenud.» 
Glenarvan aga küsis Robertilt: 

«Miks, mu poeg, miks ei lasknud sa Thalcave'il või minul teha seda viimast katset su päästmiseks?» 
«Milord, kas polnud minu kohus end ohverdada? Thalcave päästis juba kord minu elu! Ja teie 
päästate mu isa!» 


XX ARGENTIINA TASANDIKUD 


Pärast esimesi südamepuistamisi märkasid Paganel, Austin, Wilson, Mulrady ja kõik, kes olid 
teistest maha jäänud - võib-olla kõik peale MacNabbsi -, et neil oli otse surmav janu. Onneks voolas 
Guamini üsna lähedal. Asuti siis jälle teele ja kell seitse hommikul jõudis rändajate salk tarandiku 
juurde. Nähes hundikorjustega kaetud tarandiku ümbrust, oli kerge mõista, kui äge oli olnud rünnak 
ning missugust pingutust oli nõudnud vastupanu. 

Varsti olid reisijad end küllaldaselt veega kosutanud ja asusid tarandikus imepärase eine juurde. 
Nandupraad öeldi olevat ülihea ja ka oma kilbis küpsetatud armadilli peeti väga maitsvaks roaks. 
«Oleks saatuse solvamine seda mõõdukalt süüa,» ütles Paganel, «seda otse peab liiga sööma.» 

Ja ta sõigi liiga ega teinud sellega endale paha, tänu Guamini selgele veele, mis tema arvates oli 
ülimal määral seedimist soodustav. 

Kell kümme hommikul andis Glenarvan käsu teeleminekuks, sest ta ei tahtnud korrata Hannibali 
vigu Capua! juures. Nahklähkrid täideti veega ja hakati minema. Hobused olid kosunud ja alustasid 
kohe tublit sõitu, joostes peaaegu vahetpidamata. Niiskemaks muutunud pinnas oli ühtlasi viljakam, 
kuid endiselt tühi. 

2. ja 3. novembri jooksul ei juhtunud midagi. Õhtul tegid pika teekonna raskustega juba harjunud 
rändajad peatuse pampade serval, Buenos Airese provintsi piiril. Nad olid Talcahuano lahe juurest 
14. oktoobril lahkunud ja järelikult kahekümne kahe päevaga õnnelikult ära käinud 45 miili, seega 
ligi kaks kolmandikku teest. 


ICapua-linnltaalias, mille Kartaago väepealik Hannibal 216. a. e. m. a. vallutas ja kuhu ta 
oma väega talvekorterisse jäi. Elu Capuas oli nii hea, et Hannibali vägi demoraliseerus Capuas 
mõnuledes, - siit ütlus «uinus Capua mõnude mõjul». 

Järgmisel hommikul mindi üle konventsionaalse joone, mis lahutab Argentiina tasandikke 
pampadest. Siin lootis Thalcave kohata kasikke, kelle käes ta uskus olevat Harry Granti ja tema kaks 
orjusekaaslast. 

Neljateistkümnest provintsist, mis moodustavad Argentiina vabariigi, on Buenos Airese provints 
kõige suurem ja ühtlasi kõige rahvarikkam. Piir kulgeb läbi lõunapoolsete indiaani alade 64.-65. 
kraadi vahel. Provintsi territoorium on hämmastavalt viljakas. Sellel tasandikul, kus kasvavad 
kõrrelised ja mitmesugused kaunviljalised põõsastaimed ja mis on peaaegu täiesti horisontaalne kuni 
Tandili ja Tapalguemi mägede jalamini, on eriliselt tervislik kliima. 

Guamini jõe äärest lahkumisest saadik leidsid reisijad suure rahuldusega, et temperatuur on 
märksa soodsamaks muutunud. Tänu Patagooniast puhuvaile tugevatele ja külmadele tuultele, mis 
õhulained alatasa liikuma panevad, ei tõusnud seal keskmine soojus üle 17° Celsiuse järgi. Järelikult 
ei olnud loomadel ega inimestel põhjust kurta pärast seda, kui nad olid nii palju kannatanud põua ja 
kuumuse tõttu. Liiguti innukalt ja lootusrikkalt edasi. Kuid Thalcave'i kinnituste kiuste näis maa 
olevat sootuks elaniketa või õigemini öeldes, näis olevat oma elanikud kaotanud. 

Sageli möödus nende tee väikestest kord mageda, kord soolaka veega laguunidest. Kallastel ja 
põõsaste varjus hüplesid kerged pöialpoisid ja laulsid rõõmsad lõokesed ühes «tangaaradega», kes 
värvikülluse poolest võistlevad sätendavate koolibritega, Need ilusad linnud lendlesid heatujuliselt, 
ilma et oleksid hoolinud rästastest, kes kaldaserval uhkeldasid justkui sõjaväelased oma õlakutega ja 
punase rinnaga. Okaspõõsaste küljes õõtsusid «annuubide» rippuvad pesad nagu võrkkiiged ja 
laguunide ääres sammusid toredad flamingod korrapäraste salkadena, tuule käes oma tulevärvi tiibu 
lehvitades. Paistsid nende tüvikoonusekujulised ühe jala kõrgused pesad, mis tuhandete kaupa 
rühmitatuna moodustasid. otsekui väikese linna. 

Flamingod ei lasknud end reisijate lähenemisest suuremat segada. Öpetatud Paganel polnud just 


väga rahul. 
«Juba ammu olen tahtnud näha flamingot lendamas,» ütles ta majorile. 
«Hüva!» vastas major. 

«Kui leian paraja võimaluse selle soovi rahuldamiseks, siis kasutan seda.» 

«Kasutage, Paganel.» 

«Tulge minuga, major. Tule ka, Robert. Mul on vaja tunnistajaid. » 

Ja Paganel läks Robert Granti ning majori seltsis punatiivaliste salga poole, lastes kaaslastel edasi 
minna. 

Parajasse kaugusesse jõudes laskis ta ühe paugu ilma kuulita, sest ta poleks ühegi linnu verd 
asjatult valanud. Kõik flamingod tõusid kohe lendu, Paganel aga silmitses neid tähelepanelikult läbi 
prillide. 

«Noh,» ütles ta majorile, kui linnud olid silmist kadunud, «kas nägite, kuidas nad lendavad?» 
«Jah, muidugi,» vastas MacNabbs, «oleksin pime, kui poleks seda näinud.» 

«Kas leidsite, et nad lennates sarnanevad sulgedega nooltega?» 

«Hoopiski mitte.» 

«Mitte sugugi,» lisas Robert. 

«Ma olin selles kindel!» sõnas õpetlane rahulolevalt. «Sellegipärast tegi kõige uhkem 
tagasihoidlikest inimestest, minu kuulus kaasmaalane Chateaubriand, selle ebatäpse võrdluse 
flamingode ja noolte vahel. Noh näed, Robert, võrdlus on kõige ohtlikum kõnekujund, mida ma 
tunnen. Suhtu sellesse alati umbusklikult ja kasuta ainult kõige äärmisemal juhul.» 

«Te siis olete rahul oma kogemusega?» küsis major. «Olen vaimustatud.» 

«Mina samuti. Ent kiirustagem nüüd hobuseid, sest teie kuulus Chateaubriand sundis meid miili jao 
teistest maha jääma. » 

Kui Paganel oma kaaslastele järele jõudis, leidis ta Glenarvani tõsises vestluses indiaanlasega, 
kellest ta nähtavasti aru ei saanud. 

Thalcave oli sageli peatunud, et silmapiiri vaadelda ja iga kord oli ta nägu väljendanud ülimat 
imestust. Glenarvan, kes oma alatist tõlki enda kõrval ei näinud, oli katsunud indiaanlast küsitleda, 
kuid asjatult. Seepärast hõikas ta kohe, niipea kui õpetlast eemalt nägi: 

«Tulge ometi, sõber Paganel! Thalcave ja mina ei saa kuidagi teineteisest aru!» 
Paganel rääkis mõned minutid patagoonlasega ja teatas Glenarvanile: 

«Thalcave'i paneb imestama üks väga kummaline asi.» 

«Missugune?» 

«Et pole näha ühtki indiaanlast ega indiaanlase jälge neil tasandikel, mis harilikult on täis nende 
salku, ükskõik kas ajavad nad siis farmidest varastatud kariloomi endi ees või lähevad Andidesse 
müüma oma zorillovaipu' ja rihmadest palmitsetud piitsu.» 

«Millega Thalcave seda seletab?» 

«Ta ei oska seda kuidagi seletada; see paneb teda imestama, muud midagi.» 


«Missuguseid indiaanlasi lootis ta siinseis pampades leida?» 


«Just neid, kelle käes oli võõraid vange; pärismaalasi, kelle kasikkideks on Kalfukura, Catriel ja 
Yanchetruz.» 


«Mis mehed need on?» 
«Nad on suguharude juhid, kes umbes kolmekümne aasta eest olid kõikvõimsad, kuni nad paisati 
mägede taha. Sestsaadik on nad alistunud, niipalju kui indiaanlased üldse alistuvad, ja rändavad 


mööda pampasid nagu varem mööda Buenos Airese provintse. Seepärast imestan ma ühes 
Thalcave'iga, et me ei näe neist jälgegi maakohas, kus nad harilikult peavad röövliametit.» 
«Mis me peame siis tegema?» oli Glenarvan nõutu. 

«Ma küsin kohe järele.» 

Ja ta ütles, kui oli mõned hetked Thalcave'iga kõnelnud: 

«Tema arvamine, mis tundub mulle üsna mõistlik, on järgmine. Peame jätkama oma teed kuni 
Sõltumatuse fordini - see ei vii meid sihist kõrvale -, ja kui me seal ei saa teateid kapten Grantist, siis 
saame vähemalt teada, mis on juhtunud Argentiina tasandiku indiaanlastega.» 

«Kas Sõltumatuse fort on kaugel?» küsis Glenarvan. «Ei, see asub Sierra Tandilis, umbes 
kuuekümne miili kaugusel. » 

«Millal jõuame sinna?» 

«Ülehomme õhtul.» 

Glenarvan oli seda kuuldes õige tusane. Et nad pampadest ei leia ühtki indiaanlast, seda poleks ta 
kuidagi uskunud. Harilikult on seal indiaanlasi liigagi palju. Mõni hoopis eriline põhjus pidi oh;ma 
nad sealt eemale ajanud. Kõige suurem häda seisis aga selles, et kui Harry Grant 


1Z 0r1llo - skunksitaoltne aafrika tuhkur. 

polnud siinse suguharu vang, siis kuhu oli ta viidud, põhja või lõunasse? See teadmatus tegi 
Glenarvanile aina muret. Ei tohtinud mingil tingimusel kaotada kapteni jälgi. Lõpuks oli kõige 
õigem toimida Thalcave'i nõuande kohaselt ja minna Tandili külasse. Sealoleks vähemalt inimesi, 
kellega saaks rääkida. 

Kella nelja paiku õhtul märgati silmapiiril küngast, mida nii tasasel maastikul võis nimetada ka 
mäeks. See oli Sierra Tapalguem, mille jalal reisijad veetsid öö. Üleminek sierrast toimus järgmisel 
päeval ilma raskusteta. Mindi mööda lainjaid, laugete kallakutega liivaseid mäekülgi. Säärast 
mäestikku ei saanud tõsiselt võtta need, kes olid ületanud Kordiljeerid, ja hobused vähendasid 
vaevalt oma kiiret käiku. Keskpäeval mööduti kunagisest Tapalguemi kindlusest. See oli esimene 
lüli väikeste kantside reas, mis pidi lõunapiiri kaitsma pärismaalastest riisujate vastu. Kuid 
indiaanlastest ei nähtud varjugi, mis Thalcave'i üllatust veelgi suurendas. Umbes lõuna ajal siiski 
silmitsesid kolm headel hobustel hästi relvastatud indiaanlast hetkeks rändajate rühma, kuid ei 
lasknud endale läheneda, vaid põgenesid uskumatu kiirusega. Glenarvan oli maruvihane. 

«Gautšod,» ütles patagoonlane, nimetades kolme pärismaalast nimega, mis oli kord majori ja 
Paganeli tülli ajanud. 

«Aa! Gautšod!» ütles MacNabbs. «Noh, Paganel, täna pole põhjatuult. Mis te arvate neist 
gautšodest?» 

«Arvan, et nad näivad tõeliste röövlitena,» vastas Paganel. 

«Ja igast näivusest tegelikkuseni. . .» 

«On ainult üks samm, kallis major!» 

Paganeli tunnistusele järgnes üldine naer, mis teda ei pahandanud ja kõnealuste indiaanlaste kohta 
tegi ta koguni väga huvitava märkuse. 

«Olen kuskilt lugenud,» ütles ta, «et kuju poolest väljendab araablase suu julmust, kuna silmade 
ilme on inimlik. Noh, Ameerika metslase juures on lugu just vastupidine. Nende silmad on eriti 
kurjad.» Kutseline näoilmetega tegeleja poleks osanud indiaanlasi paremini iseloomustada. 

Vastavalt Thalcave'i korraldusele liiguti tiheda rühmana; kuigi ümbruskond oli tühi, tuli ikkagi 
hoiduda üllatuste eest. Kuid ettevaatus oli asjatu. Ööseks jäädi avarasse mahajäetud laagrisse, kuhu 
kasik Catriel harilikult kogus 

oma pärismaalaste salgad. Patagoonlane uuris ümbrust, ja kuna värsked jäljed puudusid, järeldas, et 
laagris polnud ammu kedagi olnud. 

Järgmisel päeval oli Glenarvan oma kaaslastega jälle tasandikul. Märgati esimesi Sierra Tandili 
naabruses asuvaid «estantsiaid», kuid Thalcave otsustas seal mitte peatuda, vaid minna otse 
Sõltumatuse fordini, kus ta kavatses teateid koguda, eriti ümbruskonna kummalise mahajäetuse 
kohta. 

Uuesti leidus siin puid, mida Kordiljeeridest saadik harva oli nähtud; enamik neist olid istutatud 
pärast eurooplaste saabumist Ameerikasse. «Azedaratš», virsikupuu, pappel, paju ja akaatsia 
kasvasid ilma igasuguse hoolitsuseta kiiresti ning hästi. Enamasti kasvas neid ümber korraalide ehk 
avarate, koduloomade jaoks tehtud vaitarandike. Neis tarandikes karjatati ja nuumati tuhandeid 
härgi, lambaid, lehmi ja hobuseid; kõik loomad olid tulise raua abil peremehe nimetähtedega 
märgistatud ja neid valvas hulk suuri teraseid koeri. Et soolakas pinnas mägede jalamil kasvatab 
ülihead, karjale erakordselt sobivat rohtu, asutatakse siia meelsasti estantsiaid, mida juhib valitseja ja 
töödejuhataja, kelle käsutuses. on neli indiaanlasest töölist iga tuhande karilooma kohta. 

Need inimesed elavad piibli suurte karjuste elu; nende karjad on niisama arvukad, võib-olla veel 
arvukamad kui nood, mis täitsid Mesopotaamia lagendikke. Kuid siin puudub karjusel perekond ja 
pampade suured «estantseerod» on pigem toored härjakaupmehed, kellel pole midagi ühist 
piibliaegsete esiisadega. 

Seda selgitas Paganel oma kaaslastele ning alustas sel teemal ülihuvitavat antropoloogilist arutlust 
rasside võrdlemisest. Tal läks korda huvi äratada isegi majoris, kes seda ka sugugi ei varjanud. 

Paganelil oli ühtlasi võimalus tähelepanu juhtida huvitavale miraažile, mida neil ühetasastel 
lagendikel väga sageli esineb: estantsiad sarnanesid eemalt suurte saartega, mille ääres paplid ja 
pajud näisid peegelduvat selges vees,kuid reisijate lähenemisel põgenesid. Illusioon oli nii täielik, et 
silm ei tahtnud seda pettuseks pidada. 

6. novembri jooksul kohati mitut estantsiat ja ka paari «saladeerot», kus rammusatel karjamaadel 
nuumatud 1loo- 

mad lähevad lihuniku noa ette. Neis paigus ühtlasi soolatakse tapetud loomade liha. Eemaletõukav 
tegevus algab kevade lõpul. Soolajad lähevad siis korraalidest loomi tooma, püüavad neid osavasti 
käsitsetud lassodega ning viivad tapamajadesse. Seal langeb sadadena härgi, sõnne, lehmi ja 
lambaid; loomad nülitakse ja tükeldatakse. Kuid sageli ei lase sõnnid sellel sündida vastuhakuta. Siis 
muutub lihunik härjavõitlejaks, ning see ohtlik ülesanne sooritatakse haruldase osavuse ja, peab 
ütlema, loomuvastase julmusega. Üldiselt pakuvad need tapatalgud kohutavat pilti: Pole midagi 
jäledamat kui saladeero ümbrus; koledaist tarandikest hoovab jälki haisu, kostab lihunike julmi 
kisendusi, koerte õudseid haugatusi, surevate loomade möirgeid. Argentiina tasandiku suuri 
raisakotkaid, uruubusid ja aurasid, tuleb paarikümne miili kauguselt ümbruskonnast tuhandetena 
kokku Ja nad kisklevad lihunikega nende ohvrite alles tukslevate jäänuste pärast. Ent praegu olid 
saladeerod tummad, vaiksed ja tühjad. Määratute tapatalgute tund polnud veel tulnud. 

Thalcave kiirustas, ta tahtis veel samal õhtul jõuda Sõltumatuse kindlusse. Isandate ergutusel ja 
Thauka eeskuju järgides hobused otse lendasid läbi kõrge rohu. Nähti mitut hambulise aia ja 
sügavate kraavidega kaitstud farmi, mille peahoone katus oli varustatud terrassiga, kus sõjaväeliselt 
organiseeritud elanikud võisid tasandiku röövlitega tulevahetusse astuda. Glenarvan oleks ehk sealt 
leidnud soovitud teateid, kuid kindlam oli minna Tandili külla. Ei peatutud kuskil. Mindi koolme 
kaudu üle Rio de los Huesose ja mõned miilid kaugemal üle Chapaleofu jõe. Varsti sammusid 
hobused Sierra Tandili tiheda rohuga kaetud nõlva esimestele küngastele ja tunni aja pärast tuli kitsa 


kuristiku põhjas nähtavale küla, mille kohal kerkisid Sõltumatuse fordi hambulised müürid. 


XXI SÖLTUMATUSE FORT 


Sierra Tandil asub tuhande jala kõrgusel üle merepinna. See on ürgne mäeahelik, see tähendab 
niisugune, mis oli olemas enne orgaanilist elu ja metamorfilisi protsesse. Tema asetus ja koostis on 
ajapikku kujunenud seesmise 

kuumuse mõjul. Ta koosneb rohuga kaetud gneissküngaste poolsõõrikujulisest reast. Tandili 
piirkond, mis temalt nime on saanud, hõlmab Buenos Airese provintsi kogu lõunapoolse osa ja lõpeb 
nõlvakuga, mis neil kallakuil alguse saanud jõgesid põhja poole läkitab. 

Selles piirkonnas on umbes neli tuhat elanikku ja tähtsamaks keskuseks on sierra põhjapoolsete 
harjade jalamil asetsev Tandili küla, mida kaitseb Sõltumatuse fort. Tema asukoht suure Chapaleofu 
jõe ääres on õige õnnelikult valitud. Omapärasuseks, mis Paganelil ei võinud teadmata olla, on see, 
et Tandili küla elanikeks on peamiselt prantsuse baskid ja itaallastest asunikud. Sellesse La Plata 
alamjooksu ossa rajaski esimesed asumaad Prantsusmaa. 1828. aastal ehitati prantslase Parchappe'i 
juhtimisel Sõltumatuse fort kaitseks indiaanlaste korduvate rünnakute vastu. Selles ettevõttes toetas 
teda esmajärguline teadusemees Alcide d'Orbigny, kes kõige paremini tundis, uuris ja kirjeldas kõiki 
Lõuna-Ameerika lõunapoolseid maid. 

Tandili küla on üsna tähtis asula. Oma «galeeradega», suurte härjakaarikutega, mis on väga 
kohased lagendiku teedel liikumiseks, võivad asula elanikud kaheteistkümne päevaga Buenos 
Airesesse jõuda. Selle asjaolu tõttu on kaubitsemine üsna elav: küla saadab linna kariloomi oma 
estantsiatest, soolaliha oma saladeerodest ning väga huvitavaid indiaani käsitöösaadusi - puuvillaseid 
ning villaseid kangaid, väga nõutavaid nahast punutud esemeid jne. Peale võrdlemisi mugavate 
elumajade leidub Tandilis ka koole ja kirikuid, mis õpetavad elama nii siinses kui ka teises 
maailmas. 

Olles kõik need faktid ära märkinud, lisas Paganel, et Tandili külas võib kahtlemata teateid saada; 
ja muide, kindluses viibib alati rahvuslike vägede üksus, kes hädaohu puhul võib neile appi tulla. 
Glenarvan laskis hobused päris korraliku välimusega sissesõiduhoovi. ehk «fonda» talli paigutada. 
Seejärel läksid Paganel, major, Robert ja Glenarvan ise Thalcave'i juhtimisel Sõltumatuse forti. 
Pärast mõneminutilist tõusmist mööda sierra harja jõudsid nad kindluse värava juurde, mida 
Argentiina tunnimees õige hooletult valvas. Nad läksid takistamatult sisse, mis kõneles suurest 
muretusest või äärmisest julgeolekutundest. 

Mõned sõdurid harjutasid parajasti fordi väljakul. Vanim neist sõdureist oli kahekümne aastane ja 
noorim 

vaevalt seitsmene. Tõtt öelda, koosnes salgake umbes tosinast poisikesest ja noormehest, kes 
võrdlemisi korralikult tegid riviharjutusi. Nende sõduririietuseks olid vöökohalt nahkrihmaga 
kokkutõmmatud triibulised särgid; pükstest, ei pikkadest ega lühikestest, ega ka šoti seelikust polnud 
juttugi. Võrdlemisi kerget riietust vabandas muide ka soe ilm. Paganel kiitis valitsust, mis kulla ja 
karra peale ilmaaegu raha ei raiska. Igaühel neist noortest poistest oli vanaaegne püss ja mõõk; 
mõõgad olid poisikeste jaoks liiga pikad ja püssid liiga rasked. Kõigil olid pruunid ja kuidagi 
ühesugused näod. Ka neid kamandav kaprali aukraadis instruktor oli nendega ühte nägu. Nad pidid 
olema ja olidki tõepoolest kaksteist venda ja marssisid kolmeteistkümnenda venna juhatusel. 


Paganeli see ei üllatanud. Ta tundis Argentiina elanike kohta tehtud statistikat ja teadis, et seal 
maal tuleb perekonna peale keskmiselt rohkem kui kaheksa last. Küll aga üllatas teda see, et 
väikesed sõdurid harjutasid prantsuse süsteemi järgi ja said suurepäraselt hakkama kaheteist- 
kümnevõttelise laadimistehnikaga. Sageli olid kaprali käsklusedki geograafi emakeeles. . 

«On see alles kummaline!» imestas ta. 

Kuid Glenarvan polnud Sõltumatuse forti tulnud selleks, et näha poisikeste sõjalisi harjutusi, veel 
vähem selleks, et huvituda nende rahvusest või päritolust. Seepärast ei andnud ta Paganelile mahti 
kauem imestada ja palus, et ta laseks kutsuda garnisoniülema. Paganel tegi seda ja üks 
argentiinlasest sõdur läks majakese poole, mis oli kasarmuks. 

Mõne hetke pärast ilmus komandant isiklikult. See oli viiekümneaastane tugev sõjaväelise olekuga 
mees karmide vurrude, esiletungivate põsenukkide, halliseguste juuste ja kindla pilguga - niipalju 
kui võis otsustada läbi suitsukeeriste, mis tõusid tema lühikese varrega piibust. Tema kõnnak 
meenutas Paganelile vanade prantsuse allohvitseride rühti. 

Thalcave esitles komandandile lord Glenarvani ja tema kaaslasi. Seni kui ta rääkis, silmitses 
komandant Paganeli lakkamatu, lausa kohmetama paneva püsivusega. Õpetlane ei teadnud, mis 
sõjaväelane sellega mõtles, ja pidi just küsima, kui teine pikema jututa tema käe haaras ja rõõmsa 
häälega küsis: 

«Olete prantslane?» 

«Jah, prantslane!» vastas Paganel. 

«Oo! Vaimustav! Tere tulemast! Tere tulemast! Ka mina olen prantslane,» kordas komandant ja 
raputas vaese geograafi kätt kõigest jõust. 

«Üks teie sõpru?» küsis major Paganelilt. 

«Muidugi, kurat võtaks,» vastas Paganel teatava uhkusega, «mul on sõpru igas maailmajaos.» 
Mõninga vaevaga vabastas ta oma käe elusate kruustangide vahelt, mis seda muljusid, ja alustas 
jõulise komandandiga vestlust. Glenarvan oleks meelsasti oma asjus mõne sõna sekka ütelnud, kuid 

sõjamees jutustas oma elulugu ega näinud tahtvat end segada lasta. Oli tunda, et see mees oli 
Prantsusmaalt väga ammu lahkunud, sest ta ei rääkinud emakeelt enam kuigi soravalt. Kui ta polnud 
veel unustanud sõnu, siis oli ta igatahes unustanud, kuidas neid lauseks reastada. Ta kõneles umbes 
nagu Prantsuse asumaade neeger. Nagu ta külalised varsti teada said, oli Sõltumatuse fordi 
komandant tõesti prantsuse seersant, Parchappe'i kunagine kaaslane. 

Pärast 1828. aastat, mil see kindlus asutati, polnud ta sealt enam lahkunud; nüüd oli ta Argentiina 
valitsuse loaga selle komandandiks. Ta oli viiskümmend aastat vana, rahvuselt bask; tema nimi oli 
Manuel Ipharaguerre. Nagu sellest näha, oli ta sama hästi kui hispaanlane. Aasta pärast 
Argentiinasse jõudmist oli seersant Manuel astunud selle maa kodakondsusse ja Argentiina 
väeteenistusse ning nainud tubli indiaanlanna, kes praegu kasvatas kuuekuiseid kaksikuid. - Poisse 
muidugi, sest seersandi väärikas elukaaslane poleks tihanud talle tütreid kinkida. Manuel ei 
tunnustanud ühtki seisust peale sõjaväelise ja lootis kindlasti, et jumala abiga annab ta aja jooksul 
vabariigile terve kompanii noori sõdureid. 

«Nägite neid!» ütles ta. «Toredad! Head sõdurid! Jose! Juan! Miguele! Pepe! Pepe on seitsmene! 
Ei kanna oma püssi enam asjata!» 

Kuuldes, et teda kiideti, lõi Pepe oma väikesed kannad kokku ja andis au, tehes seda lapseliku 
sarmiga. 
«Ta jõuab kaugele!» lisas seersant. «Saab kord koloneliks või brigaadikindraliks!» 

Seersant Manuel oli nii vaimustatud, et võimatu oli talle vastu rääkida sõjaväelase kutse tähtsuse 
või tema sõjakale järeltulijate hiilgava tuleviku suhtes. 

Kogu see lugu kestis Thalcave'i suureks imestuseks tub- 

listi veerand tundi. Indiaanlane ei suutnud mõista, et niipalju sõnu võib välja tulla ühestainsast suust. 
Keegi ei rääkinud komandandi jutu vahele. Kuid iga seersant, isegi prantsuse seersant, peab lõpuks 
vaikima, seepärast jäi Manuelgi viimaks vait ja palus külalised oma majja. Rändajad pidid laskma 
end esitleda proua Ipharaguerre'ile, kes neile, igati hea mulje jättis. 

Lõpuks, kui kõik seersandi soovid olid täidetud, küsis ta külalistelt, mis oli nende austava tuleku 
põhjuseks. Nüüd oli paras aeg seletusi anda. Paganel jutustas prantsuse keeles teekonnast läbi 
pampade ja lõpetas küsimusega, miks indiaanlased on maalt lahkunud. 

«Ah! Kõik. . .» vastas seersant õlgu kehitades. «Tõepoolest, kõik läinud! Istume käed rüpes! Mis 
parata!» 

«Aga miks nad on läinud?» 

«Sõda.» 

«Sõda?» 

«Jah! Kodusõda. . .» 

«Kodusõda. . .?» kordas Paganel, kes tahtmatult hakkas samuti katkendlikult, «neegri kombel» 
rääkima. 

«Jah, sõda Paraguai ja Buenos Airese vahel,» vastas seersant. 

«Noh?» 

«Noh, indiaanlased kõik põhjas, kindral Florese kannul. Indiaanlased - röövlid, röövlid.» 
«Kuid kasikid?» 

«Kasikid ka.» 

«Mis! Catriel? » 

«Catrieli pole.» 

«Ja Kalfukura?» 

«Pole Kalfukurat.» 

«Ja Yanchetruz?» 

«Pole enam Y anchetruzi.» 

Need vastused tõlgiti Thalcave'ile, kes kinnitavalt pead noogutas. Tõepoolest, Thalcave kas ei 
teadnud või oli unustanud, et vabariigi kahe osa vahel käis laastav sõda, mis hiljem põhjustas 
Brasiilia vaheleastumise. Indiaanlastele on säärased kodusõjad ülikasulikud ja nad ei jätnud kasu- 
tamata nii soodsaid röövimisvõimalusi. Seersandil oli õigus, kui ta indiaanlaste pampadest 
lahkumise põhjuseks tõi kodusõja Argentiina provintside põhjapoolses osas. 

Kuid see sündmus paiskas segi Glenarvani kavatsused ning ajas nurja tema plaanid. Sest kui Harry 
Grant oli 

indiaanlaste vang, siis pidid nad olema ta kaasa viinud põhjapoolse piiri lähedusse. Kust ja kuidas 
teda veel leida? Kas teha hädaohtlik ja peaaegu kasutu otsimiskatse kuni pampade põhjapiirini? See 
oli küsimus, mille üle maksis tõsiselt nõu pidada. 

Enne aga tuli seersandile esitada veel üks tarvilik küsimus, mida major tegigi ajal, mil ta kaaslased 
nõutult vaikides üksteist silmitsesid. 
Ta küsis, kas seersant on kuulnud mõnest pampade kasikkide juures vangis olevast eurooplasest. 
Manuel mõtles mõne hetke, püüdes meenutada. 
«Jah,» ütles ta viimaks. 
«Ah!» haaras Glenarvan kinni uuest lootusest. 
Paganel, MacNabbs, Robert ja Glenarvan piirasid seersandi ümber. 


«Rääkige! Rääkige!» palusid nad ja vahtisid teda ahnete pilkudega. . 

«Mõne aasta eest,» vastas Manuel, «jah... nii. .. eurooplastest vangid. . . Kuid pole neid näinud. . .» 
«Mõne aasta eest?» ütles Glenarvan. «Te eksite. Laeva hukkumise aeg on täpselt teada. 

«Britannia» hukkus 1862. aasta juunis. . . Sellest pole möödunud kaht aastatki.» 
«Oo, rohkem, milord.» 

«Võimatu!» hüüdis Paganel. 

«Siiski. Sel ajal, kui Pepe sündis... Neid oli kaks meest. » 

«Ei, kolm!» ütles Glenarvan. 

«Kaks!» kinnitas seersant. 

«Kaks?» imestas Glenarvan. «Kaks inglast?» 

«Ei mitte,» vastas seersant. «Mis inglastest te räägite? Ei... Üks prantslane ja üks itaallane.» 

«Itaallase tapsid pärismaalased?» küsis Paganel. 

«Jah, ja hiljem sain teada. .. prantslane pääses.» 

«Pääses!» karjatas väike Robert, pilk seersandi huultele klammerdunud. 

«Jah, pääses indiaanlaste käest,» vastas Manuel. 

Kõik vaatlesid geograafi, kes meeleheitliku ilmega endale vastu laupa tagus. 

«Ah! Mõistan!» ütles ta viimaks. «Kõik on arusaadav, kõik on selge!» 

«Milles on siis asi?» küsis Glenarvan, ärritatud ja kärsitu. 

«Sõbrad,» vastas Paganel Roberti käsi pihku võttes, 

«peame leppima suure pettumusega. Oleme käinud ebaõigeid jälgi mööda! Siin pole tegemist kapten 
Grantiga, vaid minu kaasmaalasega, kelle kaaslase Marco Vazello pärismaalased tõesti tapsid. 
Prantslane viibis julmade indiaanlaste vangina mitu korda Rio Colorado mail, kuid õnnelikult 
põgenenud, tuli ta Prantsusmaale tagasi. Uskudes, et käime Harry Granti jälgedes, sattusime noore 
Guinnard'i jälgedele!» 

Sügav vaikus järgnes sellele teadaandele. Eksitus oli käegakatsutav. Seersandilt kuuldud 
üksikasjad, vangi rahvus, tema kaaslase tapmine, ta põgenemine indiaanlaste käest - kõik koos 
tõendas seda vastuvaidlematult. 

Glenarvan vaatas hämmastunult Thalcave'ile otsa. Siis võttis indiaanlane sõna. 

«Kas te pole iialgi kuulnud kolmest vangilangenud inglasest?» küsis ta prantsuse seersandilt. 
«Ei iialgi,» vastas Manuel. «Oleks Tandilis teatud. . . Ma oleksin teada saanud... Ei, seda pole 
olnud...» 

Pärast nii kindlat vastust polnud Glenarvanil Sõltumatuse fordis enam midagi teha. Seepärast 
lahkus ta oma sõpradega, olles seersanti tänanud ja mitu korda tema kätt raputanud. 

Glenarvan oli meeleheitel, nähes et ta lootused on täiesti kokku varisenud. Robert kõndis sõnatult 
tema kõrval, silmad niisked. Glenarvan ei leidnud ühtki sõna, millega teda lohutada. Paganel 
žestikuleeris, kõneldes iseendaga. Majori huuled olid kõvasti kokku pigistatud. Thalcave aga, 
indiaanlasele omase eneseuhkusega paistis piinlikkust tundvat, et oli sattunud ebaõigetele jälgedele. 
Ometi ei mõtelnud keegi talle ette heita nii vabandatavat eksitust. Mindi tagasi fondasse. 

Õhtusöök oli kurb. Muidugi ei kahetsenud keegi neist vapratest ja ennastsalgavatest meestest 
paljusid asjatuid raskusi ega ilmaaegu läbielatud ohtusid. Kuid kõik nägid, et ainsa hetkega oli 
hävinud igasugune lootus. Kas oli võimalik leida kapten Granti Sierra Tandili ja mere vahel? Ei. Kui 
mõni eurooplane oleks Atlandi ookeani rannikul indiaanlaste kätte vangi langenud, siis oleks seer- 
sant Manuel sellest kindlasti teada saanud. Selline sündmus ei oleks tähele panemata jäänud 
indiaanlastele, kes 


IGuinnard,M.A. on ajalooline isik, õpetlane, kes tõepoolest oli indiaanlaste käes vangis 

kaubitsesid Tandili ja Carmeni vahel, Rio Negro suudmes. Argentiina tasandikul kaubitsejad teavad 
kõike ja räägivad kõigest. Seega polnud muud teha kui viivitamata minna «Duncanile», Medano 
neeme juures kindlaksmääratud kohtumispaigale. 

Vahepealoli Paganel küsinud Glenarvanilt dokumendi, mida usaldades nende otsingud olid nii 
õnnetult nurjunud. Ta luges seda varjamatu vihaga. Ta katsus leida sellele uut tõlgitsust. 

«Dokument on ometi väga selge!» kordas Glenarvan. «See annab kõige täpsemaid teateid kapten 
Granti laevaõnnetuse ja tema vangisoleku paiga kohta!» 

«Ei!» vastas geograaf ja lõi rusikaga lauale. «Sada korda ei! Kui Harry Granti pole pampades, siis 
pole teda Ameerikas. Ent see dokument peab ütlema, kus ta asub, ja, ütlebki, mu sõbrad, või ma ei 
ole Jacgues Paganel!» 


XXII UPUTUS 


Sõltumatuse fort asub Atlandi ookeanist 150 miili kaugusel. Ettenähtamatuid ja kindlasti 
ebatõenäolisi viivitusi arvestamata pidi Glenarvan nelja päevaga jõudma «Duncani» juurde. Kuid ta 
ei saanud leppida mõttega, et tuleb laevale tagasi ilma kapten Grantita ja et otsimine on eba- 
õnnestunud. Järgmisel päeval ei mõtelnudki ta veel anda käsku teeleminekuks. Major oli see, kes, 
määranud edaspidise marsruudi, laskis hobused saduldada ja toidutagavara täiendada. Tänu tema 
agarusele hakkas väike salkkond kell kaheksa hommikul Sierra Tandili rohtunud selj akuid mööda 
alla laskuma. 

Glenarvan sõitis sõna lausumata Roberti kõrval; tema julge ja otsustav iseloom ei lasknud tal 
rahulikult leppida sellise nurjumisega; ta süda tagus ja pea hõõgus. Paganel, ärritatud ebaõnnest, 
käänas dokumendi sõnu igat moodi, et leida neist uut mõtet. Vaikiv Thalcave jättis enda juhtimise 
Thauka hooleks. Alati enesekindel major täitis vankumatult oma kohust, nagu inimene, kellest 
pettumused jagu ei saa. Tom Austin ja mõlemad madrused jagasid oma isanda muret. Kui kord arg 
jänes nende ees üle sierra tee 

raja jooksis, vaatasid ebausklikud šotlased teineteisele otsa. 
«Halb enne,» ütles Wilson. 

«Šoti mägismaal küll,» täpsustas Mulrady. 

«Mis mägismaal halb, pole siingi parem,» ütles Wilson õpetlikult. 

Lõuna paiku jõudsid rändurid üle Sierra Tandili ja olid nüüd jälle avaral lainjal tasandikul, mis 
ulatus päris mereni. Igal sammul niisutasid selgeveelised ojad seda viljakat ümbrust ja kadusid eemal 
kõrgesse rohtu. Maapind muutus pikapeale täiesti horisontaalseks, nagu ookean pärast tormi. 
Viimased Argentiina pampade mäed olid jäänud seljataha. Hobused sammusid mööda monotoonse 
preeria kaugele ulatuvat rohuvaipa. 

Ilm oli siiani ilus olnud. Kuid sel päeval hakkas taevas rahutust tekitavat ilmet võtma. Eelmiste 
päevade kõrge temperatuuri mõjul tekkinud auruhulgad olid tihenenud paksudeks pilvedeks ja 
ähvardasid paduvihmaga. Pealegi oli selle maakoha kliima Atlandi ookeani läheduse ja peaaegu 
alatise idatuule tõttu eriti niiske. Seda tõendas ka siinse maa viljakus, karjamaade lopsakus ja rohu 
sinakas värvitoon. Vähemasti sellel päeval suured pilved end tühjaks ei puistanud ja õhtul peatusid 
hobused pärast nobedat neljakümnemillist teekonda sügavate, veega täitunud looduslike kra:avide 
kaldal. Puudus igasugune peavari. Pontšod telkideks ning vaipadeks, uinusid nad ähvardava taeva 


all. Õnneks piirdus seekord kõik ainult ähvardusega. 

Järgmisel päeval, sedamööda kuidas tasandik madaldus, muutus pinnavee lähedus aina 
tunduvamaks; niiskust immitses igast maa urbest. Varsti hakkas rändajate teele sattuma suuri tiike, 
ühed olid juba sügavad, teised aga alles tekkimisel. Kuni tegemist oli vaid kindlapiirdeliste ja vee- 
taimedest vabade veekogudega, said hobused neist hõlpsasti läbi. Raskem oli üle pääseda liikuvaist 
mädasoodest ehk «pengaanodest», mis kõrgesse rohtu ummistunult vaevalt silma torkasid, nii et ohtu 
märgati alles siis, kui oli hilja. 

Need mülkad olid kindlasti juba enam kui ühele elusolendile saatuslikuks saanud. Kord oli Robert 
teistest pool - miili ette ratsutanud ja tuli tuhatnelja tagasi, karjudes: 

«Härra Paganel! Härra Paganel! Sarvede mets!» 
«Mis?» imestas õpetlane. «Sa leidsid sarvede metsa?» 

«Jah! Jah! Vähemalt sarvede võsa.» 
«Sarvede võsa! Näed und, mu poiss,» ütles Paganel õlgu kehitades. 

«Ma ei näe und,» vastas Robert. «Küllap näete ise! Kummaline maa! Siin külvatakse sarvi ja need 
kasvavad nagu rukis! Tahaksin saada nende seemet.» 

«Ta räägib päris tõsiselt,» ütles major. 

«Jah, härra major, küll te näete.» 

Robertil oli õigus. Varsti jõutigi määratu sarvedevälja ette. Korrapäraste vahedega kerkisid 
maapinnast sarved, nii kaugele kui silm ulatus nägema. See oli tõeline sarvede võsa, madal ja tihe, 
kuid ikkagi kummaline. 

«Noh?» küsis Robert. 

«See on alles imelik,» pomises Paganel indiaanlase poole pöördudes ja teda küsitledes. 

«Sarved tulevad maa seest,» ütles Thalcave, «kuid härjad on sarvede all.» 

«Mis!» hüüatas Paganel. «Kas terve kari on vajunud sellesse mutta?» 

«Jah,» ütles patagoonlane. 

Tõesti oli määratu kari leidnud siin oma otsa. Sajad härjad olid külg külje kõrval tohutusse 
soomülkasse lämbudes hukkunud. Seda juhtub mõnikord Argentiina tasandikul, ja indiaanlast see ei 
üllatanud. See oli hoiatus, mida tuli arvestada. Mindi ringi ümber määratu hekatombi E mis oleks 
rahuldanud vanaaja kõige nõudlikumaidki jumalaid. Tunni aja pärast oldi sarvedeväljast kahe miili 
kaugusel. 

Thalcave uuris teatava murega olukorda, mis tundus talle ebatavaline. Ta peatus sageli ja tõusis 
jalustes püsti. Pikk kasv võimaldas tal vaadata üle avara maa-ala, aga et ta ei näinud midagi, mis 
oleks võinud selgust tuua, jätkas ta jälle liikumist. Miili võrra kaugemale jõudnud, peatus ta uuesti, 
pöördus siis otsesihist kõrvale ja tegi mõnemillise haagi, liikudes kord põhja, kord lõuna poole. Siis 
tuli ta salkkonna ette oma kohale tagasi, kuid ei ütelnud, mis ta lootis või mida kartis. See sageli 
korduv käänakute tegemine ärritas Paganeli ja tegi Glenarvani rahutuks. Seepärast paluti geograafi, 
et ta indiaanlaselt põhjust küsiks. Seda see otsekohe tegigi. 

Thalcave vastas, et teda panevat imestama tasandiku 


1 Hekato mb- muistne suur ohvritalitus. 

veerohkus. Tema teada ei olevat sestsaadik, kui tema juhiametit peab, ta jalad nii märga maad 


tallanud. Isegi suurte vihmade ajalolevat Argentiina tasandikul alati käidavaid kohti. 
«Mis võiks olla järjest suureneva niiskuse põhjuseks?» uuris Paganel. 


«Ma ei tea,» vastas indiaanlane, «ja kui ma teaksingi. . .» 

«Kas sierrade jõed ei või vahel vihmade mõjul üle kallaste tulla?» 

«Mõnikord küll.» 

«Võib-olla nüüdki?» 

« Võib-olla!» ütles Thalcave. 

Paganel pidi rahulduma selle pooliku vastusega ja teatas Glenarvanile oma vestluse sisu. 

«Mida soovitab Thalcave?» küsis Glenarvan. 

«Mis teha?» küsis Paganel patagoonlaselt. 

«Ruttu edasi minna,» vastas indiaanlane. 

Seda nõu oli kergem anda kui teostada. Hobused väsisid kiiresti, kõndides nii ebakindlal, kapjade 
alllibiseval maapinnal, mis aina märjemaks muutus. Seda tasandikuosa võis võrrelda määratu nõoga, 
kuhu igast küljest pealetungiv vesi ruttas kokku kogunema. Seepärast oli vaja viibimata välja jõuda 
nõost, mis uputuse korraloleks jalamaid järveks muutunud. 

Kiirendati sammu. Kuid polnud veel küllalt lompidest, milles hobused sumpasid; kella kahe ajal 
avanesid taevaväravad ja troopikavihm hakkas koskedena alla langema. Niisuguses olukorras oli 
kõige õigem võtta kõike filosoofilise rahuga. Polnud ühtki võimalust pääseda sellest uputusest. 
Pontšod nõretasid veest; kübaratelt jooksis vett nagu katuselt, mille veetorud on ummistunud; pükste 
karusnahksed äärised näisid nagu veenirekestest koosnevat. Uppudes porri, mida hobused iga 
kabjalöögiga maast üles paiskasid, ratsutasid teelised kahekordse, maast ja taevast korraga tuleva 
valangu all. 

Läbimärgadena, puruväsinult ja külmast lõdisedes jõuti niiviisi õhtul õige viletsa rantšo juurde. 
Ainult väga vähenõudlikud inimesed võisid sellele anda peavarju nime, ainult meeleheitel olevad 
reisijad võisid sinna ulualla minna. Kuid Glenarvanil ja tema kaaslastel polnud valida. Nad 
kägardusid sellesse hüljatud hurtsikusse, millesse isegi vaene pampade indiaanlane poleks tahtnud 
öömajale 

jääda. Suure vaevaga süüdati hädine rohutuli, mis andis rohkem suitsu kui sooja. Väljas märatsesid 
vihmaiilid ja läbi pehkinud õlgkatuse imbusid veenired. Tuli oleks juba paarikümnel korral 
kustunud, kui Mulrady ja Wilson poleks vee pealetungi vastu võidelnud. Kehvapoolne ja lahja 
õhtusöök oli õige kurb. Puudus isu. Ainult major sõi isukalt niisket kuivatatud liha ega jätnud oma 
osast midagi järele. Külmavereline MacNabbs ei lasknud end olukorrast mõjutada. Paganel aga, 
nagu prantslane kunagi, katsus naljatada. Ent see oli asjatu katse. 

«Minu naljatused on märjaks saanud,» ütles ta, «nad ei taba enam märki!» 

Kõige õigem selles olukorras oli magada, sest igaüks katsus unes hetkekski kõik raskused 
unustada. Öö kujunes halvaks; seinaplangud raksusid nagu murduda tahtes, majake võnkus 
tuulepuhangute käes, ähvardades iga iili puhul lendu tõusta. Önnetud hobused hirnusid kaeblikult 
väljas, kus neil polnud ühtki kaitset taeva halastamatuse vastu. Kuid ka nende isandad viletsas 
hurtsikus ei kannatanud vähem. Siiski sai uni neist võitu. Robert sulges esimesena silmad ja laskis 
pea lord Glenarvani õlale vajuda, ning varsti magasid kõik majakeses olijad jumala kaitse all. 

Näis, et jumal valvas hästi, sest öö möödus õnnetusteta. Rändajad äratas Thauka. Alati valvas 
hobune hirnus väljas ja tagus kabjaga kõvasti vastu onni seina. Ta oskas vajaduse korral Thalcave'i 
asemel teeleminekuks käsku anda. Et temale juba nii palju võlgneti, kuulati ta käsku ja hakati 
minema. Vihma sadas vähem, kuid tihke savine pinnas ei lasknud vett läbi, mistõttu loigud, lodud ja 
tiigid üle kallaste valgusid, moodustades tohutuid salakavala sügavusega «banaadosid». Kaarti 
uurides mõtles Paganel õigusega, et Rio Grande ja Rio Vivarota, kuhu harilikult voolasid selle 
tasandiku veed, pidid olema mitme miili laiuseks veekoguks ühinenud. 

Äärmiselt kiire edasiliikumine muutus hädavajalikuks. Kaaluloli kogu rändajate rühma pääsemine. 


Kus leida peavarju, kui uputus suureneb? Määratul avaral silmapiiril polnud näha ainustki kõrgemat 
kohta, ja sel ühetasasel lagendikul võis vesi uputuse korral tõusta väga kiiresti. 

Ratsanikud ajasid hobused tuhatnelja jooksma. Thauka püsis endiselt teiste ees. Vees sumades 
vääris ta merihobu nime rohkem kui võimsate loibadega kahepaiksed, sest ta 

tegi hüppeid, nagu oleks ta oma loomulikus keskkonnas. 

Hommikul kella kümne paiku näis Thauka.äkki äärmiselt erutatud olevat. Ta pööras sageli pead 
lõunapoolsete tasandike poole, hirnus pikalt ja tõmbas värsket õhku sügavalt sõõrmetesse. Ta ajas 
ennast ägedasti tagumistele jalgadele. Thalcave'il, keda küll hobuse hüpped ei suutnud sadulast maha 
paisata, oli raske teda vaos hoida. Suuraudade tahapoole kiskumisest segunes vaht hobuse suu- 
nurkades verega, ja siiski ei rahunenud tuline loom. Tema isand tundis, et vabakslastuna põgeneks ta 
põhja poole nii kiiresti kui jalad kannaksid. 

«Mis Thaukal õieti on?» küsis Paganel. «Ehk on teda kaanid hammustanud, Argentiina vetes on 
need õige aplad?» 

«Ei,» vastas indiaanlane. «Kardab ta siis mingit ohtu?» 

«Jah; ta aimab ohtu.» «Missugust?» 

«Ma ei tea.» 

Kui silm veel ei märganud ohtu, mida Thauka aimas, siis võis vähemalt kõrv seda juba kuulda. 
Kaugelt silmapiiri tagant kostis tumedat müha, mis sarnanes meretõusu kohinaga. Niiske, veetolmu 
kandev tuul puhus hooti: linnud, põgenedes tundmatu loodusnähtuse eest, lendasid tulise kiiruga; 
poole sääreni vees sumavad hobused hakkasid tundma voolu olemasolu. 

Varsti kuuldus lõunast poole miili kauguselt kohutavat kära - ammumist, hirnumist, määgimist - ja 
nähtavale ilmusid määratud loomakarjad. Küll kukkudes, küll jälle jalule tõustes ning edasi tormates 
põgenes kohkunud loomade juhuslik kari kohutava kiirusega. Vaevalt oli võimalik eraldada üksikuid 
loomi veekeerises, mida tekitas nende jooks. Sada kõige suuremat vaala poleks ookeani vett suurema 
hooga lainetama pannud. 

«Anda, anda!»' kisendas Thalcave kõmiseva häälega. «Mis on?» küsis Paganel. 
«Uputus! Uputus!» vastas Thalcave ja pööras hobust kannustades põhja poole. 
«Uputus!» hüüatas Paganel, ja ta kaaslased kihutasid tema kannul Thaukale järele. 
Oligi aeg. Viie miili kauguselt lõunast kerkis võimas 


1 Ruttu, :ruttu! 

tõusuvee voog tasandikule ja muutis selle ookeaniks. Pikk rohi kadus nagu niitjate ees. Veevool 
kiskus mimoosipuhmaid juurtega üles, viis kaasa ja moodustas neist ujuvaid saarekesi. Veemass 
tungis võimukalt edasi. Polnud kahtlust, et vesi oli purustanud pampade suurte jõgede vahelised 
tõkked; võib-olla ühinesid põhjast tulevad Colorado ja lõunast tulevad Rio Negro veed ühises 
jõesängis. 

Veetõus, mille tulekut Thalcave oli ennustanud, lähenes võidusõiduhobuse kiirusega. Rändajad 
põgenesid selle eest nagu tormist tagaaetav pilv. Asjata otsisid nende silmad varjupaika. Taevas ja 
vesi sulasid silmapiiril ühte. Hädaohust ülierutatud hobused otsekui lendasid edasi, ratsanikud 
suutsid vaevalt sadulas püsida. Glenarvan vaatas sageli taha. 

« Vesi saab meid kätte,» mõtles ta. 

«Anda, anda!» karjus Thalcave. 

Ja õnnetuid loomi kihutati veel suuremale kiirusele. 

Mööda kannustest purustatud külgi nirises veri punaste niidikestena vette. Hobused komistasid 


maapinna lõhedes. Nende jalad takerdusid veealuses rohus. Nad kukkusid. Neid sunniti jalule 
tõusma. Nad kukkusid uuesti ning jälle pidid nad jalule tõusma. Vesi tõusis silmanähtavalt. Pikad 
lained ennustasid lähenevat veekeerist, mille vahutav pea voogas kahe miili kaugusel. Veerand tundi 
kestis meeleheitlik võitlus kohutava loodusjõu vastu. Põgenikud ei teadnud isegi, kui palju maad nad 
olid edasi kihutanud, kuid nende kiirust arvestades pidi seda olema hea hulk. Nüüd liikusid hobused, 
rinnuni vees, edasi üksnes suuri vaevu. Glenarvan, Paganel, Austin - kõik uskusid, et nad on 
kadunud ja surevad õnnetute merehädaliste surma. Hobuste jalge alt hakkas maapind kaduma, kuue 
jala sügavune vesi ähvardas nad uputada. Sulg tõrgub kirjeldamast veetõusu võimusesse sattunud 
kaheksa mehe hirmsat ahastust. Nad tundsid, et olid võimetud võitlema loodusjõudude vastu, mille 
jõud nende omast üle käis. Pääsemine ei olenenud enam nendest. 

Viis minutit hiljem kadus hobustel maapind jalge alt. Ainult võimas veevool kandis neid veel 
edasi, vist küll kahekümnemiilise kiirusega, mis võrdus nende kiireima kapakuga. 
Tundus, et pole mingit lootust pääsemiseks, kui kuuldi majorit hüüdvat: 
«Puu!» 


156 


«Puu?» hüüdis Glenarvan. 

«Ees, ees!» vastas Thalcave. 

Ja ta viipas käega kaheksasaja sülla kaugusel põhja pool paistvale hiiglaslikule pähklipuule, mis 
üksildasena veest välja kerkis. 

Kaaslasi ei tarvitsenud ergutada. Iga hinna eest tuli jõuda selle puuni, mis nii ootamatult neile abi 
pakkus. Hobused kahtlemata ei jõuaks puuni, kuid inimesed vähemalt võiksid pääseda. Vool kandis 
neid. Sel hetkel hirnatas Tom Austini hobune tumedalt ja kadus. Jalustest vabanenud ratsanik häkkas 
ujuma. 

«Haara mu sadulast kinni!» hüüdis talle Glenarvan. «Tänan, kõrgeausus,» vastas Tom Austin, «mu 
kätes on veel jõudu.» 

«Sinu hobune, Robert?» küsis Glenarvan noorelt Grantilt. .. 

«Ta liigub, milord, ta liigub! Ta ujub nagu kala!» 

«Tähelepanu!» ütles major tugeva häälega. 

Vaevalt oli ta seda ütelnud, kui saabus määratu laine. Kohutav, neljakümne jala kõrgune voog viskus 
hirmsa mürinaga põgenejate peale. Inimesed ja hobused kadusid vahukeerisesse, mitme miljoni 
tonni raskune metsik veehulk veeretas neid. Kui voog möödus, kerkisid inimesed veepinnale ja 
loendasid üksteist kähku; hobused aga olid igaveseks kadunud peale Thauka, kes oma peremeest 
kandis. 

«Julgust! Julgust» kordas Glenarvan, ühe käega Paga.neli hoides, teisega ujudes. 

«Pole viga, kuidagi läheb!» vastas auväärt teadlane. «Ma pole isegi pahane. . .» 

Mille üle ta polnud pahane? Seda ei saadud iialgi teada, sest õnnetu mees oli sunnitud lause lõpu 
alla neelama koos poole toobi mudase veega. Major liikus rahulikult edasi nii korrapäraselt ujudes, 
etiga ujumisõpetaja oleks temaga rahule jäänud. Madrused solistasid nagu delfiinid koduses 
elemendis. Robert hoidis Thauka lakast kinni ja laskis ennast vedada. Thauka läbis vett toreda 
hoogsusega, vaistlikult ujudes puu poole, kuhu neid ka veevool kandis. 

Puu oli nüüd kõigest kahekümne sülla kaugusel. Mõne hetke pärast oli kogu salkkond puu juures 
ja õnneks, sest ilma selle pelgupaigata poleks olnud mingit pääsemislootust ja oleks tulnud hukkuda. 
Vesi oli tõusnud kohani, kust algasid esimesed oksad. 

Nii oli okstest kinni haarates kerge puule ronida. Thalcave jättis oma hobuse vette ja ronis poisikest 
kandes esimesena okstele. Varsti olid väsinud ujujad tema võimsate käsivarte abil kindlasse kohta 
toimetatud. Kuid voolust kaasakistud Thauka eemaldus aegamööda. Ta käänas oma targa pea 


peremehe poole, raputas pikka lakka ja kutsus teda himudes. 

«Sa jätad ta hätta!» ütles Paganel Thalcave'ile. «Mina?» hüüatas indiaanlane. 

Ja keerlevasse vette sukeldudes tuli ta uuesti nähtavale kümne sülla kaugusel puust. Mõne hetke 
pärast haaras ta käega Thauka kaela ümbert ja hobune ning hobuse omanik eemaldusid koos 
põhjapoolse uduse silmapiiri suunas. 


XXIII ELATAKSE LINDUDE KOMBEL 


Puu, mille okstel Glenarvan ja tema kaaslased varju leidsid, sarnanes pähklipuuga. Sel oli pähklipuu 
läikiv lehestik ja ümmargune võra. Tegelikult oli see «ombu», mis Argentiina tasandikel üksikult 
siin-seal kasvab. See määratu suure jändriku tüvega puu ei ole maa küljes kinni mitte üksnes oma 
jämedate juurte, vaid peale selle veel tugevate võsudega, mis teda kõige kindlamalt paigale kin- 
nitavad. Seepärast ta oligi tõusuvee pealetungile vastu pannud. . 

Ombu oli umbes sada jalga kõrge ja võis varju heita kuuekümnesüllasele maa-alale, Kogu 
oksastik tugines kolmele jämedale peaharule, mis kuue jala jämedusest tüvest välja hargnesid. Kaks 
peaharu tõusid peaaegu ristloodis üles, kandes määratut lehekrooni, mille ristlevad, segunevad ja 
üksteisest läbipõimuvad oksad moodustasid otsekui korvipunuja käega põimatud tiheda peavarju. 
Kolmas oks seevastu kasvas mühisevate voogude kohal peaaegu horisontaalselt ja tema alumised 
lehed ulatusid juba vette. Oks moodustas nagu ookeanist ümbritsetud rohelise saare esiletungiva 
neeme. Hiiglapuu okstel leidus ruumi küllaldaselt: sõõrina kasvavas lehestikus oli suuri tühemikke, 
tõelisi harvikuid. Õhku oli külluses, värskust kõikjal. Nähes neid oksi oma arvu tui d oksakesi 
pilvedeni tõstvat, parasiteerivaid väänkasvusid, mis neid üksteise külge 

köitsid, ja päikesekiiri, mis libisesid läbi lehestiku, oleks õigusega võinud öelda, et ombu tüvi kandis 
üksipäini tervet metsa. 

Kui põgenikud ilmusid, tõusis terve linnuriik kõrgematele okstele, kisaga protestides häbematu 
sissetungi vastu. Linde, kes samuti olid varju otsinud üksiku ombu ladvas, oli sadu: musträstaid, 
kuldnokki, isaakasid, hilgeerosid, kõige rohkem aga helkivaid värviküllaseid koolibreid. Kui 
koolibrid lendu tõusid, siis näis, nagu oleks tuulepuhang puult kõik õied lendu viinud. 

Selline oli Glenarvani väikese salga varjupaik. Noor Grant ja nobe Wilson olid vaevalt puu otsa 
jõudnud, kui juba ruttasid ronima ülemiste oksteni, kus pistsid pea läbi lehekupli. Siit kõrgelt avanes 
lai vaateväli. 

Uputusest tekkinud ookean ümbritses neid igalt poolt: nii kaugele kui pilk ulatus, polnud näha 
selle piire. ühtki puud ei kerkinud vetelagendikust; ainsana keset ääretut vett seisis ombu, lainetuses 
vabisedes. Kaugel eemal, lõunast põhja poole liikudes, kandis veevool maast väljajuuritud 
puutüvesid, murtud oksi, purustatud rantšode õlgkatuseid, elumajade küljest lahtikistud palke, 
uppunud loomade laipu, veriseid nahku. Vappuva puu otsas liikus edasi terve möirgav 
jaaguariperekond, küüntega oma hapra parve külge klammerdudes. Veel kaugemal köitis Wilsoni 
tähelepanu peaaegu nähtamatu must täpp. See oli Thalcave ja tema truu Thauka, nad kadusid 
kaugusesse. 

«Thalcave, sõber Thalcave!» karjatas'Robert, kätt vapra patagoonlase suunas sirutades. 
«Küllap ta pääseb, noorhärra Robert,» vastas Wilson. 
«Läki kõrgeaususe juurde.» i 

Hetke pärast laskusid Robert Grant ja Wilson mööda kolme oksakorrust allapoole puu tüvele. Seal 
istusid Glenarvan, Paganel, major, Austin ja Mulrady - kes kaksiratsi, kes kükakil, nii kuidas 
kellelegi parem tundus. Wilson andis aru sellest, mis puuladvas oli nähtud. Kõik jagasid tema 
arvamust Thalcave'i suhtes. Kahtlusi tekitas ainult küsimus, kas Thalcave päästab Thauka või 


päästab Thauka Thalcave'i. Ombu külaliste seisukord oli vaieldamatult hullem. Puu pidas küll voolu 
jõule vastu, kuid kerkiv vesi võis tõusta kõrgemate oksteni, sest maapinna madalus selles 
tasandikuosas moodustas sügava veemahuti. Seepärast oli Glenarvani esimeseks mureks tärkmete 
tegemine, et nende märkide varal mõõta veeseisu. Veetase oli 

nüüd püsiv ja näis olevat oma kõrgeima astme saavutanud... Seegi oli juba rahustav. 

«Mis me nüüd tegema hakkame?» küsis Glenarvan. «Kohendame oma pesa!» vastas Paganel 
lõbusalt. «Kohendame oma pesa?» küsis Robert. 

«Muidugi, mu poiss. Ja elame lindude moodi, sest me ei saa elada kalade elu.» 

«Väga hea,» ütles Glenarvan. 

«Aga kes meid söödab?» 

«Mina,» vastas major. 

Kõigi pilgud pöördusid MacNabbsi poole. Major istus mõnusasti kahest painduvast oksast 
moodustunud looduslikus tugitoolis; käes hoidis ta märgi, kuid tugevasti täidetud moonakotte. 

«Ah, MacNabbs!» hüüatas Glenarvan. «Niisugune te olete! Mõtlete kõigele, isegi olukordades, 
kus on lubatud kõike unustada.» 

«Kui me juba otsustasime mitte uppuda,» vastas major, «siis ometi mitte selleks, et nälga surra.» 
«Mina oleksin sellele mõelnud,» ütles Paganel naiivselt, «ainult et .ma olen kole hajameelne.» 
«Jamida need kotid sisaldavad?» küsis Tom Austin. 

«Seitsme mehe kahe päeva toidu,» vastas MacNabbs. 

«Hüva,» ütles Glenarvan. «Loodan, et suurvesi kahekümne nelja tunni jooksul küllaldaselt alaneb.» 
«Või et meil avaneb võimalus kindlale maale tagasi minna,» tähendas Paganel. 

«Niisiis on meie esimene kohus hommikust süüa,» ütles Glenarvan. 

«Kui oleme end kuivatanud,» tähendas major. 

«Kust me tuld saame?» küsis Wilson. 

«Teeme muidugi,» vastas Paganel. 

«Kus?» 

«Tüve tipus!» 

«Millest?» 

«Kuivanud okstest, mida me puu küljest murrame.» 

«Aga kuidas me nad põlema süütame?» päris Glenarvan. 

«Meie tael on nagu märg käsn.» 

«Saame selletagi hakkama!» vastas Paganel. «Pisut kuiva sammalt, üks päikesekiir, minu 
pikksilma lääts, ja te näete, missuguse toreda tule ma teen! Kes läheb metsast puid tooma?» 
«Mina!» hüüdis Robert. 

Ja oma sõbra Wilsoni saatel kadus ta oksatihnikusse 

nagu noor kass. Nende äraoleku ajal leidis Paganel küllaldase hulga kuiva sammalt. Päikesekiire 
püüdis ta hõlpsalt, sest päike paistis väga heledasti; läätse abil süütas ta ombu peaokste 
hargnemiskohal niiskete lehtede kihile asetatud sambla ilma suurema vaevata. See oli looduslik 
kolle, kust polnud karta mingit tuleohtu. Varsti tulid Robert ja Wilson tagasi ning tõid kandami. 
kuivanud oksi, mis põleva sambla peale visati. Et tõmbust tekitada, astus Paganel kolde kohale, 
pikad jalad araablaste kombel harali; kiiresti kükakile laskudes ja jälle tõustes hakkas ta oma 
pontšoga tugevat tuult lehvitama. Puud süttisid põlema ja varsti tõusis improviseeritud koldes ilus 
vuhisev tulelõke. 


Igaüks kuivatas oma riideid nagu kellelegi meeldis; okstesse riputatud pontšod hõljusid tuules. Siis 
söödi hommikueinet, kuid annuseid piirates, sest tuli mõelda ka homsele; määratu veemahuti võis 
ehk tühjeneda aeglasemalt kui Glenarvan lootis, söögitagavara oli aga õige väike. Ombu ei 
kasvatanud mingit vilja. Õnneks võis tema okstelt, tänu arvukaile pesadele, hankida suure hulga 
värskeid mune, rääkimata sulekandjaist endist. 

Neid võimalusi ei tohtinud kasutamata jätta. Et oli ette näha pikemat siinviibimist, tuli nüüd end 
mugavamalt sisse seada. 

«Kuna köök ja söögituba on alumisel korrusel,» ütles Paganel, «siis magama seame end teisee 
korrusele. Maja on avar, üür pole kallis - nii et kitsikuses ei tarvitse elada. Näen seal ülal loomulikke 
hälle, milles võime magada nagu parimates voodites, kui end puu külge kinni seome. Meil pole 
midagi karta, ja pealegi jääme kordamööda valvele. Arvult on meid nii palju, et saaksime jagu 
igasugustest loomadest ja ka indiaanlastest, kui nad paatidel meid ründavad.» 

«Puuduvad ainult relvad,» ütles Tom Austin. 

«Minul on mu revolvrid alles,» ütles Glenarvan. 

«Ja minul minu omad,» ütles Robert. 

«Mis on neist kasu,» küsis Tom Austin, «kui härra Paganelil pole võimalust püssirohtu valmistada?» 
«Pole vajagi,» tähendas MacNabbs ja näitas täidetud püssirohusarve. 

«Kust te selle saite, major?» küsis Paganel. 

«Thalcave'ilt. Ta arvas, et meil võiks seda vaja minna, ja andis selle mulle, enne kui ta Thaukale appi 
ruttas.» 


162 


«Suuremeelne ja vapper indiaanlane!» hüüatas Glenarvan. 
«Jah,» vastas Tom Austin, «kui kõik patagoonlased on niisamasugused, siis au ja kiitus 
Patagooniale.» 

«Palun hobust mitte unustada!» ütles Paganel. «Ta kuulub patagoonlase juurde, ja ma loodan väga 

neid jälle koos näha nii, nagu nad lahkusid - hobune meest kandmas.» 

«Kui kaugel oleme Atlandi ookeanist?» küsis major. 

«Kõige rohkem neljakümne miili kaugusel,» vastas Paganel. «Ja nüüd, mu sõbrad, kuna igaüks võib 
teha mis tahab, siis palun luba teie juurest lahkuda. Otsin endale seal ülal vaatluskoha, uurin 
pikksilma abil maapealseid asju ning teatan neist teile.» 

Õpetlasele jäeti tegevusvabadus; väga osavalt vinnas ta end oksalt oksale ja kadus lehestiku tiheda 
eesriide taha. Tema kaaslased hoolitsesid magamisasemete korraldamise eest ja valmistasid endile 
voodid. Seda teha polnud raske ning see ei kestnud kaua, polnud vaja vaipu kloppida ega mööblit 
nihutada, ja varsti tulid kõik tagasi oma kohtadele tuleaseme ümber. Vesteldi, kuid mitte enam 
käesolevast seisukorrast, mida tuli kannatlikult taluda. Kõnelus keerles jällegi kapten Granti ümber. 
See oli ammendamatu teema. Kui suurvesi alaneks, oleksid rändajad vähem kui kolme päeva pärast 
«Duncanil» tagasi. Kuid Harry Granti ja tema kaht madrust, neid õnnetuid merehädalisi, poleks 
nendega kaasas! Näis koguni, et pära:ot säärast äpardust,. pärast asjatut teekonda läbi Ameerika oli 
lootus neid leida jäädavalt kadunud. Kuhu suunduda uutele otsingutele? Milline oleks leedi Helena 
ja Mary Granti südamevalu, kuuldes, et tulevik ei jäta neile enam mingit lootust! 

«Vaene õde!» ohkas Robert. «Meie jaoks on kõik kadunud!» 

Esimest korda ei leidnud Glenarvan ühtki lohutavat sõna. Missugust lootust võis ta poisikesele 
anda? Kas ei olnud ta täpselt jälginud pudelist leitud dokumendi näpunäiteid? 

«Ja ometi,» ütles ta, «pole 37. laiuskraadi asjata mainitud! Ükskõik, kas see käib laeva 
hukkumiskoha või Harry Granti vangisoleku paiga kohta, - igatahes pole see paljas oletus, tõlgitsus, 
aimus. Lugesime seda iseendi silmadega.» 

«See kõik on õige, kõrgeausus,» vastas Tom. Austin, «aga ometi ei andnud meie otsingud 


tulemusi.» 

«See ongi ärritav ja paneb meelt heitma.!» hüüdis Glenarvan. 

«Ärritav küll, kui soovite,» vastas MacNabbs rahulikult, «kuid mitte meeleheitele viiv. Just 
sellepärast, et meil on tegemist vaieldamatu 37. paralleeliga, peame viimse võimaluseni käima selle 
juhise järgi.» 

«Mis te tahate sellega öelda?» küsis Glenarvan. «Mis me võiksime teie arvates veel teha?» 

«Midagi väga lihtsat, armas Edward. Kui oleme jälle laeval, siis pöörame laevanina itta ja jälgime 
37. laiuskraadi kas või oma lähtekohani, kui tarvis.» 

«Kas arvate siis, et mina pole sellele mõtelnud, MacNabbs?» vastas Glenarvan. «Olen! Sada 
korda! Aga mida me võime sellest loota.? Lahkuda Ameerika mandrist kas ei tähenda see lahkumist 
sellest kohast, mille Harry Grant ise kätte juhatas: Patagooniast, mida dokumendis nii selgesti on 
nimetatud?» 

«Kas tahate siis uuesti alustada oma otsinguid pampades, kuigi olete veendunud, et «Britannia» 
hukkumine ei toimunud ei Vaikse ega Atlandi ookeani rannikul?» küsis major. 

Glenarvan ei vastanud. 

«Nii nõrk kui olekski lootus Harry Granti leida mööda nimetatud laiuskraadi edasi minnes, kas ei 
peaks me siiski katset tegema?» .. 

«Ma ei ütle ei...» vastas Glenarvan. 

«Ja teie, mu sõbrad,» lisas major meremeeste poole pöördudes, «kas jagate minu arvamust?» 
«Täiesti,» vastas Tom Austin, kuna Mulrady ning Wilson nõusoleku märgiks pead noogutasid. 

«Kuulake mind, mu sõbrad,» sõnas Glenarvan pärast hetkelist mõtlemist; «kuula hästi, Robert, 
sest see on tõsine kõnelus. Ma teen kõik, mis vähegi võimalik, et kapten Granti leida. Olen seda 
tõotanud, ja kui vaja, pühendan selleks kogu oma elu. Terve Šotimaal ühineb minuga, et päästa 
vaprat meest, kes end kodumaa eest ohverdas. Ka mina mõtlen, et olgu lootus ükskõik kui väike - me 
peame reisima ümber maakera mööda 37. laiuskraadi. Ja ma teen seda. Kuid lahendust ei nõua mitte 
see küsimus, vaid teine, palju tähtsam, ja nimelt: kas peame otsustavalt ja nüüd kohe lõpetama oma 
otsingud Ameerika mandril?» 

Kategooriliselt esitatud küsimus jäi vastuseta. Keegi ei julgenud sõna võtta. 

«Noh?» pöördus Glenarvan otse majori poole. 

«Mu kallis Edward,» vastas MacNabbs, «teile hic et nunc! vastates võtaksin enda peale küllaltki 
suure vastutuse. Asi nõuab järelemõtlemist. Kõigepealt tahan teada, milliseid maid läbib 
kolmekümne seitsmes lõunapoolne laiuskraad. » 

«See puutub juba Paganelisse,» vastas Glenarvan. «Siis küsime temalt.» Maateadlast polnud enam 
ombu tiheda lehestiku tagant näha. Tuli teda hõigata. 

«Paganel! Paganel!» hüüdis Glenarvan. 

«Siin,» kostis taevast tulev hääl. 

«Kus te olete?» 

«Oma tormis.» 

«Mis te seal teete?» 

«Uurin silmapiiri.» 

«Kas võite hetkeks alla tulla?» 

«Kas vajate mind?» 

«Jah.» 


«Mis asjus?» 
«Et teada, milliseid maid läbib 37. laiuskraad.» 
«Pole midagi kergemat,» vastas Paganel. «Ma ei tarvitse paigast liikuda, et teile seda ütelda.» 
«Ütelge siis.» . 
«Kuulake. Jättes Ameerika seljataha, läbib 37. lõunapoolne laiuskraad Atlandi ookeani.» 
«Väga hea.» . 
«Siis Tristan da Cunha saared.» 
«Hüva.» 
«Möödub kahe kraadi kauguselt Hea Lootuse neemest.» 
«Siis?» 
«Jookseb üle India ookeani.» 
«Edasi! » 
«Riivab Püha Peetruse saart Amsterdami saarestikus!» 
«Edasi, edasi!» 
«Läbib Austraalia Viktooria provintsi.» 
«Jätkake.» 
«Pärast Austraaliat.. .» 
Viimane lause jäi lõpetamata. Kas maateadlane kõhkles? Või ei teadnud ta rohkem? Ei. Ombu 
ladvast kostis vali karjatus. Glenarvan ja ta sõbrad kahvatasid üksteisele 


1 Hic et nunc (ladina k.) - siin ja nüüd. 

otsa vaadates. Kas oli uus õnnetus juhtunud? Oli vaene Paganel kukkunud? Wilson ja Mulrady olid 
talle juba appi tõttamas, kui ilmus nähtavale maateadlase pikk kogu. Paganel veeres oksalt oksale. 
Kas ta elas? Oli ta surnud? Keegi ei teadnud seda, kuid ta oli märatsevasse vette kukkumas, kui 
major ta oma tugevate kätega lennult kinni püüdis. 
«Suurim tänu, MacNabbs!» hüüdis Paganel. 
«Mis on? Mis teiega juhtus?» küsis major. «Mis teil pähe tuli? Jälle teie igavene hajameelsus?» 
«Jah! Jah!» vastas Paganel erutusest väriseva häälega. 
«Jah... hajameelsus... seekord pöörane hajameelsus!» 
«Missugune?» 
«Me eksisime! Eksime praegugi! Aina eksime!» 
«Seletage! » 
«Glenarvan, major, Robert, mu sõbrad!» hüüdis Paganel. 
«Me otsime kapten Granti sealt, kus teda ei ole!» 
«Mis te ütlete?» karjatas Glenarvan. 
«Mitte ainult sealt, kus teda ei ole, vaid sealt, kus tega pole iialolnudki!» lisas Paganel. 


XXIV JÄTKATAKSE LINDUDE ELU 


Need ootamatud sõnad võeti vastu sügava imastusega. Mis tahtis maateadlane ütelda? Oli ta 
mõistuse kaotanud? Ometi kõneles ta sellise veendumusega, et kõigi pilgud pöördusid Glenarvani 
poole. Paganeli väide oli otseseks vastuseks küsimusele, mille lord äsja esitas. Kuid Glenarvan 
piirdus pearaputusega, mis ei kõnelnud maateadlase kasuks. 
Vahepeal oli Paganel oma erutusest jagu saanud ja rääkis edasi. 

«Jah!» ütles ta veendunult. «Jah! Oleme oma otsimisega eksinud ja oleme dokumendist välja 


lugenud seda, mida seal üldse polegi!» 

«Seletage lähemalt, Paganel,» ütles major. «Ja tehke seda rahulikumalt.» 

«Asi on väga lihtne, major. Eksisin nagu teiegi; tõlgitsesin dokumenti vääralt nagu teiegi. Kui ma 
mõne hetke eest puuladvas teie küsimustele vastasin ja Austraalia 

nimetuse juures peatusin, siis käis nagu välk mul läbi pea ja seal tekkis valgus.» 
«Mis!» hüültas Glenarvan. «Te väidate, et Harry Grant. . .» 

«Ma väidan,» vastas Paganel, «et dokumendis leiduv sõna austral- pole mitte täielik sõna, nagu 
me kõik seni arvasime, vaid et see on osa sõnast Australiel.» 

«See oleks aga kummaline!» sõnas major. 
«Kummaline!» tähendas Glenarvan õlgu kehitades. «See on lihtsalt võimatu!» 
«Võimatu!» imestas Paganel. «Säärast sõna meil Prantsusmaal ei tunta.» 

«Kuidas julgete te seda dokumenti käes hoides väita, et «Britannia» hukkus Austraalia ranniku 
lähedal,» küsis Glenarvan täielikku uskumatust väljendava häälega. 

«Olen selles kindell» vastas Paganel. 

«Tõepoolest, Paganel,» ütles Glenarvan, «selline väide Geograafia ühingu sekretäri suust paneb 
mind lausa imestama.» 

«Mispärast?» küsis Paganel, keda oli puudutatud ta õrnimast kohast. 

«Seepärast, et kui teile on vastuvõetav Austraalia, siis peate ühtlasi möönma, et Austraalias elab 
indiaanlasi, millest ometi seni keegi pole kuulnud.» 

Paganeli ei üllatanud see argument sugugi. Kahtlemata oli ta seda oodanud. . 

«Armas Glenarvan,» ütles ta naeratades, «ärge rutake võidurõõmutsema, ma löön teid pihuks ja 
põrmuks. Iialgi pole inglast nii põhjalikult löödud. See on tasu Crecy” ja Azincourt'i* eest!» 
«Mul pole midagi selle vastu. Lööge mind, Paganel!» 
«Kuulake siis. Sedelites on indiaanlastest niisama vähe juttu kui Patagooniast! . .. Poolik sõna indi .. 
. ei tähenda mitte Indiens, vaid indigenes*. Te ometi ei hakka eitama, et Austraalias on 
pärismaalasi ?» 
Peab tunnistama, et nüüd jäi Glenarvan Paganinile ainiti otsa vaatama. 
«Braavo, Paganel!» ütles major. 


1 Australie (prantsuse k.) - Austraalia. 

2Crecy juures võitsid inglased prantslasi 1346. a. lahingus. 
3Azincourti juures võitis inglaste sõjavägi prantslaste sõjaväe a. 1415. 
4Indigenes (prantsuse k.) - pärismaalased. 

«Kas olete mu tõlgitsusega nõus, armas lord?» 

«Jah,» vastas Glenarvan, «kui te mulle tõendate, et sõnalõpp gonie ei tähenda Patagooniat.» 
«Muidugi mitte! Muidugi ei tähenda see Patagooniat!» hüüdis Paganel. «ükskõik mida, ainult mitte 
seda!» 

«Aga mida siis?» 

«Cosmogonie, theogonie, agonie .. .» 

«Agoonia!» ütles major. 

«Mulle on see ükskõik,» vastas Paganel, «sel sõnal pole mingit tähtsust. Ma ei hakka selle tähenduse 
kallal pead murdma. Peaasi on see, et austral tähendab Austraaliat. Pidin suisa eksiteel olema, et ei 
leidnud kohe seda nii endastmõistetavat seletust. Oleksin mina dokumendid leidnud, poleks minu 
otsust tumestanud teie väärtõlgitsus ja ma poleks seda sõna iialgi teisiti mõistnud.» 


Seekord võeti Paganeli sõnad vastu hurraahüüete, õnnitluste ja komplimentidega. Kõik 
aplodeerisid väärikale maateadlasele: Austin, madrused, MacNabbs ja eriti Robert, kes oli õnnelik 
uue lootuse üle. Glenarvani silmad avanesid vähehaaval ja ta oli, nagu ta ütles, valmis alistuma. 
«Veel üksainus küsimus, armas Paganel; siis jääb mul vaid kummarduda teie vaimuteravuse ees.» 
«Küsige, Glenarvan.» 

«Kuidas ühendate uutmoodi tõlgitsetud sõnad omavahel ja kuidas loeksite nüüd dokumenti?» 

«Pole midagi kergemat. Siin on dokument,» ütles Paganel ja esitas väärtusliku paberi, mida ta oli 
mitu päeva nii hoolikalt uurinud. 

Tekkis sügav vaikus, kuna maateadlane mõtteid koondas, enne kui ta vastas. Näpuga poolikuid 
ridu ajades hakkas ta siis kindlal toonil lugema, mõningaid sõnu rõhutades: 

«7. juunil 1862. aastal kolmemastiline laev Britannia Glasgow'st läks põhja pärast. . . ütleme, kui 
soovite, kahepäevast, kolmepäevast või pikka agooniat - ükskõik, sel on vähe tähtsust - Austraalia 
rannikul. Kaks madrust ja kapten Grant katsuvad pääseda (või pääsesid) mandrile, kui nad langevad 
(või langesid) vangi julmade pärismaalaste kätte. Nad heitsid selle sedeli merre jne. On see selge?» 

«See on selge,» vastas Glenarvan, «kui mandri nime võib anda Austraaliale, mis pole muud kui 
saar.» 

«Olge rahulik, mu kallis Glenarvan; parimad geograafid on kokku leppinud seda saart Austraalia 
kontinendiks nimetada. » 

«Siis jääb mul vaid öelda: «Austraaliasse, mu sõbrad!» 

Ja taevas aidaku meid!» hüüdis Glenarvan. 

«Austraaliasse!» kordasid tema kaaslased ühel häälel. 

«Kas teate ka, Paganel,» lisas Glenarvan, «et teie sattumine «Duncanile» on saatuslik?» 

«Noh,». vastas Paganel. «Oletagem, et ma olen saatuse käsilane, ja ärgem sellest enam rääkigem.» 

Nii lõppes see vestlus, millel tuleviku suhtes olid nii suured tagajärjed. See muutis rändajate 
moraalse seisukorra täiesti. Nad olid jälle tabanud õige tee selles labürindis, milles nad uskusid end 
igaveseks ära eksinud olevat. Kokkuvarisenud kavatsuste varemetel tõusis uus lootus. Nad võisid 
kartmata jätta seljataha Ameerika mandri ja kõik nende mõtted lendasid juba Austraalia poole. 
«Duncanile» tagasi minnes ei vii nad laevale meeleheidet ja leedi Helena ning Mary Grant ei tarvitse 
taga nutta kapten Granti paratamatut hukkumist. Nad unustasid oma ohtliku olukorra, et anduda 
rõõmule, ning kahetsesid vaid ühte - et nad ei saanud viibimata teele minna! 

Kell oli neli pärast lõunat. Otsustati kell kuus õhtust süüa. Paganel tahtis õnnelikku päeva 
pühitseda toreda sööminguga. Toitude valik aga oli väike. Seepärast tegi ta Robertile ettepaneku 
minna «ligidalolevasse metsa» jahile. Robert plaksutas seda head mõtet kuuldes käsi. Võeti 
Thalcave'i püssirohusarv, puhastati revolvrid, laeti nad haavlitega ja mindi. 

«Ärge liiga kaugele minge,» ütles major mõlemale kütile tõsiselt. 

Kui need olid läinud, läksid Glenarvan ja MacNabbs puusse lõigatud märke vaatama, kuna Wilson 
ja Mulrady söed tuleasemel uuesti põlema puhusid. 

Laskunud tohutu järve pinnani, ei leidnud Glenarvan vee alanemisest märkigi. Siiski tundus vesi 
olevat kõrgeimas seisus. Ent tugev voolus lõunast põhja poole tõendas, et Argentiina jõgede vahel 
polnud veel tasakaalu tekkinud. Enne veepinna langemist pidi veehulk' vaikseks jääma nagu meri 
pärast tõusu lõppu ja enne mõõna algust. Asjata oli loota vee alanemist seni, kuni see sellise käreda 
kiirusega põhja poole voolas. 

Ajal, mil Glenarvan ja major tegid oma tähelepanekuid, 

kostsid puu okstelt paugud, millele järgnesid peaaegu niisama häälekad rõõmuhüüded. Roberti 


sopran helises kaunite rulaadidena Paganeli bassi saatel. Küsitav oli, kumb kütt oli suurem laps. 
Saak tõotas olla hea ja lubas loota kokakunsti imesid. Kui major ja Glenarvan tulid tagasi tuleaseme 
juurde, pidid nad kõigepealt õnnitlema Wilsonit, kes oli tulnud üliheale mõttele nööpnõela ja nööri 
abil omapäraselt kalastada. Tema pontšo kurru vahel siples mitu tosinat väikesi norsitaolisi õrnu 
kalu, keda nimetatakse «mahorradeks». Neist pidi saama oivaline roog. 

Juba tulidki kütid ombu ladvast. Paganel kandis ettevaatlikult musta pääsukese mune ja vardasse 
aetud varblasi, keda ta hiljem esitles lõokestena. Robert oli osavasti tapnud mitu paari hilgeerosid, 
väikesi, väga maitsvaid rohelisi ja kollaseid linde, kes Montevideo turul on väga otsitavad. Paganel, 
kes oskas viiekümne ühel viisil mune toiduks valmistada, pidi seekord piirduma nende küpseta- 
misega kuumas tuhas. Siiski oli söök niihästi vaheldusrikas kui ka maitsev. Kuivatatud liha, kõvad 
munad, praetud kalad, küpsetatud varblased ja hilgeerod moodustasid pidusöögi, mis jäi kauaks 
meelde. 

Vesteldi väga lõbusalt. Kiideti Paganeli kui osavat kütti ja kokka. Öpetlane võttis kiitused vastu 
meistrile omase tagasihoidlikkusega. Siis hakkas ta avaldama veidraid arvamusi suurepärase ombu 
kohta, mis teda oma lehestikuga varjas ja mille mõõtmed, nagu ta ütles, olid hiiglaslikud. 

«Uskusime Robertiga küttides, et oleme tõelises metsas,» ütles ta heatujuliselt. «Kord arvasin, et 
oleme ära eksinud. Ma ei leidnud enam tagasiteed! Päike laskus silmapiiril! Otsisin asjata iseenda 
jälgi! Nälg andis end julmalt tunda! Juba kostis pimedast võsast metsloomade möirgamist. .. See 
tähendab, ei! .. . Metsloomi siin ei ole, ja mul on sellest kahju.» 

«Kuidas, teil on kahju, et pole metsloomi?» imestas Glenarvan. 

«Jah, muidugi.» 

«Ometi on nende julmus enam kui ohtlik. . .» 

«Julmust pole olemas... teaduslikult rääkides,» vastas õpetlane. 

«Tont võtaks, Paganel,» ütles major, «te ei pane mind iialgi uskuma, et kiskjad on kasulikud! Mis 
kasu neist on?» 

«Major!» hüüatas Paganel. «Nad on vajalikud loomade 

klassifitseerimiseks seltsidesse, sugukondadesse, perekondadesse, liikidesse. . .» 

«Kena kasu!» ütles MacNabbs. «Mina saan ilma selletagi läbi. Oleksin ma olnud üks Noa 
kaaslastest veeuputuse ajal, siis oleksin ettevaatamatut esiisa kindlasti takistanud laeva kaasa 
võtmast niisuguste kurjade ja kasutute loomade paare nagu lõvid, tiigrid, pantrid, karud ja 
teised.»«Te oleksite seda teinud?» küsis Paganel. 

«Oleksin seda teinud.» 

«Noh, zooloogilisest vaatekohast oleks see väär olnud.» «Inimlikust v.aatekohast mitte,» vastas 
major. 

«See on vihastav,» sõnas Paganel. «Mis minusse puutub, siis oleksin säilitanud just megateeriumid, 
pterodaktülused ja kõik enneveeuputusaegsed olendid, mis meie kurvastuseks on välja surnud. . .» 

«Mina aga ütlen,» andis major vastu, «et Noa tegi halvasti ja et ta on igaveseks ära teeninud 
teadlaste needuse.. .» 

Paganeli ja majori kuulajad ei saanud naermata kuulata kahe sõbra vaidlust vana Noa üle. Vastu 
kõiki oma põhimõtteid oli majoril, kes eluaja polnud kellegagi vaielnud, iga päev Paganeliga mõni 
kana kitkuda. Tuleb välja, et õpetlane teda eriliselt ärritas. Vastavalt oma harjumusele katkestas 
Glenarvan vaidluse ja ütles: 

«Olgu see nii teaduslikust kui inimlikust vaatekohast kahetsusväärne või mitte, et meil metsloomi 
ei ole - täna peame leppima nende puudumisega. Paganel ei osanud loota, et kohtab neid selles 
õhumetsas.» 

«Miks mitte?» vastas õpetlane. 


«Metsloomi puu otsas?» ütles Tom Austin. 
«Miks mitte! Ameerika tiiger, jaaguar põgeneb puu otsa, kui tal on kütid kannul! Mõni neist 
loomadest oleks väga hästi võinud äkilise suurvee eest ombu okstel varju leida.» 

«Oletan, et te ei kohanud mõnd sellist looma,» ütles major. 

«Ei,» vastas Paganel, «kuigi me käisime kogu metsa läbi. Kahju, sellest oleks saanud ülitore jaht! 
Jaaguar on metsik kiskja! .Ainsa käpahoobiga lööb ta hobuse kaela kahekorra! Kui ta on inimeseliha 
maitsnud, himustab ta seda jälle. Kõige paremini maitsevad talle indiaanlased, siis neegrid, siis 
mulatid ja siis valged.» 

«Suurepärane, et olen alles neljandal kohal!» ütles MacNabbs. 

«Noh, see tõendab lihtsalt, et olete maitsetu!» ruttas Paganel põlastava ilmega vastama. 
«Suurepärane, et olen maitsetu!» ütles major. 

«Noh, see on alandav!» vastas jonnakas Paganel. «Valged peavad endid inimeste seas esimesteks! 
Näib, et nad ei ole seda härrade jaaguaride arvates!» 

«Olgu kuidas on, mu tubli. Paganel,» ütles Glenarvan, «kuna meie seas pole ei indiaanlasi, 
neegreid ega mulatte, süs rõõmustan, et siin pole teie armsaid jaaguare. Meie seisukord pole nii väga 
meeldiv, et. . .» 

«Kuidas, pole meeldiv...» karjatas Paganel, haarates kinni sõnast, mis võis vestlusele uue pöörde 
anda. «Te pole oma saatusega rahul, Glenarvan?» 

«Kahtlemata mitte,» vastas Glenarvan. «Kas teil on mõnus neil ebamugavatel ja kõva polstriga 
okstel?» 

«Mul pole iialgi mõnusam olnud, isegi oma kabinetis mitte. Me elame lindude elu, me laulame, me 
lendleme! Ma hakkan uskuma, et inimesed ongi määratud puudel elama. » 

«Neil puuduvad ainult tiivad!» ütles major. 

«Kunagi valmistavad nad endale needki!» 

«Seniks lubage mul, kallis sõber, eelistada sellele õhuasulale mõne pargi liivaseid teid, mõne maja 
põrandat või laevalage. » 

«Glenarvan,» vastas Paganel, «olukordi tuleb võtta sellistena nagu nad on! On nad head, seda 
parem. On nad halvad, siis ei maksa sellest hoolida. Ma näen, te kahetsete, et siin puuduvad 
Malcolm Castle'i mugavused.»<Ei, aga.. .» 

«Olen kindel, et Robert on täitsa õnnelik,» ruttas Paganel ütlema, et kindlustada endale vähemalt üht 
mõttekaaslast. 

«Jah, härra Paganel!» hüüdis Robert rõõmsalt. 

«See käib kokku tema aastatega,» vastas Glenarvan. 

«Ja ka minu aastatega!» ütles õpetlane. «Mida vähem mugavusi, seda vähem vajadusi. Mida vähem 
vajadusi, seda õnnelikum ollakse.» 

«Noh,» ütles major, «nüüd alustab Paganel rünnakut rikkuse ja kullatud paneelide vastu.» 

«Ei, MacNabbs,» vastas õpetlane. «Aga kui te soovite, siis jutustan teile juhust kasutades väikese 
araabia lookese, mis mulle praegu meenus.» 

«Jah! Jah, härra Paganel!» soovis Robert. 

«Ja milline on teie loo moraal?» küsis major. «Niisugune nagu kõikidel lugudel, mu vapper 
kaaslane.» 
«Siis mitte midagi erilist,» vastas MacNabbs. 
«Aga hakake siiski pihta, Seherezade, ja laske tulla üks neist muinasjuttudest, mida te nii hästi 
pajatada oskate.» 

«Oli kord,» alustas Paganel, «suure Harun-al-Rašidi poeg, kes ei olnud õnnelik. Ta läks vanalt 


dervišilt nõu kusima. Tark vanake vastas talle, et õnne on siin maailmas raske leida. «Ometi,» lisas 
ta, «tunnen ma ilmeksimatult abinõu, kuidas teile õnne hankida.» - «Mis abinõu see on?» küsis noor 
prints. «Peate selga tõmbama õnneliku inimese särgi!» vastas derviš. Seepeale kaelustas prints vana- 
kest ja läks oma õnnetoojat otsima. Ta asus teele. Ta käis maailma kõikides pealinnades. Ta katsus 
selga kuningate ja keisrite särke, suurte isandate särke. Asjata vaev! Ta ei saanud sellest 
õnnelikumaks. Ta pani siis selga kunstnike särke, sõjameeste särke, kaupmeeste särke. Ei midagi. Ta 
käis palju maad maha ilma õnne leidmata. Lõpuks, pärast nii paljude särkide proovimist, kaotas ta 
lootuse ja jõudis ühel ilusai päeval vär,a kurvana tagasi oma isa lossi. Äkki nägi ta põllul .kündjat, 
kes rõõmsalt lauldes kõndis oma adra järel. «Seal on inimene, kes on õnnelik,» mõtles ta, «muidu 
pole maa peal õnne olemaski.» Ta läks mehe juurde. «Hea mees,» ütles ta, «kas oled õnnelik?» - 
«Jah,» vastas teine. «Sa ei soovi midagi?» - «Ei.» - «Sa ei vahetaks oma saatust kuninga omaga?» - 
«Ei iialgi!» - «Noh, müü mulle oma särk!» - «Oma särk! Mul ei olegi särki.»» 


XXV TULE JA VEE VAHEL 


Jacgues Paganeli muinasjutul oli suur menu. Kiiduavaldused olid tugevad, kuid igaüks jäi oma 
arvamuse juurde ja õpetlane jõudis vaidluste kõige tavalisema resultaadini - ta ei veennud kedagi. 
Siiski valitses üksmeel selle suhtes, et saatusele tuleb alistuda ja leppida puuga, kui ei ole ei lossi ega 
onni. 

Vestlused jätkusid säärastel ja teistsugustel teemadel, ning õhtu oligi käes. Ainult hea uni võis 
vääriliselt lõpetada selle erutava päeva. Ombu külalised polnud mitte ainult ootamatust veetõusust 
väsinud, vaid veel enam 

terve päeva valitsenud kuumusest roidunud. Nende tiivulised kaaslased läksid neile eeskuju andes 
juba puhkama; hilgeerod, need rohtlaante ööbikud, lakkasid laksutamast; kõik puul elavad linnud 
olid kadunud tiheda lehestiku pimedusse. Kõige õigem oli toimida samuti. 

Aga enne kui «pessa mindi», nagu Paganel ütles, ronisid Glenarvan, Robert ja Paganel üles puu 
latva, et viimast korda silmitseda veehigendikku. Kell võis olla üheksa. Päike oli äsja loojunud 
läänetaevas õhetava udu taha. Kogu seepoolne laotus nagu uppus sooja uduvinetisse. Lõunapoolse 
taeva muidu nii heledad tähekogud näisid olevat õrna linikuga looritatud ja paistsid ähmaselt. Siiski 
olid nad küllalt selgesti nähtavad, et üksikuid tähekogusid ära tunda. Paganel juhtis oma sõbra 
Roberti tähelepanu pooluse ümbruses asetsevatele säravatele tähtedele ning andis nende kohta 
seletusi, mida huviga kuulas ka sõber Glenarvan. Muuseas näitas Pagartel Lõunaristi, mis kujutas 
endast umbes pooluse kohal asetsevat, neljast esimese ja teise järgu tähest koosnevat rombikujulist 
tähtkuju; Kentauri, kus särab maakerale kõige lähemal, kõigest kaheksa tuhande miljardi miili 
kauguselolev täht; Magalhaesi udukogusid, kaht suurt udulaiku, milledest suurem katab Kuu 
nähtavast pinnast kakssada korda suurema ala; ja lõpuks «musta auku», kus tähed näivad täiesti 
puuduvat. 

Tema suureks kahetsuseks polnud Orion, Maa mõlemalt poolkeralt nähtav täht veel paistma 
hakanud. Ent vaatamata sellele jutustas Paganel oma kahele õpilasele patagoonlaste kosmograafia 
ühest huvitavast momendist. Fantaasiaküllaste indiaanlaste arvates kujutab Orion määratut lassot ja 
kolme bolat, mis taevastes rohtlates rändava küti käsi on õhku lennutanud. Kõik need veepinnal 
peegelduvad tähekogud moodustasid ümberringi otsekui kahekordse taeva, mis pakkus vaatlejaile 
imelist pilti. 

Sel ajal kui õpetatud Paganel niiviisi pikalt-laialt kõneles, tõmbus kogu idataevas kõueseks. Raske 
ja tume, horisondil teravalt eralduv pilveriba tõusis vähehaaval kõrgemale, tähte tähe järel enese alla 
mattes. See sünge pilv kattis varsti poole taevalaotusest, seda otsekui koormates. Tundus, nagu 


liiguks pilv iseenese jõul, sest polnud tunda vähimatki tuulehõngu. Atmosfääri kihtides valitses 
täielik rahu. Ukski leht puus ei liikunud, veepinnal polnud näha ühtki virvendust. Ohku nagu polnud 
olemaski, otsekui 

oleks mõni suur õhupump selle hõrendanud. Atmosfäär oli täis kõrgepingelist elektrit ja iga 
elusolend tundis seda oma närvides ringlevat. 
Glenarvan, Paganel ja Robert tundsid tugevat elektri 
lainete mõju. 
«Tuleb äikest,» ütles Paganel. 
«Sa ei karda müristamist?» küsis Glenarvan poisikeselt. 
«Oh ei, milord!» vastas Robert. 
«See on hea, sest äike pole kaugel.» 
«Ja taeva ilmet arvestades tuleb tugev äike,» tähendas Paganel. 

«Mitte äike ei tee mulle muret,» jätkas Glenarvan, «vaid vihmavalingud, mida see kaasa toob. 
Saame üdini märjaks. Ütelge mis tahes, Paganel, aga inimesele ei jätku pesast; saate seda varsti omal 
nahal tunda.» 

«Oo, filosoofilise suhtumisega asjasse. . .» 
«Märjaks saate ikkagi.» 
«Filosoofia soojendab mind.» 
«Lähme parem tagasi oma sõprade juurde,» ütles Glenarvan. 
«Ütleme neile, et nad mässiksid end võimalikult tihedasti filosoofiasse ja pontšodesse ja et nad 
peamiselt varuksid kannatlikkust, - seda läheb meil vaja!» 
Glenarvan heitis viimase pilgu ähvardavale taevale. See oli nüüd üleni pilves. Ainult läänes kumas 
ebamäärane ehavalguse ribake. Vesi oli hakanud mustendama, sarnanedes teise suure pilvega ja olles 
valmis sellega ühinema. 

Valitses pilkane pimedus. Ei olnud silmadel midagi seletada ega kõrvadel kuulda. Vaikus muutus 
niisama sügavaks kui pimedus. 

«Läki alla,» ütles Glenarvan. «kohe hakkab välku lööma. » 

Nad libisesid kolmekesi mööda siledaid oksi alla ja olid õige üllatunud, kui neid vastu võttis mingi 
hämmastama panev hägune valgus, mida tekitasid veepinna kohal suminal lendlevad arvutud 
säravad täpid. 

«Ons see fosforne kuma?» küsis Glenarvan. 

«Ei,» vastas Paganel, «vaid fosforestsentsed putukad, valgust kiirgavad loomakesed, elusad ja 
sugugi mitte kallid teemandid, millest Buenos Airese daamid endile uhkeid ehteid valmistavad.» 
«Kuidas!» hüüatas Robert, «need lendavad sädemed on putukad?» 

«Jah, mu poiss.» 

Robert võttis kinni ühe särava putuka. Paganel ei olnud eksinud. See oli suur, tollipikkune 
kimalane, kellele indiaanlased on nimeks andnud «tuko-tuko». Huvitavad põrnikad heitsid valgust 
oma rinnakilbi esiküljelolevast kahest tähnist; valgus oli nii hele, et selle paisteloleks võinud lugeda. 
Paganel pani putuka oma uuri lähedale ja nägi, et kell on kümme. 

Glenarvan läks majori ja kolme meremehe juurde ning rääkis vajadusest end eelolevaks ööks ette 
valmistada. Tulemas oli tugev äike. Pärast esimesi kõuekärgatusi oli kahtlemata oodata maru, mis 
ombut kõvasti raputab. Ta soovitas seepärast kõikidel end oma sängides tugevasti kinni siduda. Kui 
ei saadud taevaste vete eest hoiduda, siis vähemalt tuli hoiduda maapealsete eest ja mitte kukkuda 


kiiresse, vastu puud murduvasse hoovusesse. 

Sooviti üksteisele head ööd, selle headusesse suuremat uskumata. Siis puges igaüks oma õhulisse 
voodisse, mässis end pontšosse ja jäi und ootama. 

Kuid suurte loodusnähtuste lähenemine tekitab iga tundeid omava olevuse südames ebamäärast 
rahutust, mis ei säästa kõige tugevamaidki. Ärevad ja rõhutud ombu külalised ei suutnud silmi 
sulgeda ja esimene kõuekärgatus tabas nad, kui nad alles ärkvelolid. See oli pisut enne kella ühtteist; 
müristamine kostis alles kaugelt. Glenarvan roomas horisontaalselt kasvava oksa lõpuni ja pistis pea 
läbi lehestiku välja. 

Mustavat taevast lõhestasid juba teravad ja helkivad sähvatused, mis peegeldusid selgesti järvevees. 
Pilv rebenes mitmest kohast, kuid nagu pehme kangas, ilma terava kärinata. Glenarvan uuris taevast 
pea' kohal ja ühetasaselt pimedat silmaringi ning läks teiste juurde tagasi. 

«Mis te asjast arvate, Glenarvan?» küsis Paganel. 

«Algus on hea, sõbrad; kui nii jätkub, siis tuleb kohutav äike.» 

«Seda parem!» vastas entusiast Paganel. «Et äikese eest põgeneda pole võimalik, siis ma vähemalt 
vaatan seda toredat vaatemängu.» 

«Hakkate jälle mingit isiklikku teooriat arendama,» ütles major. 

«Ja pealegi üht parimat, MacNabbs. Jagan Glenarvani veendumust. Tuleb ülitore äike. Äsja, kui 
püüdsin uinuda, meenus mulle mitu tõika, mis lubavad seda loota, sest me viibime suurte elektriliste 
tormide piirkonnas. Olen kus 

kilt lugenud, et 1793. aastal lõi välk just Buenos Airese provintsis üheainsa äikese ajal 
kolmkümmend seitse korda sisse. Minu ametivend härra Martin de Moussy kuulis viiekümne viie 
minuti kestel katkematut kõuemürinat.» 

«Uur näpus?» küsis major. 

«Uur näpus. Üksainus asi teeks mulle muret,» lisas Paganel, «kui üldse muretsemine aitaks ohtu 
eemaldada, ja nimelt see, et ainukeseks kõrgemaks kohaks sel tasandikul on puu, mille okstel me 
viibime. Piksevarras oleks siin väga vajalik, sest just ombu on puu, millesse välk pampades kõige 
sagedamini sisse lööb. Pealegi pole teile teadmata, sõbrad, et õpetlased soovitavad äikese ajal mitte 
puude -all varju otsida!» 

«Vaat see on juba asjalik soovitus, pealegi parajal ajal öeldud!» ütles major. 

«Peab tunnistama, Paganel,» ütles Glenarvan, «te oskate tõesti õige aja valida, et meile neid 
rahustavaid asjaolusid selgitada! » 

«Tühja kah,» vastas Paganel, «õppimiseks on iga aeg kohane. Aa! Juba algabki!» 

Tugevamad kõuekärgatused katkestasid ebakohase kõneluse. Mürin muutus aina tugevamaks, 
omandades üha kõrgemaid toone. Välgusähvatused sagenesid, ja kui muusikast võrdlust laenata, siis 
gravelel järgnes intermedium”. Varsti muutusid kärgatused kõrvulukustavaks ja panid õhukeeled 
kiiresti võnkuma. Kogu ümbrus oli tuld täis, ja selles tulemöllus oli võimatu kindlaks teha, 
missugune välgatus põhjustas just missuguse neist otsatuist mürinaist, mis kajana üha uuesti ja uuesti 
taevasügavusest kostsid. 

Lakkamatud välgud sähvisid mitmel eri kujul. Mõned paiskusid ristloodis alla, viis või kuus korda 
samas kohas kordudes. Teised oleksid äratanud mõnes teadlases suurimat huvi, sest kui Arago* oma 
huvitavais statistikais mainib ainult kaht harulist välku, siis siin nähti neid sadu. Mõned jagunesid 
tuhandeks haruks ja levisidkorallikujulist e siksakkidena, moodustades tumedal taevataustal 
imestusväärseid põõsataolisi tulejooniseid. 


IGra ve - muusikalise teose aeglane tõsine osa. 
2Intermediu m- kahte erinevat muusikalist teemat siduv vaheepisood. 


3 Ara go - XIX sajandi teadlane. 

Varsti oli kogu ida- ja põhjapoolne laotus kaetud heleda, fosforselt hiilgava ribaga. See palang 
levis vähehaaval üle kogu horisondi, süütas pilved nagu mingi põletusaine kuhja, ning helkivas vees 
peegeldudes moodustas määratu tulesfääri, mille keskmeks oli ombu. 

Glenarvan ja ta kaaslased silmitsesid vaikides seda hirmsat vaatepilti. Olekski olnud võimatu 
üksteise häält kuulda. Heledatas valgusesähvatustes, mis kiirtekimpudena alla nendeni langesid, 
ilmusid nähtavale ja sealsamas kohe kadusid kord majori rahulik kogu, kord Paganeli uudishimulik 
nägu; vahel paistsid Glenarvani tarmukad näojooned, vahel Roberti kohkunud ilme; vilksatasid 
põnevusest elustunud madruste muretud näod. 

Vihma veel ei sadanud ja tuulevaikus valitses endiselt. Kuid varsti avanesid taevaluugid ja mustale 
taevataustale ilmusid vertikaalsed, taevast maani ulatuvad jooned, otsekui kangakuduja lõimed. 
Suured vihmatilgad peksid veepinda, tuhandeid välguvalgusel sädelevaid piisku üles pritsides. 

Kas ennustas vihm äikese lõppu? Kas Glenarvan ja tema kaaslased pidid pääsema ainult tugeva 
dušiga? Ei. Kui õhutulede võitlus muutus kõige ägedamaks, lõi horisontaalselt kasvava peaoksa 
otsas äkki loitma rusikasuurune leegitsev kuul, mida ümbritses must suits. Kuul tiirles mõned 
sekundid ja plahvatas siis nagu pomm sellise kärgatusega, et see oli keset üldist mürinat selgesti 
kuulda. Õhk täitus väävlivinguga. Hetkeks tekkis vaikus, nii et oli kuulda Tom Austini karjatust: 
«Puu põleb!» 

Tom Austin ei eksinud. Nagu mõnel määratul ilutulestikul lõi tuli puu läänepoolsel küljel lõkkele: 
kuivanud oksad, tuhkkuivad rohust linnupesad ja kogu käsnjas puu ise olid tulele heaks söödaks. 

Siis tõusis tuul ja hakkas tuld õhutama. Tuli põgeneda. Glenarvan ja tema kaaslased taandusid 
suure rutuga ombu idapoolsele küljele, mis ei põlenud. Tummana, nõutuna, kohkununa vinnasid nad 
end aeg-ajalt alla libisedes ülemistele okstele, peentele oksakestele, mis inimeste raskuse all 
paindusid. Teisel pool aga särisesid, raksusid ja väändusid oksad tules nagu elusalt põievad maod; 
hõõguvad oksad kukkusid vette ja ujusid punakalt kumades vooluga kaasa. Leegid tõusid vahel 
imekõrgele ja kadusid õhupalangusse; vahel litsus märatsev rajutuul nad madalaks, 

nii et nad ümbritsesid puud nagu Nessose põletav särk. Glenarvan, Robert, major, Paganel ja 
madrused tundsid õudust. Suits lämmatas 'neid, talumatu kuumus kõrvetas, tuli lähenes neile mööda 
välimisi oksi; miski ei suutnud seda ei peatada ega kustutada. Viimaks muutus seisukord talumatuks; 
tuli valida kahest surmast vähem julm. 

«Vette!» hüüdis Glenarvan. 

Wilson, kellele leegid olid üsna lähedale jõudnud, oli juba vette hüpanud. Äkki kuuldi, kuidas ta 
suurima hirmuga kisendas: 

«Appi! Appi!» 

Austin sööstis ta juurde ja aitas ta puule tagasi. 

«Mis on?» 

«Kaimanid! Kaimanid!» vastas Wilson. 

Puu ümbrus oli äkki täis neid krokodilliliste kardetavaid esindajaid. Nende sarvkilbised helkisid 
nagu peeglikesed põleva puu kumas. Nähes nende lapikuid sabasid, piigirauataolisi päid, pungis 
silmi, kõrvadeni avatud lõugu - kõiki neid iseloomustavaid tunnuseid, ei võinud Paganel eksida. ta 
tundis ära Ameerika julmad alligaatorid, keda nimetatakse kaimaniteks. Neid oli puu ümber umbes 
tosin. Nad peksid vett oma kohutavate sabadega ja kippusid oma alumise lõua pikki hambaid puusse 
lööma. 

Neid nähes tundsid õnnetud reisijad end kadunud olevat. Neile oli määratud kohutav surm: nad pidid 
hukkuma kas leekides või kaimanite hammaste vahel. Oli kuulda, kuidas isegi major rahuliku 


häälega nentis: 

«Võib küll olla, et nüüd tuleb lõpp!» 

Äike, mis oli küll juba vaibumas, oli põhjustanud suure auramise ja elektrit täis aurupilved 
ähvardasid kasvada kohutavaks jõuks. Lõunas moodustus vähehaaval määratu vesipüks, suur 
auruk1.1hik, tipp allapoole ja alus ülespoole pööratud, olles ühendusteljeks vahutava vee ja kõuepil- 
vede vahel. Oma telje ümber pööreldes ja järvest veesammast kiskudes lähenes see keeris pöörase 
kiirusega. Tiireldes tõmbas ta kaasa kõik ümberkaudsed õhuvoolud. 

Mõne hetke pärast paiskus hiiglaslik vesipüks ombu peale ja rabas selle oma haarmetesse. Puu 
vabises juurteni. Glenarvanile tundus, nagu ründaksid seda -kaimanid oma võimsate lõugadega ja 
kisuksid selle maa küljest lahti. Tema ja ta kaaslased haarasid üksteisest kinni; neile tundus, et tugev 
puu paindub ja langeb alla. Leegitsevad 

oksad kukkusid märatsevasse vette kohutavalt sisisedes. See sündis ainsa sekundi jooksul. Veekeeris 
oli möödunud ja kandis oma hävitavat jõudu mujale, järvest vett pumbates ja seda oma teekonnal 
otsekui tühjaks ammutades. 

Vette langenud ombu hakkas tuule ja voolu ühisel jõul liikuma. Kaimanid olid põgenenud, peale 
üheainsa, kes ülespidi käänatud juurtele ronis ja lähenes, lõuad laiali. 

Kuid Mulrady haaras poolpõleva oksa ja andis loomale. tugeva hoobi, mis ta selgroo purustas. 
Kaiman kukkus tagurpidi veekeerisesseo 

Aplaist roomajaist vabanenud, ronisid Glenarvan ja ta kaaslased pealttuule olevaile okstele. Kuna 
leegid tormi õhutusel paisusid lõõmavateks purjedeks, ujus ombu ööpimedusse nagu lõkendav 
tulelaev. 


XXVI ATLANDI OOKEAN 


Kaks tundi ujus ombu määratu suurel järvel ilma kindla maani jõudmata. Oksi õgivad leegid olid 
vähehaaval kustunud. Kohutava sõidu peamine oht oli möödas. Major ütles lühidalt, et ei tarvitsevat 
imestada kui nad pääsevad. 

Veevool suundus endiselt edelast kirdesse. Pimedus, mida vaevalt valgustas mõni üksik hilinenud 
välk, oli jälle sügavaks muutunud; Paganel otsis asjata silmapiirilt valgenemise tunnuseid. Äike oli 
lõppemas. Jämeda vihma asemel sadas kerget uduvihma, mida tuulepuhangud hajutasid. Suured 
tühjaks sadanud pilved liikusid nagu ribadeks rebituna mööda kõrget taevalaotust. 

Ombu ujus tormilises voolus üllatava kiirusega edasi, nagu oleks ta koore all peitunud mõni 
võimas mootor. Oli täiesti usutav, et ombu võis mitu päeva selliselt edasi sõita. Kuid hommikul kella 
kolme ajal juhtis major kaaslaste tähelepanu sellele, et puu juured ajuti põhja puudutasid. Tom 
Austin murdis pika oksa, mõõtis hoolikalt vee sügavust ja nentis, et see järjest vähenes. Kahekümne 
minuti pärast oli tunda tõuget ja puu peatus. 

«Maa! Maa!» hüüdis Paganel rõõmsalt. 
Põlenud okste otsad olid vastu mätast põrganud. Kunagi vist pole meresõitjad maa läheduse üle 
õnnelikurnad olnud. Leetseljak oli siin sadamaks. Juba olid Robert ja 

Wilson kindlale kiltmaale hüpanud ja karjusid rõõmu pärast hurraa. Äkki kuuldi tuttavat vilistamist. 
Tasandikult kostis hobuse kabjaplaginat ja hämarikust ilmus indiaanlase pikakasvuline kuju. 
«Thalcave!» karjatas Robert. 


«Thalcave!» hüüatasid tema kaaslased. 
«Amigos!» ütles patagoonlane. Ta oli reisijaid oodanud seal, .kuhu veevool pidi nad kandma, kuna 
see teda ennast oli sinna kandnud. 

Ta tõstis Robert Granti üles ning surus oma rinnale, kuna Paganel omakorda patagoonlast 
kaisutas. Önnelikkudena, et nad jälle nägid oma ustavat teejuhti, raputasid Glenarvan, major ja 
meremehed südamlikult indiaanlase käsi. Siis juhtis patagoonlane nad mahajäetud estantsia kuuri. 
Seal leegitses sõbralik tuli, mis neid soojendas; seal küpsesid mahlakad ulukiliha lõigud, millest nad 
raasugi järele ei jätnud. Ja kui nende puhanud vaim hakkas jälle töötama, ei suutnud ükski neist 
uskuda, et nad olid pääsenud nii paljudest ohtudest: vee, tule ja Argentiina jõgede kardetavate 
kaimanite käest. 

Thalcave. jutustas Paganelile mõne sõnaga oma loo ja kandis pääsmise au oma kartmatu hobuse 
arvele. Paganel katsus talle siis seletada dokumendi uut tõlgitsemist ja rääkis, missuguseid lootusi 
see andis. Kas mõistis indiaanlane teadlase vaimuteravaid oletusi? Selles võib kahelda, kuid ta nägi 
oma sõpru õnnelikena ja usaldavaina ega soovinud rohkemat. 

Muidugi ei kõhelnud julged reisijad pärast ombu okstel möödunud puhkepäeva uuesti teele 
asumast. Hommikul kell kaheksa olid nad reisivalmis. Oldi liiga kaugel lõuna pool estantsiatest ja 
saladeerodest ega saadud sõiduloomi muretseda. Nii tuli paratamatult minna jala. üldse jäi veel käia 
kõigest neljakümne miili ümber, ja oli kindel, et Thauka ei keeldu aeg-ajalt kandmast mõnd 
jalameest või häda korral kahtki. Kolmekümne kuue tunniga võidi jõuda Atlandi ookeani kaldale. 

Jätnud seljataha määratu suure, alles üleujutatud nõo, hakkasid teejuht ja ta kaaslased liikuma 
mööda kõrgemaid tasandikke. Argentiina territoorium võttis taas oma ühetoonilise ilme. Siin-seal 
kerkis karjamaade rohust mõni eurooplase käega istutatud puude salk; muide, puid nähti sama harva 
kui Sierra Tandilis ja Sierra Tapalguemis. 

1 A migos (hisp. k.) - sõbrad. 

Kohalikke puuliike kasvab üksnes suurte rohtlate serval ja Kap Corrientese lähedal. 

Nii möödus see päev. Järgmisel päeval hakkas tunduma ookeani lähedust, kuigi selleni oli veel 
viisteist miili. Virasoon - eriline tuul, mis puhub korrapäraselt pärastlõunati ja hilisöösiti - painutas 
kõrget rohtu. Lahjemaks muutunud pinnasest tõusis harvu puid, mimooside liiki kääbuspuid, 
akaatsiapõõsaid ja kurra-mammeli puhmaid. Mõned soolatiigid helkisid nagu klaasikillud ja 
raskendasid rännakut, sest neist tuli ümber minna. Kiirendati sammu, et veel samal päeval jõuda 
Solado järve juurde ookeani rannikul. Lühidalt, reisijad olid õige väsinud, kui nad kell kaheksa õhtul 
nägid mandri ja vahutava veepiiri vahel kahekümne sülla kõrgusi liivaluiteid. Varsti kostis nende 
kõrvu tõusva merevee tume kohin. 

«Ookean!» hüüdis Paganel. 

«Jah, ookean,» vastas Thalcave. 

Ja rändajad, kelle jõud näis olevat lõpukorral, ronisid imeväärse nobedusega üles luidetele. 
Kuid oli juba üsna pime. Asjata silmitseti tumedat avarust. Otsiti «Duncanit», kuid ei leitud. 


«Ometi on ta seal ja ootab meid ranna lähedal!» hüüdis Glenarvan. 


«Küllap homme näeme,» vastas MacNabbs. 
Tom Austin hõikas huupi nähtamatu jahtlaeva nime, kuid ei saanud vastust. Tuul oli väga tugev ja 
meri lainetas tublisti. Pilved kihutasid itta ja voogude vahuseid harju paiskus peene tolmuna isegi üle 
liivaluidete. Kui «Duncan» asus määratud kohtumispaigal, ei võinud vahimees rannalolijaid kuulda 
ega ennast neile kuuldavaks teha. 

Rannikul polnud ühtki varjulist paika. Ei ühtki abajat, ühtki lahte ega sadamat, isegi mitte 
meresopikest. Rannik koosnes pikkadest, kaugele merre ulatuvaist leedetest, mis on laevadele 


ohtlikumad kui veealused kaljud. Leetseljakud tekitavad lainetust, meri on nende läheduses eriti 
rahutu, ja laevad hukkuvad kindlasti, kui satuvad tormiga säärastele liivavaipadele. 

Nii oli täiesti loomulik, et «Duncan» hoidus eemale sellest ohtlikust, varjuandvate sadamateta 
rannast. John Mangles oma tavalise ettevaatlikkusega pidi sellest võimalikult kaugele hoiduma. Nii 
arvas Tom Austin ja kinnitas, et «Duncan» on arvatavasti tubli viie miili kaugusel. Major palus 
seepärast oma kärsitut sõpra olla kannat 

lik. Polnud mingit võimalust tihedat pimedust hajutada. Milleks siis silmi väsitada ja tumedat 
silmapiiri tunnistada? 

Seda ütelnud, korraldas ta luidete varju midagi laagritaolist. Viimasest toidutagavarast sai 
teekonna viimane õhtusöök. Siis kaevas igaüks endale majori eeskujul sügava augu 
magamisasemeks, kattis end lõuani määratu liivavaibaga ja vajus raskesse unne. Ainult Glenarvan 
valvas. Tuul puhus endiselt tugevasti ja ookean alles voogas pärast hiljutist äikesetormi. Märatsevad 
lained purunesid kõuemirinal vastu leetseljakut. Glenarvan ei suutnud harjuda mõttega, et «Duncan» 
on nii lähedal. Oletada aga, et laev ei ole kindlaksmääratud kohtamispaigale tulnud — see olnuks 
võimatu. Glenarvan oli Talcahuano lahest 14. oktoobril teele asunud ja 12. novembril Atlandi 
ookeani kaldale jõudnud. Selle kolmekümne päeva jooksul, mis kulus tulekuks läbi Tšiili, üle 
Kordiljeeride, läbi parripade ja Argentiina tasandiku, oli «Duncanil» aega tulla ümber Kap Hoorni ja 
jõuda mandri vastaskaldale. Nii kiire laeva. juures ei võinud hilinemisest juttugi olla. Torm oli kaht- 
lemata tugevolnud, eriti kohutav võis see olla Atlandi ookeani avarustel, ent «Duncan» oli tubli laev 
ja selle kapten tubli meremees. Järelikult oli ta kohal, sest ta pidi kohal olema. 


Olgu mis on, need mõtted ei suutnud Glenarvani rahustada. Kui tunded ja mõistus vaidlevad, siis 
pole mitte mõistus see tugevam. Malcolm Castle'i laird tundis, et seal pimeduses olid kõik, keda ta 
armastas: tema kallis Helena, Mary Grant, «Duncani» meeskond. Ta luusis mööda tühja randa, mida 
merevesi kattis oma säravate litritega. Ta vaatas, ta kuulatas. Ajuti ta koguni uskus, et nägi merelt 
ebamäärast valguskuma. 

«Ma ei eksi,» mõtles ta, «nägin laeva tuld, «Duncani» tuld. Ah! Miks ei suuda mu pilk tungida 
läbi selle pimeduse!» 

Siis tuli talle hea mõte. Paganel oli öelnud, et ta nägevat pimedas. Ta läks Paganeli äratama. 
Õpetlane magas oma augus nagu mutt, kui tugev käsi ta liivasängist välja kiskus. 

«Kes seal on?» karjatas ta. 

«Mina olen, Paganel.» 

«Kes - mina?» 

«Glenarvan. Tulge, ma vajan teie silmi.». 

«Minu silmi?» küsis Paganel tugevasti silmihõõrudes. 

«Jah, teie silmi, et leida «Duncani!» selles pimeduses. Tulge! » 
«Neetud pimedasnägemine!» pomises Paganel, kuigi oli üliõnnelik, et võis Glenarvanile kasulik olla. 
Ja ta ajas end kangeksjäänud liikmeid sirutades püsti ning torises nagu unest äratatu kunagi. Siis 
läks ta sõbra kannul kaldale. 
Glenarvan palus, et ta uuriks merd silmapiiril. Paganel andus mitmeks minutiks hoolikale vaatlusele. 
«Noh! Kas ei paista midagi?» küsis Glenarvan. 
«Mitte midagi! Kasski ei näeks kahe sammu kaugusele.» . 
«Otsige punast või rohelist tulukest, see tähendab pakpoordi või tüürpoordi tuld.» 
«Ma ei näe ei rohelist ega punast tuld! Kõik on must!» vastas Paganel, kelle silmad vägisi kinni 
vajusid. 
Pool tundi käis ta masinlikult oma kärsitu sõbra kannul; ühtelugu langes ta pea rinnale ja tõusis 


siis järsku jälle. Ta ei vastanud, ei rääkinud enam midagi. Ta komistas alatasa ja tuikus nagu purjus 
inimene. Glenarvan vaatas ja nägi, et Paganel magas kõndides. 

Siis võttis Glenarvan tema käsivarre ja juhtis ta äratamata tagasi auku ning mattis mugavalt liiva 
alla. Kui koit hakkas kumama, hüppasid kõik jalule, kuuldes hüüet: 

««Duncan»! «Duncan»!» 
«Hurraa! Hurraa!» vastasid kaaslased Glenarvanile ja sööstsid mere äärde. 

Jaht oli tõepoolest viie miili kaugusel, hoolikalt kinniköidetud purjedega ja auru all. Tema suits 
kadus ähmaselt hommikuse udu vinetisse. Meri lainetas tugevasti; nii suur laev ei võinud ilma 
hädaohuta leetseljakutele läheneda. 

Paganeli pikksilma abil silmitses Glenarvan «Duncani!». Kindlasti polnud John Mangles reisijaid 
veel märganud, sest laev jäi endiselt liikumatuks. 

Siis pani Thalcave oma püssi tugeva laengu ja tulistas jahi suunas õhku. 

Teised kuulatasid. Peamiselt vaatasid. Kolm korda paugatas indiaanlase püss, pannes liivaluited 
kajama. 

Viimaks ilmus jahi küljele valge suitsupilveke. 

«Nad nägid meid!» hüüdis Glenarvan. «See on «Duncani» kahur!» . 

Mõne sekundi pärast kõmatas rannikul tume mürts. Otsekohe muutis «Duncan» kurssi, lisas auru 
ja jätkas lii 

kumist nii, et sai rannale võimalikult lähedale tulla. 

Varsti nähti pikksilma abil, kuidas paat laevast eemaldus. 

«Leedi Helena ei saa tulla,» ütles Tom Austin, «lainetus on liiga tugev!» 

«John Mangles ka mitte,» vastas MacNabbs, «ta ei või laevalt lahkuda!» 

«Minu õde! Minu õde!» ütles Robert ja sirutas käed tugevasti õõtsuva jahi poole. 
«Ah! Küll ma tahaksin juba laevas olla!» hüüdis Glenarvan. 

«Kannatust; Edward! Kahe tunni pärast olete laevas,» vastas major. 

Kaks tundi! Tõepoolest ei saanud kuue aeruga paat lühema ajaga edasi-tagasi ära käia. 

Siis läks Glenarvan Thalcave'i juurde, kes rahulikult, käed rinnal ristamisi, vaatles lainetavat 
vetepinda; Thauka oli ta kõrval. 

Glenarvan võttis indiaanlase käe, viipas jahi poole ja ütles: 

«Tule!» 

Mdiaanlane raputas tasakesi pead. 

«Tule, sõber!» kordas Glenarvan. 

«Ei,» vastas Thalcave leebelt. «Siin on Thauka. Ja seal pampad!>» lisas ta, viibates tundeküllaselt 
määratute tasandikkude suunas. 

Glenarvan mõistis väga hästi, et indiaanlane iialgi ei taha lahkuda rohtlatest, kus luitusid tema 
esivanemate luud. Ta teadis, missuguse uskliku kiindumusega need kõrbelapsed ripuvad oma 
sünnimaa küljes. Seepärast surus ta Thalcave'i kätt ega korranud oma kutset. Ka siis ei käinud ta 
peale, kui indiaanlane omal viisil naeratades tagasi lükkas rahalise tasu oma teenete eest ning lausus: 
«Tegin seda sõprusest.» 

Glenarvan ei suutnud talle vastata. Meelsasti oleks ta jätnud indiaanlasele mõne mälestusesemegi, 
mis oleks talle meenutanud ta eurooplastest sõpru. Kuid mis oli talle jäänud? Oma relvad ja hobused, 
kõik oli ta kaotanud hävitava suurvee voogudesse. Tema sõbrad polnud rikkamad kui ta ise. 

Ta ei teadnud, kuidas tänada tublit juhti tema ennastsalgava töö eest. Äkki tuli talle hea mõte. Ta 
võttis rahataskust kallihinnalise medaljoni, milles oli imetlusväärne 

pilt, Lawrenceji meistriteos, ja pakkus seda indiaanlasele. «Minu naine,» ütles ta. 
Thalcave vaatles pilti heldimusega ja ütles lihtsalt: 
«Hea ja ilus!». A 
Siis tulid Robert, Paganel, major, Tom Austin ja mõlemad madrused ning jätsid patagoonlasega 
jumalaga. Tublid inimeseö olid siiralt liigutatud, lahkudes kartmatust ja ennastsalgavast sõbrast. 
Thalcave surus kõiki oma laiale rinnale. Paganel kinkis talle Lõuna-Ameerika ja mõlema ookeani 
kaardi, mida indiaanlane oli sageli huviga silmitsenud. See oli kõige väärtuslikum, mis oli teadlase 
omand. Mis puutub Robertisse, siis polnud tal midagi anda peale kallistuste, mida ta jagas oma 
päästjale, ilma et oleks sealjuures unustanud ka Thaukat. 
Siis jõudis «Duncani> paat lähedale, libises kitsasse sõiduvette leedete vahel ja jooksis varsti 
kaldasse kinni. 
«Minu naine?» küsis Glenarvan. 
«Minu õde?» hüüdis Robert. 
«Leedi Helena ja miss Grant ootavad teid laevas,» vastas paadijuht. «Mingem. Me ei tohi minutitki 
kaotada, kõrgeausus, sest mõõn annab end juba.tunda.» 

Viimast korda kallistati indiaanlast. Thalcave saatis sõpru paadini. Paat lükati vette. Kui Robert 
hakkas paati minema, võttis indiaanlane ta käte vahele ja silmitses teda hellalt. 

«Nüüd mine,» ütles ta, «oled mees!» 

«Jumalaga, sõber! Jumalaga!» ütles Glenarvän veel kord. «Kas me üksteist iialgi ei näe?» hüüdis 
Paganel. 

«Ouen sabe?»' vastas Thalcave kätt taeva poole tõstes. Need olid indiaanlase viimased sõnad; tuul 
kandis nad kaugele. Madrused hakkasid sõudma. Paat eemaldus; mõõn viis selle kaasa. 

Kaua paistis Thalcave'i liikumatu kuju teispool vahutavaid vooge. Siis muutus ta suur kogu aina 
väiksemaks ja kadus tema ajutiste sõprade silmist. Tunni aja.. pärast sööstis Robert esimesena 
«Duncani> laele ja viskus Mary Granti kaela, kuna jahi meeskonna rõõmuhüüded panid õhu 
mürisema. 

Nii lõppes täpselt otsejoont mööda ettevõetud teekond läbi Lõuna-Ameerika. Ei mäed ega jõed 
polnud reisijaid otseteelt kõrvale kallutanud. Kuigi nad ei olnud pidanud võitlema pahatahtlike 
inimeste vastu, siis ometi olid loodusjõud sageli nende vastu tõusnud ja nende kartmatut meelt 
karmile proovile pannud. 

1 Kes teab? 


Teine osa 


I TAGASI LAEVAL 


Esimesed hetked pühendati jällenägemisrõõmule. Lord Glenarvan ei tahtnud, et otsingute nurjumine 
jahutaks rõõmu ta sõprade südames. Seepärast olid ta esimesteks sõnadeks: «Julgust, sõbrad, julgust! 
Kapten Granti pole meil kaasas, kuid oleme kindlalt veendunud, et me ta leiame!» 

Ainult selline julgustus võis «Duncani> naisreisijatele tagasi anda lootuse. 

Sel ajal kui paat laevale lähenes, olid leedi Helena ja Mary Grant tõepoolest ootusärevuses. Ülalt 
laevalaelt püüdsid nad loendada laevale tagasi tulijaid. 

Kord oli noor neiu meelt heitmas, kord kujutles ta, et näeb Harry Granti. Ta süda peksis, ta ei 
suutnud rääkida ja seisis vaevalt püsti. Leedi Helena võttis ta oma käte vahele. John Mangles, kes 
tema lähedal merele vaatas, vaikis. Tema meremehesilmad, mis olid harjunud kaugusesse vaatama, 
ei näinud kapten Granti. 

«Ta on seal! Ta tuleb! Minu isa!» sosistas neiu. 
Ent kui paat vähehaaval lähemale tuli, muutus enesepete võimatuks. Reisijaid lahutas laevast veel 


üle saja sülla, kui mitte ainult leedi Helena ja John Mangles, vaid isegi Mary, silmad täis pisaraid, 
kaotas igasuguse lootuse. Lord Glenarvan saabus parajal ajal ja ütles oma rahustavad sõnad. 

Pärast esimesi kaisutusi jutustati leedi Helenale, Mary Grantile ja John Manglesile tähtsamaist 
juhtumisist. Kõigepealt teatas Glenarvan neile Jacgues Paganeli vaimuteravuse tõttu leitud uuest 
dokumenditõlgitsusest. 

Ka ülistas ta Robertit, kelle peale Mary võis õigusega uhke olla. Tema vaprust ja teda ähvardanud 
ohte kirjeldas Glenarvan selliselt, et poisike ei oleks teadnud, kuhu end peita, kui ta poleks 
pelgupaiga leidnud oma õe käte vahel. 

«Sul ei tarvitse punastada, Robert,» ütles John Mangles, «sa käitusid kapten Granti poja vääriliselt.» 
Ta ulatas Mary vennale käed ja surus huuled tema põskedele, mis neiu pisaratest alles niisked olid. 

Ei ole vajadust pikemalt rääkida vastuvõtust, mille osalisteks said major ja maateadlane, ega 
sellest, millise tänutundega meenutati suuremeelset Thalcave'i. Leedi Helena kahetses, et ta ei 
saanud suruda vapra indiaanlase kätt. MacNabbs läks pärast esimesi tunnetepuhanguid oma kajutisse 
ja hakkas rahulikult ning kindla käega habet ajama. Paganel aga lendas ühe juurest teise juurde nagu 
mesilane, kogudes meelituste ja naeratuste mett. Ta tahtis kallistada kogu «Duncani» meeskonda ja 
väites, et sellesse kuuluvad ka leedi Helena ja Mary Grant, alustas ta nendest ning lõpetas mr. 
Olbinettiga. 

Stjuuardi arvates oli parimaks tänuavalduseks säärase viisakuse eest teadaanne, et eine on lauale 
kantud. «Eine!» hüüatas Paganel. 

«Jah, härra Paganel,» vastas mr. Olbinett. 

«Tõeline eine tõelisel laual, taldrikute ja suurättidega?» «Muidugi, härra Paganel.» 

«Ja me ei söö kuivatatud liha, kõvu mune ega jaanalinnufileed?» 

«Oo, härra Paganel!» lausus ülemkelner, tundes end oma kunstis alandatuna. 

«Ma ei tahtnud teid solvata, mu sõber,» ütles õpetlane naeratades. «Kuid kuu aega oli meie 
tavaline söök selline. Ja me ei lõunatanud lauas, vaid maas lamades, - kui me mitte kaksiratsi 
puuokstel ei olnud. Seepärast tunduski eine, millest te teatasite, mulle unenäona, pettekujutusena, 
viirastusena. » 

«Noh, mingem ja veendugem eine tõelisuses, härra Paganel,» vastas leedi Helena, kes ei suutnud 
naeru tagasi hoida. 

«Siin mu käsivars,» pakkus galantne geograaf. 
«Kas kõrgeaususel pole korraldusi «Duncani» suhtes?» küsis John Mangles. 
«Pärast einet, kallis John, arutame kõik koos oma uue retke kava,» vastas Glenarvan. 

Jahi reisijad ja nöor kapten laskusid ühiskajutisse. Masinaruumi anti käsk masinad auru all hoida, 
et oleks võimalik esimese märguande peale teele asuda. 

Värskeltaetud habemega major ja kiiresti oma riietust korraldanud reisijad võtsid laua ääres istet. 

Mr. Olbinetti einest oldi vaimustatud. See kiideti üliheaks, paremaks isegi kui pampa toredad 
pidusöögid. Paganel võttis igast roast kaks korda - «hajameelsusest», nagu ta ütles. 

See õnnetu sõna sundis leedi Helenat küsima, kas armastusväärne prantslane polnud oma 
harjumust mööda mõnikord ka hajameelsuses patustanud. Major ja lord Glenarvan vaatasid 
naeratades teineteisele otsa. Paganel aga pahvatas naerma ja lubas ausõnaga, et kogu reisi kestel pole 
ta enam kordki hajameelne. Siis jutustas ta lõbusal kombel oma äpardusest ja sellest, kuidas ta oli 
uurinud Camoesi teost. 

«Lõpuks pole halba ilma heata,» lisas ta jutu jätkuks. 


«Ma ei kahetse oma eksitust.» 

«Kuidas nii, mu auväärt sõber?» küsis major. 

«Sest et nüüd oskan ma peale hispaania keele ka portugali keelt. Kõnelen kaht keelt ühe asemel!» 

«Tõepoolest, sellele ma ei tulnudki,» vastas MacNabbs. «Önnitlen, Paganel, õnnitlen siiralt!» 
Aplodeeriti Paganelile, kes aga süües hammastele valu andis. Kuna ta sõi ja vestles korraga, ei 

märganud ta üht asjaolu, mis Glenarvanil nägemata ei jäänud: see oli John Manglesi 

tähelepanelikkus oma lauanaabri, Mary Granti vastu. Leedi Helena andis oma mehele kerge 

peanoogutusega mõista, et ta ei eksinud. Glenarvan vaatles mõlemaid noori inimesi hella 

poolehoiuga ja kõnetas John Manglesit, kuid hoopis teises asjas. 

«Ja kuidas möödus teie reis, John?» küsis ta. 

«Parimais tingimusis,» vastas kapten. «Ainult pean kõrgeaususele teatama, et me ei tulnud 

Magalhaesi väina kaudu.» 

«Taga paremaks!» hüüatas Paganel. «Tulite ümber Kap Hoorni, ja mind polnud kaasas!» 

«Mis teil nüüd muud, kui end üles puua!» ütles major. 

«Egoist! Tahate poomisnööri saada”, seepärast annate 

mulle niisugust nõu,» vastas maateadlane. 


1 Ebausu järgi toob poomisnöör õnne. 

«Kuulge, mu kallis Paganel,» ütles Glenarvan. «Peaks kõikjalviibimise võimet omama, et korraga 
igal pool olla. Kuna te rändasite pampades, ei saanud te samal ajal sõita ümber Kap Hoorni.» 

«See ei keela mind seda kahetsemast,» vastas maateadlane. 

Kuid rohkem teda ei õrritatud ja asi piirduski sellega. Siis võttis John Mangles jutulõnga enda 
kätte ja andis aru «Duncani> sõidust. Piki Ameerika rannikut liikudes oli ta uurinud kõiki 
läänepoolseid saarestikke, ilma et oleks leidnud ühtki jälge «Britanniast». Kap Pilaresi juures väina 
suudmesse jõudes kohtasid nad tugevat vastutuult ja pöördusid lõuna poole. «Duncan» möödus 
Meeleheite saartest, liikus kuuekümne seitsmenda laiuskraadini, sõitis ümber Kap Hoorni, möödus 
Tulemaast, läbis Lemaire'i väina ja liikus edasi piki Patagoonia rannikut. Seal tabasid teda Kap 
Corrientese kohal kohutavad tuulehood - samad, mis kuivamaareisijaid nii ägedasti äikese ajal rün- 
dasid. Kuid jaht pidas hästi vastu ja kolm päeva loovis John Mangles avamerel, kuni püssipaugud 
talle teatasid pikisilmi oodatud reisijate saabumisest. Mis puutub leedi Helenasse ja miss Granti, siis 
oleks «Duncani» kapten ülekohtune, kui ta maha salgaks nende harukordse kartmatuse. Torm ei 
kohutanud neid, ja kui nad vahel kartust ilmutasidki, siis oma sõpradele mõeldes, kes Argentiina 
lagendikel ekslesid. 

Nii lõppes John Manglesi jutustus. Sellele järgnesid lord Glenarvani õnnitlused. Siis pöördus 
Glenarvan Mary Granti poole. 

«Mu kallis miss,» ütles ta, «ma näen, et kapten John ülistab teie tublidust, ja ma olen õnnelik 
teades, et tundsite end selles laevas hästi.» 

«Kuidas ei peaks ma end hästi tundma?» vastas Mary leedi Helena ja võib-olla ka noore kapteni 
poole vaadates. 

«Oo, minu õde armastab teid väga, härra John,» hüüdis Robert. «Ja mina, ma armastan teid ka!» 
«Mina sind samuti, kallis laps,» vastas John Mangles, natuke kohmetudes Roberti sõnadest, mis 
Mary Granti lauba kergelt õhetama panid. 

Siis lisas John Mangles vestlust jahedamale pinnale - juhtides: 

«Mina olen oma looga «Duncani» reisist lõpule jõudnud, 

kas ei räägiks kõrgeausus meile nüüd lähemalt Ameerika läbimise ja meie noore kangelase 
vägitegude kohta?» 


Ükski jutustus ei võinud leedi Helenale ja miss Grantile meeldivam olla. Seepärast ruttas lord 
Glenarvan nende uudishimu rahuldama. Ta kirjeldas järk-järgult kogu oma teekonda ühest ookeanist 
teiseni. Kordiljeeride ületamine, maavärin, Roberti, kadumine, kondori ilmumine, Thalcave'i 
püssipauk, episood punaste huntidega, poisikese eneseohverdamine, seersant Manuel, veeuputus, 
pelgupaik ombul, välk, tulekahju, kaimanid, veekeeris, öö Atlandi ookeani kaldal - nii paljud 
lõbusad ja kohutavad seigad kutsusid kuulajates puhuti esile küll rõõmu, küll õudust. Meenutati 
paljusid seiku, mis panid Mary ja leedi Helena Robertit kallistama. 

Lord Glenarvan lõpetas oma loo järgmiste sõnadega: 
«Nüüd, mu sõbrad, mõtelgem olevikule; minevik on seljataga, kuid tulevik on meie päralt. 
Pöördugem tagasi Harry Granti juurde.» 

Hommikusöök oli lõppenud. Koosviibijad läksid salongi, mis oli .leedi Helena käsutuses. Nad 
istusid kaartidega ja plaanidega koormatud laua ümber ning silmapilk alustati arupidamist. 

«Kallis Helena,» ütles lord Glenarvan, «laevale tulles teatasin ma, et kuigi «Britannia» 
merehädalisi pole meiega kaasas, on meil nende leidmiseks rohkem lootust kui iialgi varem. 
Teekond läbi Ameerika on sisendanud meile veendumuse, ma ütleksin enamgi - kindla teadmise, et 
õnnetus ei juhtunud ei Vaikse ega Atlandi ookeani ranniku lähedal. Siit loomulik järeldus, et 
dokumendi tõlgitsus oli ekslik selles osas, mis puutub Patagooniasse. Önneks avastas meie sõber 
Paganel äkilise inspiratsiooni sähvatusel vea. Ta tegi selgeks, et me käisime eksiteed, ja põhjendas 
uut tõlgitsust selliselt, et meil pole võimalik selle õigsuses kahelda. Kõne all on prantsuse keeles 
kirjutatud sedel ja ma palun Paganeli seda siin seletada, et kellelegi vähimatki kahtlust ei jääks.» 

Teadlane, keda paluti kõnelda, alustas otsekohe. Ta selgitas poolikute sõnade gonie ja indi 
tähendust kõige usutavamal viisil ja tuletas veenvalt sõnast austral sõna Austraalia; ta väitis, et 
kapten Granti vigastatud laev, lahkunud Peruu rannikult, et sõita tagasi Euroopasse, võis kergesti 
Vaikse ookeani lõunapoolsete hoovuste mõjul kuni Austraalia rannikuni kanduda. Lõpuks leidsid 
tema vai- 

mukad oletused ja järeldused isegi John Manglesi enda täieliku heakskiidu, kuigi too sellistes 
küsimustes oli üsnagi järeleandmatu ega lasknud end kujutlusvõimest kaasa kiskuda. 

Kui Paganel oma ettekande lõpetas, teatas Glenarvan, et «Duncan» asub jalamaid teele 
Austraaliasse. 

Aga enne kui anti käsk laevanina itta pöörata, palus major luba üht märkust teha. 
«Rääkige, MacNabbs,» vastas Glenarvan. 

«Minu eesmärgiks,» ütles major, «pole sõber Paganeli väidetele vastu vaielda, veel vähem neid 
ümber lükata. Ma leian, et nad on arukad ning veenvad ja väärivad tähelepanu; õigusega peavad nad 
olema aluseks meie tulevastele otsingutele. Kuid ma soovin, et neid veel kord uuritaks, nii et nende 
väärtus oleks vaieldamatu.» 

Polnud teada, mida ettevaatlik MacNabbs tahtis kätte saada, ja koosviibijad kuulasid teda teatava 
ärevusega. 
«Jätkake, major,» ütles Paganel. «Olen valmis vastama kõigile teie küsimustele.» 

«Asi on väga lihtne,» ütles major. «Kui me viie kuu' eest Clyde'i lahes uurisime kolme sedelit, siis 
tundus nende tõlgitsus meile enesestmõistetav. Laev võis hukkunud olla ainuüksi Patagoonia 
lääneranniku juures. Selles suhtes polnud kahtluse varjugi.» 

«Täiesti õige,» kinnitas Glenarvan. 

«Hiljem,» jätkas major, «kui Paganel saatusliku hajameelsuse hetkel meie laevale sattus, anti 
dokumendid tema kätte ja ta kiitis tingimusteta heaks meie otsingud Ameerika rannikul.» . 
«Nõustun,» vastas maateadlane. 

«Ja siiski eksisime,» ütles major. 

«Eksisime,» kordas Paganel. «Kuid ekslik on iga inimene, MacNabbs, ja üksnes hull ei pääse oma 
eksitusest kaugemale. » 


«Oodake, Paganel, ärge ärrituge. Ma ei taha sugugi ütelda, et peaksime Ameerikas edasi otsima,» 
selgitas major. 
«Mida te siis nõuate?» küsis Glenarvan. 
«Kinnitust, muud midagi. Kinnitust, et Austraalia on nüüd niisama endastmõistetav «Britannia» 
hukkumispaik kui varem näis olevat Ameerika.» 
«Seda me kinnitame meelsasti,» vastas Paganel. 
«Võtan selle teatavaks,» jätkas major, «ja kasutan üht 

lasi juhust, et hoiatada teid kujutlusvõimet liigselt usaldamast, nagu ilmnes nende üksteisele 
järgnevate ja üksteisele vasturääkivate endastmõistetavate faktide puhul. Kes teab, kas pärast 
Austraaliat ei paku mõni muu maa meile niisamasugust usaldusväärsust, ja kui uued otsingud 
osutuvad asjatuks, võib-olla näib ehk niisama «enesestmõistetav», et tuleb alustada otsimist kuskilt 
mujalt?» 

Glenarvan ja Paganel vaatasid teineteisele otsa. Majori märkused rabasid neid oma loogilisusega. 
«Niisiis ma soovin,» jätkas MacNabbs, «et asja veel koro kaalutaks, enne kui me Austraaliasse 
suundume. Siin on dokmenendid, siin kaardid. Võtame ükshaaval vaatluse alla kõik punktid, millest 
37. paralleel üle läheb, ja uurime, kas ei leidu mõnda teist maad, mille kohta võiksid käia dokumendi 

andmed.» 

«Pole midagi kergemat ega vähem aega nõudvat,» vastas Paganel, «õnneks ei ole sellel 
laiuskraadil palju maid.» 

«Vaatame,» ütles major ja laotas laiali Mercatori projektsioonis! joonestatud ingliskeelse 
planisfääri”, mis tõi silma ette kogu maakera. 

Kaart paigutati leedi Helena ette ja kõik asetusid nii, et said jälgida Paganeli seletusi. 

«Nagu ma juba rääkisin,» ütles geograaf, «jookseb 37. laiuskraad esiti üle Lõuna-Ameerika ja 
kohtab siin Tristan da Cunha saari. Kinnitan, et ükski sõna dokumendis ei luba arvata neid saari.» 

Kui sedeleid oli hoolikalt uuritud, tuli möönda, et Paganelil oli õigus. Ühel häälel heideti Tristan 
da Cunha kõrvale. 

«Jätkakem rännakut. Atlandi ookeani ületanud, möödume kahe kraadi võrra lõuna poolt Hea 
Lootuse neeme ja läheme siis üle India ookeani. Siin on meie teel üksainus saarestik, nimelt 
Amsterdami saarte rühm. Uurigem seda samuti nagu me uurisime Tristan da Cunha saari.» 

Pärast tähelepanelikku kontrolli. jõuti ka Amsterdami saarte kohta eitavale seisukohale. Ükski 
sõna, ei terve ega poolik, olgu see prantsus-, saksa- või ingliskeelne, ei vih janud sellele India 
ookeani saarestikule. 

«Nüüd jõuame Austraalia juurde. 37. laiuskraad kohtab 


1 Mercatoriprojektsioon -õigenurkne silindriline kaardiprojektsioon, kasutatakse 
merekaartide jaoks. 
2Planis fäär - kaht Maa poolkera kujutav kaart. 


195 

seda mandrit Bemouilli neeme juures ja lahkub sellest Twofoldi lahe kaudu. Te nõustute minuga, et 
ilma dokumendi sisule liiga tegemata võivad ingliskeelne sõna stra ja prantsuskeelne sõna austral 
tähendada Austraaliat. Asi on nii selge, et ma ei rõhuta seda eriliselt.» 

Kõik olid Paganeli järeldusega nõus. «Lähme edasi,» ütles major. 

«Lähme,» vastas maateadlane, «reis on kerge. Twofoldi lahest lahkudes tuleb minna üle väina, mis 
on ida pool Austraaliat, kus kohtame Uus-Meremaad. Kõigepealt tuletan teile meelde, et 
prantsuskeelsel sedelil olev sõna contin tähendab vastuvaidlematult mandrit. Nii ei võinud kapten 
Grant varju leida Uus-Meremaal, sest see on ainult saar. Olgu kuidas on, aga eks uurige, võrrelge, 
pöörake sõnu ja katsuge, kas nad kuidagiviisi võiksid sobida selle uue maaga. » 


«Ei kuidagi,» vastas John Mangles, kui oli hoolikalt uurinud dokumente ja kaarti. 
«Ei,» ütlesid Paganeli kuulajad ja isegi major. «Ei, Uus-Meremaa ei saa kõne alla tulla.» 
«Nüüd,» jätkas maateadlane, «kohtab 37. laiuskraad ühtainust viljatut ja tühja saarekest kogu 
määratul alal, mis mainitud saart Ameerika rannast lahutab.» 
«Mis on saarekese nimi,» küsis major. 
«Vaadake kaardilt. Saarekese nimi on Maria Theresa. 
Kolmel sedelil ei leia me ühtki jälge sellest nimest.» 
«Ei ühtki.» 
«Jätan siis teie otsustada, mu sõbrad, kas ei kõnele kogu tõenäolisus või koguni täielik veendumus 
Austraalia kasuks. » 
«Ilmselt,» vastasid «Duncani» reisijad ja kapten nagu ühest suust. 
«John, kas teil on piisavalt toidumoona ja sütt?» küsis Glenarvan. . 
«Jah, kõrgeausus, varustasin laeva Thalcahuanos küllaldaselt. Pealegi võime Kaplinnas väga 
hõlpsasti oma küttetagavara täiendada.» 
«Noh, siis andke käsk teele asumiseks.» 
« Veel üks märkus,» ütles major sõbra sõnade vahele. «Rääkige, MacNabbs.» 
«Ehkki on enam kui kindel, et meie otsingud Austraalias õnnestuvad, - aga kas poleks siiski soovitav 
paar päeva peatuda Tristan da Cunha ja Amsterdami saares- 

tiku juures? Nad asuvad meie teel ega vii meid sihist kõrvale. Saaksime siis teada, kas sinna pole 
jäänud jälgi «Britannia» hukkumisest.» 
«Uskumatu major!» hüüatas Paganel. «Ta ei taha oma jonni jätta!» 

«Ma tahan vaid, et meil poleks tarvis käidud teed tagasi tulla; kui Austraalia juhtumisi ei täida 
lootusi, mis me tema peale paneme.» 

«Mulle tundub, et selline ettevaatus oleks mõistlik,» lausus Glenarvan. 
«Mina seda mõtet ei laida,» soostus ka Paganel. 
«John,» ütles Glenarvan, «keerake siis laevanina Tristan da Cunha poole.» 

«Jalamaid, kõrgeausus,» vastas kapten ja läks laevalaele, kuna Robert ja Mary Grant lord 
Glenarvanile tänu avaldasid. 

Varsti eemaldus «Duncan» Ameerika rannikust ja, käil Atlandi ookeani voogusid lõikamas, ruttas 
ida poole. 


I TRISTAN DA CUNHA 


Kui jaht oleks liikunud piki ekvaatorit, siis oleksid sada üheksakümmend kuus. kraadi, mis lahutavad 
Austraaliat Ameerikast (ehk õigemini Kap Bemouilli Kap Corrientesest) võrdunud üheteistkümne 
tuhande seitsmesaja kuuekümne geograafilise miiliga. Aga kolmekümne seitsmendal paralleelil 
võrduvad need sada üheksakümmend kuus kraadi maakera kuju tõttu kõigest üheksa tuhande 
neljasaja kaheksakümne miiliga. Ameerika rannikust kuni Tristan da Cunha saareni on kaks tuhat 
ükssada miili, millise vahemaa John Mangles lootis läbida kümne päevaga, kui idatuuled jahi sõitu ei 
aeglusta. Tal oligi põhjust rahul olla, sest õhtuks jäi tuul tunduvalt vaiksemaks, muutis siis suunda, ja 
«Duncan» võis merel rahulikult näidata kõiki oma võrratuid sõiduomadusi. 

Reisijad harjusid juba samal päeval laevaeluga. Polhud märgatagi, et nad olid kuu aega laevalt ära 
olnud. Vaikse ookeani vete asemel laiusid nüüd nende silme ees küll Atlandi ookeani veed, ent 
mõnesuguseid varjundeid arvestamata sarnanevad ju kõik mereveed üksteisega. Loodusjõud, mis 
olid neile nii kohutavaid kannatusi põhjustanud, 

ühendasid nüüd üma pingutused, et neid aidata. Ookean oli rahulik, tuule suund soodus ja kogu 
läänetuules paisuv purjestik tuli appi katlas ülevale väsimatule aurule. 

Kiire teekond möödus niisiis ilma vahejuhtumiteta ja õnnetusteta. Suures lootuses oodati 
Austraalia rannikut. Tõenäosus muutus kindlaks veendumuseks. Kõneldi kapten Grantist, nagu oleks 
jaht mõnda teatavasse sadamasse talle järele sõitnud. Laeval seati tema kajut ja ta kahe kaaslase koid 
valmis. Mary Grantile pakkus rõõmu kajutit oma käega korrastada ja kaunistada. Kajuti loovutas 

mr. Olbinett, kes asus elama proua Olbinettiga ühte kambrisse. Selle kajuti kõrval oli kuulus kuues 
kajut, mille Jacgues Paganel endale «Scotial» oli kinni pannud. 

Öpetatud maateadlane viibis seal peaaegu alati luku taga. Ta töötas hümmikust õhtuni teüse kallal, 
mille pealkirjaks üli: «Ühe geograafi ebatavalised muljed Argentiina pampadest». Kuuldi, kuidas ta 
liigutatud häälel luges üma elegantseid lauseperiüüde, enne kui ta nad oma märkmiku valgetele 
lehekülgedele usaldas. Enam kui üks kord manas ta oma vaimustushüügudes esile jumaliku 
Kalliope, kes aitab luua eepilisi suurteoseid, murdes sealjuures truudust Kliole, ajaloo muusale. 

Paganel muide ei varjanudki seda. Jätsid ju Apolloni karsked tütredki Kalliope pärast meelsasti 
maha Parnassose või Helikoni tipud. Leedi Helena õnnitles teda sel puhul siiralt. 

Ka major soovis talle õnne nende mütoloogiliste ekskursioonide puhul. 

«Kuid kõigepealt,» lisas ta, «ei mingit hajameelsust, mu kallis Paganel. Kui teil juhtumisi tuju 
peaks tulema austraalia keelt õppida, siis ärge tehke seda hiina keele grammatika abil!» 

Niisiis läks laevas kõik väga hästi. Lord ja leedi Glenarvan vaatlesid huviga John Manglesit ja 
Mary Granti, kelle sõpruse vastu neil polnud midagi. Et aga John ise ei teinud sellest juttu, siis üli 
parem end asjasse mitte segada. 

«Mida arvaks kapten Grant?» ütles Glenarvan kord leedi Helenale, 

«Ta leiaks, et John väärib Maryt, armas Edward; ja ta ei eksiks.» 

Jaht aga lähenes kiiresti üma eesmärgile. 16. nüvembril, viis päeva pärast seda, kui Corrientese 

neem oli reisijate silmist kadunud, paisus läänebriis, tuul, mida ümber Aaf.- 

rika sõitvad laevad rõõmuga tervitavad kagust korrapäraselt puhuvate tuulte asemel. «Duncanil» 
heisati kõik purjed ja tulise kiirusega ruttas ta otse edasi. Vaevalt riivas ta kruvi sügavat vagu, mille 
tääv vette lõikas, ja näis, nagu võistleks laev «Royal Thames Yacht Clubi» võidusõidul. 

Järgmisel päeval katsid ookeani tohutud adruvaibad; veepind sarnanes avara rohtunud tiigiga. 
Seda üleks võinud võrrelda mõnega neist sargassomeredest', mida katavad kõik ümbritsevalt maa- 
alalt lahtikistud puude ja taimede jäänused. Teadlane Maury juhtis eriliselt neile meresõitjate 
tähelepanu. Tundus, nagu libiseks «Duncan» mööda laia rohtlat, mida Paganel tabavalt võrdles pam- 
padega. Laeva kiirus pisut vähenes. 

Kakskümmend neli tundi hiljem kuuldi päikesetõusu ajal mastist valves oleva madruse häält. 
«Maa!» hüüdis ta. . A 

«Mis suunas?» küsis Tüm Austin, kes oli vahis. «Allatuult,». vastas madrus. 

Selle alati erutava hüüde peale täitus laevalagi inimestega. Peagi tuli alumiselt tekilt nähtavale 
pikksilm, millele järgnes Jacgues Paganel. Öpetlane sihtis oma instrumendi osutatud suunas ega 
näinud midagi, mis maaga oleks sarnanenud. 

«Vaadake pilvedesse,» ütles talle John Mangles. 

«Tõepoolest on midagi mäetipu taolist, esialgu peaaegu nähtamatu. » 

«See on Tristan da Cunha,» ütles John Mangles. 

«Siis peame, kui mu mälu ei peta, sellest kaheksakümne miili kaugusel olema, sest Tristani 
seitsme tuhande jala kõrgune tipp on sellest kaugusest nähtav.» 

«Täpselt,» vastas kapten John. 


Mõne tunni pärast võis silmapiiril selgesti näha väga kõrgete ja väga järskude kallastega saarte 
rühma. Tristan da Cunha koonusekujuline mäetipp mustendas vastu helkivat taevast, kullatud tõusva 
päikese kiirtest. Varsti eraldus üldisest kaljusest massiivist peasaar, kaldudes kolmnurgana kirdesse. 

Tristan da Cunha asub lõunalaiusel 37°8' ja läänepikkusel 10°44' Greenwichi meridiaani järgi. Ka 
kaheksateist miili edela pool asetsev Ligipääsmatu saar ja kümme miili kagu pool asetsev 
Ööbikusaar kuuluvad sellesse väikesse 


ISargassomeri-sargassoadruga kaetud meri. 

üksikusse saarerühma. Keskpäeval tulid nähtavale mõlemad peamised tunnused, mis meremeestel 
orienteeruda aitavad - Ligipääsmatu saare nurga kohal asuv kalju, mis õige täpselt kujutab heisatud 
purjedega laeva, ja Ööbikusaare põhjapoolse tipu juures kaks saarekest, mis sarnanevad varemeteks 
varisenud kindlusega. Kell kolm sõitis «Duncan» Tristan da Cunha saare Falmouthi lahte, mida Hea- 
abi poolsaar kaitseb läänetuulte eest. 

Seal puhkasid ankrus mõned püügilaevad, mille meeskonnad tegelesid hüljeste ja muude 
mereloomade püügiga. Sealsetel randadel leidus neid rohkesti. 

John Mangles asus head ankruplatsi otsima, sest nood vähe tuntud sadamad on äkiliste loode- ja 
põhjatuulte tõttu väga ohtlikud. Just selles kohas kadus 1829. aastal kogu meeskonna ja laadungiga 
Inglise brikk «Julia». «Duncan» lähenes poole miili kaugusele kaldast ja heitis ankru kahekümne 
sülla sügavusse kaljusele põhjale. Reisijad sõitsid suure paadiga kohe maale ja astusid peenele 
mustale liivale, mis on tekkinud saare kaljude murenenud kildudest. 

Kogu Tristan da Cunha saarestiku pealinnaks oli lahesopis, kohiseva jõe kaldal paiknev väike 
asula. Sealoli umbes viiskümmend üsna puhast, geomeetrilise korrapärasusega ehitatud maja, mis 
paistsid olevat inglise moodsa ehituskunsti viimane sõna. Tillukese linna taga oli tuhat viissada 
hektarit lagendikku, mida piiras määratu laavapurust vall. Tasandiku kohal tõusis koonusekujuline 
mägi seitsme tuhande jala kõrgusele. 

Lord Glenarvani võttis vastu maavalitseja, kes oli siia saadetud Kaplinna inglise asundusest. 
Glenarvan küsis kohe teateid Harry Granti ja «Britannia» kohta. Need nimed olid täiesti tundmatud. 
Tristan da Cunha saarestik on laevateest kõrval, seepärast käib seal laevu harva. Pärast «Blendon 
Halli» kuulsat hukkumist, mis Ligipääsmatu saare kaljudel 1821. aastal purunes, oli kaks laeva 
peasaare juures kaldale jooksnud - «Primauguet» 1845. aastal ning Ameerika kolmemastiline 
«Philadelphia» 1857. aastal. Nende kolme õnnetusega piirduski. da Cunha laevahukkude statistika. 

Glenarvan polnud täpsemaid teateid oodanudki ja küsitles saare kõrgemat võimukandjat ainult 
südametunnistuse rahustamiseks. Ta käskis koguni laevapaatidega sõita ümber saare, mille 
ümbermõõt on kõige rohkem seitseteist 

miili. London või Pariis ei mahuks saarele, isegi kui see oleks kolm korda suurem. 

Selle uurimisretke ajal jalutasid «Duncani» reisijad asulas ja naaberkallastel. Tristan da Cunha 
elanike arv ei tõuse saja viiekümne inimeseni. Need on neegritaride ja Kaplinna hotentotinaistega 
abiellunud inglased ja ameeriklased; naised ei jäta näotuse suhtes midagi soovida. Nende 
kokkusobimatute abielupoolte lapsed pakkusid väga ebameeldivat segu saksi jäikusest ning aafrika 
mustanahalisusest. 

Turistid, kes olid õnnelikud kindlat maad jalge all tundes, jalutasid rannani, millega külgnes ainult 
saare selles osas leiduv suur ülesharitud tasandik. Igal pool mujal koosneb kallas järskudest ja 
viljatutest laavakaljudest. Hiigelalbatrosse ja rumalaid pingviine on seal sadu tuhandeid. 

Vaadelnud vulkaanilise päritoluga, kaljusid, laskusid külastajad jälle tasandikule. Siin-seal 
vulisesid mäetipu igilume sulamisest toituvad arvukad allikad. Maapinda kirjasid rohelised põõsad, 
millel silm loendas peaaegu sama palju varblasi kui õisi; üksainus kahekümne jala kõrgune Phylica 
liiki puu ja «tusseh», hiiglaslik Arundinaria perekonda kuuluv puitunud varrega taim kerkisid 


haljendaval rohumaal; torkivate seemnetega väädiline atseen, põimunud kiududega tugevad 
lomaariad ja mõned väga visad püsitaimed, antseriinid, mille palsamiline hingus tuuleõhku teravate 
lõhnadega küllastas samblad, metsikud sellerid ja sõnajalad, - kõik need moodustasid 
väikesearvulise, kuid lopsaka taimestiku. Tundus, et igavene kevad kallas oma leebet hõngu sellele 
eelistatud saarele. Paganel kinnitas vaimustusega, et siin oligi kuulus Ogygie saar, millest laulis 
Fenelon. Ta tegi leedi Glenarvanile ettepaneku otsida mõni grott ja jäljendada armastusväärset 
Kalypsot; endale ei palunud ta muud ametit, kui olla «üks nümfidest, kes teda ümmardavad». 

Niiviisi vesteldes ja imetledes jõudsid jalutajad jahile tagasi alles siis, kui hakkas juba pimenema. 
Küla lähikonnas sõid härja- ja lambakarjad; neljakümne aasta eest sisseveetud rukist, nisu, maisi ja 
juurvilja oli külluses põldudel, mis tungisid vahetult pealinna tänavateni. 

Sel hetkel, kui lord Glenarvan laevale tagasi tuli, jõudsid «Duncani» paadid jahi juurde. Nad olid 
mõne tunniga ümber saare sõitnud. «Britanniast» polnud nad oma teel 

ühtki jälge leidnud. Nii ei andnud see reis ümber saare muud tulemust, kui kustutas lõplikult Tristan 
da Cunha otsingute kavast. 

«Duncan» võis nüüd lahkuda selle Aafrika saarestiku juurest ning jätkata oma reisi ida poole. Kui 
samal õhtul teele ei mindud, siis sellepärast, et Glenarvan andis laeva meeskonnale loa püüda 
hülgeid, kes hulgana elavad Falmouthi lahe kallastel. Varematel aegadel olid vaaladki meelsasti 
saare vetes viibinud, kuid nii paljud kütid olid neid harpuunidega jälitanud ja tapnud, et neid vaevalt 
veel järele oli jäänud. Hülgeid seevastu leidus seal karjadena. Laeva meeskond otsustas ööd kasutada 
nende küttimiseks ja järgmisel päeval koguda suure tagavara sularasva. 

«Duncani>» teeleminek lükati seepärast edasi ülehomseni, 20. novembrini. 

Õhtusöögi ajal esitas Paganel Tristani saarte kohta mõned andmed, mis kuulajaile huvi pakkusid. 
Nad said teada, et see saarerühm, mille 1506. aastal avastas portugallane Tristan da Cunha, üks 
Albuguerguel kaaslasi, seisis uurimata enam kui sajandi. Saari peeti, ja mitte just põhjuseta, tormide 
pesaks ja neil polnud paremat kuulsust kui Bermuda saartel. Seepärast ei lähenetud neile, ja ükski 
laev ei randunud seal peale nende, mida Atlandi ookeani tormid vastu nende tahtmist sinna 
paiskasid. 

1697. aastal jäid seal ankrusse kolm India kompaniile kuuluvat Hollandi laeva ja määrasid 
kindlaks saarte koordinaadid, jättes suure astronoomi Halley hooleks nende arvestuste läbivaatamise 
aastal 1700. Aastate 1712 ja 1767 vahel tutvusid saartega mõned prantsuse meresõitjad, peamiselt La 
Perouse, keda tema kuulsa reisi ajal aastal 1785 siia tõid teaduslikud uurimised. 

Nii harva külastatud saared jäid tühjaks kuni 1811. aastani, mil ameeriklane Jonathan Lambert 
otsustas need asustada. Ta maabus seal koos kahe kaaslasega jaanuarikuus ja tegi vapralt oma 
koloniseerimistööd. Kui Hea Lootuse neeme Inglise kuberner kuulis, et neil hästi läheb, pakkus ta 
neile Inglismaa kaitset. Jonathan oli nõus ja heiskas oma onni kohale Briti lipu. Ta näis rahulikult 
valitsevat oma «rahvaid», kes koosnesid ühest vanast itaallasest ja portugali mulatist, kuni ta ühel 
päeval oma riigi 


1 Albuguergue - Jgmlus portu-ali mere-õitji", 
202 


rannikuid tundma õppides uppus või uputati - midagi kindlat selle kohta ei teata. Saabus aasta 1816. 
Napoleon oli Saint Helena saarel vangis, ja et teda paremini valvata; paigutas Inglismaa ühe 
garnisoni Taevaminemise saarele; teise Tristan da Cunhale. Tristani garnison koösnes ühest 
Kapimaa kahurväekompaniist ja ühest hotentottide väeosast. Garnison jäi sinna kuni 1821. aastani; 
kui Saint Helena vang suri, viidi väeosa tagasi Kapimaale. 


«Üksainus eurooplane,» lisas Paganel, «keegi kapral, keegi šotlane.» 
«Aa! Šotlane,) ütles major, keda tema kaasmaalased alati eriliselt huvitasid. 

«Tema nimi oli William Glass,» vastas Paganel. «Ta jäi saarele ühes naise ja kahe hotentotiga. 
Peagi lisandus šotlasele kaks inglast, üks madrus ja üks Thamesi kalur, Argentiina väe endine 
tragun. Ja samal 1821. aastal leidis saarel varju üks hukkunud «Blendon Halli» reisijatest oma noore 
naisega. Niisiis oli 1821. aastal saarel kuus meest ja kaks naist. Aastal 1829 oli seal juba seitse 
meest, kuus naist ja neliteist last. Aastal 1835 tõusis elanike arv neljakümneni ja nüüd on see 
kolmekordistunud.» 

«Nii, saavad alguse rahvad,» ütles Glenarvan. 

Öö jooksul sai «Duncani» meeskond hea saagi: umbes viiskümmend suurt hüljest. Et Glenarvan oli 
andnud loa loomi püüda, ei saanud ta keelata saaki kasutamast. Järgmisel päeval toimus järelikult 
rasva sulatamine ja hinnaliste nahkade töötlemine. Reisijad muidugi kasutasid teist peatuspäeva 
uueks matkaks. Glenarvan ja major võtsid püssid kaasa, et katsuda saarelt jahisaaki saada. Sellel 
jalutuskäigul mindi kuni mäe jalamini mööda maapinda, mis oli täis pudenenud kilde, šlakki, urbseid 
musti laavatükke ja mitmesuguseid vulkaanilisi jäänuseid. Mäejalam kerkis puseriti kaljude kaosest. 
Võimatu oli eksida tohutu koonuse päritolus, ja inglise kapten Carmichael oli selle õigusega 
tunnistanud kustunud tulemäeks. 

Kütid nägid mitut metssiga. Üks neist langes majori kuulist tabatuna. Glenarvan leppis sellega, et 
laskis mõned paarid nurmkanu, kellest laevakokk pidi tegema oivalise raguu. Kõrgemal asetsevail 
platoodel nähti suurel arvul kitsi. Igal pool ülirohkesti metsikuid kasse - uhkeid, julgeid ning 
tugevaid loomi, kardetavaid isegi koertele. Neist tõotasid kunagi välja areneda omapärased kiskjad. 

Kell kaheksa olid kõik jälle laevas, ja öösel eemaldus «Duncan» Tristan da Cunha saarest, et sinna 
mitte kunagi enam tagasi pöörduda. 


II AMSTERDAMI SAAR 


John Mangles kavatses minna Hea Lootuse neemelt sütt hankima. Ta pidi seepärast 37. laiuskraadist 
pisut eemalduma ja kahe kraadi võrra põhja poole suunduma. «Duncan» oli allpool passaattuulte 
vööndit ja kohtas tugevaid läänetuuli, mis laeva liikumist märksa kiirendasid. Vähem kui kuue 
päevaga kattis ta 1300 miili, mis lahutavad Tristan da Cunhat Aafrika lõunapoolsest tipust. 24. no- 
vembril kell kolm pärast lõunat nähti Lauamäge, pisut hiljem märkas John Märguannete mäge, mis 
märgistab lahe sissepääsu. «Duncan» saabus lahte kell kaheksa ja jäi ankrusse Kaplinna. 

Paganelil kui Geograafia Ühingu liikmel ei võinud teadmata olla, et Aafrika äärmist tippu nägi 
esmakordselt Portugali admiral Bartolomeu Diaz 1486. aastal, ja ümber tipu sõitis kuulus Vasco da 
Gama alles 1497. aastal. Kuidas olekski see Paganelil võinud teadmata olla, kui Camoes oma 
«Lusiaadides» laulis kiidulaulu suurele meresõitjale? Kuid sel puhul tegi Paganel huvitava märkuse 
ja nimelt: kui Diaz aastal 1486, kuus aastat enne Kolumbuse esimest reisi, oleks ümber Hea Lootuse 
neeme purjetanud, siis oleks ta võinud Ameerika avastamise määramatuks ajaks edasi lükata. Oli ju 
tee ümber selle neeme kõige lähem ja otsem tee Ida-Indiasse. Ja mida muud taotles suur Genua 
meremees läände tungides, kui mitte Vürtside maale viivate teede lühendamist? Oleks tee ümber 
Hea Lootuse neeme avastatud, siis poleks Kolumbuse retkel mõtet olnud ja ta poleks seda 
arvatavasti ette võtnud. 

Kap Bay sopis asetsevale Kaplinnale pani aluse hollandlane Van Riebeck aastal 1652. See on 
suure asumaa pealinn, mis pärast 1815. aasta lepinguid sai jäädavalt Inglismaa omaks. 

«Duncani> reisijad kasutasid peatust Kaplinna külasta- 

miseks. Nende käsutuses oli kõigest kaksteist tundi, sest kapten Johnile jätkus ühest päevast oma 
tagavarade täiendamiseks ja ta tahtis 26. novembri hommikul edasi sõita. 

Rohken ei olnud vajagi, et käia läbi kõik korrapärased ruudud sel malelaual, mille nimeks on 
Kaplinn ja kus kolmkümmend tuhat elanikku - ühed valged, teised mustad - mängivad kuningate, 
lippude, ratsude, etturite ja odade osa. Niisugune oli vähemalt Paganeli arvamus. Kui oli nähtud 
linna kaguosas kõrguvat lossi, valitsuse maja ning aeda, börsi, muuseumi, kiviristi, mille Bartolomeu 
Diaz püstitas oma avastuse puhul, ja kui oli joodud klaas Pontai veini, Constance'i parimat 
viinamarjasaadust, siis ei jäänud muud üle kui jätkata reisi. Järgmisel hommikul koidu ajal oli 
«Duncan» sõiduvalmis, tõmbas purjed üles ja sõitis tunni pära.st ümber kuulsa Tormide neeme, mil- 
lele Portugali optimistlik kuningas Juan II õige ebaõnnestunult andis Hea Lootuse nime. 

Amsterdami saareni on 2900 miili, mille läbimiseks vaikse mere ja sood sa tuulega võib kuluda 
kümmekond päeva. Merereisijail oli rohkem õnne kui pampades rändajail ja neil polnud põhjust 
loodusjõududele etteheiteid teha. Õhk ja vesi, mis kindlal maal olid ühinenud nende vastu, liitusid 
nüud, et neid edasi aidata. 

«Ah meri, meri!» kordas Paganel. «See on otse loodud inimese jõudude proovilepanemiseks, ja 
laevon tõeline tsivilisatsiooni tööriist. Mõtelge järele, mu sõbrad! Kui maakera oleks üksainus tohutu 
manner, siis ei tuntaks XIX sajandil veel ühte tuhandikkugi maakera saladusist. 

Vaadake, mis toimub suurte mandrite sisemuses: Siberi steppides, Kesk-Aasia lagendikel, Aafrika 
kõrbetes, Ameerika preeriates, pooluste jäises tühjuses. Inimene julgeb vaevalt sinna tungida, kõige 
kartmatumgi taganeb, kõige vapramgi alistub. Võimatu on edasi minna. Liiklusvahendid on 
puudulikud. Kuumus, haigused, pärismaalaste metsikus - kõik need on ületamatuteks takistusteks! 
Kakskümmend miili kõrbeid lahutab inimesi rohkem kui viissada miili ookeani! Naabrid ollakse 
ühest rannikust teiseni, aga kui mets teid lahutab, olete võõrad! Inglismaa ja Austraalia piirid 
puutuvad kokku, Egiptus aga näiteks tundub olevat miljonite penikoormate kaugusel Senegalist, ja 
Peking on Peterburi antipoodiks! Merd on tänapäeval hõlpsam läbida kui kõige väiksemat kõrbet, ja 
tänu me- 

rele - nagu oigesti ütles üks Ameerika teadlane, on tekkinud sugulussidemed maakera kõigi osade 
vahel.» 

Paganel kõneles kirglikult, ja isegi major ei osanud sõnagi vastu vaielda sellele ookeani 
ülistuslaulule. Kui Harry Granti leidmiseks olnuks tarvis kolmekümne seitsmendat laiuskraadi 
järgida mööda mõnda mandrit, oleks asjata olnud katsetada sellise ettevõttega; meri aga võis julged 
otsijad kanda ühelt maalt teise. 

6. detsembri varasel aovalgel laskis meri oma vete rüpest kerkida uuel mäel. 

See oli Amsterdami saar, mis asub laiusel 37°47' ja pikkusel 77°24' ja mille kõrge tipp selge 
ilmaga paistab viiekümne miili kaugusele. Kell kaheksa meenutas selle alles ebamäärane kogu 
kaunis täpselt Tenerife üldist kuju. 

«Järelikult,» ütles Glenarvan, «sarnaneb see ka Tristan da Cunhaga.» 

«Väga tabav järeldus,» vastas Paganel, «silmas pidades geomeetria aksioomi, et kaks kolmandaga 
sarnanevat saart on teineteisega sarnased. Ma lisaksin, et Amsterdami saar niisama nagu Tristan da 
Cunha on ja oli rikas niihästi hüljestest kui ka robinsonidest.» 

«Igal pool on siis robinsone?» küsis leedi Helena. «Noh, proua,» vastas Paganel, «ma tunnen vähe 
saari, millel poleks seda laadi seiklusi olnud, ja juhus tegi tõeks teie surematu kaasmaalase Daniel 
Defoe romaani ammu enne, kui tema selle kirjutas.» 

«Härra Paganel,» ütles Mary Grant, «kas lubate mul teile ühe küsimuse esitada?» 

«Kas või kaks, mu kallis miss. Ma olen valmis neile vastama.» . 


«Noh,» jätkas neiu, «kas teid väga kohutaks mõte olla jäetud üksikule saarele?» 
«Mind!» hüüatas Paganel. 
«Tohoh, mu sõber,» ütles major. «Ega te mõtle tunnistada, et see on teie suurim soov!» 

«Seda ma ei ütle,» vastas maateadlane, «aga... seiklus poleks mulle väga vastumeelt. Looksin 
endale uue elu. Ma kütiksin ja kalastaksin, talvel elaksin koopas, suvel puu otsas; mul oleks aidad 
viljasaagi jaoks. Lõpuks asustaksin oma saare.» 

«Üsna üksinda?» 


I Komandant Maury. (Autori märkus.) 

«Üsna üksinda, kui vaja. Muide - kas üldse ollakse millalgi üksi? Kas ei või valida sõpru 
loomariigist, teha taltsaks mõne kitsetalle, mõne jutuka papagoi, mõne armastusväärse ahvi? Ja kui 
juhus läkitab teile kaaslase nagu truu Reede - mida.. oleks veel vaja, et õnnelik olla? Kaks sõpra 
kaljul- see on õnn! Kujutlege, et major ja mina. . .» 

«Tänan,» vastas major. «Mulle ei meeldi Robinsoni osa sugugi ja ma mängiksin seda õige 
halvasti.» 

«Kallis härra Paganel,» sõnas leedi Helena, «jälle kannab teie kujutlusvõime teid fantastikasse. 
Ma usun, et tõelisus tunduvalt erineb unistustest. Te mõtlete ainult neile väljamõeldud robinsonidele, 
keda ettevaatlikult heidetakse väljavalitud saarele ja keda loodus kohtleb nagu hellitatud lapsi. Te 
näete ainult asja ilusat külge.» 

«Kuidas, proua! Te ei usu, et tühjal saarel võidaks õnnelik olla?» 

«Ma ei usu seda. Inimene on loodud ühiskonna liikmeks, mitte aga erakuks. Üksindus võib 
tekitada ainult meeleheidet: See on aja küsimus. Võimalik, et algul lahutavad õnnetu, vaevalt 
voogudest pääsnu meelt ainelise elu mured ja võitlus olemasolu pärast, et oleviku tarvidused tema 
eest tuleviku ähvardusi varjavad. Aga hiljem, kui ta tunneb end üksi olevat, kaugel omasugustest, 
ilma lootuseta jälle näha oma kodumaad ja neid, keda ta armastab, mida peab ta mõtlema., mida läbi 
elama? Tema saareke, see on kogu maailm. Kogu inimkond piirdub sellega, ja kui tuleb surm - 
hirmuäratav surm selles hüljatuses -, siis on ta nagu viimne inimene maailma viimsel päeval. Uskuge 
mind, härra Paganel, parem on siiski mitte too inimene olla!» 

Paganel alistus leedi Helena väidetele, kuigi mitte just heal meelel, ning vestlus jätkus üksinduse 
meeldivate ning ebameeldivate külgede üle kuni hetkeni, mil «Duncan» miili kaugusel Amsterdami 
saarest ankru heitis. 

See üksik saarterühm India ookeanis moodustub kahest eri saarest, mille vahemaa on umbes 
kolmkümmend kolm miili ja mis asetsevad just India poolsaart läbival meridiaanil; põhja pool on 
Amsterdami ehk Püha Peetruse saar, lõuna pool Püha Pauluse saar. Peab aga ütlema, et 
maateadlased ja meresõitjad on nad sageli ära vahetanud. 

Need saared avastas 1796. aasta detsembris hollandlane Vlaming, siis külastas neid 
d'Entrecasteaux, kes jäljetult 

kadunud maadeavastajat La Perouse'i otsides juhtis «Esperance'i» ja «Recherche'i». Sellest reisist on 
pärit mõlema saare äravahetamine. Meremees Barrow, Beautemps-Beaupre (d'Entrecasteaux' 
atlases), hiljem Horsburg, Pinkerton ja teised maateadlased on pidevalt kirjeldanud Püha Peetruse 
saart Püha Pauluse saare pähe ja vastupidi. Aastal 1859 vältisid ümbermaailmareisil oleva Austria 
fregati «Novara» ohvitserid seda viga, mida Paganel eriti parandada püüdis. 

Amsterdami saarest lõuna pool asetsev Püha Pauluse saar on vaid elaniketa saareke, mille 
moodustab koonusekujuline mägi - arvatavasti endine vulkaan. Amsterdami saar ise, kuhu paat viis 


«Duncani> reisijad, on ümbermõõdult umbes kaksteistkümmend miili. Seal elavad mõned 
vabatahtlikud pagulased, kes on sellise kurva eluga juba harjunud. Nad tegutsevad valvuritena 
kalapüügikohtades, mis kuuluvad, nagu kogu saargi, kellelegi härra Otovanile, Ühenduse saare 
ärimehele. See valitseja, keda Euroopa suured riigid veel ei ole tunnustanud, teenib aastas 
seitsekümmend viis kuni kaheksakümmend tuhat franki, püüdes, soolates ja turustades 
Cheilodactylusi ehk vähemteadusliku nimega nimetades - mereturski. 

Muide, Amsterdami saar oli määratud Prantsusmaale, kelle omaks ta ka pidi jääma. Kõigepealtoli 
saare peremeheks esimese hõivaja õiguse põhjal härra Camin, SaintDenis' laevaomanik Bourbonis, 
siis loovutati saar mingi rahvusvahelise lepingu alusel kellelegi poolakale, kes seda malgaši orjadel 
harida laskis. Peeti saart siis küll Poola, küll Prantsusmaa omandiks, seni kuni ta isand Otovani käes 
lõplikult prantslastele jäi. 

«Kui «Duncan» 6. detsembril 1864 saare läheduses peatus, oli saarel kolm elanikku: üks 
prantslane ja kaks mulatti - kõik kolm ärimehest saareomaniku teenijad. Paganel võis niisiis 
auväärse, juba väga elatanud härra Viot' isikus tervitada kaasmaalast. «Tark rauk» tervitas oma saare 
külastajaid suure viisakusega. Temale oli see õnnelik päev, mil teda külastasid armastusväärsed 
välismaalased. Püha Peetruse saarel ei käi muud kui hülgekütid ja harva ka mõni vaalapüüdja. Need 
on harilikult õige toored inimesed, kes mereelukatega tegemist tehes pole kuigi palju õppinud. 

Härra Viot esitles oma alamaid, mõlemaid mulatte. Need olid saare ainsad asukad peale mõne 
metssea sisemaa koo- 

bastes ja mitme tuhande kohtlase pingviini. Majake, milles elasid kolm saarlast, oli kirdes, 
loodusliku sadama sopis; sadam oli tekkinud ühe mäekühmu kokkuvarisemisest. 

Ammu enne Otovan 1 valitsust oli Püha Peetruse saar pelgupaigaks merehädalistele. Paganel 
äratas kuulajates suurt huvi oma jutustusega, mis kandis pealkirja «Lugu kahest Amsterdami saarele 
sattunud hüljatud šotlasest». 

See juhtus aastal 1827. Inglise laev «Palmira» märkas saarest möödudes õhku tõusvat suitsu. 
Kapten lähenes rannikule ja nägi varsti kaht meest, kes meeleheitel märku andsid. Ta saatis paadi 
maale, kus leiti Jack Paine, kahekümne kahe aastane noormees, ja neljakümne kaheksa aastane 
Robert Proudfoot. Mõlemad õnnetud olid tundmatuseni muutunud. Kaheksateist kuud olid nad 
elanud hädavajalikumatki omamata, peaaegu ilma mageda veeta, karploomadest toitudes, viletsa 
kõverdatud naelaga kalastades, aeg-ajalt mõnd eksinud metsseapoega kätte saades, olles vahel kuni 
kolm päeva söömata, vestaneitsitena valvates oma viimse taelatükiga süüdatud tuld, seda kustuda 
laskmata ja oma retkedele kaasa võttes nagu kõige hinnalisemat eset, - elu täis viletsust, . puudust ja 
kannatusi. Paine'i ja Proudfooti jättis saarele hülgepüügil olev kuunar. Kalastajate kombe kohaselt 
pidid nad kuu aja jooksul nahku ja sulara.sva koguma, kuni kuunar tagasi tuleb. Kuunar ei tulnud. 
Viis kuud hiljem maabus Van Diemenile suunduv «Hope», kuid mõjustatuna barbaarsest tujust, 
mida on võimatu seletada, keeldus kapten šotlasi kaasa võtmast; ta jätkas oma teekonda, ilma et 
oleks neile jätnud ühtki kuivikut, ühtki tulerauda, ja kindlasti oleksid need õnnetud varsti surnud, kui 
«Palmira» poleks Amsterdami saarest möödudes neid peale võtnud. 

Teine episood, mida mainib Amsterdami saare ajalugu kui sellisel kaljul võib oma ajalugu olla -, 
jutustab kapten Peronist, seekord prantslasest. Seegi lugu algab ja 

lõpeb niisamuti nagu kahe Šotlase oma: vabatahtlik saarele jäämine, laev, mis tagasi ei tulnud, ja 
võõras laev, mida tuulte tuju kandis saarte juurde pärast merehädaliste neljakümnekuulist üksindust. 
Kuid kapten Peroni saarelviibimist tähistab verine draama, millel on huvitavaid kokkusattumusi 
sündmustega, mis said osaks Daniel Defoe kangelasele saarele tagasi saabumisel. 

Kapten Peron oli lasknud end saarele viia ühes nelja 

madrusega: kahe inglase ja kahe prantslasega. Ta pidi viieteistkümne kuu kestel merilõvisid küttima. 
Jaht oli õnnelik; aga kui pärast viieteistkilinne kuu möödumist laev ei ilmunud, kui toiduained 
vähehaaval lõppema hakkasid, siis muutusid suhted rahvuste vahel raskeks. Mõlemad inglased 
tõstsid mässu kapten Peroni vastu, kes ilma oma kaasmaalaste abita oleks hukkunud. Sellest hetkest 
peale valvasid mõlemad leerid, vahetpidamata relvastatuna, teineteist nii ööd kui päevad ja elasid 
kordamööda kord võitjana, kord võidetuna üle kohutavat viletsust ning ahastust. Ja kahtlemata oleks 
üks pool teise hävitanud, kui juhuslik Inglise laev poleks kodumaale tagasi viinud neid õnnetuid, 
keda armetu rahvusküsimus lahutas kaljul India ookeanis. 

Sellised on episoodid saare ajaloost. Kaks korda sai niiviisi Amsterdami saar kodumaaks hüljatud 
madrustele, keda saatus kaks korda päästis viletsusest ja surmast. Kuid pärast seda polnud ükski laev 
hukkunud tema kallastel. Laevahukk oleks riismed randa paisanud; merehädalised oleksid härra 
Viot' kalastuskohtadele jõudnud. Ent vanake elas aastaid saarel ja iialgi polnud tal juhust olnud küla- 
lislahkust osutada mere ohvritele. «Britanniast» ja kapten Grantist ei teadnud ta midagi. Ei 
Amsterdami saar ega Püha Pauluse saareke, mida hülgekütid ja kalurid sageli külastasid, olnud selle 
õnnetuse paigaks. 

Glenarvanile ei toonud tema vastus ei üllatust ega kurvastust. Laeva mitmesugustes 
peatuskohtades otsis ta oma kaaslastega kapten Granti sealt, kus teda polnud, mitte sealt, kus ta oli. 
Nad tahtsid vaid veenduda, kas kapten Grant polnud neis 37. laiuskraadil asetsevais paigus, see oligi 
kõik. Otsustati siis, et «Duncan» sõidab järgmisel päeval edasi. 

Õhtu eel, pärast tublit jalutuskäiku, tegi Glenarvan lahkumiskülaskäigu lahkele härra Viot'le. 
Igaüks soovis temale nii palju õnne kui see üksildasel saarel võimalik. Vanake omalt poolt soovis 
retkele edu ja «Duncani» paat viis reisijad laevale. 

IV JACGUES PAGANELI JA MAJoR MACNABBSI KIHLVEDU 


7. detsembril kell kolm hommikul seisis «Duncan» juba auru all. Vööris vinnati ankruketti; ankur, 
rebides end lahti väikese sadama liivasest põhjast, kerkis üles ning tõusis ankrupalgile, kruvi hakkas 
pöörlema ja laev suundus avamerele. Kui reisijad kell kaheksa laevalaele tulid, hakkas Amsterdami 
saar kaduma silmapiiri taha uttu. See oli viimane peatus teel mööda 37. laiuskraadi kuni Aust- 
pärale umbes kaheteistkümne päevaga. 

Mary Grant ja, Robert vaatlesid liigutatult seda vetevälja, mida «Britannia» kahtlemata oli 
kündnud mõni päevenne hukkumist. Võib-olla võitles seal kapten Grant oma purunenud laeval 
kannatada saanud meeskonnaga India ookeani kohutavas orkaanis, tundes end vastupandamatu jõuga 
randa kistavat. John Mangles näitas neiule laevakaardile märgitud hoovusi ja seletas, et nende suund 
on püsiv. Üks India ookeani läbivatest hoovustest liigub Austraalia mandri suunas ja selle mõju on 
tunda läänest itta niihästi Vaikses kui ka Atlandi ookeanis. Nii pidi ilma mastideta ja tüürita jäänud, 
see tähendab mere ja taeva julmuse vastu võimetuks muutunud «Britannia» randa jooksma ja seal 
purunema. 

Ent nüüd kerkis esile uus lahendamatu küsimus. Viimased teated kapten Granti kohta tulid 
Callaost 30. mail 1862, nagu kõneles «Mercantile and Shipping Gazette». Kuidas võis «Britannia» 
olla India ookeanis kaheksa päeva pärast Peruu rannast lahkumist? Paganel, kelle poole selles 
küsimuses pöörduti, andis väga usutava vastuse, millega kõige nõudlikumadki oleksid rahule jäänud. 

See juhtus ühel õhtul, 12. detsembril, kuus päeva pärast Amsterdami saare juurest lahkumist. Lord 


ja leedi Glenarvan, Robert ja Mary Grant, kapten John, MacNabbs ja Paganel vestlesid laevalael. 
Vastavalt harjumusele räägiti «Britanniast», mis kõigi laevasolijate mõtteid köitis. Asja mainitud 
kahtlus oli juhuslikult kõne alla tulnud ning tulemuseks oli hirm ja lootuse kadumine reisijate süda- 
meis. 

Kui Glenarvan ootamatu küsimuse esitas, tõstis Paganel kähku pea, siis, ilma et oleks vastanud, 
läks kohe dokumenti otsima. Tagasi tulles kehitas ta vaid õlgu, nagu inimene, kes häbeneb, et teda 
nii tühine asi hetkeks rööpast välja võis viia. 

«Hea küll, armas sõber,» ütles Glenarvan, «kuid andke meile vähemalt mingi vastus. » 
«Ei,» ütles Paganel, «ma ise küsin midagi, ja nimelt kapten Johnilt.» 

«Rääkige, härra Paganel.» 

«Kas kiire käiguga laev võib kuu ajaga ületada Vaikse ookeani selle osa, mis Ameerikat ja 
Austraaliat eraldab?» 

«Jah, kui ta teeb kakssada miili ööpäevas.» 

«On see ebatavaline kiirus?» 

«Ei sugugi. Purjelaevad sõidavad sageli veel kiireminigi. » 

«Noh,» jätkas Paganel, «selle asemel, et lugeda dokumendilt 7. juunil, oletage, et meri hävitas 
kuupäeva esimese numbri, ja lugege 17. juunil või 27. juunil, ja kõik on selge. » 
«Tõepoolest,» arutas leedi Helena, «31. maist 27. juunini.. .» 

«.. . Võis kapten Grant sõita üle Vaikse ookeani ja jõuda India ookeani!» 
Paganeli järeldus võeti vastu suure rahuldustundega. 

«Jälle on üks küsimus selgitatud - tänu meie sõbrale,» ütles Glenarvan. «Jääb vaid jõuda 
Austraaliasse, et selle läänekaldal «Britannia» jälgi otsida.» 

«Või idakaldal,» lisas John Mangles. 

«Teil on õigus, John. Miski ei osuta dokumendis sellele, et õnnetus oleks juhtunud just lääne-, aga 
mitte idakaldal. Meie otsingud peavad järelikult toimuma 37. laiuskraadiga ristumiskohtades 
mõlemal kaldal.» 

«Milord, kas te pole selles veel täiesti kindel?» küsis Mary Grant. 

«Oh ei, miss Mary,» ruttas John Mangles Mary kartust hajutama. «Suvatsege silmas pidada, et kui 
kapten Grant oleks maandunud Austraalia idakaldal, siis oleks ta peaaegu otsekohe leidnud abi. 
Kogu see rand on nii-öelda Inglise oma; siin elab igal pool asunikke. «Britannia» meeskonnal poleks 
tarvitsenud käia kümmet miiligi, et leida kaasmaalasi.» 

«Hea küll, kapten John,» ütles Paganel, «olen päri teie 

arvamusega. Idakaldal, Twofoldi lahe äares, Edeni linnas poleks Harry Grant mõnes Inglise 
asunduses mitte üksnes peavarju leidnud, vaid tal poleks puudunud ka võimalus Euroopasse tagasi 
pöörduda.» 

«Selles Austraalia osas, kuhu «Duncan» meid viib, ei võinud siis merehädalised selliseid 
võimalusi leida?» küsis leedi Helena. 

«Ei, proua,» vastas Paganel, «sealne rand on elaniketa. Pole ühtki teed, mis seda ühendaks 
Melbourne'i või Adelaide'iga. Kui «Britannia» hukkus selle ranniku kaljudel, siis puudus tal 
igasugune abi - niisama hea kui laevoleks purunenud Aafrika külalislahkuseta randadel.» 

«Aga. mis on mu isast siis kahe aasta jooksul saanud?» küsis. Mary Grant. 

«Mu armas Mary,» vastas Paganel, «te usute kindlasti, et kapten Grant pärast laeva hukkumist 
pääses Austraalia mandrile, eks?» 

«Jah, härra Paganel,» vastas neiu. 

«Noh, ja kui ta kord mandril oli, mis võis temast siis saada? Palju oletusi ei saa siin olla - ainult 
kolm. Harry Grant ja ta kaaslased kas jõudsid inglise asunduseni või langesid pärismaalaste kätte või 


eksisid Austraalia määratuisse kõrbetesse.» Paganel vaikis ja otsis kuulajate silmist oma väidete 
heakskiitmist. 

«Jätkake, Paganel,» ütles lord Glenarvan. 

«Ma jätkan,» vastas Paganel. «Esimese oletuse heidan kohe kõrvale. Harry Grant ei saanud jõuda 
inglise asundustesse, sest siis oleks ta kindlasti pääsenud ja juba ammugi olnud oma laste juures 
lahkes Dundee linnas.» 

« Vaene isa!» sosistas Mary Grant. «Kaks aastat meist lahus!» 

«Lase härra Paganelil rääkida, õde,» ütles Robert. «Ta teatab meile lõpuks. . .» 

«Kahjuks ei, mu poiss! Võin ainult kinnitada, et kapten Grant on austraallaste vang või. . .» 
«Kuid need pärismaalased,» küsis leedi Glenarvan vahele, «kas nad on. ..?» 

«Rahustuge, proua,» vastas maateadlane leedi Helena mõttest aru saades. «Need pärismaalased on 
metsikud, toored, kõige madalamal arenemisastmel olevad inimesed, kuid kommetelt 
tagasihoidlikud, mitte verejanulised nagu nende naabrid Uus-Meremaal. Kui nad «Britannia» mere- 
hädalised vangi võtsid, siis ei ole nad iialgi nende elu kal 

lale kippunud, uskuge mind. Kõik reisijad tunnistavad üksmeelselt, et austraallased jälestavad 
verevalamist; ja tihti on eurooplased neis leidnud ustavaid liitlasi, kes aitasid tagasi tõrjuda kaugelt 
julmemate sunnitööliste salku.» 

«Kuulete nüüd, mis härra Paganel ütleb,» pögrdus leedi Helena Mary Granti poole. «Kui teie isa 
on pärismaalaste käes, mida dokumentki lubab eeldada, siis me leiame ta.» 

«Aga kui ta eksis sinna määratule maale?» usutas neiu pilk Paganeli. 

«Noh!» hüüdis maateadlane julgustavalt. «Ka siis leiame ta! Eks ole, sõbrad?» 

«Kahtlemata,» vastas Glenarvan, kes tahtis anda vestlusele vähem kurva suuna. «Ma ei usu, et 
keegi võiks ära eksida. . .» 

«Ka mina mitte,» sõnas Paganel. 

«Kas Austraalia on suur?» küsis Robert. 

«Austraalia, mu poiss, on umbes 775 miljonit hektarit suur, see tähendab niisama suur kui neli 
viiendikku Eurooput.» 

«Nii suur?» imestas major. 

«Jah, MacNabbs, täpselt. Kas te nüüd usute, et nii suur maa on õigustatud kandma kontinendi 
nimetust, mille meie dokument talle annab?» 

«Muidugi, Paganel.» 

«Lisaksin, et teatakse vähe reisijaid, kes oleksid selle maa avarustel ära eksinud. Usun koguni, et 
Leichardt on ainus, kelle saatusest midagi ei teata. Kuid mõni aeg enne ärasõitu kuulsin Geograafia 
Ühingus, et Maclntyre arvab tema jäljed leidnud olevat.» 

«Kas Austraalia kõiki osi pole tundma õpitud?» küsis leedi Glenarvan. 

«Ei, proua!» vastas Paganel. «Kaugeltki mitte! Seda mandrit ei tunta paremini kui Aafrika 
sisemaad, kuigi ettevõtlikke reisijaid pole seal käinud. 1606. kuni 1862. aastani on üle viiekümne 
maadeuurija töötanud Austraalia sisemaa ja ranniku tundmaõppimisel.» 

«Oo! Üle viiekümne. . .» kahtles major. 

«Jah, MacNabbs, just nii. Arvestan nii meremehi, kes keset hädaohte, mida pakub tundmatu rannik, 
tegid kindlaks Austraalia piirid, kui ka rändajaid, kes suundusid sisemaale. » 
«Siiski tundub arv liialdatud olevat,» tähendas major. 

«Lähen veel kaugemalegi, MacNabbs,» jätkas geograaf, keda vasturääkimine alati ärritas. 


«Eks te minge, Paganel.» 
«Kui te mind ei usu, nimetan teile kõhklemata need viiskümmend nime.» 
«Oo!» jäi major rahulikuks. «Säärased on need teadlaseC1! Miski neid ei heiduta.» 

«Major,» ütles Paganel, «kas panete välja oma Purdey Moore'i ja Dicksoni karabiini minu 
Secretani pikksilma vastu?» . 

«Miks mitte, Paganel, kui see teile lõbu teeb!» vastas MacNabbs. 

«Hüva, major!» hüüdis teadlane. «Selle karabiiniga ei lase te enam kaljukitsi ega rebaseid, kui 
mina seda teile ei laena, kuigi olen alati rõõmuga valmis seda tegema!» 

«Paganel,» vastas major tõsiselt, «kui te minu pikksilma vajate, siis on see alati teie kasutada.» 
«Niisiis, algame,» ütles Paganel. «Mu daamid ja härrad, te olete vahekohtunikeks. Sina, Robert, 
märgi punkte.» 

Lord ja leedi Glenarvan, Mary ja Robert, major ja John Mangles, keda vaidlus lõbustas, asusid 
maateadlast kuulama. Asi puutus pealegi Austraaliasse, mille poole «Duncan» neid kandis, ja tema 
ajaloo tundmine oli enam kui teretulnud. Paluti Paganeli viivitamata esitada oma mälu kunsttükk. 
«Mnemosyne'!» hüüdis ta. «Mälujumalanna, karskete muusade ema, aita oma ustavat ja innukat 
kummardajat!... Kahesaja viiekümne kaheksa aasta eest, mu sõbrad, oli Austraalia alles tundmatu. 
Oletati küll suure lõunapoolse kontinendi olemasolu, kaks teie Briti Muuseumi raamatukogus 
säilitatud kaarti, kallis Glenarvan, aastanumbriga 1550, mainivad Aasiast lõuna poololevat maad, 
mida nad nimetavad Portugallaste Suureks Jaavaks. Nende kaartide ehtsuses ei saa kindel olla, ja ma 
alustan XVII sajandist. 1606. aastal. avastas hispaania meresõitja Ouiros maa, millele ta nimeks 
andis Australia de Espiritu Santo. Mõned autorid on kinnitanud, et tegemist on Uus-Hebriidide 
saarestikuga, mitte Austraaliaga. 

Ma ei peatu küsimuse juures pikemalt. Pane esimesena Ouiros kirja, Robert, ja võtame järgmise.» 
«Üks,» ütles Robert. 

«Samal aastal jätkas Luiz Vaz de Torres, kes juhatas kapteni abina Ouirose laevastikku, kaugemal 
lõuna pool 

uute maade uurimist. Kuid hollandlane Theodoric Hertoge oli see, kellele kuulub saare avastamise 
au. Ta maabus Austraalia läänerannikul 25. laiuskraadil ja andis sellele nimeks Eendracht, mis oli 
laeva nimi. Pärast teda suureneb meresõitjate arv. Aastal 1618 avastas Zeachen põhjarannikul 
Arnheimi ja Diemeni maa. Aastal 1619 jätkas Jean Edels uurimist ja ristis iseenda nimega ühe osa 
läänekaldast. Aastal 1622 laskus Leuwin neemeni, mis hakkas kandma tema nime. Aastal 1627 
täiendasid de Nuitz ja de Witt oma eelkäijate avastusi, üks läänest, teine idast. Neile järgnes 
komandör Carpenter, kes oma laevadega tungis avarasse lahte, mida praegugi nimetatakse Carpen- 
taria laheks. Lõpuks, aastal 1642, sõitis kuulus meremees Tasman ümber Van Diemeni saare, mille 
ta uskus mandri osa olevat ning andis sellele Bataavia kindralkuberneri nime, järeltulevad põlved 
asendasid selle õiglasemalt Tasmaania nimega. Siis sõideti ümber Austraalia kontinendi; saadi teada, 
et India ookean ja Vaikne ookean seda oma vetega ümbritsevad, ja aastal 1665 anti suurele lõunasaa- 
rele Uus-Hollandi nimi, mis temale alatiseks ei jäänud, sest just siis hakkas hollandi meresõitjate 
kuulsus lõppema. Kui suur on arv nüüd?» 
«Kümme,» vastas Robert. 
«Hüva, nendele tõmban nüüd risti peale ja siirdun inglaste juurde. Alates 1686 jõudis mereröövlite 
pealik Williams Dampier, kuulsamaid lõunamerede mereröövleid, pärast paljusid lõbude ja 
viletsustega segatud seiklusi oma «Cygnet» -nimelisel laeval Uus-Hollandi kirdepoolsele kaldale 
laiusel 16° 50". Ta astus ühendusse pärismaalastega ja andis väga põhjaliku kirjelduse nende 
kommetest, nende vaesusest, nende arukusest. Aastal 1699 tuli ta tagasi samasse lahte, kus Hertoge 
oli maale läinud, nüüd mitte enam mereröövlina, vaid kuningliku mereväe laeva «Roebuck» 
komandörina. Seni oli Uus-Hollandi avastamine olnud vaid maateaduslik tõik, muud tähtsust sel ei 
olnud. Ei mõeldudki seda koloniseerida ja ligi kolmveerand sajandit, 1699. aastast kuni 1770. aastani 


ei randunud siin ükski meresõitja. Siis aga ilmus kogu maailma kuulsaim meremees, kapten Cook, ja 
uus kontinent avanes kohe Euroopa väljarändajatele. Oma kolme kuulsa reisi ajal käis James Cook 
mitmel pool Uus-Hollandi] - esimest korda 31. märtsil 1770. Olles Tahiitil õnnelikult vaadelnud 
Veenuse möödumist päikesest, sõitis Cook oma 

väikese laevaga «Endeavour» Vaikse ookeani lääneossa. Uurinud Uus-Meremaad, jõudis ta ühte 
Austraalia läänekaldal asuvasse lahte ja leidis nii rikkalikult uusi taimi, et andis lahele nimeks 
Botaanika laht. See on praegune Botany Bay. James Cooki kokkupuuted väga madalal are- 
nemisastmel pärismaalastega olid vähehuvitavad. Ta liikus põhja poole ja 16. laiuskraadil, Kap 
Tribulationi lähedal, sattus ta korallileetele kaheksa miili kaugusel rannast. Põhjaminek näis olevat 
vältimatu. Toidutagavara ja suurtükid visati merre, kuid järgmisel ööl päästis veetõus kergemaks 
muutunud laeva lahti; laev ei lekkinud ainult sellepärast, et avausse kinnijäänud korallitükk vee 
sissevoolu küllaldaselt sulges. Cook võis oma laeva juhtida väikesesse abajasse, kuhu suubus jõeke, 
millele anti nimeks Endeavour. Seal parandati laeva kolm kuud; inglased katsusid pärismaalastega 
kasulikku läbikäimist sobitada, kuid see ei andnud tulemusi ja nad läksid uuesti merele. 
«Endeavour» jätkas oma teed põhja poole. Cook tahtis teada, kas Uus-Guinea ja Uus-Hollandi vahel 
on väin. Pärast uusi ohte, pärast seda, kui ta kakskümmend korda oma laeva olemasolu kaalule oli 
pannud, silmas ta kirde suunas avanevat vetevälja. Väin oli olemas. Sellest sõideti läbi. Cook läks 
ühel saarekesel maale, kuulutas tema poolt avastatud suured rannikualad Inglismaa omaks ja andis 
neile väga britipärasenime: Uus Lõuna-Wales. Kolm aastat hiljem käsutas julge meremees 
«Adventure'it» ja «Resolutionit». Kapten Furneaux läks «Adventure'il» uurima Van Diemeni maa 
kaldaid ja tuli tagasi, oletades, et see on osa Uus-Hollandist. Alles 1777. aastal, oma kolmanda reisi 
ajal, jäi Cook oma laevade «Resolutioni» ja «Discoveryga» ankrusse Van Diemeni maa Adventure 
Bays; sealt asus ta mõne kuu pärast teele, et Sandwichi saartel surra.» 

«See oli alles suurmees,» ütles Glenarvan. 

«Kõige kuulsam meremees, kes kunagi on elanud. Tema kaaslane Banks sisendas Inglise 
valitsusele mõtte asutada Botany Bay ääres koloonia. Pärast teda tõttas sinna igast rahvusest 
meresõitjaid. Viimases La Perouse'ilt saadud kirjas, mis on kirjutatud Botany Bay ääres ja dateeritud 
7. veebruariga 1787, teatab õnnetu meremees oma kavatsusest külastada Carpentaria lahte ja kogu 
Uus-Hollandi kallast kuni Van Diemeni maani. Ta läks teele ega tulnud enam tagasi. Aastal 1788 
rajas kapten Philipp Port Jack 

sonil esimese Inglise asumaa. Aastal 1791 andis Vancouver võrdlemisi täieliku kirjelduse uue 
kontinendi lõunarannikust. Aastal 1792 sõitis La Perouse'i otsima saadetud d'"Entrecasteaux ümber 
Uus-Hollandi, avastades sellest lääne ja lõuna pool rea tundmatuid saari, 1795. ja 1797. aastal 
jätkasid Flinders ja Bass, kaks noormeest, kaheksa jala pikkuses paadis vapralt lõunarandade 
uurimist ning 1797. aastal sõitis Bass Van Diemeni maa ja Uus-Hollandi vahelt läbi väina kaudu, 
mis kannab tema nime. Samal aastal leidis Vlaming, Amsterdami saare avastaja, idapoolsel kaldal 
Luige jõe, kus ujusid imekaunid mustad luiged. Flinders aga alustas 1801. aastal uuesti oma 
huvitavaid uurimisi ja kohtas pikkusel 138° 58' ning laiusel 35° 40', Kohtamise lahes, kaht Prantsuse 
laeva «Geographe'i» ja «Naturaliste'i», mida juhtisid kaptenid Baudin ja Hamelin.» 

«Aa, kapten Baudin?>» ütles major. 

«Jah! Miks selline hüüatus?» küsis Paganel. 

«Oo, ei midagi. Jätkake, kallis Paganel.» 

«Ma jätkan ning lisan nende meresõitjate nimedele veel kapten Kingi nime, kes 1817. aastast kuni 
1822. aastani täiendas Uus-Hollandi subtroopiliste randade tundmaõppimisel saadud andmeid.» 
«Kokku oleme saanud kakskümmend neli nime,» ütles Robert. 


«Hästi,» vastas Paganel. «Pool majori püssist on juba minu oma. Meremeestega olen nüüd lõpule 
jõudnud, asugem rändajate juurde.» 

«Väga hea, härra Paganel,» ütles leedi Helena. «Peab tunnistama, et teil on hämmastav mälu.» 
«Mis on väga imelik inimese juures, kes on nii...» arvas Glenarvan. 

«Nii hajameelne,» ruttas Paganel ütlema. «Oo, ma mäletan ainult aastaarve ja fakte. See on kõik.» 
«Kakskümmend neli,» kordas Robert. 

«Noh, kakskümmend viis - leitnant Daws. See oli aastal 1789, üks aasta pärast Port Jacksoni 
koloonia asutamist. Oli sõidetud ümber uue mandri, aga mis tema sisemaal oli, seda poleks keegi 
osanud öelda. Pikk, idakaldaga rööbiti jooksev mägede ahelik näis võimatuks tegevat sisemaale 
pääsemise. Leitnant Daws oli sunnitud pärast üheksapäevast matka tagasi pöörduma ja uuesti Port 

Jacksonisse minema. Samal aastal katsus kapten Tench kõrget mäeahelikku ületada, kuid see ei 
õnnestunud. Need kaks ebaõnnestumist võtsid rändajail kolmeks aastaks isu selle raske ülesandega 
uuesti katsetada. Aastal 1792 äpardus sama katse kolonel Petersonil, kes ometi edukalt Aafrikat oli 
uurinud. Järgmisel aastalläks lihtne Inglise mereväe kortermeister, vapper Hawkins, kakskümmend 
miili kaugemale joonest, mida tema eelkäijad polnud ületada suutnud. Järgneva kaheksateistkümne 
aasta kohta on mul kõigest kaks nime nimetada: kuulus meremees Bass ja keegi insener Bareiller, 
kes polnud oma eelkäijatest õnnelikumad. Ma jõuan 1813. aastani, millal viimaks avastati läbikäik 
lääne pool Sydneyt. Kuberner Macguarie tungis sinna aastal 1815, ja sealpool Sinimägesid asutati 
Bathursti linn. Seepeale rikastasid geograafiat uute faktidega ning aitasid asumaadel areneda 
Throsby aastal 1819; Oxley, kes mööda maad kolmsada miili edasi liikus; Howel ja Hune, kelle 
lähtekohaks oli just Twofold Bay kolmekümne seitsmendal laiuskraadil, ja kapten Sturt, kes 1829. 
ning 1830. aastal Darlingi ja Murray jõgesid tundma õppis.» 

«Kolmkümmend kuus,» ütles Robert. 

«Suurepärane! Minu asi edeneb,» vastas Paganel. «Jätkan mälu järgi: Eyre ja Leichardt läbisid ühe 
osa maast 1840. ja 1841. aastal; Sturt 1845. aastal; Helpmann ja vennad Gregoryd 1846. aastal 
Lääne-Austraalias; Kennedy 1847. aastal Victoria jõel ja 1848. aastal Põhja-Austraalias; Gregory 
aastal 1852; Austin aastal 1854; vennad Gregoryd 1855. kui 1858. aastani kontinendi kirdeosas; 
Babbage käis Torrensi järvest Eyre'i järveni. Lõpuks jõuan ühe Austraalia ajaraamatutes kuulsuse 
omandanud rändaja juurde: see on Stuart, kes kolm korda sooritas hulljulge teekonna läbi 
kontinendi. Tema esimene retk sisemaale toimus 1860. aastal. Hiljem jutustan teile, kui soovite, 
kuidas Austraalia neli korda läbiti lõunast põhja. Täna piirdun oma pika nimestiku lõpetamisega ja 
lisan nii paljude julgete teaduse pioneeride nimedele 1860. ja 1862. aasta vahel tegutsenute omad: 
venn.ad Dempsterid, Clarkson ja Harper, Burke ja Wills, Neilson, Walker, Landsborough, 
Mackinlay, Howit. . .» 

«Viiskümmend kuus!» hüüdis Robert. 

«Hea küll, major,» ütles Paganel, «panen mõõdule kuhja peale, sest mul on alles nimetamata 
Duperrey ja Bougainville, Fitzroy, Wickam, Stokes ja. . .» 

«Küllalt,» katkestas teda major, keda selline hulk masendas. 

«.. . Perou ja Ouoy,» jätkas Paganel nagu liikuma pandud vedur, «Bennett ja Cuningham, Nutchell 
ja Tiers. . .» 

«Halastage!» . 

«... Dixon ja Strelesky, Reid, Wilkes ja Mitchell. . .» «Peatuge, Paganel,» palus Gienarvan naerdes. 
«Halastage õnnetule MacNabbsile. Olge suuremeelne! Ta tunnistab end võidetuks.» 

«Ja tema karabiin?» küsis Paganel võidurõõmsalt. 


«On teie oma, Paganel,» vastas major. «Ja mul on sellest väga kahju. Ent teil on mälu, millega võite 
võita terve kahurväe muuseumi.» 
«Kindlasti on võimatu Austraaliat paremini tunda,» ütles leedi Helena. «Teile pole tundmatu 
tähtsusetuimgi nimi ega pisimgi fakt. . .» 
«Oo, pisimgi fakt!» ütles major pead vangutades. «Ohoo, mis on, MacNabbs?» hüüatas Paganel. 
«Ütlen, et kõik Austraalia avastamisega seotud üksikasjad pole ehk teilegi tuntud.» 
«Nagu näiteks?» küsis Paganel suurimaüleolekuga. «Kui ma nimetan teile ühe sellise, mida te ei 
tunne, kas annate siis mu karabiini tagasi?» küsis MacNabbs. «Otsekohe, major.» 
«Kaup on kindel?» 
«Kaup on kindel.» 
«Hea küll. Kas teate, Paganel, miks Austraalia pole Prantsusmaa oma?» 
«Kuid mulle näib. . .» 
«Kas teate vähemalt, millega inglased seda põhjendavad?» 
«Ei, major,» vastas Paganel solvunult. 
«Austraalia pole Prantsusmaa oma lihtsalt sellepärast, et kapten Baudin, kes ometi polnud arg, 1802. 
aastal nii väga kartis Austraalia konnade krooksumist, et laskis ankru võimalikult kähku hiivata ja 
põgenes, et mitte iialgi enam tagasi tulla.» 
«Mis!» hüüdis maateadlane. «Kas seda räägitakse Inglismaal? See on halb nali!» 
«Möönan, et see on väga halb nali,» vastas major, «kuid Inglismaal on see ajalooline.» 
«See on kõlvatus!» karjatas patrioodist geograaf. «Ja seda räägitakse tõsiselt?» 

«Olen sunnitud seda tunnistama, armas Paganel,» vastas Glenarvan keset üldist naerulaginat. «Kas 
teie ei teadnudki seda?» 

«Üldse mitte. Kuid ma protesteerin. Pealegi nimetavad inglased meid «konnasööjateks»! 
Tavaliselt ei kardeta seda, mida süüakse!» 
«Ja ometi räägitakse nii, Paganel,» vastas major tagasihoidlikult naeratades. 
Nõnda jäi kuulus Purdey Moore'i ja Dicksoni karabiin major MacNabbsi omanduseks. 


V INDIA OOKEANI ÄKKVIHA 


Kaks päeva pärast seda vestlust teatas John Mangles, kui ta keskpäeval laeva asukoha oli kindlaks 
teinud, et «Duncan» asub pikkusel 113°37.. Reisijad vaatasid laevakaarti ja nägid oma suureks 
rahulduseks, et vaevalt viis kraadi lahutab neid Bernouilli neemest. Selle neeme ja Entrecasteaux' 
tipu vahel moodustab Austraalia rand kaare, mille alt möödub 37. laiuskraad. Kui «Duncan» oleks 
lähenenud ekvaatorile, siis oleks ta varsti näinud. Chathami neeme, mis oli laevast. sada 
kakskümmend miili põhja pool. «Duncan» sõitis tolles India mere osas, mida varjab Austraalia 
kontinent. Järelikult võidi loota, et nelja päeva pärast tuleb silmapiiril nähtavale Bernouilli neern. 

Seni oli läänetuul jahi liikumist soodustanud, kuid viimaseil päevil oli tuul järjest nõrgemaks 
muutunud ja vaikis vähehaaval. 13. detsembril rauges tuul sootuks ja purjed rippusid tühjalt 
mastides. 

Poleks «Duncanil» olnud võimsat aurumootorit, oleks ta tuulevaikuse pärast pidanud keset 
ookeani seisma jääma. 

Selline olukord atmosfääris võis kesta teadmata kaua. Õhtul kõneles Glenarvan sel teemal John 
Manglesiga. Noorele kaptenile, kes nägi oma söekambreid tühjenevat, paistis tuulevaikus väga 
vastumeelt olevat. Ta oli käskinud kõik purjed üles tõmmata, et kasutada vähimatki tuuleõhku, kuid, 
nagu madrused ütlesid, polnud niigi palju tuult, et mütsi täita. 

«Igatahes ei maksa liiga palju kurta, parem olgu tuulevaikus kui vastutuul,» ütles Glenarvan. 

«Kõrgeaususel on õigus,» möönis John Mangles, «kuid seilised äkilised tuulevaikused ennustavad 
just ilma muutumist. Ja seda ma kardangi, sest sõidame mussoonide piirkonnas, mis oktoobrist 
aprillini on kirdesuunalised, ja kui me nende kätte satume, siis takistab see tunduvalt meie liikumist. 
» 
«Mis parata, John! Kui selline õnnetus juhtub, siis tuleb sellele alistuda. Lõpuks tähendaks see ainult 
viivitust.» 
«Muidugi, kui ainult torm vahele ei sega.» 
«Kas kardate tormi?» küsis Glenarvan ja silmitses taevast, mis aga silmapiirist seniidini oli pilvitu. 
«Jah,» vastas kapten, «ütlen seda kõrgeaususele, kuid ma ei tahaks hirmutada leedi Helenat ega miss 
Granti.» 
«See on teist mõistlik. Mida olete märganud?» 
«Kindlaid tormi tunnuseid. Ärge usaldage taeva ilmet, milord. Pole midagi petlikumat. Mind teeb 
rahutuks see, et juba kaks päeva baromeeter langeb; praegu on seis 731 millimeetrit, kusjuures 
normaalseks loetakse 760. Sellist hoiatust ei tohi ma tähele panemata jätta. Eriliselt kardan 
lõunapoolsete merede äkkviha, sest olen sellega juba hei- 

delnud. Aurud, mis lõunanaba määratute jääväljade kohal tihenevad, tekitavad tugevaid õhuvoole. 
Selle tagajärjeks on polaarsete ja ekvatoriaalsete tuulte võitlus, mis kutsub esile tsükloneid ja 
tornaadosid ning mitmesuguseid marusid, mille vastu pole laevadel kerge võidelda.» 
«John,» vastas Glenarvan, ««Duncan» on tugev laev, tema kapten osav meremees. Tulgu torm, me 
suudame end kaitsta! » 

Tormi lähenemist teatas Johnile tema meremehevaist. Ta oli hea «weather-wise», nagu inglise 
keeles ilmatarku nimetatakse. Baromeetri pidev langemine sundis teda oma laevas tarvitusele võtma 
kõiki ettevaatusabinõusid. 

John Mangles ootas tugevat tormi; taevalaotus seda küll veel ei osutanud, aga eksimatu mõõteriist 
ei võinud teda petta. Paikadest, kus õhurõhk on kõrge, tulevad õhuvoolud sinna, kus see on madal; 
mida väiksem on vahemaa nende paikade vahel, seda rutemini nivelleeruvad õhukihid ja seda 
suurem on tuule kiirus. 

John jäi kogu ööks komandosillale. Kella üheteistkümne ajal tõmbus taevas lõuna poolt mustaks. 
John käskis kõi- 

gil meestel laevalaele tulla ja väikesed purjed alla lasta. Üles jättis ta ainult fokk-, groot-; marsspurje 
ja kliivrid. Keskööl muutus tuul tugevamaks. Öhuosakeste liikumiskiirus ulatus kuni kaheteistkümne 
meetrini sekundis. Mastide raksumine, taglase nagin, tuulest haaratud purjede kuiv plaksumine ja 
sisemiste vaheseinte ägamine kõnelesid reisijaile tormist, mille lähenemisest nad midagi ei teadnud. 
Paganel, Glenarvan, major ja Robert tulid laevalaele: ühed uudishimust, teised, et tegutseda. Taevas, 
mis õhtul oli olnud selge ja täis tähti, oli kaetud paksude pilvedega, mida üksteisest lahutasid 
laigulised, leopardinahka meenutavad vöödid. 
«Orkaan?» küsis Glenarvan John Manglesilt lihtsalt. «Veel mitte, kuid varsti tuleb,» vastas kapten. 
Sealsamas andis ta käsu marsspuri koomale siduda. Madrused ruttasid tuulega võideldes käsku 
täitma, mis polnudki kuigi kerge, ja vähendasid ümber raa mässimisega purje pinda. John Mangles 
tahtis purje võimalikult palju säilitada, et jahti toetada ja õõtsumist vähendada. 

Kui need ettevaatusabinõud olid tarvitusele võetud, andis ta Tom Austinile ja pootsmanile käsu 
valmistuda kaitseks orkaani vastu, mis iga minut pidi puhkema. Paatide pidemed ja trossid 
kahekordistati, kahuripoolseid heiskamisseadiseid tugevdati. Vandid tõmmati pingule. Luugid suleti. 


John seisis oma postil nagu ohvitser läbimurdekohal; ta ei lahkunud laeva tuulepoolselt küljelt, 
püüdes mõista tormise taeva saladusi. 

Baromeeter oli nüüd langenud 729 millimeetrini. Harva langeb elavhõbedasammas nii madalale, 
ja ka storm-glassl näitas tormi. 

Oli kell üks öösel. Leedi Helena ja mis s Grant, keda laeva rappumine oli äratanud, julgesid 
kajutist laevalaele tulla. Tuul, mis puhus kiirusega neliteistkümmend sülda sekundis, vilistas 
liikumatus taglases lausa metsikult. Metalltrossid helisesid nagu mõne mänguriista keeled, mida 
paneb' võnkuma hiiglaslik poogen. Plokid kolisesid vastamisi, köied kiunusid, liikudes hõõrdunud 
aukudes, purjede plaksatused sarnanesid kahuripaukudega. Juba ründasid kohutavad lained jahti, mis 
nende vahustel harjadel hüples nagu jäälind. 


1 Storm - glass - klaastoru keemilise seguga, mis vastavalt tuule tugevusele ja õhu 
elektrisisaldusele muudab oma värvi. (Autori märkus.) 

Kui kapten märkas naisreisijaid, läks ta ruttu nende juurde ja palus neid kajutisse tagasi minna. 
Lähenesid suured rasked lained, mis iga hetk võisid pühkida üle laevalae. Meri möllas nii, et leedi 
Helena noort kaptenit vaevalt kuulis. 

«Kas mingit hädaohtu ei ole?» jõudis ta hetkelise vaikuse ajal ometi küsida. 
«Ei mingit, proua,» vastas John Mangles. «Kuid te ei või laevalaele jääda, ega ka teie, miss Mary.» 

Leedi Helena ja miss Mary ei pannud vastu käsule, mis sarnanes palvega, ja läksid tagasi 
kajutisse; parajasti sel hetkel viskus laeva tagant tekile laine, mis pani kajutiakende klaasidki 
klirisema. Siis ägenes tuul veelgi; mastid nõtkusid purjede surve all; tundus, nagu kerkiks jaht veest. 

«Fokkpuri raa külge!» hüüdis John Mangles. «Marsspuri ja kliivrid alla!» 

Madrused ruttasid oma kohtadele. Heiskamistrossid lasti lõdvemale, purjesidumisköis kergitati, 
kliivrid veeti alla mürinaga, mis ületas taeva oma. «Duncani» korsten sülgas musti suitsujugasid; 
kruvi, mille tiivad veest välja ulatusid, peksis ebakorrapäraselt vastu vett. 

Glenarvan, major, Paganel ja Robert jälgisid imetluse ja õudusega «Duncani» võitlust voogudega. 
Nad klammerdusid tugevasti reelingu külge, suutmata sõnagi vahetada, ning vaatlesid parvedena 
lendavaid tormilinde, neid süngeid rajukuulutajaid, kes mänglesid raevutsevas tuules. 

Siis kostis üle rajumürina kõrvulukustav vilin. Aur voolas suure hooga välja - mitte 
väljavoolutorust, vaid otse katla klappidest. Kostis paaniline hädavile; jaht tegi kohutava hüppe, 
Wilson, kes hoidis rooli, paisati ootamatust hoobist pikali. «Duncan» jäi põigiti lainetele ega olnud 
enam juhitav. 

«Mis on?» karjus John Mangles kaptenisillale sööstes. «Laev vajub küljeli,» vastas Tom Austin. 
«Kas tüür ei kuula enam sõna?» 

«Masinaruumi, masinaruumi!» kisendas mehaanik. 

John ruttas ülepeakaela trepist alla masinate juurde. Ruum oli paksu auru täis. Kolvid silindrites 
seisid; kepsud ei 'andnud laagri teljele ühtki tõuget. Nähes, et jõupingutused on asjatud, ja olles 

hirmul katelde pärast, avas mehaanik ventiili ning laskis aurul torust välja voolata. 

«Mis juhtus?» küsis kapten. 

«Kruvi on kõveraks paindunud või kuhugi kinni jäänud,» vastas mehaanik. «Ta ei tööta enam.» 
«Mis? Kas teda ei saa vabastada?» 
«Ei.» 
Praegu polnud võimalik seda viga parandada. Oli täiesti selge, et kruvi ei saanud töötada ja et 
kasutuks muutunud aur oli klappidest välja voolanud. Seepärast pidi John jälle purjed appi võtma, et 
abi otsida tuule käest, mis oli muutunud kardetavaimaks vaenlaseks. 

Ta läks tagasi laevalaele ja selgitas lord Glenarvanile paari sõnaga seisukorra. Siis palus ta teda 
tungivalt, et ta koos teiste reisijatega kajutisse läheks. Glenarvan tahtis laevalaele jääda. 


«Ei, kõrgeausus,» vastas John Mangles kindlalt, «pean siin oma meeskonnaga üksi olema. Minge! 

Lained võivad üle laevalae pühkida ja teid vette uhta.» 

«Ehk saame kasulikud olla. . .» 

«Minge! Minge, milord! See on tarvilik! On olukordi, kus mina olen laeva isand! Minge ära, ma 
nõuan seda!» 

Kui juba John Mangles sellise tooniga rääkis, pidi seisukord olema äärmiselt tõsine. Glenarvan 
mõistis, et tema kohuseks on sõnakuulmises eeskujuks olla. Ta lahkus laevalaelt oma kolme 
kaaslasega ja läks daamide juurde, kes murelikult ootasid lahendust selles võitluses loodus- 
jõududega. 

«Minu tubli John on tarmukas mees!» ütles Glenarvan kajutisse astudes. 

«Jah,» vastas Paganel. «Ta meenutas mulle teie suure Shakespeare'i tüürimeest, kes draamas 
«Torm» hüüab oma laeval kuningale: «Minema siit! Ei hooli need möirgajad kuninga nimest! 
Kajutisse... ja olge vait!... Kui võite need loodusjõud vaikima kamandada, nii et korrapealt rahu on, 
ei pane me enam kätt köie külge. ... Eest ära, kuulge siis ometi!»» 

John Mangles ei olnud vahepeal sekunditki kaotanud, et päästa laeva kardetavast seisukorrast, 
millesse see vigastatud kruvi tõttu oli sattunud. Ta otsustas purjepinda vähendada, et nii palju kui 
võimalik vältida triivimist. Kuid purjed pidid jääma ja need tuli seada nii, et tuul ei puhuks neile 
otse. 

Igati suurepäraste võimetega jaht käändus nagu kannusest ergutatud nobe hobune ja pööras külje 
pealetungivate lainete poole. Kas tugevasti kahandatud purjestik peab 

vastu? Purjed olid parimast Dundee lõuendist, kuid missugune kangas suudab vastu panna sellisele 
pöörasele tormile? 

Külitsi edasiliikumine oli sellepoolest kasulik, et lainete rünnata jäid jahi kõige tugevamad osad ja 
laev püsis ühtlasi õigel teel. Ometi polnud selline liikumisviis ohutu, sest laev võis määratutes 
laineorgudes viltu vajuda ja mitte enam tõusta. Kuid John Manglesil polnud valikut ja ta otsustas 
selle juurde jääda, kuni mastid ja purjed vastu peavad. Meeskond ootas laevalael, kapteni silma all, 
valmis ruttama, kuhu vaja. Reelingust kinni hoides valvas John märatsevat merd. 

Sellises olukorras möödus ülejäänud osa ööst. Loodeti, et torm päikesetõusul vaiksemaks jääb. 
Asjatu lootus! Hommikul kella kaheksa ajal muutus torm veelgi tugevamaks. Tuul, mis puhus 
kiirusega kaheksateistkümmend sülda sekundis, muutus orkaaniks. 

John ei ütelnud midagi, kuid ta süda värises oma laeva ja nende pärast, kes sellel viibisid. 
«Duncan» vajus kohutavalt küljeli; tema alustoed raksusid ning ajuti peksid fokkpurje servad 
voogude harju. Tuli hetk, mil meeskond kartis, et jaht enam ei tõuse. Juba jooksid madrused, kirved 
käes, et grootmasti vante läbi raiuda, kui purjed ääriste küljest lahti kärisesid ja lendu tõusid nagu 
hiiglas likud albatrossid. 

«Duncan» ajas end küll püsti, kuid jätkas ebakindlat, sihitut hüplemist voogudel, kõikudes 
kohutavalt, nii et mastid ähvardasid murduda. Sellistele õõtsutustele ei võinud laev kaua vastu 
panna. Veepealsed osad vappusid ja varsti pidid logisema hakanud liitekohad ning lahtipõrunud 
vooderdis vett sisse laskma. 

John Manglesil ei jäänud enam muud üle kui tormipuri moodustada ja lasta end tuulest edasi 
kanda. See õnnestus pärast mitmetunnist tööd, mis paarkümmend korda äpardus, enne kui sellega 
lõpule jõuti. Alles kell kolm pärast lõunat tõmmati tormipuri fokkmasti raale ja anti tuule käsutusse. 


Selle lõuenditüki all laskis «Duncan» ennast ajada ja hakkas tuule tõukel uskumatu kiirusega edasi 
tõttama. Torm kihutas laeva kirdesse. Tuli jääda selle suure kiiruse juurde, sest ainult sellest sõltus 
julgeolek. Mõnikord lendas laev üle voogude, mida torm samas suunas kihutas, lõikas oma kitsa 


ninaga neist läbi, sukeldus neisse nagu 

hiiglaslik vaal, lastes laevalae ninast ahtrini üle ujutada. Teinekord võrdus laeva kiirus voogude 
omaga, tüür oli kasutu, ja laev tegi koletult järske pöördeid, mis ähvardasid ta küljeli paisata. Juhtus 
sedagi, et voogude kiirus oli rajutuule mõjul laeva kiirusest suurem, siis paiskusid nad üle reelingu ja 
uhtusid määratu jõuga üle kogu laevalae ahtrist ninani. 

Sellises erutavas olukorras, keset vahelduvat lootust ja lootusetust möödus 15. detsember ja sellele 
järgnev öö. John Mangles ei lahkunud hetkeski oma kohalt; ta ei söönud suutäitki; teda piinasid 
kartused, mida ta liikumatu nägu katsus mitte reeta. Tema pilk püüdis põhja poole kuhjunud 
udupilvedest kangekaelselt läbi tungida. 

Oli tõesti põhjust kõike karta. Oma teelt kõrvale paisatud «Duncan» lähenes Austraalia rannikule 
kiirusega, mida miski ei saanud pidurdada. Iga silmapilk kartis kapten kokkupõrget mõne kariga, mis 
oleks jahi tuhandeks pilpaks purustanud. Ta arvas, et rand pidi olema kaheteistkümne miili kaugusel 
allatuult. Ent maa - see tähendas hukkumist, laeva hävingut. Sada korda ennemini võiks jääda 
määratule ookeanile, mille raevu vastu laev saab ennast kaitsta, kas või temale järele andes. Ent kui 
torm laeva kaldale paiskab, on see kadunud. 

John Mangles läks lord Glenarvani otsima, et temaga nelja silma all kõnelda. Ta kirjeldas talle 
olukorda, selle ohtlikkust vähendamata. Ta vaatas talle näkku kõigeks valmis oleva meremehe 
külmaverelisusega ja ütles lõpuks, et võib-olla on ta sunnitud «Duncaniga» randa jooksma. 

«Et päästa laevalolijaid, kui võimalik, milord.» 

«Olgu nii, John,» vastas Glenarvan. 

«Ja leedi Helena? Miss Grant?» 

«Räägin nendega alles viimsel hetkel, kui pole enam mingit lootust tormile vastu panna. Te teatate 
mulle, kui on paras aeg.» 

«Ma teatan, milord.» 

Glenarvan läks tagasi daamide juurde, kes hädaohu suurust mõistmata tundsid seda ähvardavalt 
lähenevat. Nad ilmutasid suurt vaprust, mis ei jäänud maha nende meeskaaslaste omast. Paganel 
esitas kõige ebakohasemaid teooriaid õhuvoolude suuna kohta; Robertile, kes teda kuulas, tõi ta 
huvitavaid võrdlusi keeris- ja pööristormide ning sirgjooneliste tormide kohta. Major aga ootas 
lõppu muhamedlase fatalismiga. 


228 


Kella üheteistkümne paiku näis raju pisut vaiksemaks jäävat. Niiske udu hajus ja John võis 
hetkelise päikesekiire tõttu näha madalat randa kuue miili kaugusel allatuult. Laev kihutas täie hooga 
maa poole. Koletislikud lained paiskusid kohutavalt kõrgele: kuni viiskümmend jalga ja rohkemgi. 
John mõistis, et neil oli seal tugev toetuspunkt, muidu poleks nad nii kõrgele põrganud. 

«Seal on leetseljakud,» ütles ta Austinile. 

«Seda arvan minagi,» vastas laevaohvitser. 

«Oleme jumala kätes,» jätkas John. «Kui ta ei paku «Duncanile» ligipääsu leetseljakute vahel ja kui 
ta laeva ise sinna ei juhi, siis oleme kadunud.» 

«Praegu on tõus, kapten. Võib-olla pääseme üle leedete.» 

«Aga vaadake ometi voogude metsikust, Austin. Missugune laev suudaks neile vastu panna? 
Palugem jumalat, et ta meid aitaks, mu sõber.» 

Hirmsa kiirusega kihutas «Duncan» oma hädapurjede all ranniku poole. Varsti oli laev kõigest 
kahe miili kaugusel leetseljaku murdlainetest. Maa kadus alatasa peene udu taha. Siiski tundus 
Johnile, nagu näeks ta teisel pool vahutavat viirgu vaiksemat vett. Seal oleks «Duncan» võrdlemisi 
ohutus kohas! Aga kuidas pääseda üle murdlainete? 


John palus reisijaid laevalaele tulla. Ta ei tahtnud, et nad laevahuku hetkel oleksid kajutisse suletud. 
Glenarvan ja ta kaaslased vaatasid kohutavat merd. Mary Grant kahvatas. 

«John,» ütles Glenarvan üsna tasa noorele kaptenile. «Katsun päästa oma naise või hukkun ühes 
temaga. Hoo litsege miss Granti eest. » 

«Jah, kõrgeausus,» vastas John Mangles, lordi kätt oma niiskete silmade vastu surudes. 

«Duncan» oli nüüd mõne kaabeltau kaugusel leetseljakust. Kuna merel oli tõus, oleks jahil 
kahtlemata jätkunud sügavust, et kiiluga põhja riivamata pääseda üle ohtliku madaliku. Kuid 
määratud vood, mis laeva kord tõstsid, kord langetasid, pidid ta paratamatult vastu põhja paiskama. 
Kas oli olemas vahendit, millega leevendada lainete voogamist, vaigistada veeosakeste liikumist, 
ühesõnaga - rahustada märatsevat merd? 

John Manglesile tuli päästev mõte: 

«Hülgerasva!» karjatas ta. «Poisid, tooge rasva! Tooge rasva! » 

Kogu meeskond mõistis otsekohe. Otsustati kasutada võtet, mis mõnikord häid tulemusi annab. 
Voogude raevu võib leevendada, kui katta need õli- või rasvavaibaga, mis veepinnale ujuma jääb ja 
vett libedaks tehes selle tõuked hävitab. Mõju on otsekohe märgatav, ent kiiresti mööduv. Kui laev 
jõuab üle kunstlikult rahustatud mere, siis kahekordistub raev, ja häda sellele laevale, mis julgeks 
esimesele laevale järgneda! . .2 Meeskond hiivas sulatatud hülgerasvaga vaadid laevalaele. Hädaoht 
tegi meeste jõu sajakordseks. Vaadid avati kirvehoopidega ja tõsteti kummalegi poole pardale. 
«Tähelepanu!» hüüdis John Mangles soodsat hetke varitsedes. 

Kahekümne sekundiga jõudis jaht läbipääsu suudmeni, mida möirgavad murdlained sulgesid. Oli 
paras aeg. 
«Nüüd!» hüüdis noor kapten. 

Vaadid keerati kummuli ja nendest hakkas õlitaolist sularasva voolama. Otsekohe muutis õline 
rasvakord mere vahutava pealispinna siledaks. «Duncan» lendas mööda rahunenud vett ja oli varsti 
vaikses veekogus, teispool kardetavaid leetseljakuid, kuna kammitsaist vabanenud meri laeva taga 
kirjeldamatu vihaga möllas. 


VI BERNOUILLI NEEM 


John Manglesi esimeseks mureks oli laev kahe ankruga tugevasti kinnitada. Veesügavus ulatus viie 
süllani. Põhi oli hea, koosnes kõvast kruusast, mis ankruid ülihästi hoidis. Niisiis ei tarvitsenud 
karta, et laev lahti pääseks või mõõna ajal kuivale jääks. Pärast nii kaua kestnud hädaohtu oli 
«Duncan» nüüd abajas, mida kõrge kaarekujuline neem varjas ulgumere tuulte eest. 

Lord Glenarvan oli surunud noore kapteni kätt ja öelnud: 


1 Mereseadus keelab kaptenitel seda võtet kasutada, kui nende laevadele järgnevad samas suunas 
liikuvad teised laevad. 

«Tänan, John.» 

Ja John tundis, et talle oli nende kahe sõnaga heldesti tasutud. Glenarvan jättis oma mure ja ahastuse 

enda teada; ei leedi Helena, Mary Grant ega Robert aimanud, kui tõsisest ohust nad olid pääsenud. 
Ja veel tuli üks tähtis asi selgitada. Missugusesse rannikuossa oli kohutav torm «Duncani» 

paisanud? Kustkaudu saaks laev uuesti asuda oma kindlaksmääratud teele? Kui kaugel edela pool 


asus Bernouilli neem? Need olid esimesed küsimused, millega pöörduti John Manglesi poole. 
Kapten .alustas otsekohe laeva asukoha määramist ja märkis oma tähelepanekud kaardile. 
Üldiselt polnud «Duncan» liiga palju oma teelt kõrvale kaldunud: vaevalt kahe kraadi võrra. Laev 
asus pikkusel 136°12' ja laiusel 35°07', Katastroofi neeme juures, mis on Austraalia väljaula- 
tuvamaid lõunapoolseid tippe ja kolmesaja: miili kaugusel Bernouilli neemest. 

Pahaendelise nimega Katastroofi neeme paariliseks on Borda neem, mille moodustab Känguru 
saare maanina. Nende kahe neeme vahel on Investigatori väin, mis viib kahte küllalt sügavasse lahte: 
Spenceri lahte põhja pool ja Saint- Vincenti lahte lõuna pool.. Viimati mainitu idarannikul on 
Adelaide'i sadam, Lõuna-Austraalia provintsi pealinn. Selles 1836. aastal asutatud linnas on 
nelikümmend tuhat elanikku ja küllaldaselt võimalusi nende elatamiseks. Aga linna huvitab viljaka 
maapinna harimine, rosinate ning apelsinide ja kõigi põllumajandussaaduste kasvatamine rohkem 
kui suurte tööstuslike ettevõtete rajamine. Elanikkonna hulgas on vähem tööstureid kui põllumehi ja 
siin ei tunta kuigi suurt huvi äritehingute ega tehnikaimede vastu. 

Kas «Duncani» vigastusi on võimalik parandada? See küsimus tuli otsustada. John Mangles tahtis 
selles suhtes selgusele jõuda. Ta saatis tuukrid vette, kes teatasid, et kruvi üks haru on kõveraks 
paindunud ja puutub vastu täävi. See tegigi kruvi tiirlemise võimatuks. Vigastus oli tõsine, koguni 
nii tõsine, et selle parandamiseks vajati tööriistu, mida Adelaide'is saada polnud. 

Pärast igakülgset kaalutlemist tegid Glenarvan ja kapten John järgmise otsuse: «Duncan» liigub 
purjede abil piki Austraalia randa, otsides «Britannia» jälgi, ja peatub Bernouilli neeme juures, kus 
kogutakse viimased teated, et siis jätkata teekonda lõunasse kuni Melbourne'ini, kus tema 

vigastusi on hõlbus parandada. Kui kruvi on korda seatud, läheb «Duncan» idakalda lähedusse 
ristlema, et oma otsingud lõpule viia. 

Ettepanek kiideti heaks. John Mangles otsustas kasutada esimest soodsat tuult, et ankrut hiivata. 
Seda ei tarvitsenud kaua oodata. Õhtuks oli raju täiesti vaikinud. Sellele järgnes paras edelatuul. 
Hakati laeva purjevalmis seadma. Raade külge kinnitati uued purjed. Kell neli hommikul asusid 
madrused peli juurde ankrut hiivama, mis varsti oligi klüüsides, ja «Duncan» libises täies purjes 
tüürparda halsil avamerele, usaldades end Austraalia ranniku tuulte hoolde. . 

Kahe tunni pärast oli Katastroofi neem silmist kadunud, laev oli Investigatori väina traaversil. 
Õhtul mööduti Borda neemest ja liiguti mõne kaabeltau kaugusel piki Känguru saare rannikut. See 
on kõige suurem Austraalia väikestest saartest, kus põgenenud sunnitöölised tihti varju leiavad. 
Vaade saarele oli võluv. Lopsakas rohuvaip kattis selle kõrgeid kihilisi kaldaid. Kuigi saar oli 
avastatud juba 1802. aastal, oli ikka veel näha arvutuid kängurukarju mööda metsi ja lagendikke 
hulkumas. Järgmisel päeval, kuna «Duncan» saarega rööbiti sõitis, saadeti paadid maale, et uurida 
kalda ümbrust. Nüüd oldi kolmekümne kuuendal laiuskraadil ja kuni kolmekümne kaheksandani ei 
tahtnud Glenarvan ühtki kohta läbi uurimata jätta. 

18. detsembri jooksul möödus jaht, mis oma täie purjestiku all sõitis nagu päris klipper, 
Encounteri lahest. Siia sattus 1828. aastal rändur Sturt pärast seda, kui oli avastanud Murray, Lõuna- 
Austraalia suurima jõe. Siin polnud enam Känguru saare haljendavaid kaldaid, vaid madal ja sakiline 
rand, mille üksluisust ajuti katkestasid viljatud künkad, siin-seal mõni hall kalju või liivaneem - ühe- 
sõnaga, kõikjal valitses polaarkontinendi kuivus. 

Paatidel oli selle sõidu kestel rängalt tööd, kuid meremehed ei nurisenud selle üle. Peaaegu alati 
läksid nendega kaasa Glenarvan, temast lahutamatu Paganel ja Robert. Nad tahtsid ise otsida 
«Britannia» jälgi. Kuid ka see äärmiselt hoolikas uurimine ei toonud mingit selgust laevahuku kohta. 
Austraalia rannad olid selles suhtes niisama tummad kui Patagoonia maad. Siiski ei tohtinud lootust 
kaotada enne, kui polnud jõutud dokumendis näidatud täpse punktini. Neid otsinguid tehti vaid 
ülisuurest ette- 

vaatusest, et mitte midagi juhuse hooleks jätta. Öösiti jäi «Duncan» paigale, püüdes võimalikult vähe 
liikuda, ja päeval otsiti kallas põhjalikult läbi. 

Nii jõuti 20; detsembril Kap Bernouilli juurde, millega lõpeb Lacepede'i laht, ilma et oleks leitud 
tükkigi laevariismeist. Kuid see ebaedu ei tõendanud midagi ega olnud vastuolus «Britannia» 
kapteni teatega. Kahe aasta jooksul, mis õnnetusest möödunud, oli meri võinud ja pidanudki 
kolmemastilise jäänused pilbastama, pihustama ning karidelt ära uhtma. Pealegi olid pärismaalased, 
kes hukkunud laevu haistavad nagu raisakullid laipu, kindlasti vähimadki killud laiali kandnud. Mis 
puutub Harry Granti ja ta mõlemasse kaaslasse, siis polnud kahtlust, et nad olid vangi võetud 
momendil, mil lained nad kaldale paiskasid, ning edasi sisemaale viidud. 

Kuid sellega varises kokku üks Jacgues Paganeli leidlikest oletusist. Kuni oli tegemist Argentiina 
aladega, võis maateadlane õigusega väita, et dokumendis leiduvad andmed käisid vangisoleku, mitte 
aga laeva hukkumispaiga kohta. Pampade suured jõed ja nende arvukad harujõed võisid tõepoolest 
merre kanda väärtusliku teate. Siin seevastu, selles Austraalia osas, on vähe jõgesid, mis voolaksid 
üle 37. laiuskraadi; pealegi jooksevad Rio Colorado ja Rio Negro merre läbi tühjade randade, kus 
pole elanikke ega saagi neid olla, kuna aga Austraalia tähtsaimad jõed Murray, Yarra, Torres, 
Darling - voolavad kas üksteisesse või suubuvad ookeani suudmete kaudu, mis on muutunud tihti 
külastatavateks reidideks ja väga laevatatavateks sadamateks. Missuguse tõenäosusega võidi siis 
oletada, et habras pudel võis laskuda mööda neid alatasa sõidetavaid jõgesid ja jõuda India ookeani? 

See vastuväide ei jäänud Glenarvani ja MacNabbsi terase mõistuse poolt märkamata. Paganeli 
hüpotees, mis Patagoonia Argentiina provintsides oli usutav, oleks Austraalias ebaloogiline olnud. 
Ka Paganel ise möönis seda arutlusel, mida major MacNabbs alustas. 

Nüüd oli ilmne, et dokumendis nimetatud kraadid käisid hukkumispaiga kohta ja et järelikult oli 
pudel merre heidetud seal, kus «Britannia» purunes: Austraalia lääneranniku lähedal. Kuid nagu 
Glenarvan õigesti tähendas, ei eitanud tõlgitsus võimalust, et kapten Grant oli vangistatud. Sellele 
viitavad dokumendis sõnad, mis väärisid täit tähelepanu, nimelt: kus nad langeksid vangi julmade 

pärismaalaste kätte. Ei olnud aga enam mingit põhjust otsida vangistatuid just 37. kraadilt, sama 
hästi võis seda teha kuskil mujal. 

See küsimus, mille üle kaua vaieldi, leidis niiviisi oma lõpliku lahenduse. Järeldused olid 
järgmised: kui Kap Bernouilli juures «Britannia» jälgi ei leita, siis ei jää lord Glenarvanil muud üle 
kui purjetada tagasi Euroopasse. Tema otsingud oleksid asjatud, kuid oma kohuse oleks ta täitnud 
vapralt ja ustavalt. 

Muidugi kurvastas see eriti jahi reisijaid ning viis meeleheitele Mary ja Robert Granti. Koos lord 
ja leedi Glenarvaniga, John Manglesiga, MacNabbsiga ja Paganeliga rannikule minnes teadsid 
kapten Granti lapsed, et nende isa päästmise küsimus pidi nüüd lõplikult lahenema. Just lõplikult, 
sest Paganel oli eelnenud arutluse jooksul kinnitanud, et merehädalised oleksid juba ammugi kodu- 
maale tagasi jõudnud, kui nende laev oleks idakalda veealustel kividel purunenud. 

«Lootust! Ärge kaotage lootust!» kordas leedi Helena noorele neiule, kes istus tema kõrval paadis, 
mis neid maale viis. «Jumala käsi ei jäta meid maha.» 

«Jah, miss Mary,» ütles kapten John, «sel hetkel, kui inimesed ininilike vahenditega enam edasi ei 
pääse, astub taevas vahele ja juhatab meile mõnel ettenägematul viisil uusi teid.» 

«Võtku jumal teid kuulda, härra John!» vastas Mary Grant. 

Rand oli nüüd kõigest ühe kaabeltau kaugusel; kahe miili pikkuselt merre ulatuv neemeots lõppes 
õige tasase kallakuga. Paat juhiti kaldale väikeses abajas alles kujunemisel olevate korallrahude 
vahelt, millest aja jooksul pidi kasvama karidest vöönd Austraalia lõunapoolse osa ümber. 

Sellistena nagu nad praegu juba olid, võisid nad väga hästi purustada mõne laeva kere, ning 


«Britannia» hukkumine just siin võis olla kõige tõenäolisem. 

«Duncani> reisijad maabusid täiesti tühjal kaldal. Kihilisest kaljust kallas oli kuuekümne kuni 
kaheksakümne meetri kõrgune. Oleks olnud raske sellest looduslikust vallist üles ronida ilma redeli 
ja klambriteta. Õnneks leidis John Mangles parajal ajal avause, mis järsu kalda osalise 
kokkuvarisemise tõttu oli tekkinud pool miili lõuna pool. Kahtlemata peksis meri oma suurte 
pööripäeva-aegsete 

vihahoogude ajal vastu muredat kobekivi-valli ja põhjustas niiviisi kaljuse kalda ülemiste osade 
allalangemise. 

Glenarvan ja tema kaaslased suundusid vahekäiku ja tõusid üles kaljurannale mööda võrdlemisi 
järsku kallakut. Robert ronis nagu noor kass üht väga püstjat nõlvakut mööda üles ja jõudis 
esimesena kõrgeimale harjale, viies meeleheitele Paganeli, kes tundis end alandatud olevat, nähes, et 
väikesed kaheteistkümneaastased jalad said võitu tema suurtest neljakümneaastastest jalgadest. See- 
eest jõudis ta aga kaugele ette rahulikust majorist, keda see sugugi ei kurvastanud. 

Kui kõik olia harjale jõudnud, vaatlesid nad oma silme ees avanevat tasandikku. See oli avar 
ülesharimata maaala põõsaste ja puhmastikkudega - aher maa, mida Glenarvan võrdles Šoti 
madalmaa «glenidega» ja Paganel Bretagne'i viljatute «landidega». Ent kui see rannaäärne ala 
tundus olevat elanikkudeta, siis ilmutas eemal mõnede hoonete olemasolu inimese lähedust. Ja mitte 
metslaste, vaid töökate inimeste lähedust. 

«Veski!» hüüdis Robert. 

Tõepoolest, kolme miili kaugusel tiirlesid veskitiivad tuule käes. 

«See on tõesti veski,» ütles Paganel, kes oli vaadelnud kõnesolevat ehitust läbi pikksilma. «Väike, 
tagasihoidlik, kuid kasulik ehitus, mille nägemine mu pilku rõõmustab.» 

«Peaaegu kirikutorn,» ütles leedi Helena. 

«Jah, proua. Ja kui üks jahvatab leiba hingele, siis teine jahvatab leiba ihule. Sellelt vaatekohalt 
sarnanevad nad teineteisega veelgi enam.» 
«Läki veski juurde,» ütles Glenarvan. 

Hakati minema. Pärast pooletunnist kõndimist oli jalge all teine pinnas. Üleminek ahtrast kõrbest 
viljakaks, inimese käega ülesharitud põllumaaks oli järsk. Puhmastikkude asemel ümbritses hiljuti 
ülesküntud uudismaad põõsashekk. Mõned härjad ja pool tosinat hobuseid sõid karjamaal, mida 
piirasid Känguru saare puukoolidest toodud tugevad akaatsiad. Vähehaaval tuli nähtavale mitu aakrit 
ruugekõrrelist viljapõldu, suuri mesipuudega sarnanevaid heinakuhje, hekkidest ümbritsetud 
viljapuuaedu, Horatiust vääriv ilus lilleaed, ühtaegu meeldiv ja kasulik. Siis tulid kuurid ja muud 
otstarbekalt paigutatud kõrvalhooned, viimaks lihtne ning mugav elumaja, mille taga 

kerkis rõõmus veski oma terava katusega, emmates maja oma suurte keerlevate tiibade varjuga. 
Sel hetkel väljus elumajast võõraste tulekust teatanud nelja suure koera haukumise peale umbes 
viiekümne aastane lahke näoga mees. Tema järel tulid viis ilusat ja tugevat poissi, arvatavasti ta 
pojad, ja nende ema, suur ning tugev naine. Oli selge, et see toreda perekonna isa keset neid alles 
uusi hooneid, looduslikus, vähe asustatud maakohas esindas neid täisverelisi iiri asunikke, kes, 
tüdinenud kodumaa viletsustest, tulevad merede tagant jõukust ja õnne otsima. 
Glenarvan ja tema kaaslased polnud jõudnud veel nimtada ei oma nime ega seisust, - ühesõnaga, 
end esitleda, kui neid juba tervitasid südamlikud sõnad: 
«Tere tulemast Paddy O'Moore'i majja.» 
«Olete iirlane?» küsis Glenarvan asuniku väljasirutatud kätt surudes. 
«Olin seda,» vastas Paddy O'Moore. «Nüüd olen austraallane. Kes te ka oleksite, härrad, astuge 


sisse. See maja on teie päralt.» 

Ei jäänud muud üle kui nii lahke kutse vastu võtta. 

Leedi Helena ja Mary Grant astusid proua O'Moore'i järel majja. Asuniku pojad vabastasid 
meeskülalised relvadest. 

Tugevatest palkidest ehitatud maja alumise korruse moodustas avar jahe ja valge eluruum. Toeka 
maja ja selle tervete ning tugevate elanike vääriline oli ka sisustus, mis koosnes mõnest 
rõõmsavärviliste seinte külge needitud puupingist, kümmekannast taburetist, kahest tammepuust 
kirstust, mille peal ilutsesid valged fajanssanumad ja säravad tinakannud, ning pikast lauast, mille 
ümber olnuks lahedasti ruumi kahekümnel inimesel. 

Lõunasöök oli laual. Leemekauss auras härjaliha ja lambakintsu vahel; ümberringi olid liuad 
oliivide, viinamarjade ja apelsinidega. Vajalik oli olemas ega puudunud ka üleliigne. Peremehel ja 
perenaiselolid nii sõbralikud näod, laud oli nii suur ja lausa ahvatleva rikkalikkusega kaetud, et 
olnuks ebaviisakas mitte lauda istuda. Juba tulid pererahvaga üheväärsed taluteenijad nende toitu 
jagama. Paddy O'Moore osutas külalistele nendele määratud kohad. 

«Ootasin teid,» ütles ta lord Glenarvanile lihtsalt. «Ootasite?» imestas lord Glenarvan. 
«Ootan alati neid, kes tulevad,» vastas iirlane. 

Tõsise häälega luges ta söögipalve, kuna perekonnaliikmed ja teenijad aupaklikult püsti seisid. Leedi 
Helena oli üsna liigutatud kommete lihtsusest; pilk tema mehe silmist andis mõista, et ka too 
seda imetles. 

Söödi isuga. Arenes elav vestlus. Iirlaste ja šotlaste vahel tekib sõprus ruttu. Mõne sülla laiune 
Tweed' lahutab Šotimaad Inglismaast rohkem kui Iiri kanali kakskümmend penikoormat, mis 
lahutavad vana Kaledooniat rohelisest Erinist?. Paddy O'Moore jutustas sellest, kuidas ta siia oli 
sattunud. Lugu oli niisamasugune nagu kõigil väljarändajail, keda viletsus kodumaalt välja kihutab. 
Paljud lähevad võõrsilt rikkust otsima, kuid leiavad ainult viletsust ja õnnetusi. Nad süüdistavad 
olukordi, kuid unustavad süüdistada isiklikku arukuse puudumist, laiskust ja pahesid. Kes on kaine 
ja vapper, kokkuhoidlik ja tubli, sel läheb hästi. 

Selline oli Paddy O'Moore ja selline oli ta alati olnud. Ta lahkus Dundalkist, kus ta oli nälga 
suremas, sõitis oma perekonnaga Austraaliasse, tuli maale Adelaide'is, eelistas kaevandustöödele 
põllutööd, mis tundus vähem juhuslik, ning alustas kahe kuu pärast tegevust, millega nüüd oli nii 
õitsvale järjele tõusnud. 

Kogu Lõuna-Austraalia territoerium on jagatud kaheksakümne aakri suurusteks maatükkideks. Need 
tükid annab valitsus asunikele ja igal maatükil võib usin põllumees teenida elamiseks vajaliku ning 
kõrvale panna ümmarguselt kaheksakümne naelsterlingi suuruse summa. 

Paddy O'Moore oli sellest teadlik, pealegi tulid tema põllumajanduslikud teadmised talle suureks 
kasuks. Ta elas, kogus raha ja omandas esimesest maatükist saadud kasudega uusi maatükke. Tema 
perekond oli heal järjel, ta ettevõtted samuti. Iiri talupojast sai suurmaaomanik, ja kuigi ta 
majapidamine polnud veel kaheaastanegi, oli tal juba viissada aakrit tema enda poolt haritud maad ja 
viissada karilooma. Ta oli iseenese isand, mitte enam eurooplaste ori; ta oli nii iseseisev, nagu 
inimene võib olla vaid maailma kõige vabamal maal. 

Iiri emigrandi jutustuse peale vastasid külalised otsekoheste ning avameelsete õnnitlustega. Oma 
jutustuse lõpetanud, ootas Paddy O'Moore võõrastelt kahtlemata 


1 Jõgi, mis lahutab Šotimaad Inglismaast. 
2 Erin - Hrimaa. 

samasugust usaldust, kuid ilma et ta seda nõudnud oleks. 

Ta oli neid tagasihoidlikke inimesi, kes ütlevad: «See olen mina, kuid ma ei küsi teilt, kes olete 
teie.» Glenarvan aga tahtis iseenda huvides otsekohe rääkida «Duncanist», oma sõidust Bernouilli 
neemele ja otsingutest, mida ta väsimatult ja visalt jätkas. Inimesena, kes ikka kindlalt otse oma 
eesmärgi poole sammub, küsitles ta kõigepealt Paddy O'Moore'i «Britannia» hukkumise kohta. 

Iirlane polnud iialgi kuulnud sellisest laevast. Viimase kahe aasta jooksul polnud ühtki laeva 
hukkunud sel rannikul ei siin- ega sealpool neeme. Laevahukk aga oli toimunud kõigest kahe aasta 
eest. Ta võis seega täiesti kindlasti väita, et merehädalised polnud paiskunud sellele rannale. 
«Küsin nüüd teilt, milord,» lõpetas ta, «miks te selle küsimusega just minu poole pöördute?» 

Siis jutustas Glenarvan asunikule 100 pudelipostist, «Duncani» teekonnast ja kapten Granti leidmise 
katseist. Ta ei varjanud, et tema kalleimad lootused kokku varisesid nii kindla teate ees ja et ta 
kaotas lootuse veel kunagi leida «Britannia» merehädalisi. 

Sellised sõnad mõjusid kõigisse valusalt. Robert ja Mary kuulasid teda, silmad pisaraist märjad. 
Paganel ei leidnud ühtki lohutuse ja lootuse sõna. John Mangles kannatas valu, mida ta ei suutnud 
leevendada. Juba vallutas lootusetus suuremeelsete inimeste hinge, keda «Duncan» ilmaaegu oli 
kandnud neile kaugetele randadele, kui äkki kostsid sõnad: 

«Milord, kiitke ja tänage jumalat. Kui kapten Grant veel elab, siis viibib ta Austraalias!» 


VII AYRTON 


Võimatu on kirjeldada üllatust, mida need sõnad tekitasid. Glenarvan oli püsti karanud ja hüüdis 
oma istet eemale lükates: 
«Kes seda ütleb?» 


«Mina,» vastas üks laua alumises otsas istuvaist Paddy O'Moore'i teenijaist. 

«Sina, Ayrton!» imestas asunik. Tema üllatus polnud Glenarvani omast väiksem. 

«Mina,» vastas Ayrton liigutatult, kuid kindla häälega. «Ma olen Šotlane nagu teie, milord. Olen 
hukkunud «Britannia» mehi.» 

Need sõnad avaldasid kirjeldamatut mõju. Mary Grant oli erutusest poolminestanud, õnnest 
poolsurnud ja nuttis leedi Helena käte vahel. John Mangles, Robert ja Paganel tõusid laua tagant 
ning ruttasid mehe juurde, keda Paddy O'Moore äsja nimetas Ayrtoniks. 

See oli nellakümne viie aastane karmi häoga mees, kelle haruldaselt särav pilk tungis esile 
tugevate kulmukaarte alla peidetud sügavaist silmakoopaist. Hoolimata kõhnusest, ,näis ta olevat 
erakordselt tugev. Ta koosnes ainult luudest ja lihastest ega olnud raisanud - nagu Šotimaal öeldakse 
- oma aega rasva kasvatamiseks. Ta välimus - keskmine kasv, laiad õlad, otsustav ilme, arukas ja 
tarmukas nägu, kuigi kalkide näojoontega - jättis meeldiva mulje. Poolehoidu tema suhtes 
suurendasid veel jäljed tema näos, mis väljendasid hiljuti üleelatud viletsust. Oli näha, et ta oli palju 
kannatanud, kuigi nägi välja mehena, kes suudab kannatusi taluda, neile julgelt vastu astuda ja neist 
jagu saada. Glenarvan ja tema sõbrad tundsid seda esimesest pilgust. 

Ayrtoni isik avaldas algusest peale mõju. 

Glenarvan hakkas kõigi oma kaaslaste nimel kõnelema ja külvas ta üle küsimustega, millele Ayrton 
meeleldi vastas. Glenarvani ja Ayrtoni kohtumine oli ilmselt mõlemale avaldanud sügavat mõju. 
Seepärast esitas Glenarvan esimesed küsimused ülepeakaela, rabedalt ja nagu iseenesest. 

«Olete hukkunud «Britannia» mehi?» küsis ta. 

«Jah, milord, olen kapten Granti pootsman,» vastas Ayrton. 


«Kas pääsesite laevahukust ühes temaga?» 
«Ei, milord, ei. Sel kohutaval hetkel lahutati mind temast, vesi pühkis mu laevalaelt ja paiskas 
kaldale.» 
«Te pole siis kumbki neist madrustest, kellest kõneleb dokument?» 

«Ei. Ma ei teadnud, et selline dokument on olemas. Kapten on selle merre visanud siis, kui mind 
enam laevas polnud.» 

«Aga kapten? Kapten?» 

«Uskusin, et ta on uppunud, kadunud, hukkunud kogu «Britannia» meeskonnaga. Arvasin, et mina 
üksi jäin ellu.» 

«Aga te ju ütlesite, et kapten Grant elab!» 

«Ei. Ma ütlesin: kui kapten Grant elab. . .» 

«Te lisasite siis: on ta Austraalias! .. .» 

«Ta ei või tõesti kuskil mujal olla.» 

«Te siis ei tea, kus ta on?» . 

«Ei, milord, kordan teile, ma arvasin, et ta vajus merepõhja või virutati surnuks vastu kaljusid. Alles 
teilt kuul sin, et ta ehk veel elab.» 

«Aga mida te siis teate?» küsis Glenarvan. 

«Ainult seda: kui kapten Grant elab, siis on ta Austraalias.» 

«Kus kohas siis laev hukkus?» küsis nüüd major MacNabbs. 

Seda oleks pidanud esmajoones küsima, kuid tekkinud segaduse tõttu ei olnud Glenarvan küsinud, 
kus kohas «Britannia» hukkus, sest ta tahtis kõigepealt teada, kus viibib kapten Grant. Sellest hetkest 
peale muutus seni ebamäärane, ebaloogiline, hüplev, asju pealiskaudselt riivav, neisse mitte süvenev, 
tõiku ja kuupäevi segi ajav vestlus järjekindlamaks ja varsti selgusid ning täpsustusid kuulajaile selle 
tumeda loo üksikasjad. 

MacNabbsi küsimusele vastas Ayrton järgmist: 

«Kui lained pühkisid mind ära vöörilt, kus ma kliivrit alla vedasin, jooksis «Britannia» Austraalia 
ranniku suunas. Randa oli vähem kui kaks kaabeltaud. Seal siis õnnetus juhtuski.» 
«Kolmekümne seitsmendal laiuskraadil?» küsis John Mangles. 

«Jah,» vastas Ayrton. 

«Läänerannikul? » 

«Ei! Idarannikul,» vastas pootsman ruttu. 

«Ja millal?» 

«27. juuni ööl 1862.» 

«Nii! Just nii!» hüüdis Glenarvan. 

«Näete nüüd, milord,» lõpetas Ayrton, «et ma võisin õigusega öelda: kui kapten Grant veel elab, siis 
tuleb teda otsida Austraalia mandrilt, mitte mujalt.» 

«Ja me otsisimegi ja leiame ning päästame ta, mu sõber!» hüüdis Paganel. «Ah, kõrgeväärtuslik 
dokument,»lisas ta lihtsameelselt, «peab tunnistama, et sa oled sattunud väga terava vaimuga 
inimeste kätte!» 

Kahtlemata ei kuulnud keegi Paganeli meelitavaid sõnu. Glenarvan ja leedi Helena, Mary ja 
Robert tunglesid Ayrtoni ümber ja surusid ta käsi. Näis, nagu oleks selle mehe sealolek kindlaks 
pandiks, et Harry Grant leitakse. Kui madrus oli pääsenud laevaõnnetuse ohtudest, miks ei võinud 
siis kapten elusalt ja tervelt sellest õnnetusest pääsenud olla? Ayrton kordas meelsasti, et kapten 


Grant pidi elus olema nagu temagi. Ta ei teadvat öelda, kus kapten viibib, kuid kindlasti olevat ta 
sellel mandril. Tuhandele küsimusele, millega teda rünnati, vastas ta tähelepanuvääriva arukuse ja 
täpsusega. Kuni ta kõneles, hoidis miss Mary tema kätt oma kätes. See madrus oli üks ta isa kaaslasi, 
üks «Britannia» laevamehi! Ta oli elanud Harry Granti läheduses, oli temaga koos mööda merd 
sõitnud, samades ohtudes olnud! Mary ei suutnud oma pilku kiskuda sellelt karmilt näolt ja nuttis 
rõõmu pärast. 

Seni polnud kellelgi mõttesse tulnud kahelda pootsmani sõnades või selles, kas ta üldse oligi see. 
kelleks end nimetas: Ainult major ja võib-olla ka John Mangles, kes nii ruttu ei vaimustunud, küsisid 
endamisi, kas Ayrtoni sõnad väärivad usaldust. Ootamatu kohtumine temaga võis tekitada 
mõningaid kahtlusi. Tõsi küil, Ayrton oli nimetanud õigeid fakte ja kuupäevi ja hämmastavaid 
üksikasju. Kuid olgu üksikasjad kui täpsed tahes, ikkagi ei anna nad veel täit kindlust; enamasti 
näitavad kogemused, et vale tugineb üksikasjade täpsusele. MacNabbs jäi seega tagasihoidlikuks ja 
keeldus oma arvamust avaldamast. 

John Mangles ei kahelnud aga kuigi kaua madruse sõnades, ja kuulnud, kuidas ta Mary Grantile 
rääkis tema isast, pidas teda tõeliseks kapten Granti kaaslaseks. Ayrton tundis väga hästi Maryt ja 
Robertit. Ta oli neid näinud Glasgow's- «Britannia» ärasõidu ajal. Ta mäletas, et nad viibisid 
lahkumiseinel, mille kapten Grant korraldas laevas oma sõpradele. Ka šerif Maclntyre viibis seal. 
Robert - ta oli vaevalt kümneaastane - usaldati ülempootsman Dick Turneri hooleks ja ta lipsas tema 
juurest ära, et besaanmasti raale ronida. 

«Õige, õige, ma mäletan,» ütles Robert. 
Ja Ayrton meenutas niiviisi sadu pisiasju, ilma et ta oleks neile andnud seda tähtsust, mida andis 
John Mangles. Kui ta peatus, ütles Mary talle iga kord oma maheda häälega: 

«Veel, mister Ayrton, rääkige meile veel isast!» Jõudumööda püüdis pootsman rahuldada noore neiu 
soovi. 

Glenarvan ei tahtnud vahele rääkida, ja ometi tungles tal mõttes paarkümmend tarvilikumat 
küsimust. Ent leedi Helena osutas Mary rõõmsale erutusele ega lubanud tal rääkima hakata. 

Ayrton jutustas «Britannia» saamisloost ja reisist läbi Vaikse ookeani merede. Mary Grant tundis 
suurt osa sellest teekonnast, sest ta oli laeva kohta teateid saanud 1862. aasta maikuuni. Aasta 
jooksul oli kapten Grant käinud Okeaania tähtsamates maades; ta oli peatunud Hebriididel, Uus- 
Guinea saartel, Uus-Meremaal, Uus-Kaledoonias, põrgates vastu omandiõigusi (mis sageli olid vähe 
põhjendatud) ja kogedes Inglise võimude pahatahtlikkust, sest tema laeva tulekust oli Briti 
kolooniatele teatatud. Ometi leidis ta sobiva paiga Papuaasia läänerannal; Šoti asumaa loomine 
tundus talle seal kerge ja selle õitseng kindlustatud; hea peatussadam Molukkide ja Filipiinide 
vahelisel teel pidi laevu ligi tõmbama - eriti siis, kui Suessi maakitsuse läbikaevaminel lõpetaks Hea 
Lootuse neeme kaudu sõitmise. Harry Grant oli üks neid, kes Inglismaal ülistasid härra de Lessepsi* 
tööd ega seganud poliitilist rivaliteeti suurte rahvusvaheliste huvidega. 

Pärast maakuulamist Papuaasias läks «Britannia» Callaosse moona hankima ja lahkus sellest 
sadamast 30. mail 1862, et üle India ookeani ja ümber Hea Lootuse neeme Euroopasse tagasi sõita. 
Kolm nädalat pärast teeleminekut purustas kohutav torm raad. Laev oli abitu, mastid tuli maha 
raiuda. Põhja tekkis auk, mida ei suudetud kinni toppida. Meeskond oli peagi ära kurnatud, tema 
jõud ammendatud. Pumpade juurest ei saanud hetkekski lahkuda. 

Nädal aega oli «Britannia» orkaani pilduda. Laevaruumis oli kuus jalga vett. Vähehaaval hakkas 

laev vajuma. Torm oli paadid ära viinud. Kõiki ähvardas hukkumine, kui 27. juuni ööl (nagu Paganel 
õigesti oli arvanud) märgati Austraalia idakallast. Laev jooksis varsti randa. Kokkupõrge oli tugev. 
Seal haaras üks laine Ayrtoni ja paiskas ta keset murdlaineid, riii et ta kaotas teadvuse. Kui ta 
meelemärkusele tuli, oli ta pärismaalaste käes, kes ta sise 


1 Kanal valmis 1849. aastal. 
2Lesseps-Suessi kanali ehitaja. 


242 


maale viisid. Sestsaadik polnud ta «Britanniast» enam midagi kuulnud ja arvas õigusega, et see oli 
kogu meeskonnaga hukkunud Twofold Bay ohtlikel karidel. Sellega lõppes see osa jutustusest, mis 
puudutas kapten Granti. Kuulajate suust kostis selle jooksul enam kui üks kord valulisi hüüatusi. 
Major poleks võinud jutustuse tõepärasuses kahelda jutustajale ülekohut tegemata. Kuid pärast 
«Britannia» lugu pidi Ayrtoni enda käekäik pakkuma veelgi suuremat huvi. Oli ju Grant pärast 
laevahukku kahe madrusega ellu jäänud nagu Ayrtongi - tänu dokumendile selles ei kaheldud. Ühe 
saatusest võis järeldusi teha teise saatuse kohta. Seepärast paluti, et Ayrton jutustaks oma seiklustest. 
Ta tegi seda väga lihtsalt ja väga lühidalt. 

Pärismaalaste suguharu kätte vangi langenud merehädaline viidi sisemaa sellesse ossa, mida 
niisutab Darlingi jõgi, seega nelisada' miili 37. laiuskraadist põhja poole. 

Seal oli ta elu väga vilets, sest ka suguharu ise elas viletsalt, kuid liiga talle ei tehtud. Möödus 
kaks pikka ja vaevalist orjuseaastat. Kuid lootus, et ta oma vabaduse tagasi saab, andis talle julgust. 
Ta varitses vähimatki põgenemisvõimalust, olgugi et põgenedes pidi ta sattuma arvutuisse 
ohtudesse. 


Ühel 1864. aasta oktoobrikuu ööl põgenes ta pärismaalaste valvsusest hoolimata ja kadus määratute 
metsade sügavusse. Kuu aega sõi ta juurikaid, söödavat sõnajalga, mimoosivaiku ja eksles keset 
metsikut loodust; päeval juhtis teda päike, öösel aitasid tähed. Sageli haaras teda meeleheide. Ta läks 
läbi soode, üle jõgede ja mägede, läbis kogu selle elaniketa mandriosa, kuhu ainult harva on sattunud 
mõni julge reisija. Lõpuks jõudis ta poolsurnult ja ärakurnatult Paddy O'Moore'i külalislahke elamu 
juurde, kust ta oma vaevade tasuks leidis õnneliku elu. 

«Kui Ayrton mind kiidab,» ütles iiri asunik jutustuse lõppedes, «siis võin ma ka teda ainult kiita. Ta 
on arukas ja vahva mees, hea töötegija, ja kui ta soovib, siis jääb Paddy O'Moore'i maja kaua tema 
koduks.» 

Ayrton tänas iirlast käeliigutusega ja ootas uute küsimuste esitamist. Endamisi lootis ta siiski, et 
tema kuulajate õigustatud uudishimu pidi rahuldatud olema. Mida oleks ta veel võinud vastata? 
Kõike oli juba sada korda öeldud. Glenarvan pidi juba alustama arutelu edaspidise kava 
koostamiseks, kasutades är- juhuslikku kokkusaamist 


243 


Ayrtoniga ning tema käest saadud andmeid, kui major madruselt küsis: 

«Olite «Britannia» pootsman?» 

«Jah,» vastas Ayrton kõhklemata. 

Kuid mõistes, et teatav umbusaldus ja olgu kas või üsna kerge kahtlus oli selle küsimuse taga, lisas 
ta: 

«Pealegi pääsesid mu paberid ühes minuga.» 

Ja ta läks kohe ametlikke tõendeid tooma. Tema äraolek ei kestnud minutitki, kuid Paddy O'Moore 
jõudis ometi ütelda: 

«Kinnitan teile: milord, et Ayrton on aus mees. Selle kahe kuu jooksul, mis ta minu teenistuses 
on, pole mul tarvitsenud talle teha ühtki etteheidet. Laevahuku ja tema vangipõlve lugu ma tean. Ta 
on ustav mees ja väärib teie usaldust. » 

Glenarvan tahtis vastata, et ta Ayrtoni aususes ei kahtlegi, kuid juba tuli Ayrton ja esitas oma 
tunnistuse. Paberil oli «Britannia» reederite ja kapten Granti allkiri; Mary tundis oma isa käekirja 


kohe ära. Paberil oli tähendatud: «Tom Ayrton, esimese liigi madrus, võeti pootsmanina teenistusse 
kolmemastilisele purjekale «Britannia», Glasgow'st.» Seega polnud enam võimalik kahelda Ayrtoni 
isikus, sest raske olnuks oletada, et paber polnud tema oma. 

«Nüüd,» ütles Glenarvan, «tahaksin kuulda teie kõikide nõuandeid. Alustame kohe arupidamist 
selle üle, mida oleks kõige õigem teha. Teie arvamine, Ayrton, oleks meile eriti väärtuslik ja ma 
oleksin teile väga tänulik, kui te oma arvamust avaldaksite.» 

Mõelnud mõne hetke, vastas Ayrton: 

«Tänan teid, milord, usalduse eest ja loodan, et ma saan seda õigustada. Tunnen teataval määral seda 
maad ja pärismaalaste kombeid, ja kui ma saan teile kasulik olla. . .» 

«Muidugi saate,» vastas Glenarvan. 

«Arvan nagu teiegi, et kapten Grant ja tema kaks madrust uppuvalt laevalt pääsesid. Aga et nad pole 
inglise asundustesse jõudnud ega mujal nähtavale tulnud, siis ma ei kahtle, et neid tabas sama saatus 
mis mindki ja et nad on vangis mõne pärismaalaste suguharu käes.» 

«Kordate argumente, mida mina olen juba esitanud,» üles Paganel. «Ilmselt langesid 
merehädalised pärismaalaste kätte vangi, nagu nad kartsidki. Ent kas peame 
244 


uskuma, et neid viidi nagu teidki 37. laiuskraadist põhja poole? » 

«Seda tuleb oletada, härra,» vastas Ayrton. «Vaenulikke suguharusid ei ela inglastele allutatud 
piirkondade läheduses. » 

«See muudab meie otsingud keeruliseks,» ütles Glenarvan nõutult. «Kuidas leiame vangide jäljed 
nii suurelt maaalalt nagu on Austraalia sisemaa?» 

Sellele märkusele järgnes pikk vaikus. Leedi Helena heitis kõigile oma kaaslastele mitu korda 
küsivaid pilke, kuid ei saanud vastust. Isegi Paganel jäi vastu oma harjumusi tummaks. Tema 
tavaline teravmeelsus jättis ta seekord hätta. John Mangles käis pikkade sammudega edasitagasi, 
nagu oleks ta oma laeva komandosillal kitsikuses olnud. . 

«Ja teie, mister Ayrton,» küsis siis leedi Helena madruselt, «mis teeksite teie?» 

«Proua,» vastas Ayrton õige elavalt, «ma läheksin tagasi «Duncanile» ja sõidaksin otse 
õnnetuskohale. Seal uuriksin olukorda ja märke, mida seal juhuslikult võib-olla leiduks. » 

«Hea küll,» ütles Glenarvan, «ainult tuleks oodata, kuni «Duncan» on parandatud.» 

«Oo! Laevon saanud kannatada?» küsis Ayrton. 

«Jah,» vastas John Mangles. 

«Kas raskesti?» 

«Ei, aga tema parandamiseks vajame tööriistu, mida laevas ei ole. Üks kruvi on kõveraks paindunud; 
seda saab ainult Melbourne'is parandada.» 

«Kas te ei saa purjede abil sõita?» küsis pootsman. «Seda küll, aga kui tuul vastu oleks, siis kestaks 
kaua, kuni me Twofold Baysse jõuaksime, ja laev peaks sealt igatahes tagasi Melbourne'i minema.» 
«Noh, mingu laev Melbourne'i!» hüüdis Paganel. «Ja meie läheme ilma temata Twofoldi.» 

«Kuidas siis?» küsis John Mangles. 

«Läbi Austraalia sisemaa, nagu me tulime läbi Ameerika sisemaa mööda 37. laiuskraadi.» 

«Aga «Duncan»?» küsis Ayrton kuidagi kummalise tooniga. 

««Duncan» kohtab meid või meie kohtame teda, nii kuidas olukorrad kujunevad. Kui me kapten 
Granti sisemaalt leiame, siis läheme koos Melbourne'i. Kui me aga otsimist 

mereni jätkame, siis tuleb «Duncan» meile sinna vastu. Kellel on midagi selle kava vastu? Kas 
majoril?» 
«Ei,» vastas MacNabbs, «kui teekond läbi Austraalia on mõeldav. » 


«Isegi niivõrd mõeldav,» vastas Paganel, «et ma teen leedi Helenale ja miss Grantile ettepaneku 
meiega kaasa tulla. » 

«Kas räägite tõsiselt, Paganel?» küsis Glenarvan. 

«Täiesti tõsiselt, mu armas lord. Teekonna pikkus oleks 350 miili, mitte rohkem! Kui käiksime 
kaksteist miili päeval, kestaks see vaevalt kuu aega, see tähendab parajasti nii kaua, kui kulub 
«Duncani» parandamiseks. Ah! Hoopis teine asi oleks, kui peaksime läbi Austraalia minema ma- 
dalama kraadi all, kus manner on kõige laiem; kui peaksime minema läbi määratute liivalagendike, 
kus kuumus on kõrvetav; kui peaksime tegema seda, mida pole teha katsunud kõige julgemadki 
reisijad! Kuid 37. laiuskraad läheb läbi Victoria provintsi. See on korralik Inglise maakond teede ja 
raudteedega ning tolles suunas enamalt jaolt asustatud. See on teekond, mille võib sooritada kalessis, 
kui soovite, või kaarikus, mis oleks eelistatavam. See on lõbusõit Londonist Edinburghi. Muud 
midagi.» 

«Aga metsloomad?» küsis Glenarvan, kes tahtis esile tuua kõik võimalikud vastuväited. 
«Austraalias pole metsloomi.» 

«Aga metsinimesed?» 

«Sel laiusel pole metsinimesi, ja kui ongi, siis pole nad nii julmad nagu Uus-Meremaa metslased.» 
«Aga sunnitöölised?» 

«Austraalia lõunaprovintsides pole sunnitöölisi, neid on ainult idapoolsetes maakondades. Victoria 
provintsi neid ei lasta tulla. Kehtib koguni seadus, millega keelatakse sunnitöölistel, kes teistes 
provintsides vabastatud, sinna elama asuda. Victoria provintsi valitsus ähvardas tänavu koguni 
poolsaare kompaniilt abiraha ära võtta, kui kompanii laevad jätkavad sütevõtmist Lääne-Austraalia 
sadamates, kuhu sunnitöölistele sissepääs on lubatud. Kuidas, te ei teadnud seda - teie, inglane!» 
«Esiteks pole ma inglane,» vastas Glenarvan. 

«See, mis härra Paganel rääkis, on täiesti õige,» kinnitas siis Paddy O'Moore. «Mitte ainult Victoria 
provintsis, vaid ka Lõuna-Austraalia, Oueensland, isegi Tasmaania on ühisel kokkuleppel otsustanud 
sunnitöölisi oma maa-alalt 

eemal hoida. Selle aja jooksul, mis mina siin talus elan, pole ma kuulnud ühestki sunnitöölisest.» 

«Ja mis minusse puutub, siis pole ma neid iialgi näinud,» ütles Ayrton. 

«Näete, sõbrad,» hakkas Jacgues Paganel uuesti rääkima, - «väga vähe metslasi, mitte 
mingisuguseid kiskjaid. loomi, ühtki roimarit, - Euroopas on vähe maid, mille kohta võiks sedasama 
öelda. Noh, kas olete otsustanud?» 

«Mis sina arvad, Helena?» küsis Glenarvan. «Sedasama, mis me kõik arvame, armas Edward,» 
vastas leedi Helena, pöördudes kaaslaste poole: «Teele! Teele!» 


VIII TEELEMINEK 


Glenarvanil polnud kombeks pärast otsuse vastuvõtmist viivitada selle teostamisega. Kui Paganeli 
ettepanek oli heaks kiidetud, andis ta otsekohe käsu lõpetada ettevalmistused teekonnaks kõige 
lühema aja jooksul. Teeleminekupäevaks inäärati 22. detsember, milleni jäi veel kaks päeva. 
Missuguseid tulemusi pidi andma see teekond läbi Austraalia? Et Harry Granti sealolek oli 
vaieldamatuks tõsiasjaks muutunud, võis retk õige paljutõotavaks kujuneda. Soodsate võimaluste arv 
kasvas. Keegi ei lootnud, et kapten leitakse just 37. laiuskraadilt, millest kavatseti vankumatult kinni 
pidada, kuid võib-olla leidus seal otsitava jälgi. Igatahes viis 37. kraad otse «Britannia» hukkumis- 
kohale. See oli peaasi. 

Uueks edu pandiks olnuks, kui Ayrton nõustuks reisijatega ühinema, neid läbi Victoria provintsi 
metsade juhtides idakaldale viima. Glenarvan mõistis seda; ta tahtis kõigest hingest endale 


kindlustada Harry Granti kaaslase kasulikku abi ja küsis majaisandalt, kas oleks talle väga 
vastumeelt, kui ta teeks Ayrtonile ettepaneku neid saata. 

Paddy O'Moore oli nõus, kuigi kahetses, et kaotab tubli töölise. 
«Noh, Ayrton, kas tuleksite ühes meiega «Britannia» meeste otsimisretkele?» 
Ayrton ei vastanud kohe; ta näis mõne hetke koguni kõhklewat. Siis, kui oli järele mõtelnud, sõnas 
ta: 


247 


«Jah, milord, ma tulen teiega, ja kui ma ei vii teid kapten Granti jälgedele, siis vähemalt juhatan 

teid täpselt sinna kohta; kus ta laev purunes.» 

«Tänan, Ayrton,» vastas Glenarvan. 

«Üksainus küsimus, milord.» 

«Küsige, sõber.» 

«Kust leiame «Duncani»?» 

«Melbourne'is, kui me ei läbi Austraaliat äärest ääreni. Idakaldalt, kui meie otsingud ulatuvad nii 
kaugele.» «Kuid tema kapten. . .» 

«Kapten ootab minu juhtnööre Melbourne'i sadamas.» «Hüva, milord,» ütles Ayrton, «arvestage 
mind.» «Teen seda, Ayrton,» vastas Glenarvan. 

«Duncani> reisijad tänasid «Britannia» pootsmanit südamlikult. Kõik olid õnnelikud tema otsuse üle 
peale iirlase, kes kaotas aruka ja truu abilise. Ent Paddy mõistis, kui tähtis pidi olema Glenarvani 
meelest pootsmani kaasaminek, ning nõustus. Glenarvan tegi talle ülesandeks muretseda sõidu- ja 
veovahendid teekonnaks läbi Austraalia. Kui see asi oli korraldatud, läksid reisijad laeva tagasi. 
Enne määrati Ayrtonile kohtumisaeg. 

Tagasiminek laevale toimus lõbusas meeleolus. Kõik oli nagu muutunud. Kahtlused olid kadunud. 
Julged otsijad ei pidanud enam pimesi rändama mööda 37. laiuskraadi. Usuti, et Harry Grant sellel 
kontinendil varju on leidnud, ja kõikide südameid täitis rahuldus, mida tekitab kindel teadmine 
pärast kahtlusi. 

On olud soodsad, siis viib «Duncan» kahe kuu pärast Harry Granti Šotimaale! 

Kui John Mangles toetas ettepanekut, et katsutaks maad mööda läbi Austraalia minna, siis oletas 
ta, et seekord teda retkele kaasa võetakse. Ta pidas selle üle Glenarvaniga nõu ja esitas enda kasuks 
igasuguseid põhjendusi: oma andumust leedi Helenale ja kõrgeaususele enesele, oma kasulikkust 
karavani korraldajana ja ülearusust «Duncani» kapteni kohuste täitjana - ühesõnaga: ta märkis tuhat 
ülihead põhjust, vaikides ainult peamisest, mida Glenarvani veenmiseks tarvis polnudki. 

«Üksainus küsimus, John,» ütles Glenarvan, - «kas usaldate täiesti oma abilist?» 

«Täiesti,» vastas John Mangles, «Tom Austin on hea meremees. Ta viib «Duncani» määratud 
kohale, parandab selle osavasti ja toob kokkulepitud päevaks tagasi. Tom on 

ju lausa oma kohuste ja distsipliini ori. Iialgi ei hakka ta omavoliliselt mõnd käsku muutma või selle 
täitmisega viivitama. Kõrgeausus võib seepärast teda usaldada niisamuti kui mind ennast.» 

«See on siis otsustatud, John,» ütles Glenarvan. «Te tulete meiega, sest kui me Mary Granti isa 
leiame,» lisas ta naeratades, «oleks teie juuresolek vajalik.» 
«Oo! Kõrgeausus! .. .» pomises John Mangles. 
See oli kõik, mis ta suutis ütelda. Ta kahvatas hetkeks ja haaras käe, mille lord Glenarvan talle 
ulatas. 

Järgmisel päeval, pöördus John Mangles laevapuusepa ja toidumoona kandvate madrustega Paddy 
O'Moore'i majja tagasi. Ta pidi iirlase abiga sõiduvahendid muretsema Ja korda seadma. 

Kogu perekond ootas teda, valmis tema juhatust mööda töötama. Ka Ayrton oli seal, ja kuna taloli 


rikkalikult kogemusi, siis polnud ta kitsi nõuannetega. 

Nii Paddy kui tema arvasid, et daamid pidid selle tee läbima härjavankris, mehed ratsa. Paddy võis 
muretseda loomad ja sõiduki. 

Sõiduriistaks oli kahekümne jala pikkune lõuendist kattega vanker nelja ühest tükist rattaga, millel 
polnud kodaraid ega rehve - ühesõnaga: lihtsad puukettad. Vankri esitelg oli nii pikk ja kinnitatud 
põhja külge nii algelisel viisil, et järske pöördeid oli võimatu teha. Vankri esiotsa külge oli 
kinnitatud kolmekümne viie jala pikkune tiisel, mis võimaldas ette rakendada kolm paari härgi. 
Selliselt paigutatud loomad vedasid vankrit oma turjale kinnitatud ikke ja raudkiiluga ikke külge 
kinnitatud rangide abil. On vaja suurt osavust, et härgi üksnes teravaotsalise kepi abil juhtida ja 
ühtlasi vaos hoida kitsast pikka vankuvat sõidukit, mis võib hõlpsasti ümber minna. Kuid Ayrton oli 
iirlase talus seda tööd õppinud ja Paddy vastutas tema osavuse eest. Seepärast määratigi talle 
kutsariamet. 

Vedrudeta sõiduriist ei pakkunud mingit mugavust, kuid sellega tuli paratamatult leppida. John 
Mangles ei saanud kuidagi muuta sõiduki kohmakat ehitust, ent selle sisemuse seadis ta võimalikult 
sobivaks. Kõigepealt jagati see laudvaheseinaga kaheks ruumiks. Tagumine osa määrati toidumoona, 
pakkide ja Olbinetti liikuva köögi jaoks. Esimene osa pidi olema ainuüksi naisreisijate päralt. Puu- 
sepa käte all muutus see mugavaks toaks, mida kattis paks vaip ja mis oli varustatud tualettlauaga 
ning kahe kitsa 

voodiga leedi Helenale ja Mary Grantile. Paksud nahkeesriided sulgesid tarbekorral selle esimese 
osa ja olid kaitseks öise jaheduse eest. Hädakorral võisid mehed seal suure vihma eest varju leida; 
harilikult aga pidi telk neile laagrisoleku ajal peavarju andma. John Mangles püüdis kitsasse ruumi 
koondada kõik kahele inimesele vajalikud esemed. Leedi Helena ja Mary Grant ei tarvitsenud selles 
veerevas toas liialt taga igatseda «Duncani» mugavaid kajuteid. 

Meestega oli asi lihtsam: seitse tugevat hobust oli määratud lord Glenarvanile, Paganelile, Robert 
Grantile, MacNabbsile, John Manglesile ja kahele madrusele - Wilsonile ning Mulradyle, kes pidid 
oma isandat sel uuel retkel saatma. Ayrtoni koht. oli loomulikult vankri pukis. Ja mr. Olbinett,keda 
ratsutamine põrmugi ei veedelnud, võis väga hästi reisida pagasiruumis. 

Hobused ja härjad sõid talu karjamaal ja teelemineku ajal oli kerge neid kokku koguda. 

Kui vajalikud korraldused tehtud ja puusepale käsud kätte antud, läks John Mangles tagasi laevale 
ühes iiri perekonnaga, kes soovis lord Glenarvani külaskäigule külaskäiguga vastata. Ayrton oli 
sobivaks pidanud nendega kaasa minna ja kella nelja ajal läks John oma kaaslastega «Duncani» 
pardale. 

Neid võeti avasüli vastu. Glenarvan palus neid laeval lõunat süüa. Ta ei tahtnud olla vähem 
viisakas kui iirlased, ja külalised võtsid hea meelega vastu kutse tulla ühiskajutisse serveeritud 
einele, millega tasuti nende austraalia külalislahkuse eest. Paddy O'Moore oli vaimustatud. Kajutite 
sisustus, seina- ja põrandavaibad, vahtra- ja palisandripuust paneelid panid teda imestama. Ayrton 
seevastu väljendas nende hinnaliste ülearususte suhtes vaid mõõdukat kiitust. 

See-eest aga uuris «Britannia» pootsman jahti rohkem meremehe pilguga; ta käis läbi kõik laeva 
ruumid, laskus masinaruumi, vaatles masinat, küsis teateid masina jõu ja küttetarvituse kohta. Ta 
uuris söeruume, kööke, püssirohutagavara; eriti huvitus ta relvade hoiuruumist, laevaninasse 
paigutatud kahurist, kahuri laskeulatusest. Glenarvanil oli tegemist mehega, kes polnud võhik; seda 
mõistis ta Ayrtoni asjatundlikest küsimustest. Ayrton lõpetas oma ringkäigu mastide ja taglase 
uurimisega. 

«Teil on ilus laev, milord,» ütles ta. 

«Ja mis peaasi: hea laev,» vastas Glenarvan. «Ja kui suur on ta veeväljasurve?» 

«210 tonni.» 

«Kas eksin palju, kui arvan, et «Duncan» teeb täie auruga sõites hõlpsasti viisteist sõlme?» küsis 
Ayrton veel. 

«Pange seitseteist, siis saate õige arvu,» vastas John Mangles. 

«Seitseteist!» hüüatas pootsman. «Kuid siis ei jõua ükski, isegi parim sõjalaev talle järele?» 

«Mitte ükski!» vastas John Mangles. ««Duncan» on tõeline võidusõidujaht ega lase end kiiruses 
võita.» 

«Isegi purjede all mitte?» küsis Ayrton. 

«Ka mitte purjede all.» 

«Noh, miloard, ja ka teie, kapten,» ütles Ayrton, «lubage, et teid õnnitleb meremees, kes tunneb hea 
laeva väärtust. » 

«Hea küll, Ayrton,» vastas Glenarvan, «jääge siis meie laeva. Sõltub vaid teist, kas see laev saab teie 
laevaks.» 

«Mõtlen selle üle järele, milord,» vastas pootsman lihtsalt. 

Sel hetkel tuli mr. Olbinett kõrgeaususele teatama, et laud on kaetud. Glenarvan suundus 
külalistega ühiskajutisse. 

«Arukas mees see Ayrton!» ütles Paganel majorile. 

«Liiga arukas!» ümises MacNabbs, kellele, tõsi küll, ilma nähtava põhjuseta, pootsmani nägu ja 
käitumine ei meeldinud. 

Lõunasöögi ajal esitas Ayrton huvitavaid andmeid Austraalia mandri kohta, mida ta põhjalikult 
tundis. Ta küsis, kui palju madruseid lord Glenarvan oma retkele kaasa võtab. Kui ta kuulis, et ainult 
kaks meest - Mulrady ja Wilson - pidid kaasa tulema, näis ta imestavat. Ta soovitas Glenarvanile 
koostada oma saatjaskond «Duncani» parimaist madrustest. Ta rõhutas seda isegi eriliselt, mis - olgu 
möödaminnes öeldud - pidi majori peast kustutama kõik kahtlused. 

«Kuid meie reis läbi Lõuna-Austraalia pole seotud mingisuguste ohtudega. . .» märkis Glenarvan. 
«Ei mingisugustega,» ruttas Ayrton kinnitama. 
«Noh, siis jäägu laeva võimalikult palju mehi. «Duncanil» on purjede all edasi minnes mehi tarvis, 
niisama on neid laeva parandamise juures vaja. Tähtis on kõigepealt, et laev jõuaks täpselt õigeks 
ajaks kohtumispaigale, mille 

ma talle määran. Sellepärast ei või meeste arvu vähendada.» 

Ayrton näis Glenarvani märkust mõistvat ega käinud enam peale. 

Õhtul lahkusid iirlased šotlastest. Ayrton ja Paddy O'Moore oma perekonnaga läksid koju tagasi. 
Hobused ja sõiduk lubati hommikuks valmis panna. Teelemineku ajaks määrati kell kaheksa 
hommikul. 

Siis tegid leedi Helena ja Mary Grant oma viimased ettevalmistused. Need olid lühikesed ega 
nõudnud kaugeltki nii palju hoolt kui Jacgues Paganeli omad. Õpetlane viitis ühe osa ööst sellega, et 
kruvis oma pikksilma klaasid lahti, hõõrus neid, kruvis nad jälle kinni ja katsus, kas nad ikka jäid 
kinni. Seepärast magas ta raskesti ja koidu ajal tuli majoril teda äratades mitu korda kõvasti hüüda. 

Pakid olid juba John Manglesi hoolitsusel tallu viidud. Paat ootas reisijaid, kes ei viivitanud sinna 
istumisega. Noor kapten andis Tom Austinile oma viimased käsud. Üle kõige manitses ta teda 
Melbourne'is lord Glenarvani korraldusi ootama ja neid täpselt täitma, ükskõik missugused need ka 
ei oleks. Vana meremees vastas John Manglesile, et teda võivat usaldada. Meeskonna nimel soovis 
ta kõrgeaususele teekonnaks edu. Paat hakkas liikuma, õhus kajasid -jumalagajätuhüüded. 

Kümne minuti pärast jõudis paat randa. Veerand tundi hiljem saabusid reisijad iirlase tallu. Kõik 
oli valmis. Leedi Helena oli sõiduki sisseseadest vaimustatud. Määratu suur vanker oma 
primitiivsete rataste ja tugevate plankudega meeldis talle väga. Kolm härjapaari oma patriarhaalse 


ilmega olid vankriga heas kooskõlas. 

«Tohoo!» ütles Paganel. «See on imetlusväärne sõiduk ja enam väärt kui kõik maailma 
postitõllad. Maja, mis liigub, sõidab, peatub, kus te heaks arvate, - mida paremat võiks veel 
soovida?» 

«Härra Paganel,» vastas leedi Helena, «loodan, et mulle saab osaks rõõm teid oma salongis vastu 
võtta!» 

«Kuidas siis, proua,» vastas õpetlane, «see oleks mulle auks! Kas teil on kindel päev külaliste 
vastuvõtuks?» 

«Oma sõpradele olen iga päev kodus,» vastas leedi Helena naerdes, «ja teie olete. . .» 

«Kõige andunum kõigist sõpradest,» jätkas Paganel galantselt. 

Selle viisakuste vahetamise lõpetas seitsme saduldatud hobuse saabumine; hobuseid juhtis üks 
Paddy poegadest. Lord Glenarvan tasus iirlasele kõikide ostude hinna, lisas sinna juurde palju 
tänusõnu, mida tubli asunik hindas vähemalt niisama kõrgelt kui kuldmünte. Anti ärasõiduks märku. 
Leedi Helena ja miss Grant istusid oma ruumi, Ayrton pukki, Olbinett vankri tagumisse ossa. 
Glenarvan, major, Paganel, Robert, John Mangles ja mõlemad madrused asusid hobuste selga; nad 
kõik olid relvastatud karabiinide ja revolvritega. 

«Jumal aidaku teid!» hüüdis Paddy O'Moore ja kooris kordas seda tema perekond. 

Ayrton. hõikas eriliselt ja ergutas kepiga sõiduki ette rakendatud härgade rida. Vanker hakkas 
liikuma, nii et plangud raksusid. Teljed kriuksusid rattarummudes, ja varsti.jäi ausa iirlase 
külalislahke talu teekäänaku taha. 


IX VICTORIA PROVINTS 


Oli 1864. aasta 23. detsember. Põhjamaades nii kurb, tusane ja niiske detsember oleks pidanud sellel 
kontinendil kandma juuni nime. Astronoomiliste andmete järgi oli suvi juba kaks päev:a vana, sest 
21. kuupäeval oli päike jõudnud üle Kaljukitse pöörijoone ja paistis juba mõne minuti võrra vähem. 
Niisiis pidi lord Glenarvani uus teekond toimuma kõige soojemal aastaajal ja peaaegu troo- 
pikapäikese kiirte all. 

Kõiki Inglismaa valdusi kokku selles Vaikse ookeani osas nimetatakse Australaasiaks. Siia 
kuuluvad Uus-Hollandi, Tasmaania, Uus-Meremaa ja mõned ümberkaudsed saared. Mis puutub 
Austraalia kontinenti, siis jaguneb see väga erineva suurusega ja rikkusega avarateks kolooniateks. 
Igaüht, kes heidab pilgu moodsatele Petermanni või Preschoelli joonistatud kaartidele, rabab nende 
osade korrapärasus. Inglased on nööri mööda tõmmanud need kon,ventsionaalsed jooned, mis suuri 
provintse üksteisest lahutavad. Nad pole arvestanud ei maapinna reljeefi, ei jõgikondi, ei klimaatilisi 
tingimusi, ei rasside erinevusi. Kolooniad külgnevad üksteisega täisnurkselt ja liituvad nagu 
mosaiigi osad. Sirgete joonte ja korrapäraste nurkade 

asetus kõneleb maamõõtja tööst, mitte maateadlase omast. Ainult kaldad oma käärudega, fjordidega, 
lahtedega, neemedega ja soiste abajatega - kogu oma võluva ebakorrapärasusega - protesteerivad 
looduse nimel selle vastu. 

See malelaua välimus tekitas Jacgues Paganelis alati tuska, ja õigusega. Oleks Austraalia 
prantslaste oma, siis poleks prantsuse maateadlased nurklaua ja joonestamissule kasutamise kires 
kindlasti mitte nii kaugele läinud. 


Kolooniaid on Okeaania suurel saarel praegu arvult kuus: Uus-Lõuna-Wales, pealinn Sydney; 
Oueensland, pealinn Brisbane; Victoria, pealinn Melbourne; LõunaAustraalia, pealinn Adelaide; 
Lääne-Austraalia, pealinn Perth; ja lõpuks Põhja-Austraalia, alles ilma pealinnata. Ainult kallastel 
elab asunikke. Vaevalt on mõni tähtis linn julgenud kerkida kahesaja miili kaugusel rannast. Mis aga 
puutub kontinendi sisemaasse, see tähendab kahele kolmandikule Euroopa üldpinnast võrduvasse 
maa-alasse, siis on see peaaegu uurimata. 

Õnneks ei läbi kolmekümne seitsmes laiuskraad neid tohutu suuri kõrbeid, neid ligipääsmatuid 
maid, mis teadusele on maksma läinud juba arvukaid ohvreid. Glenarvan ei oleks suutnud neist jagu 
saada. Temal oli tegemist vaid Austraalia lõunapoolse alaga, mis koosnes järgmistest osadest: kitsas 
riba Adelaide'i provintsist, Victoria provints kogu oma ulatuses ja viimaks selle kummulipööratud 
kolmnurga tipp, mille moodustab Uus-Lõuna-Wales. 

Bernouilli neemest Victoria piirini on vaevalt 72 miili. See oleks kahe päeva tee, mitte rohkem, ja 
Ayrton arvas järgmise päeva õhtuks jõudvat Aspleysse, Victoria provintsi läänepoolseimasse linna. 

Iga teekonna algust iseloomustab ratsanike ja hobuste reipus. Esimeste elevusega olgu kuidas on, 
kuid teiste kärmust näis vajalik olevat pidurdada. Kes kaugele ratsutada tahab, peab oma ratsut 
säästma. Seepärast otsustati, et ei sõideta rohkem kui keskmiselt kakskümmend viis kuni 
kolmkümmend miili päevas. 

Muide tuli hobuste kiirust kohandada härgade aeglasema liikumisega - need on tõelised 
mehaanilised liiklusvahendid, kes aja poolest kaotavad selle, mis nad jõu poolest võidavad. Vanker 
reisijate ja toidutagavaradegasee oli karavani tuumik, liikuv kindlus. Ratsanikud võisid kummalgi 
poolluuresõite sooritada, kuid ei tohtinud vankrist kaugele eemalduda. 

Nii ei liigutud siis edasi mingis kindlas korras; igaühel oli teatavates piirides vaba voli - kütid 
võisid lagendikul ringi sõita, galantsed isikud vankri elanikega vestelda, filosoofid üksteisega 
filosofeerida. Paganel, kellel olid kõik need erinevad omadused, pidi viibima korraga kõikjal. 

Teekond läbi Adelaide'i maakonna ei pakkunud midagi huvitavat. Mitme miili ulatuses kohati 
vaheldumisi madalaid, kuid väga tolmuseid künkaid; ulatuslikke harimata maa-alasid, mille üldiseks 
nimeks Austraalias on bush; mõningaid luhti, mille sakiliste lehtedega ja soolaste põõsaste puhmaste 
peale lambad väga maiad on. Siin-seal nähti mõningaid Uus-Hollandi s elavaid erilist tõugu, pea 
poolest seaga sarnanevad lambaid - pig's faces -, kes sõid Adelaide'i ja ranniku vahele hiljuti 
püstitatud telegraafiliini postide vahel. 

Seni meenutasid need lagendikud kummaliselt Argentiina pampade üksluiseid tasandikke. 
Samasugune rohuga kaetud tasane maapind. Samasugune taevast teravalt eralduv silmapiir. 
MacNabbs väitis, et oldi ikka alles samal maal, kuid Paganel kinnitas, et ümbrus varsti muutub. 
Tema väidete järgi oodati imelisi asju. 

Kella kolme ajal sõitis vanker läbi suure, puudest lageda maa-ala, mida tuntakse nime all 
mosguitos plains'. Õpetlasel oli võimalus maateadlase rahuldustundega nentida, et lagendik vääris 
seda nime. Reisijad ja hobused kannatasid väga sealsete tüütavate moskiitode lõpmatute pistete all; 
nende eest hoiduda oli võimatu: kergem oli pisteid jahutada nuuskpiiritusega, mida saadi reisiaptee- 
gist. Paganel ei suutnud keelduda maapõhja vandumast vihaseid tiivulisi, kes ta pikka kogu 
halastamatult torkisid. 

Õhtupoolikul muutsid mõned akaatsiapuhmad maastiku rõõmsamaks. Siin-seal kasvas valgete 
kummipuu de salusid. Siis ilmus Euroopa päritoluga puid - oliivipuid, sidrunij;mid ja igihaljaid 
tammi; lõpuks nähti hästi korrashoitud pihtaeda. Kaugemalt paistis värske rattarööbas. Härjad 
kiirendasid Ayrtoni kepi ergutusel sammu ning saabusid kella kaheksaks Red Gumi Stationi.” 

«Jaamadeks» nimetatakse sisemaa talusid, kus tegeldakse loomakasvatusega, mis on Austraalia 
peamiseks 


1 Mosguitos plains (ingl. k.) - moskiitode lagendikud. 
2 Station (ingl. k.) - jaam. 

rikkuse allikaks. Karjapidajad ehk «skvotterid»' on inimesed, kes oma maaomandile «istuma» on 
jäänud. See on tõepoolest esimene asend, millele jääb peatuma iga asunik, kes on väsinud läbi 
tohutute maa-alade rändamisest. 

Red Gumi jaam polnud kuigi tähtis koht. Ent Glenarvan leidis sealt kõige südamlikumat 
külalislahkust. Nende üksildaste elamute katuste all on laud reisijaile alati kaetud; Austraalia asunik 
on lahke võõrustama. 

Järgmisel päeval rakendas Ayrton oma härjad vankri ette, niipea kui hakkas koitma. Ta tahtis 
õhtuks Victoria piiri ületada. Pinnas muutus vähehaaval ebatasasemaks. Nii kaugele kui pilk ulatus, 
looklesid väikeste punase liivaga kaetud küngaste read. Tundus, nagu oleks ilmatu suur punane lipp 
maha laotatud ja nagu oleksid selle voldid tuules paisunud. Mõned «malleyd» - valgelaigulised sirge 
ja sileda tüvega kuusekujulised puud - sirutasid oma oksi ja tumerohelist lehestikku lopsakate 
karjamaade kohale, kus sibasid väledate hüpikhiirte parved. Hiljem ilmusid nähtavale tihnikud ja 
noorte kummipuude salud, mis aeg-ajalt laienesid; üksikult kasvavad põõsad asendusid puudega; 
algas esimene Austraalia mets. 

Victoria provintsi piiri lähenedes aga muutus maastiku ilme sootuks. Reisijad tundsid, et nad 
liikusid uuel pinnasel. Nende tee läks vankumatult otsejoont mööda, ilma et ükski takistus - järv või 
mägi - oleks sundinud neid seda muutma kõver- või murtud jooneks. Kogu aja rakendasid nad 
tegelikkuses geomeetria esimest. teoreemi, et sirgjoon on kõige lühem tee kahe punkti vahel. 
Väsimusest ja raskustest ei hoolitud. 

Edasiliikumist kohandati härgade aeglase käiguga. Kui need rahulikud loomad ka ruttu ei käinud, 
siis vähemalt käisid nad ilma kordagi peatumata. 

Kui sel kombel oli kahe päevaga kuuskümmend miili ära käidud, saabus karavan 24. detsembri 
õhtul Aspley linna, esimesse Victoria provintsi linna, mis asus saja neljakümne esimesel 
pikkuskraadil, Wimerra maakonnas. 

Vankri paigutas Ayrton varju alla harukordselt kõlava nimega «Krooni Hotellis». Laual auras 
õhtusöök ainuüksi mitmel viisil valmistatud lambalihast. 


1 Mgliskeelne sguatter on tuletatud tegusõnast to sguat istuma. 

Söödi palju, kuid vesteldi veel rohkem. Kõik soovisid kuulda midagi Austraalia sisemaa 
iseärasustest ja küsitlesid maateadlast. Paganel ei lasknud ennast kaua paluda, vaid kirjeldas Victoria 
provintsi, mida nimetatakse ka veel «Õnnelikuks Austraaliaks». 

«Ekslik nimetus,» ütles ta. «Pigem võiks seda nimetada rikkaks maaks, sest maadega on sama 
lugu mis inimestega: rikkus ei tee õnnelikuks. Tänu oma kullakaevandustele sai Austraalia 
juhuseotsijate lagastavate ning julmade jõukude tallermaaks. Küllap näete, kui läheme läbi nende 
alade, kus leidüb kulda.» 

«Kas pole Victoria asundus võrdlemisi noor?» küsis leedi Helena. 

«Jah, proua, See on alles kolmekümneaastane. Teisipäeval, 6. juunil 1835 . .» 

«Kell veerand kaheksa õhtul,» lisas major, kes armastas Paganeli tema kuupäevalise täpsuse pärast 
nöögata. 

«Ei, viis minutit enne veerand kaheksat,» jätkas maateadlane tõsiselt, «rajasid Batman ja Falckner 
Port Philippe'is asunduse lahe äärde, kus on suur Melbourne'i linn. Viisteist aastat kuulus asundus 


Uus-Lõuna-Walesi juurde ja allus selle pealinnale Sydneyle. Ent 1851. aastal kuulutati ta iseseisvaks 
ja anti talle nimeks Victoria.» 

«Ja sellest ajast algas tema õitseng?» küsis Glenarvan. «Otsustage ise, mu armas sõber,» vastas 
Paganel. «Kuulake viimaseid statistilisi andmeid; mõtelgu MacNabbs mis tahes, - minu meelest pole 
midagi nii paljuütlevat kui arvud.» 

«Jätkake,» ütles major. 

«Siis kuulake. 1836. aastal oli Port Philippe'i asunduses 244 elanikku. Praegu on Victoria provintsi 
elanike arv 550000. Seitse miljonit viinapuud annab aastas 121 000 gallonit veini. 103000 hobust 
kappab lagendikel ja 675 272 sarvlooma sööb määratuil karjamail.» 

«Aga kuidas on sigade arvuga?» küsis MacNabbs. «Palun - 79625.» 

«Ja kui palju lambaid, Paganel?» 

«7115143, MacNabbs.» 

« Ühes sellega, mida me praegu sööme?» 

«Ei, ilma selleta, sest sellest on kolmveerand söödud.» «Braavo, härra Paganel!» hüüdis leedi Helena 
südamest naerdes. «Peab möönma, et tunnete end geograafia-alas- 


297 


tes küsimustes täiesti kodus. Mõelgu minu nõbu MacNabbs mis tahes välja, õnge ta teid juba ei 
püüa.» 

«Kuid, proua, minu ametiks on selliste asjade teadmine ja teile õpetamine, kui vaja. Seepärast 
võite mind uskuda, kui ütlen, et sel kummalisel maal ootavad meid imed.» 

«Seni siiski. ..» ütles MacNabbs, kellele meeldis maateadlast õrritamisega õhutada vestlust 
jätkama. 

«Oodake ometi, kärsitu major!» hüüatas Paganel. «Olete vaevalt ühe jalaga piiril ja juba pettunud! 
Noh, mina ütlen teile, kordan teile ja kinnitan teile, et see maa siin on kõige huvitavam maailmas. 
Tema tekkimine, loodus, loodusvarad, kliima, isegi tema hävimine hämmastas, hämmastab nüüd ja 
ka tulevikus kõiki maailma teadlasi. Kujutlege, mu sõbrad, mandrit, mis mitte keskpaikapidi pole 
vete kohale kerkinud, vaid ääripidi, nagu hiiglaslik rõngas; mis oma keskosas sisaldab võib-olla 
pooleni äraauranud sisemerd; mille jõed kuivavad päev-päevalt; kus pole niiskust olemas ei õhus ega 
maapinnas; kus puud igal aastal langetavad lehtede asemel oma koore, kus lehed pöörduvad päikese 
poole serviti, aga mitte lapiti, mistõttu puud ei anna varju; kus puu sageli ei põle; kus kivid vihma 
käes ära sulavad; kus metsad on madalad ja rohi hiiglakõrge; kus loomad on pentsikud; neljajalgseil 
on nokad - nagu sipelgasiilil ja nokkloomal -, nii et loodusteadlased pidid just nende pärast looma 
uue ainupiluliste seltsi; känguru hüppab pikkadel tagajalgadel; lammastel on sea pead; rebased 
lendavad puust puusse; luiged on mustad; rotid ehitavad pesi; bowerbirdl avab oma salongid tiivu- 
listele külalistele; linnud panevad meid imestama nii oma laulu kui ka teiste võimete 
mitmekesisusega; üks lind imiteerib kellalööke, teine laksutab nagu postipoiss piitsa, üks jäljendab 
teritajat, teine tiksub nagu metronoom, kolmas naerab hommikuti, kui päike tõuseb, neljas nutab 
õhtuti, kui päike loojub! Oo, veider, ebaloogiline maa, paradoksaalne ja loomuvastane maa! 
Õigusega võis botaanik Grimard selle kohta ütelda: «Austraalia on mingi loodusseaduste paroodia 
või pigemini väljakutse, mis kogu muule maailmale on näkku paisatud! »» 

Paganel vuristas suure kiirusega; tundus, nagu ei suudakski ta peatuda. Geograafia Ühingu 
kõnekas sekretär oli sattunud jutuhoogu. Ta rääkis ja rääkis, vehkis meele 


1Bowerbird (ingl. k.) - lehtlalind. 

tult kätega ja viibutas kahvlit, nii et lauanaabrid olid juba ohus. Viimaks lämmatas braavo-hüüete 


mürin maateadlase hääle ja ta vaikis. Pärast sellist Austraalia iseärasuste loetelu ei mõtelnud muidugi 
keegi nende kohta veel rohkem teateid küsida. Ometi ei suutnud major jätta rahuliku häälega 
ütlemata: 

«Ja see on kõik, Paganel?» 

«Ei, aga ei! See pole kõik!» vastas õpetlane ägedalt. «Mis?» küsis leedi Helena väga huvitatult. 
«Austraalias on siis midagi veel hämmastavamat?» 

«Jah, proua, siinne kliima. See on veel kummalisem kui selle seadused.» 

«Uskumatu!» hüüdsid kuulajad. 

«Ma ei räägi haruldaselt hapnikurikka ja haruldaselt lämmastikukehva mandri tervislikest 
omadustest, kuid siin pole niiskeid tuuli, sest passaattuuled puhuvad rannaga rööbiti, ja enamik 
haigusi alates tüüfusest ja lõpetades leetritega ja igasuguste krooniliste tõbedega on siin tundmata. » 
«Ometi pole see sugugi väike eelis,» märkis Glenarvan. «Kahtlemata, kuid ma ei räägi sellest,» 
vastas Paganel. 

«Siinsel kliimal on üks. . . väheusutavomadus.» 
«Missugune?» küsis John Mangles. 
«Te ei usuks mind iialgi.» 
«Usume küll!» hüüdsid kuulajad, kelle uudishimu oli äratatud. 
«Noh, sel kliimal on...» 
«Mis tal on?» 
«Kõlbeline mõju.» 
«Kõlbeline mõju?» 
«Jah,» vastas õpetlane veendunult. «Jah, kõlbeline mõju. Siin ei roosteta metallid õhu käes, ei 
roosteta ka inimesed. Puhas ja kuiv õhk pleegib siin kiiresti kõik valgeks, pesu ja inimhinged. 
Inglismaal märgati väga hästi siinse kliima mõjusid, kui otsustati siia saata inimesi, kes vajavad kõl- 
belist tervenemist.» 
«Mis! Kas see mõju annab ennast tõesti tunda?» küsis leedi Helena. 
«Jah, proua, loomadele ja inimestele.» 
«Ega te ei naljata, härra Paganel?» 
«Ma ei naljata. Hobused ja veised on siin tähelepanuväärselt taltsad. Küllap näete.» 
«See pole võimalik.» 

«Aga see on tõsi. Ja siinsesse elustavasse ning tervislikku õhkkonda toodud roimarid muutuvad 
mõne aasta jooksul hoopis uuteks inimesteks. Austraalias muutuvad kõik iseloomud paremaks.» 
«Kuid mis siis saab siin õnnistatud maal teist, härra Paganel? Olete juba nõndagi väga hea!» ütles 
leedi Helena. 

«Muutun üliheaks, proua,» vastas Paganel, «lihtsalt üliheaks!» 


X WIMERRA JÕGI 


Järgmisel päeval, 25. detsembril, sõideti koidu ajal edasi. Oli juba õige kuum, kuid seda võis taluda. 
Tee oli peaaegu tasane ja hobustele soodus. Väike salkkond jõudis harvavõitu võsa vahele. Õhtul, 
kui hulk maad oli ära käidud, jäid rändajad laagrisse Valgejärve äärde, mille vesi on soolakas ja 
joogiks kõlbmatu. 

Jacgues Paganel oli seal sunnitud möönma, et see järv on niisama vähe valge kui Must meri must 
või Punane meri punane, Kollane jõgi kollane või Sinimäed sinised. Maateadlase enesearmastusest 
püüdis ta siiski neid nimesid kaitsta ja põhjendada, kuid tema argumendid polnud veenvad. . 

Mr. Olbinett valmistas õhtusöögi oma tavalise täpipealsusega; pärast seda jäid reisijad - ühed 


vankris, teised telgis - kohe magama, hoolimata dingode, Austraalia šaakalite kaeblikust ulgumisest. 

Teisel pool Valgejärve oli imeilus lagendik, mis üleni kirendas krüsanteemidest. Kui Glenarvan ja 
ta kaaslased hommikul ärkasid, oleksid nad meelsasti käsi plaksutanud suurepärase vaatepildi ees, 
mis nende pilkudele avanes. Asuti teele. Ainult üksikud kauged kühmud kõnelesid maapinna 
ebatasasusest. Silmapiirini ulatusid kevadises õieehtes rohtlad. Tillukeste lehtedega linasinised õied 
segunesid sealsel maal kasvava ak antuse sarlakpunaste õitega. Mitmesugused sõnajalaliigid 
elustasid rohelust ja soolaga läbiimbunud maapind kadus maltsade ning peeditaoliste, kord 
sinirohekate, kord punakate soolakutaimede rohkuse alla. Need olid tööstusele kasulikud taimed, sest 
neist saab oivalist. soodat, kui neid põletada ja tuhk läbi. 

pesta. Keset lilli muutus Paganel taimeteadlaseks ja nimetas paljude taimede nimesid. Oma maania 
tõttu kõike arvudesse valada ei jätnud ta muidugi ütlemata, et seni tunti Austraalias 4200 taimeliiki, 
mis kuulusid 120 perekonda. 

Hiljem, kui kümmekond miili oli kiiresti edasi sõidetud, liikus vanker kõrgete akaatsiasalude, 
mimooside ja valgete kummipuude vahel, mille õisikud on õige mitmekesised. Taimestik ei olnud 
selles allikaterikkas maakonnas päikese vastu tänamatu ning tasus lõhnade ja värvidega selle eest, 
mis taevakeha talle oma kiirtega andis. 

Mis puutub loomariiki, siis selle esindajaid oli siin vähem. Mõned kaasuarid hüppasid lagendikul, 
ilma et olnuki võimalik laskekaugusesse läheneda. Kuid majoril õnnestus kuuliga tabada ühte teist, 
väga haruldast olendit, kes on välja suremas. See oli «jabiru», Austraalia asumaade hiigelkurg. Lind 
oli viis jalga kõrge; tema must lai, väga terava otsaga nokk oli 18 tolli pikk. Sulestik oli värviküllane 
- pea violetne ja purpurne, kael läikivalt roheline, rind erevalge ja pikad jalad erkpunased. Loodus 
näis olevat linnu kasuks ära kasutanud kogu oma värvide tagavara. . 

Imetleti väga seda lindu ja major olnuks päevakangelane, kui noor Robert poleks mõni miil edasi 
kohanud ja vaprasti surmanud vormitu, osalt siili-, osalt sipelgakaru taolise looma, kes näis olevat 
alles lõpuni arenemata nagu mõni arengu algaegade sünnitis. Tema suust rippus pikk ja kleepuv keel, 
mis õngitses sipelgaid, kes on selle looma peamiseks toiduseks. 

«See on sipelgasiil!» ütles Paganel, nimetades seda ainupilulist tema õige nimega. «Kas olete 
iialgi näinud sää rast looma?» 

«Ta on jäle,» vastas Glenarvan. 
«Jäle, aga huvitav,» jätkas Paganel. «Pealegi elab ta ainult Austraalias; asjata otsiksite teda ühestki 
teisest maailmajaost. » 

Loomulikult tahtis Paganel jälestatava sipelgasiili kaasa viia ja pagasiruumi paigutada. Kuid mr. 
Olbinett astus selle vastu välja säärase põlastusega, et õpetlane loobus ainupiluliste esindajat 
säilitamast. 

Sel päeval olid rändajad jõudnud pikkuseni 141°30'. Silma ei puutunud ei põlluharijaid koloniste 
ega karjapidajaid skvottereid. Maa näis olevat elaniketa. Pärismaalastest polnud varjugi näha, sest 
metslaste suguharud lii- 

guvad kaugemal põhja pool mööda tohutuid lagendikke, mida niisutavad Darlingi ja Murray 
harujõed. 

Kuid üks ebatavaline vaatepilt äratas Glenarvani rühma huvi. Neil õnnestus näha üht neist tohutu 
suurtest karjadest, keda julged äritsejad ajavad idapoolsetest mägedest kuni Victoria ja Lõuna- 
Austraalia provintsini. 

Kella nelja ajal pärast lõunat osutas John Mangles määratule tolmusambale, mis tõusis silmapiiril, 
kolme miili kaugusel. Millest tekkis see nähtus? Seda oli väga raske ütelda. Paganel kaldus arvama, 


et tegemist on mingi meteooriga, mille ilmumisele tema vilgas kujutlus juba otsis oletatavat põhjust. 
Kuid Ayrton peatas teda tema oletuste vallas, kuhu ta oli eksinud, ja kinnitas, et tolmupilve 
põhjustab liikuv loomakari. 

Pootsman ei eksinud. Tihe pilv lähenes. Sellest kostis terve määgimis-, hirnumis- ja 
ammumiskontsert. Sellesse pastoraalsesse sümfooniasse segunes kisendustena, vilistamisena ja 
kurjustamisena ka inimeste hääli. 

Üks mees väljus keerlevast tolmupilvest. See oli neljajalgsete sõjaväe ülemjuhataja. Glenarvan 
läks talle vastu ja tutvus oli pikema jututa tehtud. Juht oli karja ühe osa omanik. Tema nimi oli Sam 
Machell ja ta tuli idapoolsetest maakondadest ning liikus Portlandi lahe poole. 

Tema kari koosnes 12075 loomast, millest härgi oli 1000, lambaid 11 000 ja hobuseid 75. Kõik 
need loomad olid Sinimägede tasandikelt ostetuna kõhnad olnud ja pidid Lõuna-Austraalia 
rammusail karjamail lihavaks minema, et neid oleks võimalik suure kasuga edasi müüa. See oli hea 
tehing, sest omanik lootis teenida kaks naela härjalt ja pool naela lambalt. Kuid millist kannatlikkust 
ja tarmukust oli vaja, et viia see kangekaelne jõuk määratud kohta! Ja kui väsitav see oli! Nii raske 
töö eest saadud tulu on vaevaga teenitud! 

Sam Machell jutustas väheste sõnadega oma eluloo, kari aga liikus mimoosipuhmaste vahel edasi. 
Leedi Helena, Mary Grant ja ratsanikud olid maha astunud, istusid suure kummipuu varjus ja 
kuulasid karjaajaja jutustust. 

Sam Machell oli juba seitse kuud teel. Ta käis umbes kümme milli päevas ja tema otsatu reis pidi 
kestma veel kolm kuud. Abilistena ta raskes töös olid tal kaasas kakskümmend koera ja 
kolmkümmend meest, kellest viis olid pärismaalased ja väga osavad leidma eksinud loomade jälgi. 
Kuus vankrit lükus karja järel. Karjased olid varus- 

tatud piitsadega, mille vars oli kaheksateist tolli ja piug üheksa jalga pikk. Mehed liikusid ridade 
vahel ja pidasid korda, mida sageli rikuti küll siin, küll seal. Koerte kerge ratsavägi oli alatasa 
lennus. 


Rändajad imetlesid karjas valitsevat distsiplüni. Eritõud liikusid üksteisest lahus. sest metsikud 
härjad ja lambad ei saa omavahel hästi läbi; esimesed ei nõustu ilmaski seal sööma, kust teised on 
läbi käinud. Sellest tekib vajadus härgi karja etteotsa paigutada; nad liikusid seal kaheks pataljoniks 
jaotatuna. Neile järgnes viis rügementi lambaid, keda käsutas kakskümmend juhti; hobuste rühm 
marssis järelväena. 

Sam Machell juhtis kuulajate tähelepanu sellele, et loomade väe juhtideks polnud ei koerad ega 
inimesed, vaid härjad: targad juhtloomad, kelle üleolekut teised härjad tunnustavad. Juhthärjad 
lükusid esimestes ridades tõsistena, vaistlikult õiget teed leides ja täiesti veendunud selles, et neil on 
õigus lugupidavale kohtlemisele. Kari kuulas neid vastuvaidlematult. Kui neile meeldis peatuda, siis 
tuli nende soovi arvestada; ja pärast peatust olnuks asjata uuesti teele minna, kui härjad ise polnud 
selleks märku andnud. 

Mõned karjaajaja poolt lisatud üksikasjad täiendasid lugu sellest retkest, mis vääris, et seda oleks 
juhatanud või vähemalt sellest kirjutanud Xenophon! ise. Seni kui sõjavägi liikus tasandikul, oli kõik 
hästi - vähe sekeldusi, vähe kõike, mis väsitaks. Loomad sõid teel, jõid karjamaa arvukatest ojadest, 
rändasid päeval, magasid öösel. Kuulekalt koguneti koerte hääle peale. Aga kontinendi suurtes 
metsades, eukalüpti- ja mimoosisaludes suurenesid raskused. Rühmad, pataljonid ja rügemendid 
segunesid või läksid laiali ja nende kokkukogumiseks kulus hulk aega. Kui õnnetuseks mõni 
juhtloom ära eksis, tuli ta iga hinna eest üles leida, et üldise korralageduse eest hoiduda; 
mustanahalistel ajajatel kulus sageli mitu päeva rasketeks otsinguteks. Suurte vihmasadude ajal 
keeldusid laisad loomad edasi minemast ja tugeva äikese puhkedes tekkis meeletuks muutunud 
loomade seas metsik kabuhirm. 

Tarmukuse ja osava tegutsemisega sai karjaajaja üha 


IXenophon-Ateena ajaloolane ja väepealik, kes elas umbes 428. aastast kuni 352. aastani e. 
m. a. 

uuesti tekkivatest raskustest siiski jagu. Ta liikus edasi; miilid lisandusid miilidele; lagendikke, 
metsi, mägesid jäi seljataha. Siis aga, kui oli vaja mõnest jõest üle minna, tuli lisada kõigile headele 
omadustele ülim omadus, mille nimeks on kannatlikkus - äärmine kannatlikkus, selline kannatlikkus, 
mida ei murra tunnid ega päevad, vaid isegi mitte nädalad. Neil puhkudel seisis karjaajaja abitult 
kallastel, mis polnud ülepääsmatud, kuid millest veel ükski loom karja hulgast polnud üle läinud. 
Takistuseks oli ainuüksi karja kangekaelsus, kes keeldus üle minemast. Vett nuusutanud, pöördusid 
härjad tagasi. Lambad põgenesid igas suunas laiali, selle asemel et vette astuda. Oodati ööd, et siis 
karja jõe juurde viia; see ei õnnestunud. Jäärad visati vägisi vette; uted ei söandanud neile järgneda. 
Katsuti loomadest janu abil võitu saada, ei lastud neid mitmel päeval jooma; loomad elasid joomata 
ega julgenud siiski vette minna. Viidi talled teisele kaldale, lootes, et emad nende määgimist kuuldes 
järele tulevad; talled määgisid, aga emad ei liikunud vastaskaldalt. See kestis mõnikord terve kuu 
ning ajaja ei teadnud enam, mis oma määgiva, hirnuva ja ammuva sõjaväega teha. Äkki läksid ühel 
ilusal päeval mõned loomad üle jõe, - ei teatud, miks või kuidas: põhjuseta, lihtsalt et neil tekkis 
selleks tuju. Nüüd oli raske takistada, et kogu kari segaduses jõkke ei tormaks. Read läksid segi ja 
palju loomi uppus kärestikkudesse. 

Selliseid lugusid pajatas Sam Machell. Selle aja jooksul oli suur osa karjast möödunud, liikudes 
kindlas korras. Tal oli aeg oma maleva etteotsa tagasi minna, et parimaid söödamaid valida. 
Seepärast jättis ta lord Gleriarvaniga jumalaga ja istus oma hea sealtmaa hobuse selga, keda üks ta 
meestest kinni hoidis; kuulajad jätsid temaga südamlikult jumalaga. Mõne hetke pärast oli ta tolmu- 
keerisesse kadunud. 

Reisivanker jätkas vastupidises suunas oma katkestatud teekonda ega peatunud enne kui Talboti 
mäe jalamil. 

Paganel tähendas siis arukalt, et oli 25. detsember, esimene jõulupüha, mida inglise perekonnad nii 
pidulikult pühitsevad. Kuid stjuuard polnud seda unustanud, ja telgis serveeritud maitsva õhtusöögi 
eest jagas seltskond talle siiralt kiitust. Peab ütlema, mr. Olbinett oli tõesti iseennast ületanud. Oma 
tagavaradest oli ta valmistanud säärase hulga euroopalikke toite, mida Austraalia kõrbetes 

harva näeb. Põhjapõdra kints, soolatud härjaliha lõigud, suitsutatud lõhi, odra- ja kaerajahust kook, 
teed nii palju kui keegi soovis, viskit külluses mõned pudelid portveini - selline oli see hämmastav 
õhtusöök. Tundus peaaegu, nagu istutaks Malcolm Castle'i suures söögisaalis keset Šoti mägismaad. 

Tõesti, midagi ei puudunud sel pidusöögil, alates ingverisupist ja lõpetades hakklihapirukatega. 
Paganel pidas siiski vajalikuks lisada kõigele metsikuid apelsine, mis kasvasid samas künka jalamil. 
See oli pärismaalaste «mokali»; vili oli võrdlemisi lääge ja purustatud seemned kõrvetasid suud nagu 
türgi pipar. Maa-teadlane sõi neid apelsine teadushimust aetuna nii kangekaelse 
kohusetundlikkusega, et ta suulagi õhetas ja ta ei suutnud vastata Austraalia kõrbete iseärasuste 
kohta käivatele küsimustele, millega major teda üle külvas! 

Järgmisel päeval, 26. detsembril, ei juhtunud midagi, millest maksaks jutustada. Nähti Norton 
Creeki allikaid ja hiljem Mackenzie jõge, mis oli pooleldi kuivanud, Ilm püsis ilus ja talutavalt soe; 
tuul puhus lõunast ning värskendas õhku nagu põhjatuul põhjapoolkeral. Paganel juhtis sellele oma 
sõbra Robert Granti tähelepanu. 

«Õnnelik asjaolu,» lisas ta, «sest kuumus on lõunapool'keral keskmiselt suurem kui põhjapoolkeral.» 


«Mispärast?» tahtis poiss teada. 

«Mispärast, Robert?» vastas Paganel. «Kas sa ei ole siis iialgi kuulnud, et maakera on talvel 
päikesele lähemal?» 

«Olen küll, härra Paganel,» 

«Ja et talvel on külm ainult sellepärast, et päikesekiired langevad maapinnale viltu?» 

«Seda küll.» 

«Noh, mu poiss, selsamal põhjuselongi lõunapoolkeral soojem.» 

«Ma ei mõista,» ütles Robert silmi pärani ajades. 

«Mõtle ometi järele. Missugune aastaaeg valitseb Austraalias, antipoodide juures, kui meil Euroopas 
talv on?» 

«Suvi.» 

«Noh, kuna maakera just sel ajal päikesele lähemal on... kas mõistad?» 

«Mõistan. . .» 

«Et lõunapoolsetel aladel suvi on päikese läheduse tõttu soojem kui põhjapoolsete rajoonide suvi.» 
«Tõepoolest, härra Paganel.» 

«Kui siis öeldakse, et päike on talvel maakerale lähemal, siis on see õige ainult meie suhtes, kes 
me elame maakera põhjapoolses osas.» 

«Sellele pole ma mõtelnud,» vastas Robert. «Nüüd mine, mu poiss, ja ära seda enam unusta.» 
Robert võttis hea meelega vastu väikese kosmograafia õppetunni ja sai lõpuks veel teada, et Victoria 
provintsi keskmine temperatuur ulatub seitsmekümne nelja kraadini Fahrenheiti järgi (pluss 23,33° 
Celsiuse järgi). 

Õhtul jäi seltskond peatuma viis miili sealpool Lonsdale'i järve, põhjas kerkiva Drummondi mäe 
ja Drydeni mäe vahel, mille keskmise kõrgusega tipp paistis lõunapoolsel silmapiiril. 

Järgmisel päeval kell 11 jõudis vanker Wimerra kaldale 143. pikkuskraadil. 

Poole miili laiune läbipaistva veega jõgi voolas kahe kõrge kummipuude ja akaatsiate rea vahel. 
Mõned uhked mirdilised, muu seas Metrosideros speeiosa, laiutasid umbes viieteistkümne jala 
kõrguseloma pikki rippuvaid, nagu nutvaid oksi, mida kaunistasid punased õied. Roheliste okste 
vahel lendles tuhandeid linde: talitsiitsitajaid, vinte; kuldtiivulisi tuvisid, kõnelemata lobisevaist 
papagoidest. All veepinnal lõbutses arglike mustade luikede paar, kes kedagi lähedale ei lasknud. 
Need Austraalia vete haruldused kadusid varsti meeldivat maastikku tujukalt niisutava Wimerra 
käänakute taha. 

Vanker oli peatunud rohuvaibal, mille narmad rippusid kiiresti voolava vee kohal. Ei olnud parve 
ega silda. Ometi tuli üle jõe minna. Ayrton läks otsima läbitavat koolmekohta. Veerand miili 
ülespoole minnes arvas ta leidnud olevat vähem sügava koha; siit otsustas ta katsuda teisele kaldale 
pääseda. Mitmes kohas mõõdeti veesügavust, mis ei ulatunud üle kolme jala. Järelikult võis vanker 
ilma suurema ohuta läbi vee sõita. 

«Kas mingit teist ülepääsemise võimalust ei ole?» küsis Glenarvan pootsmanilt. 

«Ei, milord,» vastas Ayrton, «kuid mulle näib, et üleminek siit pole ohtlik. Saame hakkama.» 
«Kas leedi Helena ja miss Grant peavad vankrist väljuma?» 

«Sugugi mitte. Minu härgadel on kindel samm; vastutan, et nad ei kaldu õigest kohast kõrvale.» 

«Siis edasi, Ayrton,» uties Glenarvan, «ma usaldan teid.» 

Ratsanikud piirasid raske sõiduki ning julgesti astuti vette. Harilikult, kui sel viisil katsutakse 
mööda koolmekohta üle jõe minna, ümbritsetakse vanker tühjade vaatidega, mis seda vee peal 
hoiavad. Siin aga puudus see ujumisvöö; tuli end usaldada tarkade härgade hooleks, keda valitses 


ettevaatlik Ayrton. Oma istmelt juhtis ta loomi; major ja mõlemad madrused liikusid mõne sülla 
kaugusel rongi ees läbi.kiirevoolulise vee. Glenarvan ja John Mangles olid teine teisel pool vankrit, 
valmis naisreisijaid aitama; Paganel ja Robert liikusid rongi lõpus. 

Kõik läks hästi kuni Wimerra keskpaigani. Siis aga muutus jõgi sügavamaks ja vesi tõusis üle 
rattapöidade. Koolmekohast välja paisatud härjad võisid pinna jalge alt kaotada ja vaaruva sõiduki 
kaasa kiskuda. Ayrton töötas ennastsalgavalt; ta hüppas vette, haaras härgadel sarvist ja tal 
õnnestuski neid õigele teele tagasi juhtida. 

Sel hetkel tekkis kokkupõrge, mida oli võimatu ette näha. Kostis raksatus, vanker vajus 
hirmuäratavalt küljeli; vesi tungis reisijate jalgadeni. Kogu kaadervärk hakkas ümber kalduma, kuigi 
Glenarvan ja John Mangles vankri külgi kramplikult toetasid. Oli hirmuäratav silmapilk. 

Õnneks kiskus tugev tõmme trengidest vankri vastaskalda lähedale. Jõepõhi härgade ja hobuste 
jalge all hakkas kerkima; varsti olid inimesed ja loomad kindlalt teisel kaldal; märjad küll, kuid 
õnnelikud. 

Tõuge oli ainult vankri eesmise telje purustanud ja Glenarvani hobuse esimeste jalgade rauad olid 
kadunud. 

Vigastused vajasid viivitamatut parandamist. Õige nõutult vaadati üksteisele näkku, kuni Ayrton 
tegi ettepaneku, et läheb Black Pointi jaama kahekümne miili kaugusel põhja pool ja toob sealt sepa. 
«Minge, minge, mu tubli Ayrton,» ütles Glenarvan. «Kui palju kulub teil aega sinnaminekuks ja 
tagasitulekuks?» 

«Võib-olla viisteist tundi,» vastas Ayrton, «kuid mitte rohkem.» 
«Minge siis. Teie tagasitulekuni jääme Wimerra kaldale laagrisse. » 
Mõne minuti pärast kadus Wilsoni hobusele istunud pootsman tihedate mimoosipõõsaste taha. 

XI BURKE JA STUART 


Ülejäänud osa päevast möödus vesteldes ning jalutades. Lobisedes ja loodust imetledes kõndisid 
reisijad mööda Wimerra kallast. Tuhkjashalle. kurgi ja kähedalt karjuvaid iibiseid põgenes nende 
lähenemisel. Atlasslind peitis end metsiku viinapuu kõrgete okste vahele, peoleod, kivitäksid ja 
kadakalinnud lendlesid suurepäraste liiliate varte vahel, jäälinnud lõpetasid oma tavalise kalapüügi, 
kuna tsiviliseeritum papagoide perekond - vikerkaare seitsme värviga ehitud blue mountain, 
sarlakpunase pea ja kollase rinnaga väike rosehill, punaste ja siniste sulgedega lori jätkasid oma 
kõrvulukustavat lobisemist õitsvate kummi 

puude ladvus. 

Vahel kohiseva vee kaldal rohus lebades, vahel hea õnne peale mimoosipuhmaste vahel luusides 
imetlesid jalutajad kuni loojanguni seda ilusat loodust. Öö, mille eel käis üsna lühike videvik, tabas 
neid poole miili kaugusel laagrist. Tagasi minnes ei juhtinud neid mitte Põhjanael, mis lõuna- 
poolkeral ei paista, vaid poole taeva kõrgusel särav Lõunarist. 

Mr. Olbinett oli õhtusöögiks katnud laua telgis. Istuti lauda. Suurima menu osaliseks sai raguu 
papagoidest, keda Wilson oli osavasti tapnud ja stjuuard osavasti toiduks valmistanud. 

Kui õhtusöök oli läbi, otsiti üksteise võidu ettekäändeid, et nii kauni öö esimesi tunde mitte 
magamisele kulutada. Leedi Helena saavutas kõikide nõusoleku, paludes, et Paganel räägiks suurtest 
Austraalia rändajaist, kellest ta oli ammugi lubanud jutustada. 

Paganel oli meelsasti nõus. Kuulajad heitsid toreda banksia alla pikali; varsti tõusis sigarite suits 
pimedusse kadunud lehestikuni. Oma ammendamatut mälu usaldades hakkas geograaf jutustama. 

«Te mäletate, sõbrad, ja kahtlemata pole ka major unustanud reisijate arvu, keda ma teile 
«Duncanil» loendasin. Kõigist neist, kes püüdsid mandri sisemaale tungida, õnnestus ainult neljal 


sellest risti läbi minna, põhjast lõunasse või lõunast põhja liikudes. Need olid: Burke 1860. ja 1861. 
aastal; MacKinlay 1861. ja 1862. aastal; Landsborough 1862. aastal ja Stuart samuti 1862. aastal. 
MacKin- 

lay ja Landsborough' kohta on mul teile vähe ütelda. Esimene läks Adelaide'ist Carpentaria lahe 
äärde, teine Carpentaria lahe äärest Melbourne'i; mõlemad läkitas Austraalia komitee otsima Burke'i, 
kes enam välja ei ilmunud ega olekski saanud seda teha. 

Burke ja Stuart ongi need kaks vaprat maadeuurijat, kellest ma tahan teile jutustada. Alustan 
pikema sissejunatuseta. 

20. augustil 1860 asus Melbourne'i Kuningliku Seltsi kaitse all teele keegi iiri ohvitser, endine 
Castlemaine'i politseiinspektor Robert O'Hara Burke. Üksteist meest läksid temaga" kaasa: William 
John Wills, silmapaistev noor astronoom, doktor Beckler, botaanik Gray, King, India armee noor 
sõjaväelane, Landells, Brahe ja mitu hindust sõdurit. Kakskümmend viis hobust ja kakskümmend 
viis kaamelit kandsid reisijaid, nende pakke ja toidumoona poolteiseks aastaks. Ekspeditsioon pidi 
minema Carpentaria laheni põhjarannikul, algul mööda Cooperi jõge. Ilma vaevata jõuti üle Murray 
ja Darlingi ning saabuti Menindie Stationini asunduste piiril. 

Seal märgati, et pakkide rohkus on väga tülikas. See asjaolu ja Burke'i iseloomu teatav karmus 
tekitasid salkkonnas lahkhelisid. Kaamelite juht Landells lahkus teistest ühes mõne hindulasest 
teenriga ja tuli Darlingi kaldale tagasi. Burke jätkas teekonda. Vahel läbi suurepäraste, tublisti 
niisutatud rohumaade, vahel mööda kiviseid ja veeta teid laskus ta Cooper's Creekinil, kus ta 20. 
novembril, seega kolm kuud pärast teeleminekut, täiendas esimest korda oma moonavarusid. 

Siin olid reisijad sunnitud mõne aja peatuma, sest ei leitud käidavat teed põhja poole - teed, kus 
nad olnuksid veega kindlustatud. Pärast suuri raskusi jõudsid nad laagrisse, millele andsid nimeks 
Fort Wills. Nad tegid sellest kindlustatud koha, mida piiras pihtaed ja mis asus poolel teel 
Melbourne'ist Carpentaria laheni. Seal jaotas Burke oma rühma kaheks. üks neist pidi Brahe 
juhatusel jääma kolmeks kuuks või kauemaks Fort Willsi, kui toidumoonast puudust ei tule, ja pidi 
siin ootama teise rühma tagasitulekut. 

Teise rühma kuulusid ainult Burke, King, Gray ja Wills. Nad võtsid kuus kaamelit ja viisid kaasa 
kolme kuu moona, 


Creek (ingl. k.) - jõeharu, väike jõgi. 

mis oli määratud kuuesaja miili pikkuseks teekonnaks: kolm tsentnerit jahu, viiskümmend naela riisi, 
viiskümmend naela kaerajahu, tsentneri kuivatatud hobuseliha, sada naela soolatud sealiha ja pekki 
ning kolmkümmend naela kuivikuid. 

Need neli meest asusid teele. Läbinud suure vaevaga kivise kõrbe, saabusid nad Eyre'i jõe äärde, 
kõige kaugemasse kohta, kuhu 1845. aastal jõudis Stuart. Liikudes nii täpselt kui võimalik mööda 
140. pikkuskraadi, suundusid nad siit põhja poole. 

7. jaanuaril sattusid nad troopikalisele alale. Päike kõrvetas tulipalavalt. Reisijaid petsid eksitavad 
miraažid. 

Sageli olid nad ilma veeta, mõnikord kosutasid neid tugevad äikesevihmad. Siin-seal kohtasid nad 
mõnd hulkuvat pärismaalast, kes neile liiga ei teinud. Üldiselt aga ei olnud see teekond, mida ei 
takistanud järved, jõed ega mäed, neile eriti tülikas. 

12. jaanuaril hakkasid põhja poolt paistma mõned liivakivikünkad, muu seas Mount Forbes, ja 
rida graniitahelikke. Seal algasid tõelised raskused. Edasi jõuti vaevaliselt. Loomad keeldusid 


liikumast. «Asume ikka veel mäeahelike piirkonnas! Kaamelid higistavad hirmust,» kirjutab Burke 
oma reisimärkmikku. Siiski jõudsid maadeuurijad oma tarmukuse tõttu Turneri jõe kaldale ja sealt 
Flindersi jõe ülemjooksule, mida Stokes 1841. aastal nägi ja mis suubub palmipuude ja 
eukalüptisalude vahel Carpentaria lahte. 

Ookeani lähedus andis end tunda hulgaliste soode näol. Üks kaamelitest hukkus sinna. Teised 
keeldusid läbi soode minemast. King ja Gray pidid nendega maha jääma. Burke ja Wills läksid edasi 
põhja poole. Pärast suuri raskusi, millest nende märkmed õige ebaselgelt jutustavad, jõudsid nad 
kohale, kus merevesi soid kattis. Kuid ookeani nad ei näinud. Oli 11. veebruar 1861.» 

«Niisiis ei saanud need julged mehed kaugemale?» küsis leedi Helena. 

«Ei, proua,» vastas Paganel. «Soode pind vajus nende jalge all ja nad pidid mõtlema 
tagasiminekule oma kaaslaste juurde Fort Willsi. Uskuge mind, see oli kurb tagasiminek! Nõrkadena 
ja jõuetutena jalgu järele vedades tulid Burke ja Wills tagasi Gray ja Kingi juurde. Siis pöördus 
ekspeditsioon juba tuldud teed mööda lõunasse ja hakkas minema Cooperi jõe poole. 


270 


Selle teekonna juhtumusi, ohte ja kannatusi me täpselt ei tunne, sest uurijate märkmikus puuduvad 
sissekanded. Kuid see pidi olema kohutav teekond. 

Kui nad aprillikuus Cooperi orgu jõudsid, oli neid kõigest kolm. Raskused olid Gray murdnud. 
Neli kaamelit oli hukkunud. Burke teadis siiski, et ta oma kaaslastega pääseks kõigist hädadest, kui 
suudaks jõuda Fort Willsi, kus Brahe teda moonatagavaraga ootas. Kahekordse tarmukusega liikusid 
nad edasi. Nii komberdasid nad veel mõned päevad. 21. aprillil nägid nad Fort Willsi pihtaedu. Nad 
jõudsid aedadeni. .. Just sel päeval oli Brahe pärast viiekuulist asjatut ootamist sealt lahkunud!» 
«Lahkunud!» karjatas Robert. 

«Jah, lahkunud! Just samal päeval. Kahetsemisväärne ja saatuslik õnnetus! Sedel, mille Brahe oli 
maha jätnud, polnud seitset tundigi vana! Burke ei võinud lootagi, et jõuab talle järele. Önnetud 
mahajäetud kogusid pisut jõudu moonalaost leitud toiduga. Kuid neil polnud veoloomi ja Darlingini 
oli veel sada viiskümmend milli. 

Siis otsustas Burke vastu Willsi tahtmist minna Lootusetuse mäe juures asetsevasse austraallaste 
asundusse, mis oli kuuekümne miili kaugusel Fort Willsist. Mindi teele. Kahest säilinud kaamelist 
hukkus üks Cooper's Creeki mudases harujões, teine ei suutnud enam sammugi astuda; loom tuli 
tappa ja ta liha süüa. Varsti oli toidutagavara otsas. Kolme õnnetu ainsaks toiduks oli nüüd «nardu», 
veetaim, mille kasvud on söödavad. Et neil polnud võimalik vett kaasa võtta, ei saanud nad Cooperi 
kaldast eemalduda. Tuli hävitas nende onni ja tarbeasjad. Nad olid kadunud! Polnud enam muud kui 
surra! 

Burke kutsus Kingi enda juurde. «Elan veel vaid mõne tunni,» ütles ta. «Siin on minu uur ja mu 
märkmed. Kui ma olen surnud, siis pange mulle püstol paremasse kätte ja jätke mind nõnda lebama; 
ärge mind matke.» Pärast seda ei kõnelnud Burke enam. Ta heitis hinge järgmisel hommikul kell 
kaheksa. 

Kohkunud ja meeletu King läks otsima mõnd pärismaalaste suguharu. Kui ta tagasi jõudis, oli ka 
Wills surnud. 

Kingi aga võtsid pärismaalased lahkesti vastu ja septembris leiti ta Howiti ekspeditsiooni poolt, 
mis oli saadetud Burke'i otsima samal ajal, kui teele läksid MacKinlay ja Landsborough. Nii jäi 
Austraalia kontinendi läbimisel neljast maadeuurijast ellu üksainus.» 

Paganeli jutustus jättis kuulajaisse kurva tunde. Kõik mõtlesid kapten Grantile, kes võib-olla 
eksles samuti kui Burke ja ta kaaslased mööda hukatuslikku mandrit. Kas olid merehädalised 


pääsenud kannatustest, mis hävitasid enamiku noist julgetest pioneeridest? Oli nii loomulik seda 
küsida, et Mary Grantil pisarad silmadesse tulid. 

«Mu isa! Mu vaene isa!» sosistas ta. 

«Miss Mary! Miss Mary!» hüüdis John Mangles. «Et selliseid viletsusi üle elada, peab tungima 
sisemaale! Kapten Grant aga on pärismaalaste käes, nagu oli King. ja ta päästetakse, nagu pääses 
King! Ta pole iialgi nii halbades tingimustes olnud!» 

«Mitte iialgi,» lisas Paganel, «ja ma kordan teile, mu kallis miss - austraallased on külalislahked.» 
«Jumal kuulgu teid!» vastas neiu. 

«Ja Stuart?» küsis Glenarvan, kes tahtis kurbadele mõtetele anda teise suuna. 

«Stuart?» vastas Paganel. «Oo! Stuart oli õnnelikum ja tema nimi on Austraalia ajaloos kuulus. 
Juba aastal 1848 alustas John MacDouall Stuart, teie kaasmaalane, mu sõbrad, koos Sturtiga eeltöid 
oma reisiks kõrbe, mis asetseb Adelaide'ist põhja pool. Aastal 1860 katsus ta kõigest kahe mehe 
saatel sisemaale tungida, kuid asjatult. Ebaõnnestumine seda meest aga ei heidutanud. 1. jaanuaril 
1861. aastal asus ta Chamber's Creeki juurest üheteistkümne kindlameelse kaaslase eesotsas uuesti 
teele ega peatunud enne kui 60 miili kaugusel Carpentaria lahest. Kuna tal toiduaineist puudu tuli, 
pidi ta Adelaide'isse tagasi pöörduma, ilma et oleks läbinud hädaohtlikku mandrit. Siiski julges ta 
veel kord õnne katsuda ja korraldada kolmanda retke, mis seekord jõudis nii palavasti ihaldatud 
eesmärgini. 

Lõuna-Austraalia parlament pooldas soojalt seda uut uurimisreisi ja määras sellele kahe tuhande 
naelsterlingi suuruse abiraha. Stuart võttis tarvitusele kõik ettevaatusabinõud, mida talle dikteerisid 
tema maadeavastaja-kogemused. Temaga läksid kaasa ta sõbrad - loodusteadlane Waterhouse, 
Thring, Kekwick, tema endised kaaslased - Woodforde, Auld ja teised, kokku kümme meest. Ta 
varu,stas end kahekümne nahast lähkriga, milledest igaüks mahutas seitse gallonit, ja 5. aprillil 1862 
oli rühm Newcastle Wateri tasandikul, teisel pool 18. laiuskraadi. See oli sama paik, kust Stuart 
varem polnud edasi saanud. 

Liiguti umbes 131. meridiaani mööda, järelikult seitsme kraadi võrra lääne pool Burke'i teed. 
Newcastle Wateri bassein pidi jääma uute uurimiste baasiks. Stuart, keda paksud metsad 
ümbritsesid, katsus asjata tungida põhja või kirdesse. Niisama võimatu oli jõuda läänes Victoria 
jõeni; läbitungimatud võsad sulgesid läbipääsu. 

Stuart otsustas siis laagripaika vahetada, ja tal õnnestus seda viia enam põhja poole, Howeri 
lodusse. Katsudes sealt idasse liikuda, leidis ta Daily jõekese, mis voolas keset rohulagendikke. 
Mööda kallast läks ta jõgepidi üles umbes kolmkümmend miili. 

Maastik muutus ülitoredaks; rohumaad oleksid karjakasvatajat rõõmustanud ja rikkaks teinud; 
eukalüptid kasvasid hämmastavalt kõrgeks. Imetlev Stuart jätkas edasiminekut; ta jõudis Strangway 
jõeni ja Leichardti avastatud Roper's Creekini. Jõed voolasid palmide all, mis olid ümberkaudse 
troopilise maa väärilised. Seal elas pärismaalaste suguharusid, kes maadeuurijaid lahkesti vastu 
võtsid. 

Siit suundus ekspeditsioon põhja-loode poole, mööda liivakividega ja rauda sisaldavate kaljudega 
kaetud rnaaala, kus otsiti Van Diemeni lahte suubuva Adelaide'i jõe allikaid. Jälgiti selle jõe voolu 
läbi Arnhemi maa, kus jõekaldail kasvasid bambused, männid ja pandaanid. Adelaide laienes; ta 
kaldad muutusid soiseks, meri oli lähedal. 

Teisipäeval, 22. juulil peatus Stuart Fresh Wateri soodes; tema edasiliikumist tõkestasid arvutud 
ojad, mis alatasa lõikasid tal tee läbi. Ta saatis kolm kaaslast käidavaid teid otsima. Kord ümber 
abajate minnes, kord mudas vantsides jõudis ta järgmisel päeval kõrgemale, rohtunud tasandikule, 
kus kasvas kummipuusalku ja kiudse koorega puid. Parvedena lendas seal parte ja iibiseid, äärmiselt 
metsikuid veelinde. Pärismaalasi oli kas vähe või üldse mitte. Ainult eemalt paistsid mõnede laagrite 


suitsud. 

24. juulil, üheksa kuud pärast Adelaide'ist teeleminekut, hakkas Stuart hommikul kell 8.20 põhja 
poole minema; ta tahtis samal päeval mere äärde jõuda. Maa oli kõrgevõitu, täis rauamaaki ja 
vulkaanilisi kaljusid; puud muutusid väikeseks, sarnanedes mereäärsete puudega; lõpuks jõuti suurde 
orgu, mida teiselt poolt äärestas põõsaste tihnik. Stuart kuulis selgesti kaldale viskuvate lainete 
kohinat, 

kuid ei ütelnud oma kaaslastele midagi. Jõuti metsviinapuu väätidega läbipõimunud võssa. 
Veel mõned sammud ja Stuart oli India ookeani kaldal. «Meri! Meri!» hüüdis jahmunud Thring. 
Teised jooksid ligi ja kolm pikka hurraa-hüüet tervitas India ookeani. Neljandat korda oli risti läbi 
mandri mindud! 
Stuart loputas merevees oma jalgu ja pesi nägu ning käsi, nagu ta oli maavalitseja sir Richard 
Macdonrellile lubanud. Siis läks ta orgu tagasi ja lõikas puusse oma nimetähed J. M. D. S. Käreda 
vooluga väikese oja äärde jäädi laagrisse. 

Järgmisel päeval läks Thring uurima, kas edelast võib jõuda Adelaide'i jõe suudmeni; kuid 
maapind oli hobuste jalgadele liiga soine ning ettevõttest tuli loobuda. 

Siis otsis Stuart metsaharvikust kõrge puu. Ta raius selle alumised oksad maha ja tõmbas puulatva 
Austraalia lipu. Puukoorde lõikas ta järgmised sõnad: ühe jala kaugusel lõuna pool kaeva maad. 

Ja kui kunagi mõni reisija juhatatud kohas maad kaevab, siis leiab ta plekk-kasti ning selles 
dokumendi, mille tekst on mulle mällu sööbinud: 


Suur uurimisretk ja Austraalia läbimine lõunast põhja'. John MacDouall Stuarti juhtimisel jõudsid 
maadeuurijad siia 25. aprillil 1862, pärast seda kui olid läbinud kogu Austraalia Lõunamerest India 
ookeani kaldani, tulles läbi kontinendi tsentri. Nad lahkusid Adelaide'ist 26. oktoobril 1861 ja 
väljusid 21. jaanuaril 1862 põhja suunas koloonia viimasest jaamast. Selle õnneliku sündmuse 
mälestuseks heiskasid nad Austraalia lipu ekspeditsiooni juhi nimega. Kõik on hästi. Jumal kaitsku 
kuningannat. 


Järgnevad Stuarti ja tema kaaslaste allkirjad. 

Niiviisi tähistati seda suurt sündmust, mille tohutu mõju ulatus üle kogu maailma.» 

«Ja kas nendest vapratest meestest kõik oma lõunas elavaid sõpru jälle nägid?» küsis leedi Helena. 
«Jah, proua,» vastas Paganel, «kõik, kuid pärast raskeid katsumusi. Stuart kannatas kõige rohkem; 

tagasi Adelaide'isse minnes läks ta tervis skorbuudi tagajärjel väga viletsaks. Septembri alguseks oli 

tema haigus nii kaugele arenenud, et ta enam ei lootnud asustatud aladele tagasi jõuda. Ta ei suutnud 

enam sadulas püsida; teda veeti kahe 

hobuse vahele riputatud purjeriidel. Oktoobri lõpus võtsid verejooksud ta viimase jõu. Tapeti 
hobune, et talle lihaleent keeta: 28. oktoobril uskus ta, et sureb, kuid siis tuli õnnelik pööre, mis ta 
päästis. 10. detsembril jõudis kogu salkkond esimese asunduse juurde. 

17. detsembril saabus Stuart Adelaide'isse, kus elanikkond teda vaimustusega vastu võttis. Ent 
tema tervis oli ikka veel üsna vilets. Ta sai Geograafia Ühingult suure kuldauraha ja sõitis varsti 
pärast seda «Indusel» oma armsale Šotimaale: oma kodumaale, kus me teda näeme, kui tagasi 
jõuame.» 

«See oli mees, kel oli ülimal määral moraalset jõudu,» ütles Glenarvan. «Paremini kui kehaline 
jõud aitab see korda saata suuri asju. Šotimaa on õigusega uhke, et võib teda oma pojaks nimetada.» 


«Ja pärast Stuartit ei ole ükski reisija katsunud uusi avastusi teha?» küsis leedi Helena. 

«Siiski, proua,» vastas Paganel. «Ma olen teile sageli rääkinud Leichardtist. See reisija tegi juba 
1844. aastal tähelepanuvääriva uurimisretke põhjapoolses Austraalias. 

Aastal 1848 võttis ta ette teise retke kirde suunas. Seitseteist aastat on sellest möödunud, ta ei ole 
tagasi tulnud. Möödunud aastal korraldas kuulus botaanik doktor Müller Melbourne'ist avaliku 
korjanduse uue retke kulude katteks. Vajalik summa saadi kiiresti kokku ja 21. juunil 1864. a. lahkus 
Paroo jõe äärsetelt karjamaadelt vaprate karjapidajate salk intelligentse ning julge Maclntyre'i 
juhtimisel. Praegusel hetkel on ta Leichardti otsides arvatavasti kaugele sisemaale tunginud. Mingu 
tal hästi ja andku saatus, et meiegi samuti leiaksime oma kallid sõbrad!» 

Nii lõppes geograafi jutustus. Aeg oli hiline. Tänati Paganeli ja mõne hetke pärast magasid kõik 
rahulikult, kuna valgete kummipuude lehestikus peituv kell-lind märkis korrapäraselt selle vaikse öö 
sekundeid. 


1 Jacgues Paganel võis Stuartit näha Šotimaale tagasi jõudes, kuid kaua ei saanud ta nautida selle 
kuulsa reisija seltskonda. Stuart suri 5. juunil 1866 lihtsas Nottingham Hilli majas. (Autori märkus.) 

XII RAUDTEE MELBOURNE'IST SANDHURSTINI 


Major ei näinud just heal meelel Ayrtoni lahkumist Wimerra äärsest laagrist, et Black Pointi jaamast 
seppa tuua. Kuid ta ei lausunud sõnagi oma isiklikest kahtlustest ja leppis sellega, et valvas jõe 
ümbrust. Rahuliku maastiku vaikust ei seganud miski; pärast mõnetunnist ööd ilmus päike taas 
silmapiiri kohale. 

Glenarvan aga ei kartnud muud, kui et Ayrton tuleb üksi tagasi. Tööliste abita ei saanud vanker 
edasi sõita. Teekond oli katkestatud võib-olla mitmeks päevaks; Glenarvan vihkas iga viivitust, 
kärsitult oodates kordaminekut, kärsitult igatsedes eesmärgile jõudmist. 

Õnneks polnud Ayrton aega viitnud ega asjatult abi nõutanud. Järgmise päeva koidu ajal tuli ta. 
tagasi. Temaga oli kaasas mees, kes nimetas ennast Black Pointi sepaks. See oli tugev pikka kasvu 
sell, kuid ta nägu oli alatu ja toores ega kõnelnud tema kasuks. Ent see polnud tähtis, kui ta aga oma 
ametit oskaks. Igatahes ei rääkinud ta midagi ega kulutanud oma suud ülearuste sõnadega. «Kas ta 
on osav töömees?» küsis John Mangles pootsmanilt. 

«Tunnen teda niisama vähe kui teie, kapten. Küllap näeme.» 

Sepp hakkas tööle. Ametit ta tundis, seda oli selgesti näha viisist, kuidas ta vankrit parandas. Ta 
töötas osavalt, ebatavalise jõuga. Major märkas, et ta randmed olid tugevasti hõõrdunud ja et nende 
ümber olid tumedad ringid naha alla valgunud verest. Viletsa villase särgi käised ei varjanud 
kaugeltki küllaldaselt neid värskeid, haavadest jäänud jälgi. MacNabbs küsitles seppa hõõrdunud 
randmete kohta, mis pidid väga valusad olema, kuid sepp ei vastanud ja jätkas oma tööd. 

Kahe tunni pärast oli vanker parandatud. 

Mis puutub Glenarvani hobusesse, siis see asi aeti ruttu joonde. Sepp oli valmis rauad kaasa toonud. 
Et raudade eesotsas oli kohmakalt sisselõigatud ristikheinalehe kuju, ei jäänud MacNabbsil 
nägemata. Ta näitas seda Ayrtonile. 

«See on Black Pointi märk, mis võimaldab otsida äraeksinud hobuseid nende jälgede järgi; pealegi 
eraldab see märk oma asunduse hobused teistest,» vastas pootsman. 

Peagi oli hobune rautatud. Siis nõudis sepp oma töötasti ja läks, ilma et oleks selle aja jooksul 
nelja sõnagi lausunud. 

Poole tunni pärast hakkasid reisi jad liikuma. Teisel pool mimoositihnikut oli avar lagendik. 


Mõned päevakivi- ja rauasisaldusega kaljude killud olid põõsaste vahel, kõrges rohus ja tarandikus, 
kus sõid paljupealised karjad. Mõni miil kaugemal vajusid vankrirattad võrdlemisi sügavale 
soomaasse, kus vulisesid looklevad ojad, mida hiigelpilliroog pooleni varjas. Siis mööduti suurtest; 
pooleni ära auranud soolalaguunidest. Reis edenes vaevata, ja peab ütlema, see polnud ka igav. 

Leedi Helena palus ratsanikke ennast kordamööda külastada, sest tema salong oli väga väike. 
Kuid igaüks puhkas seal ratsutamise väsimusest ja kosutas oma vaimu armastusväärse naisega 
vesteldes. Leedi Helena ja miss Mary olid igati veetlevad perenaised oma liikuvas majas. Ka John 
Manglesit ei unustatud neis igapäevastes küllakutsetes ja tema tõsisevõitu vestlus polnud neile 
sugugi ebameeldiv. 

Nii mindi risti üle Crowlandist Horshami viiva maantee, Väga tolmuse tee, mida jalakäijad ei 
kasutanud. Talboti krahvkonna servast möödudes riivati mõnede madalate küngaste harju ja õhtuks 
jõudis reisijate rühm kolm miili Maryborough'st sinnapoole. Sadas peent vihma, mis igal teisel maal 
oleks maapinna läbimärjaks teinud; siin aga imes õhk niiskuse nii imeväärselt endasse, et vihm 
laagrisolijaid ei tülitanud. ; 

Järgmisel päeval, 29. detsembril arenes edasiliikumine pisut aeglasemalt mäekeste rea tõttu, mis 
moodustas miniatuurse Sveitsi. Aina tuli üles-alla sõita; ühtesoodu põrus vanker ebameeldivalt. 
Reisijad käisid osa teed jala ega kaevanud selle üle. 

Kell üksteist jõuti Carlsbrooki, võrdlemisi tähtsasse maakonnalinna. Ayrton arvas, et peaks ümber 
linna sõitma ilma sinna sisse pööramata - et mitte aega viita, nagu ta ütles. Glenarvan oli samal 
arvamusel, kuid alati uudishimulik Paganel soovis Carlsbrooki külastada. Tal lasti minna, ja vanker 
jätkas aeglaselt oma teekonda. 

Oma harjumust -ööda võttis Paganel Roberti kaasa. Külaskäik linna ei kestnud kaua, kuid sellest 
jätkus, et saada täpne pilt Austraalia linnadest. Sealoli pank, kohtukoda, turg, kool, kirik ja sadakond 
täiesti ühelaadilist tel- 

liskivimaja. Kõik see asus korrapärases nelinurgas, mida läbisid rööbiti jooksvad tänavad, nagu ikka 
inglise linnades. Pole midagi lihtsamat ega igavamat. Kui linn kasvab, siis pikendatakse tänavaid 
nagu kasvava lapse pükse, ning põhisümmeetria jääb ikka muutumatuks. 

Carlsbrookis valitses suur elevus - Austraalia uuslinnade tähelepanuvääriv omadus. Näib, nagu 
kasvaksid seal linnad otsekui puud päikese kuumuses. Askeldavaid inimesi tõtles tänavatel; kullaga 
kaubitsejaid tungles ärikontorites. Väärtuslik metall tuli sealtmaa politsei kaitse all Bendigo ja 
Mount Alexanderi tehastest. Kõik need kasusaamisihast kannustatud inimesed mõtlesid vaid oma 
äriasjadele, ja võõrad liikusid märkamatult keset seda töökat rahvast. 

Tund aega Carlsbrookis kolanud, ratsutasid mõlemad külastajad oma kaaslaste juurde läbi 
hoolikalt haritud maa. Haritud maale järgnesid ulatuslikud rohtlad - nõndanimetatud Low Level 
plains - arvutute lambakarjade ja karjuseonnidega. Siis ilmus järsku kõrb - Austraalia loodusele 
omase äkilisusega ja igasuguse üleminekuta. Simpsoni künkad ja Tarrangoweri mägi märkisid 
Loddo maakonna lõunapoolset otsa 144. pikkuskraadil. 

Seni polnud reisijad veel kohanud ühtki metsikult elavat pärismaalaste suguharu. Glenarvan hakkas 
juba arvama, et Austraalias polegi austraallasi, niisamuti nagu Argentiina pampades polnud 
indiaanlasi. Kuid Paganel ütles talle, et sellel laiusel rändavad pärismaalased peamiselt Murray 
tasandikel, sada miili kaugemal ida pool. 

«Läheneme kullamaale,» ütles ta. «Paari päeva pärast oleme Aleksandri mäe rikkas ümbruses. 
Sinna valgus 1852. aastal kullakaevajate pilv. Pärismaalased pidid põgenema sisemaa kõrbetesse. 
Oleme tsiviliseeritud maal, kuigi seda näha pole; veel enne tänase päeva lõppu läheb meie tee üle 
raudtee, mis ühendab Murray't merega. Noh, peab ütlema, sõbrad, raudtee Austraalias - see on minu 
meelest üllatavasi!» 


«Miks siis, Paganel?» küsis Glenarvan. 

«Miks! Sellepärast et see ei sobi! Oo, ma tean hästi, et teil, inglastel, kes te olete harjunud kaugeid 
valdusi asustama, on telegraafe ja maailmanäitusi Uus-Meremaal, teie meelest on see üsna lihtne. 
Kuid minusuguse prantslase pea ajab segi ja paiskab ümber kõik mu ettekujutusega Austraaliast» 

«Sest teie vaatate minevikku, mitte olevikku,» tähendas John Mangles. 

«Seda küll,» ütles Paganel. «Kuid läbi kõrbe kihutavad vedurid, mimooside ja eukalüptide okste 
vahel keerlevad suitsujoad, kiirrongide eest põgenevad sipelgasiilid, nokkloomad ja kaasuarid, 
lõunase rongiga Melbourne'ist Kyne 
. toni, Castlemaine'i, Sandhursti või Echucasse sõitvad metslased, - see kõik paneks imestama igaühe 
peale inglase või ameeriklase. Oma raudteedega hävitate kõrbe luule.» 

«Mis sellest, kui kõrbesse tuleb kultuuri!» vastas MacNabbs. 

Tugev vile katkestas vaidluse. Rändajad polnud miili kauguselgi raudteest. Lõunast aeglaselt 
lähenev vedur peatus just seal, kus raudtee läks üle tee, mida mööda liikus rändajate rühm. Raudtee 
ühendas, nagu Paganel oli öelnud, Victoria pealinna Murray'ga, Austraalia suurima jõega. See tohutu 
jõgi, mille Sturt 1828. aastal avastas, saab alguse Austraalia Alpides, paisub Lachlani ja Darlingi 
vetest, voolab mööda Victoria provintsi põhjapoolset piiri ja suubub Adelaide'i lähedal .Kohtumise 
lahte. Ta läbib rikkaid, viljakaid maid, ja tema kallastel üha suureneb karjakasvatajate jaamade arv, 
tänu hõlpsale ühendusele, mille raudtee loob Melbourne'iga. 

Raudteed kasutati sel ajal saja viie miili ulatuses Melbourne'i ja Sandhursti vahel, üle Kynetoni ja 
Castlemaine'i. Ehitusel oli seitsmekümne miili pikkune teeosa kuni Echucani, Riverine'i asunduse 
pealinnani, mis alles samal aastal oli Murray äärde asutatud. 

37. laiuskraad jooksis mõne miili kaugusel sealpoal Castlemaine'i üle raudtee, ja nimelt Camden 
Bridge'i nimelise silla kohal, mis on ehitatud Luttonile, ühele Murray arvukatest harujõgedest. 

Camden Bridge'i suunas juhtiski Ayrton oma vankri, kuna ratsanikud ees juba nelja kihutasid. 
Neid kiskus sinna elav uudishimu. 

Õige suur rahvahulk liikus raudteesilla poole. Jaamade lähedaste majade elanikud jätsid oma 
kodud tühjaks, karjused tulid karjade juurest ära. Rahvasumm täitis teeääri. 

Kostis hüüdeid: 

«Raudtee juurde! Raudtee juurde!» 
Pidi olema midagi tõsist, mis põhjustas sellist erutust. 
Võib-olla oli juhtunud suur õnnetus. 

Glenarvan, kellele ta kaaslased järgnesid, kiirustas hobust. Mõne minuti pärast jõudis ta Camden 
Bridge'i juurde. Seal mõistis ta rahvakogunemise põhjust. 

Oli juhtunud kohutav õnnetus, see polnud mitte rongide kokkupõrge, vaid rong oli rööbastest 
välja jooksnud ja sillalt alla kukkunud, meenutades Ameerika raskeimaid raudteeõnnetusi. Jõgi, 
millest raudtee üle läks, oli täis vagunite ja vedurite rususid. Kas oli sild rongiraskuse all järele 
andnud või oli rong rööbastest välja jooksnud, kuid viis vagunit kuuest olid - kukkunud Luttoni 
jõkke koos veduriga. Ainult viimane vagun oli keti katkemise tõttu otsekui ime läbi pääsenud ja 
seisis rööbastel poole sülla kaugusel kuristikust. AII polnud muud kui mustunud ja kõveraks 
paindunud telgede, purustatud vagunikerede, looka väänatud rööbaste ja söestunud liiprite õudne 
lasu. Põrutusest plahvatanud katla kilde oli paiskunud kaugele. Kogu sellest vormitute esemete 
kuhjast tõusis siin-seal veel leeke ja aurujugasid, mis segunesid musta suitsuga. Pärast kohutavat 
kukkumist oli puhkenud veelgi kohutavam tulekahju. Siin-seal paistis suuri verelaike, ärakistud 


jäsemeid, söestunud laipade kehaosi; keegi ei julgenud arvata, kui palju ohvreid oli mattunud rusude 
alla. 

Glenarvan, Paganel, major ja Mangles kuulasid rahva seas seistes suust suhu kanduvaid kõnelusi. 
Sel ajal kui päästmistööd tehti, püüdis igaüks leida õnnetusele seletust. 
«Sild murdus,» ütles üks. 
«Murdus!» vastasid teised. «Kuidas ta murdus, kui ta on praegugi terve. Unustati sild enne rongi 
tulekut sulgeda. See on kõik.» 

See oli tõepoolest ülestõstetav sild, mis jõelaevade läbimineku ajaks avati. Kas oli siis valvur 
andestamatus hooletuses unustanud silla sulgemise, nii et täie kiirusega lähenev rong, sattunud äkki 
avatud sillale, paiskus alla jõkke? See oletus näis olevat tõenäoline, sest üks sillapool puhkas küll 
vagunite rusude all, teine pool aga vastaskaldal rippus alles veatult oma ahelate küljes. Ei saanud 
enam kahtlust olla - selle katastroofi oli põhjustanud valvuri hooletus. 

Tegemist oli öise ekspressiga nr. 37, mis väljus Melbourne'ist õhtul kell 11.45. Katastroof pidi 
olema toimunud kell 3.15 hommikul, kui rong kakskümmend viis minutit pärast Castlemaine'i 
jaamast väljumist jõudis Camden 

Bridge'i ülesõidukohale ja seal hukkus. Viimase vaguni reisijad ja raudteelased katsusid otsekohe abi 
nõutada, kuid telegraafiliin, mille postid olid maas pikali, ei töötanud enam. Kulus kolm tundi, enne 
kui Castlemaine'i võimud jõudsid õnnetuspaigale. Niisiis oli kell kuus hommikul, kui alustati 
päästetöid asunduse politseiülema härra Mitchelli ja politseiohvitseri käsutuses olevate kordnikkude 
juhatusel. Karjakasvatajad ja nende sulased olid appi tulnud ja hakkasid kohe kustutama tuld, mis 
ahnelt õgis rusuhunnikut. 

Mõned tundmatuseni ärapõlenud laibad lebasid raudteetammi nõlvadel. Polnud lootustki sellest 
lõõmavast tulest kedagi elusalt päästa. Tuli oli katastroofi tagajärjed kiiresti hävitanud. Reisijaist, 
kelle arvu ei teatud, olid elus ainult kümme viimasest vagunist. Raudteevalitsus oli saatnud 
abiveduri, mis pidi viima nad tagasi Castlemaine'i. 

Vahepeal oli lord Glenarvan ennast tutvustanud politseiülemale ja rääkis temaga ning 
politseiohvitseriga. Ohvitser oli pikk ja kõhn, vankumatult külmavereline mees, kelle rahulik 
näoilme ei lasknud paista, kas ta oma südames midagi tundis või mitte. Kohutava olukorra ees seisis 
ta nagu matemaatik keerulise ülesande ees, püüdes seda lahendada ja tundmatuid andmeid leida. Kui 
Glenarvan sõnas: «Milline kohutav õnnetus!» vastas ta rahulikult: 

« Veel enamgi, milord!» 

«Veel enam?» hüüatas Glenarvan pahameelega. «Mis mõttes?» 
«Roim!» oli politseiohvitseri rahulik vastus. 

Glenarvan pöördus härra Mitchelli poole ja saatis talle küsiva pilgu. 

«Jah, milord,» vastas politseiinspektor. «Juurdlus on meid viinud veendumusele, et õnnetuse 
põhjuseks on roim. Viimane pagasivagun on tühjaks röövitud. Ellujäänud reisijaile tungis kallale 
viiest või kuuest kurjategijast koosnev salkkond. Sild on meelega lahti jäetud, mitte hooletusest. Kui 
lisada, et sillavaht on kadunud, siis peab järeldama, et see lurjus oli roimarite käsilane.» 
Politseiohvitser raputas pead. 

«Te ei jaga minu arvamust?» küsis härra Mitchell. 

«Ei, selles osas mitte, mis puutub valvuri kaassüüsse.» 

«Kuid oletades, et ta on süüdi, võib roimariteks pidada Murray lagendikul luusivaid metslasi,» ütles 
politseiülem. 

«Valvuri abita poleks pärismaalased saanud avada pöördsilda, mille mehhanism on neile tundmatu,» 


«Täiesti õige,» vastas politseiohvitser. 

«Pealegi,» lõpetas härra Mitchell, «tõendab laevnik, kes oma laevaga Camden Bridge'i kohalt õhtul 
kell 10.40 läbi sõitis, et sild pärast tema läbisõitu korrakohaselt suleti,» 

«Just nii.» 

«Seega tundub valvuri kaassüü minu arvates täiesti. kindel olevat. » 

Politseiohvitser aga raputas pead. 

«Teie, härra, siis ei pea roimariteks metslasi?» küsis talt Glenarvan. 

«Sugugi mitte.» 

«Aga keda siis?» 

Nüüd tõusis võrdlemisi suur kära poole miili kaugusel ülalpool jõge. Oli tekkinud rahvakogunemine, 
mis kiiresti suurenes. Inimsumm jõudis varsti jaama juurde. Keset rahvahuika kandsid kaks meest 
kellegi laipa, See oli sillavalvuri juba külm laip. Pussihoop oli tabanud teda südamesse. Mõrtsukad 
olid vedanud ta laiba Camden Bridge'ist eemale kindlasti selleks, et politsei kahtlusi algul kõrvale 
juhtida. Laiba leidmine õigustas täiesti politseiohvitseri eitavat arvamust. Pärismaalastel polnud 
roimaga midagi tegemist. 

«Need, kes selle asjaga hakkama said,» ütles ta, «tunnevad väga hästi seda väikest riistapuud.» 

Ja ta näitas kahekordseist raudrõngaist koosnevaid ning lukuga varustatud käeraudu. 

«Varsti on mul lõbu annetada need käevõrud neile uusaastakingituseks,» lõpetas ta. 

«Te siis kahtlustate. . .?» 

«Inimesi, kes on tasuta sõitnud kuninganna laevadel.» 

«Mis! Sundasumisele määratuid!» hüüatas Paganel, kes tundis seda Austraalia asumail 
tarvituselolevat väljendit. 

«Arvasin, et sunnitöölistel pole õigust elada Victoria provintsis,» tähendas Glenarvan. 

«Mis neil sellest!» vastas politseiohvitser. «Kui neil pole seda õigust, süs võtavad nad selle ise. 
Mõnikord sunnitöölised põgenevad ja ma eksiksin väga, kui kõnesolevad roimarid ei tule otsejoones 
Perthist. Noh, nad lähevad sinna ka tagasi, selles võite kindel olla!» 

Härra Mitchell tegi käega žesti politseiohvitseri sõnade kinnitamiseks. Sel hetkel ilmus reisivanker 
oma teed jät- 

kates raudtee kohale. Glenarvan tahtis, et naisreisijad ei näeks Camden Bridge'i kohutavat pilti. Ta 
jättis politseiülemaga jumalaga ja andis sõpradele märku, et nad talle järgneksid. 

«See lugu,» ütles ta, «ei tarvitse meie teekonda katkestada.» 

Vankri juurde jõudnud, rääkis Glenarvan leedi Helenale lihtsalt raudteeõnnetusest, ilma et ta oleks 
ütelnud, missugust osa olid selles õnnetuses mänginud kurjategijad. Ka sunnitööliste salga 
maalviibimist ta ei maininud, kavatses aga Ayrtoniga sellest hiljem omavahel kõnelda. Siis läks 
reisiseltskond mõnesaja sülla kaugusel üle raudtee ning jätkas oma harjunud teed idasse. 


XIII ESIMENE AUHIND GEOGRAAFIAS 


Mõnede piklike küngaste piirjooned paistsid taeva taustal ja lõpetasid lagendiku kahe miili kaugusel 
raudteest. Peagi tõttas vanker kitsaste ja tujukalt looklevate kuristikkude keskele, mis viisid 
võluvasse maastikku, kus puhttroopilise lopsakusega kasvasid ilusad puud - mitte metsadena, vaid 
laialipaisatud saludena. Kõige kaunimate seas paistsid .silma kasuariinid, mis näivad tammelt olevat 
laenanud tüve tugeva ehituse, akaatsialt lõhnavad kaunad ja männilt ta sinirohekate okaste karmuse. 
Nende okstega segunesid elegantse kõhnusega uhkeldava Banksia latifolia huvitavad käbid. Suured, 


rippuvate okstega põõsad lõid mulje rohelisest veest, mis liialt täidetud vaasi äärtest üle voolab. 
Imetlev pilk eksles kõigi nende looduseimede seas ega teadnud, kuhu kinnituda. 

Hetkeks jäädi peatuma. Ayrton oli leedi Helena käsu peale härjad seisma jätnud. Vankri suured 
rattakettad lakkasid ränikiviselliival kägisemast. puudesalude all laiusid kaugele ulatuvad rohelised 
vaibad, mis olid väikeste, korrapäraselt asetatud liivaküngastega jagatud veel küllaltki selgesti 
märgatavateks ruutudeks, meenutades hiiglaslikku malelauda. 

«Surmasalud,» ütles Paganel. 
Ta ei eksinud. Nähes seda üksildast rohelust, mis nii luuleliselt oli igaveseks puhkuseks korraldatud, 
tundis ta. 

ära need matuseruudud, mille viimaseid jälgi nüüd rohi kustutab ja mida rändaja Austraalia maadel 
nii harva kohtab. 

Tema silmade ees oli pärismaalaste kalmistu, kuid nii värske, nii varjukas, rõõmsatest 
linnuparvedest nii elav, nii kütkestav, et ei äratanud ühtki kurba mõtet. Meelsasti oleks võinud seda 
pidada üheks Eedeni aedadest tollest ajastust, kui maa peal veel surma ei tuntud. See näis olevat 
elavate jaoks loodud. Hauad, mida metslased olid kunagi väga hoolikp.lt korras pidanud, hakkasid 
juba rohelusse uppuma: Vallutajad olid austraallase kihutanud kaugele maast, kus puhkasid tema 
esivanemad, ja koloniseerimine pidi need surnuaiad varsti karjade söödamaaks muutma. Juba oli 
selliseid salusid harva näha; paljusid neist tallab ükskõikse reisija jalg, ning ometi katavad nad terv- 
et hiljutist põlvkonda! A 

Paganel ja Robert läksid oma kaaslastest ette ja liikusid mööda väikesi varjurikkaid puiesteid, mis 
olid rajatud kääbaste vahele. Nad vestlesid ja õpetasid teineteist; maateadlane kinnitas nimelt, et ta 
võitis palju Moore Grantiga vesteldes. Aga nad polnud veerand miiligi ära käinud, kui lord 
Glenarvan nägi neid peatuvat, siis hobuste seljast . maha tulevat ja viimaks maa kohale 
kummarduvat. Nende väljendusrikaste žestide järgi otsustades näisid nad midagi väga huvitavat 
uurivat. 

Ayrton ajas härjad liikuma ja peagi jõudis vanker kahe sõbra juurde. Nende peatumise ja nende 
imestuse põhjus selgus kohe. Pärismaalasest laps, euroopalikes riietes kaheksa-aastane poisike, 
magas rahulikku und suure banksia varjus. Nähes tema tõu iseloomulikke jooni: kräsus juuksed, 
peaaegu musta näovärvi, lamedat nina, pakse huuli, käte ebatavalist pikkust, oli selge, et ta kuulus 
sisemaa pärismaalaste hulka. Kuid tal oli arukas nägu ja kindlasti oli kasvatus noore metslase juba ta 
madalast päritolust kõrgemale tõstnud. 

Leedi Helenat huvitas laps väga ning ta väljus vankrist. Varsti ümbritsesid kõik rändajad väikest 
pärismaalast, kes magas sügavat und. 

«Vaene laps!» ütles Mary Grant. «Kas ta on eksinud sellesse kõrbesse?» 

«Ma oletan,» vastas leedi Helena, «et ta on kaugelt tulnud neid surmasalusid külastama. Siin 

puhkavad kahtlemata need, keda ta armastab!» 

«Kuid me ei tohi teda nii siia jätta!» ütles Robert. «Ta on üksi ja. . .» 
Roberti kaastundeväljenduse katkestas noore pärismaalase liigutus; poisike pööras teise külje, 


ilma et oleks ärganud. Kõik olid äärmiselt üllatatud, kui nähti tema Õlal kirJa, millelt loeti: 


Tolinee. 
Tuleb viia Echucasse, jääb raudtee pakikandja Jeffries Smith'i hoole alla. Maks tasutud. 


«Sellised need inglased on!» hüüatas Paganel. «Nad saadavad lapse teele nagu paki! Nad 


registreerivad poisikese nagu kaubakasti! Mulle on sellest räägitud, aga ma ei tahtnud uskuda.» 

« Vaene väike!» sõnas leedi Helena. «Kas ta oli selles rongis, mis Camden Bridge'i juures 
rööbastelt välja jooksis? Võib-olla on tema vanemad hukkunud ja ta on nüüd üksi maailmas.» 
«Ma ei usu, proua,» ütles John Mangles. «See kirjalipik näitab, et ta reisis üksinda.» 

«Ta ärkab,» ütles Mary Grant. 

Laps ärkas tõesti. Vähehaaval avanesid ta silmad ja heledast päevavalgusest pimestatuna sulgusid 
kohe jälle. Leedi Helena võttis ta käe; puisike tõusis ja: heitis reisijatele imestava pilgu. 
Hirmutunne muutis algul ta näojooni, kuid leedi Glenarvani juuresolek rahustas teda. 

«Kas mõistad inglise keelt, mu sõber?» küsis temalt noor naine. 

«Mõistan ja räägin,» vastas laps reisijate emakeeles, kuid tugeva aktsendiga. 

Tema hääldamine meenutas prantslaste oma, kes Ühendatud Kuningriigil keelt kõnelevad. 

«Mis su nimi on?» küsis leedi Helena. 

«Tolinee,» vastas väike pärismaalane. 

«Aa, Tolinee!» hüüatas Paganel. «Kui ma ei eksi, tähendab see sõna austraalia keeles «puukoor» ?» 
Tolinee noogutas ja pööras pilgu daamide poole. 

«Kust sa tuled, mu sõber?» küsis leedi Helena. «Melbourne'ist. Sandhursti raudtee kaudu.» 


1 Ühendatudkuningriik - Inglismaa. 

«Sa olid rongis, mis Camden Bridge'i juures rööbastest välja jooksis?» küsis Glenarvan. 

«Jah, sir,» vastas Tolinee, «kuid piibli jumal kaitses mind.» 

«Sa reisisid üksi?» 

«Üksi. Pastor Paxton usaldas mind Jeffries Smith'i hoole alla. Õnnetuseks sai vaene pakikandja 
surma.» 

«Ja sa ei tundnud kedagi selles rongis?» 

«Mitte kedagi, sir, kuid jumal valvab laste üle ega jäta neid iialgi maha:.» 

Tolinee ütles neid sõnu leebe häälega, mis südamesse läks. Kui ta jumalast rääkis, muutus ta hääl 
tõsisemaks, ta silmad süttisid ja oli tunda kogu hardust, mis selles noores hinges peitus. 

Selline usuvaimustus nii õrnas eas on hõlpsasti seletatav. Laps oli üks neist noortest 
pärismaalastest, keda inglise misjonärid ristisid ja metodistide usu rangete kommete kohaselt 
kasvatasid. Poisi rahulikud vastused, ta puhas välimus ja tume ülikond andsid talle juba väikese 
vaimuliku olemise. 

Aga kuhu ta läks niiviisi läbi nende tühjade maa-alade. ja miks oli ta lahkunud Camden 
Bridge'ist? Leedi Helena küsis talt seda. 

«Ma pidin oma suguharu juurde Lachlani sõitma,» vastas ta. «Tahan oma perekonda näha.» 
«Austraallasi?» küsisJohn Mangles. 

«Austraallasi Lachlanist,» vastas Tolinee. 

«On sul isa ja ema?» küsis Robert Grant. 

«Jah, mu vend,» vastas Tolinee ja pakkus kätt noorele Grantile, keda vennaks nimetamine väga 
liigutas. Ta kaelustas väikest pärismaalast ja rohkem polnud vaja, et neist kahest sõbrad saaksid. 

Vähehaavalolid reisijad, kes tundsid noore pärismaalase vastuste vastu elavat huvi, tema ümber 
istet võtnud ja kuulasid ta juttu. Päike laskus juba suurte puude taha. Et koht näis peatumiseks 
soodus olevat ja polnud ka tähtis, kas enne öö tulekut veel mõned miilid edasi jõutakse, andis 
Glenarvan käsu teha ettevalmistusi ööbimiseks. Ayrton võttis härjad rakkest lahti; Mulrady ja 
Wilsoni abiga pani ta nad kammitsasse ja laskis neil tahtmist mööda süüa. Seati üles telk. Olbinett 
valmistas õhtusöögi. Tolinee nõustus sellest osa võtma, kuid puikles algul viisakalt, ehkki tal oli 
nälg. Istuti siis lauda, mõlemad poisikesed 

kõrvuti. Robert valis paremaid palasid oma uuele kaaslasele ja Tolinee võttis nad vastu pelgliku 
armsusega. 

Vestlus ei vaibunud. Kõik olid lapsest huvitatud ja küsitlesid teda. Taheti teada tema elulugu. See 
oli väga lihtne. Tema minevik oli niisamasugune nagu kõigil neil vaestel pärismaalastel, keda 
asunduste naäbruses elavad suguharud varajases lapseeas usaldavad heategevate ühingute hoolde. 
Austraalllaste kombed on leebed. Nad ei tunne oma vallutajate vastu seda sünget vihkamist, mis 
iseloomustab uusmeremaalasi ja võib-olla mõnesid Põhja-Austraalia rahvaid. Neid nähakse 
külastavat suuri linnu Adelaide'i, Sydney't, Melbourne'i - ja seal isegi jalutavat õige primitiivses 
ülikonnas. Nad kauplevad linnas omatehtud pisiesemetega, jahi- või kalastusriistade ning relvadega, 
ja mõned suguharupealikud lasevad meelsasti oma lastel osa saada inglise kasvatuse eelistest — 
kahtlemata kokkuhoiu mõttes. 

Seda tegid ka Tolinee vanemad, tõelised metslased Lachlanist, teisel pool Murray't asetsevalt 
alalt. Selle viie aasta kestel, mis ta Melbourne'is elas, ei olnud poisike näinud kedagi omastest. Ja 
ometi elas perekonna purustamatu ühtekuuluvuse tunne ikka tema südames ja ta võttis ette vaevalise 
teekonna läbi kõrbe, et jälle näha oma suguharu, mis võib-olla oli lagunenud, ning oma perekonda, 
mis kahtlemata oli kahanenud. 

«Kui sa oma vanemaid oled kallistanud, kas siis lähed Melbourne'i tagasi, mu laps?» küsis talt leedi 
Helena. 

«Jah, proua,» vastas Tolinee noort naist siira hellusega silmitsedes. 

«Ja kelleks sa tahad kord saada?» 

«Tahan kiskuda oma vendi välja viletsusest ja harimatusest! Tahan neid õpetada, viia neid jumala 
tundmiseni ning armastamiseni! Tahan saada misjonäriks!» 

Need sõnad, mida kaheksa-aastane laps sellise õhinaga lausus, oleksid võinud kerglase ja 
pilkamisele kalduva inimese naerma ajada, kuid tõsise meelega Šotlased said lapsest aru ning jäid 
tõsiseks. Nad imetlesid noore õpilase usulist agarust, mis juba oli valmis võitlema. Paganel oli 
südamepõhjani liigutatud ja tundis tõelist poolehoidu väikese pärismaalase vastu. 

Kas on vaja mainida, et siiamaani ei meeldinud talle see eurooplase riietes metslane sugugi? 
Paganel polnud Austraaliasse tulnud, et näha saterkuues austraallasi! Ta tah 

tis, et nad oleksid riietatud lihtsalt tätoveeringusse. «Viisakas» riietus ajas kõik ta kujutlused segi. 
Aga sestsaadik, kui Tolinee oli nii suure õhinaga kõnelnud, muutis ta oma arvamust ja kuulutas end 
tema imetlejaks. Vestluse lõpp, muide, pidi tublist maateadlasest tegema väikese austraallase parima 
sõbra. Nimelt vastas Tolinee leedi Helena küsimuse peale, et õpib Melbourne'i normaalkoolist, mille 
juhatajaks on pastor M. Paxton. 

«Mida sulle õpetatakse selles koolis?» küsis leedi Helena. 

«Mulle õpetatakse piiblit, matemaatikat, geograafiat .. .» 

«Aa! Geograafiat!» hüüatas Paganel. 

«Jah, sir,» vastas Tolinee. «Ma sain geograafias enne talvist koolivaheaega isegi esimese auhinna.» 
«Sa said auhinna geograafias, mu poiss?» 

«Siin see on, sir,» ütles Tolinee taskust mingit raamatut võttes. 

See oli ilusasti köidetud piibel. Esimese lehe pöördele oli kirjutatud: Melbourne'i normaalkool. I 
auhind geograafias Tolineele Lachlanist. 

Paganini ei suutnud end enam talitseda! Austraallane, kes geograafias on nii tugev - see vaimustas 
teda ja ta suudles Tolineed mõlemale põsele; näis peaaegu, nagu oleks ta pastor Paxton ise mõnel 
auhindade jagamise päeval. Paganel oleks siiski teadma pidanud, et see tõik Austraalia koolides 
haruldane pole. Noored pärismaalased on väga andekad geograafia-alaste teadmiste omandamisel, 
arvutamisel seevastu osutub nende vaim küllalt tõrksaks. 


Tolinee ise ei mõistnud midagi õpetlase äkilistest kallistustest. Leedi Helenal tuli talle seletada, et 
Paganel on kuuhis geograaf ja vajaduse korral ka silmapaistev õpetaja. 

«Geograafia õpetaja!» imestas Tolinee. «Oo, sir, küsitlege mind!» 

«Sind küsitleda, mu poiss?» ütles Paganel. «Aga muud ma ei soovigi! Ma oleksin seda teinud ilma 
sinu loatagi. Tahaksin meelsasti näha, kuidas Melbourne'i normaalkoolis geograafiat õpetatakse.» 

«Võib-olla osutub Tolinee munaks, kes on kanast targem,» ütles MacNabbs. 


INorm aal kool - õppeasutus, mis vastab umbes õpetajate seminarile. 

«Tohoh!» hüüatas Paganel. «Targem kui Prantstismaa Geograafia Ühingu sekretär!» 

Siis kohendas ta prille, ajas oma pika kogu sirgu, võttis tõsise tooni, nagu õpetajale sobib, ning 
alustas. 

«Õpilane Tolinee,» ütles .ta, «tõuske püsti!» 

Tolinee, kes niigi püsti seisis, ei saanud end rohkem püsti ajada. Ta ootas geograafi küsimusi. 
«Õpilane Tolinee,» jätkas Paganel, «millised on viis maailmajagu? » 

«Okeaania, Aasia, Aafrika, Ameerika ja Euroopa,» vastas Tolinee. 

«Väga hea! Räägime kõigepealt Okeaaniast, kuna me praegu just seal viibime. Millisteks 
peamisteks osadeks see jaguneb?» 

«See jaguneb Polüneesiaks, Melaneesiaks, Mikroneesiaks ja Megaleesiaks. Peamised saared on: 
Austraalia, mis kuulub inglastele, Uus-Meremaa, mis kuulub inglastele, Tasmaania, mis kuulub 
inglastele, siis Chatham, Auckland, Macguarie, Kermadec, Makin, Maraki ja teised saared, mis kõik 
kuuluvad inglastele.» 

«Hästi,» vastas Paganel. «Aga Uus-Kaledoonia, Sandwichi saared, Mendana saared, Paumotu?» 
«Need saared on Suurbritannia protektoraadi all.» 

«Kuidas! . .. Suurbritannia protektoraadi all!» hüüatas Paganel. «Mulle tundub, et vastupidi - 
Prantsusmaa. . .» 

«Prantsusmaa?» sõnas poisike imestunult. 

«Vaata, aga vaata!» ütles Paganel. «Seda siis õpetatakse teile Melbourne'i normaalkoolis?» 

«Jah, härra õpetaja; kas see pole õige?» 

«On, on! Suurepärane,» vastas Paganel; «Kogu Okeaania kuulub inglastele! Seda muidugi. 
Jätkakem.» 

Paganelil oli pooleldi tusane, pooleldi üllatatud ilme, mis majorile kangesti nalja tegi. 

Küsitelu jätkus. 

«Asugem Aasia juurde.» 

«Aasia,» vastas Tolinee, «on tohutu suur maa. Pealinn: Kalkuta. Tähtsamad linnad: Bombay, 
Madras, Kalikut, Aden, Malaka, Singapur, Pegu, Colombo; saared: Lakadiivid, Malediivid, Chagos 
ja nii edasi. Kuulub inglastele.» . 

«Hästi! Hästi, õpilane Tolinee! Ja Aafrika?» 

«Aafrika koosneb kahest peamisest kolooniast: lõunas on Kapimaa, mille pealinnaks on Kaplinn, ja 
läänes Inglise asumaad, kus pealinnaks on Sierra Leone.» 

«Hästi vastatud!» ütles Paganel, kes hakkas alistuma sellele omapärasele fantastilisele inglise 
teadusele. «Suurepäraselt õpetatud! Mis puutub Alžeeriasse, Marokosse, Egiptusesse, siis. . . on need 
kustutatud Briti atlasest! Mul oleks nüüd soov rääkida natuke Ameerikast!» 

«See jaguneb Põhja-Ameerikaks ja Lõuna-Ameerikaks. 

Esimeses kuuluvad inglastele Kanada, Uus-Brunswick, Uus-Šotimaa ja Ühendriigid kuberner 
Johnsoni valitsuse all.» 


«Kuberner Johnson?!» hüüdis Paganel. «See suure ja hea Lincolni järglane? Lincolni, kelle hull 
orjusefanaatik tappis! Suurepärane! Paremat ei saa ollagi. Ja mis puutub Lõuna-Ameerikasse tema 
Guajaanaga, Maluiinidega, Shetlandi saarestikuga, Georgiaga, Jamaika ja Trinidadiga ja nii edasi, 
siis kuulub ka see inglastele! Mina igatahes selles asjas vastu vaidlema ei hakka. Aga kuule, Tolinee, 
ma tahaksin õige teada sinu arvamust Euroopa kohta — või pigemini sinu õpetajate arvamust.» 
«Euroopa?» vastas Tolinee, kes kuidagi ei mõistnud maateadlase erutust. 

«Jah! Euroopa! Kelle oma on Euroopa?» 

«Euroopa on inglaste oma,» vastas laps veendunult. 

«Selles ma ei kahtle,» ütles Paganel. «Aga millest koosneb see inglaste Euroopa? Seda soovin ma 
teada.» 

«Inglismaast, Šotimaast, Iirimaast, Malta, Jersey ja Guernesey saartest, Joonia saartest, 
Hebriididest, Shetlandi ja Orkney saartest. . .» 

«Hästi! Hästi, Tolinee! Kuid on veel teisi riike, mida sa unustasid mainida, mu poiss!» 
«Missuguseid, sir?» küsis laps, keda polnud kerge heidutada. . 

«Hispaania, Venemaa, Austria, Preisimaa, Prantsusmaa...» 

«Need on provintsid, mitte riigid,» ütles Tolinee. 

«Tohoh!» hüüatas Paganel prille silmilt kiskudes. .«Kahtlemata, Hispaania pealinnaks on Gibraltar.» 
«lmetlusväärne! Suurepärane! Jumalik! Ja Prantsusmaa? Sest ma olen prantslane ja mul poleks 
midagi selle vastu, kui saan teada, kellele ma kuulun.» 

«Prantsusmaa,» vastas Tolinee rahulikult, «on Inglise provints. Pealinn - Calais.» 

«Calais!» hüjiatas Paganel. «Kuidas! Sa usud, et Calais kuulub veel inglastele?» 

«Kahtlemata.» 

«Ja et see on Prantsusmaa pealinn?» 

«Jah, sir. Ja seal elab kuberner, lord Napoleon...» 

Viimaste sõnade juures plahvatas Paganel. Tolinee ei teadnud, mida arvata. Teda oli küsitud, ta oli 
vastanud nii hästi kui oskas. Kuid vastuste kummalisust ei võidud temale süüks arvata - tal polnud 
sellest aimugi. Igatahes näis, et segadusse ta ei sattunud, ning ootas tõsiselt arusaamatu erutuse 
lõppu. 

«Kas näete nüüd,» ütles major naerdes Paganelile. «Kas mul polnud õigus, kui ma ütlesin, et 
muna võib osutuda targemaks kui kana?» 

«Tõepoolest, sõber major,» sõnas geograaf. «Ah siis niiviisi õpetatakse Melbourne'is geograafiat! 
Nad on tublid, need normaalkooli õpetajad! Euroopa, Aasia, Aafrika, Ameerika, Okeaania, kogu 
maailm, kõik on inglaste oma! Pagan võtaks, nii osava kasvatuse juures pole ime, et pärismaalased 
alistuvad! Noh! Tolinee, mu poiss, ja Kuu - kas ka see kuulub inglastele?» 

«Tulevikus jah,» vastas noor pärismaalane tõsiselt. 
Seepeale tõusis Paganel. Ta ei suutnud enam paigal püsida. Ta pidi täiesti vabalt naerdä saama ja 
läks veerand miili laagrist eemale, et end tühjaks naerda. 

Glenarvan oli vahepeal väikesest reisiraamatukogust ühe raamatu toonud. See oli Samuel 
Richardsoni «Geograafia õpik», - teos, mis Inglismaal on suures lugupidamises ja mis teadusega 
rohkem sammu peab kui Melbourne'i kooliõpetajad. . 

«Näed, mu laps,» ütles ta Tolineele, «võta see raamat ja jäta endale. Sul on geograafias mõned 
väärad ettekujutused, neid oleks vaja muuta. Kingin selle sulle meie kokkusaamise mälestuseks.» 

Tolinee võttis raamatu midagi vastamata. Ta silmitses seda tähelepanelikult, umbusklikult pead 
raputades, ega tihanud raamatut tasku panna. 

Vahepeal jõudis öö kätte. Kell oli «kümme õhtul. Tuli mõelda puhkusele, et varahommikul tõusta. 
Robert pakkus oma sõbrale Tolineele oma poolt magamisaset. 

Väike pärismaalane võttis pakkumise vastu. 


Mõne hetke pärast läksid leedi Helena ja Mary Grant vankrisse ning meesreisijad heitsid telki; 
Paganeli naerupahvatusi aga kostis ikka veel metsharakate summutatud laulu sekka. 

Ent hommikul, kui päikesekiir keil kuus magajad äratas, otsisid nad asjata austraalia poisikest. 
Tolinee oli kadunud. Kas tahtis ta viivitamata Lachlani jõuda? Kas Paganeli naer oli teda solvanud? 
Kes teab. 

Aga kui leedi Helena ärkas, leidis ta oma rinnalt väikese kimbu lihtsate lehtedega mimoose, ja 
Paganel oma kuue taskust Samuel Richardsoni «Geograafia». 


XIV ALEKSANDRI MÄE KAEVANDUSED 


1814. aastal leidis sir Roderick Impey Murchison, praegune Londoni Kuningliku Geograafia Ühingu 
esimees, Uurali mäeahelikku ja Lõuna-Austraalia ranna läheduses põhjast lõunasse jooksvat 
mäeahelikku uurides nende vahel tähelepanu väärivaid sarnasusi. 

Et Uurali ahelik sisaldab kulda, esitas suurte teadmistega geoloog endale küsimuse, kas ei leidu 
seda kallist metalli ka Austraalia Kordiljeerides. Ta ei eksinud. 

Tõepoolest saadeti talle kaks aastat hiljem mõned kullaproovid Uus-Lõuna-Walesist ja tema 
algatusel rändas suur hulk Cornwalli töölisi Uus-Hollandi kullamaile. 

Francis Dutton oli see, kes leidis Lõuna-Austraalias esimesed kullaterad. Forbes ja Smith 
avastasid Uus-Walesi esimesed kulda sisaldavad alad. 

Kui esimene tõuge oli antud, hakkas Austraaliasse voolama kullakaevajaid kõigist maakera 
osadest: tuli inglasi, ameeriklasi, itaallasi, prantslasi, sakslasi ja hiinlasi. Kuid alles 3. aprillil 1851 
leidis Hargraves väga rikkad kullaväljad ja lubas Sydney asunduse kubernerile sir Ch. Fitzroyle 
nende asukoha teatada viiesaja naelsterlingi suuruse mõõduka summa eest. 

Pakkumist ei võetud vastu, kuid kuuldused tema avastusest levisid. Kullaotsijad suundusid 
Summermhilli ja Leni's Pondi poole. Asutati Ophiri linn, ja oma kullarikkusega osutus linn peagi 
tõesti selle piibelliku nime vääriliseks. 

Seni ei huvitanud. Victoria provints kedagi, varsti aga ületas ta kõik teised oma lademete rikkusega. 
Mõni kuu hiljem, 1851. aasta augustis, leiti selles maakonnas esimesed kullaterad. Varsti algas 
neljas ringkon 

nas laialdane kullakaevamine. Nendeks ringkondadeks olid Ballarat, Ovens, Bendigo ja Mount 
Alexander; kõik neli olid väga kullarikkad. Kuid Ovensi jõe ääres raskendas tööd veerohkus; 
Ballarat lükkas sageli ümber kullakaevajate arvestused, sest kulla leiukohad plid ebaühtlased; 
Bendigo maapind oli raskesti kaevatav. Aleksandri mäe juures olid kõik eduka töötamise tingimused 
olemas. Väärtusliku metalli naelast maksti kuni 1441 franki -, maailmaturu kõige kõrgemaid hindu. 

Nimelt just siia, kus tuli ette nii palju saatuslikke laostumisi ja ootamatuid rikastumisi, tõigi 37. 
laiuskraad kapten Granti otsijad. 

Kui kogu 31. detsembri jooksuloli liigutud mööda väga ebatasast maad, mis hobuseid ja härgi 
väsitas, märgati õhtul Aleksandri mäe- ümarikke tippe. Laagrisse jäädi väikese mäeaheliku kitsasse 
orgu, ja kammitsasse pandud loomad hakkasid kvartsirahnudega ülekülvatud maast toitu otsima. 
Veel ei oldud kasutatavate kullaleiukohtade piirkonnas. Alles järgmisel, 1866. aasta esimesel päeval, 
vajutas vanker oma rööpad selle rikka maa teedesse. 

Jacgues Paganel ja tema kaaslased olid vaimustatud, nähes mööda minnes kuulsat mäge, mida 


pärismaalaste keeles nimetatakse Geboor. Sinna oli sööstnud kogu seiklejate kari - vargad ja ausad 
inimesed; need, kes kohut mõistavad, ja need, kelle üle kohut mõistetakse. Kui kuldsel 1851. aastal 
tulid esimesed teated suurest avastusest, jäid linnad, põllud ja laevad inimestest tühjaks; meremehed 
kadusid laevadelt, põllutöölised põldudelt. Kullapalavik muutus taudiks, mis on nakkav nagu katk; 
kui palju suri selle palaviku kätte neid, kes uskusid juba õnne leidnud olevat! Räägiti, pillav loodus 
olevat imelisse Austraaliasse miljoneid külvanud enam kui kahekümne kraadi laiuselt. Oli 
viljakoristusaeg ja vastsed lõikajad kiirustasid lõikama. Kullakaevaja amet aga ületas kõik teised 
ametid; ja kuigi paljud väsisid ning hukkusid, siis mõned ikkagi rikastusid ainsast labidatõstest. 
Laostumisest vaikiti, saatuslikest rikastumistest aga levisid jutud igasse viide maailmajakku. Varsti 
voolas kõikidesse ühiskonnakihtidesse kuuluvaid saagihimutsejaid Austraalia rannikule; 1852. aasta 
viimase nelja kuu jooksul saabus üksnes Melbourne'i 54000 väljarändajat: terve vägi, kuid vägi ilma 
juhita ja distsipliinita; vägi, kes ei teadnud, kas teda ootab võit või kaotus. Ühesõnaga: 54 000 kõige 
pahemat liiki riisujat. 

Neil esimestel meeletu joobumuse aastail valitses seletamatu korralagedus. Kuid inglased olid 
tarmukad nagu alati ja said olukorrast jagu. Politseinikud ja pärismaistest korravalvurid lõid varaste 
killast ausate inimeste kilda. Olukorda tuli pööre. Nii ei pidanud Glenarval midagi nägema 1852. 
aasta julmadest sündmustest. Kolmteist aastat oli sellest ajast möödunud; nüüd toimus kulda 
sisaldavate maa-alade kasutamine kavakindlalt, karmi korra ja seaduste järgi. 

Pealegi olid kullamaardlad juba tühjaks jäämas. Oli nii palju kaevatud, et põhi hakkas paistma. 
Kuidas ei pidanudki otsa lõppema looduse poolt kokkukuhjatud aarded, kui 1852.-1858. aastani olid 
kullakaevajad Victoria põuest välja toonud 63107478 naelsterlingi eest varandust? Välismaalt 
tulevate sisserändajate arv oli seepärast märgatavalt vähenenud ja nad tungisid alles neitsilikesse 
paikakadesse. Äsja avastatud kullaväljadel Otagos ja Marough's Uus-Meremaal töötas nüüd 
tuhandeid kahejalgseid termiite. 

Kella üheteistkümne paiku jõuti kullakaevanduste keskusse. Seal oli tõeline linn tehaste, 
pangamaja, kiriku, kasarmu, elumajade ja ajalehetoimetustega. ei puudu ka võõrastemajad, farmid ja 
suvilad. Oli olemas isegi teater, kus koht maksis kümme šillingit ja kus käis palju vaatajaid. Seal 
mängiti suure menuga rahvatükki, mille nimeks oli «Francis Obadiag ehk õnnelik kullakaevur». 
Kangelane andis sündmustiku lõpul viimase meeleheitliku labidahoobi ja leidis uskumatult suure 
kullakamaka. 

Glenarvan oli huvitatud Aleksandri mäe suurest kullatööndusest ning laskis vankril Ayrtoni ja 
Mulrady juhtimisel edasi sõita, et ise linna vaadata. Ta pidi mõne tunni pärast vankrile järele 
minema. Paganel oli sellest korraldusest vaimustatud: oma harjumust mööda hakkas ta väikese 
salkkonna juhiks ja seletusteandjaks. 

Tema nõuande peale mindi panga poole. Tänavad olid laiad, hoolikalt sillutatud ja kastetud. «Golden 
Company (limited)», «Digger's General Office'i» ja «Nugget Unioni» hiigelsildid paelusid pilku. 
Tööjõu ja kapitali ühendamine oli välja tõrjunud üksiku kullakaevaja tegutsemise. Igal pool oli 
kuulda töötamas masinaid, mis pesid liiva ja pihustasid kallihinnalist kvartsi. 

Teisel pool eluhooneid laiusid ulatuslikud kullamaard- 

lad. Seal kaevasid ühingute teenistusse palgatud kaevurid; kellele maksti väga head tasu. 

Silm ei suutnud loendada auke, mida oli täis kogu maa. Labidate terad aina särasid ja välkusid 
päikesepaistel. Tööliste seas oli kõigi rahvuste esindajaid. Nad ei tülitsenud, vaid tegid oma tööd 
vaikides nagu palgalised kunagi. 

«Ei tarvitse siiski arvata,» ütles Paganel, «et Austraalias pole enam neid palavikulisi kullaotsijaid, 
kes tulevad kullaväljadele õnne katsuma. Ma tean küll, et enamik üürib oma töökäed ühingutele, ja 
see on paratamatu, sest kulda sisaldavad alad on kõik müüdud või valitsuselt rendile võetud. Kuid 


sellele, kel midagi ei ole, kes ei saa osta ega rendile võtta - sellele jääb siiski veel üks rikastumise 
võimalus.» 
«Missugune?» küsis leedi Helena. 


«Ta võib rikkaks saada jumpingu' varal,» vastas Paganel. «Meiegi, kel pole mingit õigust 


kullaleiukohtadele, meiegi võiksime rikastuda; muidugi, kui meil on palju õnne.» 
«Kuidas siis?» küsis major. . 


«Jumpingu varal, nagu mul oli au teile öelda.» 

«Mis on jumping?» 

«See on kaevajatevaheline lepingute sõlmimine, mis põhjustab sageli vägivallatsemisi ja korratusi, 
kuid mida võimud pole iialgi suutnud kaotada.» 


«Minge ikka, Paganel,» ütles MacNabbs, «panete meil suud vett jooksma.» 

«Noh, on kokku lepitud, et tööstuse piirkonnas muutub iga maatükk, millel kahekümne nelja tunni 
kestel - välja arvatud suured pühad - pole töötatud, üldsuse omanduseks. Igaüks võib minna ja seal 
kaevata ning rikastuda, kui taevas teda aitab. Niisiis, Robert, mu poiss, katsu leida mõni hooletusse 
jäetud auk, ja lee on sinu oma!» 


«Härra Paganel,» ütles Mary, «ärge viige mu venda säärastele mõtetele! ». 

«Ma naljatan, armas miss Mary,» vastas Paganel. «Robert teab seda väga hästi. Tema ja 
kullakaevamine! Ei iialgi! Maad kaevata ja harida, seemendada ja oma vaeva eest lõikust loota, - 
seda küll! Kuid mullas tuhnida nagu mutt, pimesi nagu mutt, et mullapõuest kiskuda pisut 


I Tuletatud verbist to jump (ingl. k.) - hüppama. 

kulda, - see on kurb amet. Peab olema inimestest ja jumalast hüljatud, et seda teha.» 

Reisijad käisid esimeses kaevanduses ja vaatasid juba läbitöötatud mullakuhje, mis koosnesid 
suurelt osalt kvartsist, savisegusest kiltkivist ja kaljude murenemisel tekkinud liivast. Siis mindi 
panka. 

See oli suur hoone, mille harjal lehvis rahvuslipp. Üleminspektor võttis lord Glenarvani vastu ja 
tutvustas teda kogu asutusele. 

Sinna paigutasid ühingud maapõuest saadud kulla kviitungi vastu. Ammu olid möödunud need 
algaastad, millal kullakaevajaid ekspluateerisid asunduse kaupmehed. Nad maksid kaevajaile 53 
šillingit kulla untsist', mille eest nad ise Melbourne'is said 65 šillingit! Kaupmehel tuli, tõsi küll, 
riskida. Et teed kihasid kahtlastest äritegijatest, ei jõudnud kullasaadetised mitte alati pärale. 

Külalistele näidati kummalisi kullaproove ja inspektor andis huvitavaid teateid mitmesuguste 
kullahankimisviiside kohta. 

Kulda leitakse tavaliselt kahel kujul: kas maagina uhtemullas või teradena kvartsi gangkivimis”. 
Järelikult peab kulla kättesaamiseks vastavalt leiukoha laadile kaevama kas pealispinnasest või 
sügavatest kihtidest. 

Sõmer kuld puhkab kärestikkude, orgude ning jäärakute põhjas kihtidena vastavalt suurusele: 
esiteks terad, siis litrid ja siis suuremad tükid. 

Seevastu kuld, mille ümbert gangkivim on õhu mõjul lagunenud, keskendub kokku kuhjudes ühele 
kohale ja moodustab nõndanimetatud taskud, nagu ütlevad kaevajad. Võib sattuda taskutele, mis 
sisaldavad terve varanduse. 

Aleksandri mäel leidub kulda peamiselt savikihtides ja kiltkivikaljude õõntes. Sealleidub kullateri 
pesadena: kui õnnelik kaevaja satub sellisele pesale, on ta ühel hoobil rikas. 


Kui külalised olid vaadanud mitmesuguseid kullaproove, siis kõndisid nad läbi panga 
mineraloogia muuseumi. Nad nägid märgistatult ja järjestatult kõiki aineid, millest moodustub 
Austraalia pinnas. Kuld pole selle ainsaks rikkuseks; seda maapinda võib õigusega nimetada suureks 
ehte- 


1 Unts - inglise kaaluühik 28,35 g. 
2Gang"- (ingl. k. (gangne) - maagisoon. 

kastikeseks, kuhu loodus on sulgenud oma väärtuslikud juveelid. Klaaskastides sätendasid valge 
topaas, brasiilia topaasi võistleja; granaat-almahdiin, epidoot (ilus roheline silikaadi liik); 
balassrubiin, mida esindasid punased spinellid ja haruldaselt ilus roosa eriliik; hele- ja tumesinised 
safiirid, nagu näiteks korindon, sama otsitavad nagu Malabari ja Tiibeti omad; säravad rutiilid ja 
lõpuks Turoni kallastelt leitud väike teemandikristall. Midagi ei puudunud selles hiilgavas 
kalliskivide kogus, ja kulda nende raamideks ei tarvitsenud kaugelt otsima minna. Võis vaid soovida, 
et nad kõik juba raamitud oleksid. 

Glenarvan tänas panga inspektorit lahkuse eest, mida ta rohkesti oli kasutanud, ning jättis 
jumalaga. Siis mindi jälle kaevandusi vaatama. 
Paganel, kes ometi nii vähe rippus maiste varanduste küljes, ei astunud sammugi, ilma et poleks 
suure hoolega maha vahtinud. Ta ei suutnud sellest loobuda; ei aidanud kaaslaste naljatusedki. 
Alatasa ta kummardus, võttis maast mõne kivikese, gangikillu või kvartsiraasu, silmitses neid - 
tähelepanelikult ja viskas peagi põlastusega ära. Nii kestis see kogu jalutuskäigu aja. 


«Kuulge, Paganel,» küsis major, «kas olete midagi kaotanud?» . 


«Kahtlemata,» vastas Paganel. «Mida ma pole leidnud, see on mulle alati kadunud siin kulla- ja 
kalliskivide maal. 
Ei tea miks, aga ma tahaksin kaasa viia mõne untsi või koguni mõne naela raskuse kullatüki.» 
«Mis te sellega teeksite, auväärt sõber?» küsis Glenarvan. 

«Oh, küll ma juba teaksin, mis teeksin,» vastas Paganel. 

«Annetaksin ta oma kodumaale! Deponeeriksin. ta riigipanka . . .» 

«Ja see võtaks vastu?» 
«Muidugi. Ja annaks mulle samas väärtuses raudteede pantkirju!» 

Naerdi sellise «kodumaale annetamise» viisi üle ja leedi Helena soovis, et Paganel leiaks maailma 
suurima kullatüki. 

Naljatades läbisid reisijad suurema osa kaevandustest. Igal pool töötati korrapäraselt, masinlikult, 
kuid ilma innuta. 

Pärast kahetunnist jalutamist märkas Paganel õige korralikku kõrtsi ning tegi ettepaneku seal 
istuda, kuni on 

aeg vankri juurde tagasi minna. Leedi Helena oli nõus. Kuna kõrtsis tuleb ka juua, palus Paganel 
peremeest, et ta tooks mõnd sealtmaa jooki. 

Toodi üks «nobler» igaühele. Nobler aga on lihtsalt grokk, kuid ümberpööratud grokk. Selle 
asemel, et kallata väike klaasitäis viina suure klaasitäie vee sisse, kallatakse väike klaasitäis vett 
suure klaasitäie viina sekka, lisatakse suhkrut ja juuakse. Jook oli pisut liiga austraaliapärane; 
kõrtsmiku suureks imestuseks kallati nobleri sekka suur karahvinitäis vett, nii et see muutus taas ing- 
lise grokiks. 

Siis vesteldi kullakaevandustest ja -kaevajatest. Nüüd oli selleks kõige parem aeg. 
Paganel oli nähtuga väga rahul, tunnistas aga siiski, et Aleksandri kaevanduse algaastatel oli asi vist 


huvitavam. 

«Maa oli siis auke täis kaevatud,» ütles ta, «ja seal töötas leegionidena usinaid sipelgaid, ja 
missuguseid sipelgaid! Kõigil sisserändajail oli sipelga virkus, kuid polnud sipelga ettenägelikkust. 
Kulda raisati rumaluste peale: joodi või mängiti maha. See kõrts siin oli «põrgu», nagu tol ajal öeldi. 
Täringud veeresid, pussid välkusid. Politsei oli võimetu, asumaa ülemvalitseja pidi korduvalt astuma 
mässavate kullakaevajate vastu regulaarvägedega. Siiski õnnestus tal neist jagu saada: ta sundis iga 
kaevajat kaevamisluba nõutama ja makse maksma. See polnud kerge, kuid üldiselt polnud 
korralagedus siin siiski nii suur kui Kalifomias. » 

«Kas kullakaevaja ametit võib siis pidada igaüks?» küsis leedi Helena. 

«Jah, proua. Selleks ei tarvitse keskkooli lõpetada. Jätkub tugevatest käsivartest. Viletsusest aetud 
seiklejad tulid kaevandustesse enamikus ilma rahata, rikasteloli labidas, vaestel nuga. Kõik tõid aga 
kaasa pöörase tööhimu, mida neil ükskõik millise muu ausa töö jaoks poleks jätkunud. Kulda 
sisaldavad maa-alad pakkusid äärmiselt kummalist pilti. Kogu maa oli täis telke, varjualuseid, hütte, 
muldonne, laudadest ubrikuid, okstest sarasid. Keskel asetses Inglise lipuga ehitud valitsusetelk, 
mille ümber olid valitsuse agentide sinisest kotiriidest telgid. Sealsamas elasid rahavahetajad, 
kullaotsijad ja kaubitsejad, kes spekuleerisid nii teiste rikkuse kui ka vaesusega. Kaubitsejad said 
kindlasti rikkaks. Oleksite pidanud nägema pikkade habemetega ja punastes villastes särkides 
kullakae 

vajaid! Nad elasid vees ja poris. Öhku täitis alatine labidate kolin ja maapinnal mädanevate 
loomakorjuste lehk. Lämmatav tolm ümbritses pilvena õnnetuid kaevajaid, kelle seas surevus oli 
äärmiselt suur. Mõnel vähem tervislikul maaloleks tüüfus neid inimesi hulgana hävitanud. Ja kui 
veel kõigil neil seiklejail oleks hästi läinud! Kuid nii suured viletsused ei tasunud end. Kui õigesti 
arvestada, siis tuli ühe rikastunud kullakaevaja kohta sada, võib-olla kakssada tuhat säärast, kes surid 
vaeselt ja meelt heites. » 

«Kas võiksite meile ütelda, Paganel, kuidas toimus kulla eraldamine mullast?» küsis Glenarvan. 

«Nii lihtsalt kui vähegi võimalik,» vastas Paganel. «Esimesed kullaotsijad pesid kulda, nagu seda 
veel tehakse mõnes kohas Prantsuse Sevennides. Tänapäeval toimivad ühingud teisiti; nad laskuvad 
otse kullalätteni: selle sooneni, mis sisaldab kullateri. Kuid kullapesijad leppisid sellega, et loputasid 
kulda sisaldavat liiva, see on kõik. Nad kaevasid maad, võtsid mulla, milles nad arvasid kulda olevat, 
ja pesid seda veega, et väärtuslikku maaki eraldada. Pesti Ameerika päritoluga seadeldises, mida 
nimetati «hälliks». See oli viie kuni kuue jala pikkune kast, mingi kahte ossa jagatud lahtine kirst. 
Esimeses osas oli jäme sõel, selle all teisi, peenemaid sõelu; teine osa oli alt kitsam. Liiv pandi ühes 
otsas sõelale, kallati vett peale ja õõtsutati, õigemini äiutati kasti käega. Kivid jäid esimesele sõelale, 
maak ja peen liiv valgus teistele ja muld jooksis ühes veega otsast välja. Säärane oli tavaliselt 
tarvitatav abinõu. «Kuid see maksis raha,» ütles John Mangles. 
«See osteti kas rikastunud või laostunud kaevajailt, või aeti läbi ilma selleta,» teadis Paganel. 
«Ja millega seda asendati?» küsis Mary Grant. 
«Panniga, mu armas Mary, lihtsa raudpanniga. Tuulati mulda nagu tuulatakse vilja; ainult nisuterade 
asemel saadi mõnikord kullateri. Esimesel aastal rikastus mõnigi kullaotsija ilma muude kuludeta. 
Näete, sõbrad, see oli hea aeg, olgugi et saapad maksid sada viiskümmend franki paar ja 
limonaadiklaasi eest maksti kümme šillingit! Kes esimesena tuleb, sel on alati õnne. Kulda oli igal 
pool, oli külluses, otse maapinnal; jõed voolasid kullast sängis; kulda leiti isegi Melbourne'i 
tänavailt; tänavaid sillutati kullatolmuga. Nii juhtuski, et 1852. aasta 26. jaanuarist kuni 24. 
veebruarini veeti valitsusvõimude kaitse all 

Mount Alexanderist Meibourne'i seda vaärismetalli 8238750 frangi väärtuses. See teeb keskmiselt 


164725 franki päevas.» 

«Ligikaudu Venemaa keisri sissetuleku,» ütles Glenarvan. 

« Vaene mees!» tähendas major. 

«Kas teatakse äkilise rikastumise juhtumeid?» küsis leedi Helena. 

«Jah, mõningaid küll.» 

«Ja teie teate neid?» päris Glenarvan. 

«Miks mitte,» vastas Paganel. «1852. aastal leiti Ballarati maakonnas kullatükk, mis kaalus 573 
untsi. Gippslandist leiti teine, mis kaalus 782 untsi. Ja 1861. aastal leiti 834 untsi raskune kullakang. 
Jällegi Ballaratis leidis lõpuks keegi kullaotsija 65 kilogrammi raskuse kullatüki! Rahas teeb see 223 
860 franki! Labidahoop, mis toob terve varanduse - see pole laita!» 

«Kui palju on maailma kullatoodang nende kaevanduste leidmisest saadik suurenenud?» küsis John 
Mangles. 

«Tohutult, armas John! Sajandi algul toodeti kulda kõigest 47 miljoni eest aastas, nüüd aga - 
Euroopa, Aasia ja Ameerika kaevanduste toodangut kaasa arvates — 900 miljoni, seega ligi miljardi 
eest.» 

«Niisiis, härra Paganel,» ütles Robert, «siinsamas, kus me oleme, võib-olla meie jalge all, on ehk 
palju kulda?» 

«Jah, mu poiss, miljonite eest. Kõnnime kulla peal! Ja kui me kulla peal tallame, siis järelikult 
põlgame seda.» 

«Austraalia on siis õnnelik maa?» 

«Ei, Robert,» vastas maateadlane. «Kullamaad pole õnnelikud maad. Nad tekitavad vaid laisku ja 
logelejaid, iialgi ei võrsu neist tugevaid ja töökaid rahvaid. Vaata Brasiiliat, Mehhikot, Kaliforniat, 
Austraaliat! Kui kaugele on nad jõudnud üheksateistkümnendal sajandil? Eelistatavaim maa, mu 
poiss, pole mitte see, kus leidub kulda, vaid see, kus leidub rauda.» 

XV «AUSTRALIAN AND NEW-ZEALAND GAZETTE» 


2. jaanuaril päikesetõusu ajal läksid reisijad üle Talboti krahvkonna piiri, kus lõppes ka kullamaa. 
Nende hobuste jalad sõtkusid nüüd Dalhousie krahvkonna tolmuseid teid. Mõni tund hiljem mindi 
üle Colbani ja Campaspe jõe pikkuskraadidel 144°35' ja 144°45'. Pool teed oli käidud. Veel kaks 
nädalat niisama õnnelikku teekonda, ja väike salkkond jõuab Twofoldi lahe äärde. 


Kõik olid terved. Paganeli lubadused tervisliku kliima suhtes olid teostunud. Niiskust oli vähe või 
polnud üldse, soojust oli täiesti parajalt. Hobused ja härjad ei kannatanud selle all. Inimesed samuti. 


Camden Bridge'ist saadik oli liikumise korras tehtud üksainus muudatus. Kui Ayrton kuulis 
kuritahtlikust raudteeõnnetusest, võttis ta tarvitusele mõned ettevaatusabinõud, mis seni oleksid 
olnud ilmaaegsed. Kütid ei tohtinud vankrit silmist lasta. Laagrisoleku tundidel oli üks neist alati 
valves. Hommikuti ja õhtuti uuendati relvade sütikuid. Oli kindel, et roimarite salk luusis mööda 
maad; kuigi miski ei põhjustanud otseseid kartusi, tuli ometi kõigeks valmis olla. 


Asjatu oleks lisada, et neist ettevaatusabinõudest ei räägitud leedi Helenale ega Mary Grantile, 
keda Glenarvan ei tahtnud hirmutada. 


Ettevaatuseks oli küllalt põhjust. Mõtlematus või hooletuski võis minna kalliks maksma. Pealegi 
polnud Glenarvan ainus, kellele seisukord muret tegi. Üksildastes asulates ja taludes valmistusid 
elanikud ning karjakasvatajad rünnakute või üllatuste vastu. Majad lukustati öö tulekul. 
Tarandikesse lahtilastud koerad haukusid vähimagi lähenemiskatse puhul. Ükski karjus ei ratsutanud 
õhtul oma arvukat karja kokku koguma, ilma et tal poleks karabiin sadulakaare küljes rippunud. 


Sõnum Camden Bridge'i kuriteost põhjustas äärmist ettevaatust, ja mõnigi asunik, kes varem oli 
maganud uksed-aknad lahti, lukustas nüüd õhtul hoolikalt oma maja. 
Isegi provintsi valitsus oli hoolas ja ettevaatlik. Päris- 


I «Austraalia ja Uus-Meremaa Leht». 

maalastest korravalvurite salgad saadeti maad mööda laiali. Posti veeti erilise valve all. Seni oli post 
maanteil liikunud ilma saatjateta. Parajasti kui Glenarvani reisiseltskond läks üle Klimore'i ja 
Heathcote'i vahelise maantee, kihutas post mööda, tolmupilve üles keerutades. Nii ruttu kui see 
mööduski, oli Glenarvan ometi näinud mõlemal pool kappavate politseinike püsse välkuvat. Oleks 
võinud arvata, et elatakse taas neil kurbadel aegadel; mil esimeste kullamaardlate avastamine paiskas 
Austraaliasse Euroopa rahvaste põhjakihi. 

Kui oldi miili võrra eemaldunud Klimore'i tee üleminekukohast, jõudis vanker hiigelpuudest 
metsa alla. Esimest korda pärast Bernouilli neeme sattusid reisijad ühte neist metsadest, mis katavad 
tohutuid maa-alasid. 

Kuuldus imetlushüüdeid, kui nähti kahesaja jala kõrgusi eukalüpte, mille käsnjas koor oli kuni viis 
tolli paks. Ümbermõõdult kahekümne jala jämedused tüved, mida mööda tilkus lõhnavat vaiku, 
tõusid saja viiekümne jala kõrgusele maapinnast. Ükski oks ega oksake, ükski tujukas võsu ega 
mõhkki ei rikkunud nende saledat kuju. Nad olid ühetasased, nagu oleksid treiali käest tulnud. 

Mets koosnes otsekui sadadest täpselt ühemõõdulistest sammastest. Ülisuures kõrguses puhkesid 
nad okstekapiteelideks; okste otsi piirasid ja ehtisid korrapäraselt vahelduvad lehed, mille õnnaldes 
rippus üksikuid õisi kummulikäänatud anumate kujuliste õiekarikatega. 

Selle igahalja lae all liikus õhk vabalt, lakkamatu ventilatsioon kuivatas maapinna niiskuse. 
Hobused, härjakarjad ja vankrid võisid takistamata liikuda üksteisest kaugel seisvate puude vahel, 
mis asetsesid korrapäraselt nagu märkvaiad raiumisele määratud metsalangis. See siin polnud 
tihedais salkades kasvavate puudega ja põldmarjapõõsastega ummistunud mets ega mahalangenud 
tüvedega barrikadeeritud ja sitkete väänkasvudega läbipõimitud põlismets, kus üksnes raud ja tuli 
võivad teerajajatele läbipääsu võimaldada. Rohuvaip puude all: haljas linik nende latvadel, pikad 
sihvakate sammaste read, vähe varju, üldiselt vähe jahedust, eriline valgus, mis sarnanes läbi õhu- 
kese riide paistva kumaga, teravad, kindlapiirilised valguselaigud maas, - kõik see kokku moodustas 
kummalise ja rikkalikult uusi muljeid andva vaatepildi. Austraalia mets ei meenuta mingil viisil Uue 
Maailma metsi, ja eukalüpt ehk pärismaalaste «taršl» on Austraaliale kõige iseloo- 

mulikumaid puid. Ta kuulub mirtide perekonda, mille eri liigid on peaaegu loendamatud. 

Hõredad varjud ja peaaegu täielik päevavalgus lehestiku kupli all on tingitud huvitavast ja 
ebatavalisest lehtede asendist. Ükski neist ei pöördu päikese poole kogu pealispinnaga, vaid oma 
terava servaga. Silm näeb selles kummalises lehestikus ainult külgvaadet. Seepärast langevad 
päikesekiired maha nagu läbi avatud varbruloo. 

Seda panid kõik tähele ja näisid üllatatud olevat. Miks selline eriline lehtede asend? Seda küsiti 
muidugi Paganelilt. Ta vastas nagu mees, kes iialgi kimpu ei jää. 

«Mind ei üllata siinne looduse veidrus,» ütles ta. «Loodus teab, mis ta teeb, aga botaanikud iga 
kord ei tea, mis nad ütlevad. Loodus pole eksinud, andes nendele puudele erilise lehestiku, kuid 
inimesed on küll vääratanud, andes neile eukalüpti nime.» 

«Mida see nimi tähendab?» küsis Mary Grant. 
«See on tuletatud sõnadest gv yaävnto, mis tähendavad: ma katan hästi. Puule anti küll kreekakeelne 
nimetus, et viga vähem silma torkaks. Kuid ilmne on, et eukalüpt varjab halvasti.» 

«Selle vastu me ei vaidle, mu kallis Paganel,» ütles Glenarvan. «Ja nüüd ütelge mulle, miks lehed 


niiviisi kasvavad.» 

«Põhjus on puhtfüüsiline, mu sõbrad,» vastas Paganel. «Saate sellest hõlpsasti aru. Siin maal, kus 
õhk on kuiv, kus harva sajab ja maapind on tahke, siin ei vaja puud ei tuult ega päikest. Et niiskus 
puudub, siis puudub ka mahl. Selleks püüavad need kitsad lehed, et hoiduda liigsest auramisest, end 
ise kaitsta päikese eest. Sellepärast pööravadki nad end serviti päikese poole, mitte lapiti. Pole 
midagi targemat kui puuleht.» 

«Ega omakasupüüdlikumat,» tähendas major. «Need lehed siin mõtlevad ainult enestele, sugugi 
mitte reisijaile. » 

Teataval määral pooldasid MacNabbsi arvamust kõik peale Paganeli, kes näolt higi pühkides 
heameelt tundis, et võis jalutada puude all, mis ei andnud varju. Ometi oli küllalt põhjust kahetseda 
lehtede asetust; läbi metsa minek kestab sageli väga kaua ja on järelikult vaevaline, sest miski ei 
varja reisijat päikese eest. 

Kogu päeva sõitis vanker otsatute eukalüptisammaste vahel. Ei kohatud ühtki neljajalgset ega 
ühtki pärismaa- 

last. Mõned kakaduud elasid puulatvades, kuid sellisest kõrgusest oli neid vaevalt näha ja nende 
lobisemine kostis segase üminana. Mõnikord lendas emapapagoide parv läbi kaugema puudevahe ja 
elustas seda mitmevärvilise välgatusega. Kuid üldiselt valitses selles avaras haljusetemplis sügav 
vaikus. Määratut üksildust häirisid ainult hobuste kabjamüdin, mõned harva lausutud katkendlikud. 
sõnad, rattakägin ning aeg-ajalt tuimi härgi ergutava Ayrtoni hõiked. 

Kui õhtu saabus, peatuti eukalüptide juures, kus ilmselt alles hiljuti oli tuld tehtud. Puud 
sarnanesid kõrgete vabrikukorstnatega, sest tuli oli nad kogu pikkuses õõnestanud. Kuigi neist oli 
alles ainult koor; elasid nad siiski edasi. Sellegipärast ähvardab see skvotterite või pärismaalaste 
paha komme suurepärased puud hävitada ja nad kaovad kord nagu Liibanoni nelja sajandi vanused 
seedrid, mida põletab maha hooletu tuletegemine. Paganeli nõuannet mööda süütas Olbinett õhtuse 
tule ühte neist õõnsaist tüvedest; tuli hakkas otsekohe hästi tõmbama ja suits kadus pimeda lehestiku 
vahele. Lepiti kokku öise valvekorra suhtes ja Ayrton, Mulrady, Wilson ning John Mangles valvasid 
kordamööda päikesetõusuni. 

Kogu 3. jaanuar liiguti mööda otsatu metsa sammaste vahesid. Tundus, nagu ei tulekski metsale 
lõppu. Õhtu eel puude read siiski harvenesid ja mõne miili kauguselt hakkas väikesellagendikul 
paistma rühm korrapäraselt asetsevaid maju. 

«Seymour!» hüüdis Paganel. «Viimane linn, mida koh tame enne Victoria provintsist lahkumist.» 
«Kas see on tähtis linn?» küsis leedi Helena. 

«Proua,» vastas Paganel, «see on lihtne alev, mis on linnaks kasvamas.» 

«Kas leiame sealt kõlbliku võõrastemaja?» küsis Glenarvan. 

«Ma loodan,» ütles maateadlane. 

«Noh, siis sõidame linna. Arvan, et mu vaprad reisijannad ei pane pahaks, kui saavad seal ühe öö 
puhata.» 

«Armas Edward,» vastas leedi Helena. «Mary ja mina oleme nõus, kuid tingimusel, et see ei tee 
tüli ega viida aega.» 

«Mitte sugugi, härjad on väsinud. Muide, homme varahommikul sõidame edasi,» selgitas lord 
Glenarvan. 

Kell oli üheksa. Kuu lähenes silmapiirile ja saatis veel 

üksnes vildakaid uttu uppuvaid kiiri. Vähehaaval pimenes. Kogu seltskond läks Seymouri laiadele 


tänavatele, juhituna Paganelist, kes näis alati põhjalikult tundvat kõike, mida ta polnud iialgi näinud. 
Tema vaist juhtis teda ja ta saabus otse «Campbell's North British» hotelli ette. 

Hobused ja härjad viidi talli, vanker kuuri; reisijaile juhatati võrdlemisi mugavad toad. Kell 
kümme istuti ümber laua, mille katmist Olbinett oli peremeheliku silmaga jälginud. Paganel oli 
Robertiga linnas käinud ja jutustas oma öistest muljetest õige lühidalt: ta polnud mitte midagi 
näinud. 

Ometi oleks vähem hajameelne inimene märganud teatavat ärevust Seymouri tänavail. Siin-seal 
olid inimesed koos rühmadena, mis vähehaaval kasvasid; majade uste ees vesteldi; küsitleti rahutult 
üksteist; loeti valjusti päevaseid ajalehti, arutati ja vaieldi. Vähegi tähelepanelik inimene oleks seda 
näinud. Paganel aga ei aimanud midagi. 

Major polnud küll nii kaugel käinud, polnud võõrastemajast väljagi saanud, kuid oli teadlik 
kartustest, mis tegid väikesele linnale muret. Ta oli kümme minutit vestelnud jutuka Dicksoniga, 
võõrastemaja omanikuga, ja teadis, kuidas lood olid. 

Ent ta ei lausunud sellest sõnagi. Alles kui õhtusöök lõppes ja leedi Glenarvan ning Mary ja 
Robert Grant olid oma tubadesse läinud, palus ta oma kaaslasi veel viibida ja ütles neile: 

«Nüüd teatakse, kes olid Sandhursti raudtee roimarid.» «Kas nad on kinni võetud?» küsis Ayrton 
ärevalt. 

«Ei,» vastas MacNabbs, nähtavasti märkamata pootsmani erutust, mis praeguses olukorras muide 
oligi õigustatud. 

«Seda halvem!» ütles Ayrton. 

«Noh,» küsis Glenarvan, «kes nad siis on, need roimarid?» 

«Lugege,» vastas major ja andis Glenarvanile «Australian and New-Zealand Gazette'i» numbri. 
«Siis näete, et politseiinspektor ei eksinud.» 

Glenarvan luges ette järgmise sõnumi: 


«Sydney, 2. jaanuaril 1866. - Lugejad mäletavad, et 29. detsembri ööl vastu 30-ndat juhtus 
raudteeõnnetus Camden Bridge'i juures, viie miili kaugusel Castlemaine'i . jaamast, Melbourne- 
Sandhursti raudteeliinil. Öösine kiir 

rong, mis väljub kell 11.45, paiskus täie kiirusega sõites Luttoni jõkke. Camdeni sild oli rongi tuleku 
ajal avatud. 

Pärast raudteeõnnetust. toimunud hulgalised vargused ja poole miili kaugusel Camden Bridge'ist 
leitud sillavalvuri laip tõendavad, et õnnetuse põhjustajaks oli kuritegu. 

Kohtu-uurija järeldabki, et roima sooritajaks peab olema jõuk sunnitöölisi, kes kuue kuu eest 
põgenesid Perth'i karistusasutusest Lääne-Austraalias sel ajal, kui neid taheti saata Norfolki saarele". 
Sunnitöölisi on kokku kakskümmend üheksa: nende eestvedajaks on äärmiselt kardetav kurjategija 
Ben Joyce, kes mõne kuu eest on teadmata missuguse laevaga Austraaliasse tulnud ja keda seni pole 
suudetud tabada. 

Linnade elanikke, asunikke ja karjakasvatajaid palutakse valvelolla ja kohtu-uurijale teatada kõike, 
mis kurjategijate otsimist võib soodustada. 

J. P. Mitchell, 
kohtu-uurija.» 


Kui Glenarvan lugemise lõpetas; pöördus MacNabbs geograafi poole: 
«Näete nüüd, Paganel, ka Austraalias võib olla sunnitöölisi. » 

«Põgenenud sunnitöölisi muidugi!» ütles Paganel. «Kuid mitte seaduslikult asumisele saadetuid. 
Neil pole õigust siin olla.» 


«Igatahes siin neid on,» sõnas Glenarvan. «Kuid ma oletan, et see ei muuda meie kavatsusi ega 
katkesta meie teekonda.Mis sina arvad, John?» 

John Mangles ei vastanud kohe, kõheldes valu vahel, mida tunneksid kapten Granti lapsed, kui 
otsimine lõpetataks, ja kartuse vahel, et ekspeditsiooniga juhtub õnnetus. 
«Kui leedi Glenarvani ja miss Granti kaasas poleks,» ütles ta, «siis ei küsiks ma midagi tollest 
kurjategijate salgast.» . 
Glenarvan mõistis teda ja ütles: 
«Endastmõistetavalt ei ole juttugi ülesandest loobumisest, aga võib-olla oleks mõistlik, kui me oma 
naiskaaslaste 


I Norfolki saar asub Austraaliast lääne pool. Valitsus hoiab seal erilise järelevalve all sunnitöölisi- 
retsidiviste. (Autori märkus.) 

pärast läheksime Melbourne'i «Duncani» juurde ja otsiksime Harry Granti jälgi idast. Mis teie'arvate, 
MacNabbs?» 

«Enne kui ma midagi ütlen,» vastas major, «tahaksin teada Ayrtoni arvamust.» 

Pootsman, kelle poole pöörduti otsese küsimusega, vaatas Glenarvanile näkku. 

«Ma arvan,» ütles ta, «et me oleme kahesaja miili kaugusel Melbourne'ist ja et hädaoht - kui see 
on olemas on lõunasse viival teel niisama suur kui itta viival teel. Mõlemad on vähekäidavad, üks 
pole teisest parem. Pealegi ma ei usu, et paar-kolmkümmend kurjategijat võiksid kohutada kaheksat 
julget ja hästi relvastatud meest. Sellepärast läheksin edasi, kui paremat nõu ei leita.» 

«Hästi öeldud, Ayrton,» ütles seepeale Paganel. «Edasi minnes võime sattuda kapten Granti 
jälgedele. Kui lõunasse pöördume, siis eemaldume neist. Mõtlen seepärast nagu teiegi ega hooli neist 
ärakaranud sunnitöölistest, kelle ees vapper mees ei tohi hirmu tunda.» 

Senise sõidukava juurde jäämine pandi hääletusele ja võeti ühel häälel vastu. 
«Lubage veel üksainus märkus, milord,» ütles Ayrton, kui oldi lahku minemas. 
«Mis on, Ayrton?» 

«Kas poleks kohane saata «Duncanile» käsk, et ta tuleks idarannikule?» 

«Milleks?» küsis John Mangles. «Kui jõuame Twofoldi lahe äärde, siis on selleks aega küllalt. 
Kui mõni ootamatu juhtum sunniks meid Melbourne'i minema, siis tuleks võib-olla kahetseda, et 
«Duncanit» enam seal pole. Pealegi pole ta vigastused ehk veel parandatud. Seepärast arvangi, et 
parem on oodata,» 

«Hea küll!» nõustus Ayrton. 

Hommikul lahkus väike reisiseltskond Seymourist relvastatuna ja kõigeks valmis olles. Poole tunni 
pärast oldi jälle eukalüptimetsas, mis idas uuesti algas. Glenarvan oleks eelistanud lagedal maal 
reisimist. Lagendikul on püüniste panemiseks ja salaja kallaletungimiseks vähem võimalusi kui 
tihedas metsas. Kuid valikut polnud ja vanker liikus päevotsa ühetaoliste suurte puude vahel. Õhtul 
mindi üle Anglesey krahvkonna põhjapoolse piiri, ületati 146. pikkuskraad ning jäädi peatuma 
Murray maakonna piiril. 

Järgmise päeva, 5. jaanuari hommikul astusid reisijad Murray maakonna territooriumile. See suur ja 
tühi maakond ulatub kuni Austraalia Alpide kõrge tõkkeni. Tsivilisatsioon ei ole seda veel jaotanud 
kindlapiirilisteks krahvkondadeks. See on provintsi vähe tuntud ja vähe külastatud osa. Kord 

langevad tema metsad puuraiuja kirve all, tema aasad antakse karjadele söödamaaks; esialgu aga on 


see asustamata ja neitsilik maa niisugune, nagu ta kerkis India ookeanist. 

Kogu see maa-ala kannab inglise kaartidel paljutähendavat nimetust: «Mustadele reserveeritud 
piirkond.» Sinna on asunikud tooreilt tõrjunud selle maa päriselanikud. Kaugetel tasandikel, 
ligipääsmatutes metsades on neile jäetud mõned kindlaksmääratud kohad, kus pärismaalaste tõug 
võib vähehaaval hääbuda. Iga valge - olgu asunik, sisserändaja, karjakasvataja, metsamees - võib üle 
selle maa-ala piiri astuda. Ainult mustad ei tohi sealt iialgi lahkuda. 

Paganel käsitles edasi ratsutades pärismaa suguharude tõsist probleemi. Kõik olid selles suhtes 
ühel arvamusel, et briti süsteem viib vallutatud rahvaste hävimisele, nende väljaajamisele aladelt, 
kus elasid nende esivanemad. Seda sünget tendentsi võis märgata kõikjal, Austraalias aga rohkem 
kui mujal. 

Asunduste loomise ajal kohtlesid asumisele saadetud ja isegi vabad sisserändajad musti nagu 
metsloomi. Nende peale peeti püssidega jahti. Neid hävitati hulgaliselt. Mõjukate õigusteadlaste 
heakskiitmisel püüti tõendada, et austraallane seisab väljaspool loodusseadust ja seepärast pole 
nende viletsate surmamine roim. Sydney ajalehed koguni soovitasid mõjuvat vahendit Kütijärve 
äärsetest suguharudest lahtisaamiseks: nende hulgalist mürgitamist. 

Inglased, nagu näeme, pidasid vallutamise algaastail asustamise kõige tavalisemaks võtteks mõrvu. 
Nende julmus oli hirmus. Nad käitusid Austraalias niisama nagu Indias, kus viis miljonit hindut on 
hävitatud; niisama nagu Kapimaal, kus hotentottidest elanike arv langes ühe miljoni pealt sajale 
tuhandele. Pärismaalastest elanikkond ähvardab halva kohtlemise ja joomatõve tagajärjel ning 

inimvaenuliku tsivilisatsiooni mõjul mandrilt kaduda. Mõned kubernerid andsid, tõsi küll, 
sundmäärusi verejanuliste sisserändajate vastu. Nad karistasid mõne piitsahoobiga valgeid, kes 
mustanahalistel nina või kõrvad ära lõikasid või väikese sõrme maha raiusid, et sellega «piipu 
toppida». Asjatud ähvardused! Mõrvu pandi toime suures ulatuses ja terved suguharud kadusid. 
Tarvitseb mainida vaid Van Diemeni saart, kus sajandi algul elas viissada tuhat pärismaalast; 1863. 
aastaloli neid kõigest seitse! Alles hiljuti võis «Merkuur» teatada, et Hobart Towni saabus viimane 
tasmaanlane. 

Ei Glenarvan, major ega John Mangles vaielnud Paganelile vastu. Kui nad ka inglased oleksid 
olnud - nad poleks oma kaasmaalasi kaitsnud. Tõsiasjad olid ilmsed, vastuvaidlematud. 

«Viiskümmend aastat tagasi,» lisas Paganel, «oleksime oma teel kohanud juba mitut pärismaalaste 
suguharu, nüüd aga ei ole tänini veel ühtki pärismaalast ilmunud. Saja aasta pärast pole sel mandril 
musta rassi esindajaid üldse enam olemas.» 

Tõepoolest näis mustadele jäetud ala täiesti tühi olevat. Ei olnud jälgegi laagrist ega hüttidest. 
Lagendikke ja suuri salusid järgnes üksteisele; vähehaaval võttis ümbrus metsiku ilme. Tundus, et 
ükski elavolend, ei inimene ega loom ei käinud neis kaugeis paigus. Äkki peatus Robert euka- 
lüptisalu ees ja hüüdis: 

«Ahv! Seal on ahv!» 

Ja ta näitas suurt musta kogu, mis libises oksalt oksale üllatava osavusega; ta liikus puuladvast teise, 
nagu oleksid tiivad teda õhus hoidnud. Kas sel kummalisel maal siis ahvid lendavad nagu teatav liik 
rebaseid, kellele loodus on andnud nahkhiire tiivad? 

Vanker oli peatunud ja kõikide pilgud jälgisid looma, kes pikkamööda kadus eukalüptide 
kõrgetesse latvadesse. Varsti nähti teda välkkiirelt laskuvat; ta jooksis maad mööda, tuhandet moodi 
vääneldes ja hüpeldes, haaras siis oma pikkade kätega määratu suure kummipuu siledast tüvest 
kinni. Endamisi küsiti, kuidas ta pääseb üles seda sirget ja libedat puud mööda, mille ümbert ta ei 
saanud kinni võtta. Kuid Ahv lõi nagu kirvega väikesi täkkeid puusse ja läks mööda neid 
korrapäraseid toetuspunkte kummipuu hargnemiskohani. Mõne sekundi pärast kadus ta tihedasse 
lehestikku. 

«No-noh! Mis veider ahv see on?» küsis major. 
«See ahv,» vastas Paganel, «on puhastverd austraallane.» 

Maateadlase kaaslased ei jõudnud veel õlgugi kehitada, kui natukese maa tagant kostis hüüdeid, 
mida võiks paberile märkida järgmiselt: «Koo-eeh! Koo-eeh!» Ayrton ajas härjad liikuma ja sada 
sammu kaugemal nägid reisijad ootamatult pärismaalaste laagrit. 

Missugune kurb pilt! Kümmekond telki seisis paljal maapinnal. Telliskivide kombel ülestikku 
laotud puukorbast telgid ehk «gunjod» varjasid oma viletsaid elanikke ainult ühelt küljelt. Viletsuse 
tõttu armetud olendid olid eemaletõukavad. Neid oli umbes kolmkümmend: mehi, naisi ja lapsi; 
riietatud olid nad kängurunaha tükkidesse nagu räbalatesse. Kui vanker nähtavale ilmus, oli nende 
esimeseks asjaks põgeneda. Kuid Ayrton ütles mõned sõnad mingis arusaamatus murrakus ja see 
näis neid rahustavat. Nad tulid tagasi poolkartlikult, poolusaldavalt nagu loomad, kellele pakutakse 
maiuspala. 

Viie jala nelja tolli kuni viie jala seitsme tolli pikkused pärismaalased olid tahmavärvilised.. 
Nende juuksed olid kohevad, käsivarred pikad, kõhud punnis, ihud karvased ja kaetud nii 
tätoveeringute kui ka matusetalitustel tehtud sisselõigetega. Pole midagi hirmsamat kui nende kole- 
tislikud näod, määratu suured suud, lamedad ja laiakslitsutud ninad, esiletikkuvad lõuad valgete, 
kuid kõverate hammastega. Iialgi pole inimlikud olendid sel määral loomadega sarnanenud. 
«Robert ei eksinud,» ütles major, «need on ahvid. Puhastverd ahvid, kui soovitakse, - kuid ikkagi 
ahvid!» 

«MacNabbs,» küsis leedi Helena, «kas annate siis õiguse neile, kes neid taga ajavad nagu 
metsloomi? Need vaesed olendid on inimesed.» 

«Inimesed!» hüüatas MacNabbs. «Parimal juhul inimese ja orangutangi vahelised olendid. Kui 
ma nende näonurka mõõdaksin, siis leiaksin, et see on niisama väike nagu ahvidel.» 

Selles oli MacNabbsil õigus; Austraalia pärismaalaste näonurk on väga terav ja sarnaneb tugevasti 
orangutangi omaga, moodustades kuuskümmend kuni kuuskümmend kaks kraadi. Mitte asjata ei 
soovitanud härra de Rienzi neid õnnetuid liigitada eri rassi, mida ta nimetas pitekomorfseteks, see 
tähendab ahvikujulisteks inimesteks. 

Aga pidades neid inimsoo viimasele astmele paigutatud pärismaalasi hinge omavateks olenditeks, 
oli leedi Helenal ometi enam õigus kui MacNabbsil. Looma ning austraallase vahel on ületamatu 
kuristik. Pascal ütles õigesti, et inimene pole mitte kuskil loom. Tõsi küll, ta lisab niisama suure 
tarkusega «ega ingel». 

Ent leedi Helena ja Mary Grant näitasid, et suure mõtleja ütluse teine pool pole õige. Need 
kaastundlikud naised olid vankrist väljunud ja sirutades hoolitseva käe neile õnnetuile olendeile, 
pakkusid toiduaineid, mida metslased õgisid vastiku aplusega. pärismaalased pidid leedi Helenat 
võtma jamalusena, - seda enam, et vastavalt nende usule on valged endised mustad, kes pärast surma 
on muutunud valgeks. 

Eriti naised äratasid reisijannades kaastunnet. Miski pole haletsusväärsem kui nende naiste 
olukord; hoolimatu loodus pole neile andnud isegi vähimatki veetlust; nad on orjad, keda 
valitsetakse toore jõuga, nende ainsaks pulmakingiks on kepihoobid. Enneaegu ja kohutavalt 
vananedes peavad nad rändava eluviisi juures tegema kõiki vajalikke töid; nad kannavad 
kõrkjapundardesse mässitud lapsi, kalapüügi- ning jahiriistu ja Phormium tenax'i tagavarasid, millest 
nad valmistavad võrke. Nad peavad perekonnale toitu hankima; nad püüavad sisalikke, opossumeid 
ja madusid puude latvadest; nad raiuvad põletuspuid ja koguvad puukoort, millest ehitatakse telke. 
Nad on õnnetud tööloomad, kes ei tunne puhkust ja tohivad süüa alles pärast oma käskijaid, pealegi 
vaid viimaste poolt järele jäänud vastikuid jätteid. 

Mõned neist õnnetutest, kes võib-olla pikemat aega olid söömata olnud, püüdsid teri pakkudes 


parajasti linde ligi meelitada. 

Nad lebasid kuumal maapinnal ja ootasid tundide kaupa liikumatult nagu surnud, et mõni 
lihtsameelne lind tuleks nende käeulatuselt teri nokkima! Kaugemale ei läinud nende püügioskus; 
ainult Austraalia linnud võisid lasta end selliselt püüda. 

Vahepeal oli reisijate lahkus pärismaalased julgemaks muutnud; nad piirasid reisijaid, nii et tuli 
valvelolla nende tuntud varguseinstinkti ees. Nad rääkisid mingit vihistavat murrakut, keelt vastu 
suulage laksutades. See sarnanes loomahäälitsustega. Ometi oli nende hääles sageli väga leebeid 
toone. Alatasa kordus sõna «noki, noki», ja 

«sellega kaasas käiv käeliigutus oli küllalt selge. See tähendas: «anna, anna!» ja käis reisijate 
pisimategi asjade kohta. 
Mr. Olbinettil oli kõvasti tegemist, et pagasiruumi kaitsta, eriti aga reisijate toidutagavara. 

Vaesed näljased heitsid vankrisse kohutavaid pilke ja näitasid teravaid hambaid, mis olid võib- 
olla purenud inimese liha. Kahtlemata ei ole enamik Austraalia pärismaalaste suguharudest 
inimsööjad rahu ajal, kuid on vähe metslasi, kes keelduksid õgimast võidetud vaenlaste liha. 

Leedi Helena palve peale käskis Glenarvan neile jagada mõningaid toiduaineid. Pärismaalased 
mõistsid tema kavatsust ja väljendasid tundeid, mis oleksid liigutanud kõige kõvemat südant. Nad 
möirgasid nagu metsloomad, kellele valvurid nende igapäevast toiduportsjoni ulatavad. Majorile 
õigust andmata ei võinud ometi eitada, et see tõug oli loomadele väga lähedane. 

Viisaka mehena pakkus mr. Olbinett kõigepealt naistele. Kuid õnnetud olendid ei julgenud süüa 
enne oma kurje isandaid. Mehed tormasid kuivikutele ja kuivatatud lihale kallale nagu saagile. 
Mary Grant mõtles sellele, et isa 'on ehk vangis niisama toorete pärismaalaste juures ja tundis 
pisaraid silmadesse tungivat. Ta kujutles, mida kõike pidi kannatama Harry Granti taoline mees 
paigast paika luusivate suguharude orjana keset viletsust, nälga ja halba kohtlemist. 

John Mangles, kes tundis rahutust Mary pärast, vaatles teda tähelepanelikult ja aimas, missugused 
mõtted vaevavad neiu südant, ning nagu ta soove aimates küsis «Britannia» pootsmanilt: 


«Ayrton, kas teie samasuguste metslaste juurest põgenesite?» 

«Jah, kapten,» vastas Ayrton. «Kõik sisemaa suguharud on ühesugused. Ent siin näete neist 
vaestest peletistest ainult käputäit. Darlingi kallastel aga on suuri suguharusid. Neid valitsevad 
pealikud, kelle võim on mõnikord kardetav. » 

«Aga mis võib eurooplane teha nende pärismaalaste seas?» küsis John Mangles. 

«Seda, mis minagi tegin,» vastas Ayrton, «ta kütib ja kalastab nendega, võtab osa nende 
võitlustest. Nagu ma juba ütlesin, koheldakse teda selle järgi, mis ta töö väärib. Kui ta on arukas ja 
julge mees, võidab ta suguharus arvestatava seisukoha.» 

314 


«Aga ta on vang?» küsis Mary Grant. 
«Jah, teda valvatakse,» täiendas Ayrton. «Ta ei saa sammugi astuda omapead ei päeval ega öösel.» 
«Ometi õnnestus teil põgeneda, Ayrton,» ütles major vestluse vahele. 

«Jah, härra MacNabbs, tänu võitlusele minu suguharu ja nende naabrite vahel läks mul 
põgenemine korda. Muidugi, ma ei kahetse. Aga kui tuleks seda veel kord teha, siis usun, et 
eelistaksin igavest orjust piinadele, mida talusin läbi sisemaa kõrbe tulles. Hoidku jumal kapten 
Granti õnne katsumast säärase pääsemisvõimalusega!» 

«Jah, muidugi,» ütles John Mangles. «Peame soovima, miss Mary, et teie isa oleks pärismaalaste 
suguharu juures. Leiaksime ta jäljed kergemini kui siis, kui ta rändaks sisemaa metsades.» 

«Te loodate, ikka veel?» küsis noor neiu. 
«Loodan ikka, miss Mary, et te kord jumala abiga saate õnnelikuks! » 


Ainult Mary Granti niisked silmad võisid tänada noort kaptenit. 

Selle vestluse ajaloli metslaste seas toimunud ebatavaline liikumine; nad kisendasid kiljuvalt, 
jooksid mitmes suunas, haarasid relvad ja näis, nagu valdaks neid mingi märatsemishoog. 
Glenarvan ei teadnud, mis nad olid nõuks võtnud; major pöördus Ayrtoni poole ja küsis: 

«Te olete kaua elanud austraallaste seas, küllap saate aru nende keelest?» 

«Enam-vähem,» vastas pootsman. «Igal suguharul on oma keel. Arvan siiski mõistvat, et need 
metslased tahavad tänutäheks etendada kõrgeaususele võitlusmängu.» 

See oli tõepoolest liikumise põhjuseks. pärismaalased tungisid pikema jututa üksteise kallale, 
muidugi teeseldud vihaga; kui poleks asjast enne teatud, siis oleks väikest sõda tõsiselt võetud. 
Austraalia pärismaalased on suurepärased näitlejad, nagu maadeuurijad jutustavad; praegugi näitasid 
nad üles suurt andekust. 

Nende pealetungi- ja kaitserelvadeks olid tugevad puunuiad, mis kõvemaistki kolpadest jagu 
saavad, ja kahe kepi vahele kleepuva kummiga kinnitatud ihutud kivist kirved, midagi 
tomahoogitaolist. Kirve vars on kümne jala pikkune. See on kardetav sõjariist ja, kasulik tööriist 
rahu 

ajal; sellega raiutakse oksi ja päid, lõhutakse inimkehi või puid, - nii kuidas juhtub. 

Kõik need relvad välkusid märatsevais kätes kisenduste saatel; võitlejad viskusid üksteise peale. 
ühed langesid maha nagu surnud, teised karjusid võitjatena. Ka naisi, peamiselt vanu, kiskus 
sõjavaim kaasa - nad ergutasid võitlejaid, tormasid näiliste laipade kallale ja purustasid neid 
teeseldud vihaga, mis poleks võinud kohutavam olla, kui see olnuks tõeline. Leedi Helena kartis 
kogu aeg, et mäng muutub tõeliseks lahinguks. Muide, lapsed, kes ka olid mängust osa võtnud, 
lõidki juba tõelist lahingut. Poisid ja eriti tüdrukukesed, kes olid vihasemad, andsid julmalt 
rõõmustades üksteisele tugevaid hoope. 

Võitlusmäng kestis juba kümme minutit, kui võitlejad äkki peatusid. Relvad kukkusid neil käest. 
Kisale ja käratsemisele järgnes sügav vaikus. Metslased püsisid liikumatult oma juhuslikus asendis, 
justkui oleksid nad tardunud elavaks pildiks. . 

Tundus, nagu oleksid nad kivistunud. 
Mis oli selle muutuse põhjuseks ja miks tekkis äkki see marmorne liikurnatus? Seda saadi kohe 
teada. 

Kakaduude parv oli ilmunud kummipuude kohale. Õhk täitus nende lobisemisest; oma 
eredavärviliste sulgedega sarnanesid nad lendava vikerkaarega. Kirju linnuparve ilmumine oligi 
katkestanud võitluse. Sõjale järgnes kasulikum tegevus - jaht. 

Üks pärismaalane haaras kummalise kujuga punaseks värvitud riista, eemaldus ikka veel 
liikumatult paigal olevaist kaaslasist ja läks puude ning põõsaste vahelt kakaduude parve pople. Ta 
roomas vähimatki krabinat tegePlata, ühtki lehte riivamata, ühtki kivikest paigalt nihutamata. See oli 
edasilibisev vari. 


Parajasse kaugusse jõudnud, paiskas ta käes oleva riista õhku, nii et see lendas edasi umbes kahe 
jala kõrgusel maapinnast. Nii lendas relv ligikaudu neljakümne jala kaugusele, tõusis siis äkki maad 
puudutamata täisnurkselt ülespoole, kerkis saja jala kõrgusele õhku, lõi umbes tosina linde surnuks, 
tegi kaare ja kukkus küti jalge ette maha. 


Glenarvan ja tema kaaslased olid hämmastunud; nad ei suutnud oma silmi uskuda. 
«See on bumerang,» ütles Ayrton. 
«Bumerang!» karjatas Paganel. «Austraalia bumerang!» 
316 
Ja nagu laps võttis ta imelise riista maast, et «näha, mis seal sees on». 


Oleks võinud tõesti arvata, et mingi seesmine mehhanism, mingi äkitselt avanev vedru oli 
muutnud riista lennusuunda. Ent ei. 

Bumerang koosnes lihtsalt 30-40 tolli- pikkusest kõvast kõverast puutükist, mis keskelt oli umbes 
kolme tolli jämedune ja otstest terav. Niisama lihtne kui arusaamatu! 

«See siis ongi see kuulus bumerang!» ütles Paganel, kui oli veidrat riista tähelepanelikult 
silmitsenud. Puutükk ja muud ei midagi. Miks see keset horisontaalset lendu äkki kõrgele üles 
tõuseb ja siis viskaja kätte tagasi tuleb? Teadlased ega reisijad pole iialgi mõistnud seda nähtust sele- 
tada. 

«Kas ei ole põhjus siin seesama mis mängurõnga juures; teataval viisil õhku paisatuna tuleb ka 
see lähtekohta tagasi?» ütles John Mangles. 

«Või on siin tegemist tagasipõrkamisega nagu teatavasse kohta tabatud piljardikuuli juures?» 
oletas Glenarvan. 

«Sugugi mitte,» vastas Paganel. «Mõlemal mainitud juhul on tegemist tugipunktiga, mis määrab 
edaspidise suuna: selleks on mängurõnga puhul maapind ja piljardikuuli puhullaud. Siin aga puudub 
tugipunkt, riist ei puuduta maad ja tõuseb ometi suurde kõrgusse.» 

«Kuidas te seda asjaolu siis seletate, härra Paganel?» küsis leedi Helena. 

«Ma ei seleta seda, proua, ma nendin vaid ikka ja jälle, et tulemus oleneb ilmselt viisist, kuidas 
bumerang õhku paisatakse, ja tema erilisest kujust. Mis puutub õhku paiskamise viisi, siis on see 
alles austraallaste saladus.» 

«Igatahes on see väga leidlik... ahvide kohta,» ütles leedi Helena, vaadates majori poole, kes 
uskumatult pead vangutas. 

Kuid aeg läks, ja Glenarvan arvas, et peatus oli kestnud küllalt kaua. Ta gidi just paluma, et 
reisijad astuksid jälle vankrisse, kui äkki kusagilt tuli joostes üks pärismaalane - ja ütles suure 
erutusega mõned sõnad. 

«Ah!» ütles Ayrton. «Nad on emusid märganud.» 

«Kuidas! Kas nad kavatsevad küttima hakata?» küsis Glenarvan. 

«Seda peab nägema!» hüüdis Paganel. «See peaks olema huvitav! Võib-olla lendab jälle bumerang.» 
«Mis te arvate, Ayrton?» 

«See ei kesta kaua, milord,» vastas pootsman. pärismaalased polnud hetkegi kaotanud. Emude sur- 
mamine on neile suureks õnneks. Sellega kindlustatakse suguharule mitme päeva toit. Seepärast 
panevad kütid mängu kogu oma osavuse, et säärast saaki tabada. Aga kuidas nad ilma püssideta 
tapavad ja ilma koerteta kätte saavad nii nobedaid linde? See oligi Paganeli arvates asja huvitav 
külg. 

Emu, pärismaalaste keeles «murek», hakkab Austraalia tasandikelt kaduma. See on suur, kahe ja 
poole jala kõrgune lind, kelle valge liha sarnaneb väga kalkuni lihaga. Peas on tal sarvnaast, silmad 
on helepruunid, nokk must ja allapoole lookas; varvaste küljes on võimsad küünised. Tema tiivad on 
paljad köndid ja ta ei saa nendega lennata; sulgkate (et mitte ütelda karvkate) on kaelal ja rinnal 
tumedam kui mujal. Aga kuigi emu ei lenda, jookseb ta säärase kiirusega, et võiks väsitada parima 
võidusõiduhobuse. Seepärast saab temast jagu ainult kavalusega, ja pealegi ainult suure kavalusega. 

Kui sõnumi tooja oli lindude lähedalolekust teatanud, asusid teised pärismaalased ritta nagu 
laskurid ahelikus. Ümberkaudu oli imeilus lagendik, kus kasvas metsik indigo ja pani maapinnaoma 
õitega sinama. Reisiseltskond peatus mimoosimetsa serval. 

Kui pärismaalased lähenesid, tõusid pooltosinat emusid jalule, põgenesid ja jäid peatuma umbes 
miili kaugusel. Kui suguharu kütt nägi nende peatuskohta, andis ta kaaslastele märku, et nad seisma 
jääksid. Nad heitsid maha, kuna kütt võttis paunast kaks osavasti kokkuõmmeldud emunahka ja 
tõmbas need selga. Parema käe tõstis ta pea kohale ja läks edasi, jäljendades toitu otsiva emu kõn- 


nakut. 

Pärismaalane astus linnukarja poole; kord peatus ta, teeseldes nokkimist, kord keerutas ta 
jalgadega tolmu üles ja ümbritses end tolmupilvega. Kõike seda tegi ta ülihästi. See oli emu 
liigutuste täiuslik jäljendamine. Kütt häälitses sügava kurguhäälega, nii et linmidki lasksid end petta. 
Varsti oli ta muretu salga keskel. Äkki viibutas ta käsivars nuia ning kuuest linnust langes viis 
surnult maha. 

Küti oli hästi läinud, jaht oli lõppenud. 
Glenarvan, reisijannad, kogu väike salkkond jättis siis pärismaalased jumalaga. Need ei ilmutanud 
sel puhul kuigi suurt kahetsust. Võib-olla pani edukalt möödunud jaht 

nad hiljutisi maiustusi unustama. Neil polnud isegi kõhutänulikkust, mis algeliste loomuste ja 
metsloomade juures on tugevam kui südame oma. 

Olgu kuidas tahes, teatavais olukordades tuli tahestahtmata imetleda nende arukust ja nende 
osavust. 


XVII KARJAKASVATAJATEST MILJONÄRID 


Pärast rahulikult veedetud ööd jätkasid reisijad 6. jaanuaril kell 7 hommikul teekonda läbi 
maakonna. Nad liikusid. üha päikesetõusu poole, jättes lagendikule pikad sirged varjud. 

Kaks korda läksid nad üle põhja suundunud karjade jälgedest. Nii hulgalised jäljed oleksid segi 
läinud, kui Glenarvani hobune poleks jätnud tolmusse Black Pointi märki kahe ristikheinalehe kujul. 

Üle lagendiku jooksis vahel tujukaid jõekesi, mille kallastel kasvasid pöökpuud; vesi neis 
jõekestes oli pigem ajutine kui alatine. Nad tekkisid keskmise kõrgusega mäeahelikust nimega 
Buffalos Ranges, mis moodustas silmapiiril maalilise pildi. 

Otsustati veel õhtuks sinna jõuda. Ayrton kiirustas härgi, ja pärast kolmekümne viie miili pikkust 
päevateekonda olidki nad kohal, kuigi õige väsinud. Telk püstitati suurte puude alla. Öö oli käes, 
õhtust söödi rutuga. Pärast 

teekonda mõeldi rohkem magamisele kui söömisele. 

Paganel, kelle kord oli esimesena valvesse jääda, ei heitnud magama, vaid valvas, püss õlal, edasi- 
tagasi käies, et paremini unele vastu panna. 

Kuigi kuu ei paistnud, oli öö Austraalia tähtede all peaaegu valge. Õpetlane lõbustas end sellega, 
et luges taevalaotuse suurt, alati avatud raamatut, mis on huvitav neile, kes oskavad sellest aru saada. 
Uinuva looduse sügavat vaikust häiris alnult hobuste kammitsaraudade kõlksumine. 

Paganel andus seepärast vabalt oma astronoomilistele mõtisklustele ja tegeles rohkem taevaste kui 
maiste asjadega. Äkki kiskus mingi kauge heli teda unistustest välja. Ta kuulatas tähelepanelikult ja 
uskus suure hämmastu- 

sega kuulvat klaverihelisid. Laialt arpedžeeritud akordid saatsid värelevat helinat tema kõrvu. 
Ta ei saanud eksida. 

«Klaver kõrbes!» mõtles Paganel. «Seda ei usu ma iialgi. » . 

Asi oli tõesti hämmastav. Paganel oleks ennemini uskunud, et mõni Austraalia kummaline lind 
jäljendab «Pleyeli» või «Erardi» helisid, nagu teised linnud jäljendavad kella tiksumist või noa 
teritamist. 

Kuid siis kostis eemalt puhtakõlalist lauluhäält. Keegi laulis klaveri saatel. Paganel kuulas veelgi 
uskumatumalt. Ent mõne hetke pärast oli ta sunnitud möönma, et tunneb ära oma kõrvu kostva üleva 


viisi. See oli «II mio tesoro tanto» ooperist «Don Juan». 

«Tohoo!» mõtles maateadlane. «Olgu Austraalia linnud ükskõik kui kummalised, olgu need või 
maailma kõige musikaalsemad papagoid - siiski ei või nad laulda Mozarti teoseid!» 

Ta kuulas lauluviisi lõpuni. Läbi selge öö kostva kauni viisi mõju oli irjeldamatu. Paganel jäi 
kauaks mulje kütkesse, siis vaikis hääl ja täielik vaikus taastus. 

Kui Wilson tuli Paganeli asendama, leidis ta tema sügavasse unistusse vajunult. Paganel ei ütelnud 
madrusele midagi; ta otsustas imelikust asjast hommikul rääkida Glenarvanile ja puges telki. 

Hommikul ärkas kogu seltskond ootamatust. haukumisest. Glenarvan tõusis otsekohe. Kaks 
toredat pikajalgset pointerit, inglise tõugu linnukoerte imeteldavad eksemplarid, karglesid väikese 
metsatuka serval. Kui reisijad lähenesid, läksid nad puude alla, haukudes veelgi kõvemini. 

«Siin kõrbes on vist mõni jaam,» ütles Glenarvan. «Ja ka kütte, sest need on jahikoerad.» 

Paganel avas suu, et jutustada möödunud öö muljetest, kui ilmusid kaks noormeest ratsa. Toredail 
puhastverd inglise hobustel, tõelistel jahiratsudel. 

Elegantseisse jahiülikondadesse riietatud härrasmehed peatusid, nähes mustlaste kombel laagris 
olevat rändajate rühma. Näis, et relvastatud inimeste sealolek üllatas neid. Siis märkasid jahimehed 
vankrist väljuvaid naisreisijaid. Otsekohe tulid nad hobuste seljast maha ja lähenesid nendele, 
kübaraid käes hoides. 

Lord Glenarvan läks neile vastu ja nimetas võõraile 

oma nime ning tiitli. Noormehed kummardasid ja vanem neist ütles: 
«Milord, tehke meile seda au ja puhake daamide ning oma kaaslastega meie kodus.» 
«Härrad. . .?» küsis Glenarvan. 

«Michael ja Sandy Patterson, Hottam Stationi omanikud. Olete juba meie krundil, teil ei tarvitseks 
veerandit miiligi käia.» 

«Härrad,» vastas Glenarvan, «ma ei tahaks kuritarvitada nii armastusväärselt pakutud 
külalislahkust. . .» 

«Milord,» ütles Michael Patterson, «kui täidate meie palve, siis rõõmustate vaeseid üksiklasi. 
Oleksime üliõnnelikud, kui külastaksite meid siin kõrbes.» 

Glenarvan kummardas nõusoleku märgiks. 

«Härra, ». ütles siis Paganel Michael Pattersoni poole pöördudes, «kas oleksin pealetükkiv, kui 
küsiksin, kas teie laulsite eile õhtul jumaliku Mozarti aariat?» 

«Mina jah, mu härra,» vastas noormees. «Onupoeg Sandy saatis klaveril.» 

«Noh, härra,» jätkas Paganel, «võtke vastu siiraimad õnnitlused prantslaselt, kes kirglikult imetleb 
Mozarti muusikat.» 

Paganel ulatas käe noorele härrasmehele, kes seda väga lugupidavalt surus. Siis juhtis Michael 
Patterson külalised paremat kätt teele, kustkaudu tuli minna. Hobused jäeti Ayrtoni ja madruste 
hoole alla. 

Lobisedes ja maastikku vaadeldes mindi kahe noormehe juhatusel jala Hottam Stationi elumajja. 
Krunt oli suurepärane ja range hoolikusega korras hoitud nagu inglise pargid. Hallidest taradest 
piiratud määratu suured rohumaad laiusid nii kaugele kui pilk ulatus. Seal sõid tuhanded härjad ja 
lambad. Suur hulk karjaseid ja veel suurem hulk koeri valvas käratsevat loomaväge. Määgimise ja 
ammumise sekka kostis koerte haukumist ja karjaste teravaid piitsaplakse. 

Idas peatus pilk Austraalia akaatsia- ja kummipuusaludel, mille tagant tõusis võimas Hottami mägi 
7500 jala kõrgusele. Pikad alleed, äärestatud igihaljaste puudega, jooksid igasse suunda. Siin-seal 
kasvas tihedates puhmastest grasstree, kümne jala kõrgune põõsas, mis oma kitsaste ja pikkade 
lehtedega sarnaneb kääbuspalmiga. Öhk oli täis müntloorberi lõhna: valged õiekobarad olid täiesti 
lahti puhkenud ja levitasid peenimat aroomi. 

Pärismaiste puude võluvate rühmadega segunesid Euroopa päritoluga puud. Rõõmuhüüetega 
tervitasid reisijad virsikupuid, pirnipuid, õunapuid, viigipuid, apelsinipuid; leidus ka tammi. Ja keda 
oma kodumaa puude all kõndimine väga imestama ei pannud, see imetles vähemalt okste 
vahellendavaid linde: siidsete sulgedega atlasslindu ja pooleni kulda, pooleni musta sametisse 
riietatud sericulat. 

Muu seas võidi esmakordselt imetleda lüürasaba, kelle saba on Orpheuse õrna lüüra kujuline. Lind 
põgenes kõrgete sõnajalgade vahele, ja kui ta saba puudutas nende oksi, siis tundus peaaegu imelik, 
et ei olnud kuulda kaunlkõlalisi akorde, mis vaimustasid Amphioni Teeba müüre purustama. 
Paganelil oli himu seda kannelt mängida. 

Lord Glenarvan mitte ainult ei imetlenud Austraalia kõrbesse improviseeritud oaasi muinasjutulisi 
imesid, vaid kuulas ka noormeeste jutustust. Inglismaa kultuurilistes tingimustes oleks kaugelt tulnu 
oma võõrustajaile kõigepealt teatanud, kust ta tuli ja kuhu läks. Kuid siin pidasid Michael ja Sandy 
Patterson peenetundelisusest tingituna paremaks enne endid tutvustada reisijaile, keda nad kutsusid 
oma majja. Seepärast alustasidki nad jutustusega oma elust. 

Nende käekäik oli olnud samasugune nagu kõigil tarkadel ja ettevõtlikel noortel inglastel, kes ei 
arva, et rikkus vabastab tööst. Michael ja Sandy Patterson olid Londoni pankurite pojad. Kui nad 
said kahekümneaastaseks, ütles perekonnapea neile: «Siin on raha, noormehed. Minge mõnele 
kaugele asumaale, looge seal midagi kasulikku, õppige töö kaudu elu tundma. Kui teil õnnestub, on 
hea. Kui mitte, siis pole sellestki midagi. Meil poleks kahju rahast, mis aitaks teist teha mehi.» 
Noormehed kuulasid sõna. Nad valisid Victoria osariigi Austraalias, et sinna külvata isade 
pangatähti. Neil ei tarvitsenud seda kahetseda. Kolme aasta pärast oli ettevõte õitsval järjel. 

Victoria, Uus-Lõuna-Walesi ja Lõuna-Austraalia provintsis on enam kui kolm tuhat suurtalu. 
Ühtesid juhivad skvotterid, kes kasvatavad loomi, teisi setlerid, kelle peamiseks tegevusaiaks on 
põlluharimine. Kuni kahe noore inglase saabumiseni oli suurimaks seda laadi ettevõtteks M. 
Jamiesoni oma, mis haaras enda alla saja ruutkilomeetri suuruse pindala kahekümne viie kilomeetri 
pikkuse piirijoonega mööda üht Darlingi harujõge Parood. 

Nüüd ületas Hottami suurtalu selle oma ulatuselt ja äritehingute suuruselt. Noormehed olid 
põlluharijad ja karjakasvatajad korraga. Nad juhtisid haruldase osavusega ja mis veel raskem - 
ebatavalise tarmukusega oma määratu suurt omandit. 

Suurtalu asetses, nagu näeme, väga kaugel peamistest linnadest, keset Murray vähekäidavaid kõrbi. 
Ta hõlmas 146°48' ja 147. pikkuskraadi vahelise, see tähendab viie miili pikkuse ja viie miili laiuse 
maa-ala Buffalos Rangesi ja Hottami mäe vahel. Suure nelinurga kahes põhjapoolses nurgas 
kõrgusid Mount Aberdeen vasakul ja High Barveni tipud paremal. "Ilusatest ja looklevatest 
veekogudest polnud puudu tänu ojadele ja põhja pool Murray sängi voolava Oven's Riveri 
harujõgedele. Seepärast õnnestusid karjakasvatus ja põlluharimine ühtviisi hästi. Kümme tuhat aakrit 
võsast puhastatud maad, millel olid külvikorrad suurepäraselt sisse seatud, andsid peale tavalise tera- 
vilja ka eksootilisi saake. Mitu miljonit karilooma lausa rasvusid lopsakatel karjamaadel. Hottam 
Stationi saadusi hinnati kõrgelt Castlemaine'i ja Melbourne'i turgudel. 

Kui Michael ja Sandy Patterson lõpetasid oma tööka elu kirjeldamise, hakkas kasuariinipuiestee 
lõpus paistma elumaja. 

See oli emerofiiliapuhmastesse peidetud kena hoone telliskivist esimese ja puust teise korrusega. 
Maja tuletas meelde elegantset suvilat. Piki seina antiikaja impluuviumel meenutav veranda, kus 
rippusid hiina laternad. Akende all olid õiepuhmaste vahel mitmevärvilised korvtoolid. Mis võiks 


olla silmale meeldivam ja ka mugavam! Maja ümbritseval murul ja põõsastes seisid pronksist postid 
maitsekate laternatega; õhtuti valgustati kogu parki heledate gaasituledega. Väike gaasivabrik jäi 
akaatsiapõõsaste ja sõnajalapuhmaste varju. 

Polnud näha mingeid kõrvalhooneid, ei talle ega kuure, midagi, mis oleks vihjanud sellele, et 
tegeldi maaharimisega. Kõik kõrvalhooned - enam kui kahekümnest hütist ja majast koosnev küla - 
olid veerand miili kaugusel väikeses orus. Telefonijuhtmeta kaudu oli küla ja härrastemaja alatises 
ühenduses. Maja ise näis kõigest kärast kaugel olles nagu eksootiliste puude vahele eksinud olevat. 


Ilmpluuvium - ülalt avatud ruum rooma majades. 

Varsti jõuti kasuariinipuiestee lõpuni. Kena väike raudsild viis üle vuliseva jõekese parki. Mindi 
üle silla. Suursuguse ilmega valitseja tuli reisijaile vastu. Elumaja uksed avanesid Hottam Stationi 
külalistele, kes astusid lillemüüri ja telliskiviseinte taha peituvatesse toredatesse ruumidesse. 

Nende silmadele avanes luksus, mille loojaks võis olla vaid moodne, hea kunstimaitsega inimene. 
Relvade ja jahitrofeedega kaunistatud eesruumile järgnes avar viie aknaga saal. Sealoli klaver, millel 
lebasid moodsad ja vanaaegsed partituurid, molbertid pooleliolevate piltidega, soklitel marmorkujud, 
seintel mõned flaami meistrite pildid, kallid vaibad, pehmed nagu tihe muru, lõbusate ja kergete 
mütoloogiliste kujutustega seinavaibad, laest rippuv antiikne kroonlühter, väärtuslikud 
fajanssanumad, hinnalised ja maitsekalt valitud pisiasjad, - tuhat kallist ja habrast üksikasja, mille 
nägemine Austraalia elamus oli imestusväärne, tõendasid kunstipärasuse ja mugavuse ülimat 
kooskõla. Nõiduslikus salongis oli kõik, mis võis peletada vabatahtlikkude pagulaste igavust ja 
meenutada euroopalikke harjumusi. Tundus, nagu oldaks mõnes Inglismaa või Prantsusmaa lossis. 


Läbi õhukeste eesriiete, mis katsid viit akent, pääses veranda kaudu tuppa mahedat valgust. 
Aknast välja vaadates polnud leedi Helena imetlusel piire. Sealpool hoonet laius suur, mägede. 
jalamini ulatuv org. Vahelduvad aasad ja metsad, siin-seal ümarate kuplite ansamblid, mis andsid 
silmapiirile kaunillt lainja joone. Kõik see kokku lõi kirjeldamatu pildi. 

Ühtki teist paika maailmas poleks võinud sellega võrrelda, isegi mitte Norra piiri äärset kuulsat 
Paradiisi orgu Telemarki juures. 

Avar väljavaade oma suurte valguse- ja varjulaikudega muutus igal tunnil vastavalt päikese 
tujudele. Ei võinud kujutleda midagi ilusamat; võluv pilt rahuldas silma igakülgselt. 

Sandy Pattersoni käsuloli ülemteener korraldanud improviseeritud eine: vähem kui veerand tundi 
pärast saabumist istusid külalised juba rikkalikult kaetud lauas. 

Toitude ja veinide headus oli esmajärguline; mis aga keset rikkust ja peenust eriti meeldis, see oli 
kahe noore skvotteri rõõm, nad olid õnnelikud, et võisid oma katuse all olla nii suurejooneliseit 
külalislahked. 

Peagi said nad teada ka reisi eesmärgi ja olid suuresti huvitatud Glenarvani otsingutest. Ka nemad 
andsid kapten Granti lastele häid lootusi. 

«Ilmselt on Harry Grant sattunud pärismaalaste kätte,» ütles Michael, «sest ta pole ilmunud 
rannaäärseisse asundustesse. Dokument tõendab, et ta õnnetuskohta täpselt tundis. Kuna ta ühessegi 
inglise asundusse pole tulnud, siis on ta tõenäoliselt maabumise hetkel pärismaalaste kätte vangi 
langenud.» 

«See nimelt juhtuski tema pootsmani Ayrtoniga,» tähendas John Mangles. 
«Aga kas teie, härrad,» küsis leedi Helena, «pole iialgi kuulnud kõneldavat «Britannia» 
hukkumisest?» 


«Ei iialgi, proua,» vastas Michael. 
«Ja kuidas teie arvates koheldakse kapten Granti pärismaalaste vangina?» 

«Austraalia pärismaalased pole julmad, proua,» vastas noormees, «selles suhtes ei tarvitse miss 
Grant mures olla. Nende iseloomu leebus e kohta leidub rohkesti näiteid ja mõned eurooplased on 
pärismaalaste seas kaua elanud, ilma et neil iialgi oleks põhjust olnud nende julmuse üle kaevata. » 

«Nõnda ka King,» ütles Paganel, «ainus ellujäänu Burke'i ekspeditsioonist.» 

«Mitte ainult see julge maadeuurija,» sõnas Sandy, «vaid ka Buckley-nimeline inglise sõdur, kes 
1803. aastal pääses Porth Philippe'i rannikule. Pärismaalased võtsid ta vastu ja ta elas nende seas 
kolmkümmend kolm aastat.» 

«Ning alles hiljuti,» lisas Michael Patterson, «saadeti pärast kuueteistkümneaastast orjapõlve oma 
kaasmaalaste sekka tagasi keegi Morrill; sellest kirjutab ühes oma viimastest numbritest 
«Australasia». Kapten Granti saatus peab sarnanema tema omaga, sest too sattus pärismaalaste kätte 
vangi ja viidi sisemaale pärast «Peruulanna» hukkumist aastal 1846. Usun seepärast, et pole põhjust 
hetkekski lootust kaotada.» 

Noore skvotteri sõnad rõõmustasid kõiki väga. Pealegi olid need kooskõlas Paganeli ja Ayrtoni 
arvamusega. 

Kui daamid olid lauast, tõusnud ja lahkunud, kõneldi sunnitöölistest. Noormehed teadsid Camden 
Bridge'i katastroofist, kuid põgenenud sunnitööliste salk ei sisendanud neile mingit rahutust. 
Roimarid ei julgeks kallale tungida suurtalule, mille käsutuses on enam kui sajapea 

line teenijaskond. Oli muide tõenäoline, et nad ei julge tungida Murray kõrbetesse, kus neil midagi 
pole teha, ega Uus-Lõuna-Walesi asunduste alale, kus teed on tugeva valve all. Sedasama arvas 
Ayrtongi. 

Lord Glenarvan ei saanud keelduda lahkete majaisandate palvet täitmast: jääda Hottam Stationisse 
kogu päevaks. Sellega raisati küll kaksteist tundi, kuid saadi kaksteist tundi puhata. Hobustele ja 
härgadele oli peatus mugavates tallides enam kui kasulik. 

Sinnajäämine otsustatud, esitasid noormehed oma külalistele päevakava, mis vaimustusega vastu 
võeti. 

Kell kaksteist tammus seitse tugevat jahihobust ukse ees. Daame ootas elegantne break'. Härrad, 
suurepärased jahipüssid seljas, istusid sadulasse ja kappasid vankri kõrval. Nende ees kihutasid 
piköörid”, kuna pointerite salk jooksis rõõmsasti haukudes läbi võsa. 

Neli tundi ratsutati mööda puiesteid pargis, mis oli mõne väikese saksa riigi suurune. Reuss- 
Schleitz või SaksiKoburg-Cothe oleksid sinna tervenisti ära mahtunud. Elanikke oli küll vähem kui 
saksa riikides, see-eest aga oli lambaid külluses. Mis puutub jahiloomadesse, siis poleks terve ajajate 
malev võinud neid rohkem küttide püsside ette kihutada. Va;rsti järgnes pauk paugule, metsade ja 
lagendikkude neljajalgsete elanike mureks. Robert tegi major MacNabbsi kõrval imet. Julge poiss oli 
õe hoiatustest hoolimata alati teistest ees' ja läks esimesena tulle. Kuid John Mangles lubas tema 
järele valvata Ja Mary Grant rahunes. 

A jujahil tapeti mõned Austraalia omapärased loomad, keda Paganel seni tundis ainult nimepidi; 
muu hulgas üks vombat ja üks kukkurrott. 

Vombat on rohusööja, kes endale mägra kombel maa sisse pesa uuristab; ta on lamba suurune ja 
tema liha on väga maitsev. 

Kukkurrott on loom, kellelt Euroopa. rebane võiks õppida kanalate rüüstamist. See välimuselt õige 
eemaletõukav, poolteise jala pikkune loom langes Paganeli kuulist tabatuna; küti enesearmastusega 
leidis Paganel, et loom on veetlev. «Võluv loom,» nagu ta ütles. 

Robert tappis peale muu väga osavasti ühe dasiuuri, 


I Suur jahivanker. 


2 Eesrratsutaja jahil. 

erilise väikese rebase, kelle must, valgete täppidega karusnahk väärib võrdlust nugisega. Peale selle 
kaks kukkurrotti, kes olid end peitnud suurte puude tihedasse lehestikku. 

Kuid kõigest kõige huvitavam oli vastuvaidlematult kängurujaht. Kella nelja ajal ajasid koerad 
üles terve karja neid kummalisi kukkurloomi. Pojad läksid kiiresti emade kukrutesse ja kog]1..l kari 
põgenes reas. Hämmastavad on känguru määratud hüpped; tema tagajalad on kaks korda pikemad 
kui esijalad ja äärmiselt vetruvad. Põgeneva karja ees jooksis viie jala kõrgune isaloom, Maeropus 
giganteus'e suurepärane eksemplar - «vanataat», nagu ütlevad bušmanid. 

Neli või viis miili aeti loomi taga. Kängurud ei väsinud, koerad ei tahtnud neile läheneda; nad 
kardavad õigusega känguru tugevaid, teravate küünistega varustatud käppi. Viimaks peatus jooksust 
väsinud kari; «vanataat» toetus vastu puutüve, valmis ennast kaitsma. Üks koertest ei suutnud täiel 
jooksul peatuda ja veeres tema lähedale. Järgmisel hetkel lendas õnnetu pointer õhku ja kukkus 
purustatud kõhuga maha. Kindlasti poleks kogu koertekari jagu saanud võimsatest kukkurloomadest. 
Tuli siis asi lõpefada püssipaukudega; üksnes kuulid võisid hiigellooma võita. 

Robert pidi siin langema oma ettevaatamatuse ohvriks. Et miitte mööda lasta, läks ta kängurule nii 
lähedale, et loom ühe hüppega ta kallale sööstis. Robert kukkus, kostis karjatus. Kõrgest vankrist 
sirutas Mary Grant kohkunult.ja hääletult poolpimesi käed venna poole. Ükski kütt ei julgenud 
looma lasta, sest kuul võis tabada ka poisikest. 

Äkki ruttas John Mangles hädaohust hoolimata känguru kallale ja andis jahinoaga talle hoobi 
südamesse. Robert tõusis püsti, ta polnud haavatud. Järgmisel hetkel oli ta õe käte vahel. 

«Tänan, härra John! Tänan!» ütles Mary Grant ja ulatas noorele kaptenile käe. 
«Vastutasin ta eest,» ütles John Mangles noore neiu värisevat kätt surudes. 

See vahejuhtum lõpetas jahi. Kukkurloomade kari oli pärast juhtlooma surma laiali läinud. 

Tapetud looma viisid kütid kaasa. Kell oli kuus õhtul. Kütte ootas tore lõuna- 

söök. Muu hulgas leidis suurt kiitust pärismaalaste viisil valmistatud kängurusabaleem. 

Pärast jäätist ja karastavaid jooke, mida serveeriti magustoiduks, mindi saali. Õhtu pühendati 
muusikale. Leedi Helena, tubli pianist, andis oma võimed majaisandate käsutusse, Michael ja Sandy 
Patterson laulsid tundeküllaselt fragmente Gounod', Victor Masse, Felicien Davidi ja isegi Richard 
Wagneri, selle raskesti mõistetava geeniuse uusimatest helitöödest. 

Kell üksteist pakuti teed. . See oli valmistatud inglispärase täiuslikkusega, milles ükski teine 
rahvas ei saa inglastega võistelda. Kuid Paganel soovis maitsta Austraalia teed; talle toodi tintmusta 
vedelikku: liitris vees oli pool naela teed neli tundi keedetud. Paganel moonutas nägu, kuid ütles, et 
jook olevat oivaline. 

Kell kaksteist juhatati külalised jahedaisse ning mugavaisse tubadesse, kus nad päevaseid lõbusid 
unes edasi nautisid. 


Koidu ajal lahkusid reisijad kahest noorest skvotterist. Tänati mitu korda ja jäädi lootma 
jällenägemist Euroopas, Malcolmi lossis. Siis hakkas vanker liikuma, pööras Hottami mäe taha, ja 
varsti kadus maja reisijate silmist nagu põgus nägemus. Veel viie miili jooksul liikusid reisijate 
hobused Hottam Stationi maadel. 

Alles kell üheksa jäi viimane tara seljataha ja reisiseltskond tungis Victoria provintsi peaaegu 
uurimata aladele. 


XVIII AUSTRAALIA ALPID 


Edasi kagu poole lõikas määratu tõke tee läbi. See oli Austraalia Alpide ahelik, kindlustusvöönd, 
mille tujukad vallid olid kuni 1500 miili pikkused ja tõkestasid oma 4000-jalase kõrgusega pilvede 
liikumist õhus. 

Pilves ilma tõttu langes päikesekuumus maha läbi tiheda uduliniku. Temperatuur oli seega talutav, 
kuid raske oli liikuda juba õige ebatasasel maapinnal. Tasandik muutus üha künklikumaks. Siin-seal 
kerkis kõrgemaid mäekesi, millel kasvasid noored rohelised kummipuud. Kaugemal kõrgenesid need 
küürud veelgi ja moodustasid suurte Alpide esimesed eelmäed. Tuli liikuda alatasa üles 

poole. Seda oli märgata ka härgade pingutusest: nende ikked raksusid rasket vankrit vedades, nad 
ähkisid kuuldavalt ja nende lihased tõmbusid katkemiseni pingule. Vankri plangud nagisesid 
ootamatute tõugete puhul, mida Ayrton oma osavusest hoolimata ei suutnud vältida. Reisijannad 
leppisid olukorraga heatujuliselt. 

John Mangles ja mõlemad madrused ratsutasid mõnesaja sammu kaugusel vankri ees; nad otsisid 
käidavamaid teid - või õigemini läbipääse, sest kõik need maapinna kühmud olid karideks, mille 
vahel vankril tuli paremat sõiduvett otsida. See oli tõeline merereis läbi lainetava maastiku. 

Raske ülesanne ja sageli ohtlik. Mitugi korda pidi Wilson kirvega raiuma teed läbi paksu 
põõsastihniku. Savine ja niiske maapind libises jalge all. Tee pikenes tuhandete käänakute tõttu, 
mida sundisid tegema ülesaamatud takistused: kõrged graniidirahnud, sügavad lõhestikud, kahtlased 
veekogud. Õhtuks jõuti seepärast vaevalt poole kraadi võrra edasi. Peatuti Alpide jalal Cobongra jõe 
äärsel väikesel lagendikul, mida katsid nelja jala kõrgused, silmi rõõmustava punase lehestikuga 
põõsad. 

«Meil seisab palju raskusi ees,» ütles Clenarvan, vaadeldes mäeahelat, mille piirjooned sulasid 
juba õhtupimedusse. «Alpid! See nimi paneb mõtlema.» 

«Asi pole nii hull, armas Glenarvan,» lohutas Paganel. «Ärge arvake, et teil tuleb minna läbi terve 
Šveitsi. Austraalias on püreneesid, Alpe, Sinimägesid nagu Euroopas ning Ameerikaski, kuid kõik 
see on miniatuurne. See näitab lihtsalt seda, et maateadlaste kujutlusvõime on piiratud ja seepärast 
ka nimede arv õige väike.» 

«Niisiis, need Austraalia Alpid...?» alustas leedi Helena. 
«On taskumäed,» vastas Paganel. «Saame neist üle, ilma et seda ise märkaksime.» 

«See käib küll ainult teie kohta!» ütles major. «Ainult hajameelne inimene võib minna üle 
mäeaheliku, ilma et tal endal oleks sellest aimugi.» 

«Hajameelne!» hüüatas Paganel. «Aga ma pole enam hajameelne. Küsige daamidelt. Kas ma pole 
sõna pidanud, sestsaadik kui ma Austraalia pinnale astusin? Kas olen kordki olnud hajameelne? Ons 
mulle midagi ette heita?» 

«Ei midagi, härra Paganel,» ütles Mary Grant. «Olete nüüd kõige täiuslikum inimene.» 

«Liiga täiuslik!» lisas leedi Helena naerdes. «Hajameelsus sobib teile hästi.» 

«Eks ole tõsi, proua?» sõnas Paganel. «Kui mul pole enam ühtki puudust, siis olen niisamasugune 
nagu kõik teised. Loodan seepärast, et varsti astun mõne väärsammu, mille üle te tublisti naerda 
saate. Teate, kui ma kuidagi ei eksi, siis tundub mulle, et ma ei täida oma eluülesannet. » 

Järgmisel päeval, 9. jaanuaril, tekitas usaldusväärse maateadlase kinnituste kiuste Alpides 
edasiliikumine reisiseltskonnale küllalt suuri raskusi. Tuli huupi edasi minna, tungides kitsastesse ja 
sügavatesse, võib-olla väljapääsuta kurudesse. 

Ayrtonil oleks kahtlemata kitsas käes olnud, kui pärast tunnipikkust edasiliikumist ühel mägirajal 
poleks vilets kõrts ehk «tap» ootamatult nähtavale ilmunud. 


«Tohoo!» hüüdis Paganel. «Säärases kohas ei või kõrtsmik küll rikkaks saada! Milleks see asutus 
siin?» 

«Selleks, et anda meile meie teel vajalikke teateid,» vastas Glenarvan. «Astugem sisse.» 
Glenarvan astus Ayrtoni saatel üle kõrtsi läve. «Bush Inn'i» (nii oli kõrtsi nimi) omanik oli tusase 
näoga toores mees; ta oli vist ise oma asutuse tähtsaim kaubatarvitaja džinni, brändi ja viski alal. 
Tavaliselt ei näinud ta muid kui reisil olevaid skvottereid või mõningaid karjaajajaid. 

Esitatud küsimustele vastas ta tusaselt, kuid vastustest jätkus Ayrtoni õigele teele juhtimiseks. 
Glenarvan tasus kõrtsmiku vaeva mõne krooniga ja pidi kõrtsist väljuma, kui seinale kleebitud 
kuulutus ta tähelepanu äratas. 

See oli politsei teadaanne, milles kõneldi Perthi sunnitööliste põgenemisest ja määrati autasu Ben 
Joyce'i kinnivõtjale. Tasu suurus oli sada naelsterlingit. 

«See vilets on kindlasti väärt, et ta poodaks,» ütles Glenarvan pootsmanile. 

«Enne tuleb ta tabada!» vastas Ayrton. «Sada naela! See on suur raha. Ta pole seda väärt.» 

«Mis puutub kõrtsmikusse,» lisas Glenarvan, «siis ei usalda ma teda ta kuulutusest hoolimata.» 
«Mina ka mitte,» vastas Ayrton. 

Glenarvan ja pootsman läksid tagasi vankri juurde. Suunduti sinnapoole, kus lõpeb Lucknow' tee. 
Sealt algas kitsas looklev läbikäik, rnis viis viltu läbi mäeaheliku. Alustati mäkketõusu. 

Ülesminek oli vaevaline. Enam kui üks kord tuli rändajail jala edasi liikuda, ka naistel. Tuli rasket 
sõidukit aidata ja rataste kõrval lükata; sageli tuli vankrit kardetavail järsakuil tagasi hoida. Härjad 
rakendati mitu korda lahti, sest nende rakendusviis oli äkiliste käänakute jaoks liiga kohmakas. Ajuti 
tuli sõidukit ratastest pidurdada, et see tagasi ei libiseks, ja enam kui üks kord pidi Ayrton appi 
võtma hobused, kes olid väsinud iseendigi ülesvinnamisest. 

Kas väsitamise tõttu või mõnel muul põhjusel, kuid üks hobustest suri sel päeval. Ta langes äkki 
kokku, ilma et ükski tunnus oleks sundinud õnnetust ette aimama. See oli Mulrady hobune; kui 
madrus tahtis teda jalule aidata, leidis ta, et loom on surnud. 

Ayrton tuli maas lebavat hobust vaatama; näis, et ta ei oska äkilist surma kuidagi seletada. 


«Loomal peab olema katkenud mõni veresoon,» ütles Glenarvan. 
«Vist küll,» arvas Ayrton. 
«Võta minu hobune, Mulrady,» lisas Glenarvan, «lähen leedi Helena juurde vankrisse.» 
Mulrady täitis käsu ja väike salkkond, jätnud hobuse laiba varestele, jätkas väsitavat ülesminekut. 

Austraalia Alpide ahelik on kitsas; selle jalam pole kaheksagi miili laiune. Kui läbikäik, mille 
Ayrton oli valinud, viis idapoolse kallakuni, siis võidi neljakümne kaheksa tunni jooksul sellest 
kõrgest tõkkest üle saada. 

Pärast seda poleks aga enam kuni mereni ületamatuid takistusi või rasket teed. 

11. jaanuari õhtuks jõudsid reisijad üleminekukoha kõrgeima paigani: see oli umbes 2000 jala 
kõrgusel. Nad viibisid lagedal platool, kust avanes vaade kaugele. Põhjas peegeldusid veelindudest 
kirendavad Omeo järve vaiksed veed; teisel pool järve olid Murray avarad tasandikud. Lõun'as 
laiusid Gippslandi haljendavad vaibad, kullarikkad alad, kõrged metsad justkui alles asustamata 
maal. Seal oli loodus veeloma saaduste isand, valitsedes voolavaid jõgesid ja suuri kirvest puutumata 
puid, pääsenud asunike vähesuse tõttu, sest nood ei julgenud veel nende vastu võitlusse astuda. Näis, 
nagu lahutaks Alpide ahelik kaht eri maad, millest teine on säilitanud oma metsikuse. 

Päike loojenes; mõned kiired tungisid läbi punetavate pilvede ja elustasid Murray maastikku. 
Gippsland seevastu 

oli mägede peidus ja kadus ebamäärasesse videvikku; tundus, nagu kastaks pimedus kogu Alpide- 
taguse piirkonna enneaegsesse öösseo Kahe nii erineva maa vahel seisvad vaatlejad tundsid teravalt 
seda vastuolu; neid vallutas teatav meeleliigutus, nähes peaaegu uurimata maad, mille nad pidid 
läbima kuni Victoria piirini. 

Laagrisse jäädi otse platoole. Järgmisel päeval algas laskumine. See toimus võrdlemisi ruttu. Seal 
tabas reisijaid tugev rahesadu ja pani nad kaljude all varju otsima. Ei sadanud enam raheteri, vaid 
äikesepilvedest langes päris rusikasuurusi jäätükke. Ling poleks võinud neid tugevama hooga alla 
paisata; mõned tublid hoobid sundisid Paganeli ja Robertit varju otsima. Vankril oli mitmes kohas 
auke; ainult vähesed katused oleksid suutnud vastu pidada teravatele jääkildudele, millest mõned 
jäid kiiludena peatuma puutüvedesse. Tuli oodata imetaolise valangu lõppu, sest muidu oleksid 
jäätükid võinud reisijad surnuks peksta. Sadu kestis umbes tund aega; siis hakkasid reisijad jälle 
edasi liikuma mööda kallakaid, rohkest rahest alles libedaid kaljusid. 

Õhtu eel laskus tublisti vintsutatud, mitmest kohast lõhutud, kuid oma puuratastel alles tugevasti 
seisev vanker Alpide viimastest astmetest alla suurte, üksikult kas- vavate kuuskede vahele. Tee 
lõppes Gippslandi tasandikul. Alpide ahelikust oldi õnnelikult üle: valmistuti öiseks puhkuseks nagu 
alati. 

12. jaanuari koidu ajal jätkati teekonda kahanematu innuga. Kõik igatsesid ruttu sihile jõuda - see 
tähendab Vaikse ookeani kaldale: sinna, kus «Britannia» oli purunenud. Ainult seal võis tagajärjekalt 
uurida õnnetute jälgi, mitte siin, Gippslandi tühjadel maadel. Ayrton käis lord Glenarvanile peale, 
saatku ta «Duncanile» käsk ranna lähedusse tulla. Tema jutu järgi tuli kasutada Lucknow' teed, mis 
viis Melbourne'i. Hiljem oleks käsu saatmine raskem, kuna otseühendus pealinnaga puuduks 
sootuks. 

Pootsmani nõuanded olid väärt, et nende järgi toimitakso Paganel soovitas neid arvestada. Ka 
tema mõtles, et neis oludes oleks jahi lähedalolek väga kasulik, ja lisas, et kui Lucknow' teest kord 
üle ollakse, ei saa enam Melbourne'iga ühendusse astuda. 

Glenarvan oli kahevahel; võib-olla oleks ta ära saatnud käsu, mida Ayrton nii rõhutatult nõudis, 
kui MacNabbs poleks sellele raudselt vastu vaielnud. Ta kinnitas, et Ayr- 

toni sealolek on ekspeditsioonile vajalik, sest ta tunneb ranna ümbrust ja võib paremini kui ükski 
teine otsida Harry Granti jälgi, kui karavan juhuslikult neile satub; lõpuks: tema üksi võib näidata 
kohta, kus «Britannia» oli hukkunud. 

MacNabbs hääletas seepärast teekonna jätkamise poolt ilma kava muutmiseta. Ta leidis toetaja 
John Manglesis, kes oli samal arvamusel. Noor kapten tähendas koguni, et kõrgeaususe käsud 
jõudvat hõlpsamini «Duncani» juurde siis, kui ta saadab nad Twofold Bayst, selle asemel et saata 
neid saadikuga, kes oleks sunnitud ratsutama läbi kahesaja miili pikkuse metsiku maa-ala. See väide 
võitis. Otsustati oodata, kuni jõutakse Twofold Baysse. MacNabbs silmitses Ayrtonit, kes tema 
meelest näis olevat õige pettunud. 

Kuid ta ei ütelnud midagi; harjumust mööda jättis ta oma tähelepanekud enda teada. 

Austraalia Alpide jalamil algavad lagendikud olid tasased, kerge kallakuga itta. Suured mimoosi-, 
eukalüpti ning kummipuusalud olid siin-seal vahelduseks keset lagendiku ühetaolisust. Gastrolobium 
grandiflorum kirjas maad oma eredate õitega. Mõned tähtsusetud jõekesed jäid teele ette; nende 
kaldaid kattis madal pilliroog ja lokkavad orhideed. Jõgedest mindi läbi. Eemal põgenesid reisijate 
läheduses rohtlahanede ja emude karjad. Põõsaste all hüppäsid ja kargasid kängurud nagu vetruvad 
hüpiknukud. Kuid reisiseltskonna kütid ei mõtelnud küttimisele, sest nende hobused ei vajanud 
ülearust väsitamist. 

Pealegi lasus maa kohal raske palavus. Tugev elektriline pinge küllastas õhku. See andis end tunda 
nii loomadele kui inimestele. Loiult liiguti edasi. Vaikust katkestasid ainult Ayrtoni hüüded, millega 
ta ergutas väsinud härgi. 

Kella kaheteistkümne ja kahe vahel mindi läbi kummalise sõnajalametsa, mis vähem roidunud 


inimesi oleks imetlema pannud. Täies õieehtes olevad puutaolised taimed olid kuni kolmkümmend 
jalga kõrged. Hobused ja ratsanikud pääsesid hõlpsasti nende rippuvate okste alt läbi, aeg-ajalt ainult 
puudutas ühe või teise ratsaniku kannus kõlisedes vastu puitunud tüve. Liikumatute päeva- 
varjukujuliste sõnajalgade all valitses jahedus, mille üle keegi ei mõtelnudki kurta. Oma tundmusi 
mitte varjata suutev Jacgues Paganel ohkas rahuldusest mitu korda nii 

valjusti, et papagoide ja kakaduude parved õhku tõusid. Tekkis kõrvulukustav vadin. 


Geograaf jätkas hüüdmist ja hõikamist, kuid äkki nägid kaaslased teda hobusel tuikuvat ja raskelt 
kokku langevat. Joosti ta juurde. 


«Paganel! Paganel! Mis teil on?» hüüdis Glenarvan. 


«Armas sõber, mul pole enam hobust,» vastas — Paganel end jalustest vabastades. 
«Mis? Teie hobune. . .» 
«On surnud, - niisama äkki nagu Mulrady oma.» 


Glenarvan, John Mangles ja Wilson uurisid looma. Paganel ei eksinud. Tema hobune oli äkki hinge 
heitnud. 
«On see aga kummaline!» ütles John Mangles. 
«Tõepoolest, väga kummaline,» kinnitas major. 

Glenarvanile tegi uus õnnetus suurt muret. Selles kõrbes polnud võimalik osta uusi hobuseid. Kui 
mõni taud tapaks kõik ekspeditsiooni hobused, siis oleks väga raske edasi pääseda. 

Veel enne päeva lõppu selgus, et pidi tõesti tegemist olema taudiga. Kolmas hobune - Wilsoni 
oma — kukkus samuti surnult maha; ja mis oli võib-olla veel tähtsam: ka üks härg lõppes. Veo- ja 
sõiduloomadest oli järele jäänud kolm härga ja neli hobust. 


Olukord muutus tõsisemaks. Hobusteta jäänud ratsanikud võisid küll ka jala käia. Paljud 
skvotterid ju nii ainult liiguvadki selles tühjas maakohas. Ent mis saaks naisreisijatest, kui tuleks 
loobuda vankrist? Kas nad suudaksid ära käia sada kakskümmend miili, mis neid Twofold Bayst 
veel lahutas? 

Glenarvan ja John Mangles uurisid väga rahutult seni ellujäänud hobuseid. Võib-olla sai kuidagi 
hoiduda uute õnnetuste eest. Ei leitud ühtki haiguse, isegi mitte nõrkuse tunnust. Loomad olid täiesti 
terved ja talusid reisiraskusi igapidi hästi. Glenarvan lootis seepärast, et kummaline taud ei nõua 
rohkem ohvreid. 


Seda arvas ka Ayrton, tunnistades, et ta kuidagi ei mõista nii äkiliste surmajuhtude põhjust. 
Mindi jälle teele. Vanker oli sõidukiks jalameestele, kes seal kordamööda puhkasid. Õhtuks jõuti 
kõigest kümme miili edasi, peatuti ja jäädi laagrisse. Öö veedeti suure sõnajalasalu all, milles lendas 
tohutu suuri nahkhiiri, keda õigusega nimetatakse lendavateks rebasteks. 
Ka järgmine päev, 13. jaanuar, möödus hästi. Eelmise 

päeva õnnetused ei kordunud. Ekspeditsiooni tervislik seisukord oli rahuldav. Hobused ja härjad 
täitsid reipalt oma kohust. Leedi Helena salongis oli väga elav meeleolu, külalisi käis rohkesti. Mr. 
Olbinett hoolitses usinasti karastavate jookide eest, mida kolmekümnekraadises kuumuses ohtrasti 
kulus. Tervelt pool ankrut šoti õlut kulus selleks ära. Vabrikant Barclay kuulutati Suurbritannia 
suurimaks meheks, isegi suuremaks kui Wellington 1 kes iialgi polnud nii head õlut valmistanud. 
Šoti enesearmastus! Jacgues Paganel jõi palju ja vestles veel enam de omni re scibili”. 

Näis, et nii hästi alanud päev peab ka hästi lõppema. Tublisti viisteist miili oli ära käidud ja 


õnnelikult jõutud läbi võrdlemisi künkliku punaka pinnasega maastiku. Kõik lubas loota, et õhtul 
võidakse peatuma jääda Snowy kaldal; see on suur jõgi, mis Victoria lõunapoolses osas suubub 
Vaiksesse ookeani. Peagi veeres vanker mööda mustjat leetmaad, lopsakate rohupuhmaste ja uute 
gastroloobiumiväljade vahel. Õhtu saabus ja ümbruskonnast teravalt eralduv udujoon silmapiiril 
viitas Snowy jõele. Suurte jõupingutustega kaeti veel mõned miilid. Tee tegi käänu ümber väikese 
põndaku, mille taga kerkisid kõrged puud. Ayrton juhtis pisut ülekoormatud härjad videvikku kadu- 
vate puutüvede vahel.e. Juba oli ta metsa rüppe jõudnud, poole miili kaugusel jõest, kui vanker äkki 
rattarummudeni maa sisse vajus. 

«Tähelepanu!» hüüdis ta ratsanikele, kes vankrile järgnesid. . 

«Mis on?» küsis Glenarvan. 

«Oleme soosse sattunud,» vastas Ayrton. 

Hüüete ja kepiga ergutas ta härgi, kes poole jalani mutta olid vajunud ega suutnud liikuda. 

«Jääme ööks siia,» ütles John Mangles. 

«See on kõige parem,» vastas Ayrton. «Homme päevavalgel näeme, kuidas mudast välja pääseda.» 
«Peatugem!» hõikas Glenarvan. 

Pärast lühikest videvikku oli pimedus ruttu saabunud, kuid kuumus ei kadunud koos valgusega. Õhk 
oli täis lämmatavaid aure. Silmapiiril sähvatasid mõned välgud, kauge äikese silmapimestavad 
helgid. Valmistuti magami- 


I Wellin gton - kuulus Inglise kindral (1769-1852). 
2 De omni re ssibili - kõigist teada olevatest asjadest, s. t. kõigest, mis pähe tuli, 

seks. Porri vajunud vankris tuldi kuidagiviisi toime. Suurte puude pime võlvialune varjas telki. Ei 
kavatsetud nuriseda, kui vihm tüli ei hakka tegema. 

Ayrton nägi küllaltki vaeva, et oma kolm härga õõtsuvast soomaast välja aidata. Vaprad loomad 
olid külgedeni mudased. Pootsman viis nad nelja hobuse juurde ega lubanud kellelgi teisel neile toitu 
anda. Seda tööd tegi ta muide arukalt; sel õhtul märkas Glenarvan, et tema hool oli veelgi 
suurenenud, ja tänas teda selle eest, sest oli ülimalt tähtis, et veoloomadega midagi ei juhtuks. 

Vahepeal võtsid reisijad osa võrdlemisi lühikesest õhtusöögist. Väsimus ja palavus hävitasid isu; 
vajati puhkust, mitte toitu. Leedi Helena ja miss Grant soovisid kaaslastele head ööd ja läksid oma 
asemetele. Mis puutub meestesse, siis ühed pugesid telki, teised eelistasid heita magama puude all 
kasvavasse tihedasse rohtu, mis sealses tervislikus kliimas pole kardetav. 

Vähehaaval vajusid kõik raskesse unne. Läks veelgi pimedamaks, sest taevast katsid paksud 
pilved. Polnud vähimatki tuuleõhku. Öövaikust katkestas ainult moreporki häälitsemine; lind tabas 
minoorset tertsi üllatava täpsusega, niisama nagu Euroopa kurvad käod. 

Major ärkas kella üheteistkümne ajal, pärast rasket ja väsitavat und. Tema poolsuletud laugude 
vahele tungis puude all kumav ebamäärane valgus. Tundus, nagu valendaks mingi linik, peegeldudes 
otsekui järvevesi. MacNabbs arvas algul, et kuskil on lahti pääsenud tulekahju, mis levib mööda 
maapinda. 

Major tõusis ja läks metsa poole. Tema üllatus oli suur, kui ta nägi enda ees puhtlooduslikku 
nähtust. Tema silme ees laius määratu seenteväli, mis levitas fosforvalgust. Seente helendavad eosed 
hiilgasid pimedas õige tugevasti. 

Major, kes polnud egoist, läks Paganeli äratama, et õpetlane võiks oma silmaga vaadelda seda 
loodusnähtust. Äkki peatas teda miski. 

Fosforkuma valgustas metsa poole miili kauguselt ja MacNabbs uskus nägevat, et valgustatud 
metsaservalliikusid kiiresti mingid varjud. Kas tõesti silm pettis? Või oli see mingi lummutis? 

MacNabbs heitis maha. Pärast tähelepanelikku silmitsemist märkas ta selgesti mitut meest, kes 
kord kummargile laskudes, kord end sirgu ajades näisid maapinnalt värskeid jälgi otsivat. 

Tuli selgitada, mis need mehed tahtsid. 
Major ei kõhelnud. Kaaslasi äratamata hakkas ta mööda maad roomama nagu rohtlate metslane ja 
kadus kõrgesse rohtu. 


XIX OOTAMATU SÜNDMUS 


See oli hirmus öö. Kell kaks hommikul hakkas sadama; päevavalgeni tuli äikesepilvedest vihma 
nagu oavarrest. 

Telk ei kaitsnup enam küllaldaselt. Glenarvan ja tema kaaslased läksid vankrisse varjule. Ei magatud. 
Vesteldi ühest ja teisest. Ainult major, kelle lühiajalist äraolekut keegi. polnud märganud, kuulas 
ilma sõnagi lausumata. 

Kohutav vihmavaling ei lõppenud. Võis karta, et see põhjustab Snowy jões veetõusu, mis pehmesse 
maasse kinnijäänud vankri oleks väga halba seisukorda pannud. 

Seepärast käisid Mulrady, Ayrton ja John Mangles korduvalt uurimas voolavate vete taset. Tagasi 
tulles olid nad pealaest jalatallani märjad. 

Viimaks hakkas koitma. Vihm lakkas, kuid päikesekiired ei suutnud tungida läbi paksu pilvevaiba. 
Maas oli suuri kollakaid veeloike, lausa tiike, sogaseid ja mudaseid. 

Sooja leitsakut tõusis läbimärjast maapinnast ja küllastas õhku ebatervisliku niiskusega. 

Glenarvan muretses kõigepealt vankri pärast. See oli tema silmis peaasi. Uuriti raske sõiduki 
seisukorda. See oli kleepuvasse savvi kinni jäänud keset suurt nõgu. Esipool oli peaaegu täiesti sisse 
vajunud, tagumine osa aga kuni teljeni. Raske sõiduki väljakiskumine polnud sugugi lihtne - meeste, 
hobuste ja härgade ühine jõud võis osutuda vähesekski. 

«Igatahes peab ruttama,» ütles John Mangles.«Kui savi taheneb, siis on töö raskem.» 

«Rutakem siis,» vastas Ayrton. 

Glenarvan, mõlemad madrused, John Mangles ja Ayrton läksid metsa alla, kuhu hobused ja härjad 
olid ööseks jäänud. See oli kõrge, süngeilmeline kummipuumets, kus polnud muud kui hõredalt 
seisvad surnud puud, mis juba sajandeid olid ilma kooreta nagu korgitammed pärast saagikogumist. 
Nende paljaste okste hõre võrk ulatus kahesaja jala kõrgusele. ükski lind ei pesitsenud neil õhulistel 

luustikel. Ükski leht ei värisenud kuivadel oksaraagudel, mis klõbisesid nagu surnuluud. Milline 
loodusõnnetus on põhjustanud sellise, Austraalias võrdlemisi sagedase nähtuse - tervete metsade 
huku? Seda ei teata. Haljendamas pole neid metsi näinud ei kõige vanemad pärismaalased ega nende 
esiisad, kes ammu juba on maetud surmasaludesse. 

Kõndides vaatles Glenarvan halli taevast, mille taustal teravalt paistsid kummipuude peenimadki 
oksakesed nagu haprad siluetid. Ayrton imestas, et hobuseid ega härgi polnud enam seal, kuhu ta oli 
nad viinud. Ometi ei võinud kammitsasse pandud loomad kaugele minna. 

Neid otsiti metsast, kuid ei leitud. Üllatatud Ayrton läks siis Snowy jõe kaldale, mida palistasid 
toredad mimoosid. Ta hüüdis viisil, mida härjad hästi tundsid, kuid loomad ei vastanud. Pootsman 
näis olevat väga rahutu; teised silmitsesid teda jahmunult. 

Tund aega otsiti asjatult; Glenarvan pidi juba vankri juurde tagasi pöörduma, mis oli tubli miili 
kaugusel, kui äkki kostis tema kõrvu hirnumine. Peaaegu kohe selle järel kostis ammumist. 

«Seal nad on!» hüüdis John Mangles ja lipsas gastroloobiumipuhmaste vahele, mis olid küllalt 
kõrged, et loomi varjata. 

Glenarvan, Mulrady ja Ayrton ruttasid talle järele ja olid varsti niisama jahmunud kui tema. 


Kaks härga ja kolm hobust lebasid maas, ka nemad olid äkki surnud. Korjused olid juba külmad; 
kõhnade vareste parv kraaksus mimoosides ja varitses ootamatut saaki. Glenarvan ja ta kaaslased 
vaatasid üksteisele otsa; Wilson ei suutnud vandesõna alla neelata. 

«Mis teha, Wilson,» ütles Glenarvan, vaevu end valitsedes. «Me ei saa sinna midagi parata. 
Ayrton, võtke allesjäänud härg ja hobune kaasa. Nad peavad meid hädast välja aitama.» 

«Kui vanker poleks mudas kinni,» sõnas John Mangles, «siis jätkuks neist kahest loomast, et iga 
päev lühikest maad käies meid rannani viia. Seepärast peame igal tingimusel neetud sõiduki lahti 
päästma. » 

«Me katsume, John,» vastas Glenarvan. «Läki tagasi laagripaika, kus meie kauase äraoleku pärast 
kindlasti rahutust tuntakse.» 

Ayrton võttis härjal ja Mulrady hobusel kammitsad 

jalast. Mööda looklevat jõekallast mindi laagrisse tagasi. Pool tundi hiljem teadsid Paganel ja 
MacNabbs, leedi Helena ja miss Grant, kuidas lood olid. 

«Pagan võtku,» ütles MacNabbs tahtmatult. «Kahju, Ayrton, et teil Wimerra ääres ei tarvitsenud 

lasta rautada meie kõiki hobuseid.» 

«Miks kahju, härra?» küsis Ayrton. 

«Sest kõigist meie hobustest jäi ellu ainult see, kes käis läbi teie sepa käte.» 

«Tõsi küll,» ütles John Mangles, «kummaline juhus!» «Juhus ja muud midagi,» vastas pootsman, 
majorile ainiti otsa vaadates. 

MacNabbs litsus huuled kokku, nagu oleks ta tahtnud vägisi väljakippuvaid sõnu tagasi hoida. 
Glenarvan, Mangles ja leedi Helena näisid ootavat, et ta oma mõtet täiendab, kuid major vaikis ja 
läks vankri juurde, mida Ayrton uuris. 

«Mis ta tahtis öelda?» küsis Glenarvan John Manglesilt. «Ei tea,» vastas noor kapten. «Kuid major 
pole mees, kes räägiks ilmaaegu.» 
«Ei, John,» ütles leedi Helena. «Tal peab ölema kahtlusi Ayrtoni suhtes.» 
«Kahtlusi?» küsis Paganel ja kehitas õlgu. 

«Missuguseid?» küsis Glenarvan. «Kas ta peab võimalikuks; et Ayrton tappis meie hobused ja 
härjad? Kuid millise eesmärgiga? Kas pole Ayrtonil meiega ühised huvid?» 

«Sul on õigus, armas Edward,» ütles leedi Helena, «ja ma lisaksin, et reisi algusest peale on olnud 
küllaltki tõendeid pootsmani ustavusest.» 

«Kahtlemata,» ütles John Mangles. «Aga mis tähendab siis majori märkus?» 

«Usub ta siis, et Ayrton on sunnitöölistega ühes nõus?» hüüdis Paganel ettevaatamatult. 
«Missuguste sunnitöölistega?» küsis miss Grant. 

«Härra Paganel eksib,» vastas John Mangles ruttu. «Ta teab küll, et Victoria provintsis pole 
sunnitöölisi.» 

«Tõepoolest, nii see on!» ütles Paganel, kes oleks tahtnud oma sõnad tagasi võtta, «Kus kurat oli 
mu pea? Kes on iialgi kuulnud sunnitöölistest Austraalias? Pealegi muutuvad nad siin maabudes 
kohe väga ausateks inimesteks! Siinne kliima, miss Mary, kõlblust süvendav kliima. . .» 

Õnnetu maateadlasega, kes oma eksitust tahtis parandada, juhtus seesama, mis reisivankriga: ta 
vajus mutta. Leedi Helena vaatles teda,. ja see röövis talt kogu külma vere. Kuid leedi Helena ei 
tahtnud teda viia veel suuremasse kohmetusse ja hakkas miss Maryga minema telgi poole, kus mr. 
Olbinett kattis hommikusöögiks lauda kõigi reeglite järgi. 

«Mind ennast peaks sundasumisele saadetama,» kurtis Paganel haledalt. 
«Ma arvan küll,» vastas Glenarvan tõsiselt, mis auväärt maateadlast masendas. Siis läksid 


Glenarvan ja John Mangles vankri juurde. 

Ayrton ja mõlemad madrused nägid vaeva, et vankrit pehmest savist välja kiskuda. Härg ja 
hobune olid kõrvuti ette rakendatud ja vedasid kõigest jõust; rakmerihmad olid nii pingul, et 
ähvardasid katkeda, rangid pidid purunema, Wilson ja Mulrady lükkasid ratastest, kuna Ayrton 
kokkusobimatuid veoloomi hüüete ja kepiga ergutas. Raske sõiduk ei liikunud paigast. Savi oli juba 
tihenenud ja hoidis seda kinni, nagu oleks vanker tsemendisse valatud. 

John Mangles laskis savi kasta, ef see nii sitke poleks. Asjata. Vanker jäi liikumatuks. Pärast uusi 
jõupingutusi peatusid mehed ja veoloomad. Tuli sõiduk kas tükkhaaval sealt ära viia või üldse 
loobuda vankri väljakiskumise nõust. Et aga tööriistad puudusid, ei tulnud vankri lammutamine kõne 
alla. 

Ayrton, kes tahtis vankrist iga hinna eest jagu saada, mõtles uuesti katset teha, kuid lord Glenarvan 
peatas teda. 

«Küllalt, Ayrton, küllalt,» ütles ta. «Peame hoidma hobust ja härga, kes meil on säilinud. Kui 
tuleb jala teed jätkata, siis kannab hobune daame, härg toidutagavara. Nad võivad seega veel 
kasulikud olla.» 

«Hea küll, milard,» ütles pootsman ja rakendas väsinud loomad vankri eest lahti. 
«Nüüd, sõbrad,» lisas Glenarvan, «lähme laagrisse tagasi, peame nõu, arutame olukorra läbi, 
vaatame, mida head ja mida halba on meil oodata, ja teeme mingi otsuse.» 

Mõne hetke pärast asusid reisijad, väsitavast tööst veel roidunud, küllaltki rahuldava eine juurde. 
Pärast sööki alustati arutelu. Kõiki paluti oma arvamust avaldada. 

Kõigepealt tuli kindlaks teha laagri täpne asukoht. Paganel, kelle ülesandeks see usaldati, tegi seda 
soovitud 

rangusega. Ta teatas, et ekspeditsioon oli peatunud 37. laiuskraadil, pikkusel 147°53', Snowy jõe 
kaldal. 

«Missugune on Twofold Bay kalda täpne asukoht?» küsis Glenarvan. 

«150 kraadi,» vastas Paganel. 

«Ja vahepealsed kaks kraadi seitse minutit võrduvad.. .?» 

«75 miiliga.» 

«Ja Melbourne'ini on siit.. .?» 

«Vähemalt 200 miili.» 

«Hüva. Nüüd, mil me oma asukohta teame,» ütles Glenarvan, «mida oleks kõige õigem teha?» 
Vastati üksmeelselt: minna viivitamata mere äärde. Leedi Helena ja Mary Grant lubasid käia viis 
miili päevas. Vaprad naised ei kartnud minna vajaduse korral jala Snowy jõe juurest Twofold Bayni. 
«Oled reisimehe julge kaaslane, armas Helena,» ütles lord Glenarvan. «Aga kas oleme kindlad, et 
leiame mere äärest abi, mida me vajame?» 

«Ilma kahtluseta,» vastas Paganel. «Eden on juba üsna vana linn. Selle sadam peab olema tihedas 
ühenduses Melbourne'iga. Arvan koguni, et me kolmekümne viie miili kaugusel siit, Delegete'i 
kogukonnas Victoria piiril võime toiduaineid saada ja sõiduvahendeid leida.» 

«Ja «Duncan»?» küsis Ayrton. «Kas te ei arva, milord, et tuleks käsutada ta Twofold Baysse?» 
«Mis teie selle kohta ütlete, John?» küsis Glenarvan. 

«Ma ei usu, et kõrgeaususel tarvitseks selles asjas rutata,» vastas noor kapten. «Teil jätkuks alati 

aega, et Tom Austinile oma käsud saata ja teda Twofold Baysse kutsuda.» 
«See on ilmne,» lisas Paganel. 
«Pidage silmas,» jätkas John Mangles, «et me nelja või viie päeva pärast oleme Edenis.» 

«Nelja või viie päeva pärast!» ütles Ayrton pead vangutades. «Ütelge viieteistkümne või 
kahekümne päeva pärast, kui te ei taha hiljem kahetseda oma eksitust.» 

«Viisteist või kakskümmend päeva, et ära käia 75 miili!» hüüdis Glenarvan. 


«Vähemalt viisteist või kakskümmend, milord. Ees on Victoria kõige väsitavam osa. See on kõrb, 
kus kõik puudub, nagu skvotterid ütlevad. Aina kanarbikulagendikud ilma teedeta; asundusi pole 
saanud seal tekkida. Seal tuleb 

käia, kirves või tungal käes; ja uskuge mind, kiiresti te ei käi.» 

Ayrton oli rääkinud kindlal toonil. Paganel, keda silmitseti küsivate pilkudega, kinnitas pootsmani 
sõnu peanoogutusega. 

«Möönan, et need raskused on olemas,» ütles John Mangles. «Noh, siis saadab kõrgeausus 
«Duncanile» oma käsud kahe nädala pärast.» 

«Ütleksin veel,» rääkis Ayrton edasi, «et suurimad raskused ei teki mitte teel. Tuleb minna üle 
Snowy, ja on väga tõenäoline, et peab ootama vee alanemist.» 

«Ootama!» hüüatas noor kapten. «Kas ei või otsida koolmekohta? » 

«Ma ei usu, et neid on,» vastas Ayrton. «Täna hommikul otsisin üleminekukohta, kuid asjatult. 
Harva leidub jõge, mis oleks praegusel aastaajal nii käre; see on paratamatus, mille vastu ma ei saa 
midagi teha.» 

«Snowy on siis lai?» küsis leedi Helena. 
«Lai ja sügav, proua,» vastas Ayrton. «Miili laiune ja ägeda vooluga. Ka hea ujuja oleks seal ohus.» 

«Noh, siis ehitame paadi?» hüüdis Robert, kes millegi ees kartma ei löönud. «Tuleb puu maha 
raiuda, seest õõnestada, sisse istuda ja kõik on korras.» 

«Mis teie sellest arvate, Ayrton?» küsis Glenarvan. 

«Arvan, milord, et kui abi ei tule, siis istume veel kuu aja pärast Snowy kaldal!» 

«Ütelge siis lõpuks, kas teil on mõni parem plaan,» sõnas John Mangles teatava kärsitusega. 
«Jah, kui «Duncan» lahkuks Melbourne'ist ja tuleks idarannikule. » 

«Ah, ikka «Duncan»! Ja kuidas hõlbustaks «Duncani» Twofold Bays olek meie sinnaminekut?» 
Ayrton mõtles mõned hetked, enne kui ta vastas, ja ütles õige põiklevalt: 

«Ma ei taha oma arvamust peale sundida. Räägin kõikide huvides. Olen nõus teekonda jätkama, 
niipea kui kõrgeausus käsib.» 

Siis pani ta käed vaheliti. 

«See pole vastus, Ayrton,» ütles Glenarvan. «Rääkige meile oma plaanist, ja me võtame selle 
arutusele. Missugune on teie ettepanek?» 

Rahuliku ja kindla häälega ütles Ayrton: 

«Panen ette meie praeguses viletsas seisukorras mitte 

üle Snowy minna... Siinsamas tuleb abi oodata, ja abi võib tuua üksnes «Duncan». Jääme siia 
laagrisse, toidust ei tule siin puudust. Ja üks meist viib Tom Austinile käsu, et ta tuleks Twofold 
Baysse.» 

Kõik olid teataval määral imestunud sellist ettepanekut kuuldes. John Mangles ei varjanud, et 
ettepanek oli talle vastumeelt. 

«Selle aja jooksul,» jätkas Ayrton, «kas langeb jõe vesi ja võimaldab leida mõne koolme, või 
tuleks kasutada paati, mille ehitamiseks saaksime aega. Säärane on kava, milord, mis ma teile 
heakskiitmiseks esitan.» 

«Hea küll, Ayrton,» vastas Glenarvan. «Teie mõte on väärt, et võtta ta tõsise vaatluse alla. Selle 
suurimaks paheks on, et ta põhjustab viivitust; kuid ühtlasi hoiaks meid suurte raskuste ja võib-olla 
tõeliste ohtude eest. Mis te sellest arvate, sõbrad?» 

«Kõnelege, kallis MacNabbs,» ütles leedi Helena. «Asja arutamise algusest saadik olete vaikinud: 
te vaid kuulate, kuid sõnadega olete väga kitsi.» 

«Et te küsite minu arvamust,» vastas major, «siis räägin avameelselt. Mulle näib, et Ayrton 


kõneles targa ja ettevaatliku mehena: pooldan tema ettepanekut.» 

Seda vastust polnud keegi oodanud, sest seni oli MacNabbs alati vaielnud Ayrtoni sellelaadiliste 
ettepanekute vastu. Ka Ayrton oli üllatatud ja heitis majori poole kiire pilgu. Paganel, leedi Helena ja 
mõlemad madrused olid meelsasti valmis pootsmani ettepanekut toetama. Pärast MacNabbsi sõnu 
nad ei kõhelnud. 

Glenarvan kuulutas seepärast Ayrtoni kava põhimõtteliselt vastuvõetuks. 

«Ja nüüd, John,» lisas ta, «kas ei arva teiegi, et ettevaatus sunnib nii toimima ja jõe äärde laagrisse 
jääma ning sõiduvahendeid ootama?» 

«Jah,» vastas John Mangles, «kui aga meie saadik pääseb üle jõe, millest me ise. üle ei saa!» 
Silmitseti pootsmanit. See naeratas nagu mees, kes on oma asjas kindel. 

«Saadik ei läheks üle jõe,» ütles ta. 

«Aa!» ümises John. 

«Ta läheb lihtsalt mööda Lucknow' teed, mis viib otse 
Melbourne'i. » 

«Kakssada viiskümmend miili jala käia!» hüüatas noorkapten. 

«Ratsa,» tähendas Ayrton. «Üks hobune on terveks jäänud. Teekond kestaks neli päeva. Kaks 
päeva kulub «Duncani!» Twofold Baysse tulekuks, kakskümmend neli tundi laagrisse 
tagasitulekuks. Nädala pärast on saadik laeva meeskonnaga siin.» 

Major väljendas peanoogutusega nõusolekut Ayrtoni sõnadele, mis John Manglese pani küllaltki 
imestama. Kuid pootsmani ettepanek oli kõigi poolt heakskiitmist leidnud ja nüüd jäi veel ainult see 
tõesti hästi leitud kavatsus teostada. 

«Nüüd, sõbrad,» ütles Glenarvan, «jääb veel saadik valida. Tal oleks täita raske ja ohtlik ülesanne, 
seda ma ei salga. Kes ohverdab end kaaslaste eest ja viib minu korraldused Melbourne'i?» 

Otsekohe pakkusid endid Wilson, Mulrady, John Mangles, Paganel, isegi Robert. John nõudis 
eriti, et see ülesanne usaldataks temale. Kuid Ayrton, kes seni oli vaikinud, võttis sõna ja ütles: 

«Kui kõrgeausus lubab, siis lähen mina, milord. Olen siinse maaga harjunud. Mitu korda olen 
rännanud kohtades, kus liikumine on veel raskem. Kus mõni teine hätta jääks, saaksin mina 
hakkama. Seepärast nõuan, et ühise kasu pärast antakse mulle õigus Melbourne'i minna. Annaksite 
mulle kirjaliku volituse kapteni abile ettehäitamiseks, ja nädala pärast toon «Duncani» Twofoldi 
lahte.» 

«Hästi räägitud,» ütles Glenarvan. «Olete arukas ja julge mees, Ayrton. Saate asjaga hakkama.» 

Pootsman oli ilmselt kohasem kui keegi teine seda rasket ülesannet täitma. Kõik mõistsid seda ja 
lakkasid ennast pakkumast. John Mangles katsus viimast korda vastu vaielda, öeldes et Ayrtoni 
sealolek olevat vajalik, et leida «Britannia» ja Harry Granti jälgi. Kuid major tähendas, et 
ekspeditsioon jäävat Snowy äärde laagrisse Ayrtoni tagasitulekuni, ja et ei saavat juttugi olla 
tähtsamate otsingute jätkamisest ilma temata, järelikult ei võivat tema äraminek kuidagi kahjustada 
kapten Granti huvisid. 

«Noh, minge siis, Ayrton,» ütles Glenarvan. «Rutake ja tagasi tulge Edeni kaudu.» 

Pootsmani silmis välgatas rahuldustuluke. Ta pööras, pea kõrvale. Aga kuigi ta kiiresti kõrvale 
pöördus, märkas seda välgatust John Mangles, kes vaistlikult tundis suurenevat oma umbusaldust 
Ayrtoni vastu. 4 
Pootsman hakkas äraminekuks valmistuma: abiks olid 

talle mõlemad madrused: üks neist hoolitses tema hobuse eest, teine toidumoona eest. Glenarvan 
kirjutas sel ajal Tom Austinile määratud kirja. 


Ta käskis laevaohvitseril otsekohe Twofold Baysse sõita. Ta kinnitas, pootsman olevat täiesti 
usaldusväärne mees. Twofold Baysse jõudes pidi Tom Austin osa jahi madrustest andma Ayrtoni 
käsutusse ja... 

Glenarvan oli kirjaga nii kaugel, kui MacNabbs, kes teda silmadega oli jälginud, küsis kummalise 
häälekõlaga, kuidas ta kirjutas Ayrtoni nime. 

«Nii, kuidas seda hääldatakse,» vastas Glenarvan. 
«See on eksitus,» ütles major rahulikult. «Hääldatakse Ayrton, kuid kirjutatakse Ben Joyce!» 


XX ALAND! ZEALAND! 


See paljastus mõjus nagu pikselöök. Ayrton oli end järsku sirgu ajanud. Käes oli tal revolver. Käis 
pauk. Glenarvan langes kuulist tabatuna. Eemalt kostis püssipauke. 

Algul jahmatanud John Mangles ja madrused tahtsid Ben. Joyce'i kallale söösta, kuid hulljulge 
sunnitööline oli juba kadunud röövlisalga juurde metsaserval. 

Telk ei varjanud küllaldaselt kuulide eest. Tuli taanduda. Kergesti haavatud Glenarvan oli jalule 
tõusnud. 

«Vankrisse! Vankrisse!» karjus John Mangles ja kiskus leedi Helena ning Mary Granti kaasa; 
varsti olid naised paksude seinte taga varjul. 

Seal haarasid John, MacNabbs, Paganel ja madrused oma püssid ja' olid valmis sunnitööliste 
kallaletungi tagasi lööma. Ka Glenarvan ja Robert olid tulnud daamide juurde. Mr, Olbinettki tuli 
kaitsjatele appi. 

Kõik oli toimunud välkkiirelt. John Mangles pidas tähelepanelikult silmas metsaveert. Ben Joyce'i 
sinna saabudes oli püssilaskmine äkki lõppenud. Laskmiskärale järgnes sügav vaikus. Ainult mõned 
valged suitsupilvekesed keerlesid veel kummipuude okste vahel. Kõrged gastroloobiumipuhmad olid 
liikumatud. Kadunud oli kõik, mis oleks vihjanud kallaletungi kavatsusele. 

Major ja John Mangles läksid maad kuulates kuni suurte puudeni. Seal polnud kedagi. Näha oli 
palju jalajälgi, ja 

mõned poolpõlenud püssisütikud suitsesid maas. Ettevaatlik major kustutas need, sest ainus tulesäde 
võis tekitada kardetava tulekahju kuivanud puudest koosnevas metsas. 
«Sunnitöölised on kadunud,» ütles John Mangles. 
«Jah,» vastas major, «ja see kadumine teeb mu rahutuks. Ennemini seisaksin nendega vastamisi. 
Parem tiiger lagendikul kui madu rohu sees. Käime läbi need põõsad vankri ümber.» 

Major ja John otsisid läbi kogu ümbruskonna. Metsaservast Snowy kaldani ei kohanud nad ühtki 
sunnitöölist. Ben Joyce'i röövlisalk näis olevat ära lennanud nagu parv pahu linde. See kadumine oli 
liiga kummaline, et tagada julgeolekutunnet. Otsustati seepärast valvel olla. Vanker - maas tugevasti 
kinni olev kindlus - muutus laagri keskuseks; kaks meest pidas iga tunni tagant vahetudes hoolega 
vahti. 

Leedi Helena ja Mary Granti esimeseks .mureks oli Glenarvani haav kinni siduda. Kui leedi 
Helena nägi oma meest Ben Joyce'i kuulist kukkumas, oli ta meeletu hirmuga abikaasa juurde 
rutanud. End valitsedes, vaatamata ahastusele, oli vapper naine Glenarvanj. vankrisse talutanud. 
Haavatu õlg paljastati ja major tegi kindlaks, et kuul oli tekitanud lihahaava ilma sügavamale 
tungimata. Talle näis, et ei luu ega lihased pole vigastatud. Haavast jooksis tugevasti verd, kuid 
Glenarvan liigutas sõrmi ja küünarvart ning rahustas ise oma sõpru, öeldes, et halbu tagajärgi ei 
olevat karta. Kui haav oli kinni seotud, ei tahtnud ta, et temaga kauem tegeldaks. Hakati olukorda 
selgitama. 

Kõik peale väljas valves oleva Mulrady ja Wilsoni .olid vankris koos, nii hästi-halvasti kui see 
võimalik. Paluti, et major kõneleks. 


Enne kui ta oma jutustust algas, rääkis ta leedi Helenale sellest, mida too veel ei teadnud, see on 
Perthi sunnitöölistesaiga põgenemisest, nende ilmumisest Victoria provintsi ja nende kaassüüst 
raudteeõnnetuses. Ta andis leedi Helenale Seymouris ostetud «Australian and New-Zealand 
Gazette'i» numbri ja lisas, et politsei on määranud tasu Ben Joyce'i, kardetava röövli kinnivõtmise 
eest. Poolteise aasta jooksul sooritatud kuriteod olid talle sünge kuulsuse toonud. 

Ent kuidas oli MacNabbs Ben Joyce'i Ayrtonis ära tundnud? See oli saladus, mille selgitust kõik 
ihkasid, ja major asus jutustama. .. 

Juba esimesest kohtumisest Ayrtoniga oli MacNabbs tundnud ta vastu vaistlikku umbusaldust. 
Kaks või kolm peaaegu tähtsusetut juhtumit, pootsmani ja Wimerra jõe sepa vahel vahetatud pilk, 
Ayrtoni vastupuiklemine, kui oli tarvis minna läbi linna või asulate, tema pealekäiv soov, et kästaks 
«Duncan» Twofold Baysse tuua, tema hooleks usaldatud loomade kummaline surm, lõpuks teatav 
otsekohesuse puudumine käitumises - kõik need ükshaaval kokkukuhjunud pisiasjad olid äratanud 
majoris kahtluse. . 

Ometi poleks ta võinud esineda otsese süüdistusega, kui poleks olnud eelmise öö sündmusi. 

MacNabbs jõudis kõrgete rohupuhmaste vahel roomates varjude juurde, mis poole miili kaugusel 
laagrist olid ta tähelepanu äratanud. Fosforestseerivad seened levitasid pimedaskahvatut kuma. 

Kolm meest uurisid värskeid jälgi maapinnal. Nende seas tundis MacNabbs ära Black Pointi sepa. 
«Nemad nad on,» ütles üks. - «Jah,» vastas teine, «siin on ristikheina leht.» - «Teised hobused on 
kõik surnud.» - «Mürk pole kaugel.» - «Tapa kas või kogu ratsaväe hobused! Kasulik taim see 
gastroloobium.» 

«Siis nad vaikisid ja läksid kaugemale,» jutustas MacNabbs. . «Ma ei teadnud veel küllalt. Läksin 
neile järele. Varsti jätkati vestlust. «Osav poiss, see Ben Joyce,» ütles sepp. «Tore pootsman oma 
laevahukulooga! Kui ta plaan korda läheb, oleme õnnega koos. Pagana Ayrton!» - «ütle Ben Joyce; 
ta on oma nime auga ära teeninud.» Siis lahkusid röövlid kummipuumetsast. Teadsin, mis ma teada 
tahtsin, ja tulin tagasi laagrisse kindla veendumusega, et kõik sunnitöölised ei paranda meelt 
Austraalias, ütelgu Paganel mis tahes.» 

Major jäi vait. 

Tema kaaslased vaikisid mõtteisse vajunult. 

«Niisis tõi Ayrton meid siia, et meid paljaks riisuda ja tappa!» ütles Glenarvan vihast kahvatu näoga. 
«Jah.» vastas major. 

«Ja Wimerrast saadik käib tema salk meie kannul ning varitseb parajat juhust?» 

«Jah.» 

«See vilets ei ole siis «Britannia» madrus? Ta on siis varastanud Ayrtoni nime ja paberid?» 

Pilgud suundusid MacNabbsi poole, kes pidi ka ise olema seda eneselt küsinud. 

«Minu arvates on mehe nimi tõesti Ayrton. Ben Joyce on hüüdnimi. Kindlasti tunneb ta Harry 
Granti ja on olnud «Britannial» pootsmaniks. Ei maksa siis teha asjatuid oletusi, vaid tuleb võtta 
tõsiasjana, et Ben Joyce on Ayrton ja Ayrton on Ben Joyce, seega «Britannia» pootsman, kellest on 
saanud sunnitööliste salga juht.» 

MacNabbsi sõnadega nõustuti ilma vaidlusteta. 
«Kas ütlete nüüd,» küsis Glenarvan, «kuidas ja miks on «Britannia» pootsman Austraalias?» 

«Kuidas? Ma ei tea,» vastas MacNabbs, «ja politsei; nagu näha, ei tea selles asjas minust rohkem. 
Miks? Seda on võimatu öelda. Siin on saladus, mille selgitab tulevik. » 

«Politsei ei tea isegi seda, et Ayrton on Ben Joyce,» ütles John Mangles.. 

«Teil on õigus, John,» vastas major, «kui ta seda teaks, oleks tal märksa kergem otsitavat tabada.» 


«Järelikult tuli see vilets Paddy O'Moore'i tallu kurjade kavatsustega?» ütles leedi Helena. 
«Selles pole kahtlust,» vastas MacNabbs. «Ta valmistus kuriteoks iirlase vastu, kui äkki avanes 
parem võimalus. Juhus viis meid tema teele. Ta kuulis Glenarvani suust «Britannia» hukkumislugu 
ja julge mehena otsustas suurt käsu lootes seda ära kasutada. Wimerra juures astus ta ühendusse ühe 
kaaslasega, Black Pointi sepaga, ja tegi meie jäljed hõlpsasti tuntavaks. Tema salk käis meie kannul. 
Mürktaime varal tappis ta vähehaaval meie hobused ja härjad. Parajal ajal kihutas ta meid siis Snowy 
sohu kinni ja andis oma käsutuses olevat,e sunnitööliste meelevalda.» 

Ben Joyce'i kohta oli kõik öeldud. Major oli tema minevikku õigesti kirjeldanud ja kurjategija 
esines sellena, kes ta oli - julge ning kardetava roimarina. Tema kavatsused olid selgesti tõlgitsetud 
ja nõudsid Glenarvanilt äärmist valvsust. Õnneks oli paljastatud röövel. vähem kardetav kui reetur. 


Põhjalikult selgitatud olukorrast tuli aga teha tõsiseid järeldusi. Keegi polnud sellele veel 
mõtelnud. Ainult Mary Grant vaatas tulevikku, kuulates, kuidas arutati seda, minevikku. John 
Mangles märkas esimesena, kui kahvatu ja meeleheitel ta oli. Ta mõistis, mis toimus neiu hinges. 
«Miss Mary! Miss Mary!» karjatas ta. «Te nutate!» 

«Sa nutad, laps?» küsis leedi Helena. «Mu isa! Proua, mu isa!» vastas neiu. 
Ta ei suutnud edasi rääkida. Kuid kõikide peast käis äkki läbi üks ja seesama mõte. Mõisteti miss 
Mary valu, seda, miks ta silmist veeresid pisarad, miks kerkis isa nimi tema huultele. 

Ayrtoni paljastamine hävitas iga lootuse. Et Glenarvani kõrbesse meelitada, oli sunnitööline 
leiutanud laevahukuloo. Kõneluses, mida MacNabbs salaja pealt kuulas, olid tema kaaslased seda 
selgesti ütelnud. «Britannia» polnudki purunenud Twofold Bay karidel! Harry Grant polnud 
Austraaliasse saanudki! 

Teist korda viis dokumendi ekslik tõlgitsus «Britannia» otsijad ebaõigele teele. 

Kõik vaikisid süngelt sellise olukorra ja kahe lapse valu ees. Kes oleks leidrmd. sõnu, et 
mingisugustki lootust anda? Robert nuttis õe käte vahel. Paganel ümises pahaselt: 

«Ah! Õnnetu dokument! Võid kiidelda, et oled rängale proovile pannud tosina tosina inimese 
peaaju!» 

Ja auväärne maateadlane, kes oli tõesti vihane iseendale, tagus oma laupa, nii et see ähvardas 
puruneda. 

Glenarvan läks vahepeal Mulrady ja Wilsoni juurde, kes väljas valvasid. Sügav vaikus valitses 
metsaserva ja jõe vahelisel lagendikul. Taevas seisid liikumatud pilved. Vähimgi hääl oleks selgesti 
kuulda olnud, kuid kuskilt ei kostnud midagi. Ben Joyce ja tema jõuk pidid olema taandunud 
võrdlemisi kaugele; puude madalatele okstele laskuvate lindude parved, mõned rahulikult noori 
võsusid söövad kängurud, paar emu, kes liikusid kartmatult kõrgete rohupuhmaste vahel, nii et ainult 
pead paistsid — see kõik tõendas, et inimeste lähedalolek ei häirinud rahulikku üksildust. 

«Kas olete tunni aja jooksul midagi näinud või kuulnud?» 'küsis Glenarvan mõlemalt madruselt. 
«Ei midagi; kõrgeausus,» vastas Wilson. «Sunnitöölised peavad olema mitme miili kaugusel.» 

«Neil pole küllalt jõudu, et meile kallale tungida,» lisas Mulrady. «See Ben Joyce läks vist veel 
teisi omasuguseid röövieid appi kutsuma.» 

«Arvatavasti,» vastas Glenarvan. «Kurjategijad pelgavad, Nad teavad, et oleme relvastatud, ja 
hästi relvastatud. Võib-olla ootavad nad ööd, et siis kallale tungida. 

Kui pimedaks läheb, peame kahekordselt valvsad olema. Ah, kui saaksime ära sellelt soiselt 
lagendikult ning jätkata oma teekonda ida poole! Kuid veetõus takistab meid. Maksaksin palju parve 
eest, mis viiks meid teisele kaldale!» 


«Miks kõrgeausus ei käsi meil parve ehitada?» ütles Wilson. «Puudest pole puudust.» 
«Ei, Wilson,» vastas Glenarvan. «Snowy pole oja, vaid käreda vooluga jõgi.» 

Sel hetkel tulid John Mangles, major ja Paganel Glenarvani juurde. Nad olid parajasti käinud jõge 
vaatamas. 

Viimased vihmad olid jõge paisutanud ja vesi oli tõusnud veelgi jala võrra. Ta moodustas 
kärestiku, mida oleks võinud võrrelda Ameerika kiirevooluliste jõgedega. Võimatu oli minna keset 
raevutsevaid koski ja tormlevaid neelukeeriseid, mille vahel haigutasid sügavikud. 

John Mangles ütles, et üleminek on võimatu. 

«Kuid siia ei tohi jääda, ilma et me midagi ette võtaksime,» lisas ta. «See, mis me tahtsime teha enne 
Ayrtoni reetlikku tegu, on nüüd veelgi vajalikum.» 

«Mis sa tahad ütelda, John?» küsis Glenarvan. 

«Tahan ütelda, et abi on hädavajalik, ja kui ei saa minna Twofold Bay'sse, siis peab minema 
Melbourne'i. Meil on veel üks hobune. Andku kõrgeausus see mulle, ja ma lähen Melbourne'i.» 

«Kuid see oleks ohtlik, John,» ütles Glenarvan: «Rääkimata muudest ohtudest kahesaja miili 
pikkusel teekonnal läbi tundmatu maa, võib arvata, et teed ja rajad. on Ben Joyce'i kaaslaste valve 
all.» 

«Tean seda, milord, kuid ma tean ka, et praegune seisukord ei või kaua kesta. Ayrton lubas 
kaheksa päevaga «Duncani» mehed siia tuua. Mina tahan kuue päevaga Snowy äärde tagasi jõuda. 
Niisiis: mis kõrgeausus käsib?» 

«Enne kui Glenarvan ütleb oma sõna,» tähendas Paganel, «pean tegema ühe märkuse. Melbourne'i 
tuleb minna, seda küll; kuid mitte John Mangles ei tohi minna sellesse hädaohtu. Ei! Ta on 
«Duncani> kapten ega tohi seepärast enesega riskida, Mina lähen tema asemel.» 

«Hästi öeldud,» sõnas major. «Ja miks just teie, Paganel?» 
«Kas meid siis olemas ei ole?» hüüdsid Mulrady ja Wilson. 

«Kas arvate, et mina kardan kahesaja milli pikkust ratsasõitu?» küsis MacNabbs. 

«Sõbrad,» ütles Glenarvan. «Kui keegi meist peab minema Melbourne'i, siis määraku. saatus, kes 
on mineja. Paganel, kirjutage meie nimed. . .» 

«Igatahes mitte teie oma, milord,» ütles John, Mangles. «Miks mitte?» küsis Glenarvan. 
«Lahutada teid leedi Helenast, - teid oma värske haavaga!» 

«Glenarvan,» ütles Paganel, «te ei tohi ekspeditsiooni maha jätta.» 

«Ei,» ütles major. «Teie koht on siin, Edward, te ei tohi ära minna.» 

«Ettevõte on ohtlik,» vastas Glenarvan, «ma ei loovuta oma osa teistele. Kirjutage, Paganel! Olgu 
minugi nimi mu kaaslaste, nimede seas, ja andku taevas, et liisk langeks minule!» 

Tema tahtmist tuli täita. Glenarvani nimi pandi teiste nimede juurde. Tõmmati loosi ja liisk langes 
Mulradyle. Vahva madrus hõiskas rahuldustundest. 

«Olen minekuvalmis, milord,» ütles ta. 
Glenarvan surus Mulrady kätt. Siis läks ta tagasi vankri juurde, jättes majori ja John Manglesi laagrit 
valvama. 

Leedi Helenale teatati kohe otsusest läkitada saadik Melbourne'i ja sellest, kellele liisk oli 
langenud. Ta leidis Mulrady jaoks sõnu, mis läksid tublile meremehele südamesse. Madrust tunti kui 
vaprat, arukat ja tugevat meest, kes ei kartnud ühtki raskust; tõesti poleks saatus võinud paremat 
valikut teha. 

Mulrady ärasõidu ajaks määrati kell kaheksa, kui videvik asendub ööpimedusega. Wilson võttis 
oma hooleks hobuse saduldamise. Talle tuli mõte hobuse vasema jala äraandlik raud vahetada tihe 
öösel surnud hobuse rauaga. Nii ei võinud sunnitöölised Mulrady jälgi ära tunda; nad ei saanud talle 
ka järgneda, sest neil polnud hobuseid. 

Seni kui Wilson kõige selle kallal ametis oli, hakkas Glenarvan Tom Austinile määratud kirja 


kirjutama. Kuid haavatud käega oli raske kirjutada, ja ta palus, et Paganel kirjutaks tema eest. 
Maateadlane aga oli nii süvenenud mingisse mõttesse, et paistis, nagu ei näeks ega kuuleks ta, mis 
tema ümber tehti. Peab ütlema, et Paganel mõtles keset kõiki neid ebameeldivaid sündmusi ainult 
dokumendi ebaõigele tõlgitsusele. Haaratud püüdest kis- 

kuda sedelist mõnd uut mõtet, käänas ta selle sõnu nii ja naa. 

Seepärast ei kuulnud ta Glenarvani palvet. Glenarvan oli sunnitud seda kordama. 
«Aa, väga hea,» vastas Paganel, «olen valmis!» 

Seda öeldes võttis Paganel masinlikult oma taskuraamatu. Ta käristas sellest valge lehe ning jäi 
siis etteütlust ootama, pliiats käes. Glenarvan algas järgmiselt: «Teen korralduse, et Tom Austin 
läheks otsekohe merele ja viiks «Duncani» .. .» 

Paganel lõpetas viimast sõna, kui ta pilk juhtumisi langes maas vedelevale «Australian and New- 
Zealand Gazette'i» numbrile. Ajaleht oli nii kokku pandud, et paistsid ainult New-Zealandi kaks 
viimast silpi. Paganeli käsi peatus; Paganel näis sootuks unustavat Glenarvani, kirja ning 
dikteerimise. 

«Noh, Paganel?» küsis Glenarvan. 

«Aa!» karjatas Paganel. 

«Mis teil on?» küsis MacNabbs. 

«Mitte midagi! Mitte midagi!» vastas Paganel. Tasa kordas ta: «Aland! aland! aland!» 

Ta oli püsti tõusnud. Oli ajalehe kätte haaranud. Ta raputas seda ning näis end vägisi vaikirna 
sundivat. Leedi Helena, Mary, Robert ja Glenarvan vaatasid teda ega mõistnud kuidagi seda 
arusaamatut erutust. Paganel sarnanes äkki meeltesegadusse sattunuga. Kuid see ülierutatuse seisund 
ei kestnud kaua. Ta rahunes vähehaaval; tema silmades särav rõõm kustus. Jälle istus ta oma kohale 
ja ütles rahulikult: 

«Olen teie käsutada, milord, kui soovite.» 

Glenarvan jätkas etteütlemist. Lõplikul kujul oli kiri järgmine: 


«Teen korralduse, et Tom Austin läheks otsekohe merele ja viiks «Duncani» 37. laiuskraadile 
Austraalia idarannikul. . .» 
«Austraalia?» ütles Paganel. «Ah jaa! Austraalia...» 
Ta lõpetas kirja ja palus, et Glenarvan alla kirjutaks. 
Glenarvan tegi seda nii hästi kui haavatud käsi võimaldas. Kiri pandi ümbrikku ja pitseeriti. 
Erutusest alles väriseva käega kirjutas Paganel järgmise aadressi: 
Tom Austin, Kapteni abi «Duncanil». 
Melbourne. 

Siis väljus ta vankrist, žestikuleerides ja korrates arusaamatuid sõnu: 
«Aland! Aland! Zealand!» 


XXI NELI AHASTUSPÄEVA 


Päeva lõpp möödus vahejuhtumiteta. Kõik oli valmis Mulrady ärasõiduks. Vapper madrus oli 
õnnelik, et. võis sel kombel väljendada oma andumust kõrgeaususele. 

Paganel oli jälle külmavereline ja käitus nagu tavaliselt. 

Tema pilgust paistis küll veel tugevat rahutust, kuid ta näis olevat otsustanud seda varjata. Küllap 
oli tal selleks mõjuvaid põhjusi, sest major kuulis, kuidas ta endamisi kordas, otsekui iseenesega 
võideldes: 

«Ei! Ei! Nad ei usuks mind! Ja pealegi: milleks? On liiga hilja!» 


See otsus tehtud, andis ta Mulradyle vajalikud juhatused Melbourne'i tee kohta; kaart silme ees, 
joonistas ta talle teekonna plaani. Kõik rohtla rajad suundusid Lucknow' teele. See tee laskus otse 
lõunasse kuni rannikuni ja pööras siis pärast järsku käänakut Melbourne'i poole. Tuli aina seda teed 
järgida ega tohtinud katsuda kuskilt otse läbi tundmatu maa minna. 

Polnud midagi lihtsamat. Mulrady ei võinud teelt eksida. 

Mis puutub hädaohtudesse, siis need lakkasid olemast mõne miili kaugusel laagrist, mille lähikonnas 
Ben Joyce orna salgaga arvatavasti varitses. Olles kord nende varitsemispiirkonnast väljas, võis 
Mulrady neist kiiresti eemalduda ja oma tähtsa ülesande edukalt täita. 

Kell kuus söödi ühiselt. Vihma valas nagu kapaga. Telk ei andnud enam küllaldaselt varju; kõik 
olid vankrisse ulualla tulnud. Siin oli muide kindel varjupaik. Savi hoidis vankrit maas kinni ja 
sõiduk liitus maapinnaga nagu kants oma alusega. Arsenal koosnes seitsmest karabiinist ja seitsmest 
revolvrist ning võimaldas õige pikaajalisele piiramisele vastu panna, sest. puudust polnud ei laske- 
ega toidumoonast. Kuue päeva pärast aga tuleb «Duncan» Twofoldi lahte. Kakskümmend neli tundi 
hiljem jõuaks tema meeskond Snowy teispoolsele kaldale. Kuigi ka siis 

veel üleminek oleks võimatu, oleksid röövlid ometi sunnitud ülevõimu ees taanduma. Kuid 
kõigepealt pidi Mulrady hädaohtlik teekond õnnestuma. 

Kell kaheksa oli juba täiesti pime. Oli aeg teele asuda. Toodi Mulradyle määratud hobune. Tolle 
jalad olid ettevaatuse mõttes riidesse mässitud ega teinud astudes mingit kära. Loom näis olevat 
väsinud, kuid ometi sõltus tema jalgade kindlusest ja tugevusest kõikide pääsmine. 

Major soovitas Mulradyl hobust säästa, kui ta kord sunnitööliste varitsemispiirkonnast välja on 
jõudnud. Parem pool päeva hilineda, kuid kindlasti pärale jõuda! 

John Mangles andis oma madrusele revol vri, mille ta äsja oli suurima hoolega laadinud. Kardetav 
relv mehe. käes, kes ei värise! 

Mulrady istus sadulasse. 

«Siin on kiri, mille sa viid Tom Austinile,» ütles Glenarvan. «Ärgu ta kaotagu tundigi! Tulgu 
Twofold Baysse, ja kui ta meid sealt ei leia, kui me pole üle Snowy pääsenud, siis tulgu viivitamata 
meile appi! Mine nüüd, mu vapper madrus, ja jumal juhtigu sind!» 

Glenarvan, leedi Helena, Mary Grant, kõik surusid Mul rady kätt. See ärasõit pimedal ja vihmasel 
ööl, ohtudega ülekülvatud teel, läbi määratu suure ja tundmatu kõrbe oleks sügavasti mõjunud 
vähem kindlameelsesse mehesse kui Mulrady. 

«Jumalaga, milord,» ütles ta rahulikult ja kadus varsti piki metsaveert looklevale rajale. 

Raju muutus veelgi ägedamaks. Eukalüptide kõrged oksad nagisesid pimeduses tumedalt. Oli 
kuulda, kuidas kuivanud oksi kukkus läbimärjale maapinnale. Mitmedki hiigelpuud, küll ilma 
elumahlata, kuid seni siiski püsti seisnud, paiskas see maruiil ümber. Tuul ulgus raksuvas metsas; 
tema sünged oiged segunesid Snowy mühinaga. Suured pilved, mida tuul itta kihutas, rippusid maani 
nagu udu riismed. Öudne pimedus suurendas veelgi öö koledust. 

Kui Mulrady oli läinud, pugesid reisijad kõik vankrisse. Leedi Helena ja Mary Grant, Glenarvan ja 
Paganel jäid esimesse ossa, mis oli kindlalt suletud; teises osas leidsid Olbinett, Wilson ja Robert 
rahuldava ulualuse. Major ja John Mangles valvasid väljas. 

See ettevaatus oli vajalik, sest sunnitöölistel oleks olnud hõlbus kallale tungida, ja seda võis iga 
minut oodata. 

Mõlemad truud mehed olid seepärast valvel ja võtsid külma rahuga vastu tuuleiilid, mis öö neile 
näkku paiskas. 

Nad katsusid pilkudega läbistada pimedust, mille varjul oli hea ligi hiilida, sest kõrv ei kuulnud 
midagi peale marumühina, tuule huilgamise, okste raksumise, puutüvede langemise ja kammitsast 
vallandunud vee kohina. 


Aeg-ajalt tekkisid siiski maru sekka mõned lühikesed vaikusehetked. Tuul vaibus nagu hinge 
tõmmates. Ainult Snowy oigas liikumatu pilliroo ja kummipuude musta eesriide taga. Vaikus tundus 
neil hetkedel seda sügavam. Major ja John Mangles kuulatasid siiski eriti teraselt. 

Ühel sellisel vaheajal kuulsid nad teravat vilet. 

John Mangles läks ruttu majori juurde. 

«Kas kuulsite?» 

«Jah,» sõnas MacNabbs. «Oli see inimene või loom?» 

«Inimene,» vastas John Mangles. 

Siis kuulatasid mõlemad. Äkki kostis jälle seletamatu vile, millele vastas midagi püssipaugutaolist, 
kuid peaaegu kõrvaga tabamatu, sest maru möirgas uue jõuga. MacNabbs ja John Mangles ei 
kuulnud teineteistki. Nad läksid vankri taha tuulevarju. 

Sel hetkel avanesid nahkeesriided, ja Glenarvan tuli väljasolijate juurde. Ta oli nagu nemadki 
kuulnud pahaendelist vilistamist ja pauku, mis vankri lõuendkatuse all oli vastu kajanud. 

«Mis suunas?» küsis ta. 

«Seal,» tähendas John, näidates pimeda teeraja poole, kuhu Mulrady oli läinud. «Kuikaugel?» 
«Tuul kandis kaugele,» vastas John Mangles. «See pidi olema vähemalt kolme miili kaugusel.» 
«Läki,» ütles Glenarvan ja viskas püssi õlale. 

«Ei maksa!» vastas major. «See on püünis, et meid vankrist eemale saada.» 

«Aga kui Mulrady on kurjategijate ohvriks langenud?» ütles Glenarvan ja võttis MacNabbsi käest 
kinni. 

«Seda saame homme teada,» vastas, major külmalt, olles kindlasti otsustanud takistada Glenarvani 
asjatut ja ettevaatamatut sammu. 

«Te ei tohi laagrist lahkuda, milord,» ütles John. «Ma lähen üksi.» 

«Ka teie mitte,» sõnas MacNabbs tarmukalt. «Kas tahate siis, et meid ükshaaval tapetaks, et meie 
jõudu vähendades 

meid roimarite meelevalda antaks? Kui Mulrady langes nende ohvriks, siis on see õnnetus, kuid 
sellele õnnetusele ei tohi lisada veel teist. Mulrady läks, sest temale langes liisk. Oleks saatus 
valinud tema asemel minu, siis oleksin läinud nagu temagi, kuid ma poleks palunud ega oodanud 
mingit abi.» 

Glenarvani ja John Manglesit tagasi hoides oli majoril igati õigus. Olnuks meeletus katsuda 
madruse juurde jõuda sel pimedal ööl, vastu minnes kuskil võsas varitsevaile sunnitöölistele. Pealegi 
oleks see olnud asjatu. Glenarvani reisiseltskonnas polnud nii palju mehi, et oleks võidud neist veel 
kedagi ohverdada. 

Kuid näis, et Glenarvan ei taha alistuda neile seletustele. Tema käsi kobas närviliselt karabiini. Ta 
käis vankri ümber edasi-tagasi. Ta kuulatas vähimagi kära korral. Ta katsus pilkudega läbi puurida 
sünget pimedust. Teda piinas mõte, et üht tema kaaslastest oli tabanud surmav hoop, et ta lebas 
abitult, asjatult appi hüüdes neid, kelle eest ta oli end ohverdanud. MacNabbs polnud sugugi kindel, 
et tal läheb korda Glenarvani tagasi hoida, ja et too soovist teist aidata ei kihuta Ben Joyce'i kuulide 
ette. 

«Edward,» ütles ta, «rahustuge. Küulake sõpra. Mõtelge leedi Helenale, Mary Grantile, kõigile, 
kes on veel elus! Pealegi: kuhu tahate minna? Kust leiaksite Mulrady? Kahe miili kaugusel tungiti 
talle kallale. Missugusel teel?... Kustkaudu minna? .. .» 

Sel hetkel kostis nagu vastuseks majori küsimusele meeleheitlik karjatus. 

«Kuulake!» ütles Glenarvan. 

Karjatus tuli samast suunast, kus oli kostnud pauk, kuid lähemalt. Glenarvan tõukas MacNabbsi eest 
ära ja ruttas teerajale. Siis kuuldus neist kolmesaja sammu kaugusel hüüe: 

«Appi! Appi!» 


See oli kaeblik ja lootusetu hüüe. John Mangles ja major jooksid hääle peale. 

Mõne hetke pärast nägid nad võsa ääres inimkogu, mis õudselt oiates lähemale roomas. 

See oli Mulrady. Ta oli haavatud, oli suremas; kui kaaslased ta üles tõstsid, tundsid nad oma kätel 
verd. 

Vihma hakkas veelgi suurema hooga sadama, tuul märatses surnud puude okstes. Läbi mühisevate 
tuuleiilide kandsid Glenarvan, major ja John Mangles Mulrady ära. 

Nende saabudes tõusid Paganel, Robert, Wilson ja Olbinett püsti ning väljusid vankrist; leedi 
Helena loovutas oma osa vankrist vaesele Mulradyle. Major võttis madrusel verest ja vihmast 
nõretava kuue seljast ning vabastas haava. Õnnetu oli saanud noahoobi paremasse külge. 

MacNabbs sidus haava osavasti kinni. Ta ei võinud ütelda, kas relv oli puudutanud tähtsamaid 
elundeid. Haavast voolas hooti helepunast pulbitsevat verd. Haavatu kahvatus ja nõrkus tõendasid, et 
vigastus oli tõsine. Major asetas värske veega pestud haavale suure taela, siis paksu kihi 
lõuendinarmaid ja kõige peale sideme. Tal läks korda verejooksu tõkestada. Mulrady asetati tervele 
küljele, pea ja rind kõrgemale, ning leedi Helena andis talle mõne suutäie vett juua. 

Veerand tundi hiljem tegi seni liikumatult lebanud haavatu kerge liigutuse. Ta silmad avanesid, 
huuled sosistasid katkendlikke sõnu. Major kummardus lähemale ja kuulis, kuidas ta kordas: 
«Milord. .. kiri... Ben Joyce. . .» 

Ta kordas neid sõnu teistele ja silmitses kaaslasi. Mis tahtis Mulrady ütelda? Ben Joyce oli 
madrusele kallale tunginud, kuid miks? Kas mitte ainult selleks, et teda takistada jõudmast 
«Duncani> juurde? See kiri. . . 

Glenarvan otsis Mulrady taskutest. Tom Austinile määratud kirja ei olnud seal enam! 

Öö möödus rahutuses ja ahastuses. Kardeti, et haavatu võib iga silmapilk surra. Taloli kõrge 
palavik. Leedi Helena ja Mary Grant - kaks halastajaõde - ei lahkunud ta juurest. Iial pole ühtki 
haiget nii suure õrnuse ja hoolega põetatud. 

Valgenes. Vihma ei sadanud enam. Suured pilved rullusid veel taevasügavustes. Maapind oli 
kaetud oksarisuga. Savi oli ojadena voolanud vihmast veel rohkem läbi ligunenudja veel sitkemaks 
läinud. Juurdepääs vankrile muutus raskeks, kuid sügavamale ei võinud see enam vajuda. 

Niipea kui valgeks läks, asusid John Mangles, Paganel ja Glenarvan laagri ümbrust uurima. Nad 
kõndisid mööda rada, kus veelgi paistis verelaike. Ben Joyce'ist ega tema salgast ei näinud nad 
mingit jälge. Nad läksid kohani, kus kallaletung oli toimunud. Seal lebas kaks laipa: Mulrady kuulid 
olid nad tapnud. Teine neist oli Black Pointi sepa laip. Tema surmas moondunud nägu oli kohutav. 
Glenarvan ei läinud oma uurimiskäigul kaugemale. Ette- 

vaatus ei lubanud seda. Seepärast mindi tagasi vankri juurde, mures seisukorra tõsiduse pärast. 
«Ei või mõteldagi uue saadiku läkitamisele Melbourne'i,» ütles Glenarvan. 

«Ometi on see vajalik, milord,» vastas John Mangles. «Mina ehk tulen toime sellega, mis mu 
madrusel ebaõnnestus. » 

«Ei, John. Sul pole hobustki, kes sind kannaks kahesaja miili pikkusel teel!» 

Tõepoolest: Mulrady hobune, ainus, kes neil veeloli olnud, polnud tagasi tulnud. Kas ta oli 
mõrtsukate hoopide, all langenud? Oli ta eksinud ja jooksis mööda kõrbe? Või olid sunnitöölised ta 
võtnud? 

«Tulgu mis tuleb,» ütles Glenarvan, «me ei lähe enam lahku. Ootame nädal aega või kakski, kuni 
Snowy vesi langeb normaalse tasemeni. Siis läheme vähehaaval Twofold Baysse ja saadame sealt 
«Duncanile» kindlamal teel käsu tulla rannikule.» 

«See On ainus, mis me võime teha,» vastas Paganel. 
«Niisiis, sõbrad,» ütles Glenarvan, «ei mingit lahkuminekut enam! Üksikule inimesele on liiga ohtlik 
minna kõrbesse, kus märatsevad röövlid. Aidaku jumal meie vaest madrust ja kaitsku meid endid!» 


Glenarvanil oli kahekordselt õigus: selles, et ta keelas igasuguse katse lahkuda üksikult, ja selles, 
et ta otsustas kannatlikult Snowy kaldaloodata, kuni üleminek saab võimalikuks. Vaevalt 
kolmkümmend viis miili lahutas teda Delegate'ist, Uus-Lõuna-Walesi esimesest piirilinnast, kus võis 
leida sõiduvahendeid Twofoldi lahe äärde jõudmiseks: Sealt sai ta telegrafeerida Melbourne”,i 
«Duncanisse» puutuvad käsud. 

Need otsused olid targad, kuid tehtud liiga hilja. Kui Glenarvan poleks Mulradyt Lucknow' teele 
saatnud, kui paljusid õnnetusi oleks välditud, madruse haavast rääkimata! Laagrisse tagasi jõudnud, 
leidis ta oma kaaslased pisut rõõmsamatena. Näis, nagu oleks neil jälle lootust. 

«Tal on parem! Tal on parem!» hüüdis Robert lord Glenarvanile vastu joostes. 

«Mulradyl?.. .» 

«Jah, Edward,» vastas leedi Helena. «Tekkis pööre. Majoril on lootust. Meie madrus jääb ellu.» 
«Kus on MacNabbs?» küsis Glenarvan. 

«Tema juures. Mulrady tahtis temaga rääkida. Ei maksa neid segada.» 1 

Tunni aja eest oli haavatu meelemärkusele tulnud ja palavik langenud. Mulrady esimeseks 
mõtteks olilord Glenarvan, kelle ta palus enda juurde kutsuda, või kui teda ei ole, siis majori. Nähes 
teda nii nõrgana, tahtis MacNabbs tal kõnelemise keelata, kuid Mulrady käis peale nii, et major pidi 
alistuma. 

Kui Glenarvan tagasi tuli, oli kõnelus kestnud juba mõned minutid. Jäi oodata MacNabbsi 
aruannet. 

Varsti liikusid vankri eesriided ja major tuli nähtavale. 

Ta läks oma sõprade juurde kummipuu alla, kuhu oli telk püstitatud. Tema tavaliselt nii külm nägu 
väljendas tõsist muret. Kui ta pilk peatus leedi Helenal ning noorel neiul, paistis sellest valusat 
nukrust. 

Glenarvan küsitles teda. Major oli kuulnud oluliselt järgmist. 

Laagrist lahkunud, liikus Mulrady üht Paganeli juhatatud rada mööda. Ta ruttas vähemalt nii palju 
kui pimedus lubas. Enda arvates oli ta umbes kaks miili edasi jõudnud, kui mitu meest - ta uskus 
neid olevat viis - kargasid ta hobuse ette. Loom ajas ennast tagumistele jalgadele. Mulrady haaras 
revolvri ja andis tuld. Talle näis, et kaks kallaletungijat langes. Revolvritule valgel tundis ta ära Ben 
Joyce'i. Kuid see oli kõik. Tal polnud aega oma relva täiesti tühjendada. Talle anti tugev hoop 
paremässe külge, see paiskas ta maha. 

Kuid ta ei kaotanud veel meelemärkust. Mõrtsukad pidasid teda surnuks. Ta tundis end läbi 
otsitavat. Siis ütles üks sunnitöölistest: «Kiri on käes!» - «Anna siia, » käskis Ben Joyce. «Nüüd On 
«Duncan» meie oma!» 

Kui MacNabbs jõudis jutustusega nii kaugele, ei suutnud Glenarvan karjatust maha suruda. 
MacNabbs jätkas: ö 

««Nüüd püüdke hobune kinni,» ütles Ben Joyce seepeale. «Kahe päeva pärast olen laevas; kuue 
päeva pärast Twofold Bays. Seal kohtume. Milordi seltskond on siis veel Snowy soos kinni. Minge 
Kemple-Pieri silda mööda üle jõe, tulge randa ja oodake mind. Küllap leian võimaluse teid laeva 
tuua. Kui kord merel oleme, siis niisuguse laevaga nagu «Duncan» saavad meist India ookeani 
valitsejad.» «Elagu Ben Joyce!» hüüdsid sunnitöölised. Toodi Mulrady 

hobune, ja Ben Joyce kadus nelja kihutades Lucknow' teele, kuna tema mehed läksid Snowy jõe 
poole kagust. 

Kuigi Mulrady oli raskesti haavatud, suutis ta roomata laagri lähedale, kust me ta leidsime peaaegu 
surnult. Säärane oli lugu, mis Mulrady mulle jutustas,» lõpetas MacNabbs. «Nüüd mõistate, miks 


vapper madrus tahtis tingimata rääkida.» 

See paljastus kohutas Glenarvani ja ta kaaslasi. 

«Mereröövlid! Mereröövlid!» kisendas Glenarvan. «Minu meeskond tapetud! Minu «Duncan» nende 
riisujate käes!» 

«Jah! Ben Joyce saab laeva kavalusega oma võimusesse,» vastas major, «ja Siis. ..» 

«Noh, siis peame rannikule jõudma enne neid roimareid,» ütles Paganel. 

«Aga kuidas saame üle jõe?» küsis Wilson. 

«Niisamuti nagu nemad,» vastas Glenarvan. «Nad tahtsid minna üle Kemple-Pieri silla; meie läheme 
ka.» 

«Aga Mulrady! Mis saab temast?» küsis leedi Helena. 

«Teda kanname! Kanname kordamööda! Kas võin jätta oma meeskonna kaitsetult Ben Joyce'i salga 
kätte?» 

Mõte minna Kemple-Pieri silla kaudu üle Snowy jõe võis olla küll teostatav, kuid hädaohtlik. 
Sunnitöölised võisid end peita silla lähedusse, et seda kaitsta. Neid oleks vähemalt kolmkümmend 
seitsme vastu! Kuid on hetki, kus ei saa ohtu arvestada, vaid peab tegutsema kõigest hoolimata. 

«Milord,» ütles siis John Mangles, «enne kui me kasutame seda viimast võimalust ja söandame 
minna sellele sillale, oieks mõistlik minna silla ümbrusse luurekäigule. Võtan selle enda peale.» 
«Tulen teiega kaasa, John,» ütles Paganel. 

Ettepanek võeti vastu ja John Mangles ning Paganel valmistusid kohe minekule. Neil tuli minna jõe 
äärt pidi alla ja jälgida selle.kallast, kuni leiavad silla, mida Ben Joyce oli maininud. Suurima 
hoolega pidid nad end varjama sunnitööliste eest, kes võisid jõekaldal ringi luusida. 

Toiduainete ja heade relvadega varustatult läksid mõlemad vaprad sõbrad teele ja kadusid peagi 
teiste silmist jõeäärsete kõrkjate vahele. 

Päev otsa oodati neid. Õhtu saabudes polnud nad ikka veel tagasi jõudnud. Oldi suures hirmus nende 
pärast. 
Viimaks kella üheteistkümne ajal teatas Wilson nende tulekust. 

Paganel ja John Mangles olid pärast kümne miili pikkust käiku äärmiselt väsinud. 

«Sild?» küsis Glenarvan neile vastu rutates. «On's see sild olemas?» 

«Jah. Väänkasvudest sild,» ütles John Mangles. «See oli olemas. Sunnitöölised läksid sellest üle. 
Kuid...» 

«Kuid. . .» kordas Glenarvan., aimates Uut õnnetust. 

«Nad põletasid selle, kui olid üle läinud!» vastas Paganel. 


XXII EDEN 


Nüüd polnud aega meeleheiteks; tuli tegutseda. Kui Kemple-Pieri sild oli hävitatud, siis tuli maksku 
mis maksab minna üle Snowy, ning enne Ben Joyce'i salka jõuda Twofold Baysse. Seepärast ei 
raisatud aega: järgmisel päeval, 16. jaanuaril, läksid Glenarvan ja John Mangles jõge vaatama, et 
üleminekut korraldada. 

Käredaloomuline ja vihma tõttu paisunud jõgi polnud alanenud. Vesi keerles kirjeldamatu 
metsikusega. Kes jõele oleks läinud, oleks sattunud surmasuhu. Glenarvan seisis liikumatult, käed 
rinnal risti, pea norus. 

«Kas tahate, et ma katsun ujudes teisele kaldale jõuda?» küsis John Mangles. 
«Ei, John!» vastas Glenarvan, julget noormeest kättpidi, tagasi hoides. «Ootame!» 
Ja mõlemad läksid laagrisse tagasi. Päev möödus ahastuses. Kümme korda läks Glenarvan Snowy 


äärde tagasi. Ta otsis mingit kindlamat üleminekuvõimalust, kuid asjatult. Kui vee asemel oleksid 
kallaste vahel voolanud laavavood, poleks üleminek raskem olnud. 

Nende pikkade, kasutult mööduvate tundide jooksul ümbritses leedi Helena Mulradyt kõige 
arukama hoolitsusega; MacNabbs oli talle nõuandjaks. Madrus tundis endas uut jõudu. MacNabbs 
julges kinnitada, et ükski tähtis elund pole vigastatud. Verekaotus üksi oli põhjust,anud haige 
nõrkuse. Et haav oli sulgunud, verejooks lakanud, siis vajas ta ainult aega ja rahu, et täiesti 
terveneda. Leedi Helena oli nõudnud, et haige jääks vankri esimesse ossa. Mulradyl oli päris häbi. 
Tema suurimaks mureks oli mõte, 

et ta seisukord võis takistada Glenarvani edasi minemast. Tuli talle tõotada, et ta jäetakse Wilsoni 
hoole alla laagrisse, kui jõest üleminek võimalikuks osutub. 

Õnnetuseks polnud üleminek võimalik ei sel päeval ega ka järgmisel, 17. jaanuaril. Glenarvan oli 
meeleheitel, et ta oli selliselt sunnitud paigal püsima. Asjatult katsusid leedi Helena ja major teda 
rahustada ning manitsesid teda kannatlik olema. Olla kannatlik, kui ehk just praegu jõuab Ben Joyce 
laeva! Kui «Duncan» võib-olla päästab otsad lahti ja täie auruga ruttab saatusliku ranniku poole! 
Ning jõuab iga tunniga lähemale! 

John Mangles tundis oma südames kaasa kõigile Glenarvani muredele. Ta tahtis takistusest iga 
hinna eest üle saada ja ehitas suurtest kummipuukoore tükkidest pärismaalaste omadega sarnaneva 
paadikese. Õige kergeid kooretükke hoidsid koos puuribad: sõiduk oli väga habras. 

Kapten ja madrus tegid selle hapra paadikesega proovisõidu 18. jaanuaril. Nad tegid, mis osavus, 
jõud, nobedus ja vaprus vähegi suudab. Kuid vaevalt olid nad vetevoolus, kui paat ümber läks: 
peaaegu oleksid nad hulljulge katse eest eluga maksnud. Paat sattus neelukohta ja kadus. John 
Mangles ja Wilson ei jõudnud kümne sülla kauguselegi; jõgi aga oli vihmadest ja lume sulamisest 
paisunud miili laiuseks. 

19. ja 20. jaanuar möödusid endises olukorras. Major ja Glenarvan läksid mööda jõekallast üles 
kuni viie miili kaugusele, kuid ei leidnud koolmekohta. Igal pool niisama tormakas vool, niisama 
käre kiirus. Austraalia Alpide kogu lõunapoolne, kallak saatis oma veed sellesse ainsasse sängi. 

Tuli loobuda lootusest päästa «Duncan». Ben Joyce'i äraminekust oli möödunud viis päeva. Jaht 
pidi olema juba sunnitööliste valduses. 

Ometi ei võinud selline olukord enam edasi kesta. Ajutised veetõusud mööduvad ruttu, ja mida 
käredavoolulisem jõgi, seda rutem. 21. jaanuari hommikul Paganel märkaski, et vesi hakkas 
alanema. Ta teatas Glenarvanile oma vaatluste tulemuse. 

«Mis sellest nüüd enam!» vastas Glenarvan. «Liiga hilja! » 
«See ei anna meile põhjust veel kauemaks siia laagrisse jääda,» ütles major. 


363 


«Tõepoolest,» vastas John Mangles. «Homme ehk on võimalik üle jõe minna.» 
«Kas see päästab minu. õnnetu meeskonna!» karjatas Glenarvan. 

«Palun, kõrgeausus, kuulake mind,» jätkas John Mangles. «Ma tunnen Tom Austinit. Ta täitis teie 
käsu ja läks otsekohe merele, kui see oli võimalik. Aga kes ütleb, et «Duncan» oli valmis, et 
parandustöödega oli lõpule jõutud, kui Ben Joyce saabus Melbourne'i? Kui jaht ei saanud kohe 
merele minna, kui ta hilines ühe või kahe päeva võrra. . ..» 

«Sul on õigus, John!» vastas Glenarvan. «Peame minema Twofold Baysse. Oleme kõigest 
kolmekümne viie miili kaugusel Delegate'ist!» 

«Jah,» ütles Paganel, «selles linnas leiame kiireid sõiduvahendeid. Kes teab, ehk jõuame parajal 
ajal, et õnnetust ära hoida.» 

«Teele!» hüüdis Glenarvan. 


Otsekohe hakkasid John Mangles ja Wilson ehitama suurt parve. Kogemus oli näidanud: et puukoore 
tükid ei suutnud käredale voolule. vastu panna. John raius maha kummipuid, mille tüvedest tegi 
kohmaka, kuid tugeva parve. Töö kestis kaua, ja päev möödus, ilma et parvoleks valmis saanud. See 
lõpetati alles järgmisel päeval. 

Nüüd olid Snowy veed juba tunduvalt alanenud. Märatsevast hiigeljõest oli saanud tavaline jõgi, 
mis, tõsi küll, voolas väga kiiresti. Siiski lootis John jõuda vastaskaldale, sõites viltu ja vett teataval 
määral taltsutades. 

Kell pool üks viidi parvele kahe päeva moonaks nii palju toiduaineid kui keegi jaksas kanda. Kõik 
muu jäi sinnapaika ühes vankri ja telgiga. Mulrady oli niivõrd kosunud, et teda võidi kanda; ta 
paranes kiiresti. 

Kell üks istusid kõik parvele, mida köis hoidis kalda küljes kinni. John Mangles oli paremale 
poole asetanud midagi aerutaolist, millega võis parve voolus toetada ja vähendada triivimist. Aer 
anti Wilsoni. hooleks. John Mangles ise seisis parve päras püsti ja kavatses seda juhtida kohmaka 
tagaaeru abil. Leedi Helena ja Mary Grant istusid keskel, Mulrady lähedal, Glenarvan, MacNabbs, 
Paganel ja Robert seisid nende ümber, et vajaduse korral neid aidata. 

«Kas olete valmis, Wilson?» küsis John Mangles madruselt. 

«Jah, kapten,» vastas Wilson ja haaras oma tugeva käega aerust kinni. 

«Tähelepanu! Hoia vastu voolu!» 

John Mangles viskas otsa lahti ja lükkas parve ühe tõukega Snowy vetele. Umbes viieteistkümne 
sülla ulatuses läks kõik hästi. Wilson ei lasknud parvel triivida. Kuid varsti sattus sõiduk neelukohta 
ja hakkas tiirlema, ilma et kumbki aer oleks suutnud teda otse liikuma panna. Jõupingutustest 
hoolimata pööras parv varsti tagumise otsa ette, nii et Wnsonil ja John Manglesil muutus aerutamine 
võimatuks. 

Tuli alistuda. Polnud mingit võimalust takistada, parve pöörlemist. Parv tiirles peadpööritava 
kiirusega ja kaldus kursist kõrvale. John Mangles seisis ja vaatles veekeerist, nägu kahvatu ja 
hambad kokku surutud. 

Parv jõudis jõe keskele. See oli nüüd lähtekohast pool miili allpool. Vool oli siin tugev, keeriseid 
aga vähem, nii et parv püsis pisut kindlamini tasakaalus. 

John ja Wilson võtsid jälle oma aerud, neil õnnestus parve viltu liikuma panna. Seega lähenesid 
nad vasemale kaldale. Nad olid sellest kõigest viiekümne sülla kaugusel, kui Wilsoni aer läks 
pooleks. Veekeeris kiskus toetuseta jäänud parve kaasa. John tahtis keerisele vastu panna, murdugu 
või aer. Vaatamata veritsevatele kätele, aitas Wilson teda, võttes kokku viimase jõu. 

Lõpuks õnnestus neil pärast enam kui pool tundi kestnud ülesõitu juhtida parv kaldasse. Tekkis 
tugev kokkupõrge: parvepalgid pudenesid üksteise küljest lahti, köied rebenesid, vesi valgus 
vahutades üle parve. Reisijad jõudsid vaevalt kinni haarata madalal vee kohal kasvavaist okstest. 
Nad kiskusid kuivale Mulrady ja mõlemad poolest saadik veest nõretavad naised. Kõik pääsesid, 
kuid suurem osa parvel olevast toidumoonast ja kõik relvad peale MacNabbsi püssi kadusid ühes 
parve riismetega. 

Nüüd, oldi teisel pool jõge. Väike seltskond oli peaaegu täiesti moonata, kolmekümne viie miili 
kaugusel Delegate'ist, keset tundmatut kõrbe. Võimatu oli kedagi kohata, sest siin ei olnud kedagi - 
ehk olgu siis mõned röövlid. 

Otsustati kohe teekonda jätkata. Mulrady nägi väga hästi, et ta oleks teistele koormaks: ta palus, et 
ta jäetaks sinna, ja nimelt üksinda, kuni saabub abi Delegate'ist. 

Glenarvan keeldus. Delegate'i ei saanud nad jõuda enne 

kolme päeva, mere äärde enne viit päeva, seega mitte enne 26. jaanuari. «Duncan» aga oli 16. 
kuupäeval Melbourne'ist lahkunud. Mis tähendas siis nüüd mõnetunniline hilinemine? 

«Ei, sõber,» ütles ta, «ma ei taha kedagi maha jätta; teeme kanderaami ja kanname sind 
kordamööda.» 

Kanderaam valmistati eukalüpti okstest, millele laotati sületäis rohtu. Tahes-tahtmata pidi 
Mulrady raamile heitma. Glenarvan tahtis esimesena oma madrust kanda. Ta võttis kinni kanderaami 
ühest otsast, Wilson teisest, ning hakati minema. 

MillJne kurb pilt! Kui halvasti lõppes nii hästi alustatud reis! Ei otsitud enam Harry Granti. 
Manner, kus teda polnud, kuhu ta iial polnud jõudnudki, ähvardas saada saatuslikuks neile, kes 
otsisid ta jälgi. Ja kui kapten Granti julged kaasmaalased jõuaksid Austraalia rannikule, siis ei. leiaks 
nad sealt isegi «Duncanit», mis võiks nad koju viia! 

Vaikides ja vaevaliselt möödus esimene päev. Iga kümne minuti tagant vahetusid raamikandjad. 
Kõik madruse kaaslased leppisid kaebamata selle koormaga, mida veelgi raskendas tugev kuumus. 


Õhtuks oldi kõigest viis miili edasi saadud ja peatuti. kummipuusalu all. Uppumisest pääsenud 
viimased toiduained kasutati õhtusöögiks. Nüüd võidi loota ainult MacNabbsi püssile. 

Öö oli halb. Hakkas sadama. Tundus, et päev ei taha kuidagi saabuda. Viimaks ometi võis edasi 
liikuda. Majoril polnud juhust lasta ühtki pauku. Sünge maa-ala oli hullem kui kõrb, sest isegi loomi 
siin ei olnud. 

Õnneks leidis Robert rohtlahanede p,esa ja selles kaksteist suurt muna, mis Olbinett kuumas 
tuhas- ära küpsetas. Munad ning mõned kuristiku põhjas kasvanud purpurtaimed olid tolle päeva 
ainsaks eineks. 

Teekond muutus aina raskemaks. Liivane tasandik oli täis rohtu, mille nimeks on Apinifex ja.mida 
Melbourne'i- kutsutakse «okasseaks». See kiskus riided räbalateks ja torkis jalad veriseks. Vaprad 
naised ei hädaldanud siiski; nad läksid kangelaslikult edasi, eeskuju andes, teisi sõnade ja pilkudega 
julgustade's. 

Õhtul peatuti Bulla-Bulla mäe jalamil, Jungalla Creeki kaldal. Õhtusöök oleks olnud kehv, poleks 
Mac-Nabbs tapnud suure roti - Mus conditori -, keda söödavuse mõttes väga kiidetakse ja kelle 
Olbinett küpsetas. Olnuks 

366 


muidugi parem, kui tal kuulsuse asemeloleks lamba suurus olnud. Tuli siiski leppida selle vähesega. 
Järele jäid vaid kondid. 

23. kuupäeval läksid väsinud, kuid ikka tarmukad reisijad edasi. Nad tegid ringi ümber mäejala ja 
liikusid siis mööda suurt rohtlat, mille rohi näis olevat vaala luudest. See oli ogade rägastik, teravate 
tääkide tohuvabohu, kuhu teed tuli rajada kord kirvega, kord tulega. 

Sel hommikul polnud juttugi einest. Pole midagi ahtramat kui see kvartskildudega ülekülvatud 
maa. Mitte ainult nälg ei andnud ennast kibedasti tunda, vaid ka janu. Kõrvetav kuumus aina 
suurendas piinavat janu. Ei suudetud käia poolt miiligi tunnis. Oleks see vee ja toidu puudus kestnud 
õhtuni, oleksid reisijad teele maha langenud ja mitte enam tõusnud. 

Ent kui inimesel kõik puudub, kui tal pole enam midagi, kui ta arvab, et on saabunud hetk, mil 
vaevad ta murravad, - siis tuleb abi saatuselt. 

Vett andsid korallikujuliste taimede küljes rippuvad ja karastava vedelikuga täidetud napakesed. 
Kõik kustutasid janu ja tundsid endas uut elu. 

Toiduks oli eine, mis hädakorral aitab pärismaalasi, kui puuduvad ulukid, putukad, maod. Paganel 
leidis kuivanud jõe sängist taime, mille häid omadusi talle üks Geograafia ühingu kaaslane oli sageli 
kirjeldanud. 

See oli nardu, eostaim marsiilialiste sugukonnast, sama taim, mis oli päästnud sisemaa kõrbes 
Burke'i ja Kingi elu. Taime lehtede all, mis sarnanesid ristikheina lehtedega, leidus kuivanud eoseid. 


Need läätsesuurused eosed hõõruti peeneks kahe kivi vahel ja neist sai midagi jahutaolist. Jahust 
tehti leivapäts, mis vaigistas näljapiinu. Seda taime kasvas seal külluses. Olbinett võis koguda suure 
hulga eoseid ja toit oli mitmeks päevaks kindlustatud. 

Järgmisel päeval, 24. jaanuaril, käis Mulrady ühe osa teest jala. Tema haav oli täiesti kinni 
kasvanud. Delegate'i linn oli kõigest kümne miili kaugusel. Õhtul peatuti 149. pikkuskraadil, just 
Uus-Lõuna-Walesi piiril. 

Juba mitu tundi sadas peent ja tihedat vihma. Poleks John Mangles juhtumisi avastanud 
metsatööliste mahajäetud ja lagunenud onni, oleks jäädud ilma peavarjuta. Tuli leppida selle viletsa 
okstest ja õlgedest hütiga. Wilson tahtis süüdata tuld, et nardust leiba küpsetada, ja läks 

«koguma maas vedelevaid kuivanud oksi. Kuid puu ei hakanud kuidagi põlema. Alumiiniumhapend, 
mida see suurel hulgal sisaldas, takistas põlemist. See oli mittepõlev puu, mida Paganel oli 
maininud, kui ta loendas Austraalia omapärasusi. 

Niisiis tuli jääda ilma tuleta ning järelikult ka leivata ja magada niiskeis rõivais. Kõrgelokste vahel 
peidus olevad naerulinnud nagu oleksid oma häälitsemisega õnnetuld reisijaid pilganud. 

Kuid kannatuste lõpp oli lähedal. Ja oligi aeg! Mõlemad naised tegid kangelaslikke pingutusi, kuid 
nende jõud vähenes tund-tunnilt. Enam nad ei käinud, vaid lohistasid end edasi. 

Järgmisel päeval asuti teele koidu ajal. Kell üksteist hakkas paistma Delegate Wellesley 
krahvkonnas, viiekümne miili kaugusel Twofold Bayst. 

Seal hangiti kiiresti sõidukid. Tundes end rannikule nii 

lähedal, tärkas Glenarvani südames jälle lootus. Võib-olla jõuab ta Twofold Baysse enne 
«Duncani» saabumist, kui jaht on vähegi hilinenud! Kahekümne nelja tunni pärast on nad lahe ääres! 

Pärast kosutavat lõunat hakati kell kaksteist Delegate'ist minema, istudes postvankris, mille ees 
kihutasid viis tugevat hobust. . 

Postipoisid, keda kuningliku jootraha tõotus ergutas, lennutasid kiiret sõidukit hästi korras hoitud 
teel. Iga kümne miili järel korduvates postijaamades ei kaotanud nad hobuste vahetamisel poolt 
minutitki. Näis, nagu oleks Glenarvan neid nakatanud erutusega, mis teda ennast innustas. 

Kogu päeva kihutati kuus miili tunnis, kogu -öö samuti. 
Järgmise päeva päikesetõusu ajal kuulutas tume mühin, et läheneti India ookeanile. Tuli sõita ümber 
lahe, et jõuda 37. laiuskraadile, - täpselt sinna, kus Tom Austin pidi ootama reisijate saabumist. 

Kui meri hakkas paistma, suundusid kõikide pilgud kaugusse, uurides vetevälja. Polnud näha 
midagi, taevas ja vesi sulasid silmapiiril kokku: ükski puri ei elustanud avarat ookeanipinda. 

Jäi veel üks lootus. Võib-olla oli Tom Austin jäänud ankrusse Twofoldi lahte, sest meri oli rahutu 
ja laev ei võinud sellise ilmaga avamerel julge olla, 

«Edenisse!» ütles Glenarvan. 

Kohe pöördus postvanker paremat kätt teele lahe kaldal ,ja suundus viie miili kaugusel asuva 
Edeni linnakese poole. 
Postipoisid peatusid majaka lähedal sadamasuus. Mõned laevad olid reidil ankrus, kuid ühegi mastis 
ei lehvinud Malcolmi lippu. 

Glenarvan, John Mangles ning Paganel jooksid tolliametisse ja küsitlesid ametnikke viimastel 
päevadel saabunud laevade kohta. Nädala jooksul polnud lahte tulnud ühtki laeva. 

«Ehk ta ei jõudnud veel tulema hakata!» hüüdis Glenarvan, kes inimsüdamele omase muutlikkuse 
mõjul ei tahtnud enam meelt heita. «Võib-olla saabusime enne teda!» 

John Mangles raputas pead. Ta tundis Tom Austinit. Iialgi poleks tema abiline käsutäitmisega 
viivitanud kümmet päeva. 


«Tahan teada, kuidas lood on,» ütles Glenarvan. «Kindel teadmine on parem kui kahtlus!» 
Veerand tundi hiljem oli telegramm Melbourne'i sadamaameti ülemale ära saadetud. Siis lasksid 
reisijad end sõidutada «Victoria» võõrastemajja. Kell kaks tuli Glenarvani telegrammile vastus. Selle 

sõnastus oli järgmine: 
Lord Glenarvan, Eden, Twofold Bay. «Duncan» sõitis 18. jaanuaril teadmata kuhu. 
J. Andrew S. B. 
Telegramm kukkus Glenarvanil käest. 
Enam polnud kahtlust! Aus Šoti jaht on Ben Joyce'i käes muutunud mereröövlite laevaks. 

Nõnda lõppes nii õnneliku tähe all alanud teekond läbi Austraalia. Kapten Granti ja tema kaaslaste 
jäljed näisid olevat paratamatult kadunud; äpardus maksis terve laevameeskonna elu. Lord 
Glenarvan oli võitluses alla jäänud. Vapra otsija, kellest pampade vaenulikud loodusjõud ei suutnud 
jagu saada, oli Austraalia kontinendil võitnud inimeste kurjus. 


Kolmas osa 


Il «MACGUARIE» 


Kui kapten Granti otsijail oli millalgi põhjust kaotada lootus teda näha, siis küll nüüd, kus neil 
polnud midagi järele jäänud. Millises maakera osas alustada uut otsimist? Kuidas uurida uusi maid? 
«Duncanit» ei olnud enam, isegi koju tagasi pöörduda oli praegu võimatu. Niisiis oli suuremeelsete 
šotlaste ettevõte äpardunud. Nurjumine! Kurb sõna, mis ei taha paika leida vapras hinges; ja ometi 
oli. Glenarvan saatuse hoopide all sunnitud tunnistama, et ta ei suuda jätkata seda teekonda. 

Mary Grantil oli se.lles olukorras küllalt meelekindlust vältida oma isa nime nimetamist. Ta varjas 
isiklikku ahastust, mõeldes hukkunud meeskonnale. Tütre tunded kahvatasid sõpruse ees; nüüd 
lohutas tema leedi Glenarvani, kes teda oli nii palju kordi lohutanud! Tema kõneles. esimesena 
tagasiminekust Šotimaale. John Mangles imetles teda, nähes, kui vahva ta oli. Ta- tahtis veel viimast 
korda rääkida kapten Granti kasuks, kuid Mary peatas teda oma pilguga ja ütles hiljem: 

«Ei, härra John, mõelgem neile, kes ennastsalgavalt tegutsesid. Lord Glenarvan peab Euroopasse 
tagasi pöörduma!» 

«Teil on õigus, miss Mary,» vastas John Mangles: «Peab küll. Ja ühtlasi peavad Inglise võimud 
teada saama «Duncani» saatusest. Kuid ärge kaotage lootust. Mina ei lakka otsimast; pigem jätkan 
üksinda otsinguid, mis nüüd katkevad! Leian kapten Granti või hukkun teda otsides!» 

See oli tõsine tõotus. Mary võttis selle vastu ja ulatas noorele kaptenile käe, nagu oleks ta tahtnud 
lepingut kin- 

nitada. John Manglesi poolt tähendas see leping ustavust terveks eluks, Mary poolt aga igavest 
tänulikkust. 

Selle päeva jooksul otsustati tagasisõit lõplikult. Kavatseti viibimata sõita Melbourne'i. Järgmisel 
päeval läks John Mangles kuulama, missugused laevad lähemal ajal välja sõidavad. Ta arvas, et 
Edeni ja Victoria provintsi pealinna vahel on tihe ühendus. See lootus oli petlik. Laevu oli vähe. 
Kogu ümbruskonna kaubalaevastik koosnes kolmest või neljast Twofoldi lahes ankrus olevast 
laevast. ükski neist ei kavatsenud sõita ei Melbourne'i, Sydneysse ega Point de Gallesi. Ent ainult 
neis kolmes Austraalia sadamas oleks Glenarvan leidnud Inglismaale minevaid laevu. «Peninsular 
Oriental Steam Navigation Company!» on korrapärased laevaliinid nende sadamate ja metropoli 
vahel. 

Mida tuli sellises olukorras teha? Mõnda laeva oodata? Ootamine oleks võinud aga kaua kesta, 
sest Twofold Bays käib laevu harva. Kui palju laevu möödub eemalt, ent ükski neist ei randu siin! 


Pärast - arutlusi ja vaidlusi oli Glenarvan juba valmis sõitma rannaäärseid teid mööda Sydneysse, 
kui äkki Paganel tegi ettepaneku, mida keegi ei oodanud. 

Ka maateadlane oli käinud Twofoldi lahe ääres. Ta teadis, et seal polnud Sydneysse ega 
Melbourne'i minevaid laevu. Kuid kolmest reidil seisvast laevast valmistus üks minema Aucklandi, 
Uus-Meremaa saarestiku põhjapoolse saare Ika-na-Maui pealinna. Paganel pani ette sõita selle 
laevaga Aucklandi, kust oleks hõlbus mõne «Peninsular Company» laevaga Euroopasse tagasi 
pöörduda. 

Ettepanek võeti tõsise kaalumise alla. Paganel muide ei esitanud nii suurel hulgal argumente kui 
tavaliselt. Ta piirdus ainult tõigaga ja lisas, et sõit Aucklandi ei kesta kauem kui viis või kuus päeva. 
Austraaliat Uus-Meremaast lahutav vahemaa pole tõepoolest suurem kui umbes tuhat miili. 

Kummalise ühtesattuvuse tõttu asetses Auckland just nimelt tol 37. laiuskraadil, mida kapten 
Granti otsijad olid nii kangekaelselt järginud juba Araukaania rannikust alates. Muidugi oleks 
maateadlane võinud seda asjaolu kasutada oma ettepanekut toetava argumendina, ilma et teda oleks 
saadud süüdistada oma huvide kaitsmises. Olnuks ju täiesti loomulik, et juhust kasutades mindaks 
vaatama Uus-Meremaa rannikut. 

219 

Ent Paganel ei rõhutanud siiski seda argumenti. Pärast kaht teineteisele järgnenud äpardust ei 
tahtnud ta muidugi riskida dokumendi kolmanda tõlgitsusega. Pealegi: mis oleks ta saanud ütelda? 
Oli lõplikult selge, et kapten Grant leidis varju mandril, mitte saarel. Uus-Meremaa aga oli saar. See 
oli küll täiesti kindel. Olgu kuidas on, olgu sel või mõnel teisel põhjusel, - Paganel ei sidunud 
Aucklandi sõitmise ettepanekuga mingit uut otsimisplaani. Ta juhtis tähelepanu ainult sellele, et 
Aucklandi ja Inglismaa vahel on korrapärane laevaühendus, mida oleks kerge kasutada. 

John Mangles toetas Paganeli ettepanekut. Ta soovitas selle vastu võtta, sest ei võidud ju jääda 
Twofold Baysse ootama mõne laeva oletatavat saabumist. Kuid ta pidas kohaseks enne otsustamist 
minna vaatama laeva, millest kõneles maateadlane. Glenarvan, major, Paganel, Robert ja John 
Mangles võtsid paadi ja sõudsid laeva juurde, mis seisis kahe kaabeltau kaugusel kaldast. 

See oli 250-tonnine brikk, nimega «Macguarie». Laev pidas ühendust mitmete Austraalia ja Uus- 
Meremaa sadamate vahel. Kapten, või õigemini ütelda kipper, võttis külalised vastu õige tõredalt. 
Nad nägid, et neil oli tegemist harimatu inimesega, keda kombed kuigi palju ei eraldanud laeva 
viiest madrusest. Will Halley oli haletsusväärne isik oma lihava punase näo, töntsakate käte ja 
lameda ninaga, piibupigist räpaste huultega ja seaijuures toore ilmega; teine silm oli välja jooksnud. 
Kuid polnud valikut, ja mõnepäevase teekonna pärast ei maksnud olla väga nõudlik. 

«Mis te tahate?» küsis Will Halley laeva pardale tulnud võõrastelt. 
«Kas kapten?» küsis John Mangles. 

«Mina olen kapten,» ütles Halley. «Ja siis?» 

««Macguarie» on lastitud Aucklandi minekuks? .. .» 

«Jah. Ja siis?» 

«Mis on laadungiks?» 

«Kõik, mis müüdav ja ostetav. Edasi?» 

«Millal lähete teele?» 

«Homme, lõunase tõusuga. Ja siis?» 

«Kas võtate reisijaid kaasa?» 

«Oleneb sellest, missugused on reisijad ja kas nad selle laeva toiduga lepivad.» 
«Nad toovad oma toidu kaasa.» 

«Ja siis?» 
«MIS. . . siis?» 


«Noh. Mitu neid on?» 
«Üheksa. Kaks neist on daamid.» 
«Kajuteid mul pole.» 
«Lepiksime ruhviga, kui see antakse meie käsutusse,» 
«Ja siis?» 
«Kas olete nõus?» küsis John Mangles, keda kapteni käitumine ei heidutanud: 
«Eks näe!» vastas «Macguarie» peremees. 
Ta käis oma suurte rautatud saabastega kolistades paar korda laevalael edasi-tagasi ja astus siis 
järsku John Manglesi juurde tagasi. 
«Palju maksate?» küsis ta. 
«Palju küsite?» 
«Viiskümmend naela!» 
Glenarvan noogutas nõusoleku märgiks. 
«Hea küll! Viiskümmend naela,» vastas John Mangles. «Kuid ainult sõidu eest,» lisas Will Halley. 
«Jah.» 
«Söök eraldi.» 
«Jah.» 

«Olgu. Noh?» ütles Will ja sirutas käe. 

«Mis?» 

«Käsiraha! » 

«Siin on pool hinda, kakskümmend viis naela,» ütles John Mangles ja luges raha kiprile pihku. Mees 
toppis selle tasku, ilma et oleks tänanud. 

«Homme olge laevas,» ütles ta. «Enne kella kahtteist. Min'a hakkan minema, olgu teid või ärgu 
olgu.» 

«Küllap tuleme.» 

Seega lahkusid Glenarvan, major, Robert, Paganel ja John Mangles laevast. Will Halley ei tõstnud 
jumalagajätuks kättki punaste kahlude külge kleepunud vahariidest mütsi juurde. 
«Mäherdune mühakas!» imestas John. 

«Noh, mulle ta meeldib,» vastas Paganel. «See on tõeline merekaru!» 
«Tõeline karu jah!» tähendas major. 
«Ja mul on tunne,» lisas John Mangles, «et see karu peab olema kaubelnud inimlihaga.» 

«Ükskõik,» vastas Glenarva'n, «peaasi, et ta juhib «Macguarie'd», mis sõidab Uus-Meremaale. 
Twofold Bay ja Aucklandi vahel ei näe me teda kuigi palju, ja kui oleme Aucklandis, ei näe me teda 
üldse enam.» 

Leedi Helena ja Mary Grant rõõmustasid, kui kuulsid, et ärasõit oli määratud järgmiseks päevaks. 
Glenarvan küll märkis, et «Macguarie» ei ole mugavuse suhtes «Duncaniga» võrreldav. Kuid pärast 
nii paljusid katsumusi ei lasknud nad end nii tühisest asjast heidutada. Mr. Olbinettile tehti 
ülesandeks hankida toiduaineid. Vaene mees oli «Duncani» kadumisest saadik sageli nutnud õnnetu 
mrs. Olbinetti pärast, kes jäi laeva ja langes järelikult ühes meeskonnaga sunnitööliste ohvriks. Siiski 
täitis ta stjuuardi kohuseid oma tavalise agarusega, ja «eratoit» koosnes valitud toiduainetest, mida 
selle briki laual enne polnud nähtud. Mõne tunniga olid ostud tehtud. . 

Vahepeal diskonteeris MacNabbs rahavahetaja juures Glenarvani vekslid, mis olid antud 
Melbourne'i Unionpanga nimele. Glenarvan tahtis, et tema käsutuses oleks nii kulda kui ka relvi ja 
laskemoona, seepärast muretses ta uue varustuse. 

Paganel aga ostis ülihea Uus-Meremaa kaardi. Mulrady käsi käis juba hästi. Ta peaaegu, ei 
tundnudki enam 

haava, mis oli ta elu ohustanud. Meresõit pidi teda lõplikult tervendama. Ta kavatses end ravida 
Vaikse ookeani tuultega. 

Wilsoni hooleks anti reisijate elamise korraldamine «Macguarie'l». Ruhv sai teise näo, kui luud ja 
hari olid üle käinud; Will Halley kehitas õlgu ja laskis madrusel teha, mis too tahtis. Glenarvan ning 
tema mees- ja naiskaaslased ei huvitanud teda vähematki. Ta ei teadnud isegi nende nime ega 
hoolinud sellest. Lisakoorem maksis viiskümmend naela - see oli kõik, ja ta hindas seda madalamalt 
kui kahtsada palli parknahku, millega ta laevaruum oli täis tuubitud. Enne nahad, siis inimesed. 
Tema oli ärimees. Mis puutub ta meremehevõimetesse, siis arvatavasti tundis ta üsna hästi 
ümberkaudseid meresid, mis oma korallikaridega on väga hädaohtlikud. 

Päeva viimaste tundide jooksul tahtis Glenarvan veel kord minna ranniku sellesse ossa, millest 37. 
laiuskraad üle läheb. Põhjust tal selleks oli. 

Ta soovis veel kord käia oletatud laevahukupaigas. Ayrton oli kindlasti «Britannia» pootsman, ja 
«Britannia» võis tõepoolest hukkuda Austraalia ranniku sellel kohal: lääneranniku asemel 
idarannikul. Seepärast ei tohtinud kergemeelselt mööda minna paigast, mida võib-olla iial enam ei 
näe. 

Ja kui «Britannia» polnud seal hukkunud, siis oli «Duncan» igatahes seal langenud sunnitööliste 
kätte. Võib-olla oli seal toimunud võitlus, millest leidus kaldalgi jälgi! Viimse vastupanu jälgi! Kui 
laeva meeskond oli voogudes hukkunud, siis ehk olid vood mõne laiba kaldale paisanud! 

Truu Johni saatel läks Glenarvan sellele uurimisretkele. Võõrastemaja «Victoria» peremees andis 
nende käsutusse kaks hobust, ja nad ratsutasid põhja poole mööda teed, miš tegi kaare ümber 
Twofoldi lahe. 

Oli kurb sõit. Glenarvan ja kapten John ratsutasid vaikides. Kuid nad mõistsid teineteist. Nende 
südant vaevasid samad mõtted ja samad mured. Nad vaatlesid merest puretud kaljusid. Neil ei 
tarvitsenud teineteist küsitleda ega teineteisele vastata. 

Johni hoolt ja arukust usaidades võib kinnitada, et kogu rannik otsiti põhjalikult läbi, väiksemaidki 
abajaid uuriti hoolega, samuti kallakat randa ja liivaseid tasan- 

dikke, kuhu Vaikse ookeani võrdlemisi nõrgad looded! oleksid võinud paisata mõned laevariismed. 
Ei leitud aga midagi, mis oleks võinud põhjustada uusi otsinguid sellel rannikul. 

Hukkunud laevast polnud siin mitte ühtki jälge. 
Mis puutub «Duncanisse», siis polnud ka temast mingit jälge. Kogu rannik ja meri oli tühi. 

John Mangles leidis siiski kaldalt ilmseid laagrisoleku jälgi, üksikute müallide* all olid värsked 
tuleasemed. Kas oli sealt mõni pärismaalastest nomaadide suguharu mõne päeva eest läbi läinud? Ei, 
üks tunnus puutus Glenarvanile silma ja tõendas vastuvaieldamatult, et sunnitöölised olid rannikul 
käinud. 

Selleks tõenduseks oli halli- ja kollasetriibuline kulunud ning lapitud madrusesärk - ühe puu alla 
visatud sünge räbal. See kandis Perthi vangla matrikli” numbrit. Sunnitöölist ennast polnud enam 
seal, kuid tema määrdunud riidetükk kõneles temast. Vangirõivas, mis kurjategijat oli katnud, 
mädanes nüüd üksildasel kaldal. 

«Näed, John!» ütles Glenarvan. «Sunnitöölised on siin käinud! Ja meie vaesed kaaslased 
«Duncanilt» . . .» 
«Jah,» vastas John kõlatult, «on kindel, et neid ei lastud maale, et nad hukkusid. . .» 

«Lurjused niisugused! Kui had iial peaksid sattuma minu kätte,» hüüdis Glenarvah, «siis tasun 
oma meeskonna eest!» 

Valu oli Glenarvani näojooned kalgiks teinud. Mitu minutit vaatas ta vetevälja; võib-olla otsis ta 
pilk viimast korda mõnd kaugusesse kaduvat laeva. Siis kustus ta silmade kirgas vaade, näoilme 
muutus tavaliseks; ühtki sõna lisamata või liigutust tegemata hakkas ta Edenisse tagasi ratsutama. 

Üksainus vormitäide jäi veel - konstaablile tuli teatada äsjasest leiust. Seda tehti samal õhtul 


Thomas Banksi juures. See võimuesindaja suutis protokolli kirjutades oma rahuldust vaevalt varjata. 
Ta oli lihtsalt vaimustatud Ben Joyce'i ja tema jõugu ärasõidu üle. Kogu linn jagas tema rahulolu. 
Sunnitöölised olid Austraaliast lahkunud, - tõsi küll, tänu uuele roimale, aga nad olid ikkagi 

1 Looded (mitm.) - tõus ja mõõn. 

2 Müa1l1 - Austraalia akaatsia. 

3Matrikkel- siin: nimekiri. 

lahkunud. Tähtis uudis telegrafeeriti otsekohe Melbourne'i ja Sydney võimudele. 

Teade edasi antud, läks Glenarvan «Victoria» võõrastemajja. 

Reisijad veetsid viimase õhtu õige kurvalt. Nende mõtted ekslesid ringi sellel õnnetustest rikkal 
maal. Nad meenutasid Kap Bernouilli juures tärganud rohkeid õigustatud lootusi, mis nii julmalt 
purunesid Twofoldi lahe ääres. 

Paganel oli palavikulises ärevuses. John Mangles, kes teda silmas pidas Snowy-äärsest õnnetusest 
saadik, tundis, et maateadlane tahtis rääkida ega tahtnud ka. John oli teda korduvalt küsitlenud, kuid 
õpetlane polnud vastanud. 

Sel õhtul siiski küsis John teda tuppa saates, miks ta nii närviline on. 

«Mu sõber John,» vastas Paganel puigeldes, «ma pole närvilisem kui harilikult.» 

«Härra Paganel, teil on mingi saladus, mis teid rõhub!» 

«Noh, tehke mis tahate!» hüüatas maateadlane kätega vehkides. «See on tugevam kui mina!» 
«Mis on tugevam kui teie?» 

«Minu rõõm ühelt poolt, minu meeleheide teiselt poolt!» 

«Te olete rõõmus ja ühtlasi meeleheitel?» 

«Jah, rõõmus ja meeleheitel, et me Uus-Meremaale sõidame.» 

«Kas saite midagi teada?» küsis John Mangles ruttu. 

«Kas leidsite mõned jäljed?» 

«Ei, sõber John! Uus-Mere maalt ei tulda tagasi! Ja ometi. . . noh, te tunnete inimloomust! 
Loodame seni, kuni me hingame!Ja minu juhtlause on: spiro, spero, ' kõige ilusam juhtlause 
maailmas!» 


II SELLE MAA MINEVIK 


Järgmisel päeval, 27. jaanuaril, läksid «Macguarie» reisijad laevale ning asusid briki kitsasse ruhvi. 
Will Halley ei pakkunud daamidele oma kajutit. Sellest ebaviisaku- 


1 Spiro, spero (ladina k.) - [seni kui] hingem, loodan. 

sest polnud väga kahju, sest koobas oli karu enda vääriline. 

Kella poole ühese mõõna ajal asuti teele. Ankur kerkis ja tõmmati vaevaga merepõhjast üles. 
Edelast puhus nõrk tuul. Vähehaaval tõsteti purjed. Laeva viis madrust töötasid aeglaselt. Wilson 
tahtis meestele appi minna, kuid Halley palus teda mitte segada asjusse, mis temasse ei puutu. Ta 
olevat harjunud ise hakkama saama ja ei tahtvat abi ega nõuannet. 

Viimased sõnad olid määratud John Manglesile, keda mõnede manöövrite kohmakus muigama 
pani. John pidas öeldut meeles ja loobus vahelesegamisest, vähemalt nli kauaks, kuni meeskonna 
saamatus laeva julgeolekut ei ähvardanud. . 

Pikapeale, kipri vandesõnade saatel, seati viie madruse kätejõul purjed paigale. «Macguarie» sõitis 
täies purjes, kuid sellest lõuendirohkusest hoolimata jõudis vaevu edasi. Purjeka esiosa paisutatud 
vormid, ta laius ja tagaosa raskus pidurdasid käiku; see oli täielik «puuking». 


Tuli sellega leppida. Õnneks pidi «Macguarie» - nii vilets kui ta oligi - viie või kõige rohkem kuue 
päeva jooksul Aucklandi reidile jõudma. 

Õhtul kell seitse kadus silmist Austraalia rand ja Edeni sadama majakatuli. Meri oli võrdlemisi 
rahutu ja õõtsutas laeva; see vajus raskelt laineorgudesse. Tugevad tõuked tegid reisijail ruhvis 
viibimise vaevaliseks. Ometi ei võinud nad laevalaele jääda, sest sadas tugevasti. Järelikult olid nad 
sunnitud jääma ruhvi, mis oli neile omamoodi vanglaks. 

Igaüks mõlgutas oma mõtteid. Räägiti vähe. Leedi Helena ja Mary Grant vahetasid harva mõne- 
sõna. Glenarvan ei püsinud paigal. Ta sammus siia-sinna, major seisis liikumatult ühel kohal. John 
Mangles käis Roberti saatel aeg-ajalt laevalael, et merd silmitseda. Paganel aga pomises oma nurgas 
ebaselgeid ja katkendlikke sõnu. 

Millele mõtles auväärt maateadlane? Uus-Meremaale, mille poole saatus teda juhtis. Tervet saare 
ajalugu kordas ta vaimus, ja selle sünge maa minevik ilmus ta silme ette. 

Kas oli selles ajaloos ühtki tõika, ühtki sündmust, mis oleks saare avastajatele õiguse andnud saart 
kontinendiks pidada? Kas võis kaasaegne geograaf, kas võis meremees seda kontinendiks nimetada? 
Nagu näeme, pöördus Paga- 

nel üha tagasi dokumendi tõlgitsemise juurde. See oli nagu painaja, nagu mingi kinnisidee. Pärast 
Patagooniat, pärast Austraaliat klammerdus ta kujutlus ühe sõna sunnil Uus-Meremaa külge. Kuid 
üks punkt, üksainus punkt peatas teda sel teel. 

«Contin. .. Contin. . .» kordas ta. «See ometi tähendab kontinenti.» 

Ja ta hakkas meenutama meresõitjaid, kes uurisid lõunapoolsete merede kaht suurt saart. 

Olles avastanud Van Diemeni maa, leidis hollandlane Tasman 13. detsembril 1642 Uus-Meremaa 
tundmatu ranna. Ta liikus mitu päeva piki rannikut ja 17. detsembril tungisid tema laevad avarasse 
lahte, millega lõppes kahe saare vaheline kitsas väin. 

Põhjapoolne saar oli Ika-na-Maui, mis pärismaalaste keeles tähendab «Maoori kala». 
Lõunapoolne saar oli Tawai-Puna-Mu, see tähendab «rohelist jadeiiti tekitav vaal». 

Abel Tasman saatis oma paadid maale ja need tulid tagasi kahe piroogi saatel,. milles istusid 
käratsevad pärismaalased. Need olid keskmist kasvu, pruuni ja kollase nahaga, kondised, toore 
häälega, mustade, jaapani moe järgi p'ealaele seotud juustega, millesse oli pistetud suur valge sulg. 

See esimene eurooplaste ja pärismaalaste kokkusaamine näis tõotavat kestvaid sõbralikke suhteid. 
Kuid järgmisel päeval, kui üks Tasmani paatidest läks otsima mõnd maale lähemalolevat 
ankrukohta, ründas seda äkki ägedalt seitse piroogi, milles oli hulk pärismaalasi. Paat vajus küljeli ja 
täitus veega. Paati juhtivat pootsmanit tabas esimesena konmakalt teritatud oda otse kõrisse. Ta 
kukkus merre. Tema kuuest kaaslasest tapeti neli; teised kaks, kes kandsid haavatud pootsmanit, 
ujusid laevadele ja neid läks korda päästa. . 

Pärast seda õnnetut sündmust hiivas Tasman ankru; tema kättemaks piirdus pärismaalaste poole 
saadetud mõne püssilasuga, mis arvatavasti nendeni ei ulatunud. Ta lahkus lahest, mille nimeks jäigi 
Veretöö laht, liikus ülespoole piki läänerannikut ja jäi 5. jaanuaril Nordkapi juures ankrusse. Seal oli 
tal võimatu veetagavara uuendada .mitte ainult murdlainete, vaid ka pärismaalaste halva suhtumise 
tõttu; ta lahkus lõplikult neilt maadelt, millele ta 

oma kodumaa auks andis nimeks Staten Land, see tähendab Riigi maa. 

Hollandi meresõitja kujutles, et avastatud saared külgnesid Tulemaast ida pool asuvate 
samanimeliste saartega Ameerika lõunatipu juures. Ta uskus leidnud olevat lõunapoolse suure 
kontinendi. 

«Kuid seda,» mõtles Paganel endamisi, «mida seitsmeteistkümnenda sajandi meremees võis 


«kontinendiks» nimetada, ei saa niiviisi nimetada üheksateistkümnenda sajandi meremees! Selline 
eksitus on lubamatu! Ei! On midagi, mida ma ei suuda tabada!» 

Enam kui sajandiks unustati Tasmani avastus ja UusMeremaad polnud nagu olemas, kui prantsuse 
meresõitja Surville selle leidis laiuse135° 37". Esialgu ei tarvitsenud tal pärismaalaste üle kaevata. 
Siis aga tõusis tuul, mis paisus tormiks. Paat, millel viibisid uurimisretkel haigestunud madrused, 
paiskus Varjupaiga lahe kaldale. Seal võttis Nagi-Nui-nimeline pealik prantslased ülihästi vastu ja 
põetas neid oma hütis. Kõik läks hästi, kuni üks Surville'i paatidest varastati. Surville nõudis seda 
tagasi, kuid asjata. Siis otsustas ta karistuseks varguse eest ühe küla maani maha põletada. See oli 
kohutav ja ebaõiglane kättemaks, mis sarnanes nende veriste surveavaldustega, mille tegevuspaigaks 
Uus-Meremaa hiljem sai. 

6. oktoobril 1769. aastal ilmus siinsetele randadele kuulus Cook. Tema laev «Endeavour» heitis 
ankrusse Taue Roa lahes. Ta püüdis pärismaalaste poolehoidu võita- hea kohtlemisega. Aga et 
inimesi hästi kohelda, peab neid kõigepealt kätte saama. Kõhklemata vangistas Cook kaks või kolm 
pärismaalast ja sundis neile väevõimuga peale oma heateod. Kingituste ja kallistustega ülekülvatud 
vangid saadeti tagasi maale. Varsti tulid mitu pärismaalast nende jutustustest ahvatletuna 
vabatahtlikult laeva ja alustasid eurooplastega vahetuskaubandust. Mõni päev. hiljem suundus Cook 
Hawkesi lahte, avarasse soppi põhjapoolse saare idakaldas. Seal sattus ta kokku sõjakate ja salakava- 
late pärismaalastega. Nende meeleavaldused läksid koguni nii kaugele, et neid tuli rahustada 
kuulipildujavalanguga. 

20. oktoobril jäi. «Endeavour» ankrusse Toko-Malu lahes, kus elas kahesajahingeline 
rahuarmastav rahvas. Laeva botaanikud, keda pärismaalased oma piroogides kaldale sõidutasid, 
tegid maal viljakaid uurimisretki. Cook külastas kaht pistandaedade, kaitsevallide ja kahekordsete 

kraavidega kaitstud küla. Oli näha, et siinsetel inimestel olid sõjaasjanduse alal tublid teadmised. 
Kõige tähtsam kindlustus asetses kaljul, millest suured ümbritsevad sood tegid tõelise saare. See oli 
paremgi kui saar, sest vesi mitte ainult ei ümbritsenud seda, vaid mühises kuuekümne jala kõrguse 
loomuliku paisu taga, mille harjal puhkas see ligipääsmatu «paa». Olles viie kuu jooksul korjanud 
suure kogu huvitavaid taimi, etnograafilisi ja etnoloogilisi leide, andis Cook kaht saart teineteisest 
lahutavale väinale oma nime ja lahkus Uus-Meremaalt. Hilisematel reisidel pidi ta jälle siia tagasi 
pöörduma. 

1773. aastal ilmus suur meremees taas Hawkesi lahte, kus nägi pealt inimesesöömist. Siin tuleb 
tema kaaslastele ette heita, et nad ise selle esile kutsusid. Laeva ohvitserid olid maal leidnud ühe 
noore metslase purustatud jäsemed, tõid need laeva, lasksid ära keeta ja pakkusid pärismaalastele, 
kes neid aplalt sööma sööstsid. Jube meelelahutus - teha endast niisuguse eine kokk. 

Cook külastas oma kolmanda reisi kestel veel kord neid maid, millesse ta oli kiindunud ja millede 
hüdrograafilist kaardistikku ta kavatses täiendada. Viimast korda lahkus ta sealt 25. veebruaril 1777. 
aastal. 

1791. aastal tegi Vancouver kahekümnepäevase peatuse Sombre'i lahes, ilma et ta oleks 
loodusteadusele või maateadusele mingit kasu toonud. D'Entrecasteaux uuris 1793. aastal 
kahekümne viie miili ulatuses rannikut Ikana-Maui põhjaosas. Kaubalaevastiku kaptenid Hausen ja 
Dalrympe, siis Baden, Richardson ja Moodi ilmusid sinna lühikeseks ajaks; doktor Savage kogus 
viie nädala jooksul, mis ta seal viibis, huvitavaid andmeid Uus-Meremaa kommete kohta. 

Samal 1805. aastal asus pealik Rangi-Hu vennapoeg, arukas Dua-Tara, laevale «Argo», mis 
Saarte lahes ankru s oli ja mille juhiks oli kapten Baden. 

Võib-olla pakuvad Dua-Tara seiklused eepose ainet mõhele maoori Homerosele. Tema rännakud 
olid täis õnnetusi, ülekohut, halba kohtlemist. Umbusku, vabadusekaotust, hoope ja haavu - seda sai 
vaene pärismaalane tunda oma kasulikkude teenete eest. Missuguse ettekujutuse ta pidi saama 
inimestest, kes nimetasid end tsiviliseerituteks! Ta viidi Londoni. Temast tehti viimase liigi madrus, 


meeskondade peksupoiss. Kui poleks olnud pastor Marsdenit, siis oleks ta raskuste kätte surnud. See 
misjonär tundis 

huvi noore pärismaalase vastu, kelles ta õigusega leidis tubli iseloomu ja imelise leebuse, veetluse 
ning sõbralikkuse. Marsden hankis oma kaitsealusele mõne koti rukist ja põllutööriistu, et ta need 
kodumaale viiks. See väike kaubatagavara varastati temalt. Õnnetused ja kannatused painasid uuesti 
vaest Dua-Tarat kuni 1814. aastani, mil ta viimaks oma esiisade maale tagasi jõudis: Ta kavatses 
nautida nii raskusterohke saatuse vilja, kuid surm tabas teda kahekümne kaheksandal eluaastal - sel 
ajal, kui ta valmistus ümber kujundama verehimulist UusMeremaad. Kahtlemata lükkas see õnnetus 
paljudeks aastateks edasi saare tsiviliseerimise. Miski ei asenda arukat ja head inimest, kelle 
südames on ühtaegu nii kodumaa armastus kui ka armastus kõige hea vastu! 

Kuni 1816. aastani jäeti Uus-Meremaa hooletusse. Tol aastal läbis Thompson; aastal 1817 Lidiard 
Nicholas, aastal 1818 Marsden mitmed alad kummalgi saarel, ja 1820. aastal viibis seal kümme kuud 
Richard Cruise, 84. jalaväerügemendi kapten, kellele teadus võlgneb tänu väärtuslike 
uurimisandmete eest pärismaalaste elukommete kohta. . 

1824. aastal peatus «Coguille'i» kapten Duperrey kaks nädalat Saarte lahes; tema võis sealseid 
pärismaalasi ainult kiita. 

Pärast teda, 1827. aastäl, oli inglise vaalapüügilaev «Mercury» sunnitud end kaitsma riisumise ja 
mõrvade vastu. Samal aastal leidis kapten Dillon kahe peatuse korral kõige külalislahkemat 
vastuvõttu. 

1827. aasta märtsis võis kuulus Dumont d'Urville; «Astrolabe'i» komandör, relvadeta ja ilma et 
teda oleks tülitatud, veeta mõned ööd nende .pärismaalaste keskel, võis vahetada kingitusi ja laule, 
magada pärismaalaste hüttides ning segamatult jätkata oma huvitavaid uurimistöid, mille alusel 
meremeestele nii häid kaarte koostati. 

Järgmisel aastal seevastu sai inglise brikk «Hawes», mille kapteniks oli John James ja mis Saarte 
lahes peatus ning siis Idaneeme poole suundus, rängalt kannatada õela pealiku poolt, kelle nimeks oli 
Enararo. Mitu meest laevas leidis kohutava surma. 

Nendest vastukäivatest siindmustest, sellest leebuse ja barbaarsuse vahelduvusest tuleb järeldada, 
et uusmeremaalaste julmused olid üsna sageli ei muu kui kättemaks. Hea või halb kohtlemine olenes 
kaptenite headusest või 

halbusest. Oli küll mõningaid õigustamatuid kallaletunge, kuid enamasti oli tegemist ikka 
kättemaksuga, mille eurooplased ise olid välja kutsunud; õnnetuseks aga lan. ges karistus nende 
peale, kes seda polnud ära teeninud. Pärast d'Urville'i täiendas Uus-Meremaa etnograafiat hulljulge 
maadeuurija, kes kakskümmend korda kogu maailma läbi sõitis, tõeline hulkur, teaduse mustlane - 
inglane Earle. Ta käis mõlema saare tundmatutes osades, ilma et tal isiklikult oleks pärismaalaste üle 
kaevata tulnud, kuid sageli oli ta inimesesöömise juhtumite pealtnägijaks. Uusmeremaalased ägisid 
üksteist kohutava naudinguga. 

Samasuguse pildi leidis ka kapten Laplace 1831. aastal, kui ta Saarte lahes peatus. Juba olid 
võitlused märksa kardetavamad, sest pärismaalased käsitsesid tulirelva tähelepanuväärse täpsusega. 
Seetõttu hakkasid Ika-na Maui varem nii õitsvad ja rahvarikkad kohad muutuma kõrbeteks. Terved 
suguharud kadusid nagu küpsetatud ja ärasöödud lambakarjad. 

Misjonärid pidasid asjatut võitlust, püüdes sellest verehimust jagu saada. 1808. aastast peale oli 
Church Missionary Society läkitanud oma osavamad agendid - see nimi sobib neile kõige paremini - 
põhjapoolse saare peamistesse punktidesse. Kuid uusmeremaalaste julmus sundis misjonäre tegevust 
lõpetama. 1814. aastal läksid ainult Marsden, Dua-Tara kaitsja, Hall ja King Saarte lahes maale ning 


ostsid pealikutelt kaheteistkümne teraskirve eest aakrisuuruse maatüki. Sinna asutati anglikaani 
kiriku misjonijaam. 

Algus oli raske, kuid viimaks lakkasid pärismaalased misjonäride elu kallale kippumast. Nad 
võtsid vastu nende hoolitsuse ja nende õpetused. Mõned sünged pärismaalased muutusid leebemaks. 
Neis ebainimlikes südametes ärkas tänutunne. Juhtus koguni, et pärismaalased 1824. aastal kaitsesid 
oma <«arikisid», see tähendab pastoreid, metsikute madruste vastu, kes neid halvasti kohtlesid, teo- 
tasid ja ähvardasid. 

Nii hakkas misjonäride elu aja jooksul edenema, ho.õlimata Port Jacksonist põgenenud 
sunnitöölistest, kes pärismaist elanikkonda kõlbeliselt laostasid. 1831. aastal teatas «Evangeelsete 
Missioonide Ajaleht» kahest võrdlemisi suurest misjonijaamast, millest üks oli Kidi-Kidi lähedal 
Saarte lahes merre voolava kanali ääres, teine Pai-Hia juures Kawa-Kawa jõe kaldal. Ristiusku 
pööratud päris 

maalased olid arikide juhatusel rajanud maanteid, raiunud läbi tohutute metsade ühendusteid, 
ehitanud sildu üle kärestikkude. Kordamööda käisid kõik misjonärid kaugete suguharude seas 
tsiviliseerivat usku kuulutamas, kõrkjatest või puukoorest kabeleid püstitamas, noorte pärismaalaste 
jaoks koole ehitamas; nende lihtsate hoonete katusel lehvis lipp, mis kandis Kristuse risti ja sõnu 
«Rongo-Pai>» - s. t. «evangeelium» uusmeremaalaste keeles. 

Kahjuks ei ulatunud misjonäride mõju jaamadest kaugemale. Kogu rändav osa elanikest oli 
väljaspool nende tegevust. Kannibalism hävitati ainult kristlaste seas, ja neid äsja 
ümberpöördunuidki ei tohi liiga suurde kiusatusse viia. Verejanu on neis alles tugev. 

Sõda muide on muutunud neis metsikuis paigus lausa krooniliseks. Uusmeremaalased ei sarnane 
loomastunud austraallastega, kes eurooplaste sissetungi eest põgenevad; nad osutavad vastupanu, 
kaitsevad end, vihkavad vallutajaid, ja võitmatu vaen kihutab neid inglise asunike vastu. Suurte 
saarte tulevik on ebaselge. Neid ootab vastavait relvaõnnele kas kohene tsiviliseerimine või sügav 
barbaarsus paljudeks sajanditeks. 

Nii kordas Paganel endamisi palavikuliselt Uus-Meremaa ajalugu. Kuid miski selles ajaloos ei 
lubanud andak ontinendinime kahest saarest koosnevale maale. Kui mõned dokumendi sõnad 
olidki ta kujutlusvõimet liigutanud, siis peatasid seda jonnakalt kaks silpi contin' uue tõlgitsuse teel. . 


Ill UUS-MEREMAA VERESAUNAD 


31. jaanuaril, neli päeva pärast väljasõitu; ei olnud «Macguarie» veel läbinud kaht kolmandikkugi 
.oma teekonnast Austraalia ja Uus-Meremaa vahele surutud ookeani osal. Sellest, kuidas laev sõitis, 
hoolis Will Halley' vähe. Ta jättis kõik juhuse hooleks. Teda nähti harva ja kellelgi polnuks midagi 
selle vastu, et ta kogu aja oma kajutis viibib, poleks toores kipper end iga päev džinnist või brändist 
purju joonud. Madrused järgnesid meelsasti tema ees- 

kujule. Iial pole ühtki laeva rohkem jumala hooleks jäetud kui «Macguarie'd». 

See andestamatu lohakus sundis John Manglesit alatasa valvel olema. Mulrady ja Wilson haarasid 
mitu korda tüürist kinni, kui järsk pööre ähvardas laeva küljeli paisata. Sageli tuli Will Halley vahele 
ja sõimas mõlemaid madruseid vängete sõnadega. Madrused polnud kuigi kannatliku meelega; 
nende suurimaks sooviks oli joomar kinni võtta, laevaruumi toppida ja kuni reisi lõpuni seal hoida. 
Kuid John Mangles keelas neid ja rahustas, kuigi vaevaga, nende õiglast pahameelt. 


Laeva seisukord tegi talle siiski muret, kuid et Glenarvani mitte rahutuks teha, rääkis ta sellest 
ainult majori ja Paganeliga. MacNabbs andis talle, kuigi teiste sõnadega, sama nõu, mis Mulrady ja 
Wilson. 

«Kui te seda vajalikuks peate, John,» ütles MacNabbs, «siis võtke kõhklematult laeva juhtimine 
enda kätte. Kui oleme Aucklandis maabunud, siis saab too joomar oma laevas jälle peremeheks. 
Mingu siis pealegi põhja, kui tahab. » 

«Nii küll, härra MacNabbs,» vastas John, «ma teen seda, kui see osutub hädavajalikuks. Kuni 
oleme avamerel, jätkub sellest, et mehi pisut silmas pean; ei mina ega mu madrused lahku laevalaelt. 
Kui aga rannale lähemale jõudes Will Halleyl aru tagasi ei tule, siis - pean tunnistama - oleksin väga 
pahas seisukorras.» 

«Kas te ei saa laeva õigel teel pidada?» küsis Paganel. «See oleks raske,» vastas John. «Kas usute, 
laevas pole ühtki merekaarti!» 

«Tõesti? » 

«Tõesti nii. «Macguarie» teeb ainult rannasõite Edeni ja Aucklandi vahel, ja Will Halley on nende 
rannikualadega nii tuttav, et ta kaarte ei vaja.» 

«Ta kujutleb muidugi, et ta laev tunneb teed ja juhib end ise,» arvas Paganel. 

«Oo!» sõnas John Mangles. «Ma ei usu laevadesse, mis end ise juhivad, ja kui Will Halley maale 
lähenedes veel purjus on, siis teeb ta meie olukorra äärmiselt raskeks.» 

«Lootkem, et ta selleks ajaks oma mõistuse tagasi saab,» ütles Paganel. 

«Järelikult ei saaks te ka vajaduse korral «Macguarie'd» Aucklandi juhtida?» küsis MacNabbs. 
«Rannikuäärsete vete kaardita on see võimatu. Ranna 

joon on seal äärmiselt ohtlik. On terve rida väikesi ebakorrapäraseid ja tujukaid fjorde nagu Norra 
rannikul. On kaljusid, mille eest ainult suure vilumusega laevajuht võib hoiduda. Ükskõik kui tugev 
laev, sattudes mõne jala sügavusel veealustele kaljudele, hukkuks.» 

«Ja meeskonnale oleks säärasel juhul kaldale põgenemine ainsaks pääseteeks?» kostis major. 

«Jah, härra MacNabbs, kui selleks aega jätkub.» 

«Karm paratamatus!» ütles Paganel. «Uus-Meremaa kaldad pole külalislahked: hädaoht on maal 
niisama suur kui merel!» 

«Mõtlete maoorisid, härra Paganel?» küsis John Mangles. 

«Jah, mu sõber. Neid tuntakse kogu India ookeanis. Seal pole tegemist argade ja nürimeelsete 
austraallastega; vaid aruka ning verejanulise tõuga, - inimeselihale maiaste kannibalidega - 
inimsööjatega, kellelt armu pole loota.» 

«Ja kui kapten Granti laevoleks hukkunud Uus-Meremaa ranna lähedal, siis te ei soovitaks teda 
otsima minna?» 

«Rannikult küll,» vastas geograaf, «sest sealt võiks ehk leida «Britannia» jälgi, kuid sisemaalt 
mitte, sest see oleks asjatu. Iga eurooplane, kes julgeb minna sellele õudsele .. maale, satub maooride 
kätte; ja kes maooride kätte vangi langeb, see on kadunud. Ma sundisin oma sõpru minema läbi 
pampade ja läbima Austraaliat, kuid iialgi ei kisuks ma neid Uus-Meremaa radadele. Aidaku jumal,. 
et me iialgi ei satuks nende julmade pärismaalaste võimusesse!» 

Paganeli kartused olid enam kui õigustatud. Uus-Meremaal on halb kuulsus ja verise kuupäevaga 
võiks märkida kõiki sündmusi, mis on seotud tema avastamisega. 

Meresõitjate kannatusloosse kirjutatud ohvrite nimestik on pikk. Abel Tasmani viis tapetud ja 
söödud madrust on need, kelle nimed esimesena kirjutati kannibalismi veristesse aastaraamatutesse. 
Pärast teda tabas sama saatus kapten Tuckneyt ja kogu tema paatkonda. Foveaux' väina idapoolses 
otsas leidsid viis kalastajat Sydney Cove'ilt samuti surma pärismaalaste hammaste all. Tuleb veel 
nimetada kuunar «Brothersi» nelja meest, kes mõrvati Molineaux' sadamas, mitut kindral Gates'i 
sõdurit' ja kolme «Mathilda» desertööri, ja nõnda jõuame niisama traagiliselt hukkunud kuulsa 


kapten Marion Du Frene'i nimeni. 
1772. aasta 11. mail, pärast Cooki esimest reisi, jäi prant- 

suse kapten Marion Saarte lahes ankrusse oma «Mascariniga» ja kapten Crozet laevaga «Castries». 
Silmakirjalikud uusmeremaalased võtsid uustulnukad suurepäraselt vastu. Nad näisid koguni arad, ja 
läks tarvis kingitusi, heategusid, pidevat vennalikku suhtlemist, pikaajalist sõbralikku kohtlemist, et 
neid laeval koduseks muuta. 

Nende pealik, arukas Takuri, kuulus Wangaroa suguharusse ja kui uskuda. Dumont d'Urville'i -, 
oli selle pärismaalase sugulane, kelle Surville reetlikult röövis kaks aastat enne kapten Marioni 
saabumist. 

Maal, kus au sunnib iga maoorit ülekohtueest verist tasu nõudma, ei võinud Takuri unustada oma 
suguharu solvamist. Ta ootas kannatlikult mõne Euroopa laeva saabumist, plaanitses kättemaksu ja 
tegi selle teoks julma külmaverelisusega. 

Teeselnud kartust prantslaste suhtes, tegi Takuri kõik, et neid uinutada petlikus julgeolekus. Tema 
ja ta kaaslased veetsid sageli öö laevadel. Nad tõid valitud kalu. Nende tütred ja naised tulid nendega 
kaasa. Nad õppisid peagi tundma ohvitseride nimesid ja kutsusid neid oma külasid vaatama. Marion 
ja Crozet rändasid sellisest vastutulelikkusest ahvatletuna läbi kogu neljast tuhandest elanikust 
asustatud ranniku. Pärismaalased jooksid neile vastu ilma relvadeta ja püüdsid neile sisendada 
täielikku usaldust. 

Kapten Marion kavatses Saarte lahes ankrusse heites vahetada «Castries'» maste, mida viimased 
tormid olid tugevasti vigastanud. Ta uuris seepärast sisemaad ja 23. mail leidis lahe kaldast kahe 
miili kaugusel suurepärase seedrimetsa. 

Seal asutati laager, kus kaks kolmandikku meeskonnast kirveste ja teiste tööriistadega varustatult 
puid maha võtsid ja laheni viivaid teid parandasid. Valiti veel kaks teist laagrikohta - üks keset lahte 
oleval Motu-Aro saarekesel, kuhu viidi ekspeditsiooni haiged, laeva sepad ja aamissepad; teine 
kindlal maal, ookeani kaldal, kahe ja poole miili kaugusel laevadest. Sel laagril oli ühendus puusep- 
pade laagriga. Kõigis neis laagrites aitasid tugevad ja vastutulelikud pärismaalased meremehi nende 
mitmesuguste tööde juures. 

Kapten Marion polnud seni siiski loobunud teatavatest ettevaatusvahenditest. Iialgi ei lastud 
pärismaalasi tema laevale relvadega ja paadid saadeti maale ainult hästi relvastatuna. Kuid Marion ja 
ka tema kõige umbuskliku 

madki ohvitserid olid pärismaalaste käitumisviisist pimestatud ning komandör andis käsu paatidesse 
mitte relvi võtta. Kapten Crozet püüdis siiski keelitada, et Marion selle korralduse tagasi võtaks. See 
tal ei õnnestunud. 

Uusmeremaalaste tähelepanuavaldused ja andumus muutusid nüüd veel suuremaks. Nende 
pealikud ja laeva ohvitserid olid omavahel õige heal jalal. Mitu korda tõi Takuri oma poja laeva ja 
jättis ta sinna ööbimagi. 8. juunil kuulutati Marion pidulikul külaskäigul maale saarte «suureks 
pealikuks» ja austuse märgiks kinnitati ta juustesse neli valget sulge. 

Nii möödus kolmkümmend kolm päeva laevade saabumisest Saarte lahte. Töö mastide kallal 
edenes; veeanumad täitusid Motu-Aro veevõtmiskohas. Kapten Crozet juhatas isiklikult puuseppade 
tööd, suuremat lootust ettevõtte heaks lõpuks ei oleks võinudki olla. 

12. juunil kell kaks seati komandöri paat valmis kalastusretke jaoks Takuri küla jalamil. Marion 
asus teele kahe noore ohvitseri, Vaudricourt'i ja Lehoux'ga, ühe vabatahtlikuga, kaptenarmuse ja 
kaheteistkümne madrusega. Takuri ja viis teist pealikut läksid nendega kaasa. Miski ei lasknud 
aimata kohutavat katastroofi, mis ootas kuutteist eurooplast seitsmeteistkümnest. 

Paat lahkus laevast, hakkas maa poole liikuma ja mõlemad laevad kaotasid selle varsti silmist. 


Õhtul ei tulnud kapten Marion laeva magama. Kedagi ei teinud tema puudumine rahutuks. Oletati, 
et ta oli külastanud mastiehitamispaika ja ühtlasi ööbis seal. 

Järgmisel päeval kell viis läks «Castries'» paat oma harjumust mööda Motu-Aro saarelt vett 
võtma. See tuli ilma vahejuhtumiteta laevale tagasi. 

Kell üheksa märkas «Mascarini» vahis olev madrus peaaegu jõu kaotanud inimest meres, kes 
laevade poole ujus. Üks paatidest läks talle appi ja tõi ta laevale. 

See oli Turner, üks kapten Marioni paadi madrustest. Tal oli külje sees kahest odalöögist saadud 
haav ja ta tuli ainsana tagasi seitsmeteistkümnest mehest, kes eelmisel päeval laevast lahkusid. 

Teda küsitleti, ja varsti saadi teada kõik hirmsa kurbmängu üksikasjad. 

Õnnetu Mariani paat oli küla juures randunud kell seitse hommikul. Metslased tulid külalistele 
rõõmsalt vastu. Nad kandsid oma õlgadel ohvitsere ja madruseid, kes ei 

tahtnud maabudes jalgu märjaks teha. Siis läksid prantslased laiali. 

Otsekohe sööstsid odade, nuiade ja kaigastega relvastatud metslased, kümme ühe vastu, neile 
kallale ja tapsid nad maha. Kahest odahoobist tabatud madrus Turner suutis oma vaenlaste käest 
põgeneda ja end võsastikku peita. 

Seal oli ta jälestusväärsete piltide pealtnägijaks. Metslased kiskusid surnutelt riided seljast, avasid 
neil kõhud, raiusid nad tükkideks... 

Sel hetkel viskus Turner märkamatult merre; poolsurnuna korjati ta «Mascarini» paati. 

See sündmus vapustas mõlemat meeskonda. Nõuti kättemaksu. Aga enne kui surnute eest kätte 
tasuda, tuli elavad päästa. Maal oli kolm laagrikohta ja neid ümbritsesid tuhanded verejanulised 
metslased, maigu suhu saanud inimsööjad. 

Et puudus kapten Crozet, kes mastiehituspaigas ööbis, võttis esimene laevaohvitser Duclesmeur 
kasutusele vajalikud abinõud. «Mascarini» paat saadeti välja ühe ohvitseri ja sõdurite allüksusega. 
See ohvitser pidi kõigepealt appi minema puuseppadele. Ta asus teele, liikus piki randa, nägi 
komandör Mariani kaldaleheidetud paati ja läks maale. 

Kapten Crozet, kes - nagu öeldud -laevast eemal viibis, ei teadnud veresaunast midagi, kui ta kella 
kahe ajal pärast lõunat allüksust nägi ilmuvat. Ta aimas, et on juhtunud õnnetus, ruttas tulijaile vastu 
ja sai tõtt teada. Ta keelas asjast oma kaaslastele teatada, sest ta ei tahtnud neid hirmutada. 

Salkadesse kogunenud metslased seisid ikka veel kõrgendikkudel. Kapten Crozet käskis kaasa 
võtta peamised tööriistad, mattis ülejäänud maha, süütas oma kuurid põlema ning alustas kuuekümne 
mehega taganemist. 

Pärismaalased järgnesid temale, karjudes: «Takuri mate Marion!» ' Nad lootsid, et kohutavad 
madruseid, teatades nende juhi surmast. Tulivihastena tahtsid madrused tormata nende viletsate 
kallale. Vaevalt suutis kapten Crozet neid,ohjeldada. Käidi ära kaks miili. Väeosa jõudis randa ja 
sõitis teise laagrikoha meestega paatides merele. Kogu aja oli umbes tuhat metslast liikumatult maas 
istunud. Aga kui paadid merele läksid, hakkas kive lendama. Kohe 


1 «Takuri tappis Marioni!» 

lasksid neli madrust - head kütid - üksteise järel maha kõik pealikud pärismaalaste suureks 
hämmastuseks, sest tulirelvade mõju nad ei tundnud. 

Kapten Crozet jõudis «Mascarini» juurde ja saatis kohe paadi Motu-Aro saarele. Sõdurite allüksus 
jäi saarele, et seal ööbida, ja haiged viidi laevadele tagasi. 

Järgmisel päeval tuli teine allüksus valveposti tugevdama. Saar tuli puhastada metslastest, kes seal 
riisusid, ja jätkata veeanumate täitmist. Motu-Aro külas oli kolmsada elanikku. Prantslased ründasid 
neid. Kuus pealikut tapeti, ülejäänud pärismaalased hävitati tääkidega, küla pandi põlema. Ent 


«Castries» ei saanud merele minna ilma mastideta; kuna Crozet oli sunnitud seedrimetsa puudest 
loobuma, tuli tal mastid teha segapuidust. Veevarumistööd jätkusid. 

Möödus kuu. Metslased tegid mõned katsed Motu-Aro saart tagasi võita, kuid see neil ei 
õnnestunud. Kui nende piroogid laevadest laskekaugusel möödusid, purustati nad kahurikuulidega. 

Viimaks lõpetati tööd. Jäi veel teada saada, kas ehk mõni kuueteistkümnest ohvrist pole 
veresaunas ellu jäänud, ja teiste eest kätte maksta. Paat läks arvukat ohvitseride ja sõdurite väge 
kaasa viies Takuri külasse. Tema lähenemisel põgenes alatu ja arg pealik, kandes oma õlgadel 
komandör Marioni mantlit.. Tema küla onnid otsiti põhjalikult läbi. Tema hurtsikust leiti hiljuti 
keedetud inimese pealuu. 

Inimsööja hambajäljed olid sellel veel näha. Inimese kints oli puuora otsa vardasse aetud. Verise 
kaelusega särgis tunti ära Marioni särk, siis noore Vaudricourt'i riided ja püstolid, relvad, mis olid 
olnud paadis, ja räbaldunud rõivad. Kaugemal, ühes teises külas, leiti puhastatud ja keedetud 
inimesesisikondi. 

Need vastuvaidlematud mõrva ja inimesesöömisetõendid koguti kokku ja inimeste jäänused maeti 
austavalt maha. Siis anti tuleroaks Takuri küla ja tema kaassüüdlane Pikiare. 14. juulillahkusid 
mõlemad laevad nelst õudseist paikadest. 

Selline oli katastroof, mille mälestus peab püsima iga reisija mälus, kes tõstab jala Uus-Meremaa 
pinnale. Ettevaatamatu kapten on see, kes ei arvesta neid teateid. Uusmeremaalased on ikka veel 
alatud inimsööjad. Cook sai seda tunda oma teisel reisil 1773. aastal. 

Ühe tema laeva, «Adventure'i» paat läks kapten Fur- 

neaux' juhtimisel 17. detsembril maale, et ravimtaimede tagavara täiendada, ega tulnud enam tagasi. 
Paadis oli nooremleitnant ja üheksa madrust. Kapten Furneaux tundis rahutust ja saatis leitnant 
Burney teda otsima. Randumiskohale jõudes leidis Burney, nagu ta ütles, «tapatalgute ja barbaarsuse 
pildi, millest võimatu on ilma õuduseta rääkida; mitme meie mehe pead, sisikonnad, kopsud 
vedelesid laiali liival ja üsna lähedal õgisid alles mõned koerad teisi seda laadi jäänuseid». 

Et lõpetada see verine nimestik, tuleb lisada laeval «Brothers» viibijad, keda 1815. aastal rünnati 
uusmeremaalaste poolt, ja kapten Thompsoni laeva «Boyd» meeskond, kes tapeti maha 1820. aastal. 
Lõpuks riisus 1. märtsil 1829 pealik Enararo Walkitaas paljaks Inglise briki «Hawesi» Sydneyst; 
tema kannibalide jõuk tappis mitu madrust, laskis laibad keeta ja õgis need ära. 

Niisugune oli see Uus-Meremaa, mille poole liikus «Macguarie» oma juhmi meeskonnaga, keda 
käsutas joomar. 


IV MURDLAINED 


Väsitav sõit venis üha pikemale. 2. veebruaril, kuus päeva pärast teeleminekut, ei olnud 
«Macguarie'lt» veel Aucklandi rannikut näha. Ometi puhus soodus edelatuul. Kuid hoovused olid 
vastassuunalised ja brikk jõudis vaevalt edasi. Meri oli sünge ja lained peksid vastu laeva, kogu 
laevakere ragises ning vaevaga tõusis ta voogudevahelistest orgudest. Laeva vandid ja parduunid, 
tema halvasti kinnitatud taagid. ei olnud küllaldaseks toeks mastidele, mis vappusid iga tugevama 
külglaine puhul. 

Oli suur õnn, et Will Halleyl polnud ruttu ja et ta ei koormanud laeva liialt purjedega; muidu 
oleksid mastid paratamatult murdunud. John Mangles lootis, et vilets laevalogu jõuab 
sadamasse.ilma eriliste äpardusteta, kuid tal oli valus näha, kui halbades tingimustes pidid tema 
kaaslased sel brikil elama. 

Ei leedi Helena ega Mary Grant hädaldanud, kuigi alatine vihm sundis neid ruhvis viibima. 
Öhupuudus ja laeva tõuked muutsid nende sealoleku viletsaks. Seepärast tulid 

nad armutu st ilmast hoolimata sageli laevalaele, kuni talumatud tuulepuhangud sundisid neid alla 
minema. Jällegi läksid nad kitsasse kajutisse, mis oli kohasem kaubaruumiks kui reisijate, liialt veel 
naisreisijate elupaigaks. 

Sõbrad katsusid nende meelt lahutada. Paganel püüdis oma juttudega aega surnuks lüüa, ent kuigi 
hästi see tal ei õnnestunud. Sel tagasisõidul kaotasid niigi vapustatud inimesed moraalse toe. 
Niisama suurel määral kui neid varem huvitasid maateadlase arutlused pampade ja Austraalia kohta, 
jätsid neid nüüd ükskõikseks ja külmaks tema arutlused ja andmed Uus-Meremaast. Selle süngete 
mälestustega seotud uue maa poole liiguti ilma elevuseta, ilma veendumuseta - mitte vabatahtlikult, 
vaid paratamatuse sunnil. Kõigist «Macguarie» reisijaist oli lord Glenarvan kõige kahetsusväärsem. 
Teda nähti ruhvis harva. Ta ei suutnud paigal püsida. Tema närviline, ülierutatud loomus ei suutnud 
kohaneda vangistusega nelja kitsa seina vahel. Päevad ja isegi ööd otsa oli ta laevalael, kord 
reelingule nõjatudes, kord kärsitult siia-sinna kõndides, voolavast vihmast ja laineist hoolimata. 
Lakkamatult jälgis ta silmapiiri. Lühiajaliste selginemiste ajal uuris tema pikksilm seda 
kangekaelselt. Ta näis tummi voogusid küsitlevat. Ainsa käeliigutusega näis ta tahtvat katki käris- 
tada silmapiiri loorina varjava udu. Ta ei suutnud alistuda ja tema nägu väljendas kibedat valu, sest 
tarmukal mehel, kes seni oli õnnelik ja võimas olnud, puudusid äkki nii õnn kui ka võim. 

John Mangles ei lahkunud temast ja talus tema kõrval taeva tujukust. Tol päeval silmitses 
Glenarvan veelgi visama kangekaelsusega silmapiiri kõikjalt, kus udusse avaus tekkis. John lähenes 
temale. 

«Kõrgeausus otsib maad?» küsis ta. 

Glenarvan raputas pead. 

«Ometi ootate vist pikisilmi sellelt brikilt lahkumist. Juba kolmekümne kuue tunni eest oleksime 
pidanud Aucklandi tulesid nägema.» 

Glenarvan ei vastanud. Ta vaatas üha, ja terve minuti oli tema pikksilm suunatud pealttuule 
paistva silmapiiri poole. 

«Maa ei ole selles suunas,» ütles John Mangles. «Vaadaku kõrgeausus pigem tüürpoordi 
poole.»«Miks, John? Ega ma maad ei otsigi.» 

«Mida siis, milord?» 

«Oma jahti.! Oma «Duncanit»!» vastas Glenarvari vihaga. «Ta peab seal olema, neil vetel; seda 
merd peab ta kündma, tehes sünget mereröövlitööd. Ta on seal, ma ütlen; seal, John, sellel laevateel 
Austraalia ja Uus-Mere maa vahel! Ja mul on eelaimus, et me teda kohtame!» 

«Jumal hoidku meid selle 'kohtumise eest, milord!» 

«Miks, John?» 

«Kõrgeausus unustab meie olukorra! Mis me teeksime sel brikil, kui «Duncan» hakkaks teda taga 
ajama? Me ei saaks isegi põgeneda.» 

«Põgeneda, John?» 

«Jah, milord! Asjata katsuksime seda teha! Meid võetaks kinni, me oleksime nende kurjategijate 
võimuses, ja Ben Joyce on juba näidanud, et ta roima ees tagasi ei kohku. Meie elu ei maksaks palju! 
Me kaitseksime ennast kuni surmani, jah! Aga hiljem? Mõtelge leedi Glenarvanile, milord, mõtelge 
Mary Grantile!» 

« Vaesed naised!» ümises Glenarvan. «John, minu süda on murdunud ja mõnikord tunnen, et 
mind valdab meeleheide. Näib, et meid ootavad uued õnnetused, et taevas on pöördunud meie vastu. 
Mul on hirm!» 

«Teil, milord?» 


«Mitte enda pärast, John, vaid nende pärast, keda ma armastan, nende pärast, keda ka sina 
armastad!» 

«Rahunege, milord,» vastas noor kapten. «Ei tohi enam karta! «Macguarie» liigub viletsasti, aga 
ta liigub. Will Halley on loomastunud olend, kuid mina olen olemas, ja kui maale lähenemine näib 
mulle kardetav, siis juhin laeva tagasi ulgumerele. Nii et sellest küljest on vähe ohtu, või pole isegi 
üldse. Mis aga puutub külg külje kõrval kohtumisse «Duncaniga», siis kaitsku meid jumal, ja kui 
kõrgeausus püüab teda silmata, siis olgu üksnes selleks, et teda vältida, et tema eest põgeneda!» 

John Manglesil oli õigus. «Duncani» kohtamine oleks «Macguarie'le» hukatust tähendanud. Ometi 
oli seda kohtumist karta just neis kinnistes meredes, kus mereröövlid võisid ohutult liikuda. 
Vähemalt sel päeval ei tulnud jaht siiski nähtavale ja saabus kuues öö pärast Twofold Bayst 
lahkumist, ilma et John Manglesi kartused oleksid täide läinud. 

Kuid see öö oli kohutav. Õhtul kell seitse läks järsku pimedaks. Taevas oli ähvardav. Will Halley 
meremehevaist oli tugevam kui joobumuse juhmus. Ta väljus oma 

kajutist, hõõrus silmi, raputas suurt punapead. Siis hingas ta tugeva sõõmu õhku, nagu mõni teine 
mees oleks enda toibutamiseks joonud suure klaasi vett, ja silmitses maste. Tuul tugevnes, pöördus 
veerandi kraadi võrra läände ja puhus otse Uus-Meremaa poole. 

Will Halley kutsus suure vandumisega oma mehed, käskis praampurjed rehvida ja purjestiku 
ööseks korda seada. John Mangles kiitis selle sõnatult heaks. Ta oli loobunud toore meremehega 
rääkimast. Ent ei tema ega Glenarvan lahkunud laevalaelt. Kaks tundi hiljem muutus tuul väga 
tugevaks. Will Halley laskis varsti purjed rehvida. 

Möödus kaks tundi. Torm tugevnes. «Macguarie» ruumides tunti tõukeid, nagu oleks kiil vastu 
kaljusid puutunud. Seda siiski ei juhtunud, kuid raske laevakere kerkis vaevaga laineharjale, rasked 
veemassid käisid üle parda. Taavetite küljes rippuv paat kadus lainetesse. 

John Mangles oli rahutu. Iga teine laevoleks nende üldiselt vähekardetavate voogudega toime 
tulnud. Kuid, selle raske laevaga võis karta põhjaminekut, sest iga sukeldumise korral täitus 
laevalagi veega. Kuna vesi ei suutnud vesiluukidest küllalt ruttu ära joosta, siis võis see laeva põhja 
kiskuda. Et kõigeks valmis olla, olnuks mõistlik vee ärajooksu hõlbustamiseks reeling kirvega läbi 
raiuda. Kuid Will Halley keeldus seda ettevaatusabinõu kasutamast. . 


Pealegi ähvardas «Macguarie'd» teine, veel suurein oht, mida nüüd ei olnud enam aega vältida. 
Umbes kell pool kaksteist kuulsid John Mangles ja Wilson allatuulepoolsel laevalael seistes 
ebaharilikku müra. Neis ärkas meremehevaist. John haaras madruse käe. 
«Murdlained!» ütles ta. 
«Jah,» vastas Wilson. «Lained murduvad vastu leetseljakuid. » 
«Kõige rohkem kaabeltau kaugusel?» 
«Kõige rohkem. Seal on maa!» 
John kummardus üle parda, vaatas tumedasse vette ja hüüdis: 
«Lood siia! Wilson, lood!» 
Laevaninas seisev kipper nähtavasti ei aimanud, kui raske oli olukord. Wilson haaras veepaagist 
loodi ja jooksis fokkmasti vantidesse. Ta viskas tina vette, nöör libises tema sõrmede vahelt läbi. 
Kolmanda sõlme juures peatus tina. 

«Kolm sülda!» hüüatas Wilson. 
«Kapten,» ütles John Will Halley juurde joostes, «oleme murdlainete ees.» 

Nägi ta Will Halley õlakehitust või ei? Ükskõik. Aga ta sööstis tüüri juurde ja tõmbas tüüripuu 
alla, kuna Wilson loodi käest viskas ja suure marsspurje raanööre haalas, et viia laeva vastutuult. 


Tüüris olev madrus, keda jõuga kõrvale tõugati, ei taibanud sellest äkilisest rünnakust midagi. «Raad 
lõdvemaks! Lõdvendada! Lõdvendada!» karjus noor kapten, püüdes laeva kaljudelt lahti päästa. ' 

Pool minutit seisis laev tüürpoordiga kaljude poole ja ööpimedusest hoolimata nägi John 
möirgavat joont, mis valendas nelja sülla kaugusel. 

Sel hetkel taipas Will Halley vältimatut ohtu ja kaotas pea. Vaevalt kainestunud madrused ei 
saanud tema käskudest aru. Muide näitas tema sõnade seostamatus, tema käskude vastukäivus, et sel 
rumalal joomaril puudus külmaverelisus. Teda üllatas, et maa oli kõigest kaheksa miili kaugusel, kui 
tema oli arvanud selle olevat kolmekümne või neljakümne miili taga. Hoovus oli viletsa meresõit ja 
tema tavaliselt teelt välja paisanud ja abituks teinud. 

Kiiresti tegutsedes viis John Mangles laeva eemale murdlainetest. Kuid ta ei tundnud laeva 
asupaika. Võis olla, et «Macguarie'd» ümbritses igast küljest kaljude vöö. Tuul puhus otse itta ja iga 
tõuge võis laeva kaljule paisata. 

Varsti kuulduski eest paremalt poolt tugevamaid murdlaineid. Tuli veelgi rohkem vastutuult 
keerata. John tõmbas tüüripuud vasemale. Kaljude hulk briki täävi ees aina kasvas, oli vaja järjest 
allatuult pöörduda, et avamerele pääseda. Önnestub see laevaga, mis on halvasti tasakaalustatud ning 
mille purjestik on kahanenud? See polnud kindel, kuid katset tuli teha. 

«Tüür vasemale poordi!» hüüdis John Mangles Wilsonile. . 


«Macguarie» hakkas lähenema uuele karidejoonele. 
Peagi vahutas meri tõugetest vastu veealuseid kaljusid. 

Ahastushetk oli kirjeldamatu. Vaht muutis lained helkivaks. Näis, nagu valgustaks neid äkki mingi 
fosforestseeriv nähtus. Meri ulus, nagu oleks tal muistsete karide hääl, midapaganlusaegne 
mütoloogia kujutleb elusatena. Wilson ja Mulrady olid tüüripuu kohal kummargil ja rõhusid kogu 
jõuga. Kang vajus alla. 

Äkki tunti tõuget. «Macguarie» öli kaljule sattunud. Pukspriidi vatertaagid katkesid ja rikkusid 
fokkmasti tasakaalu. Kas pööramine lõpeb ilma uute kahjustusteta? 

Ei, sest äkki tekkis tuulevaikus ja laev pöördus pealttuule. Tema liikumine katkestati järsult. Kõrge 
laine haaras ta altpoolt, kandis ta karidele lähemale ja hirmsa jõuga, langes laev laine kuristikku. 
Fokkmast tuli alla kogu taglasega. Brikk põrkas kaks korda vastu põhja ning jäi liikumatult paigale, 
tüürpoordist kolmekümne kraadi võrra viltu kaldudes. 

Kajuti laeakna klaasid purunesid kildudeks. Reisijad sööstsid välja, ent vood pühkisid üle laevalae 
ühest otsast teise ja nad ei võinud sinna jääda ilma ohtu sattumata. 

Teades, et laevon tugevasti liivas kinni, palus John Mangles neid ruhvi tagasi minna. 

«Tõtt, John!» käskis Glenarvan külmalt. 

«Tõde, milord, on see, et põhja me ei lähe,» vastas John Mangles. . «Mis puutub sellesse, kas meri 
laeva purustab, siis see on teine küsimus; kuid selle üle on aega mõtelda.» 

«Praegu on kesköö?» 

«Jah, milord; tuleb oodata päevavalgust.» 

«Kas ei saa paati merre lasta?» 

«Praeguse lainetusega ja selles pimeduses on see võimatu! Pealegi: kus maale minna?» 

«Hea küll, John. Jääme siia, kuni läheb valgeks.» 

Vahepeal jooksis Will Halley nagu hull mööda laevalage. Jahmatusest toibunud madrused lõid 
viinaankrul põhja sisse ja hakkasid jooma. John nägi ette, et nende jooming põhjustab varsti 
kohutavaid stseene. Ei olnud loota, et kapten neid vaos hoiaks. See vilets katkus oma juukseid ja 
ringutas käsi. Ta ei mõtelnud muule, kui kindlustamata laadungile. 

«Olen laostatud! Olen kadunud!» karjus ta mööda laevalage siia-sinna joostes. 

John Mangles ei mõtelnudki teda lohutada. Ta laskis oma kaaslased relvastada, ja kõik olid valmis 
tagasi lööma viinast kurguni täis madruseid, kes kohutavalt vandusid. 

«Esimese neist viletsatest, kes ruhvile läheneb, tapan ma nagu koera,» ütles major rahulikult. 

Madrused nägid, et reisijad on otsustanud neid vajalikus kauguses hoida: pärast mõningaid 
pealetungikatseid nad kadusid. John Mangles ei hoolinud enam neist joomareist ja ootas kärsitult 
päevavalgust. 

Laev oli nüüd täiesti liikumatu. Meri rahunes vähehaaval. Tuul vaibus. Laevakere võis järelikult 
veel mõne tunni vastu pidada. Päikesetõusu eel uuris John maad. Kui seal on sobivaid 
maabumiskohti, siis saaks jullaga - nüüd ainsa paadiga laeva meeskonna ja reisijad kaldale toi- 
metada. Oleks tulnud vähemalt kolm reisi teha, sest ruumi oli vaid neljale inimesele. Mis puutub 
laevapaadisse, siis nagu teame --viis tugev laine selle ära. 

Olukorra ohtudele mõteldes kuulas John Mangles kajutitrepil seistes karide mühinat. Ta püüdis 
pilkudega sügavast pimedusest läbi tungida ja küsis endalt, kui kaugel oli ihaldatud ning ühtlasi 
kardetud maa. Karid on mõnikord rannast mitme miili kaugusel. Kas suudab nõrk paadike vastu 
pidada veidi pikemal ülesõidul? 

Sel ajal kui John niiviisi mõtiskles, pilviselt taevalt natuke valgust paludes, puhkas id ta sõna 
usaldavad naisreisijad oma asemetel. Briki liikumatus kindlustas neile mõne tunni puhkust. 
Glenarvan, John ja nende kaaslased suikusid purujoobnud meeskonna kisa mitte enam kuuldes 
samuti lühikesse uinakusse, ja kell üks öösel valitses sügav vaikus laevas, mis ka ise magas oma 
liivasängis. 

Kella nelja paiku ilmus idas esimene valguskuma. 

Koidu kahvatu helk varjutas pilvi. John läks tagasi laevalaele. Silmapiiril rippus udueesriie. Mõned 
ebamäärased piirjooned paistsid läbi hommiku-udu, kuid teatavas kõrguses. Nõrk lainet us pani veel 
mere liikuma ja avamere veed kadusid paksudesse liikumatutesse udupilvedesse. 


John ootas. Vähehaaval läks valgemaks, silmapiirile ilmus punaseid toone. Pikkamisi kerkis 
eesriie avara vaatepildi kohalt. Veest hakkasid paistma teravad mustad karid. Siis ilmus vahuriba 
kohale valendav joon, ja otsekui majakas süttis tõusva päikeseketta äär mäe tipul. Sealoli maa, 
vähem kui üheksa miili kaugusel. 

«Maa!» hüüdis John Mangles. 

Tema hääle peale ärganud kaaslased sööstsid briki laele ja vaatasid vaikides randa, mis paistis 
silmapiiril. Kas külalislahke või õnnetust toov - see pidi nende pelgupaigaks saama. 

«Kus on Will Halley?» küsis Glenarvan. 

«Ma ei tea, milord,» vastas John Mangles. 

«Ja tema madrused?» 

«Kadunud nagu temagi.» 

«Ja muidugi purujoobnud nagu temagi,» lisas MacNabbs, 

«Otsige nad üles!» käskis Glenarvan. «Neid ei saa sellele laevale jätta.» 

Mulrady ja Wilson laskusid kajutisse käilakantsis ja tulid kahe minuti pärast tagasi. Kajut oli tühi. 
Nad käisid ka vahetekis ja otsisid kogu briki läbi kuni põhjani. Nad ei leidnud ei Will Halley't ega ta 
madruseid. 

«Mis! Mitte kedagi?» imestas Glenarvan. 

«Ons nad merre kukkunud?» küsis Paganel. 

«Kõik on võimalik,» vastas John Mangles, keda see kadumine tegi väga murelikuks. 
Siis läks ta ahtrisse. 

«Läki paadi juurde,» ütles ta. 

Wilson ja Mulrady järgnesid talle, et paati merre lasta. Paat oli kadunud. 


V ISEHAKANUD MADRUSED 


Will Halley ja ta meeskond olid ööd ja reisijate und kasutades põgenenud briki ainsal paadil. Kapten, 
kelle kohus olnuks viimasena laeva jääda, oli laevalt lahkunud esimesena. 

«Kelmid on põgenenud,» ütles John Mangles. «Noh, seda parem, milord. Meil jääb hulk 
pahandavaid stseene nägemata.» 

«Seda arvan minagi,» vastas Glenarvan. «Pealegi on laevas ikkagi kapten, John, ja vaprad, kuigi 
mitte osavad madrused, sinu kaaslased. Käsuta, oleme,valmis sõna kuulama.» 

Major, Paganel, Robert, Wilson, Mulrady ja isegi Olbinett kiitsid Glenarvani otsuse heaks; nad 
rivistusid laevalael ja jäid John Manglesi korraldust ootama. 
«Mis tuleb teha?» küsis Glenarvan. 
Noor kapten suunas pilgu merele, silmitses briki puudulikku mastistikku ja ütles pärast 
mõnehetkelist mõtlemist: 

«Milord, me võime kahel viisil sellest olukorrast pääseda: kas vabastame laeva kaljudelt ja läheme 
tagasi merele, või sõidame rannale parvega, mida oleks kerge ehitada. » 
«Kui on võimalik laeva vabastada, siis vabastame,» vas- 

tas Glenarvan. «See oleks kõige parem, mis me võiksime teha. Eks?» 


«Jah, kõrgeausus, sest kui me maale läheksime, mis saaks meist seal ilma transpordivahenditeta?» 
«Hoidugem rannikust eemale,» ütles Paganel. «Uus- Meremaad ei tohi usaldada.» 


«Seda vähem, et oleme kursist kõvasti kõrvale kaldunud,» tähendas John. «Halley hooletus on 
meid lõunasse paisanud, see on ilmne. Kell kaksteist teen meie asukoha kindlaks, ja kui me,' nagu 
ma oletan, oleme Aucklandist lõuna pool, siis katsun «Macguarie'ga» piki randa põhja poole minna. 
«Aga laeva vigastused?» küsis leedi Helena. 

«Ma ei usu, et need oleksid tõsised, proua,» vastas John Mangles. «Ajan foki asemele püsti ajutise 
masti, ja me võime liikuda, aeglaselt küll, kuid ikkagi oma tahtmist mööda. Kui aga laeva kere on 
vigastatud või on võimatu teda üles tõsta, siis tuleb paratamatult minna randa ja maad mööda 
Aucklandi rännata.» 

«Uurigem siis laeva olukorda, sest see on kõige tähtsam,» ütles major. 

Glenarvan, John ja Mulrady avasid suure luugi ja laskusid ruumi. Seal oli õige halvasti kihtidesse 
laotud umbes kakssada pakki pargitud nahku. John laskis ühe osa neist kaubapallidest otsekohe 
merre visata, et koormat kergendada. 

Pärast kolmetunnist ränka tööd võidi laeva põhja uurida. Kaks õmblust olid paremal pool pannuli 
kõrgusel rebenenud, aga et laev lebas paremal küljel, olid vigastatud kohad veest väljas. Wilson 
ruttas vigastusi parandama takkude ja vaskplaadiga, mis hoolikalt kinni neediti. . 

Mõõdeti veesügavust laevaruumis ja leiti, et seda polnud kaht jalgagi. Pumpadega pidi kerge 
olema seda vett välja saada ja kobrmat selle võrra vähendada. 

Kui laevakeret oli uuritud, leidis John, et see oli kinnijooksmisel vähe kannatanud. Tõenäoliselt oli 
üks osa kaitsekiilust. liivasse kinni jäänud ja võis murduda, kuid ka ilma selleta võis läbi saada. 
Wilson uuris laeva sisemust igalt poolt ja sukeldus siis, et 'kindlaks teha laeva veealuste osade 
olukord. 

«Macguarie» lebas ninaga põhja-kirde poole, väga järsu kalju aäres settesel liivaleetel. Tema käila 
ots ja umbes kaks kolmandikku kiilust olid sügavale liivasse jooksnud. 

Muu osa kuni ahtertäävini oli vaba ja selle all kuni viis sülda vett. Tüür polnud seega kannatada 
saanud ja oli tarvitamiskõlblik. See oli tõeline õnn, sest esimese vajaduse korral oli tüür kasutatav. 
Looded pole Vaikses ookeanis eriti tugevad. Siiski arvestas John Mangles veetõusu, mis pidi 
aitama «Macguarie'd»vabastada. Brikk oli kinni jooksnud umbes tund aega enne tõusu. Sedamööda, 
kuidas mõõn end tunda andis, kaldus laev üha enam tüürpoordile. Kell kuus hommikul, kõige 
madalama veeseisu ajal, oli kallak kõige suurem ja tundus, et asjatu oleks laevale tugesid alla ajada. 
Raad ja muud tugipuud, mis John määras ajutise masti tegemiseks, võisid seega laevalaele jääda. 
Tuli hakata «Macguarie» ülestõstmise eeltöid tegema. Pikk ja vaevanõudev töö! Ilmselt oli 
võimatu veerand üheseks tõusuks valmis saada. Võis vaid näha, kuidas mõjub veetõus osaliselt 
laadungist vabastatud brikile. Järgmise mõõnaseisu ajal võis siis tööd jätkata. 
«Tööle!» käsutas John Mangles. 


Isehakanud madrused olid valmis tema korraldust täitma. 


John laskis kõigepealt rehvida seni ülevalolnud purjed. Wilsoni juhatusel ronisid major, Robert ja 
Pagan el grootmasti. Tuules pinguli olev grootpuri oleks laeva vabastamist takistanud. Rehvimine oli 
vajalik; seda tehti nii hästi-halvasti kui suudeti. Pärast visa ja harjumatuilekätele rasket tööd asuti 
braampurje kallale. Robert, väle nagu kass ja julge nagu laevapoiss, oli selle raske toimingu juures 
õige kasulik. 

Siis tuli vette lasta ankur, võib-olla kakski: ahtrist ja kiilu poolt; nende tõmbejõud pidi aitama 
«Macguarie'd» veetõusu ajal haalata. Seda pole raske teha, kui käepärast on paat ja ankru saab 
sobivas, varem valitud kohas vette heita. Siin aga puudus paat ja seda tuli millegagi asendada. 

Glenarvanil oli küllalt meresõidukogemusi, et mõista selle operatsiooni vajalikkust. Ankur tuli 
vette lasta, et vabastada mõõna ajal kinnijooksnud laev. 

«Aga kuidas sellega hakkama saada ilma paadita?» küsis. ta Johnilt. 


«Kasutame murdunud masti tükke ja tühje vaate,» vastas noor kapten. «See oleks raske töö, kuid 
mitte võimatu, sest «Macguarie» ankrud on väikesed. On nad kord vees ja ei anna järele, siis loodan 
kõike head.» 

«Hüva, ärgem kaotagem aega, John.» 

Kõik, nii madrused kui ka reisijad, kutsuti laevalaele ja kõik võtsid tööst osa. Kirvehoopidega 
purustati vandid, mis masti veel kinni hoidsid. Mast oli murdunud keskelt, nii et mastikorvi oli 
hõlbus kätte saada. John Mangles kavatses sellest platvormist teha parve ja asetada tühjadele 
aamidele, et see ankruid kannaks. Tehti tagaaer, millega võis sõiduriista juhtida. Pealegi pidi veetõus 
ta triivima just laeva taha; kui ankrud on kord põhjas, on kerge mööda köit end laevale tagasi 
vedada. 

Töö oli pooleli, kui päike seniidile lähenes. 

John Mangles jättis Glenarvani töid juhtima ja asus laeva asukohta kindlaks määrama. See oli väga 
tähtis. Õnneks oli John leidnud Will Halley kajutist Greenwichi observatooriumi aastaraamatu ja 
väga räpase sekstandi, millega siiski võis töötada. Ta puhastas selle ja viis laevalaele. 

Pikkuskraad oli tal juba teada, sest ta viibis Uus-Me remaa lääneranna lähedal. See oli hea, sest 
ilma kronomeetrita poleks saanud pikkust kindlaks määrata. Puudus ainult laius, mida ta hakkaski 
mõõtma. 

Vaatlused tehtud, osutus «Macguarie» asupaik järgmiseks: pikkus 171°13', laius 38° - kui mitte 
arvestada tähtsusetuid eksitusi, mis võisid olla tekkinud mõõteriista puudulikkusest, aga andmeid ei 
saanud palju muuta. 

Uurides kaarti, mille Paganel oli Edenist ostnud, nägi John Mangles, et laev oli karile jooksnud 
Aotea lahe suus, ülalpool Cahua neeme, Aucklandi maakonna ranniku läheduses. Aucklandi linn 
asetses 37. laiuskraadil, «Macguarie» oli seega paisatud ühe kraadi võrra lõuna poole. Järelikult pidi 
ta kraadi võrra põhja poole minema, kui tahtis jõuda Uus-Meremaa pealinna. 

«Niisiis kõige rohkem kakskümmend viis miili,» ütles Glenarvan. «See pole midagi.» 
«Mis merel pole midagi, oleks maal vaevaline ja võtaks palju aega,» tähendas Paganel. 
«Seepärast teeme kõik, mis meie võimuses, et «Macguarie'd» üles tõsta,» vastas John Mangles. 

Kui laeva asupaik oli kindlaks määratud, jätkati töid. Kell veerand üks oli veeseis kõige kõrgem. 
John ei saanud seda kasutada, sest ankrud polnud veel vees. Siiski vaatles ta «Macguarie'd» teatava 
murega. Kas hakkab laev 

veetõusu mõjul ujuma? Küsimus pidi lahenema viie minuti pärast. 

Oodati. Kostsid mõned raksatused. Kui neid ei tekitanud kiilu kerkimine, siis vähemalt selle 
võpatus. John lootis järgmiselt veetõusult kõike head, kuid üldiselt brikk ei liigatanud. 

Tööd jätkusid. Kell kaks oli parv valmis. Merre heidetav ankur asetati parvele. John ja Wilson 
läksid kaasa, kui laevapärasse oli kinnitatud tubli tross. Mõõn viis nad eemale; ankur heideti poole 
kaabeltau kaugusel kümne sülla sügavusse. 

See püsis kindlalt põhjas, ja parv tuli laeva juurde tagasi. 

Nüüd oli kord krantspalgi suure ankru käes. Mõningate raskustega lasti see parvele. Parv kordas 
endist toimi ngut, ja varsti oli teine ankur esimese taga viieteistkümne jala sügavuses vees. 
Ennast trossi abil haalates tulid John ja Wilson laeva juurde tagasi. 

Tross ja ankruköis kinnitati voorupi külge ja jäädi ootama järgmist veetõusu, mis pidi end tunda 
andma kell üks hommikul. Praegu oli kell kuus õhtul. 

John Mangles kiitis oma madruseid ja andis Paganelile mõista, et vapruse ja korraliku käitumise 
poolest võivat temast kord pootsman saada. 

Mitmesuguste toimingute juures abiks olnud mr. Olbinett oli vahepeal kööki tagasi läinud. Ta oli 
valmistanud tugeva söömaaja, mida rõõmuga tervitati. Meeskond oli väga näljahe. Söögiisu 


rahuldamise järel tundsid kõik endas uut jõudu edaspidisteks töödeks. Pärast sööki tegi John 
Mangles viimaseid ettevalmistusi, mis pidid tagama kavatsetava töö kordamineku. Kui tahetakse 
laeva üles tõsta, siis ei tohi midagi hooletusse jätta. 

John Mangles oli lasknud suure osa kaubast merre visata, et briki koormat kergendada. Ülejäänud 
nahapakid, rasked kangid, tagavarapeeled, ballastiks olevad mitu tonni rauatükke kanti ahtrisse, et 
nende raskusega hõlbustada käila kerkimist. Wilson ja Mulrady ve,eretasid ahtrisse ka hulga aame, 
mis nad veega täitsid, et briki nina kerkima hakkaks. 

Kell lõi kaksteist, kui lõpetati viimased tööd. Meeskond oli väga väsinud, millest oli kahju, sest 
isegi kõigi ühisest 

jõust voorupi juures oleks vaevalt jätkunud. See sundis John Manglest uut otsust tegema. 

Tuul vaikis. Vaevalt virvendades jooksis kerge lainetus tujukalt üle veepinna. Silmapiiri vaadeldes 
märkas John pilvejoomede erilisest suunast ja värvist, et tuul tahtis pöörduda edelast jälle loodesse. 
Wilson ja Mulrady olid samal arvamusel kui nende kapten. 

John Mangles rääkis oma tähelepanekuist Glenarvanile ja pani ette jätta laeva ülestõstmise tööd 
homseks. 

«Põhjused on järgmised,» ütles ta. «Kõigepealt oleme väga väsinud, ja vajame laeva 
vabastamiseks kogu jõudu. Ja kui laev on üles tõstetud, siis on mureks, kuidas seda juhtida nende 
ohtlike murdlainete vahel sügavas pimeduses? Parem on tegutseda päevavalgel. Pealegi sunnib veel 
teine põhjus mind ootama. Tuul tõotab meile appi tulla ja ma kasutaksin seda meelsasti ära; tahan, et 
ta paneks vana laevakere tagurpidi liikuma, kui meri teda tõstab. Kui ma ei eksi, puhub tuul homme 
loodest. Tõmbame grootmasti purjed üles, need aitavad laeva tõsta.» 

Põhjused olid kaaluvad. Glenarvan ja Paganel nõustusid, kuigi mõlemad olid kärsitud, ja töö lükati 
edasi järgmisele päevale. Öö möödus hästi. Vahid jäeti peamiselt valvama vees olevaid ankruid. 

Hakkas koitma. John Manglese ootused läksid täide. Põhja-Ioodest puhus tuul, mis tõotas 
tugevneda. See lisajõud võis kujuneda väga kasulikuks. Meeskond koguti kokku. Robert, Wilson ja 
Mulrady asusid grootmasti, kuna major, Glenarvan, Paganel olid laevalael valmis tegutsema, et puri 
avaneks täpselt parajal ajal. Marsspurje raa 'tõsteti täiesti üles, groot ja marsspuri jäeti harustite 
peale. 

Oli kell üheksa hommikul. Veetõusuni oli veel neli tundi. Neid ei lastud kaotsi minna. John 
kasutas seda aega ajutise masti püstitamiseks briki ninna. Nii pidi olema võimalik hädaohtlikest 
vetest kohe eemale saada, kui laev oleks ujuvil. Töötajad tegid uusi pingutusi, ja enne keskpäeva oli 
masti asendav fokkmasti raa tugevasti kohale kinnitatud. Leedi Helena ja Mary Grant tegid väga 
kasulikku tööd, tõmmates tagavarapurje raale. Neid rõõmustas, et said ühises päästetöös kaasa 
aidata. Kui taglas oli korda seatud, jättis «Macguarie» ilu poolest küll soovida, kuid vähemalt võis ta 
merel sõita - tingimusel, et ta rannast ei eemaldu. 

Vesi aga tõusis. Merepinnale kerkisid väikesed õõtsuvad 

lained. Murdlainete harjad kadusid vähehaavai nagu oma märga keskkonda tõmbuvad mereloomad. 
Lähenes tund, mil pidi ette võetama suur katse. Palavikuline kärsitus hoidis kõigi vaimu äärmiselt 
erksa. Keegi ei rääkinud. Jälgiti Johni. Oodati tema käsku. John Mangles silmitses veetõusu, 
kummardudes üle ahtrikantsi reelingu. Ta heitis rahutu pilgu tugevasti pingul oleva trossi ja 
ankruköie poole. Kell üks oli veeseis kõige kõrgem. Saabus lühike hetk, mil vesi enam ei tõuse ja 
veel ei lange. Tuli otsekohe tegutseda. Purjed lasti lõdvemale ning tuule mõjul hakkasid nad 
paisuma. 

«Voorupi juurde!» hüüdis John. 


Voorupil oli kaks tõstekangi nagu tuletõrjepritsil. Glenarvan, Mulrady ja Robert ühelt poolt, Paganel, 
major ja Olbinett teiselt poolt rõhusid kangidele, mis seadeldise liikuma panid. Samal ajal lisasid 
John ja Wilson abi kangidele rõhudes oma jõupingutused kaaslaste omadele. 

«Vapralt! Vapralt!» hüüdis noor kapten. «Korraga!» 

Köied tõmbusid pingule, ankrud püsisid põhjas kinni ega libisenud. Tuli kiiresti lõpule jõuda. 
Tõus kestab veel ainult mõned minutid. Kahekordistati jõupingutusi. Tuul puhus tugevasti ja litsus 
purjed vastu maste. Tunti, kuidas laevakere võppus. Brikk näis kerkima hakkavat. Võib-olla jätkuks 
paarist appitulnud käsivarrest, et teda liivast välja kiskuda. . 

«Helena! Mary!» hüüdis Glenarvan. 
Mõlemad noored naised ühendasid oma jõupingutuse kaaslaste omaga. Kangpidur kõlksatas viimast 
korda. 

Kuid see oli kõik. Brikk ei liikunud. Ettevõte oli ebaõnnestunud. Juba algas mõõn; oli ilmne, et 
väikesearvuline meeskond ei suuda isegi tuule ja mere abiga oma laeva üles tõsta. 


VI KANNIBALISMI TEOREETILINE KÄSITLUS 


Esimene pääsmiskatse,, mille John Mangles tegi, oli nurjunud. Tuli viivitamata kasutada teist 
võimalust: Oli selge, et ei jäänud muud üle kui laevast lahkuda. Ettevaatamatu ja meeletu olnuks 
laeva jääda, et mingit oletatavat abi oodata. Enne kui õnnetuskohale saabuks mõni abi toov 

laev, laguneks «Macguarie» tükkideks! Järgmine torm või ainult ulgumere tuultest tingitud tugevam 
lainetuski lohistaks teda mööda liiva, purustaks, lõhuks pilbasteks ja kannaks need laiali. John tahtis 
maale jõuda enne seda paratamatut hävingut. 

Seepärast pani ta ette ehitada parv, mis oleks küllalt tugev, et viia reisijad ja küllaldasel määral 
toiduaineid Uus-Meremaa randa. 

Polnud aega pikemalt arutada, tuli tegutseda. Alustati tööd, millega öö tulekuks jõuti üsna kaugele. 

Õhtul kella kaheksa ajal, pärast õhtusööki, kui leedi Helena ja Mary Grant ruhvis oma asemetel 
puhkasid, kõnelesid Paganel ja ta sõbrad laevalael kõndides tõsistest küsimustest. Robert polnud 
tahtnud nende juurest ära minlia. Vapper poiss kuulas tähelepanelikult, valmis teiste heaks midagi 
tegema, valmis mõnes ohtlikus olukorras end ohverdama. 

Paganel oli John Mangleselt küsinud, kas parv ei võiks liikuda, piki randa Aucklandi, selle asemel 
et viia reisijad maale. John vastas, et selline teekond on nii viletsa sõiduriistaga võimatu. 
«Kas see, mida me ei saa teha parvega, oleks võimalik olnud laeva paadiga?» küsis Paganel. 
«Häda korral jah,» vastas John Mangles, «kuid tingimusel, et sõidetakse päeval ja öösel ollakse 
ankrus.» 
«Niisiis need viletsad, kes meid hülgasid. . .» 

«Oh, need!» vastas John Mangles. «Nad olid purjus. Kardan väga, et nad selles pilkases 
pimeduses maksid oma ara pagenemise eest eluga.» 

«Seda halvem neile,» jätkas Paganel, «ja seda halvem meile, sest paat oleks väga vajalik olnud.» 
«Mis te tahate, Paganel?» ütles Glenarvan. «Parv viib meid maale.» . 
«Just maaleminekut oleksin tahtnud vältida,» vastas maateadlane. 

«Mis! Kõige rohkem kahekümne miili pikkune teekond pärast meie reise pampades ja läbi 
Austraalia! Kas see võib kohutada raskustega harjunud mehi?» 

«Sõbrad, ma ei kahtle teie julguses ega meie kaaslaste vapruses,» selgitas Paganel. 
«Kakskümmend miili! See oleks tühine asi igal teisel maal. Te ei kahtlusta ometi mind arguses! 
Mina olin see, kes kutsus teid teekonnale 

läbi Ameerika ja Austraalia. Siin aga, kordan ma, pole midagi halvemat kui söandada sellele õelale 
maale minna.» 

«Ei saa olla midagi halvemat kui kindel hukkumine puruneval laeval,» tähendas John Mangles. 
«Mida meil on siis nii väga karta Uus-Meremaalt?» küsis Glenarvan. 

«Metslasi,» vastas Paganel. 

«Metslasi!» kordas Glenarvan. «Kas ei saa nende eest kõrvale hoida, liikudes mööda kallast? 
Pealegi ei või mõne tühise pärismaalase kallaletung muret teha kümnele hästi relvastatud 
eurooplasele, kes on otsustanud vastu panna.» 

«Siin pole tegemist viletsate pärismaalastega,» vastas Paganel pead raputades. «Uusmeremaalased 
elavad metsikute suguharudena, kes võitlevad inglastest sissetungijate ja vallutajate vastu, võidavad 
neid sageli, söövad neid alati» . 

«Inimsööjad!» karjatas Robert. «Inimsööjad!» 

Siis kuuldi teda sosistavat: 

«Mu õde! Leedi Helena!» 

«Ära karda midagi, mu laps,». rahustas Glenarvan. «Sõber Paganel liialdab!» 

«Ma ei liialda midagi,» ütles Paganel. «Robert on näidanud, et ta on mees, ja ma kohtlen teda 
mehena ega varja ta eest tõtt. Uusmeremaalased on kõige julmemad — et mitte ütelda kõige maiamad 
-inimsööjad. Nad õgivad igaühe, kes nende kätte satub. Sõda pole neile muud midagi kui jaht 
magusa inimliha saamiseks; ja peab tunnistama, et see ongi ainus loogiline sõda. Eurooplased tapa- 
vad oma vaenlased ja matavad nad maha. Metslased tapavad oma vaenlased ja söövad nad ära. Ja - 
nagu mu kaasmaalane Toussenel väga õigesti ütleb - pole surnud vaenlaste küpsetamine nii halb kui 
elusa vaenlase tapmine vastu tema tahtmist.» 

«Paganel, selle küsimuse üle võib mõtteid vahetada, kuid praegu pole selleks kohane aeg,» arvas 
major. «Olgu nendele roaks langemine loogiline või mitte, kuid me ei taha, et meid süüakse. Kuidas 
pole ristiusk veel hävitanud inimesesöömise kommet?» 

«Kas te arvate, et kõik uusmeremaalased on ristiusulised?» tähendas Paganel. «Ainult väike arv 
neist; ja misjonärid langevad veel liigagi sageli tooreste metslaste ohvriks. Möödunud aastal piinati 
pastor Walknerit kohutava julmusega. Maoorid poosid ta üles. Nende naised kiskusid 

ta silmad välja. Joodi ta verd, söödi ra peaaju. Ja see mõrv toimus 1864. aastal Opotikis, mõne miili 
kaugusel Aucklandist, nii-ütelda Inglise võimude silma all. Sõbrad, on vaja sajandeid, et muuta ühe 
rahva loomust. Mis maoorid on olnud, selleks jäävad nad veel kauaks. Kogu nende ajalugu on 
kirjutatud verega. Kui paljude laevade meeskondi on nad tapnud ja ära söönud! Tasmani madrustest 
peale kuni Hawesi meremeesteni! Ja mitte valgete liha ei ole neis äratanud isu. Ammu enne 
eurooplaste tulekut tapsid uusmeremaalased, et rahuldada oma aplust. Paljud reisijad, kes nende seas 
elasid, on näinud kannibalide sööminguid, kus sööjate ainsaks ihaks oli nautida maitsvat rooga, 
naise- või lapseliha.» 

«Tühja ka!» ütles major. «Kas ei ole enamik neist lugudest võrsunud reisijate ettekujutusest? On 
ju meeldiv jutustada, et tullakse hädaohtlikult maalt ja ollakse pääsenud inimsööjate kõhust!» 

«Arvestan ka liialdusi,» vastas Paganel. «Kuid seda on kõnelnud usaldusväärsed mehed - 
misjonärid Kendall ja Marsden, kapten Dillon, d'Urville, Laplace ja teised, ning ma usun nende 
jutustusi, ma pean neid uskuma. Uusmeremaalased on loomult julmad. Oma pealikute surma puhul 
ohverdavad nad inimesi. Nende ohvritega tahavad nad vaigistada surnute viha, mis võiks tabada 
elavaid; ühtlasi arvavad nad, et annavad ohverdatud orjad surnute teenijaiks kaasa teise elusse. Et 
nad aga hauataguse elu jaoks määratud ümmardajad maha tapavad ja ära söövad, on põhjust uskuda, 
et kõht on suuremaks sundijaks kui ebausk.» 

«Ma arvan siiski,» ütles John Mangles, «et ebausk kannibalismis oma osa etendab. Seepärast 


muutuksid kombed, kui muutuks usund.» 

«Hea küll, sõber John,» vastas Paganel. «Te tõstate tõsise küsimuse inimesesöömise algpõhjustest. 
Kas tõukas inimesi üksteist õgima usund või nälg? Selle üle vaidlemine oleks vähemalt praegu 
ilmaaegne. Miks on inimese.söömine olemas? Küsimus ei ole veel selge. Kuid olemas ta on, ja see 
on tõsine fakt, mille arvestamiseks meil on enam kui küllalt põhjust.» 

Paganel rääkis tõtt. Inimesesöömine on Uus-Meremaal krooniliseks muutunud, nagu ka Fidži 
saartel või Torresi väina ääres. Ebausul on kahtlemata oma osa neis jäledates harjumustes, kuid 
kannibale on olemas seepärast, et on 

perioode, mil metsloomi on vähe ja nälg on suur. Metslalased hakkasid inimliha sööma, et rahuldada 
harva vaigistatud isu; hiljem on preestrid need õudsed harjumused seaduspärastanud ja pühitsenud. 
Söömingust sai usutalitus, see. on kõik. 

Maooride silmis muide pole midagi loomulikumat kui üksteise söömine. Misjonärid on neid 
sageli küsitlenud kannibalismi kohta ja pärinud, miks nad söövad oma vendi. Seepeale vastasid 
pealikud, et kalad söovat kalu, koerad söövat inimesi, inimesed koeri ja koerad omavahel üksteist. 
Nende teogoonias jutustab üks legend koguni, et jumal olevat söönud ära teise jumala. Kuidas 
selliste pretsedentide juures keelduda endataoliste söömise lõbust? 

Lisaks väidavad uusmeremaalased, et surnud vaenlast süües hävitatakse tema vaimne osa. Seega 
päritakse osa tema hingest, ta jõust, ta tähtsusest, mis on suletud peamiselt peaajusse. Peaaju 
peetaksegi söömingutel aukülaliste roaks ja parimaks palaks. 

Paganel aga kinnitas, et aplus, õigemini vajadus sundis uusmeremaalasi inimesesöömisele - ja 
mitte ainult Okeaania metslasi, vaid ka Euroopa metslasi. 

«Jah,» lisas ta, «kannibalism valitses kaua aega kõige tsiviliseeritumate rahvaste esiisade seas ja - 
ärge võtke seda isikliku solvamisena - eriti šotlaste seas.» 

«Tõesti?» imestas MacNabbs. 

«Jah, major. Kui te loete, mis püha Hieronymus kirjutab šotlaste kohta, siis näete, mis teie 
esivanematest tuleb arvata. Ja ei tarvitsegi minna tagasi eelajaloolistesse aegadesse; Elisabethi 
valitsemisajal - samal ajastul, kus Shakespeare oma Shylocki lõi -, kas ei hukatud siis Sawney Bean, 
šoti röövel, karistuseks kannibalismi eest? Ja mis oli teda sundinud inimeseliha sööma? Kas usund? 
Ei, nälg.» 

«Nälg?» küsis John Mangles. 

«Nälg,» vastas Paganel, «peamiselt aga lihasööja vajadus oma liha ja verd värskendada loomsetes 
ainetes oleva lämmastikuga. Võib ju kopsude tegevust ergutada ka tärklist sisaldavate mugultaimede 
abil. Aga kes tugev ja teguvõimas tahab olla, peab sööma vererikkaid toiduaineid, mis lihaseid 
tugevdavad. Niikaua kui maoorid ei ole taimetoitlaste ühingu liikmeteks astunud, söövad nad liha, ja 
nimelt just inimeste liha.» 

«Miks mitte loomade liha?» küsis Glenarvan. 

«Sest et neil pole loomi,» vastas Paganel, «ja seda peab teadma; mitte et vabandada, vaid et 
seletada nende kannibalismiharjumusi. Sel ebasõbralikul maal on vähe loomi, isegi linde on vähe. 
Seepärast on maoorid alati söönud inimeste liha. On isegi «inimesesöömise hooaegu», nagu 
tsiviliseeritud maadel küttimise hooaegu. Siis toimuvad suured ajujahid, see tähendab suured sõjad, 
ja võitjate lauale kantakse terved rahvad.» 
«Niisiis teie arvates ei kao inimesesöömine enne, kui Uus-Meremaa rohtlad kihavad lammastest, 
härgadest ja sigadest?» küsis Glenarvan. 

«Ilmselt, mu armas lord, ja siiski kulub veel aastaid, enne kui maoorid võõrduvad kaasmaalaste 


lihast, mida nad eelistavad igale muule lihale. Nende jutu järgi sarnaneb see sealihaga, kuid on 
lõhnavam. Valgete liha peale pole nad nii maiad, sest valged segavad oma toitudesse soola, see 
andvat neile erilise maitse, mis maiasmokkadele ei meeldi.» 
«Nad on nõudlikud!» ütles major. «Kuid olgu liha valge või musta oma - kas nad söövad seda toorelt 
või küpsetatult? » 
«Miks see teid huvitab, härra MacNabbs,» hüüatas Robert. 

«Kuidas siis, mu poiss,» vastas major tõsiselt, «kui mu elukäik peaks kunagi lõppema inimsööjate 
hammaste all, siis eelistaksin, et mind ei söödaks toorelt!» 

«Miks?» 
«Tahaksin kindel olla, et mind ei söödaks elusalt!» 
«Noh, major,» tähendas Paganel, «aga kui teid küpsetatakse elusalt?» 
«Siis on tõesti valik raske,» vastas major. 
«Olgu kuidas on, MacNabbs,» jätkas Paganel, «kui see võib teile meeldiv olla, siis teadke, et 
maoorid söövad ainult küpsetatud või suitsutatud liha. Nad on hea kasvatusega inimesed ja tunnevad 
kokakunsti. Kuid mis puutub minusse, siis on mulle väga vastik mõtelda, et mind võidaks ära süüa. 
Lõpetada oma elu metslase kõhus - jäle!» 

«Kõigest sellest järeldub,» ütles John Mangles, «et ei tohi sattuda nende kätte. Lootkem ühtlasi, et 
tuleb päev, mil ristiusk hävitab need jälestusväärsed kombed.» 

«Jah, seda peame lootma,» vastas Paganel. «Kuid uskuge mind, metslane, kes. inimese liha on 
maitsnud, ei 

loobu sellest hõlpsasti. Otsustage ise kahe järgmise tõiga põhjal. » 

«Millised tõigad need on, Paganel?» päris Glenarvan. 

«Esimene on ära toodud Brasiilia jesuiitide-ühingu ajaraamatutes. Keegi portugali misjonär kohtas 
ühel päeval väga haiget vana brasiillannat, kel jäi veel ainult mõni päev elada. Jesuiit selgitas talle 
ristiusu tõdesid; surija võttis need vastuvaidlemata omaks. Pärast hingetoidust mõtles misjonär 
ihutoidule ja pakkus patukahetsejale mõningaid Euroopa maiusroogasid. «Ah,» vastas vanake, 
«minu kõht ei talu mingisugust toitu! ühtainust asja tahaksin maitsta; kuid kahjuks ei saa keegi siin 
seda mulle muretseda.» - «Mis see siis on?» küsis jesuiit.. - «Ah, mu poeg! See on väikese poisikese 
käsi! Mõnuga krõbistaksin ma selle kondikesi.»» 

«Noo! Need on siis maitsvad?» küsis Robert. 

«Mu teine lugu vastab sellele, mu poiss,» rääkis Paganel edasi. «Kord heitis keegi misjonär 
inimsööjale ette hirmsat ja julma seadustevastast kommet süüa inimese liha. «Pealegi peab see halb 
olema!» lisas ta. - «Ah, mu isa!» ütles metslane, misjonärile ihaldavat pilku heites. «Ütelge, et jumal 
sedakeelab. Kuid ärge ütelge, et see on halb. Kui te seda vaid söönud oleksite!»» 


VII LÕPUKS ASTUTAKSE MAALE, MILLEST PEAKS EEMALE HOIDUMA 


Tõsiasjad, millest Paganel rääkis, olid vaidlematud. Uus- meremaalaste julmuses polnud võimalik 
kahelda. Niisiis oli maaleminek hädaohtlik. Ent kui oht olnuks ka sada korda suurem, tuli sellele 
ikkagi vastu.minna. John Manglei pidas õigeks viivitamata lahkuda laevalt, mis oli määratud 
peatsele hävingule. Võimatu oli kõhelda kahe ohu vahel, millest üks oli kindel, teine ainult 
tõenäoline. 

Mis puutub õnnelikku juhusesse, et mõni laev neile appi tuleks, siis ei saanud seda muidugi 
arvestada. «Maeguarie» ei asunud Uus-Meremaa sadamatesse suunduvate laevade teel. Need laevad 
käivad kas rohkem põhja poolt, et minna Aueklandi, või rohkem lõuna poolt, minnes New 

Plymouthi. «Macguarie» oli kaljule jooksnud just nende kahe koha vahel, Ika-na-Maui tühjade 
randade lähedal. See oli halb, hädaohtlik, harva külastatav koht. Laevade esimeseks mureks on selle 
eest hoiduda, või kui tuul nad sinna kannab, siis sealt eemalduda nii ruttu kui võimalik. «Millal me 
minema hakkame?» küsis Glenarvan. 

«Homme hommikul kell kümme,» vastas John Mangles. «Tõus viib meid maale.» 

Järgmise päeva, 5. veebruari hommikul kell kaheksa oldi parve ehitamisegal. valmis. John oli 
sõiduriista valmistamist juhatanud suurima hoolega. Mastikorv, millel ankrud vette viidi, ei oleks 
suutnud reisijaid ja toiduaineid kanda. Tarvis oli tugevat alust, mis oleks juhitav ja võiks merele 
vastu panna üheksa miili pikkuse sõidu kestel. Ainult mastid võisid anda selle ehitamiseks vajaliku 
materjali. 

Wilson ja Mulrady olid asunud tööle. Taglas lõigati alumiste raade kõrguselt maha ja 
kirvehoopide all langes grootmast tüürpoordi kantsile, mis tema raskuse all raksus. «Macguarie» jäi 
lagedaks nagu praam. 

Mastid saeti tükkideks ja lahutati koost. Parve põhiosad olid nüüd käes. Need ühendati murdunud 
fokkmasti tükkidega ja kinnitati tugevasti üksteise külge. John paigutas vahekohtadesse pool tosinat 
tühje aarne, mis pidid parve vee peal hoidma. 

Selle tugeva aluse peale kinnitas Wilson midagi võrekujulise põranda taolist. Nii võisid lained 
parve all murrelda selle peale tungimata, ja reisijad pidid märjakssaamise eest kaitstud olema. 
Pealegi moodustasid kindlalt paigaldatud veevaadid ringikujulise varju, mis kaitses parvepealset 
kõrgete lainete vastu. 

Hommikul, nähes, et tuul on soodus, käskis John sõiduriista keskele püstitada mastiks raa, mis 
kinnitati vantidega. Masti tõmmati hädapuri. Suur laia labaga aer parve päras võimaldas küllaldase 
tuulekiiruse korral parve juhtida. 

Selline tugevalt ehitatud parv võis lainehoogudele vastu panna. Aga kui juhitavaks ta osutub ja kas 
ta üldse randa jõuab, kui tuul pöördub, oli küsimus. Kell üheksa algas laadimine. 

Kõigepealt asetati parvele nii palju toiduaineid, et neist jätkuks Aucklandini, sest ebasõbraliku 
maa saadusi ei maksnud arvestada. 

Olbineti erisahvrist saadi lihakonserve ja muud, mis oli säilinud «Macguarie'ga» reisimiseks 
ostetud tagavaradest. Seda polnud palju. Tuli rahulduda briki lihtsate toiduvarudega: keskpäraste 
leivakuivikute ja kahe tünni soolatud kalaga. Stjuuardil oli isegi päris piinlik niisugust moona kaasa 
võtta. 

Toiduained asetati õhu- ja veekindlaisse kastidesse, lasti alla parvele ja köideti tugevasti mastijala 
külge. Relvad ja laskemoon pandi kindlasse ja kuiva kohta. Onneks olid reisijad karabiinide ja 
revolvritega hästi varustatud. . 

Parvele lasti ka ankur seks puhuks, kui nad ei peaks mõõna tõttu maale pääsema ja oleksid 
sunnitud väljas. merel ankrusse heitma. 

Kell kümme hakkas veetõus ennast tunda andma. Nõrk tuul puhus loodest. Kerge järellainetus 
pani merepinna värelema. 

«Kas oleme valmis?» küsis John Mangles. 

«Kõik on valmis, kapten,» vastas Wilson. 

«Parvele!» hüüdis John. 

Leedi Helena ja Mary Grant laskusid alla mööda jämedat köisredelit ja istusid mastijala juurde 
toiduainekastidele. Teised istusid nende lähedale. Wilson võttis tüüripuu kätte. John jäi purjenööride 
juurde ja Mulrady lõikas katki trossi, mis hoidis parve briki kõrval. 

Puri tõmmati üles ja parv suundus veetõusu ning tuule tõukel maa poole. 

Kallas oli üheksa miili kaugusel, - keskmine vahemaa, mille heade aerudega väike paat oleks 
kolme tunniga läbinud. Kuid parvega pidi ülesõit palju rohkem aega võtma. Kui tuul jääks püsima, 


siis ehk jõuaks enne mõõna maale. Aga kui tuul vaikiks, võidaks mõõn ja parv peaks ankrusse 
jääma, et järgmist tõusu oodata. Küsimus oli väga tähtis ja tegi John Manglesile pidevalt muret. 

Ta lootis siiski, et ettevõte õnnestub. Tuul paisus. Et tõus algas kell kümme, siis pidi parv kell 
kolm randa jõudma; vastasel korraloleks tulnud ankrusse jääda või lasta end rnõõnast avamerele 
kanda. 

Algul läks kõik hästi. Vähehaaval kadusid kaljude mustad tipud ja kollased liivaleetevaibad 
tõusulainete- alla.. Nõudis suurt tähelepanu ja osavust, et hoiduda üleujutatud kaljude eest ning 
juhtida sõiduriista, mis ei tahtnud hästi tüüri kuulda ja hõlpsasti kõrvale kaldus. 

Kell kaksteist oli parv veel viie miili kaugusel rannast. 

Taevas oli võrdlemisi selge ja võimaldas näha maa üldisi piirjooni. Kirdes oli 2500 jala kõrgune 
mägi. See eraldus silmapiirist õige kummalisena: mäe kuju sarnanes üles vahtiva irvitava ahvipeaga. 
See oli Pirongia, mis kaardi järgi asetses täpselt 38. laiuskraadil. 
Kell pool üks juhtis Paganel tähelepanu sellele, et kõik karid olid kadunud tõusva vee alla. 
«Kõik peale ühe,» vastas leedi Helena. 
«Missuguse, proua?» küsis Paganel. 
«Selle seal,» vastas leedi Helena, näidates umbes miili kaugusel eespool mustendavat täppi. 
«Tõepoolest,» kinnitas Paganel. «Katsume kindlaks määrata kari asupaiga, et sellega mitte kokku 
põrgata, sest varsti katab vesi ka tema.» 
«Kari on just mäe põhjapoolse tipu kohal,» ütles John Mangles. «Wilson, hoidu temast parajasse 
kaugusesse!» 

«Jah, kapten,» vastas madrus, kogu keharaskusega tagaaerule rõhudes. 
Poole tunni jooksul jõuti pool miili edasi. Kuid imelikul kombel paistis must täpp ikka veel veest 
välja. 
John silmitses seda tähelepanelikult; et paremini näha, võttis ta Paganeli pikksilma. 
«See pole kalju,» ütles ta pärast hetkelist silmitsemist. 
«See on mingi ujuv asi, mis ühes lainega tõuseb ja vajub.» 
«Kas see pole mõni «Macguarie» mastitükk?» küsis leedi Helena. 
«Ei,» vastas Glenarvan, «ükski mastiosa ei võinud ujuda nii kaugele laevast.» 
«Oot!» hüüatas John Mangles. «Tunnen selle ära, see on laeva paat!» 
«Briki paat!» 
«Jah, milord. Briki paat kummuli.» 
«Õnnetud inimesed!» karjatas leedi Helena. «Nad on hukkunud! » 
«Jah, proua,» vastas John Mangles, «ja nad pididki hukkuma; keset neid karisid jooksid nad 
tugeva lainetuse ja kottpimeda öö tõttu just surmasuhu.» 
«Olgu taevas neile armuline!» sosistas Mary Grant. 
Mõne hetke vaikisid reisijad. Nad vaatasid paati, millele läheneti. See oli ilmselt ümber läinud ja 
asus nelja miili kaugusel maast; seesolijaist polnud kahtlemata ükski pääsenud. 
«Kuid paat võib meile kasulik olla,» arvas Glenarvan. «Seda küll,» vastas John Mangles. «Tüüri 
sinnapoole, Wilson!» 
Muudeti parve sõidusuunda, kuid vähehaaval rauges tuul ja paadi juurde jõuti alles kahe tunni pärast. 
Mulrady seisis parve eesotsas ja hoidis ära kokkupõrke. 
Kummulipöördunud paat libises parve kõrvale. 
«Tühi?» küsis John Mangles. 
«Jah, kapten,» vastas madrus. «Paat on tühi ja selle küljelauad irvakil. Meil poleks sellest mingit 
kasu.» 


«Kas sellest tõesti mingit kasu ei ole?» küsis MacNabbs. 

«Mitte mingit,» vastas John Mangles, «see ei kõlba muuks kui tuleroaks.» 

«Kahju,» ütles Paganel. «Paat oleks võinud viia meid Aucklandi. » 

«Pole midagi parata, härra Paganel,» kahetses ka John Mangles. «Pealegi eelistan ma nii rahutul 
merel meie 

parve sellisele kergele paadile. Õige nõrk tõuge peab olema ta purustanud! Nõnda siis pole meil siin 
enam midagi teha.» 

«Talita oma äranägemist mööda, John,» ütles Glenarvan. 

«Edasi, Wilson!» käskis noor kapten. «Otse ranna suunas.» 

Vesi pidi tõusma veel umbes tund aega. Jõuti kaks miili edasi. Kuid siis vaikis tuul peaaegu täiesti 
ja näis tahtvat maa poolt puhuma hakata. Parv jäi seisma. Varsti hakkas see mõõna mõjul koguni 
avamere poole triivima. Ei võinud enam sekunditki kõhelda. 

«Ankur vette!» hüüdis John Mangles. 

Mulrady oli valmis seda käsku täitma ja heitis ankru viie sülla sügavusse. Parv taandus kahe sülla 
võrra, ankruköis tõmbus tugevasti pingule. Puri lasti alla ja valmistuti pikemaks peatuseks. 

Uus tõuge pidi algama alles õhtul kell üheksa. Et John Mangles ei tahtnud öösel sõita, siis tuli jääda 
ankrusse kella viieni hommikul. Maa paistis vähem kui kolme miili kaugusel. 

Võrdlemisi tugev järellainetus õõtsus merepinnal ja näis liikuvat ühtlaselt ranna poole. Kui 
Glenarvan kuulis, et jäädakse ööseks merele, küsis ta Johnilt, miks ta ei kasuta seda lainetust rannale 
lähenemiseks. 

«Kõrgeausus,» vastas noor kapten, «Silmad petavad teid. Lainetus näib küll edasi liikuvat, kuid ei 
liigu. See on veeosakeste õõtsumine, muud midagi. Visake puutükk neisse laineisse ja te näete, et 
see püsib paigal, kuni tõus ennast jälle tunda annab. Meil ei jää muud üle kui kannatlikult oodata. » 
«Ja süüa,» lisas major. 

Olbinett võttis toiduainete kastist mõned tükid kuivatatud liha ja tosina leivakuivikuid. Stjuuard 
punastas, pakkudes oma käskijaile nii kasinat toitu. Kuid see võeti heatujuliselt vastu; meelsasti sõid 
isegi naisreisijad, kellel ometi õõtsumine söögiisu ei soodustanud. Laintel hüpleva ja ankruköit 
sikutava parve tõuked olid tõesti väsitavalt järsud. Sõiduriist, mida lühikesed tujukad lained 
lakkamatult kõigutasid, hüples nagu vastu veealuse kalju teravaid harju põrgates. Ajuti tundus, nagu 
puutuks parv vastu põhja. Ankruköis oli tugevasti pingul; iga poole tunni tagant laskis John seda 
sülla võrra järele anda. Muidu 

oleks köis paratamatult katkenud ja parv oleks omapead jäädes avamerele eksinud. 

Hõlbus on seepärast mõista Johni kartust. Ankruköis võis katkeda või ankur kohalt libiseda, ja 
mõlemal juhul oleks parv sattunud täbarasse olukorda. 

Öö lähenes. Veripunane ja kiirte murdumise tõttu piklik päikeseketas oli silmapiiri taha kadumas. 
Kauge veepiir läänes hiilgas ja sätendas nagu sulahõbe. Selles suunas polnud muud näha kui taevast 
ja vett ning ühtainust neist eralduvat täppi: liikumatult oma alusel puhkavat «Macguarie» keret. 

Lühiajalisele videvikule järgnes peaaegu kohe pimedus ja varsti kadus idast ning põhjast 
silmapiiri palistav maa öhe. 

Kitsal parvel keset ööpimedust olevate merehädaliste seisukord oli ahastamapanev. Ühed neist 
tukkusid poolunes täis muret ja halbu unenägusid, teised ei suutnud tundigi magada. Päikesetõusu 
ajalolid kõik öö väsimusest rammetud. 

Kui vesi hakkas tõusma, tugevnes ka tuul. Kell oli kuus. Tuli rutata. John tegi korraldusi Darve 


sõiduvalmis seadmiseks. Ta andis käsu hiivata ankur. Kuid ankruköie raputuse mõjulolid ankru 
harud tunginud sügavale liivasse. Võimatu oli ankrut välja kiskuda ilma vinnata; ei suudetud seda 
teha ka Wilsoni ehitatud tõsteseadisega. 

Pool tundi möödus asjatutes katsetes. Et minema pääseda, käskis John ankruköie läbi lõigata, 
jättes ankru merre ja võttes endalt võimaluse vajaduse korral ankrusse. heita, kui tõus ei suudaks 
parve rannale viia. Ta ei tahtnud aga kauemini viivitada, ja kirvehoop andis parve tuule meelevalda. 
Tuult toetas hoovus, mille kiiruseks oli kaks sõlme. 

Puri tõsteti üles. Liiguti pikkamisi maa poole, mis halli massina joonistus tõusvast päikesest 
valgustatud taeva taustale. Hoiduti karidest, sõites osavasti ümber nende. Kuid merelt puhuvas 
nõrgas tuules ei tundunud parv rannikule lähenevat. Kui palju vaeva nõudis see, et jõuda Uus- 
Meremaale, millele randumine oli nii hädaohtlik! 

Kell üheksa oli siiski maa vähem kui miili kaugpsel. Ranniku ees oli murdlainete riba. Seal oli 
väga rohkesti karisid. Tuli leida vaba sõiduvett. Tuur rauges vähehaaval ja soikus hoopis. Lõdvalt 
peksis puri vastu masti. John käskis selle alla lasta. Parve kandis ranna poole ainult 

vool, kuid parve juhtimisest tuli loobuda. Määratu suured veekasvud tegid parve liikumise veelgi 
aeglasemaks. 

Kell kümme nägi John, et seisti peaaegu liikumatult kolme kaabeltau kaugusel rannast. Ankrut 
vette laskmiseks polnud. 

Kas pidi siis mõõn kandma parve avamerele? Tõmblevate kätega, murest valutava südamega 
heitis John sünge pilgu kättesaamatu maa poole. 

Õnneks - seekord õnneks! - toimus kokkupõrge. Parv peatus. Ta oli sattunud liivaleetele kahekümne 
viie sülla kaugusel rannast. . 

Glenarvan, Robert, Wilson ja Mulrady hüppasid vette. Parv kinnitati trossidega lähedalolevate 
karide külge. Naisreisijad ulatati kätelt kätele, ja nad jõutisid maale, ilma et ükski nende 
kleidiservoleks märjaks saanud. Varsti olid kõik ühes relvade ja toidumoonaga lõplikult Uus- 
Meremaa kardetaval pinnal. 


VIII MÕNDA MAAST, KUHU SAABUTI 


Glenarvan oleks tahtnud tundigi kaotamata minna mööda rannaäärt edasi kuni Aucklandini. Kuid 
juba hommikul oli taevas kattunud pilvedega ja kell üksteist, kui oldi kindlal maal, tihenes udu 
tugevaks vihmaks. Võimatu oli teele asuda; tuli otsida mingit peavarju. Parajal ajal leidis Wilson 
koopa, mille meri oli õõnestanud ranniku basaltkaljudesse. 

Reisijad läksid sinna varjule ühes relvade ja toidutagavaraga. Koopas leidus suur hulk kuivanud 
adrut, mille lained olid kunagi sinna kuhjanud. See oli nagu loodud lamamisasemeteks, millest ka 
kohe mõnu tunti. Koopa suudme ette laoti mõned puutükid riita ja süüdati põlema, ning igaüks 
kuivatas ennast, kuidas oskas. 

John lootis, et paduvihma kestus on lühike, sest sadu oli tugev. Aga polnud sugugi nii. Möödus 
tunde, ilma et oleks tulnud muudatust taevalaotuses. Keskpäeva ajal tugevnes tuul ja iilingud 
muutusid veelgi ägedamaks. Selline takistus oleks kärsituks teinud kõige kannatlikumagi inimese. 
Kuid mis parata. Olnuks meeletus minna ilma sõidukita säärase tormi kätte. Pealegi pidi piisama 
mõnest päevast. 

et jõuda Aucklandi, ja kaheteistkümnetunnine viivitus ei võinud ekspeditsiooni kahjustada, kui ei 
ilmu pärismaalasi. 

Pealesunnitud peatus e ajal vesteldi Uus-Meremaal parajasti käimas oleva sõja sündmustest. Et 


mõista ja hinnata olukorra tõsidust, millesse olid paisatud «Macguarie»merehädalised, peab tundma 
selle heitluse ajalugu, mis tol ajal Ika-na-Maui saare verega üle ujutas. 

Pärast seda, kui Abel Tasman 16. detsembril 1642 jõudis Cooki väina, külastasid siinseid randu 
sageli eurooplaste laevad, ent uusmeremaalased püsisid vabadena oma sõltumatutel saartel. Ükski 
riik Euroopas ei mõtelnud oma võimu alla haarata saarestikku, mis valitseb Vaikse ookeani meresid. 
Ainult misjonärid kandsid äsja avastatud maadele kristliku tsivilisatsiooni hüvesid. Mõned nendest 
siiski - eriti anglikaani usu kuulutajad - tegid eeltöid, et painutada pärismaalaste pealikuid Inglismaa 
ikke alla. Osavasti tüssatud pealikud kirjutasid oma nimed kuninganna Victoriale adresseeritud 
kirjale alla, paludes tema kaitset. Kuid kaugemalenägijad aimasid selle teo rumalust; üks neist, kui ta 
oli kirja alla joonistanud oma märgid, ütles järgmised prohvetlikud sõnad: «Oleme kaotanud oma 
maa. Nüüdsest peale pole see enam meie oma. Varsti tuleb võõras ja võtab võimu siin oma kätte ja 
meist saavad tema orjad.» 


See osutus tõeks. 1840. aasta 29. jaanuaril saabus Saarte lahte, Ika-na-Mauist põhja poole, korvett 
«Herald». Laeva kapten Hobson maabus Korora-Reka külas.- Elanikel kästi koguneda protestantide 
kirikusse üldkoosolekule. 


Seal loeti ette kiri, mille kapten Hobson oli saanud Inglise. .. kuningannalt. 

Järgmise aasta 5. jaanuaril kutsuti uusmeremaalaste tähtsamad pealikud Inglise asevalitseja juurde 
Paia külla. Kapten Hobson püüdis neid sundida alistuma, öeldes, et kuninganna on saatnud vägesid 
ja laevu nende kaitseks; nende õigused olevat edaspidigi kindlustatud, nende vabadus jäävat 
puutumata. Nende omandused aga pidavat ikkagi kuuluma kuninganna Victoriale, kellele nad olevat 
sunnitud need müüma. 

Pealikute enamik leidis kaitse liiga kalli olevat ja keeldus. Ent lubaduste ja kingitustega saadi 
metsikutest pärismaalastest hõlpsamini jagu kui kapten Hobsoni kõvade sõnadega, ja maa hõivamine 
kinnitati. Mis oli toimunud 1840. aastast saadik kuni päevani, mil «Duncan» 

Clyde'i lahest välja sõitis? Ei midagi, mida Jacgues Paganel poleks teadnud; ei midagi, millega ta 
poleks valmis olnud tutvustama oma kaaslasi. 

«Proua,» vastas ta leedi Helena küsimustele, «kordan teile, mida mul on varemgi olnud juhus 
ütelda, nimelt, et Uus-Meremaal elab vapper rahvas, kes küll hetkeks järele andis, kuid nüüd iga 
jalatäit maad kaitseb pealetungivate inglaste vastu. Maooride suguharud on organiseeritud nagu Šoti 
vanad klannid. Nad koosnevad suurtest perekondadest, keda valitseb pealik, nõudes täielikku 
sõnakuulmist. Maoori mehed on. uhked ja vahvad; osalt on nad suured, siledate juustega, maltalaste 
või Bagdadi kõrgest soost juutide sarnased, osalt väiksemad, masajamad, mulatitaolised; kuid kõik 
on tugevad, kõrgid ja sõjakad. Neil on kuulus pealik Hihi, tõeline Vercingetorix. Seepärast pole ime, 
et sõda inglastega Ika-na-Maui territooriumil ei taha lõppeda: seal elab kuulus vaikatode suguharu, 
kes William Thompsoni õhutusel kaitseb oma maad.» 

«Kuid inglased on ometi Uus-Meremaa tähtsaimate punktide peremehed?» küsis John Mangles. 

«Kahtlemata, mu armas John. Pärast kapten Hobsoni võimuhaaramist - temast sai hiljem saare 
maavalitseja asutati 1840. ja 1862. aasta vahel vähehaaval üheksa asundust kõige soodsamates 
paikades. Tekkis üheksa provintsi; neli põhjapoolsel saarel - Aucklandi, Taranaki, Wellingtoni ja 
Hawkes Bay provints; viis lõunapoolsel saarel - Nelsoni, Marlborough', Canterbury, Otago ja 
Southlandi provints; üldine elanike arv oli 1864. aasta 30. juunil 180 346. Igale poole tekkis 
kaubandusliku tähtsusega linnu. Kui jõuame Aucklandi, siis peate tahtmata imetlema selle 
lõunapoolse Korintose asukohta; linn asub kitsal maakaelal, mis sillana tungib Vaiksesse ookeani. 
Linnas on juba 12000 elanikku. New Plymouth läänes. Ahuhiri idas, Wellington lõunas on juba 
õitsvad ja rohkesti külastatavad linnad. Tawai-Puna-mu saarel on valik suur: seal on Nelson, see 
Montpellier' antipood, Uus-Meremaa aed; Picton Cooki väina ääres; Christchurch, Invercargill ja 


Dunedin rikkas Otago provintsis, kuhu voolab kullaotsijaid kogu maailmast. Ja pidage meeles, siin 
pole tegemist mõne käputäie hüttidega või metsikute perekondade eluasemetega, vaid tõeliste 
linnadega, kus on sadamaid, katedraale, panku, dokke, botaanikaaedu, loodusloomuuseume, akli- 
matisatsiooniühinguid, ajalehti, haiglaid, heategevaid asu 

tusi, filosoofiainstituute, vabamüürlaste loože, klubisid, koole, teatreid, maailmanäituste paleesid, - 
ei rohkem ega vähem kui Londonis või Pariisis! Ja kui mind mälu ei peta, siis on just käesoleval, 
1865. aastal, ja võib-olla nimelt praegusel hetkel kogu maakera tööstussaadused vaatamiseks välja 
pandud inimsööjate maal!» 

«Kuidas! Hoolimata sõjast pärismaalastega?» küsis leedi Helena. 

«Inglased, proua, küsivad sõjast vähe!» vastas Paganel. 

«Nad võitlevad ja korraldavad samal ajal näitusi. üks ei sega teist. Nad ehitavad isegi raudteid 
pärismaalaste püssitule all. Aucklandi provintsis läheb Drury raudtee ja Mere-Mere raudtee läbi 
mässuliste käes olevate peamiste punktide. Vean kihla, et töölistel tuleb ülalt veduritelt tulistada. » 


«Kui kaugel aga ollakse selle lõputu sõjaga?» küsis John Mangles. 

«Juba tublisti kuue kuu eest lahkusime Euroopast,» vastas Paganel, «seepärast ei võigi ma teada, 
mis on toimunud pärast meie ärasõitu. Tean vaid mõningaid fakte, mida lugesin Maryborough' ja 
Seymouri ajalehtedest, kui me läbi Austraalia tulime. Tol ajal aga käisid suured võitlused Ika-na- 
Maui saarel.» 

«Ja millal see sõda algas?» küsis Mary Grant. 

«Tahate ütelda: millal algas see uuesti, sest esimene ülestõus oli aastal 1845. Uuesti algas võitlus 
1863. aasta lõpus, kuid ammu enne seda valmistusid maoorid Irrglise võimu iket endalt ära heitma. 
Pärismaalaste rahvuslikult mõtlev osa tegi elavat kihutustööd maoori rahvusest - valitseja valimise 
heaks. Kuningaks taheti teha vana Potatau ja Uue riigi pealinnaks tema küla Waikato ja Waipa 
jõgede vahel. Potatau oli pigem salakaval kui julge rauk, kuid tal oli energiline ja arukas peaminister, 
kes põlvnes Ngatihahua suguharust, kes enne okupatsiooni elas Aucklandi maakitsusel. See minister, 
nimega William Thompson, sai vabastussõja hingeks: Ta organiseeris osavasti maoori väeosi. Tema 
algatusel ühendas Taranaki pealik eraldi elavad ühesuguse mõttelaadiga suguharud rahvaks. Teine 
pealik Waikato piirkonnas asutas rahva heakäekäigu liidu, mille eesmärgiks oli takistada 
pärismaalasi müümast oma maid Inglise valitsusele. Nii nagu tsiviliseeritud maadelgi, algas see 
rahvakogunemistest, millele järgnesid ülestõusud. Briti ajalehed juhtisid tähelepanu hoiatavatele 

tunnustele ja valitsus muutus tõepoolest rahutuks. Kõik närvid olid pingul, miin võis iga silmapilk 
plahvatada. Oli vaja veel ainult süütavat sädet või pigemini kahe vastandliku huvi kokkupõrget, et 
toimuks plahvatus.» 
«Ja kokkupõrge? .. .» küsis Glenarvan. 
«... tekkis 1860. aastal Taranaki maakonnas, Ika-na- Maui edelakaldal,» vastas Paganel. «Ühel 
pärismaalasel oli New Plymouthi naabruses 600 aakrit maad. Ta müüs maa Inglise valitsusele. Aga 
kui maamõõtjad tulid müüdud maad mõõtm-, keelas selle pealik Kingi ja ehitas märtsikuus 
tülialusele 600 aakrile kõrge taraga kaitstud sõjaväelaagri. Mõne päeva pärast vallutas kolonel Gold 
selle laagri oma vägedega ja samal päeval lasti esimene pauk rahvavabastussõjas.» 
«Kas maoorisid on palju?» küsis John Mangles. 
«Sajandi jooksul on neid rohkesti hävinud,» vastas maateadlane. «1769. aastal oli neid Cooki arvates 
nelisada tuhat. 1845. aastal oli neid pärismaalaste protektoraadi loenduse andmetel kõigest sada 
üheksa tuhat. Haigused, viin ja tsiviliseerijate poolt korraldatud tapatalgud on rahvaarvu 
vähendanud, kuid mõlemal saarel kokku elab veel üheksakümmend tuhat pärismaalast; nendest 
kolmkümmend tuhat sõdurit, kes eurooplaste vägesid veel kaua vaos hoiavad.» 

«Kas mässajatel on tänini õnne olnud?» küsis leedi Helena. 


«Jah, proua, ja sageli on inglased isegi imetlenud uusmeremaalaste vahvust. Nad peavad 
partisanisõda, korraldavad väikesi eelväe kokkupõrkeid, tungivad väikeste väeosade kallale, riisuvad 
asunike maid. Kindral Cameron ei tundnud end mugavalt neil retkedel, kus iga põõsa taga võis 
vaenlane varitseda. 1863. aastal vallutasid maoorid pärast pikka ja verist võitlust suure kindlustatud 
positsiooni Waikato kõrgustikul, järskude mägede rea lõpus. Seal oli kolm kaitseliini. Prohvetid 
kutsusid kogu maoori soost elanikkonda oma maad kaitsma ja tõotasid «pakekadele», see tähendab 
valgetele kadu. Kindral Cameroni juhatusel asusid kolm tuhat meest nende vastu võitlema; pärast 
kapten Sprenti julma tapmist ei antud maooridele enam armu. Peeti veriseid lahinguid. Mõned neist 
kestsid kaksteist tundi, ilma et maoorid oleksid taandunud eurooplaste kahurite ees. Iseseisvuse eest 
võitlejate väe tuumaks oli metsik Waikato suguharu, mida käsutas William 

Thompson. See pärismaalasest kindral juhatas algul kaht tuhat viitsada, hiljem kaheksat tuhat 
sõdurit. Kahe kardetava pealiku, Songi ja Heki alamad tulid talle abiks. Naised võtsid pühas sõjas 
osa kõige raskematest töödest. Kuid kus õigus, seal pole iga kord head relvastust. Pärast veriseid 
võitlusi läks kindral Cameronil korda allutada Waikato piirkond, mis oli tühi ja elaniketa, sest 
maoorid põgenesid kõikjalt, kuhu asusid inglased. Tehti imetlusväärseid kangelastegusid. Orakani 
kindlusse suletud nelisada maoorit, keda inglased brigaadikindral Carey juhtimisel piirasid, 
keeldusid alla andmast, kuigi neil polnud toidumoona ega vett. Viimaks murdsid nad endile lausa 
südapäeval tee läbi 40. rügemendi hõrenenud ridade ja põgenesid soodesse.» 

«Kas Waikato piirkonna vallutamine lõpetas verise sõja?» küsis John Mangles. 

«Ei, mu sõber,» vastas Paganel. «Inglased on otsustanud marssida Taranaki maakonna vastu ja 
rünnata Mataitawat, William Thompsoni kantsi. Kuid ilma suurte kaotusteta nad seda ei valluta. 
Pariisist lahkumise hetkel sain teada, et kuberner ja kindral olid vastu võtnud Taranga suguharude 
alistumise ja et nad jätsid neile alles kolmveerandi nende maast. Räägiti ka, et vastuhaku peamine 
juht, William Thompson, kavatses alistuda; kuid Austraalia ajalehed pole seda uudist kinnitanud. 
Seepärast on tõenäoline, et praegusel hetkel algab vastupanu uue jõuga.» 

«Kas teie arvates on võitluspaigaks Taranaki ja Aucklandi provints?» küsis Glenarvan. 

«Ma mõtlen küll.» 

«Sama provints, kuhu meid paiskas «Macguarie» hukkumine? » 

«Täpselt. Me randusime mõni miil ülalpool Kawhia sadamat, kus peab veel lehvima maooride 
rahvuslipp.» 

«Siis teeksime targasti, kui läheksime põhja poole,» sõnas Glenarvan. 

«Tõepoolest, väga targasti. Pärismaalased on eurooplaste, ja eriti inglaste peale maruvihased. 
Hoidugem siis nende kätte sattumast.» 

« Võib-olla kohtame mõnd eurooplaste väeosa?» ütles leedi Helena. «See oleks õnn!» 

«Võib-olla, proua,» vastas maateadlane, «kuid mina seda ei looda. Üksikud väeosad ei liigu 
meelsasti mööda 

maad, kus vähimgi põõsas, hõredaimgi võsa varjab osavat laskurit. Ma ei arvesta seepärast 40. 
rügemendi sõdurite kaitset. Ent mõned misjonärid elavad läänekaldal, mida mööda me hakkame 
minema; võime peatuda nende jaamades, kuni jõuame Aucklandi. Mõtlen koguni, et võiksime minna 
piki Waikatot, sedasama teed, mis härra von Hochstetter. » 

«Oli see maadeuurija, härra Paganel?» küsis Robert Grant. 

«Jah, mu poiss, ta kuulus teaduslikku komisjoni, mis Austria fregati «Novaraga» tegi reisi ümber 
maailma 1858. aastal. » 

«Härra Paganel,» jätkas Robert, kelle silmad lõid särama suurtele maateaduslikele 
uurimisretkedele mõteldes, «kas Uus-Meremaal käis ka selliseid kuulsaid reisijaid nagu Burke ja 
Stuart Austraalias?» 


«Käis mõningaid, mu poiss; näiteks doktor Hooker, professor Brizard, loodusteadlased DieHenbach 
ja Julius Haast. Aga kuigi mõned neist maksid eluga oma hädaohtlike huvide eest, on nad ometi 
vähem kuulsad kui Austraalia või Aafrika uurijad.» 

«Ja te võiksite neist jutustada?» küsis noor Grant. 

«Iseenesestki mõista, mu poiss; ja kuna ma näen, et sa kõigest hingest tahaksid kuulda mu jutustust, 
siis teengi seda.» 

«Tänan, härra Paganel, ma kuulan teid.» 

«Ja meie kuulame teid ka,» ütles leedi Helena. «Mitte esimest korda ei sunni halb ilm meid oma 
teadmisi täiendama. Kõnelge kõikidele, härra Paganel.» 

«Olen teie käsutuses, proua,» vastas geograaf, «kuid minu jutustus ei oleks pikk. Selles pole 
tegemist niisuguste julgete avastajatega nagu need, kes sülitsi võitlesid Austraalia minotaurosega. 
Uus-Meremaa on liiga väike ega suuda end kaitsta inimese uurimisiha vastu. Minu jutu kangelased 
polnud õieti maadeuurijad, vaid pigem turistid, kelle äpardused olid üsna proosalised.» 

«Mis nende nimed on?» küsis Mary Grant. 

«Maamõõtja Witcombe ja Charlton Howitt - toosama, kes leidis Burke'i jäänused mälestusväärsel 
reisil, millest ma teile jutustasin Wimerra kallastel. Witcombe ja Howitt korraldasid kumbki kaks 
retke Tawai-puna-mu saarele. Mõlemad väljusid Christchurchist 1863. aasta esimestel kuudel ja 
läksid otsima eri teid läbi mägede Canterbury 

provintsi põhjapoolses osas. Howitt ületas niäeaheliku provintsi põhjapoolse piiri kohal ja asutas 
oma peakorteri Brunneri järve äärde, Witcombe seevastu leidis Rakaia orust läbikäigu, mis lõppes 
ida pool Tyndalli mäge. Witcombe'il oli kaaslane Jacob Louper, kes «Lyttleton Times'is» avaldas 
kirjelduse teekonnast ja selle kurvast lõpust. Niipalju kui mäletan, olid mõlemad uurijad 22. aprillil 
1863 jääliustiku jalamil, kust algab. Ra-aia jõgi. Nad läksid üles kuni mäetipuni ja hakkasid otsima 
uut läbikäiku. Järgmisel päeval, jõuetud väsimusest ja külmast, peatusid Witcombe ja Louper paksul 
lumel 4000 jala kõrgusel maapinnast. Seitse päeva ekslesid nad mägedevahelistes orgudes, mille 
järsud seinad ei pakkunud mingit väljapääsu. Sageli olid nad tuleta, mõnikord toiduta. Nende suhkur 
muutus siirupiks, kuivikutest sai niiske taigen. Nende riided ja vaibad nõretasid vihmast. Putukad 
puresid neid. Kord käisid nad päevas kolm miili, teinekord jõudsid vaevalt kakssada jardi edasi. 
Viimaks, 29. aprillil, leidsid nad maooride onni ja said ühest aiast mõne pihutäie kartuleid. See oli 
viimane söömaaeg, mida mõlemad sõbrad teineteisega jagasid. Õhtul jõudsid nad mere äärde. 
Taramakau jõesuudme lähedal. Tuli pääseda jõe paremale kaldale, et minna põhja poole Grey jõe 
suunas. Taramakau oli sügav ja lai. Tund aega otsinud, leidis Louper kaks väikest katkist paati; mis 
ta jõudumööda ära parandas ja teineteise külge kinnitas. Õhtu eel istusid mõlemad' reisijad 
paatidesse, kuid vaevalt jõudsid nad keset jõge, kui paadid täitusid veega. Witcombe hüppas vette ja 
ujus tagasi vasemale kaldale, Jacob Louper ei osanud ujuda ja hoidis paadist kinni. See päästis ta, 
kuid mitte ilma vahejuhtumiteta. Vesi kandis õnnetu murdlainetesse. Esimene voog paiskas ta 
merepõhja. Teine tõi ta veepinnale. Teda tõugati vastu kaljusid. Saabus pilkane öö. Üleni verine ja 
mereveest pundunud Louper jäi mitmeks tunniks selliselt loopida. Viimaks puutus paat vastu kindlat 
maad ja meelemärkuseta merehädaline paisati rannikule. Järgmisel hommikul päikesetõusu ajal 
vedas ta end ühe allika juurde ja nägi, et voololi kandnud ta miili kaugusele paigast, kus ta oli teinud 
katset üle jõe minna. Ta läks mööda kallast edasi ja leidis varsti õnnetu Witcombe'i, kes lebas üle 
pea poris. Ta oli surnud. Louper uuristas kätega liivasse augu ja mattis oma kaaslase. Kaks päeva 
hiljem sattus ta, näljast suremas, lahkete maooride 

juurde - on ka selliseid! - ning jõudis 4. mail Brunneri järve äärde, Charlton Howitti laagripaika, kes 


kuus nädalat hiljem hukkus samal kombel nagu õnnetu Witcombe.» 

«Jah,» ütles John Mangles, «näib, nagu haakuksid need katastroofid üksteisesse, nagu ühendaks 
saatuslik ahel reisijaid omavahel, nii et kõik hukkuvad, kui ahel katkeb.» 

«Teil on õigus, sõber John, minagi olen seda sageli märganud. Missugune solidaarsuse-seadus 
pani Howitti hukkuma peaaegu samades tingimustes? Võimatu on seda ütelda. Charlton Howitti 
saatis valitsuse töödejuhataja mr. Wyde rajama hobustele käidavat teed Hurunui lagendikelt 
Taramakau jõe suudmeni. Howitt alustas retke viie mehe saatel 1863. aasta 1. jaanuaril. Ta sai oma 
ülesandega hakkama, näidates üles erilist arukust. Neljakümne miili pikkune tee murti läbi paigani, 
kust Taramakau oli ülepääsmatu. Howitt läks siis tagasi Christchurchi ja palus luba talve 
lähenemisest hoolimata töid jätkata. Mr. Wyde oli nõus. Howitt pöördus toidumoonaga tagasi oma 
laagripaika, et seal mööda saata vihmaperioodi. Siis võttiski ta vastu Jacob Louperi. 27. juunil lahkus 
Howitt laagripaigast. Temaga olid kaasas kaks ta meest, Robert Little ja Henry Mullis. Nad läksid 
üle Brunneri järve. Sestsaadik pole neid enam nähtud. Nende paat leiti rannas purunenult. Neid otsiti 
üheksa nädalat, kuid asjatult. On ilmne, et õnnetud, kes ujuda ei osanud, uppusid järve.» 

«Aga miks ei võiks olla nad elusatena ja tervetena mõne pärismaalaste suguharu juures?» küsis 
leedi Helena. «On vähemalt lubatud kahelda nende surmas.» 

«Kahjuks mitte, proua,» vastas Paganel. «Augustis 1864, aasta pärast katastroofi, ei olnud nad 
veel tagasi tulnud. . . ja kes Uus-Meremaal terve aasta kadunud on,» ümises ta tasa, «See on 
paratamatult hukkunud!» 


IX KOLMKÜMMEND MIILI PÕHJA POOLE 


7. veebruaril kell kuus hommikul andis Glenarvan teeleminekuks märku. Vihmasadu oli öösel 
lõppenud. Väikeste hallikate pilvedega polsterdatud taevas peatas päikesekiired kolme miili 
kaugusel maast. Paras temperatuur võimaldas vastu panna päevase reisi raskustele. 

Paganel oli kaardilt mõõtnud, et vahemaa Cahua neeme ja Aucklandi vahel on kaheksakümmend 
miili. Seda vahemaad jätkus kaheksaks päevaks, kui ööpäeva kohta arvestada kümme miili. Kuid 
selle asemel, et järgida looklevat rannajoont, pidas ta paremaks minna kolmekümne miili kaugusel 
olevasse Waikato ja Waipa ühinemiskohta Nagarnavahia küla juures. Sealt möödub maantee - et 
mitte ütelda rada -, mis on vankritega sõidetav ja läbib suure osa saart Napierist Hawkesi lahe ääres 
kuni Aucklandini. Sealt pidi olema kerge jõuda Drurysse, et seal puhata üliheas võõrastemajas, mida 
loodusteadlane Hochstetter eriti soovitab. 

Reisijad, kellest igaüks kandis oma osa toidumoonast, hakkasid minema ümber Aotea lahe. 
Ettevaatusest ei eemaldunud nad üksteisest; püsse valmis hoides pidasid nad vaistlikult silmas 
idapoolseid looklevaid tasandikke. 

Oma esmajärgulist kaarti käes hoides tundis Paganel kunstnikulõbu ja otsis kinnitust selle 
vähimalegi ülestähendusele. 

Ühe osa päevast kõndis väike seltskond mööda liiva, mis oli tekkinud kahekoorsete merikarpide 
kildudest ja tindikala luudest, millele oli lisandunud suurel määral raua peroksüüdi ja protoksüüdi. 
Oleks maapinnale magnetrauda lähendatud, siis oleks see otsekohe kattunud säravate kristallidega. 

Rannikul, mida uhtus tõusev vesi, vallatlesid mõned hülged, kes inimeste lähenemisel ei mõtelnud 
põgeneda. Ümmarguste peadega, laiade ja kumerate laupadega ning ilmekate silmadega hüljestel 
olid mahedad ja isegi hellatundelised näod. Oli arusaadav, et muinasjutud. kirjeldavad oma luulelisel 
viisil neid huvitavaid. veteelanikke, tehes neist võluvaid sireene, kuigi nende hääl on vaid 
meeldivuseta urisemine. Neid loomi leidub Uus-Meremaa randadel väga palju ja nendega 
kauplemine on elav. Hülgeid püütakse nende rasva ja naha pärast. 


Hüljeste seas märgati kaht või kolme sinakashalli merielevanti, kes olid kakskümmend viis kuni 
kolmkümmend jalga pikad. Need suured, hiiglaslike laminaaridel paksul asemel laisalt lebavad 
elajad ajasid oma liikuvad londid püsti ja raputasid nägu moonutades pikki ja keerdukasvanud karme 
vurrusid, tõelisi korgitõmbajaid, kähardatud 


ILaminaarid-liik vetikaid. 

nagu mõne moenarri habe. Robertile tegi lõbu vaadelda seda huvitavat maailma; äkki hüüdis ta väga 
üllatatult: 

«Näe! Hülged söövad kive!» 

Ja tõesti: mitu looma neelas aplalt kaldalolevaid kive. 

«See on tõsi,» vastas Paganel. «Ei saa eitada, et need loomad neelavad alla rannikutel leiduvaid 
ümmargusi ränikive. » 

«Imelik toit,» ütles Robert, «pealegi raskesti seeditav!» 

«Mitte toiduks, mu poiss, ei neela need kahepaiksed kive, vaid ballastiks. Sellega suurendavad nad 
oma erikaalu ja hõlbustavad vee alla minekut. Kui nad jälle maale tulevad, oksendavad nad kivid 
lihtsalt välja. Varsti näed, kuidas need siin sukelduvad vee alla.» 

Peatselt roomas tõepoolest pool tosinat küllaldaselt koormatud hüljest lohinal üle kalda ja kadus 
vette. Kuid Glenarvan ei võinud kallist aega raisata ega jääda nende tagasitulekut ootama, et näha 
ballastist vabanemise toimingut; Paganeli suureks kahetsuseks jätkati katkestatud teekonda. 

Kell kümme peatuti, et einetada suurte basaltrüngaste jalal, mis asetsesid merekaldal nagu 
keltideaegsed dolmenid. Austripank andis suure hulga molluskeid. Need olid väikesed ja mitte kuigi 
maitsvad. Kuid Paganeli nõuande peale küpsetas Olbinett neid kuumadel sütel; nõnda valmistatuna 
söödi neid tosinate kaupa. 

Pärast peatust mindi jälle piki kallast edasi. Ranna hambulistel kaljudel oli varju leidnud arvutu 
hulk merelinde: fregattlinde, merikajakaid, suuri, liikumatult teravail tippudel istuvaid albatrosse. 
Kella neljaks õhtuloli kümme miili. käidud ilma vaeva ja väsimuseta. Daamid palusid, et jätkataks 
edasiminekut kuni öö tulekuni. Nüüd tuli suunda muuta, minna ümber mõnede põhjas paistvate 
mägede jalami ja laskuda Waipa orgu. 

Maapind eemal näis kujutavat rohtlat, mis ulatus nii kaugele, kui silm võttis ja tõotas kerget 
jalutuskäiku. Kuid jõudnud haljendavate aasade servani, olid reisijad väga pettunud. Rohu asemel 
kasvas maas väikeste valgete õitega põõsaste tihnik. Põõsaste vahel oli arvutult kõrgeid sõnajalgu, 
mida Uus-Meremaal kasvab eriti palju. Tuli vaevaga teed rajada läbi puiste varte. Õhtul kella kahek- 
saks jõuti siiski ümber Hakarihoata mäestiku esimeste seljakute ja jäädi laagrisse. 

Pärast neljateistkümne miili pikkust teekonda oli luba- 

tud mõtelda puhkusele. Et ei olnud vankrit ega telki, korraldas igaüks endale magamisaseme toredate 
norfolki mändide alla. Vaibad ei puudunud ja neist tehtigi improviseeritud voodid. 


Glenarvan võttis ööseks tugevad ettevaatusabinõud tarvitusele. Tema ja ta kaaslased pidid hästi 
relvastatult kahekaupa valvama päikese tõusuni. Tuld ei süüdatud. 
Tule ülesaamatu tõke on heaks kaitseks kiskjate vastu, kuid Uus-Meremaal pole tiigreid, lõvisid, 
karusid ega teisi kiskjaid. Tõsi küll, pärismaalased asendavad neid igati, kuid tuli oleks neid 
kahejalgseid jaaguare ainult ligi meelitanud. 


Lühidalt: öö möödus hästi, kui mitte arvestada mõningaid liivakärbseid - pärismaalased nimetavad 
neid «ngamudeks» -, kelle hammustus on väga ebameeldiv, ja hulljulgete rottide perekonda, kes 
toidumoonakotid puruks närisid. 


Järgmise päeva, 8. veebruari hommikul ärkas Paganel suurema usaldusega ja Uus-Meremaaga 
peaaegu leppinult. Maoorisid, keda ta eriliselt kartis, polnud näha; julmad inimsööjad polnud teda 
mitte uneski ähvardanud. Ta väljendas Glenarvanile täielikku rahuldust selle üle. 

«Arvan seepärast,» ütles ta, «et see väike jalutuskäik toimub ilma õnnetusteta. Täna õhtuks 
jõuame Waipa ja Waikato ühinemiskohani; kui sellest möödas oleme, siis pole Aucklandi teel 
pärismaalaste kohtamist peaaegu enam karta.» 


«Kui palju maad on meil minna, et jõuda Waipa ja Waikato ühinemiskohani?» küsis Glenarvan. 
«Viisteist miili, - umbes sama paiju kui -me eile käisime.» , 

«Aga kui need otsatud võsad teed ummistavad, siis ei jõua me nii ruttu edasi kui eile.» 

«Ei,» vastas Paganel, «me läheme mööda Waipa kallast; seal pole enam takistusi, tee on hõlpsasti 
käidav.» 

«Läki siis,» vastas Glenarvan, nähes, et daamid on teeleminekuks valmis. 

Selle päeva esimeste tundide jooksul takistas võsa veel käimist. Ei vanker ega hobused oleks läbi 
pääsenud sealt, kust rändajad jala läbi said. Oma Austraalia-sõidukist ei tuntud seepärast kuigi suurt 
kahju. Kuni sõiduteed rajatakse läbi tiheda taimestiku, on Uus-Meremaa läbitav. 

430 
ainult jalakäijaile. Loendamatud sõnajalaliigid kaitsesid oma kodumaa pinda niisama kangekaelselt 
nagu maoorid. 

Väikesel rändajaterühmal oli tuhande raskusega tegemist, enne kui jõuti tasandikele, kust kerkisid 
Hakarihoata künkad. Kuid enne kella kahtteist jõuti Waipa kaldale ja hakati mööda jõeäärt põhja 
poole minema. 

Nüüd oldi jumalikus orus, mida läbisid väikesed värske ja puhta veega ojad, mis lõbusasti 
voolasid põõsaste vahel. Taimeteadlase Hookeri sõnade järgi oli Uus-Meremaal tolle päevani kaks 
tuhat liiki taimi, millest viissada kasvab ainult seal. Lilli on vähe ja nad pole kuigi ilmekad. Ühe- 
aastased taimed puuduvad peaaegu täiesti, kuid külluses on sõnajalalisi, kõrrelisi ja korvõielisi. 

Siin-seal tõusid tumedast rohelusest mõned suured puud; sealoli punaste õitega metrosideerosid, 
norfolki pedajaid, kokkusurutult otse üles kasvavate okstega elupuid ja üks küpressi liik, nimega 
«rimu», mis ei jäta vähem nukrat muljet kui tema Euroopa-sugulane. Kõigi nende tüvede ümber 
kasvas tihedalt sõnajala teisendeid. 

Suurte puude okste vahel ja põõsastes lendlesid ja lobisesid mõned kakaduud: roheline «kakariki» 
punase triibuga rinnal, ilusa musta põskhabemega ehitud «taupo» ja pardisuurune ruskete sulgede 
ning eredate tiivaalustega papagoi, kellele loodusteadlased on nimeks andnud «lõunamaade Nestor». 

Kaaslastest eemaldumata võisid major ja Robert maha lasta mõned kurvitsad ja põldpüüd, kes 
tasandikul kasvava kõrgmetsa all sõid. Et aega võita, puhastas Olbinett neid kõndides. 

Paganel omalt poolt, kes vähem hoolis ulukite söödavusest, oleks tahtnud tabada mõne üksnes 
Uus-Meremaal elava linnu. Loodusteadlase uudishimu sundis temas vaikirna reisija söögiisu. Mälu 
meenutas talle kummalist lindu, keda pärismaalased kutsuvad «tüi» ja keda nimetatakse küll 
«pilkajaks» ta lakkamatu pilkenaeru tõttu, küll «preestriks», sest ta kannab valget kurgualust mustal 
preestrikuuetaolisel sulgkattel. 

«See tüi,» ütles Paganel majorile, «läheb talvel nii rasva, et jääb haigeks. Ta ei saa enam lennata. 
Siis purustab ta nokahoopidega oma rinna, et rasvast vabaneda ja kergemaks muutuda. Kas ei tundu 
see teile kummaline, MacNabbs?» 

«Nii kummaline,» vastas major, «et ma sellest sõnagi ei usu!» 

Oma suureks kahetsuseks ei saanud Paganel kätte ühtki sellist lindu, et näidata uskumatule 
MacNabbsile linnu rinnal veriseid haavu. 

Rohkem õnne oli tal teise imeliku loomaga, kes inimese, kassi ja koera tagakiusamise tõttu on 


põgenenud asustamata maa-aladele ja ähvardab kaduda Uus-Meremaa loomastikust. Nuhkides võsas 
nagu tõeline tuhkur, leidis Robert ühtepalmitsetud juurtest pesas kaks tiibadeta ja sabata kana, 
neljavarbaliste jalgadega, pika kurvitsanokaga ja valgete karvataoliste sulgedega. Veidrad olendid 
näisid kujutavat endast midagi muneja ja imetaja vahepealset. 

See oli Uus-Meremaa kiivi, loodusteadlaste Apterix australis, kes sööb ühtviisi tõuke, putukaid, 
usse ning seemneid. See on eriline Uus-Meremaa lind. Vaevu on suudetud teda Euroopa 
loomaaedadesse viia. Tema kohmakas kuju ja naljakad liigutused on alati äratanud reisijate 
tähelepanu. «Astrolabe'i» ja «Zelee» suure uurimisretke ajal Okeaanias tegi Prantsuse Teaduste 
Akadeemia Dumont d'Urville'ile eraldi ülesandeks tuua kaasa mõni nendest veidratest lindudest: 
Kuid hoolimata pärismaalastele lubatud tasust, ei saanud ta ühtki elusat kiivit. 

Hea juhuse üle õnnelik Paganel sidus mõlemad kapad kokku ja võttis nad vapralt kaasa, 
kavatsedes need annetada Pariisi loomaaiale. Juba nägi lootusrikas maateadlane asutuse ilusaimal 
puuril: Härra Jacgues Paganeli kingitus! 

Väike seltskond liikus ilma vaevata Waipa kallast mööda alamjooksu poole. Ümbrus oli tühi; ei 
mingit jälge pärismaalastest, ei ühtki rada, mis oleks vihjanud, et neil tasandikel elas inimesi. Jõe 
vesi voolas kõrgete põõsaste või lamedate kallaste vahel. Siis võis pilk luusida kuni väikeste 
mägedeni, mis idas orusulgesid. Oma kummaliste vormidega, petlikku uttu uppuvate piirjoontega 
sarnanesid nad hiiglaslike veeuputuseelsete loomadega. Tundus, nagu oleks seal terve kari äkki 
kivistunud vaalasid. Viimistlemata massid olid ilmselt puhtvulkaanilise päritoluga. Uus-Meremaa 
polegi tegelikult midagi muud kui maa-aluste jõudude võrdlemisi hilise tegevuse saadus. Ta 
kerkimine veest üha kestab. Mõned kohad on kahekümne aasta jooksul sülla võrra kerkinud. Tuli 
leegitseb alles 

maa sisemuses, vapustab ja moondab seda ning tungib paljudes kohtades välja keevaveeallikate ja 
tuldpurskavate mägede kraatrite kaudu. 

Öhtul kella neljaks oli üheksa miili heatujuliselt ära käidud. Kaardi järgi, mida Paganel alatasa 
vaatas, pidi Waipa ja Waikato ühinemiskohani olema vähem kui viis miili. Sealt möödus Aucklandi 
tee. Sinna kavatseti ööseks laagrisse jääda. Mis puutub viiekümnesse miilisse, mis lahutas reisijaid 
pealinnast, siis pidi nende katmiseks jätkuma kahest või kolmest päevast - või koguni kaheksast 
tunnist, kui kohataks Aucklandi ja Hawkesi lahe vahet iga kahe nädala tagant käivat postvankrit. 
«Järgmisel ööloleme siis veel sunnitud väljas magama?» küsis Glenarvan. 

«Jah, kuid loodetavasti viimast korda,» vastas Paganel. 
«Seda parem, sest see on ränk katsumine leedi Helenale ja Mary Grantile.» 

«Jah, ilma kaebamata kannatavad,» lisas John Mangles. «Aga kui ma ei eksi, härra Paganel, siis 
rääkisite kahe jõe ühinemiskohal asuvast külast.» 

«Jah, see on Johnstoni kaardile märgitud - Nagarnavahitl, umbes kaks miili allpool jõgede 
ühinemiskohta.» 

«Noh, kas me ei võiks seal ööbida? Leedi Helena ja miss Grant käiksid meelsasti kaks miili 
rohkem, et jõuda vähegi mugavasse võõrastemajja.» 

«Võõrastemajja!» hüüdis Paganel. «Võõrastemaja maoori külas! Seal pole mitte sissesõiduhoovi 
ega külakõrtsigi! See küla pole muud kui kogum pärismaalaste onne. Selle asemel et otsida sealt 
ulualust, peaksime minu arvates sealt hoolega eemale hoiduma.» 

«Ikka teie kartused, Paganel!» imestas Glenarvan. «Mu armas lord, maooride suhtes on parem karta 
kui kahetseda. Ma ei tea, missuguses vahekorras on nad inglastega, kas ülestõus on maha surutud või 
võidukas, kas me ei satu otse sõja tallermaale. Meiesugused inimesed oleksid peaks saagiks, ja ma ei 
sooviks vastu tahtmist kasutada Uus Meremaa päriselanike külalislahkust. Pean seepärast 
mõistlikuks Nagarnavahia külast eemale hoiduda. Tuleb ümber küla minna ja vältida iga 
kokkupuudet pärismaalastega. Kui kord oleme Drurys, siis on teine asi; seal võivad meie vaprad 


naiskaaslased reisiväsimusest puhata nii palju kui süda soovib.» 
Maateadlase ettepanek võeti vastu. Leedi Helena eelistas 

veel ühe öö vabas õhus mööda saata, et mitte kaaslasi hädaohtu viia. Ei Mary Grant ega tema 
palunud peatust; mindi mööda jõeäärt edasi. 

Kahe tunni pärast hakkasid mägedelt laskuma esimesed õhtuvarjud. Enne kui päike kadus 
läänepoolse silmapiiri taha, kasutas ta äkki tekkinud avaust pilvedes ja saatis alla veel mõned hilised 
kiired. Kauged idapoolsed mäetipud hakkasid viimase päevakurna mõjul punetama. See oli otsekui 
rutuline tervitus reisijaile. 

Glenarvan ja tema kaaslased kiirustasid. Nad teadsid, kui lühike on videvik sellel laiuskraadil ja 
kui ruttu saabub siin öö. Enne täielikku pimenemist tuli jõuda kahe jõe ühinemiskohta. Kuid maast 
tõusis paks udu, nii. et väga raske oli näha, kuhu mindi. 

Õnneks asendas kuulmine nägemist, mis pimedas muutus tarbetuks. Varsti teatas tugevam 
veekohin kahe jõe ühinemisest. Kell kaheksa jõudis seltskond kohale, kus Waipa veed mühisedes 
liituvad Waikatoga. 

«Waikato on siin,» hüüdis Paganel, «ja Aucklandi tee läheb tema paremat kallast mööda.» 

«Seda näeme homme,» ütles major. «Jäägem siia laagrisse. Mulle tundub, et see tihedam vari seal 
tuleb puudetihnikust, mis on kasvanud just selleks, et anda meile kaitset. Söögem ja magagem.» 

«Söögem,» ütles Paganel, «kuid kuivikuid ja kuivatatud liha, tuld süütamata. Oleme siia tulnud 
pärismaalaste teadmata, katsugem ära minna niisama! Meie suureks õnneks teeb udu meid 
nähtamatuks.» 

Jõuti puudesalu juurde ja toimiti maateadlase soovituste kohaselt. Käratult söödi kuiva einet ja 
varsti võttis sügav uni viieteistkümne miili pikkusest teekonnast väsinud reisijad oma võimusesse. 


X RAHVUSLIK JÕGI 


Järgmisel hommikul, päikesetõusu ajal, roomas õige tihe udu raskelt jõe kohal. Osa õhku 
küllastavast aurust oli jahenemisel tihenenud ja kattis veepinda paksu pilvena. Kuid varsti tungisid 
päkesekiired läbi veekübemekeste massi, mis taevakeha kiirgusel hajuma hakkas. Hägusad 

kaldad selginesid ja Waikato tuli esile kogu oma hommikuses ilus. 

Pikk ja kitsas põõsastega kaetud maasäär moodustas jõgede ühinemise kohal terava killu. Waipa 
tugevama vooluga veed tõrjusid Waikato vett veerand miili ulatuses tagasi ja ühinesid sellega alles 
siis, kuid võimas ja rahulik suur jõgi sai märatsevast väikesest jõest varsti jagu ja kiskus ta rahulikult 
oma vooluga kaasa ning viis Vaiksesse ookeani. 

Kui udu hajus, tuli nähtavale mingi lootsik, mis liikus Waikato jõge mööda üles. 

See oli seitsmekümne jala pikkune, viie jala laiune ja kolme jala sügavune paat, mille nina oli 
ülespoole nagu Veneetsia gondlitel; kogu paat oli tahutud ühestainsast kahikatea-kuuse tüvest. Paadi 
põhi oli kaetud kuiva sõnajalaga. Kaheksa aeru panid paadi veepinnal lendama, kuna paadipäras 
istuv mees seda lühikese aeru abil juhtis. 

See oli kõrgekasvuline, laia rinna ja tugeva kehaehitusega ning võimsate käte ja jalgadega 
pärismaalane, aastatelt umbes neljakümne viiene. Ta kumer ja sügavate kortsudega kaetud laup, 
metsik pilk ja sünge nägu sisendasid kartust. 

See oli maooride pealik, Ja koguni kõrge pealik. Seda näitas peen ja tihe tätoveering, mis kirjas 
tema keha ja nägu. Ta kullinina sõõrmete juures algasid kaks musta spiraali, mis läksid ümber 


kollaste silmade, ühinesid laubal ja kadusid toredatesse juustesse. Ka ta helendavate hammastega suu 
ümbrus ja lõug olid kaetud korrapäraste joonistega, mille hoolikalt maalitud kaarjooned ulatusid 
laiale 


rinnale. 

Uusmeremaalaste tätoveering ehk «moko» on kõrgemate isikute eraldusmärgiks. Ainult see väärib 
austavaid jooniseid, kes on vapralt esinenud mõnedes lahingutes. Orjad ja alamrahva liikmed ei tohi 
end lasta tätoveerida. Kuulsate pealikute tunnuseks on jooniste laad, viimistletus ja täpsus; ning 
sageli kujutatakse nende ihul loomade pilte. Mõned kannatavad kuni viis korda ära tätoveerimise 
väga valusa toimingu. Mida kuulsam mees, seda kirjum ta on! 

Dumont d'Urville on esitanud huvitavaid üksikasju selle kombe kohta. Õigesti tähendas ta, et 
moko asendab vappe, milledele teatavad perekonnad Euroopas nii uhked on; kuid ta pani tähele 
vahet mõlemate austavate märkide vahel: eurooplaste vapid tunnistavad sageli vaid selle isiku 

teeneid, kes oli nende esimene omanik, aga see ei tõenda teenete olemasolu tema lastel, kel samuti 
on õigus seda vappi kanda; uusmeremaalaste isiklikud vapid aga tõendavad autentselt, et nende 
kandjad on üles näidanud ebatavalist isiklikku julgust ja seega saanud õiguse neid kanda. 


Muide, maooride tätoveeringud on peale nende austava ülesande veel teisestki küljest kasulikud. 
Nimelt teevad nad naha koed paksemaks ja vastupidavaks aastaaegade karmusele ning moskiitode 
lakkamatutele pistetele. 

Mis puutub pealikusse, kes paati juhtis, siis polnud võimalik kahelda tema kuulsuses. Tormilinnu 
terav luu, mida maoori tätoveerijad kasutavad, oli viis korda uuristanud tihedaid ja sügavaid jooni 
tema näole. Ta oli jõudnud oma kuulsuse viienda astmeni; sellest kõneles ta kõrk ilmegi. 

Tema keha oli mähitud laia formiumikiududest matti, mida kaunistasid koeranahad; vöö ümber oli 
viimastes 

lahingutes veriseks saanud põll. Ta pikaksvenitatud kõrvalestade küljes rippusid rohelisest jadeiidist 
ripatsid, kaela ümber olid ehted «punamudest», teatavaist pühaks peetavaist kividest, mida Uus- 
Meremaa pärismaalased seovad ebausuga. Tema kõrval puhkas inglise päritoluga püss ja «patu- 
patu», kaheteistkümne tolli pikkune kahe teraga smaragdroheline kirves. 

Pealiku lähedal istus täiesti liikumatult üheksa vähem tähtsat, kuid formiumimantlitesse mässitud 
relvastatud sõjameest. Nende näoilme oli sünge, mõnedel neist veel hiljuti saadud haavad. Kolm 
metsiku moega koera lebas nende jalge ees. Kaheksa aerutajat näisid olevat pealiku sulased või 
orjad. Nad sõudsid võimsalt. Seepärast liikus paat tähelepanuväärse kiirusega üles mööda Waikato 
jõge, mis pole just käreda vooluga. 

Pika paadi keskeloli kümme eurooplasest vangi lähestikku koos; nende jalad olid kinni seotud, kuid 
käed vabad. 

Need olid Glenarvan, leedi Helena, Mary Grant, Robert, Paganel, major, John Mangles, stjuuard ja 
mõlemad madrused. 

Eelmisel õhtul oli kogu väike seltskond tihedas udus eksinud ja laagrisse jäänud keset arvukat 
pärismaalaste väesalka. Kesköö paiku tungiti reisijaile une pealt kallale, vangistati nad ja viidi paati. 
Seni ei olnud pärismaalased neid halvasti kohelnud, kuid vastupanek oleks olnud asjatu. Nende 
relvad ja laskemoon olid metslaste käes, ja nende endi kuulid oleksid neid otsekohe tabanud. 

Mõnedest ingliskeelsetest sõnadest, mida pärismaalased poetasid, said nad varsti teada, et need 
maoorid olid inglaste poolt löödud ja tagasi tõrjutud. Arvult olid nad kokku sulanud ning taandusid 
nüüd Waikato ülemjooksu piirkonda. Pärast kangekaelset vastupanu inglastele läks maoori pealik, 
kelle tähtsamad sõdurid oli tapnud inglise 42. rügement, jõeäärsete suguharude seast koguma uusi 


mehi, kavatsedes ühineda võitmatu William Thompsoniga, kes ikka veel vallutajatele vastu pani. 
Pealiku nimi oli Kai-Kumu, - sünge nimi, sest see tähendab meest, «kes sööb oma vaenlase 
jäsemeid». Ta oli vapper ja julge, kuid tema julmus oli niisama suur .kui ta vahvus. Halastust polnud 
talt oodata. Inglise sõdurid tundsid väga hästi tema nime, ja Uus-Meremaa asevalitseja oli määranud 
tasu tema kinnivõtjale. 

Kohutav hoop oli tabanud Glenarvani hetkel, mil ta oli 

jõudmas nii väga igatsetud Aucklandi sadamasse, et sõita tagasi Euroopasse. Ometi poleks tema 
külma ja rahulikku nägu nähes võinud aimata, kui ülisuur oli ta ahastus. Tõsistes olukordades oskas 
Glenarvan õnnetustele otse silma vaadata. Ta tundis, et tema - abikaasa ning juht - pidi olema oma 
naisele ja kaaslastele toeks ning eeskujuks; pealegi oli ta valmis ühise kasu heaks esimesena surema, 
kui olukord nõuab. Sügavalt usklikuna ei tahtnud ta kaotada usku jumala õiglusesse, arvestades oma 
retke õilsat eesmärki; keset ohte, mis kuhjusid tema teele, ei kahetsenud ta, et suuremeelsuse õhin oli 
toonud ta neile metsikutele maadele. 

Kaaslased olid tema väärilised; nad jagasid tema õilsaid mõtteid, ja nähes nende rahulikke ning 
uhkeid nägusid, poleks võinud arvata, et nad lähenesid suurimale katastroofile. Ühisel kokkuleppel 
ja Glenarvani nõuande peale olid nad otsustanud teeselda pärismaalaste ees uhket ükskõiksust. See 
oli ainus, millega võis mõjutada nende metsikut loomust. Metslastel üldse ja eriti maooridel on 
teatavat väärikustunnet, millest nad iialgi ei loobu. Nad austavad neid, kes sunnivad end austama 
oma külmaverelisuse ja julgusega. Glenarvan teadis, et uhkelt ja rahulikult käitudes hoiaks ta ennast 
ja oma kaaslasi asjatu halva kohtlemise eest. 

Sõnakehvadena nagu kõik metslased, olid pärismaalased laagrikohast lahkumisest saadik vaevalt 
omavahel kõnelnud. Ometi märkas Glenarvan mõnest nendega vahetatud sõnast, et nad oskasid 
inglise keelt. Ta otsustas seepärast küsida pärismaalaste pealikult, mis neid ootab. 

Kai-Kumu poole pöördudes ütles ta häälega, mis ei väljendanud vähimatki kartust: 
«Kuhu sa meid viid, pealik?» 

Kai-Kumu silmitses teda külmalt ega vastanud. 

«Mis sa mõtled meiega teha?» jätkas Glenarvan. 

Kai-Kumu silmis välgatas kiiresti kustuv sära; tõsise häälega vastas ta: 


« Vahetan su, kui sind vahetada. tahetakse; kui ei, siis tapan su.» 

Glenarvan jäi vastusega rahule; lootus tuli ta südamesse tagasi. Kahtlemata olid mõned maoori 
väepealikud langenud inglaste kätte, ja pärismaalased tahtsid neid vahetuse teel tagasi saada. Sealoli 
siis pääsemisvõimalus, seisukord polnud kõige meeleheitlikum. 

Paat aga liikus kiiresti mööda jõge ülespoole. Paganel, keda tema liikuv loomus viis hõlpsasti 
ühest äärmusest teise, oli jälle tulvil lootust. Ta arvas, et vangilangemine tuli aina kasuks, sest neil ei 
tarvitse nüüd endil minna Inglise vahiposte otsima, vaid maoorid viivad nad sinna. Saatusele täiesti 
alistudes jälgis ta kaardil Waikato jõe suunda läbi maakonna tasandike ning orgude. Leedi Helena ja 
miss Grant vestlesid hirmu maha surudes tasa Glenarvaniga; kõige osavamgi füsiognoomik poleks 
leidnud nende nägudelt ahastust, mis oli nende südames. 

Waikato on Uus-Meremaa rahvuslik jõgi. Maoorid on selle jõe peale uhked ja armastavad seda 
kiivalt nagu sakslased Reini ja slaavi rahvad Doonaud. Oma kahesaja miilisel pikkusel niisutab see 
saare lõunapoolse osa kõige ilusamaid kohti, Wellingtoni provintsist kuni Aucklandi provintsini. Ta 
on oma nime andnud kõigile seni ja ka edaspidi alistumatuile jõeäärseile suguharudele, kes on 
hulgaliselt mässu tõstnud sissetungijate vastu. 

Selle jõe veed on alles peaaegu puutumatud kõigist võõraist sõidukeist. Nad avanevad ainult 
pärismaalaste piroogide käila ees. Vaevalt on mõni hulljulge turist tunginud selle jõe pühaks peetud 


kallaste vahele. Ligipääs Waikato ülemjooksule näib eurooplastele võimatuna. 

Paganel teadis, kuidas pärismaalased austavad oma saare suurt veesoont. Ta teadis, et inglise ja 
saksa looduseuurijad ei olnud seda jõge mööda kaugemale jõudnud kui tema ühinemiskohani 
Waipaga. Kui kaugele Kai-Kumu arvas heaks oma vange viia? Paganel poleks suutnud seda aimata, 
kui tema tähelepanu poleks äratanud sõna «Taupo», mida pealik ja sõdurid sageli kordasid. 

Ta vaatas kaarti ja nägi, et Taupo on maateaduslikes aastaraamatutes kuulsaks saanud järve nimi. 
See järv asub saare kõige mägisemas osas, Aucklandi provintsi lõunapoolses otsas. Waikato suubub 
sellesse järve ja voolab selle teisest otsast jälle välja. Waipaga ühinemise kohast järveni on mööda 
jõge umbes sada kakskümmend milli. 

Paganel pöördus John Manglesi poole - prantsuse keeles, et pärismaalased aru ei saaks - ja palus 
teda arvestada paadi kiirust. Johni arvates oli seda umbes kolm miili tunnis. 

«Siis,» vastas geograaf, «kestab meie teekond järve juurde ligi neli päeva, kui me öösiti peatume.» 
«Aga kus asuvad Inglise valvepostid?» küsis Glenarvan. 

«Seda on raske öelda,» vastas Paganel. «Vahepeal on sõda arvatavasti liikunud Taranaki 
maakonda ja tõenäoliselt seisavad väeosad järve läheduses teisel pool mägesid, kuhu on end 
koondanud ülestõusnud.» 
«Annaks jumal!» ütles leedi Helena. 
Glenarvan heitis kurva pilgu oma noorele naisele ja Mary Grantile, kes olid metsikute pärismaalaste 
võimuses ja keda viidi metsikule maale, kaugele inimlikust vaheleastumisest. Kuid ta nägi, et Kai- 
Kumu pani teda tähele; ettevaatusest ei tahtnud ta lasta aimata, et teine naisvangidest on tema naine, 
ja ta surus oma mõtted südamesse ning vaatles täieliku ükskõiksusega jõe kaldaid. 

Poole miili kaugusel jõgede ühinemiskohast oli paat peatumatult möödunud kuningas Potatau 
endisest asupaigast. Ühtki teist paati polnud jõel liikumas. Mõned üksteisest kaugel asetsevad onnid 
kaldal kõnelesid oma laostatusega hiljutise sõja koledustest. Jõeäärsed väljad näisid olevat 
mahajäetud, kaldad olid tühjad. Ainult mõned veelinnud elustasid kurba üksildust. Vahel vilksatas 
mõni pikkadel jalgadel põgenev «taparunga», mustade tiibade, valge kõhualuse ja punase nokaga 
karklinnuline. Vahel vaatasid pärismaalaste paadi möödumist rahulikult pealt kolme. liiki haigrud - 
tuhakarvaline «matuku», mingi juhmi ilmega hüüp ja suurepärane «kotuku», valgete sulgede, kollase 
noka ja musfade jalgadega lind. Seal, kus järsud kaldad lubasid oletada sügavamat vett, varitses 
jäälind maooride «kotare» - väikesi angerjaid, keda miljonitenavingerdab Uus-Meremaa jõgedes. 
Seal, kus põõsad jõe kohal kaardusid, tegid väga uhked laanekäod ja purpurkanad päikese esimeste 
kiirte all oma hommikutualetti. Kogu see tiivuliste pere nautis rahus vabadust, mida temale andis 
äraaetud või sõja tõttu hävinud inimeste puudumine. 

Algul voolas Waikato laialt mööda .avaraid tasandikke. Kuid ülalpool hakkasid künkad ja siis. 
mäed kitsendama orgu, kuhu jõgi oli uuristanud oma sängi. Kümne miili kaugusel ühinemiskohast 
oli Paganeli kaardil vasakule kaldale joonistatud Kirikiriroa küla, mis ka tõepoolest oli olemas. Kai- 
Kumu ei peatunud. Ta käskis vangidele anda nende eneste toiduaineid, mis kinnivõtmisel olid kaasa 
võetud. Tema sõdurid ja orjad ning ta ise rahuldusid pärismaalaste toiduga - söödavate 
sõnajalgadega (teadusliku nimega Pteris esculenta), küpsetatud juurtega ja 

«kapana»-nimeliste mugulatega, mida mõlemal saarel rohkesti kasvatatakse. Ühtki loomset saadust 
ei olnud nende toidu seas ja vangide kuivatatud liha ei paistnud neis isu äratavat. 

Kell kolm hakkasid paremal kaldal paistma mõned mäed; see oli Pokaroa ahelik, mis sarnanes 
lõhutud valliga. Mõnedel järskudel mäeharjadel oli varemeteks varisenud vanu kaevikuid, mis 
maooride insenerid olid ehitanud raskesti juurdepääsetavatesse kohtadesse. Need näisid suurte 
kotkapesadena. 

Päike oli silmapiiri taha kadumas, kui paat peatus kalda ääres, kuhu oli kuhjunud pimsskive, mida 
vulkaanilistest mägedest alguse saav Waikato oma teel kaasa viib. Seal kasvasid mõned puud, mille 


all näis olevat sobiv laagripaik. Kai-Kumu käskis vangid paadist välja tuua. Meestel seoti käed kinni, 
naistel jäeti need vabaks. Kõik vangid asetati laagri keskele; süüdatud lõketest moodustati laagri 
ümber ülesaamatu tõke. 

Enne kui Kai-Kumu vangidele ütles, et ta kavatseb nad vahetada, olid Glenarvan ja John Mangles 
arutanud, kuidas oleks võimalik jälle vabadusse pääseda. Mida nad ei võinud paadis katsetada, seda 
lootsid nad teha maal, kui öö juhtub soodus olema. 

Kuid pärast Glenarvani ja maoori pealiku vahelist kõnelust näis mõistlikum sellisest katsest 
loobuda. Tuli olla kannatlik. See oli kõige targem. Vahetus pakkus pääsemisvõimalusi, mida ei 
võinud oodata relvadega vastuhakkamise korral või põgenemisel läbi tundmatu maa. Muidugi võis 
juhtuda paljugi, mis läbirääkimised oleks edasi iükanud või neid koguni takistanud, kuid parim oli 
siiski oodata nende tulemusi. Tõepoolest: mis võis kümmekond relvadeta meest kolmekümne hästi 
relvastatud metslase vastu? Glenarvan oletas pealegi, et Kai-Kumu suguharu oli kaotanud mõne 
väga tähtsa juhi, keda iga hinna eest taheti tagasi saada; ja ta ei eksinud. 

Järgmisel päeval sõitis paat uue kiirusega mööda jõge ülespoole. Kell kümme peatuti hetkeks 
kohal, kus Waikatosse suubus Pohaiwhenna, väike jõeke, mis loogeldes tuli parempoolseilt 
tasandikelt. . 

Siin sõitis Kai-Kumu paadi juurde üks kümne pärismaalasega paat. Sõdurid vahetasid vaev-It 
saabumistervituse «aire maira», mis tähendab «tule siia hea tervisega», ja mõlemad paadid hakkasid 
koos edasi liikuma. Äsjasaa- 

441 


bunud olid hiljuti Inglise väeösadega võidelnud. Seda võis näha nende rebenenud riietest, veristest 
relvadest ja haavadest, mis nende räbalate all alles verd jooksid. Nad olid tusased ja vaikisid. Kõigile 
metsikuile rahvaile omase ükskõiksusega ei pööranud nad eurooplastele mingit tähelepanu. 

Kell kaksteist joonistusid läänetaevale Maungatotari mäetipud. Waikato org hakkas kitsenema. 
Kõrgete kallaste vahele surutud jõgi voolas kärestiku ägedusega. Kuid pärismaalaste võimsatest 
liigutustest, millega kaasnes korrapäraste aerulöökide kindlataktiline saatelaul, kandus paat mööda 
vahutavaid vooge edasi. Jõuti üle kärestikkude, ja Waikato vool muutus jälle aeglasemaks, murdudes 
kindlate vahemaade tagant vastu kaldasoppe. 

Õhtul peatus Kai-Kumu mägede jalamil, mille eesmised harud langesid püstloodis kitsale kaldale. 
Seal tegid paarkümmend paatidest väljunud pärismaalast ettevalmistusi ööbimiseks. Lõkked 
leegitsesid puude all. Kai-Kumuga ühevääriline pealik lähenes mõõdetud sammudega ja tervitas Kai- 
Kumut südamlikult, hõõrudes oma nina tema nina vastu. Vangid asetati laagri keskele ja valvati neid 
äärmise valvsusega. . 

Hommikul jätkati jõge mööda ülesminekut, mis juba nii kaua oli kestnud. Jõe .väikeste kõrvalharude 
kaudu saabus teisi paate. Umbes kuuskümmend sõdurit - ilmselt. viimase ülestõusu aegsed 
põgenikud - oli nüüd koos; inglaste kuulide all vähem või rohkem kannatanud, pöördusid nad tagasi 
mägede piirkonda. Mõnikord kõlas hanereas üksteise järel liikuvatest paatidest laul. Keegi pärismaa- 
lastest alustas salapärase «Pihe» isamaalist oodi: 

«Papa ra ti vati tidi 
Idunga nei. ..» 

See on rahvushümn, mis maoorisid iseseisvussõjas vaimustas. Laulja sügav ja kõlav hääl kajas 
mägedes; iga salmi järel kordasid pärismaalased sõjakaid sõnu kooris, pekstes endale vastu rinda, 
mis kõmises nagu trumn. Siis ründasid paadid uuesti jõudu pingutades kärestikku ja lendasid mööda 
jõge edasi. 

Kella nelja ajal sööstis pealiku kindla käega juhitud paat ilma sõitu tasandamata kitsasse orgu. 
Veekeerised murdusid märatsedes vastu arvukaid saari, mille vahel oleks hõlpsasti võinud juhtuda 
õnnetus. Vähem kui kuskil mujal aga tohtis paat ümber minna sel kummalisel kohal, 

kus kaldad ei pakkunud ühtki pelgupaiRa. Kes oleks astunud kallaste pulbitsevasse sohu, see oleks 
olnud päästmatult kadunud. 

Jõgi voolas keevaveeallikate vahel, mida alati uudishimulikud huvireisijad on pidanud 
vaatamisväärseteks. Rauahapend värvis helepunaseks kaldamuda, millel jalg poleks leidnud süldagi 
kõvemat kohta, kuhu oleks võinud toetuda. Õhk oli küllastunud väga teravast väävlihaisust. 
Pärismaalased ei kannatanud selle all, kuid vangidele olid maa-aluste gaaside rõhumise mõjul 
maapinna pragudest väljaimmitsevad miasinid väga ebameeldivad. Ent kui nina ei suutnud leppida 
nende aurudega, siis võis silm ainult imetleda ülevat pilti, mida nad pakkusid. 

Paadid tungisid valgesse tihedasse pilve. Silmipimestavaid pilvespiraale kuhjus kuplina jõe 
kohale. Kallastel oli sadakond geisrit, millest ühed paiskasid õhku aurupahvakuid, teised 
veesambaid. Need purskkaevud ja kaskaadid, mis pakkusid nii mitmekesist pilti, olid nagu inimese 
poolt loodud. Näis, nagu juhiks mõni mehaanik oma tahtmist mööda nende allikate tegevust. Õhus 
segunev vesi ja aur särasid vikerkaarevärviliselt. 

Waikato voolas selles kohas mööda sängi, mille põhi lakkamatult muutus ja kees maa-aluste 
tulepesade mõjul. Lähikonnas, Rotorua järve pool idas mühisesid kuumad allikad ja Rotomahana 
ning Tetarata suitsevad joad, mida mõned julged reisijad eemalt on näinud. See piirkond on täis 
geisreid, kraatreid ja kustuvaid vulkaane. Nende kaudu tungib välja see gaaside ülejääk, mis ei leia 
endale teed Tongariro ja Vakari, Uus-Meremaa ainsate tegevat e tulemägede kraatritest. 

Kahe miili ulatuses sõitsid pärismaalaste paadid auruvõlvi all, veepinnal veerevaisse soojadesse 
spiraalidesse mässituina. Siis hajus väävlisuits ja puhas õhk, mille tekkimiseks voolu kiirus kaasa 
aitas, kosutas hingeldavaid kopse. Oldi allikate piirkonnast väljas. 

Enne päeva lõppu jõuti metslaste tugevate aerutõmmete varal veel kahest kärestikust läbi: need 
olid Hipapatua ja Tamatea. Õhtul peatus Kai-Kumu saja miili kaugusel Waipa ja Waikato 
ühinemiskohast. Jõgi käändus nüüd itta ja suubus siis lõunast Taupo-nimelisse järve nagu määratu 
veejuga basseini. 

Järgmisel päeval kaarti vaadates leidis Paganel, et pare- 
443 


mal jõekaldal olev mägi oli kolme tuhande jala kõrgune Taubara. 
Kell kaksteist jõudis kogu paatide rida mööda laienevat jõge Taupo järve, ja pärismaalased 
tervitasid käeliigutustega riideräbalat, mis ühe onni tipus tuules lehvis. See oli rahvuslipp. . 


XI TAUPO JÄRV 


Kahekümne viie miili pikkune ja kahekümne miili laiune põhjatu kuristik tekkis ammu enne 
ajaloolist aega saare keskosa trahüütilisesl laavas olevate tühemike kokkuvarisemise teel. 
Ümberkaudseteit mäetippudelt alla sööstnud veed täitsid selle tohutu koopa. Kuristikust sai järv, 
põhjatu järv, mille sügavust ükski lood veel pole suutnud mõõta. 

Säärane on see kummaline Taupo järv, mis asetseb tuhande kahesaja viiekümne jala kõrgusel üle 
merepinna ja mille ümber kerkib neljasaja sülla kõrguste mägede sõõr. Läänes suured ja järsud 
kaljud; põhjas mõned kaugemad mäetipud, mida metsasalgad kroonivad; idas lai liivakallas, mida 
läbib põõsastega ääristatud säravatest pimsskividest tee; lõunas metsade tagant tõusvad vulkaanilised 
koonused, mis majesteetlikult raamivad avarat vetevälja, mille ägedaid torme võib võrrelda ookeani 
tsüklonitega. 

Kogu see piirkond keeb ja pulbitseb nagu maa-aluste leekide kohale riputatud määratu katel. 
Maapind vabiseb sügavuses tunglevast laavast. Mitmest kohast immitseb kuuma auru. Mullakoorik 
lõhkeb tugevate pragudena nagu liialt kerkinud kook, ja kahtlemata langeks see tasandik alla 
tulikuuma ahju, kui vangistatud aurud kaheteistkümne miili kaugusel ei leiaks väljapääsu Tongariro 


kraatrite kaudu. 
See vulkaan, ümbritsetud väikestest tuld sülgavatest mäekestest, paistis järve põhjakaldait 
vaadates nagu suit- 


ITrahüüt- porfüürilise struktuuriga purskekivim. 

sust ja leekidest tutti kandvat. Tongariro näis võrdlemisi keerulisse orograafilissel süsteemi kuuluvat. 
Tema taga tõstis tasandikul eraldi seisev Ruapahu mägi oma pilvedesse kaduva pea üheksa tuhande 
jala kõrgusele. Ükski surelik pole oma jalga asetanud tema ligipääsmatule koonusele; inimese silm 
pole iialgi mõõtnud tema kraatri sügavust; Tongariro kättesaadavamaid tippe seevastu on 
kahekümne aasta jooksul kolm korda mõõdetud: seda tegid Bidwill ja Dyson ning alles hiljuti 
Hochstetter. 

Neil tulemägedel on oma legendid, ja teistsuguses olukorras poleks Paganel jätnud neid oma 
kaaslastele jutustamata. Ta oleks neile rääkinud Tongariro ja Taranaki, kes tol ajal olid naabrid ja 
sõbrad, tülitsemisest ühe naise pärast. Tongariro, kelle pea on kuum nagu kõikidel tulemägedel, 
ägestus sel määral, et lõi Taranakit. Löödud ja alandatud Taranaki põgenes Whanganni oru kaudu, 
pillas teel kaks mäekildu maha ja jõudis mere kaldale, kus ta üksildaselt seisab Mount Egmonti nime 
all. 

Kuid Paganelil polnud tahtmist jutustada ega olnud tema sõpradel tuju teda kuulata. Nad 
silmitsesid vaikides Taupo kirdepoolset kallast, kuhu kõige petlikum saatus nad oli juhtinud. 
Misjonijaama, mille pastor Grace järve läänekaldal, Pukawas oli asutanud, ei olnud enam olemas. 
Selle jutlustaja oli sõda ülestõusu peamisest koldest kaugele peletanud. Vangid olid üksi ja 
hüljatuina maooride võimuses, kes ihkasid kättemaksu, eriti selles saare metsikus osas, kuhu ristiusk 
pole iialgi tunginud. 

Väljunud Waikato vetest, sõitis Kai-Kumu läbi väikese abaja, mis jõele on lehtriks, tegi ringi 
ümber terava poolsaare ja peatus järve hommikupoolse kalda ääres, kolmesaja sülla kõrguse Manga 
mäe jalal. Siin kasvas suurte väljadena Phormium, Uus-Meremaa väärtuslik lina, pärismaalaste 
nimega «harakeke».Sellest kasulikust taimest ei lähe midagi kaotsi. Tema õied annavad ülihead 
mett, varred aga kummitaolist ainet, millest saab vaha või tärklist; lehed on veelgi heldemad ja 
lasevad end mitmeti ümber töötada: värsketest lehtedest tehakse paberit, kuivatatult annavad nad 
taela, ribadeks lõigatuna muutuvad nöörideks, köiteks või õngedeks, kiududeks jagatuna ja kokku 
palmitsetuna saab neist vaipu või mantleid, matte või 


IO ro graafia - maakera pinnavorme kirjeldav geograafia haru. 

niudepõlli; ja punaseks värvituna riietavad nad kõige elegantsemaid maoorisid. 

Seda väärtuslikku taime leidub mõlemal saarel igal pool, nii mere ääres kui ka piki jõgesid ja 
järvekallastel. Siin katsid metsikud puhmad terveid välju: punakas- pruune, agaavi õitega 
sarnanevaid õisi paistis igalt poolt pikkade lehtede läbitungimatust tihnikust, mis moodustus nagu 
teravatest odadest. Tavalisi formiumiväljade elanikke, veetlevaid nektarlinde lendas ringi suurte 
parvedena, nautides õite mesist mahla. 

Järves ladistasid mustjad, halli- ja rohelisetriibulise sulestikuga partide parved, keda on hõlbus 
kodustada. 

Veerand miili kaugusel paistis mäejärsakul «paa», raskesti ligipääsetavale positsioonile ehitatud 
maoori kindlustus. Ükshaaval maale viidud vangidel vabastati käedjalad ja juhiti nad sinna. 
Kindlustatud paika suunduv teerada läks läbi formiumiväljade ja metsasalu, kus kasvasid ilusad 
puud: igihaljaste lehtede ja punaste marjadega «kaikatea», Austraalia dratseena ehk «tii» ning 
«huiuu», taim, millega värvitakse riiet mustaks. Suuri metalse läikega tuvisid, tuhkhalle glaukoope ja 


hulk punakate harjadega kuldnokki tõusis pärismaalaste lähenemisel lendu. Pärast üsna pikka 
kaudset teed jõudsid Glenarvan, leedi Helena, Mary Grant ja nende kaaslased paasse. 

Kindlust kaitses esiteks tugevatest vaiadest viieteistkümne jala kõrgune tara; teine vaiarida ja 
pajuvitstest tarastis laskeavadega ümbritses teist valli, see tähendab. paa platood, kus olid maoori 
stiilis ehitused ja umbes nelikümmend korrapäraselt paigutatud onni. 

Kui vangid sinna saabusid, avaldasid neile kohutavat mõju teise kindlusevöö tarastist ehtivad 
pead.- Leedi Helena ja Mary Grant pöörasid näod kõrvale, tundes õudust ja veel enam jälestust. 

Pead olid võitlustes langenud vaenlaste pealikute omad: võitjad olid nende kehad toiduks 
tarvitanud. 

Pealikute silmad. olid ära söödud. Peade säilitamiseks võtavad pärismaalased aju välja, tõmbavad 
marrasknaha ära, toetavad nina väikeste pilbastega, topivad sõõrmed formiumikiude täis, õmblevad 
silmalaud ja suu kinni, panevad pead ahju ja suitsutavad neid kolmkümmend tundi. Selliselt 
prepareeritud pead säilivad väga kaua, ilma et nad muutuksid või kortsu tõmbuksid: võitjaile on need 
võidumärkideks. 

Sageli säilitavad maoorid omaenda pealikute päid,. kuid sel puhul jäävad silmad silmakoopasse ja 
neid ei suleta. Maoorid näitavad uhkusega neid jäänuseid, nad lasevad noortel sõduritel neid 
imetleda ja austavad neid pühalike talitustega. 

Kuid Kai-Kumu paas ehtisid üksnes vaenlaste pead seda koledat muuseumi; kahtlemata oli 
mõnegi inglase tühjade silmaaukudega pea suurendanud maooride pealiku korjandust. 

Kai-Kumu elamu koos mitme kõrvalonniga asetses paa tagumises osas, suure lageda platsi ees, 
mida eurooplased oleksid nimetanud lahinguväljaks. Pealiku elamu oli ehitatud vaiadest, mille 
vahesid täitsid kokkupõimitud oksad; seest oli see vooderdatud formiumimattidega. Elamu oli 
kakskümmend jalga pikk, viisteist jalga lai, kümme jalga kõrge. Maooride pealikule jätkub sellest. 

Onni pääses üheainsa avause kaudu: taimekiududest tehtud tihe riie rippus sissekäigu ees ja oli 
ukseks. Katus ulatus tükk maad üle seinte, nagu mingi impluuvium. Mõned sarikaotstesse lõigatud 
kujud kaunistasid elamut; ukseeesriidel ehk «vharepunil» võisid külastajad imetleda lehe kujutisi, 
sümboolseid kujusid, koletisi, moonutatud lehtehteid, - omapärast segu, mis oli valminud 
pärismaalaste kääride all. 

Onni savipõrand oli maapinnast pool jalga kõrgem. Vooditeks olid mõned kõrkjamatid ja 
kuivatatud sõnajalast kotid, mida katsid Typha pikkadest ning painduvatest lehtedest kootud matid. 
Keset onni olev kividest auk täitis koldeülesannet, teine auk katuses oli korstnaks. Kui suits muutus 
toasküllalt tihedaks, hakkas ta väljuma selle avause kaudu, jättes elamu seintele nõgise korra. 

Elamu kõrval olid aidad, kus seisid pealiku tagavarad: tema formiumisaak, magusad kartulid, 
söödavad sõnajalad ning ahjud.. kus neid toiduaineidkeedetakse kuumendatud kividel. Kaugemal 
elasid väikestes tarandikes sead ja kitsed, kapten Cooki toodud kasulike loomade vähesed 
järeltulijad. Siin-seal jooksid koerad, otsides endale viletsat sööki. Nende eest hoolitseti õige vähe, 
kuigi neid pruugiti igapäevaseks toiduks. 

Glenarvan ja ta kaaslased haarasid ainsa pilguga kõik, mis seal üldse näha oli. Nad ootasid ühe 
tühja onni juures, mis pealik arvab heaks teha; vanade naiste kari oli kogunenud neid sõimama. 
Õelad eided ümbritsesid neid, 

ähvardasid rusikatega, ulgusid ja kurjustasid. Nende paksude huulte vahelt pudenes mõningaid 
ingliskeelseid sõnu, millest võis selgesti mõista, et nad nõudsid vangide kohest surmamist. 

Keset neid kisendusi ja ähvardusi teeskles näiliselt rahulik leedi Helena ükskõiksust, mida ta 
südames ei võimid olla. Et lord Glenarvani külmaverelisust mitte häirida, sundis vapper naine ennast 
kangelaslike jõupingutustega rahulikuks. Õnnetu Mary Grant aga tundis end nõrkevat, ja John 
Mangles toetas teda, valmis laskma ennast tappa, et teda kaitsta. Teised vangid käitusid sõimu- 


uputuse all mitut viisi; mõned olid ükskõiksed nagu major, teised muutusid järjest ärevamaks nagu 
Paganel. 

Glenarvan tahtis leedi Helenat kaitsta õelate vanaeitede rünnaku vastu: ta läks otse Kai-Kumu 

juurde, näitas jälestatavat salkkonda ja ütles: 

«Kihuta nad minema!» 

Maooride pealik silmitses ainiti oma vangi, ilma et ta oleks midagi vastanud: siis sundis ta ulguva 
karja käskiva käeliigutusega vaikima. Glenarvan kummardas tänutäheks ja läks pikkamisi tagasi oma 
kohale kaaslaste seas. 

Nüüd oli sadakond pärismaalast paasse kogunenud; seal oli rauku, täismehi, noormehi; ühed olid 
rahulikud, kuid süngenäolised, oodates Kai-Kumu käske, teised väljendasid mitmeti õige tugevat 
valu - ilmselt leinasid nad viimaseis lahinguis langenud sugulasi või sõpru.. 

Kõigist pealikuist, kes William Thompsoni kutse peale. mässu alustasid, tuli Kai-Kumu üksi tagasi 
järve äärde ja teatas esimesena oma suguharule rahvusliku vabadusvõitluse nurjumisest Waikato 
alamjooksu äärseil tasandikel. Kahesajast sõdurist, kes tema juhatusel ruttasid oma maad kaitsma, 
puudus tagasitulekul sada viiskümmend. Mõned olid küll sissetungijate käes vangis, - ent kui paljud 
puhkasid lahinguväljal ega pidanud. iialgi tagasi tulema. oma esivanemate maale! 

See seletas sügavat meeleheiget, mis levis suguharus Kai-Kumu saabudes. Teade viimasest 
lüüasaamisest tuli alles nüüd; varem seda kurba uudist ei teatud. 

Metslased väljendavad oma vaimset kannatust alati liigutuste kaudu. Surnud sõdurite sugulased ja 
sõbrad, eriti naised, kiskusid oma näod ja õlad teravate merikarpidega puruks. Verd purskas 
haavadest ja segunes pisaratega. 

Sügavad sisselõiked tähendasid suurt meeleheidet. Kohutav oli näha õnnetuid veriseid ja meeletuid 
naisi. 

Teine, pärismaalaste silmis väga tõsine põhjus suurendas veelgi nende meeleheidet. Sugulased ja 
sõbrad, keda nad leinasid, polnud mitte üksnes surnud, vaid nende luud puudusid 
perekonnakalmistult. Surnute jäänuste omamine aga on maooride usundi põhjal tulevase elu 
seisukohalt hädavajalik; ei säilitata mitte kaduvat liha, vaid luid, mis hoolikalt kokku kogutakse, 
mida puhastatakse, kaabitakse, nühitakse, koguni lakeeritakse ja paigutatakse siis igaveseks 
«udupasse» ehk «hiilguse-majja». Neid haudu ehitakse puukujudega, mis täieliku täpsusega 
jäljendavad surnu tätoveeringuid. Nüüd aga pidid hauad jääma tühjaks, usulised talitused tuli jätta 
pidamata; luud, mida metsikute koerte hambad säästavad, luituvad matmatult võitlusväljal. 

Valuväljendused muutusid veelgi ägedamaks. Enne ähvardasid eurooplasi naised, nüüd järgnesid 
sellele meeste häbematused. Kuuldus sõimu, liigutused muutusid vihasemaks. Kisale ähvardas 
järgneda julmusi. 

Kartes, et märatsevad suguharuliikmed võtavad võimust, laskis pealik vangid viia pühasse paika, 
mis oli paa teises otsas järsul tasandikul. See onn toetus umbes saja jala kõrgltsele kaljule, mis õige 
järsu nõlvakuga lõpetas sealpoolse kindlustuseosa. «Vareatuas» ehk pühitsetud majas kõnelesid 
preestrid ehk arikid maooridele kolmeisikulisest jumalast: isast, pojast ja linnust või aimust. Onn oli 
avar ja tihedate seintega; seal hoiti pühitsetud ja valitud toitu, mida Maul-Ranga-Rangi, 
uusmeremaalaste jumal, sööb oma preestrite suu läbi. 

Pärismaalaste metsiku viha eest ajutiselt varju leidnud vangid heitsid pühitsetud majas 
formiumimattidele pikali. Leedi Helena, kelle jõud oli otsas ja tarmukus murtud, nuttis oma abikaasa 
käte vahel. 

Glenarvan surus teda oma rinnale ja kordas: 
«Julgust, mu kallis Helena, taevas ei jäta meid hätta!» Vaevalt onni suletud, ronis Robert Wilsoni 
õlgadele; tal õnnestus pista oma pea katuse ja seina vahele jäetud vaheruumi, kus rippus nööri 


lükitud ohutisi. Ülal nägi ta kogu paad kuni Kai-Kumu elamuni. 
«Nad on pealiku ümber kogunenud,» ütles ta tasa. «Nad vehivad kätega... möirgavad... Kai-Kumu 
tahab rääkida.. .» 

Poisike vaikis mõned minutid, jätkas siis: 
«Kai-Kumu räägib. .. Metslased jäävad rahulikumaks. .. 


Nad kuulavad teda. . .» 

«Ilmselt kaitseb pealik meid isiklikes huvides,» ütles major. «Ta tahab oma vangid vahetada 
suguharu pealikute vastu! Aga kas tema sõdurid on sellega nõus?» 

«Jah! . .. Nad kuulavad teda. ..» rääkis Robert edasi. «Nad lähevad laiali... Ühed lähevad 
onnidesse... Teised lahkuvad kindlusest. . .» 

«Kas tõesti!» hüüatas major. 

«Jah, härra MacNabbs,» vastas Robert. «Kai-Kumu jäi üksi oma paadi sõduritega. Ah! Üks neist 
tuleb meie onni poole. » 

«Tule alla, Robert,» ütles Glenarvan. 

Sel hetkel tõusis leedi Helena püsti ja haaras abikaasa käest kinni. 

«Edward,» ütles ta kindla häälega, «ei Mary Grant ega mina tohi langeda elusalt nende metslaste 
kätte!» 

Seda üteldes andis ta Glenarvanile laetud revolvri. 

«Relv!» karjatas Glenarvan jä tema silmad hakkasid särama. 

«Jah, maoorid ei otsi naisvange läbi. Kuid mu relv on meie jaoks, Edward, mitte nende jaoks!» 
«Glenarvan,» ütles MacNabbs ruttu, «peitke ära see revolver! Pole veel aeg.. .» 

Revolver kadus lordi riietesse. Onni ust sulgev eesriie kerkis. Tuli keegi pärismaalane. 

Ta andis märku, et vangid talle järgneksid. Üksteise lähedale hoidudes läksid vangid läbi paa ja 
peatusid KaiKumu ees. 

Pealiku ümber olid kogunenud suguharu tähtsamad ülemad. Nende seas oli too maoori, kelle paat 
ühines Kai Kumu paadiga Pohaiwhenna jõekese Waikatosse suubumise kohaL See oli 
neljakümneaastane tugev ning sünge, julma näoga mees. Tema nimi oli Kara-Tete, see tähendab 
«kergesti vihastuv». Kai-Kumu kohtles teda teatava lugupidamisega; tema tätoveeringu peenus 
osutas, et Kara-Tete oli suguharus tähtis mees. Kuid tähelepanelik vaatleja oleks märganud, et 
mõlemad ülemused olid võistlejad. Major pani tähele, et Kara-Tete mõjukus tekitas KaiKumule 
tuska. Nad valitsesid mõlemad Waikato-äärset suurt rahvast, ja nende võim oli võrdne. Kõneluse 
kestel 

Kai-Kumu suu küll naeratas, kuid silmadest paistis sügavat vaenu. 
Kai-Kumu küsitles Glenarvani. 
«Sa oled inglane?» küsis ta. 
«Jah,» vastas lord kõhklemata, sest inglasena pidi vahetus olema hõlpsam. 
«Ja sinu kaaslased?» küsis Kai-Kumu. 
«Minu kaaslased on inglased nagu minagi. Oleme reisijad, meie laev hukkus. Aga me pole sõjast osa 
võtnud, kui teada tahad.» 

«Ükskõik!» ütles Kara-Tete julmalt. «Iga inglane on meie vaenlane. Sinu kaasmaalased tulid 
vägivaldselt meie saarele! Nad põletasid meie külad!» 

«See on ülekohus!» vastas Glenarvan tõsiselt. «Ütlen seda, sest et ma seda mõtlen; mitte 
sellepärast, et olen su võimuses. » 


«Kuula,» võttis jälle Kai-Kumu sõna. «Tohonga, NuiAtua' ülempreester, sattus sinu vendade 
kätte; ta on «pakekade»” vang. Meie jumal käsib, et päästaksime tema elu. Tahaksin su südame välja 
kiskuda; tahaksin, et sinu ja su kaaslaste pead igavesti ripuksid selle tara vaiadel! Kuid Nui-Atua on 
nii kõnelnud.» 

Seda rääkides värises seni rahulik Kai-Kumu vihast ja tema nägu väljendas metsikut erutust. 
Mõne hetke pärast jätkas ta rahulikumalt: 

«Kas usud, et inglased vahetavad meie Tohonga sinu vastu? » 

Glenarvan viivitas vastusega ja silmitses tähelepanelikult maooride pealikut. 
«Ma ei tea,» ütles ta pärast hetkelist vaikimist. 

«Räägi,» jätkas Kai-Kumu. «Kas sinu elu väärib Tohonga elu?» 

«Ei,» vastas Glenarvan. «Ma pole oma rahva seas ei pealik ega preester.» 
Paganel, keda see vastus hämmastas, vaatas Glenarvanile imestades otsa. 
Nähtavasti oli Kai-Kumu samuti üllatatud. 

«Niisiis sa kahtled?» ütles ta. 

«Ma ei tea,» kordas Glenarvan. 

«Sinu rahvas ei vahetaks sind Tohonga vastu?» 


I Maooride jumal. 
2 Eurooplaste. 

«Mind üksi? Ei,» kordas Glenarvan: «Meid kõiki - võib olla.» 
«Maooride juures antakse pea pea vastu,» ütles Kai Kumu. 
«Paku esiti neid naisi vahetuseks oma preestri vastu,» ütles Glenarvan ja näitas leedi Helenat ja 
Mary Granti. 
Leedi Helena tahtis söösta oma abikaasa juurde. Major hoidis teda tagasi. 
«Need daamid,» ütles Glenarvan ja kummardas meeldiva aupaklikkusega leedi Helena ning Mary 
Granti poole, «on omal maal väga tähtsad isikud.» 
Sõjamees silmitses külmalt oma vangi. Tige muie libises üle ta huulte, kuid see kadus peaaegu 
otsekohe ja ta vastas vihase häälega, end vaevalt talitsedes: 
«Kas loodad petta Kai-Kumut oma võltside sõnadega, neetud eurooplane? Kas arvad, et Kai- 
Kumu silmad ei näe südamesse? » 
Ja leedi Helena poole näidates ütles ta: 
«See on su naine!» 
«Ei! Minu oma!» hüüdis Kara-Tete. 
Ta tõukas vangid eest ja pani käe leedi Helena õlale, kes selle puudutus e juures kahvatas. 
«Edward!» karjatas õnnetu naine meeletult. 
Ainsatki sõna lausumata tõstis Glenarvan käe. Kuuldus pauk. Kara-Tete langes surnult maha. 
Pauku kuuldes väljus hulk pärismaalasi onnidest. Paa täitus hetke jooksul. Sada käsivart tõusis 
õnnetute vastu. Glenarvanil kisti revolver käest. 
Kai-Kumu heitis Glenarvanile kummalise pilgu. Siis varjas ta ühe käega mõrtsukat ja hoidis teise 
käega eemale eurooplaste kallale tungivat rahvahulka. 
Tema hääl kostis kärast üle. 
«Tabu! Tabu!» kisendas ta. 
Seda sõna kuuldes peatus jõuk Glenarvani ja ta kaaslaste ees; üleloomulik võim kaitses otsekohe 
vange. 
Mõne hetke pärast viidi nad tagasi Vareatuasse, mis oli neile vanglaks. Kuid Robert Granti ja 
Jacgues Paganeli polnud enam nende seas. 

XII MAOORI PEALIKU MATUSED 


Nagu Uus-Meremaal sageli juhtub, oli Kai-Kumu pealik ja ühtlasi ka preester. Preestrina võis ta 
inimesi või asju kaitsta ebausul põhineva tabu-keeluga. 

Kõik polüneesia rahvad tunnevad tabu, mille mõjul otsekohe katkeb igasugune ühendus tabu alla 
langenud isikuga või keelatakse tabu alla langenud asja tarvitamine. Maoorid usuvad, et vihane 
jumal karistab surmaga igaüht, kes pühadust rüvetava käe tõstab selle vastu, mis on tunnistatud 
tabuks. Muide, kui jumal enda teotamist kohe ei karistaks, siis kiirendaksid preestrid tema 
kättemaksu. 

Pealikud kasutavad tabu poliitilisel eesmärgil, kuid tihti tuleb seda ette ka igapäevases elus. 
Pärismaalane langeb paljudel juhtudel mõneks päevaks tabu alla: kui ta endal juukseid on lõiganud, 
kui tema kallal on sooritatud tätoveerimine, kui ta meisterdab paati, kui ta ehitab maja, kui teda 
tabab mõni surmav haigus, kui ta on surnud. Kui pillav majandamine ähvardab jõed kaladest 
tühjendada, magusate bataatide istandused enneaegu hävitada, siis kuulutatakse välja neid kaitsev ja 
säästev tabu. Kui mõni pealik tahab tülikad isikud oma majast eemaldada, siis paneb ta majale tabu; 
tahab ta enda kasuks monopoliseerida suhteid mõned välismaise laevaga, siis paneb ta sellele tabu; 
tahab ta karantiiniga karistada eurooplasest kaubitsejat, kellega ta rahul ei ole, siis tabab tedagi tabu. 
Tabu-keeld sarnaneb niisiis kuningate muistse vetoga. Kui mõni asi langeb tabu alla, siis ei tohi 
keegi seda karistamatult puudutada. Kui mõni piirismaaläne on tabu vande all, siis ei tohi ta 
kindlaksmääratud aja, jooksul puudutada teatud liiki toite. On selle range dieedi alla sattunud rikas, 
siis abistavad teda tema orjad ja juhivad tema kõrisse need toidud, mida ta oma kätega puudutada ei 
tohi; on ta vaene, siis peab ta toitu suuga ahmima ja tabu teeb temast elaja. . 

Kõike kokku võttes peab ütlema, et «see kummaline komme juhib ja mõjustab pärismaalaste 
väiksemaidki tegusid. See tähendab jumala lakkamatut vahelesegamist ühiskondlikku ellu. Tabul on 
seaduse jõud. Võib ütelda, et kogu pärismaalaste seadustik - vastuvaidlematu ja vankumatu - 
koosneb sagedasest tabu-tarvitamisest. 

Mis puutub Vareatuasse suletud vangidesse, siis oli meelevaldne tabu nad päästnud suguharu 
metsiku viha käest. Kai-Kumu poolehoidjad olid oma ülema häält kuuldes äkki peatunud ja vange 
varjanud. 

Siiski ei hellitanud Glenarvan petlikke lootusi saatuse suhtes, mis teda ootas. Ainult tema surm 
võis olla tasuks pealiku tapmise eest. Hukatava surm tuleb aga metslaste juures alati pärast pikki 
piinamisi. Glenarvan teadis seega, et ta peab hirmsasti kannatama õigustatud pahameele pärast, mis 
oli sundinud teda kätt tõstma. Kuid ta lootis, et Kai-Kumu viha tabab ainult teda üksi. 

Millise öö veetsid tema ja ta kaaslased! Kes suudaks kirjeldada nende ahastust ja mõõta nende 
kannatusi? Vaene Robert ja vapper Paganel polnud tagasi tulnud. Ei võidud kahelda nende saatuses! 
Kas ei olnud nad pärismaalaste kättemaksu esimesed ohvrid? Igasugune lootus oli kadunud isegi 
MacNabbsi südamest, kes nii kergesti juba meelt ei heitnud. 

John Mangles tundis end mõistust kaotavat, nähes vennast lahutatud Mary Granti lootusetust. 
Glenarvan mõtles leedi Helena, kohutavale palvele, kes soovis pigem surra tema käe läbi kui lasta 
ennast piinata või muutuda orjaks. Kas oleks tal metsikut julgust seda palvet täita? 

«Ja missuguse õigusega annaksin mina surmahoobi Maryle?» mõtles John, kelle süda oli murdumas. 
Põgenemine oli ilmselt võimatu. Kümme hambuni relvastatud sõdurit valvas Vareatua ust. 

Saabus 13. veebruari hommik. Igasugune ühendus pärismaalaste ning tabu keelu all olevate 
vangide vahel puudus. Onnis oli mõningane hulk toiduaineid, mida õnnetud vaevalt puudutasid. 
Nälg kahvatus valu ees. Päev möödus, ilma et see oleks toonud muudatust või lootust. Kahtlemata 
pidid kalli surmatu matused ja vangide piinamine toimuma koos. 


Ent kui Glenarvan ei kahelnud, et vahetusemõte pidi olema sootuks kadunud Kai-Kumu peast, siis oli 
majoril ses suhtes veel õige pisut lootust. 

«Kes teab,» rääkis ta, meenutades Glenarvanile, millist mõju oli avaldanud pealikusse Kara-Tete 
surm, «kes teab, kas Kai-Kumu ei ole teile südamepõhjas tänulik!» 
Kuid MacNabbsi tähenduste kiuste ei tahtnud Glenarvan enam loota. Ka järgmine päev möödus, 
ilma et oleks 

tehtud ettevalmistusi vangide piinamiseks. Viivituse põhjus oli järgmine. 

Maoorid usuvad, et hing kolme surmale järgneva päeva jooksul elab surnu kehas: enne kolm 
korda kahtkümmend nelja tundi laipa ei maeta. Sellest matuseid edasilükkavast kombest peeti 
rangelt kinni. Kuni 15. veebruarini jäi paa tühjaks. John Mangles ronis sageli Wilsoni õlgadele ja 
vaatles kindlustusi väljas. Sinna ei ilmunud ühtki pärismaalast. Ainult valvsad vahid vahetusid 
Vareatua ukse taga. 

Kuid kolmandal päeval avanesid onnid; mehi, naisi, lapsi - kokku mitusada pärismaalast - 
kogunes vaikides ja rahulikult paasse. 

Kai-Kumu väljus oma elamust; suguharu peamistest juhtidest ümbritsetuna astus ta keset kindlust 
asetsevale mõne jala kõrgusele künkale. Rahvahulk jäi poolringis mõne sülla kaugusele tema selja 
taha. Kõik koosviibijad olid täiesti vait. 

Kai-Kumu märguande peale tuli üks sõdur Vareatua poole. . 
«Pea meeles!» ütles leedi Helena oma abikaasale. 
Glenarvan surus oma naise vastu rinda. Mary Grant lähenes John Manglesile. 

«Lord ja leedi Glenarvan on minuga vist ühel arvamusel,» ütles ta. «Kui naine võib surra oma 
mehe käe läbi, et põgeneda häbistava elu eest, siis võib ka mõrsja surra oma peigmehe käe läbi, et 
põgeneda sellesama eest. John, eks ma tohi ütelda sel surmaeelsel hetkel, et olen ammugi teie mõrsja 
te südame salajasimais mõtteis? Kas võin loota teie peale, armas John, nagu leedi Helena loodab lord 
Glenarvani peale?» 

«Mary!» hüüdis noor kapten kohkunult. «Ah! Armas. Mary! ...» 

Ta ei jõudnud rohkem ütelda: eesriie kerkis ja vangid veeti Kai-Kumu juurde. Mõlemad naisea olid 
saatusele alistunud: mehed peitsid oma ahastuse rahu taha, mis kõneles üleinimlikust vaprusest. 
Nad jõudsid pärismaalaste pealiku ette. Pealik ei lasknud otsust kaua oodata. 

«Kas tapsid Kara-Tete?» küsis ta Glenarvanilt. 

«Ma tapsin ta,» vastas lord. 

«Homme päikesetõusu ajal sured.» 

«Üksi?» küsis Glenarvan, kel süda tugevasti peksis. 

«Ah! Kui meie Tohonga elu poleks kallim teie omast. . .» hüüdis Kai-Kumu; tema silmad väljendasid 
metsikut kahetsust. 

Sel hetkel tekkis pärismaalaste seas liikumine. Glenarvan heitis kiire pilgu enda ümber. Varsti tuli 
läbi rahva hulga higist nõretav ja väsimusest nõrkev sõdur. 

Niipea kui Kai-Kumu teda nägi, ütles ta inglise keeles, - ilmselt selleks, et vangid teda mõistaksid: 
«Sa tuled eurooplaste laagrist?» 
«Jah,» vastas maoori. 
«Kas nägid vangi, meie Tohongat?» 
«Nägin.» 
«Kas ta elab?» 
«Ta on surnud! Inglased lasksid ta maha.» 
Seega oli Glenarvani ja ta kaaslaste saatus otsustatud. 
«Kõik,» hüüdis Kai-Kumu, «kõik surete homme päikesetõusu ajal!» 
Niisiis tabas ühine karistus ühtviisi kõiki neid õnnetuid. 
Leedi Helena ja Mary Grant vaatasid ülima tänuga taeva poole. Vange ei viidud tagasi 


Vareatuasse. Nad pidid sel päeval viibima pealiku matusetalituse juures ja nägema veriseid 
kombetäitmisi, mis selliseid talitusi saadavad. Pärismaalastest valvesalk juhtis nad mõne sammu 
kaugusele, määratu «kudi»-puu alla. Seal jäid valvurid nende lähedale seisma, laskmata neid silmist. 
Teised suguharuliikmed olid süvenenud oma ametlikku leina ja näisid nad unustanud olevat. Kara- 
Tete surmast oli kombe järgi ettenähtud kolm päeva möödas. Surnu hing oli seega lõplikult maha 
jätnud oma maise kesta. Matusetalitus võis alata. Laip toodi väikesele künkale kindluse keskel. Ta 
oli riietatud toredasse rõivasse ja mässitud formiumimatti. Sulgedega ehitud peas oli rohelistest 
lehtedest pärg. Nägu, käsivarsi ja rinda oli määritud õliga; polnud näha mingeid lagunemisjälgi. 
Sugulased ja sõbrad tulid künkajalale; äkki, nagu oleks mingi orkestrijuht märku andnud leinalaulu 
alustamiseks, tekkis pöörane nutu-, oigamis- ja nuuksumiskontsert. Kaebliku ja raskelt taktis peetava 
lauluga leinati surnut. Omaksed peksid oma päid, sugulased kiskusid oma näod küüntega puruks ja 
valasid rohkem verd. kui pisaraid. Õnnetud naised täitsid vastavalt seda metsikut kohust. Kuid 

neist valuavaldustest ei jätkunud surnu hinge rahustamiseks; tema viha oleks kahtlemata tabanud 
oma suguharu ellujäänuid, ja kuna tema sõjamehed teda ellu tagasi kutsuda ei saanud, siis tahtsid 
nad, et ta teises maailmas ei tarvitseks puudust tunda maise elu hüvedest. Kara-Tete eluseltsiline pidi 
abikaasaga koos hauda minema. Selline oli komme ja naise kohus; säärastest eneseohverdamise 
näidetest pole Uus-Meremaa ajaloos puudust. 

Naine ilmus. Ta oli alles noor. Tema juuksed olid sassis ja rippusid õlgadel. Ta nuuksumine ja ta 
kisendused tou-id taeva poole. Ebaselgeid sõnu, kahetsusi ja katkendlikke lauseid, millega ta ülistas 
surnu voorusi, kuuldus soigumise vahelt; ülimas valuhoos langes ta. kummuli künkajalale ja peksis 
oma pead vastu maad. 

Sel hetkel lähenes Kai-Kumu naisele. Õnnetu ohver tõusis äkki püsti, kuid pealiku käes keerleva 
tugeva nuia, nõndanimetatud mere hoop paiskas ta uuesti maha. Ta langes kui välgust rabatud. 

Otsekohe kostsid kohutavad karjatused. Sada käsivart ähvardasid vange, kes tundsid õudust selle 
koleda etenduse ees. Kuid keegi ei liikunud paigast, sest matusetalitus polnud veel lõpul. 

Kara-Tete naine oli hauas oma mehega ühinenud. Mõlemad laibad lamasid teineteise kõrval. Kuid 
igaveseks eluks ei jätkunud surnule tema ustavast eluseltsilisest. Kes oieks neid mõlemaid 
ümmardanud Nui-Atua juures, kui nende orjad poleks neile järgnenud teise maailma? 

Kuus õnnetut toodi nende käskijate laipade ette. Need olid teenijad, keda sõja armutud seadused 
orjadeks olid teinud. Pealiku eluajal olid nad kannatanud kõige rängemat puudust, olid talunud 
tuhandeid piinu, vaevalt süüa saades ja lakkamatult töötades nagu veoloomad; ja nüüd läksid nad 
vastavalt maooride usule igaveseks ajaks seda orjust jätkama. 

Need õnnetud näisid oma saatusele alistunud olevat. Nende käed polnud seotud, mis näitas, et nad 
läksid surma ilma end kaitsmata. 

Surm muide oli kiire, neil ei lastud kaua vaevelda. Piinad jäeti pealiku surma põhjustajaile, kes 
kahekümne sammu kaugusel seistes pöörasid silmad kõrvale koledast pildist, mille õudus kogu aeg 
suurenes. 

Kuue tugeva sõjamehe käega antud kuus nuiahoopi pais- 

kasid ohvrid maha; nende ümber tekkis verelomp. See oli märguanne: algas kohutav inimesesöömise 
stseen. 

Orjade laipu ei kaitse tabu nagu isanda laipa. Orjade laibad on suguharu päralt. Need on 
peenrahaks, mis visatakse matusetalituse nutjaile. Niipea kui ohverdamine oli toimunud, hakkas 
kogu pärismaalaste hulk märatsema nagu loomad. Pealikud, sõdurid, raugad, naised, lapsed tor 
masid ohvrite elutute jäänuste kallale. Rutemini kui kärmas sulg suudab üles märkida, olid alles 


jahtumata laibad purustatud, tükeldatud, . jagatud, - ja mitte tükkideks, vaid raasudeks. Kahesajast 
matusetalitusel viibivast maoorist sai igaüks oma pala inimliha. Heideldi, võideldi, vaieldi pisimagi 
killu kallal. Sooja vere piisad värvisid koletislikud purelejad plekiliseks: kogu see vastik parv rüseles 
verepritsmete keskel. See oli saaki purustavate tiigrite joobumus ja metsikus! 

Siis süttis paa eri kohtades kakskümmend tuld, põleva liha hais reostas õhku. Kui poleks olnud 
kohutavat söömingukära ega kisendusi, mis veelgi kostsid liha täistopitud suudest, siis oleksid 
vangid võinud kuulda, kuidas ohvrite luud raksusid inimsööjate hammaste all. 

Glenarvan ja ta kaaslased püüdsid kahe õnnetu naise silmade eest varjata seda jäledat stseeni. Nad 
mõistsid nüüd, milline hukkamine neid ootas hommikul päikesetõusu ajal, ega kahelnud, et julmad 
piinad pidid käima sellise surma eel. Nad olid õudusest tummad. 

Siis algasid leinatantsud. Piper exalsumist valmistatud joovastavad joogid panid metslased purju. 
Neis polnud enam midagi inimlikku. Võib-olla oleksid nad koguni unustanud pealiku tabu ja 
tarvitanud vägivalda vangide kallal, kes nende joobumusest hirmul olid. Kuid Kai-Kumu oli keset 
üldist purjusolekut oma mõistuse säilitanud. Ta lubas sellele vereorgiale kulutada tunni, lastes 
märatsemisel saavutada haripunkti, et siis lõpetada. Matusetalituse viimane akt toimus tavalise 
kombepärasusega. 

Kara-Tete ja ta naise laibad tõsteti üles, jäsemed painutati kõveraks ja litsuti vastu kõhtu, nagu 
nõuab maooride komme. Laibad tuli nüüd maha matta, - mitte lõplikult, vaid seniks, kuni maa 
hävitaks liha ning säiliksid üksnes luud... 

Udupa ehk hauakoht oli valitud väljaspool kindlust, umbes kahe miili kaugusel, järve paremal kaldal 
asetseva väikese Maunganamu-nimelise mäe tipul. 


459 


Laibad tuli viia sinna. Kaks väga primitiivset kanderaami ehk palankiini toodi künkajalale. 
Kõverasse vajutatud laibad, mis olid pigemini istuli kui selili ja mis väänkasvudest köidikute varal 
oma riietuses püsisid, asetati kanderaamidele. Neli sõdurit võtsid kanderaamid õlgadele ja kogu 
suguharu läks uuesti leinalaulu laulma hakates rongkäigus nende järel kuni matusepaigani. 

Vangid, keda hoolikalt valvati, nägid, kuidas matuserong väljus paa seesmisest õuest; siis vaikis 
vähehaaval laul ja karjumine. 


Umbes pooleks tunniks jäi matuserong oru põhja, väljapoole nende nägemispiirkonda. Siis nägid 
nad seda jälle: leinarong lookles teeradasid mööda ülespoole. Kauguse tõttu oli pika ja lookleva 
leinarongi liikumises midagi fantastilist. 


Suguharu peatus Maunganamu tipus kaheksasaja jala kõrgusel, kuhu oli valmistatud Kara-Tete 
matmispaik. 

Lihtsa maoori hauaks oleks olnud ainult auk ja kivihunnik. Kuid võimsale ja kardetud pealikule, 
kes kahtlemata pidi lähemal ajal muutuma jumalaks, määras suguharu tema teenetele väärilise haua. 


Hauakohta ehk udupat ümbritses tara; augu ümber, kus laibad pidid puhkama, seisid vaiad, mida 

ehtisid ookriga punaseks värvitud näpd. Sugulased polnud unustanud, et surnute vaim toitub 

samadest ainetest nagu kehagi siin 

maises elus. Seepärast oli tarandikku asetatud toiduaineid; seal olid ka surnu relvad ning rõivad. 
Haud oli mugav, ei puudunud midagi. Mõlemad abikaasad asetati teineteise kõrvale ja kaeti 

kaebelaulude saatel mulla ning rohuga. 

Siis läks leinarong vaikselt mäest alla. Nüüd ei tohtinud surma kartusel enam ükski ronida 

Maunganamu mäele, sest see oli tabu, niisama nagu Tongariro, kus puhkavad ühe pealiku jäänused, 

kelle maavärisemine 1846. aastal lömastas. 


XIII VIIMASED TUNNID 


Kui päike kadus teisele poole Tuhahua ja Puketapu mäetippu Taupo järve taha, viidi vangid tagasi 
nende vanglasse. Nad ei pidanud siit lahkuma enne, kui Wahiti mäeaheliku tipud hakkavad koidu 
valgel kumama. 

Neile jäi üks öö, et valmistuda surma vastu. Hoolimata masendatud meeleolust, hoolimata neid. 
vapustanud õudusest sõid nad koos õhtust. 

«Vajame kogu oma jõudu, et surmale silma vaadata,» oli Glenarvan ütelnud. «Peame neile 
metslastele näitama, kuidas eurooplased oskavad surra.» 
Kui oli söödud, luges leedi Helena valjusti õhtupalvet. 

Kõik kaaslased kuulasid paljastatud peadega. 
Milline inimene ei mõtleks jumalale enne surma? 
See tehtud, kaelustasid vangid üksteist. 
Mary Grant ja leedi Helena taandusid onni nurka ja heitsid matile. Uni, mis sunnib kõiki valusid 
unustama, laskus varsti nende laugudele. Nad uinusid teineteise käte vahel, võidetuina väsimusest ja 
kauasest unetaolekust. Glenarvan kutsus sõbrad kõrvale ja ütles neile: 

«Mu armsad kaaslased! Meie ja nende vaeste naiste elu on jumala käes. Kui taevas on määranud 
meile homseks surma, siis olen kindel, et me oskame surra vaprate meestena ja ristiinimestena, 
valmis kartuseta ilmuma kõrgeima kohtumõistja ette. Jumal näeb hingepõhja ja teab, et meil oli õilis 
eesmärk. Kui meid edu asemel ootab surm, siis on see tema tahtmine. Olgu meie saatus ükskõik kui 
karm, - ma ei nuriseks. Kuid surm ei tähenda mitte üksnes surma, vaid piinu, võib-olla teotust, - ja 
siin on kaks naist. . .» 

Glenarvani seni kindel hääl muutus erutusest. Ta vaikis, et meeleliigutusest jagu saada. Hetke 
vaikinud, rääkis ta edasi: 

«John,» ütles ta noorele kaptenile, «sa tõotasid Maryle seda, mis mina tõotasin leedi Helenale. 
Mis sa oled otsustanud?» 

«Usun,» vastas John Mangles, «et mul on jumala ees õigus seda tõotust täita.» 

«Jah, John! Kuid me oleme relvadeta.» 

«Siin on relv,» ütles John ja näitas pistoda. «Kiskusin selle Kara-Tete käest, kui see metslane teie 
jalge ette langes. Milord, see meist, kes elab teisest kauemini, täidab leedi Helena ja Mary Granti 
soovi.» 

Pärast neid sõnu valitses onnis sügav vaikus. Viimaks katkestas major vaikuse ja ütles: 

«Sõbrad, jäägu see äärmine abinõu viimaseks hetkeks. Ma ei poolda parandamatuid tegusid.» 

«Ma ei rääkinud meie pärast,» vastas Glenarvan. «Olgu surm missugune tahes, meie suudaksime 
talle silma vaadata. Oh, kui me oleksime üksi, siis oleksin juba kakskümmend korda teile hüüdnud: 
«Sõbrad, katsugem põgeneda! Astugem vastu neile metslastele!» Kuid naised! . .. Naised!...» 

Sel hetkel kergitas John eesriiet ja nägi, et kakskümmend viis pärismaalast valvasid Vareatua ukse 
ees. Suur lõke oli süüdatud ja heitis süngeid valguslaike paa künklikule pinnale. Ühed metslased 
lebasid tule ümber maas; teised seisid liikumatult püsti ja nende mustad kogud eraldusid teravalt 
leekide heledast taustast. Kõik aga vaatasid ikka jälle onni poole, mis oli usaldatud nende valve alla. 

Räägitakse, et kui on tegemist vangivalvuri ja põgeneda tahtva vangiga, siis on rohkem šansse 
vangil. Tõepoolest: vang on olukorrast rohkem huvitatud kui valvur. Üks võib unustada, et ta valvab; 
teine ei saa unustada, et teda valvatakse. Vang mõtleb sagedamini põgenemisele kui valvur 
põgenemise takistamisele. 


Seepärast juhtubki nii sagedasti ja imetaolisi põgenemisi. 

Kuid siin valvas vange vaen ja kättemaksuiha, mitte ükskõikne vangivalvur. Vangid olid jäänud 
sidumata, sest köidikud olid ülearused, kuna kakskümmend viis meest valvasid Vareatua ainsa 
väljapääsu juures. 

Onni, mis toetus tagumise küljega vastu kaljut, võis pääseda ainult kitsa maakeele kaudu, mis seda 
ühendas paa platooga. Onni mõlemad teised küljed olid järskude kaljuseinte kohal, all oli saja jala 
sügavune kuristik. Võimatu oli sealt alla laskuda. Puudus igasugu.ne võimalus põgenemiseks ka 
tagaseina kaudu, mida kattis määratu kalju. Ainsaks väljapääsuteeks oli Vareatua sissekäik, ja 
maakeelt, mis sissekäiku ühendas paaga, valvasid maoorid nagu tõstesilda. Põgenemine oli seega 
võimatu; Glenarvan oli sunnitud seda tunnistama, kui ta oli kahekümnendat korda uurinud vangla 
seinu. 

Ahastuseöö tunnid aga möödusid. Tihe pimedus oli laskunud mäele. Ei kuu ega tähed valgustanud 
sügavat pimedust. Aeg-ajalt jooksid üle paa tuulepuhangud. Onni vaiad ägasid. Hetkeks elustus 
pärismaalaste tuli mööduvast iilist ja tulekuma paiskas kiiresti liikuvaid valguselaike Vareatua 
sisemusse, vangide rühma viivuks valgustades. Õnne- 

tud inimesed olid süvenenud surrriaeelseisse mõtteisse. Surmavaikus valitses onnis. 

Pidi olema umbes kell neli, kui majori tähelepanu äratas kerge krõbin, mis tundus kostvat 
tagaseina vaiade vahelt läbi kaljupoolse onniseina.MacNabbs jäi selle krõbina suhtes esiti 
ükskõikseks, aga kui see aina edasi kestis, jäi ta kuulatama. Siis hakkas teda lakkamatu krõbin huvi- 
tama; et paremini kuulda, litsus ta kõrva vastu maad. Talle tundus, et väljas kraabiti või kaevati. 

Olles selles kindel, libises major Glenarvani ja John Manglesi juurde, kiskus nad välja nende 
valulistest mõtetest ja viis onni tagurnisse ossa. 

«Kuulake,» ütles ta tasa, andes märku, et nad kummarduksid. 

Kraapimine kostis üha selgemini. Oli kuulda, kuidas kivikesed krigisesid mingi terava eseme all ja 

kuidas nad veeresid väljapoole. 

«Mõni loom oma pesas,» ütles John Mangles. 

Glenarvan lõi endale vastu laupa. 

«Kes teab,» ütles ta, «ehk on see inimene. . .» 

«Inimene või loom,» vastas major, «tahan teada, mis ta teeb!» 

Wilson ja Olbinett tulid kaaslaste juurde ja kõik hakkasid uuristama seina: John oma pistodaga, 
teised maast kistud kividega või küüntega. Mulrady aga valvas maas lebades läbi eesriide pilu 
pärismaalaste salka. 

Liikumatult ümber hõõguvate tukkide istuvad metslased ei aimanudki, mis toimus kahekümne 
sammu kaugusel nendest. 

Maapind koosnes kobedast ja mudasest mullast, mis kattis ränisisaldusega auklikku lubjakivi. 
Seepärast edenes töö jõudsasti, kuigi polnud tööriistu. Varsti oli ilmne, et paa servale klammerdunud 
inimene kaevas käiku välisseinasse. Milline eesmärk oli sel inimesel või nendel inimestel, kui neid 
oli mitu? Teadsid nad vangide olemasolust või põhjustas väljas toimuvat tegevust mõni juhuslikkus? 

Vangid töötasid veel suurema hoolega. Nende sõrmed olid katki ja jooksid verd, kuid nad 
kaevasid ikkagi. Pärast pooletunnist tööd oli nende uuristatud auk poole sülla sügavune. Selgemini 
kuulduvaist hoopidest võisid nad järeldada, et ainult õhuke mullakiht on nende ja tolle vahel, kes 
kaevas teisel pool. 

Möödusid veel mõned minutid; äkki tõmbas major käe tagasi: vahe terariist oli seda haavanud. 
Peaaegu oleks ta karjatanud. 


John Mangles võttis oma pistodaga vastu auku tunginud noa löögi ja haaras nuga hoidvast käest 
kinni. 
See oli naise või lapse käsi, eurooplase käsi! 


Ei siit- ega sealtpoolt lausutud ühtki sõna. Oli ilmne, et mõlemal pool vaikiti oma huvides. 
«On's see Robert?» sosistas Glenarvan. 


Nii tasakui ta nimetaski seda nime, kuulis teiste liikumise tõttu ärganud Mary Grant seda ometi; ta 

libises Glenarvani kõrvale, hakkas üleni mullasest käest kinni ja kattis seda suudlustega. 

«Sina! Sina!» kordas neiu. «Sina, minu Robert!» 

«Jah, õeke,» vastas Robert, «olen siin, et teid kõiki päästa! Aga vaikige!» 

«Vapper laps!» ütles Glenarvan. 

«Valvake väljas olevaid metslasi!» jätkas Robert. 

Mulrady, kes poisikese ilmumise tõttu oli hetkeks ukse juurest lahkunud, läks valvepostile tagasi. 
«Kõik on hästi,» ütles ta. «Ainult neli sõjameest on veel valvel. Teised magavad:» 

«Julgust!» vastas Wilson. 

Jalamaid tehti auk suuremaks. Robert läks õe käte vahelt leedi Helena käte vahele. Tema keha 
ümber oli mässitud pikk formiumiköis. 

«Mu laps, mu laps!» sosistas noor naine. «Metslased ei tapnud sind!» 

«Ei, proua,» vastas Robert. «Segaduses sain kuidagi nende silmade eest kõrvale lipsata: ronisin 
üle valli; kaks päeva olin põõsaste taga peidus: öösiti luusisin, tahtsin teid jälle näha. Sel ajal kui 
kogu suguharuloli tegemist pealiku matusega, uurisin kindluse seda külge, kuhu vangla on ehitatud; 
siis nägin, et võin jõuda teie juurde. Varastasin ühest tühjast onnist selle noa ja köie. Rohupuhmad ja 
põõsaste oksad olid mulle redeliks; juhtumisi leidsin koopa, mis on uuristatud otse kaljusse, mille 
najale on ehitatud see onn. Mul tarvitses ainult mõni jalg kaevata pehmes mullas, ja siin ma olengi.» 
Kakskümmend tumma suudlust olid ainsaks vastuseks. 

«Mingem!» ütles Robert otsustavalt. 
«Kas Paganel on all?» küsis Glenarvan. 

«Härra Paganel,» ütles poisike, keda see küsimus üllatas. 

«Jah, kas ta ootab meid?» ; 

«Aga ei, milord. Kas siis härra Paganel pole siin?» 

«Ei ole, Robert,» vastas Mary Grant. 

«Mis? Sa ei ole teda näinud?» küsis GJ]enarvan. «Te ei juhtunud kokku selles segaduses? Te ei 
põgenenud koos?» 

«Ei, milord,» vastas Robert, keda masendas teade, et tema sõber Paganel oli kadunud. 

«Mingem siit,» ütles major. «Ei tohi minutitki kaotada. Olgu Paganel kus ta on, tal ei või halvem 
olla kui meil siin. Läki!» 

Iga hetk oli tõepoolest kallis. Pidi põgenema. Välja pääseda polnud väga raske; kõige raskem oli 
laskuda mööda peaaegu püstloodis kaljuseina, mis oli koopa taga. Sellele järgnev nõlvak polnud 
väga järsk, nii et hõlbus oli minna alla kuni mäejalani. Sealt võisid vangid ruttu jõuda teispoolseisse 
orgudesse, sest maoorid - kui nad põgenemist märkaksid - oleksid sunnitud tegema pika ringi, et 
orgudeni jõuda, sest nad ei teadnud midagi Vareatua ja välise nõlvaku vahele uuristatud käigust. 

Põgenemine algas. Oldi võimalikult ettevaatlik, et see õnnestuks. Vangid läksid ükshaaval läbi 
kitsa käigu ja jõudsid koopasse. Enne kui John Mangles onnist lahkus, kõrvaldas ta kogu prahi ja 
peidetuks. 

Nüüd tuli laskuda järsust kaljuseinast alla nõlvakule; see oleks olnud võimatu, kui Robert poleks 


kaasa toonud formiumiköit. 

Köis rulliti lahti, kinnitati väljaulatuva kaljunuki külge ja visati alla. 

John Mangles proovis köit, enne kui tema sõbrad end riputasid formiumikiudude külge, mis oma 
keerdudega moodustasid köie; väga tugevad ei tundunud need kiud olevat, mõtlematult ei võidud 
seepärast oma elu kaalule panna, sest kukkumine võis surmav olla. 

«See köis,» ütles ta, «ei kanna rohkem kui kahe keha raskust. Seepärast tuleb laskuda kahekaupa. 
Libistagu lord ja leedi Glenarvan ennast esimestena alla. Kui nad on nõlvakule jõudnud, annavad 
nad meile märku köit kolm korda sikutades.» 

«Mina lähen esimesena,» ütles Robert. «Leidsin all nõl- 

vakul sügava uru, kuhu esimesed allalaskunud võivad peitu minna, et oodata teisi.» 

«Mine, mu laps,» ütles Glenarvan poisikese kätt surudes. 

Robert kadus koopa avause kaudu, Minuti pärast teatasid kolm köietõmmet, et poiss oli õnnelikult 
alla jõudnud. 

Kohe väljusid Glenarvan ja leedi Helena koopast. Pimedus oli sügav, kuid mõned hallid laigud 
paistsid juba idas kerkivate mägede tippudel. 

Hommikune lõikav külm elustas noort naist. Ta tundis ennast tugevamana ja alustas ohtlikku 
allalaskumist. 

Glenarvan ees, leedi Helena tema kannul, libistuti mööda köit paigani, kus järsk kaljusein ühines 
nõlvaku tipuga. Siis hakkas Glenarvan naist toetades tagurpidi alla laskuma. Ta otsis rohututte ja 
põõsaid, mis võisid talle tuge pakkuda; ta katsus enne nende vastupidavust ja asetas siis leedi Helena 
jala nende peale. Mõned äkki äratatud linnud lendasid tasa siuksudes eemale; põgenikud värisesid, 
kui paigalt nihkunud kivi veeres mäest alla. 

Nad olid jõudnud poole nõlvakuni, kui koopasuust kuuldus hääli. 

«Peatuge!» sosistasJohn Mangles. 

Käega tetragoonide puhmast kinni hoides ja teise käega oma naist toetades ootas Glenarvan vaevalt 
hingates. 

Wilson oli kuulnud mingit kära Vareatua ees, oli onni tagasi läinud, eesriiet kergitanud ja 
maoorisid vaadanud. Tema märguande peale peatas John Glenarvani. 

Tõesti oli üks sõdureist püsti tõusnud ja Vareatuale lähenenud; arvatavasti oli ta kuulnud mingit 
krõbinat. Ta seisis kahe sammu kaugusel onnist ja kuulas, pea kummargil. Sellesse asendisse jäi ta 
minutiks, mis tundus tunni pikkusena; tema kõrvad olid kikkis, silmad valysad. Siis raputas ta pead, 
sest arvas, et on eksinud, läks kaaslaste juurde tagasi, võttis kaenlatäie hagu ja viskas poolkustunud 
tulle, mille leegid hakkasid lõkendama. Tema heledasti valgustatud nägu ei väljendanud mingit 
muret; vaadelnud esimesi koidukiiri, mis helendasid silmapirril, heitis ta tule juurde, et soojendada 
oma külmetavaid jäsemeid. 

«Kõik läheb hästi,» ütles Wilson. 

John andis Glenarvanile märku, et ta jätkaks laskumist. 

Glenarvan libistus tasakesi nõlvakule; varsti jõudis ta leedi Helenaga kitsale teerajale, kus Robert 

neid ootas. 

Nööri raputati kolm korda ja Mary Grant ning tema taga John Mangles alustasid kardetavat 
teekonda. Laskumine õnnestus; nad läksid lordi ja leedi Glenarvani juurde urgu, mille Robert oli 
avastanud: 

Viis minutit hiljem lahkusid kõik õnnelikult Vareatuast pääsenud põgenikud oma esialgsest 
pelgupaigast ja tungisid mööda kitsaid radu sügavamale mägedesse, eemale järve asustatud 
kallastest. 


Nad käisid ruttu, püüdes hoiduda kõikidest kohtadest, kus mõni pilk võis neid tabada. Nad ei 
rääkinud, nad libisesid nagu varjud läbi põõsaste. Kuhu nad läksid? Ükskõik kuhu, kuid nad olid 
vabad. 

Kella viie ajal hakkas koit kumama. Sinakaid laike kirendas pilveribadel. Udused mäetipud 
hakkasidhommikuses vinetises paistma. Päike pidi varsti nähtavale tulema; ja selle asemel et 
tähistada piinade algust, pidi päike kuulutama surmamõistetute põgenemist. 

Seepärast pidid põgenikud enne saatuslikku hetke jõudma väljapoole metslaste nägemispiirkonda. 
Kuid nad ei liikunud edasi kuigi kiiresti, sest teerajad olid järsud. Leedi Helena ronis mööda 
kallakuid Glenarvani toetatuna, peaaegu kantuna; Mary Grant toetus John Manglesi käsivarrele. 
Õnnelik, võidurõõmutsev, oma edu üle südamest rõõmus Robert käis kõigi ees, mõlemad madrused 
taga. 

Veel pool tundi, ja helend av päike hajutab silmapiiril oleva udu. 

Pool tundi läksid põgenikud huupi edasi. Polnud Paganeli, nende rahutuseallikat; Paganeli, kelle 
puudumine heitis tumeda varju nende õnnele. Siiski suundusid nad itta nii palju kui võimalik ja 
läksid otse vastu suurepärasele koidule. Varsti olid nad viissada jalga kõrgemal Taupo järve pinnast. 
Sellises kõrguses veelgi tugevamini tunda andev hommikune külm oli lõikavalt terav. Ebamäärased 
künkad ja mägede kogumid kuhjusid üksteise peale, kuid Glenarvan just sooviski kaduda nende 
vahele. Küllap hiljem näeb, kuidas pääseda välja mägisest labürindist. Viimaks ilmus päike ja saatis 
oma esimesed kiired põgenikele vastu. 

Äkki kajas õhus kohutav möirgamine, mis koosnes sajast kisendusest. Karjumine kostis paast, 
mille täpset asetust Glenarvan enam ei teadnud. Pealegi takistas allpool lasuv tihe udukate orgudesse 
nägemast. 

Kuid põgenikel polnud kahtlust: nende äraminekut oli 

märgatud. Kas nad pääsevad tagaajavate pärismaalaste eest? Kas neid on nähtud? Kas nende jäljed 
reedavad neid? 

Sel hetkel kerkis orgude kohal olev udu ja mässis põgenikud hetkeks niiskesse pilve; siis nägid 
nad kolmesaja jala kaugusel allpool märatsevat pärismaalaste hulka. 

Nad nägid, kuid ka neid oli nähtud. Kuuldusid lõputud möirged, millele järgnes haukumine, ja 
kogu suguharu katsus esiti mööda Vareatua kaljut üles ronida, tormas siis kindlusest välja ning 
sööstis mööda kõige otsemaid radu kättemaksu eest põgenenud vange taga ajama. 


XIV TABU MÄGI 


Mäetipp oli veel umbes saja jala kõrgusel. Põgenikud tahtsid sinna jõuda, et teispoolsele kallakule 
pärismaalaste silme eest varjule minna. Nad lootsid, et mõni ületatav mäehari võimaldabneil jõuda 
naapertippudele, mis moodustasid keerulise orograafilise süsteemi, millesse vaene Paganel oleks 
võinud selgust tuua, kui ta oleks seal olnud. 

Rutati üles ähvardava kisa eest, mis aina lähenes. Pealetungivad metslased jõudsid mäejalale. 
«Julgust! Julgust, sõbrad!» ergutas Glenarvan kaaslasi. 

Vähem kui viie minutiga jõudsid nad mäe. tippu. Seal. . pöördusid nad ümber, et olukorda hinnata 
ja võtta suund, mis maoorid jälgedest kõrvale viiks. 

Sellelt kõrguselt nägid nad Taupo järve, mis lebas läänes oma looduslikult kaunis mägederaamis. 
Põhjas olid Pirongia tipud. Lõunas Tangariro leegitsev kraater. Kuid idas põrkas pilk vastu 
mäetippude ja seljakute tõket, mis ühines Wahiti ahelikuga: suure ahelikuga, mille lülid lõunas 
katkematult ulatuvad läbi kogu saare, Cooki väihast kuni idaneemeni. Nii tuli siis laskuda mööda 
vastupidist mäekülge ja minna kitsastesse kurdudesse, kust aga võibolla ei leidunud väljapääsu. 


Glenarvan heitis mureliku pilgu enese ümber. Kuna udu oli päikesekiirte mõjul kadunud, nägi ta 
selgesti maapinna vähimaidki õõnsusi. Ukski maooride liigutus ei jäänud ta pilgu eest varjule. 

pärismaalased olid vähem kui viiesaja jala kaugusel, kui nad jõudsid platoole, millelt kerkis üksik 
mäetipp. 

Peatus ei tohtinud kauem kesta, Kuigi oldi väsinud, tuli põgeneda, et mitte lasta ennast ümber 
piirata. 

Laskugem!» hüüdis Glenarvan. «Laskugem enne, kui meil tee kinni pannakse.» 

Ent samal hetkel, kui õnnetud naised viimast jõudu kokku võttes püsti tõusid, ütles MacNabbs: 
«Seda pole tarvis, Glenarvan. Vaadake!» 

Tõepbolest: kõik nägid seletamatut muudatust, mis oli toimunud maooride liikumises. 

Tagaajajad olid äkki seisma jäänud. Mäe ründamine oli lakanud nagu mingi võimsa käsu mõjul. 
Pärismaalaste salga õhin oli kadunud, nad olid peatunud nagu merevood ületamatu kalju ees. 

Kõik verejanulised metslased seisid nüüd mäejalal ulgudes, kätega vehkides, püsse ja kirveid 
viibutades, kuid ei tulnud ühtki sammu lähemale. Nende koerad seisid paigal nagu nemadki ja 
haukusid meeletult. 

Mis siis juhtus? Missugune nähtamatu võim hoidis pärismaalasi paigal? Põgeniku d vaatasid ega 
mõistnud. Nad kartsid, et Kai-Kumu vägesid kammitsas hoidev võlu murdub. 

Äkki tuli John Manglesi suust karjatus, mis sundis kaaslasi ümber pöörduma. Käega näitas ta neile 
mäetipu keskelolevat väikest kindlust. 

«Pealik Kara-Tete haud!» hüüatas Robert. 
«Kas tõesti, Robert?» küsis Glenarvan. 
«Jah, milord, see on kindlasti sama haud! Tunnen selle ära. .» 

Robert ei eksinud. Viiskümmend jalga kõrgemal, mäe tipus, moodustasid värskelt võõbatud vaiad 
väikese tara. Glenarvan tundis omakorda ära pealiku haua. Huupi põgenedes oli ta sattunud just 
Maunganamu tipule. 

Lord ronis ühes oma kaaslastega viimasest nõlvast üles haua juurde. Lai mattidega suletud avaus 
oli sissekäiguks, Glenarvan pidi astuma udupasse, kuid põrkas äkki tagasi. «Üks metslane!» ütles ta. 
«Metslane selles hauas?» küsis major. 

«Jah, MacNabbs.» 
«Ükskõik, läki sisse.» 
Glenarvan, major, Robert ja John Mangles tungisid 

kindlusse. Seal istus suurde formiumimantlisse riietatud maoori; udupa hämaruses oli võimatu näha 
tema näojooni. 

Ta näis olevat väga rahulik ja einetas suurima muretusega. Glenarvan pidi teda kõnetama, kui 
pärismaalane ette jõudis ja armastusväärselt ning heas inglise keeles ütles: 
«Istuge, armas lord, eine ootab teid!» 
See oli Paganel. Tema häält kuuldes ruttasid kõik udupasse ja armastusväärse maateadlase pikkade 
käsivarte vahele. Paganel oli jälle leitud! Tema isik kehastas üldist pääsemist! Kiputi teda küsitlema, 
taheti teada, miks ja kuidas ta oli sattunud Maunganamu tippu, kuid Glenarvan takistas ainsa sõnaga 
seda ebakohast uudishimu. 
«Metslased!» ütles ta. 
«Metslased,» vastas Paganel õlgu kehitades. «Neid isikuid põlgan ma ülimal määral.» 
«Aga nad võivad. . .» 
«Nemad! Need lollid? Tulge vaadake neid!» 


Kõik läksid Paganeli järel udupast välja. Maoorid olid endises kohas ja piirasid mäetippu kohutavalt 
kisendades. 
«Karjuge! Möirake! Kisendage end hingetuks, juhmid olendid!» ütles Paganel. «Siia mäele te ei 
tule!» 
«Miks siis?» küsis Glenarvan. 
«Sellepärast, et pealik on siia maetud; see haud kaitseb meid, sest mägi on .tabu.» 
«Tabu?» 
«Jah, mu sõbrad! Ja sellepärast tulingi ma siia varjule; see on nagu üks neist keskaegsetest 
pelgupaikadest; mis õnnetutele avatud olid.» 
«Jumal on meie poolt!» hüüdis leedi Helena, käsi taeva poole tõstes. 
Tõepoolest - mägi oli tabu, ja et ta oli pühitsetud, hoidis see ebausklikud metslased eemal. 
See ei tähendanud veel põgenike pääsmist, kuid oli tervitatav võimalus hinge tõmmata. 
Kirjeldamatult liigutatud Glenarvan ei suutnud ühtki sõna lausuda ja major noogutas rahulolevalt. 
«Ja nüüd, mu sõbrad,» ütles Paganel, «kui need metslased arvavad, et saavad siin meiega võistelda 
kannatlikkuses, siis nad eksivad. Enne kui möödub kaks päeva, oleme väljaspool nende kelmide 
käeulatust.» 
«Me põgeneme!» ütles Glenarvan. «Aga kuidas?» 
«Ma ei tea,» vastas Paganel, «aga me põgeneme ikkagi.» Siis tahtsid kõik kuulda maateadlase 
seiklustest. Kum- 

malisel kombel oli tavaliselt nii jutukas Paganel tagasihoidlik, sõnu tuli tal ükshaaval suust välja 
kiskuda. Inimene, kes nii väga armastas vestelda ja seletada, vastas oma sõprade küsimustele 
põiklevalt. 

«Minu Paganel on ümber vahetatud,» mõtles MacNabbs. 

Tõepoolest polnud auväärse õpetlase nägu enam endine. 

Ta mässis ennast oma suurde formiumimantlisse ja näis hoiduvat liiga uudishimulike pilkude eest. 
Kellelegi ei jäänud märkamata tema kohmetu käitumine, kui jutt oli temast; aga diskreetselt teeseldi, 
nagu ei märkaks keegi midagi. Muide, kui ei räägitud Paganelist, siis muutus ta jälle lõbusaks nagu 
alati. 

Mis puutus tema seiklustesse, siis arvas ta heaks oma kaaslastele neist kõnelda pärast seda, kui kõik 
olid istunud tema jalge ette udupa vaiade lähedale. 

Pärast Kara-Tete surmamist oli Paganel nagu Robertki kasutanud pärismaalaste segadust ja 
jooksnud paa tarandikust -välja. Kuid tal vedas vähem kui noorel Grantil: ta sattus ühte maooride 
laagrisse. Seal valitses kõrgekasvuline, aruka näoga pealik, kes ilmselt ületas kõiki oma suguharu 
sõjamehi. See pealik rääkis korralikult inglise keelt ja tervitas maateadlast, puudutades ninaotsaga 
maateadlase nina. 

Paganel ei teadnud, kas näha endas vangi või mitte. Kuid märgates, et ta ei saanud astuda 
sammugi, ilma et pealik poleks teda lahkelt saatnud, mõistis ta peagi, kuidas asi oli. 

Pealik, kelle nimeks oli Hihi, see tähendab «päikesekiir», polnud kuri mees. Maateadlase prillid ja 
pikksilm näisid talle sisendavat suurt aukartust ja ta köitis Paganeli tugevasti. enda külge, - mitte 
üksnes heategudega, vaid ka tublide formiuminööridega. Eriti ööseks. 

See uus seisukord kestis kolm pikka päeva. Kas Paganeli selle aja jooksul hästi või halvasti 
koheldi? «Jah ja ei,» vastas ta, pikemaid seletusi andmata. Lühidalt, ta oli vang, ja kuigi teda ei 
oodanud otsekohe piinamised, ei tundunud seisukord palju kadestamisväärsem kui ta õnnetute 
sõprade oma. 

Õnneks läks tal ühel ööl korda nöörid katki närida ja põgeneda. Eemalt nägi ta pealiku matuseid. 
Ta teadis, et pealik maeti Maunganamu mäe tippu ja et mägi seega puutumatuks muutus. Sinna 
otsustas ta minna varjule, sest ta ei tahtnud lahkuda maalt, kus tema sõpru vangis peeti. 

Kardetav ettevõte õnnestus. Eelmisel ööl jõudis ta Kara Tete haua juurde ja ootas «jõudu kogudes», 
et taevas mõne juhuse abil ta sõbrad päästab. 

Selline oli Paganeli lugu. Kas ta meelega jättis vahele mõned seigad, mis olid temaga juhtunud 
pärismaalaste seas? Enam kui üks kord sundis tema kohmetus seda uskuma. Olgu kuidas tahes, aga 
teda õnnitleti üksmeelselt ja pöörduti tagasi oleviku juurde. 

Seisukord oli ikkagi äärmiselt tõsine. Pärismaalased ei julgenud küll Maunganamu mäele ronida, 
kuid lootsid siiski vange nälja ning janu abil jälle oma võimusesse saada. See oli ainult aja küsimus, 
ja metslased on väga kannatlikud. 

Glenarvanil polnud seisukorra raskuse suhtes eksilootusi, kuid ta otsustas oodata soodsat olukorda 
või vajaduse korral selle ise luua. 

Kõigepealt tahtis ta hoolega uurida Maunganamu mäge, teiste sõnadega, oma improviseeritud 
kindlust - mitte et seda kaitsta, sest piiramine polnud kardetav, vaid et sealt välja pääseda. Major, 
John, Robert, Paganel ja Glenarvan tutvusid mäega põhjalikult. Nad uurisid teeradade suunda, nende 
harusid ja kallakut. Miilipikkune hari, mis ühendas Maunganamut Wahiti ahelikuga, suundus 
madaldudes lagendiku poole. See kitsas ja tujukate piirjoontega hari oli ainsaks kaidavaks teeks 
juhul, kui põgenemine oleks võimalik. Kui põgenikud sealt ööpimeduses nähtamatult üle pääseksid, 
siis ehk õnnestuks neil jõuda Wahiti aheliku sügavatesse orgudesse, ilma et maoorid leiaksid nende 
jälgi. Kuid see tee oli rohkem kui ühes mõttes ohtlik. Selle alumises osas võidi sattuda püssitule alla. 
Välistel kallakutel valvavate pärismaalaste Kuulid võisid seal ristuda ja tõmmata sinna raudse võrgu, 
millest keegi ei saanud karistamatult läbi tungida. 

Kui Glenarvan ja ta sõbrad kogemata läksid mäeharja hädaohtlikku ossa, siis tervitati neid 
tinarahega, mis aga nendeni ei ulatunud. Mõned tropid. kandis tuul nendeni. 

Need olid trükipaberist tehtud, Paganel korjas nad puhtast uudishimust kokku ja luges vaevaliselt, 
mis neil oli kirjutatud. 

«Kas teate, mu sõbrad, mida need elajad oma püssitroppideks kasutavad?» küsis Paganel. 
«Ei tea, Paganel,» vastas Glenarvan. 
«Piibli lehti! Kui nad pühasid salme niiviisi tarvitavad, 

siis on mul kahju misjonäridest. Raskeks läheb neil maoori raamatukogude asutiamine.» 

«Ja missuguseid püha raamatu salme need pärismaalased meile otse südamesse lasksid?» tundis 
Glenarvan huvi. 

«Kõikvõimsa jumala sõna,» vastas John Mangles, kes omakorda oli lugenud plahvatuses 
määrdunud paberit. «See sõna manitseb meid tema peale lootma,» lisas kapten uskliku šotlase 
vankumatu veendumusega. 

«Loe, John,» käskis Glenarvan. 
Ja John luges salmi, mille püssirohu plahvatus oli puutumata jätnud. 
«Taaveti laul 90. - Sest et ta minu peale lootis, päästan ma ta.» 

«Mu sõbrad,» ütles Glenarvan, «peame kordama neid sõnu oma vapratele ja kallitele 
kaaslannadele. See kinnitab nende südant.» 

Glenarvan ja ta kaaslased hakkasid mööda järsku teerada mäetippu tagasi ronima ning läksid haua 
juurde, et seda uurida. 

Minnes märkasid nad üllatusega, et maapind kindlate vaheaegade tagant otsekui võpatas. See 
polnud võnkumine, vaid pigemini kestev vabin; nii vabisevad aurukatla seinad keeva vee survel. 
Ilmselt oli mäekooriku alla maaaluse tule mõjul kogunenud suur hulk auru. 

Selline nähtus ei võinud just rõõmustada inimesi, kes olid läbi sõitnud Waikato kuumade allikate 
vahelt. Nad teadsid, et Ika-na-Maui keskmine osa on väga vulkaaniline. See on suur sari, mille põhi 


laskis keevate allikate näol läbi maa-alust auru. 
Paganel, kes seda juba oli uurinud, juhtis oma sõprade tähelepanu mäe vulkaanilisele iseloomule. 
Maunganamu polnud muud midagi kui tulevane tuldpurskav mägi. Vähimgi mehaaniline mõjutus 
võis valkjast poorsest tufist koosnevaisse mäekülgedesse tekitada kraatri. 
«Jah,» ütles Glenarvan, «siiski pole me siin suuremas ohus kui «Duncani» katla kõrval. See 
maakoorik on tugev.» 

«Seda küll,» vastas major, «kuid olgu katel nii hea kui tahes, - lõpuks lendab ta ometi õhku, kui ta 
liiga kaua tarvitusel on olnud.» 

«Teate, MacNabbs,» vastas Paganel, «mul pole erilist soovi siia mäele jääda. Juhatagu taevas 
mulle äramineku tee, ja ma lähen siit otsekohe.» 


473 


«Ah! Miks ei või see Maunganamu ise meid ära viia,» ütles John Mangles. «Meie jalge all läheb 
asjatult kaotsi võib-olla mitu miljonithobujõudu energiat! «Duncan» poleks vajanud tuhandikkugi 
sellest, et viia meid maailma otsa.» 

«Duncani» meenutamine tõi Glenarvani pähe kõige kurvemad mõtted. Nii meeleheitlik kui oligi 
tema enda seisukord, unustas ta selle ometi sageli ja ohkas oma laeva meeskonna saatuse pärast. 

Ta oli alles mõttes, kui ta mäe tipul jõudis oma õnnetusekaaslaste juurde. 
Leedi Helena astus kohe tema juurde ja küsis: 
«Kas tutvusid meie asupaigaga? Kas peame lootma või kartma?» . 

«Lootma, kallis Helena,» vastas Glenarvan. «Pärismaalased ei tule iialgi mäetipule. Meil jätkub 
aega, et koostada mõni põgenemisplaan.» 

«Pealegi, mileedi, käsib jumal ise meid loota,» lisas John Mangles. 

John Mangles andis leedi Helena kätte piibli lehe, kus seisis püha salm. Noor naine ja nõor neiu, 
kelle hinged olid täis usaldust ja südamed avatud kõikidele taeva vaheleastumistele, nägid neis püha 
raamatu sõnades vääramatut pääsemise ennustust. 

«Nüüd aga udupasse!» hüüdis Paganel rõõmsalt. «See on meie kindlus, meie loss, meie söögituba 
ja meie tööruum! Keegi ei tule meid sinna segama! Mu daamid, palun astuge sellesse veetlevasse 
elamusse.» 

Mindi armastusväärse Paganeli järel. Kui metslased nägid tabu alla pandud matusepaika uuestt 
rüvetatavat, lasksid nad mitu püssipauku ja möirgasid kohutavalt: nende kisa summutas isegi 
paugud. Kuid õnneks ei ulatunud kuulid nii kaugele kui kisa ja kukkusid poolel teel maha, 
kisendused aga hajusid õhku. 

Nähes, et maooride ebausk on tugevam kui nende viha, jäid leedi Helena, Mary Grant ja nende 
kaaslased üsna rahulikuks ning läksid matusepaika. 

Pealiku udupat piiras punaseks värvitud vaiadest tara. Sümboolsed kujud, tõeline tätoveering 
puupinnal jutustasid surnu õilsusest ja suurtest tegudest. Nööri otsa lükitud ohutised, merikarbid või 
tahutud kivid kõlkusid vaiade vahel. Seespool tara kadus maapind rohelistest lehtedest vaiba alla. 
Madal küngas keskel reetis värske haua koha. 

Seal puhkasid pealiku relvad - laetud ning süütepulbriga varustatud püssid, oda, tore rohelisest 
jadeiidist kirves - ja selline püssirohu- ning kuulitagavara, millest pidi jätkuma igaveseks küttimiseks 
teises maailmas. 

«Siin on terve relvaladu, mis meile on kasulikum kui surnule. Hea mõte neil metslastel: võtta 
relvad teise ilma kaasa!» arutas Paganel. 

«Ohoo, need on ju inglise püssid!» avastas major. «Väga rumal komme - kinkida metslastele 


tulirelvi! 
Hiljem kasutavad nad neid sissetungijate vastu, ja õigusega. Igatahes. võivad need püssid meile 
kasulikud olla,» ütles Glenarvan. 

«Kuid veelgi kasulikumad,» rõõmustas Paganel, «on Kara-Tetele määratud toiduained ja vesi.» 

Surnu sugulased ja sõbrad olid oma asja hästi teinud. 

Toiduainete hulk kõneles nende lugupidamisest. Toitu jätkus kümnele inimesele kaheks nädalaks, 
surnule aga igaveseks. Kõik toiduained pärinesid taimeriigist ja koosnesid sõnajalast, magusaist 
pataatidest ja kartulitest, mida eurooplased olid juba ammu sellele maale toonud. Suured anumad 
sisaldasid puhast vett, mida maoorid joovad iga söögi juurde; kümmekonnas kunstipäraselt punutud 
korvis oli täiesti tundmatust rohelisest vaigust tahvleid. 

Nii olid põgenikud mitmeks päevaks nälja ning janu eest kaitstud. Nad ei lasknud ennast sugugi 
paluda sellele pealiku kulul antavale einele. 

Glenarvan valis vajalikud toiduained ja andis need mr. Olbinetti hoolde. 

Stjuuard, alati etiketti silmas pidav, isegi kõige tõsisemas olukorras, leidis menüü pisut kehva 
olevat. Pealegi ei teadnud ta, kuidas neid juuri toiduks valmistada, sest tuld tal ei olnud. 

Kuid Paganel aitas ta hädast, soovitades sõnajalgu ja magusaid pataate lihtsalt maa sisse pista. 

Tõepoolest oli pinnase temperatuur väga kõrge: mullasse torgatud soojamõõtja oleks kindlasti 
näidanud 60 kuni 65 kraadi sooja. Olbinett pidi ennast koguni põletama: kui ta oli augu kaevanud, et 
juuri sinna Sisse panna, purskus august kuuma vee juga ja tõusis vihinal ühe sülla kõrgusele. 
Kohkunud stjuuard kukkus ehmatusest selili. 

«Keerake kraan kinni!» hüüdis major, kes kahe madruse saatel kohale jooksis ja augu kobekivi- 
kildudega kinni top- 

pis, kuna Paganel kummalise ilmega seda loodusnähtust vaatles ja pomises: 
«Vaata aga vaata! Ehee! Miks mitte?» 
«Ega te ennast ei põletanud?» küsis MacNabbs Olbinettilt. 
«Ei, härra MacNabbs,» vastas stjuuard, «kuid ma ei teadnud oodata. . .» 

«. . . nii suurt heldust!» hüüdis Paganel lõbusalt. «Enne Kara-Tete toiduained ja vesi, siis maa- 
alune tuli! See mägi on lausa paradiis! Panen ette luua siia asundus, seda arendada ja elu otsani siia 
jääda. Oleksime Maunganamu robinsonid! Tõesti, ma ei oska arvata, mis meil puuduks sel mugaval 
mäel.» 

«Mitte midagi, kui mägi vastu peab,» vastas John Mangles. 

«Noh, mägi pole eilne,» ütles Paganel. «See on ammust ajast vastu pidanud seesmise tule 
tegevusele ja .küllap peab vastu kuni meie lahkumiseni siit ilmast.» 

«Laud on kaetud,» teatas rnr. Olbinett niisama tõsiselt, nagu oleks ta täitnud oma kohustusi 
Maleolmi lossis. 

Otsekohe asusid põgenikud tara kõrval istudes eine kallale, milliseid saatus neile juba mõnda aega 
oli nii täpselt läkitanud kõige tõsisemates olukordades. 

Toitude valiku suhtes ei oldud nõudlik, kuid söödava sõnajala juurte kohta läksid arvamised lahku. 
Ühed leidsid, et need olid peene ja meeldiva maitsega, teised, et neil on lääge kummimaitse ja et nad 
on üpris vintsked. Kuumas mullas küpsetatud magusad pataadid olid oivalised. Maateadlane 
tähendas, et Kara-Tetel pole tarvis nuriseda. 

Kui nälg oli kustutatud, tegi Glenarvan ettepaneku otsekohe arutada põgenemiskava. 

«Juba!» ohkas Paganel nukralt. «Kuidas, kas te mõtlete juba lahkuda sellest rõõmudepaigast?» 

«Aga, härra Paganel,» vastas leedi Helena, «kui oletada, et me oleme Capuas, siis ei tohi 
jäljendada Hannibali, nagu te isegi teate!» 

«Ma ei luba endal teile vastu rääkida. Kui te tahate arutada, siis arutagem!» soostus Paganel. 

«Arvan kõigepealt,» ütles Glenarvan, «et me peame katsuma põgeneda, enne kui meid nälg 

selleks sunnib. Jõust pole meil puudus, ja me peame seda kasutama. Eeloleval ööl katsume pimedas 


jõuda idapoolseisse orgudesse läbi pärismaalaste piiramisrõnga.» 

«Oleks hea,» vastas Paganel, «kui maoorid laseksid meil seda teha.» 
«Ja kui nad ei lase?» tahtis John Mangles teada. 

«Siis võtame kasutusele otsustavad abinõud,» vastas Paganel. 

«On teil siis neid otsustavaid abinõusid?» küsis major. 

«Rohkem kui tarvis!» vastas Paganel pikemalt seletamata. 

Jäi ainult ööd oodata, et katsuda pärismaalaste vahelt läbi tungida. 

Pärismaalased polnud kohalt lahkunud. Nende read tundusid hilinenud suguharuliikmete võrra 
isegi tihenenud olevat. 

Siin-seal süüdatud tuled moodustasid tulevööndi ümber mäe ülemise osa. Kui pimedus laskus 
ümberkaudseile orgudele, näis Maunganamu kerkivat hõõguvast rõngast, kuna tema tipp kadus 
tihedasse varju. Alt, kuussada jalga madalamalt, kuuldus liikumist, kisendusi, vaenlaste leeri 
jutukõminat. 

Kell üheksa, kui öö muutus väga pimedaks, otsustasid Glenarvan ja John Mangles minna 
luurekäigule, enne kui viivad oma kaaslased kardetavale teekonnale. Nad laskusid käratult umbes 
kümme minutit ja hakkasid siis minema mööda kitsast harja, mis viiskümmend jalga ülalpool laagrit 
Viis läbi pärismaalaste ridade. 

Seni läks kõik hästi. Tulede kõrval lebavad maoorid ei näinud märkavat kaht põgenikku ning 
Glenarvan ja John Mangles astusid veel mõne sammu. Kuid äkki hakkasid püssid paukuma vasemai 
ja paremal pool mäeharja. «Tagasi!» hüüdis Glenarvan. «Neil röövleil on kassi silmad ja küti 
püssid.» 

John Mangles ja Glenarvan ronisid kohe jälle mööda mäe järsku külge ülespoole ja jõudsid 
parajaks ajaks, et rahustada oma sõpru, keda paugud olid hirmutanud. Kaks kuuli olid läbistanud 
Glenarvani kübara. Niisiis oli võimatu põgeneda kahe laskurirea vahelt mööda pikka mäeharja. 

«Ootame homseni,» soovitas Paganel, «kuna me ei saa petta pärismaalaste valvsust, siis lubage, et 
ma üllatan neid omal viisil!» 

Ilm oli võrdlemisi külm. Õnneks oli Kara-Tete hauda kaasa toonud oma parimad öökuued ja 
soojad formiumivaibad, milledesse kõik endid. kõhkluseta mässisid. Varsti 

magasid põgenikud pärismaalaste ebausu kaitsel rahulikult tara varjus leigel ja seesmisest keemisest 
üleni vabiseval maapinnal. 


XV PAGANELI OTSUSTAVAD ABINÕUD 


Järgmisel päeval, 17. veebruaril, äratas tõusev päike oma. esimeste kiirtega Maunganamu magajad. 
Maoorid käisid juba ammugi mäe jalamil siia-sinna, oma vaatlusjoonelt taandumata. Tulivihane 
röökimine tervitas rüvetatud hauakohast väljuvaid eurooplasi. 

Igaüks heitis esimese pilgu ümberkaudseile mägedele, alles uttu uppuvaile sügavaile orgudele ja 
Taupo järvele, mille pinna hommikutuul kergelt virvendama pani. 
Siis kogunesid kõik Paganeli ümber ja vaatasid küsivalt tema otsa, soovides teateid ta uue kavatsuse 
kohta. 
Paganel rahuldas kohe oma kaaslaste uudishimu. 

«Sõbrad,» ütles ta, «minu kavatsusel on see hea külg, et meie seisukord ei halvene, kui see ei 


avalda mõju, mida ma ootan, või kui see .koguni äpardub. Aga see peab õnnestuma, ja õnnestub.» 
«Ja kavatsus ise?» küsis MacNabbs. A 
«See on järgmine. Pärismaalaste ebausk tegi sellest mäest pelgupaiga, ebausk peab aitama meid siit 
väljuda. Kui mul õnnestub Kai-Kumud veenda, et meid tabas karistus haua rüvetamise eest, et 
taev.aviha meid lõi, ühe sõnaga: et me oleme surnud, ja kohutavasse surma surnud, - kas usute, et ta 
läheb siis ära Maunganamu platoolt ja pöördub tagasi oma külla?» 
«Selles pole kahtlust,» ütles Glenarvan. 
«Ja missuguse hirmsa surmaga ähvardate meid?» küsis leedi Helena. 

«Pühaduserüvetajaile määratud surmaga, sõbrad,» vastas Paganel. «Karistavad leegid on meie 
jalge all. Avame neile väljapääsu.» 
«Mis! Tahate teha tuldpurskava mäe!» hüüdis John Mangles. 
«Jah, kunstliku vulkaani, improviseeritud vulkaani, mille tegevust me ise juhiksime! Siin on määratu 
taga- 

vara maa-alust auru ja tuld, mis ainult ootabki, et välja pääseda. Korraldame oma kasuks kunstliku 
purske!» 

«Mõte on hea,» ütles major. «Hästi välja mõeldud, Paganel! » 

«Te mõistate,» rääkis geograaf edasi, «et me teeskleme, nagu oleks Uus-Meremaa Plutoni leegid 
meid hävitanud ja kaome Kara-Tete hauda. . . Jääme sinna kolmeks, neljaks või isegi viieks päevaks, 
kui tarvis - ühe sõnaga, kuni hetkeni, mil metslased meie surma uskuma jäädes mängust loobuvad.» 
«Aga kui nad tahavad oma silmaga näha meie surma, kui nad tulevad üles mäele?» kahtles miss 
Grant. 

«Ei, armas Mary,» vastas Paganel, «seda nad ei tee. Mägi on tabu, ja kui see oma rüvetajad ise 
hävitab, siis muutub tabu veel tugevamaks.» 

«See kavatsus on tõesti hea,» ütles Glenarvan. «Selle vastu kõneleks üksainus võimalus, nimelt see, 
et metslased jääksid veel nii kauaks mäe ümber, kuni meil tuleks puudus toiduaineist. Kuid see pole 
kuigi usutav, eriti kui me oma mängu osavasti mängime.» 

«Ja millal teeme selle viimse katse?» küsis leedi Helena. 

«Juba täna õhtul,» vastas Paganel, «siis kui on kõige pimedam.» 

«Jääb sellega,» vastas MacNabbs. «Paganel, te olete ülitark mees. Mina harilikult kergesti ei 
vaimustu, aga seekord vastutan edu eest. Võtaks neid lurjuseid! Korraldame neile väikese ime, mis 
nende ristiusku pöördumise tubli sajandi võrra edasi lükkab. Andku misjonärid meile andeks!» 

Niisiis oli Paganeli kavatsus vastu võetud; arvestades maooride ebausku, võis see tõesti õnnestuda 
ja pidigi õnnestuma. See oli ainult vaja teoks teha. Mõte oli hea, kuid selle tegelik läbiviimine raske. 
Kas võib vulkaan hävitada hulljulged inimesed, kes talle kraatri kaevavad? Kas oleks võimalik vaos 
hoida ja juhtida purset, kui aur, tuli ning laava on valla päästetud? Kas ei hukku kogu mäetipp 
tulekuristikus. Loodus on jätnud enesele täieliku ainuõiguse tegelda sääraste nähtustega. 

Paganel oli neid raskusi ette näinud, kuid ta kavatses tegutseda ettevaatlikult, mitte äärmustesse 
minna. Jätkus näilisusest, et petta maoorisid; selleks polnud vaja tõelist kohutavat purset. 

Kui pikk tundus see päev! Kõik loendasid selle otsatuid tunde. Kõik oli põgenemiseks valmis. 
Udupa toidumoon oli osadeks jagatud ja kergesti kantavateks pakikesteks seotud. Seda kandamit 
täiendasid mõned matid ja pealiku hauast võetud tulirelvad. Muidugi tehti need ettevalmistused valli 
taga ilma pärismaalaste teadmata. 
Kell kuus serveeris stjuuard kehakinnitust. Keegi ei võinud ette näha, millal ja millistes 
tingimustes tuleb neil edaspidi all orgudes süüa. Igaks juhuks söödi varuks. Peamiseks roaks oli 


praad suurtest rottidest, keda Wilson oli kinni püüdnud ja Olbinett maa sees pehmeks hautamid. 
Leedi Helena ja Mary Grant keeldusid kangekaelselt maitsmast seda Uus-Meremaal suures 
lugupidamises olevat liha, kuid mehed maiustasid nagu tõelised maoorid. Liha oli tõesti ülihea, isegi 
maitsev. Kuus närilist näriti luudeni paljaks. 

Hakkas hämarduma. Päike kadus paksu äikesepilve riba taha. Mõned välgatused valgustasid 
silmapiiri; taevasügavuses kõmises kauge kõu. 

Paganel tervitas äikest, mis tuli appi tema kavatsusele ja täiendas etendust. Kõu ja äike avaldavad 
metslastesse nende ebausklikkuse tõttu sügavat mõju. Maoorid peavad kõue oma jumala Nui-Atua 
vihaseks hääleks ja välku tema kurjustavate silmade välkumiseks. Neile pidi tunduma, et jumal on 
isiklikult tulnud karistama tabu rüvetajaid. 

Kell kaheksa kadus Maunganamu tipp õudsesse pimedusse. Taevas moodustas musta tausta 
leekidele, mida. . Paganeli käsi kavatses süüdata. Maoorid ei võinud oma vange enam näha. 
Tegutsemishetk oli tulnud. 

Tuli kiiresti talitada. Glenarvan, Paganel, MacNabbs, Robert, stjuuard ja mõlemad madrused 
hakkasid kõik korraga tööle. . 

Kraatri koht valiti kolmekümne jala kaugusele. KaraTete hauast. Tähtis oli, et purse udupat ei 
hävitaks, sest ühes sellega oleks kadunud ka mäe puutumatus. Paganel oli määratud kohal näinud 
hiiglasuurt kivipanka, mille ümber hõljus võrdlemisi tihedat auru. Kivirüngas kattis väikest 
loomulikku kraatrit mäe küljes; ainult rünka raskus takistas maa-aluste leekide väljatungimist. Kui 
läheks korda kivi paigast liigutada, siis purskuks vabanenud avausest otsekohe auru ja laavat. 
Töötajad valmistasid endale kangid udupa sisemusest 

kistud vaiadest ja hakkasid hoolega kangutarna. Nende üheaegsetest jõupingutustest hakkas kalju 
varsti kõikuma. Nad kaevasid selleks mäeküljele kraavi, et kivi võiks kallakut mööda alla veereda. 
Sedamööda, kuidas kivi kerkis, muutus maapinna vabin tunduvamaks. 

Õhukese kooriku alt kuuldus lõõmava tule mühinat. Hulljulged töötajad - tõelised maa-alust tuld 
valitsevad kükloobid - töötasid vaikides. Peagi tekkisid üksikud praod ja kuuma auru joad paiskusid 
välja. Koht muutus kardetavaks. Suurte pingutustega kaaluti kivi lahti, see libises mäekülge mööda 
alla ja kadus. 

Kohe katkes õhuke mullakiht. Hõõguv sammas paiskus valjusti paukudes taeva poole, kuna keeva 
vee ja laava ojad voolasid alla orgu pärismaalaste laagri suunas. 

Kogu mäetipp värises; tundus, nagu variseks see põhjatusse kuristikku. Glenarvan ja tema 
kaaslased jõudsid vaevalt purske lähedusest eemalduda; nad põgenesid udupa valli taha, kuid enne 
tabasid neid siiski mõned üheksakümne nelja kraadise vee piisad. Algul levitas see vesi kerget 
rammuleeme lehka, mis peagi muutus tugevaks väävlihaisuks. 

Siis ühinesid la ava ja vulkaaniline rähk võimsaks palanguks. Tulekased ajasid vaod Maunganamu 
külgedesse. Lähemad mäed helkisid tule paistel, isegi sügavatesse orgudesse tungis see tugev 
helendus. 

Metslased olid püsti tõusnud ja ulgusid: kõrvetav laava kees keset nende laagrit. Need, keda 
tulejõgi polnud tabanud, põgenesid ja jooksid üles naaberküngastele. Siis pöördusid nad kohkunult 
ümber ja silmitsesid hirmuäratavat loodusnähtust: vulkaani, mille läbi nende jumala viha hävitas 
püha mäe reostajad. Kui purske mürin ajuti nõrgenes, oli kuulda, kuidas nad möirgasid: 

«Tabu! Tabu! Tabu!» 

Määratu hulk auru, kive ja leegitsevat laavat paiskus välja Maunganamu kraatrist. See polnud enam 
lihtne geiser nagu need, mis ümbritsevad Heklat Islandis, vaid Hekla ise. Kogu see vulkaaniline segu 
oli seni kammitsas olnud, sest Tengariro ventiilidest jätkus selle väljumiseks; kuna aga nüüd oli 
avatud uus väljapääs, siis paiskus kõik hooga välja. Tasakaaluseaduse tõttu pidid sel ööl saare teised 


vulkaanid töötama tavalisest nõrgemini. 
Tund aega pärast uue vulkaani sündi voolas ikka veel laiu kiirgavaid laavajugasid mööda 
mäekülgi. Oli näha, 

kuidas terved leegionid rotte väljusid oma urgastest, kus elu muutus võimatuks, ja põgenesid 
kõrvetavalt maapinnalt. 

Öö otsa purskas vulkaan taeva kõrguses raevutseva äikese all niisuguse ägedusega, et Glenarvan 
muutus rahutuks. Purskamine pures kraatri servi. 

Vaiadest aia taga peidus olles jälgisid vangid toimuva arengut. 

Saabus hommik. Vulkaani märatsemine ei vähenenud. Paksu kollakat auru segunes leekidega, igal 
pool lookles laavajugasid. 

Valvsate silmadega ja tuksleva südamega vaatas Glenarvan läbi aia pragude ja uuris pärismaalaste 
laagrit. 

Maoorid olid põgenenud naaberplatoodele, väljapoole vulkaani mõjupiirkonda. Mäeveerul lebas 
mitu söestunud laipa. Veel kaugemal, paa lähedal, oli laava tabanud paarikümmend onni, mis alles 
suitsesid. pärismaalased seisid rühmadena siin-seal ja vaatasid Maunganamu tuldsülgavat tippu 
hardas õuduses. 

Kai-Kumu tuli oma sõjameeste keskele; Glenarvan tundis ta ära. Pealik tuli mööda laavast 
puutumatut mäekülge mäe ülemise osa ääreni, kuid ei astunud kaugemale. 

Seal sirutas ta käed laiali nagu manav nõid ja tegi mõned näomoonutused, mille tähendus ei 
jäänud vangidele arusaamatuks. Nagu Paganel oli ette näinud, pani KaiKumu karistava mäe veel 
kangema tabu alla. 

Varsti pärast seda nägid nad pärismaalasi mööda looklevaid radu alla paa poole minevat. 

«Nad lähevad ära!» hüüdis Glenarvan. «Nad lõpetavad valvamise! Jumal olgu kiidetud! Meie 
sõjakavalus õnnestus! Armas Helena, vaprad kaaslased, nüüd oleme surnud ja maetud! Kuid öösel 
ärkame surnuist, väljume hauast, põgeneme selle metsiku rahva lähedusest.» 

Raske on kujutleda, missugune rõõm valitses udupas. Kõikide südames oli jälle tärganud lootus. 
Vahvad reisijad unustasid mineviku, unustasid tuleviku, et mõelda üksnes olevikule. Ja ometi polnud 
kerge ülesanne jõuda läbi tundmatu maa mõnda eurooplaste asundusse. Aga nüüd, kus Kai-Kumu oli 
eksiteele viidud, usuti pääsenud olevat kõigi Uus-Meremaa metslaste käest! 

Major igatahes ei varjanud põlgust, mida talle sisendasid maoorid, tal ei tulnud puudus 
väljendustest, millega neid iseloomustada. Selles asjas võistles temaga Paganel. 

Nad nimetasid pärismaalasi parandamatult elajalikeks inimesteks, juhmideks eesliteks, Vaikse 
ookeani äärseteks idiootideks, hullumaja metslasteks, lõunapoolkera kretiinideks jne. 

Nimetustele ei tulnud lõppu. 

Veel terve päev pidi mööduma enne lõplikku põgenemist. Seda kasutati põgenemiskava arutamiseks. 
Paganel oli kui aaret hoidnud oma Uus-Meremaa kaarti ja võis sealt otsida kõige julgemaid teid. 

Pärast asja arutamist otsustasid põgenikud suunduda itta, Plenty lahe äärde. Seega tuli küll minna 
läbi tundmatute maa-alade, kuid need olid tõenäoliselt tühjad. Reisijad olid juba harjunud jagu 
saama looduslikest takistustest ja võitma füüsilisi raskusi ega kartnud muud kui kohtumisi 
maooridega. Seepärast tahtsid nad igal tingimusel nende eest hoiduda ning jõuda idarannikule, kuhu 
misjonärid olid loonud mõned asundused. Pealegi oli saare see osa seni pääsenud sõjast ja 
pärismaalaste salku polnud seal ümber luusimas. 

Maad oli Taupo järvest Plenty laheni umbkaudu arvates sada miili. Selle võis ära käia kümne 
päevaga, kui astuda kümme miili päevas. Muidugi ei võinud see toimuda ilma raskusteta, aga vapras 
seltskonnas ei lugenud keegi oma samme. Arvati, et kui kord jõutakse misjonäride juurde, siis 
puhatakse seal, oodates soodsat võimalust Aucklandi pääsemiseks, sest sellesse linna taheti ikkagi 


välja jõuda. 

Kui need punktid olid kindlaks määratud, jätkati pärismaalaste valvamist kuni õhtuni. Neist 
polnud enam ühtki jäänud mäejalale, ja kui pimedus laskus Taupo orgudele, ei andnud ükski tuli 
märku, maooride lähedušest. Tee oli vaba. 

Kell üheksa, keset sügavat pimedust, andis Glenarvan käsu teeleminekuks. Tema ja ta kaaslased 
hakkasid ettevaatlikult laskurna mööda Maunganamu külge, relvastatud ja varustatud Kara-Tete 
kulul. John Mangles ja Wilson käisid ees, kuulates iga kõbinat, pingutatult tunnistades pimedusse. 
Nad peatusid iga vähimagi kära juures, uurisid vähimatki kurna. Kõik surusid end hästi vastu rnäe- 
külge, et allalibisemisel jääda võimalikult märkamatuks. 

Kakssada jalga tipust allpool jõudsid John Mangles ja madrus hädaohtliku harjani, mida 
pärismaalased olid nii kangekaelselt kaitsnud. Kui õnnetuseks maoorid olid osu- 

tunud põgenikest kavalamateks ja taandunud, et neid enda juurde meelitada; kui nad polnud end 
vulkaani purskeist petta lasknud, siis pidid nad just siin varitsema. Hoolimata oma kindlast usust ja 
Paganeli naljatuste kiuste värises Glenarvan ikkagi. Tema omaste saatus pidi otsustatama kümne 
minuti jooksul, mida vajati, et jõuda üle harja. Ta tundis, kuidas tuksus tema käsivarrest kramplikult 
kinnihoidva leedi Helena süda. 

Ent ta ei mõtelnudki tagasi minna. Ka John mitte. Noor kapten, kellele kõik järgnesid ja keda 
kaitses täielik pimedus, ronis mööda kitsast harja, peatudes, kui mõni lahtine kivi veeres alla platoo 
servani. Kui metslased veel lähikonnas varitsesid, siis pidid need mütsud mõlemast küljest kardetud 
tulistamise välja kutsuma. 

Madude kombel mööda kallakut mäekülge alla roomates ei jõudnud põgenikud kuigi ruttu edasi. 
Kui John Mangles saabus mäe kõige madalamasse punkti, siis lahutas teda vaevalt kakskümmend 
viis jalga platoost, kus pärismaalased olid eelmisel päeval laagris olnud. Seepeale hakkas mäehari, 
mis veerand miili ulatuses oli metsaga kaetud, õige järsult tõusma. 

Igatahes oli madalast kohast ilma vahejuhtumiteta üle saadud ja reisijad hakkasid vaikides uuesti 
üles minema. Metsasalu polnud veel näha, kuid teati, et see on olemas. Glenarvan lootis, et metsa 
jõudes ollakse kindlas kohas, kui aga seal kedagi varitsemas pole. Oli selge, et tabu neid nüüd enam 
ei kaitse. Tõusev mäehari ei kuulunud enam Maunganamule, vaid mäestikule, mis asetses Taupo 
järvest ida pool. Nii polnud karta mitte üksnes pärismaalaste püssipauke, vaid ka seda, et nad võivad 
käsitsi kallale tungida. 

Kümme minutit ronis väike salkkond vähehaaval edasi liikudes ülemiste platoode poole. John ei 
näinud veel mustavat metsa, kuid see pidi olema vähem kui kahesaja jala kaugusel. Äkki ta peatus ja 
astus tagasi. Talle oli tundunud, nagu kuuleks ta pimeduses mingit kahinat. Tema peatumine peatas 
ka ta kaaslased, 

Ta püsis liikumatult paigal küllalt kaua ja teised muutusid juba rahutuks. Oodati. Võimatu on 
sõnades väljendada hirmu, mis neid valdas. Kas tuleb tõesti pöörduda tagasi ja ronida uuesti 
Maunganamu tippu? 

Veendunud, et kahin ei kordu, hakkas John mööda kttsast teed mäeharjal edasi ronima. 

Varsti hakkasid läbi pimeduse paistma metsa ebaselged kontuurid. Veel mõni samm, ning jõutigi 
puude vahele. Põgenikke varjas tihe lehestik. 


XVI KAHE TULE VAHEL 


Öö soodustas põgenemist. Seepärast tuli ööd kasutada, et eemalduda Taupo järve kardetavatest 


kallastest. Paganel hakkas väikest salkkonda juhtima; tema imetlusväärne rändurivaist ilmnes uuesti 
sel raskel rännakul mööda mägesid. Ta orienteerus üllatava osavusega keset pimedust, valis 
kõhklemata peaaegu nähtamatuid teeradu, liikus kõrvalekaldumatult aina ühes suunas. Tõsi küll, 
talle oli nüktaloopial suureks kasuks, tema kassisilmad võimaldasid tal näha pisimaidki asju selles 
sügavas pimeduses. 

Kolm tundi käidi peatumatult mööda idapoolse mäekülje õige libamisi laskuvaid nõlvu. Paganel 
suundus pisut kagu poole, et jõuda Kaimanawa ja Wahiti mägede vahelisse kitsasse käiku, 
kustkaudu läheb tee Aucklandist Haukesi laheni. Ta kavatses minna läbi selle sügava oru, siis teelt 
ära pöörata ja kõrgete ahelikkude varjul minna mereranda läbi provintsi asustamata osade. 

Kella üheksaks hommikul oli kaheteistkümne tunni jooksul maha käidud kaksteist miili. Rohkem 
ei võinud vahvatelt naistelt nõuda. Pealegi näis paik sobivat laagrikohaks. Põgenikud olid jõudnud 
mõlemat mäeahelikku lahutava kuristikuni. Oberlandi tee jäi paremale poole ja läks lõunasse. 
Paganel, hoides kaarti käes, pöördus kirde poole ja viis oma salga väikese platsini, mille moodustas 
mäe väljaulatuv osa. Kell oli kümme. T.oidutagavara võeti kottidest ja söödi suure isuga. Mary 
Grant ja major, keda söödav sõnajalg seni polnud rahuldanud, 'sõid seda täna mõnuga. Peatuspaigale 
jäädi kella kaheni pärast lõunat, siis mindi idasse ja peatuti õhtul üheksa miili kaugusel mägedest. 
Pikema jututa olid kõik valmis, magama lageda taeva all. 

Järgmisel päeval kujunes teekohd õige raskeks. Tuli 


1 N üktaloopia- nägemise vähenemine päeval, teravnemine videvikus. 

minna läbi huvitava vulkaanilise päritoluga järvede, geisrite ja kustuvate tulemägede piirkonna ida 
pool Wahiti mägesid. See maa-ala pakkus silmadele kaugelt rohkem naudingut kui jalgadele. Iga 
veerand miili järel takistas teed mõni kaljurünk või muu tõke, millest tuli ümber minna; kõik see oli 
väga väsitav. Ent milline ebatavaliselt ilus vaatepilt! Millise vaheldusrikkusega on loodus osanud 
seda kõike seada! 

Avaral, kahekümne ruutmiili suurusel alal ilmutasid maa-alused jõud end igasugusel kujul. 
Metsikute teepuude saludest purskasid imeliselt selged soolased allikad, kus kirendas müriaade 
putukaid. Allikad tekitasid teravat põleva püssirohu haisu ja jätsid maapinnale valge korra, mis 
hiilgas nagu lumi. Nende allikate selge vesi oli keev, samal ajal olid teised allikad naabruses 
jääkülmad. Nende ääres kasvasid hiigelsõnajalad - tingimustes, mis vastasid siluri ajastu taimede 
kasvule. 

Igast küljest purskas aurukeeristega ümbritsetud veejugasid nagu mõne pargi purskkaevudest; 
mõned joad olid alatised, teised purskasid teatavate vaheaegade tagant, otsekui tujuka Plutoni enda 
tahtmist mööda. Nad reastusid amfiteatrina looduslikel terrassidel, mis moodsate veehoidlate kombel 
üksteise kohal asetsesid; nende veed segunesid vähehaaval valge suitsu keerdude all; hiiglaslike 
treppide poolläbipaistvaid astmeid puredes toitsid nad järvi oma keevate jugadega. Kaugemal 
järgnesid kuumadele allikatele ja mühisevatele geisritele kustuvad tulemäed. Kogu piirkond näis 
üleni suurte vistrikega kaetud olevat. Need olid arvutud poolkustunud kraatrid täis loendamatuid 
pragusid ja lõhesid, kust väljusid mitmesugused gaasid. Õhku küllastas väävelhappe terav ja 
ebameeldiv lõhn. Väävel kattis vaibana maapinda, moodustades koorikuid ja kristallide kobaraid. 
Sinna oli sajandite jooksul kuhjunud loendamatuid viljatuid rikkusi; sellest UusMeremaa alles vähe 
tuntud osast kujuneb tööstuse varakamber, kui Sitsiilia väävlikaevandused on kord. ammendatud. 

On arusaadav, missugust vaeva tuli reisijail näha neid takistusohtraid piirkondi läbides. Puudusid 
sobivad laagrikohad, ja küttide karabiinid ei kohanud ühtki lindu, kes oleks väärinud, et mr. Olbinetti 
käed ta sulgi oleksid kitkunud. Kõige sagedamini tuli leppida sõnajalgade ja magusate pataatidega - 
kasin toit, mis ei taastanud väi- 

kese seltskonna kurnatud jõudu. Seepärast rutati seljataha jätma neid viljatuid ja tühje paiku. 

Tervelt neli päeva kulus selle raskesti läbitava maastiku peale. Alles 23. veebruaril võis Glenarvan 
viiekümne miili kaugusel Maunganamust jääda laagrisse Paganeli kaardile märgitud nimetu mäe 
jalamil. Silme ees haljendasid põõsastega kaetud tasandikud ja silmapiiril hakkasid uuesti paistma 
suured metsad. 

See ennustas head. Sel tingimusel muidugi, kui sealse piirkonna elamiskõlblikkus polnud sinna 
meelitanud liiga palju elanikke. Seni polnud rändajad kohanud pärismaalaste varjugi. 


Sel päeval tapsid MacNabbs ja Robert kolm kiivit, kellele anti asukoht laagri söögilaual, kuhu nad 
aga tõtt öelda 'auaks ei jäänud, sest mõne minutiga olid nad viimase tiivanukini nahka pandud. 

Järelroa juures, pärast magusaid pataate ja enne kartuleid, tegi Paganel ettepaneku, mis võeti 
vaimustusega. vastu. 

Ta soovitas anda Glenarvani nimi nimetule mäele, mis kadus kolme tuhande jala kõrgusele 
pilvedesse; hoolikalt märkis ta kaardile Šoti lordi nime. . 

Asjatu oleks peatuda reisi ülejäänud osa ühetaoliste ja ebahuvitavate vahejuhtumite juures. Ainult 
kaks või kolm vähegi tähtsat sündmust oligi sel teekonnal järvede äärest Vaikse ookeani kaldale. 

Päevad otsa mindi läbi metsade ja üle lagendikkude. John määras suunda päikese ja tähtede järgi. 
Taevas oli helde, ei kimbutanud kuuma ega vihmaga. Siiski pani suurenev väsimus paljukannatanud 
reisijad üha aeglasemalt käima; igatsusega ootasid nad misjonäride juurde. saabumist. Ometi 
vestlesid nad veel, kuid mitte enam ühiselt. Väike seltskond jagunes rühmadeks, ja seda ei põhjusta- 
nud mitte lähem poolehoid, vaid rohkem. isiklike mõtete ühtsus. 

Glenarvan käis enamasti üksi; sedamööda, kuidas läheneti rannikule, mõtles ta ikka rohkem 
«Duncanile» ja oma meeskonnale. Ta unustas ohud, mis teda veel enne Aucklandi jõudmist võisid 
ähvardada, ja mõtles tapetud madrustele. Kohutav pilt ei kadunud ta silme eest. 

Ei räägitud enam Harry Grantist. Milleks, kui ei saadud tema heaks midagi teha! Kui kapten 
Granti nime veel 

nimetati, siis tema tütre ja John Manglesi vahelistes kõnelustes. 

John polnud Maryle meenutanud, mis neiu talle viimasel Vareatuas veedetud ööl oli ütelnud. 
Diskreetselt jättis ta unustusse ülima meeleheite hetkel lausutud sõnad. 

Harry Grantist kõneldes plaanitses John veel viimaseid otsinguid. Ta kinnitas Maryle, et lord 
Glenarvan alustab äpardunud ettevõtet uuesti. Tema toetus veendumusele, et dokumendi ehtsuses ei 
pruugi kahelda. Järelikult pidi Harry Grant kuskil olema. Ta tuli üles otsida, olgu või kogu maailma 
läbi tuhnides. Mary oli neist sõnadest vaimustatud; peale ühesuguste mõtete ühendas neid ka lootus. 

Sageli võttis ka leedi Helena osa nende vestlusest, kuid tema ei andunud nii paljudele petlikele 
lootustele, hoidus aga siiski noori inimesi tagasi toomast kurba tõelisusse. 

MacNabbs, Robert, Wilson ja Mulrady küttisid reisiseltskonnast liiga kaugele eemaldumata; 
igaüks neist tõi oma osa saaki kaasa. Ikka veel oma formiumimantlisse mässitud Paganel käis teistest 
eraldi, oli tumm ja mõtlik. 

Ja ometi (seda on hea nentida!) olid kõik õnnetusekaaslased üksmeelsed ja valmis üksteise eest kas 
või surma minema - selle loodusseaduse kiuste, mis väidab, et keset katsumusi, ohtusid, väsimust 
ning puudust kõige paremadki iseloomud süngestuvad ja kibestuvad. 

25. veebruaril sattus nende teele jõgi; see pidi olema Paganeli kaardile märgitud Waikari. Sellest 
saadi koolme kaudu üle. 

Kahe päeva jooksul järgnes vahetpidamata üks põõsastega tasandik teisele. Pool maad Taupo järve 
ja mere vahel oli ära käidud, ilma et oleks midagi halba juhtunud, kui mitte rääkida väsimusest. 

Siis algasid määratud ja otsatud metsad, mis meenutasid Austraalia metsi, ainult et siin asendasid 
eukalüpte kauripuud. Kuigi Glenarvani ja tema kaaslaste imetlusvõime oli neljakuulise reisi jooksul 
imelikult tuimenenud, vaimustusid nad ometi, nähes neid hiiglaslikke mände, väärilisi võistlejaid 


Liibanoni seedritele või Kalifornia mammutipuudele. Kauri ehk botaanilise nimega Abietacca 
damarina kõrgus maast kuni okste hargnemise kohani oli sada jalga. Nad kasvasid üksikute 
saludena; mets ei moodustunud mitte puudest, vaid arvutuist saludest, mille haljas 
päevavarjukujuline lehestik oli kahesaja jala kõrgusel. 
Mõned neist puudest - alles noored, vaevalt saja-aasta 

sed - sarnanesid Euroopa punaste. kuuskedega, nende tume kroon lõppes terava kuhikuga. Vanemad, 
viie või kuue sajandi vanused puud seevastu moodustasid määratuid rohelusetelke, mida kandis 
okste läbitungimatu rägastik. Nende Uus-Meremaa metsapatriarhide ümbermõõt oli kuni 
viiskümmend jalga ja kõigi reisijate ühen-datud käed ei ulatunud ümber tüve. 

Kolm päeva rändas väike salk nende avarate võlvkaarte all mööda savist maad, mida inimese jalg 
veel iialgi polnud tallanud. Seda oli selgesti näha vaigukuhjadest, mida leidus mitmel pool 
kauripuude all; seda oleks pärismaalastele jätkunud väljaveoks paljudeks aastateks. 

Kütid leidsid suurte parvedena kiivisid, keda nii harva näeb paigus, kus liiguvad maoorid. 
Huvitavad linnud, keda Uus-Meremaa koerad taga ajavad, olid neis kättesaamatuis metsades varju 
otsinud. Nad varustasid reisijaid küllusliku ja tervisliku toiduga. 

Koguni Paganel juhtus eemal paksu s tihnikus nägema kaht hiigellindu. Temas ärkas naturalisti 
vaist. Ta kutsus oma kaaslased, ja väsimusest hoolimata sööstsid major, Robert ning Paganel ise 
lindude jälile. 

Maateadlase ärev uudishimu oli arusaadav, sest ta oli neis lindudes ära tundnud või uskus ära 
tundnud olevat Dinormis'e perekonda kuuluvad moad, kelle tõug paljude õpetlaste arvates on välja 
surnud. Nende nägemine kinnitas Hochstetteri ja teiste maadeuurijate arvamust, et. neid tiivutuid 
hiiglasi veel nüüdki Uus-Meremaal elab: 

Moad, keda Paganel taga ajas, need megateeriumi ja pterodaktüluse kaasaegsed, pidid olema 
kaheksateistkümne jala kõrgused. Need suured ning õige arad jaanalinnud põgenesid äärmise 
kiirusega. Ükski kuul ei suu.tnud nende jooksu peatada. Pärast mõneminutilist tagaajamist kadusid 
tabamatud moad suurte puude taha; kütid olid asjata püssirohtu raisanud ja vaeva näinud. 

Sama päeva, 1. märtsi õhtul jõudsid rändajad viimaks määratust kaurimetsast välja ning peatusid 
Ikirangi mäe jalal, mille tipp tõusis 5500 jala kõrgusele. Maunganamust saadik Oli nüüd ligi sada 
miili ära käidud, rannikuni oli veel kolmkümmend miili. John Mangles oli lootnud, et nad käivad 
kogu selle maa ära kümne päevaga, kuid ta ei teadnud siis veel, milliste raskustega tuli neil võidelda. 

Sagedased ringiminekud, teelolevad takistused ja kaardi puudulikkus olid tee ühe viiengiku võrra 
pikemaks 

teinud ning Ikirangi mäe juurde jõudes olid rändajad täiesti tülpinud. 

Rannikuni aga oli veel vähemalt kahe päeva tee ja nüüd pidid rändajad jälle olema väga erksad ning 
üpris valvsad, sest jõuti maa-alale, kus sageli liikus pärismaalasi. 
Igaüks püüdis väsimusest üle olla ja järgmisel päeval mindi päikesetõusu ajal taas teele. 

Paremalt poolt paistva Ikirangi mäe ja vasakul 3700 jala kõrgusele tõusva Hardy mäe vahel 
muutus teekond väga vaevaliseks. Kümne miili ulatuses kasvas sitkete köidikute taolisi 
«lämmatavaid liaane», üleni okkalisi taimi. Igal sammul takerdusid nendesse käed ja jalad, nagu 
maod mässisid need väänkasvud wasitungijaid oma piinavasse kaisutusse. Kaks päeva tuli käia 
kirves käes ja võidelda otsekui saja tuhande pealise lohe vastu. Paganel oleks need tüütavad ja sitked 
taimed meelsasti liigitanud pigem loomade hulka. Küttimine muutus siinseil tasandikel võimatuks ja 
kütid ei toonud enam oma tavalist andamit. Toidu tagavara hakkas otsa lõppema, juurde seda ei 
saadud. Puudus vesi, polnud võimalik kustutada janu, mis väsimuse mõjul veelgi suurenes. 

Glenarvani ja tema kaaslaste kannatused olid hirmsad; esimest korda kippus nende vaimne 
vastupanu raugema. 


Mitte enam kõndides, vaid jalgu järel lohistades, nagu hingetud kehad, mida juhtis veel ainult 
muudest tunnetest kauemini säilinud enesealalhoiuvaist, - nii jõudsid nad lõpuks Vaikse ookeani 
kaldale Lottini neeme juures. 

Seal nägid nad mõningaid tühje onne, hiljuti sõjas hävinud küla varemeid, mahajäetud põlde, 
kõikjal riisumise ja tulekahjude jälgi. Ent just sealoli saatus varunud õnnetuile reisijaile uue ja 
kohutava katsumuse. 

Nad hulkusid piki rannikut, kui miili kaugusel kaldast ilmus äkki nähtavale salk pärismaalasi, kes 
relvadega vehkides hakkasid nende poole jooksma. Kuna ees oli meri, ei saadud põgeneda; viimast 
jõudu kokku võttes tahtis Glenarvan teha korralduse võitlusse astumiseks, kui John Mangles hüüdis: 
«Paat! Paat!» 

Kahekümne sammu kauguseloli tõesti kuueaeruline paat rannas. Ainsa hetkega lükati see vette, 
hüpati sisse ja põgeneti kardetavalt rannikult. John Mangles, Mac 

Nabbs, Wilson ja Mulrady haarasid aerud, Glenarvan võt- 

tis tüüri, mõlemad naised, Olbinett ja Robert istusid tema lähedusse. 

Kümne minuti pärast oli paat juba veerand miili kaugusel rannast. Meri oli rahulik. Põgenikud ei 
vahetanud sõnagi. 

John ei tahtnud rannast liiga kaugele eemalduda ja pidi just andma käsu, et liigutaks piki rannikut, 
kui äkki peatus aer ta käes. 

Ta oli märganud kolme pärismaalaste paati, mis ilmusid Lottini neeme tagant, ilmse kavatsusega 
põgenikke taga ajada. 

«Avamerele! Avamerele!» karjatas ta. «Parem lainetes hukkuda kui nende kätte sattuda!» 

Nelja sõudja pingutusega viidi paat avamerele. Poole tunni jooksul suudeti püsida ühesuguses 
kauguses tagaajajaist; siis hakkasid jõuetud põgenikud väsima ja kolm pärismaalaste paati 
vähendasid vahemaad. Nüüd lahutas neid tagaajajaist vaevalt kaks miili. Niisiis polnud mingit 
võimalust põgeneda pärismaalaste eest, kes oma pikkade püssidega relvastatult valmistusid tuld 
andma. 

Mis jäi Glenarvanil teha? Paadi päras püsti seistes otsis ta silmapiirilt mingit uskumatut abi. Mida 
ta ootas? Mis ta tahtis? Kas taloli mingi eelaimus? 

Äkki süttis ta pilk ja käsi sirgus mingi kauge täpi suunas. 
«Laev!» hüüatas ta. «Sõbrad, laev! Sõudke! Sõudke kõigest jõust!» . 

Ükski neljast sõudjast ei pöördunud ümber, et näha seda ootamatut laeva; ükski aerulöök ei 
tohtinud kaotsi minna. Ainult Paganel tõusis püsti ja pööras oma pikksilma näidatud suunas. 

«Jah, laev!» ütles ta. «Aurik! Ta läheneb täie auruga. Ta tuleb otse meie poole! Julgust, sõbrad!» 

Põgenikud sõudsid uue hooga; veel pool tundi suudeti senist vahemaad säilitada. Laev muutus 
järjest selgemini nähtavaks. Oli näha tema kaht purjedeta masti ja paksu suitsu musti keeriseid. 
Glenarvan jättis tüüri Roberti hooleks, haaras maateadlase pikksilma ning jälgis tähelepanelikult 
laeva liikumist. 

Aga mis pidid mõtlema John Mangles ja teised kaaslased, kui nad nägid, kuidas lordi näojooned 
hakkasid tõmblema, kuidas ta nägu kahvatus ja pikksilm tal käest kukkus. Üksainus sõna seletas 
seda äkilist meeleheidet. 

««Duncan»!» karjatas Glenarvan: ««Duncan» ja sunnitöölised! » 
««Duncan»!» hüüdis ka John Mangles, laskis aeru lahti ja tõusis püsti. 


«Jah, surm kahelt poolt,» sosistas Glenarvan nii rohketest õnnetustest murdudes. 
See oli tõesti «Duncan», võimatu oli eksida: «Duncan» roimaritest meeskonnaga! MacNabbs ei 
suutnud alla neelata vandesõna, mille ta paiskas taeva poole. See oli liig! 


Vahepeal jäi paat enese hooleks. Kuhu seda juhtida? Kuhu põgeneda? Kas oli võimalik valida 
metslaste ja sunnitööliste vahel? 

Lähimast pärismaalaste paadist tulistati ja kuul tabas Wilsoni aeru. Mõne aerulöögiga lähenes 
nüüd paat «Duncanile». 

Jaht liikus täie auruga ja oli kõigest poole miili kaugusel. Nähes, et nad on ümber piiratud, ei 
teadnud John Mangles enam, kuidas liikuda, mis suunas põgeneda. Mõlemad õnnetud naised olid 
põlvili ja palvetasid. 

Pärismaalased andsid vahetpidamata tuld, kuulid sadasid paadi lähedusse. Siis lajatas tugev pauk, 
ning jahi kahurist lastud mürsk lendas üle põgenike peade. Kahe tule vahele sattunud põgenikud jäid 
liikumatult paigale «Duncani» ja pärismaalaste paatide vahel. 

Meeleheitest segane John Mangles võttis kirve. Ta tahtis paadi põhja läbi raiuda ning uputada 
paadi ühes õnnetute seesolijatega. Roberti karjatus peatas teda. 

«Tom Austin! Tom Austin!» karjus poiss. «Ta on laeval! Ma näen teda! Ta tundis meid ära! Ta 
keerutab mütsi!» 

Johni käsi vajus alla ühes kirvega. 

Teine mürsk vihises üle ta pea ja lõikas lähima paadi pooleks; «Duncani» laelt kostsid 
rõõmuhüüded. Kohkunud metslased põgenesid tagasi randa. 

«Siia! Siia, Tom!» hüüdis John. 

Ja mõne helke pärast olid kõik kümme põgenikku «Duncani» lael, ilma et nad oleksid midagi 
mõistnud ning teadnud, kuidas see juhtus. 

XVII MIKS «DUNCAN» RISTLES UUS-MEREMAA RANNIKU LÄHEDAL 


Peab loobuma kirjeldamast Glenarvani ja tema sõprade tundeid, kui nende kõrvus jälle helisesid šoti 
laulud. Sel hetkel, kui nad astusid «Duncani» pardale, alustas torupillimees Maleolmi suguharu 
põlist viisi ja tugevad elagu hüüded tervitasid lairdi tagasitulekut oma laeva. 

Glenarvan, John Mangles, Paganel, Robert, isegi major - kõik nutsid ja kaelustasid üksteist. Kõik 
olid algul rõõmust meeletud. Maateadlane oli täiesti hull: ta hüples ja sihtis oma lahutamatu 
pikksilmaga viimaseid ranna poole sõudvaid pärismaalaste paate. 

Kuid nähes Glenarvani ja tema kaaslasi, nähes nende räbalateks muutunud riideid ja kõhnu 
nägusid, mis kandsid hirmsate kannatuste jälgi, katkestas laeva meeskond oma rõõmuväljendused. 
Tagasitulnud olid vaimud, mitte need julged ja tublid reisijad, kes kolme kuu eest täis lootust läksid 
merehädaliste jälgi otsima. Juhus, ainult juhus tõi nad tagasi laeva, mida nad enam polnud lootnud 
näha! 

Ja kui kurvastavalt kõhnad ja nõrgad nad olid! 

Aga enne kui mõtelda puhkusele, söögile ja joogile, küsis Glenarvan Tom Austinilt, kuidas see 
juhtus, et ta sealseis vetes viibis. 

Miks oli «Duncan» Uus-Meremaa idarannikul? Miks polnud laev Ben Joyce'i võimuses? Millise 
saatusliku juhuse näololi jumal toonud laeva põgenike teele? 

Miks? Kuidas? Mis põhjusel? Küsimus Järgnes küsimusele. Tom Austin oli lausa kimbatuses. 
Vana meremees ei teadnud, keda kuulata. Ta otsustas seepärast kuulata üksnes lord Glenarvani ja 
vastata ainult temale. 

«Aga sunnitöölised?» küsis Glenarvan. «Mis te tegite sunnitöölistega ?» 

«Sunnitöölised? . ..» kordas Tom Austin nagu inimene, kes küsimustest põrmugi aru ei saa. 
«Jah, need roimarid, kes jahile kallale tungisid!» 

«Missugusele jahile?» ütles Tom' Austin. «Kõrgeaususe jahile?» 

«Aga muidugi, Tom! «Duncanile»! Mis sai laeva tulnud Ben Joyce'ist?» 

«Ma ei tunne Ben Joyce'i ega ole teda iialgi näinud,» vastas Austin. 

«Mitte iialgi näinud!» hüüatas Glenarvan, keda vana meremehe vastused hämmastasid. «Ütelge 
siis, Tom, miks «Duncan» praegu ristleb Uus-Meremaa ranniku ääres?» 

Ei Glenarvan, leedi Helena, miss Grant, Paganel, MacNabbs, Robert, John Mangles, Olbinett, 
Mulrady ega Wilson mõistnud vana meremehe imestust, kuid milline oli nende jahmatus veel siis, 
kui Tom rahulikult vastas: 

««Duncan> ristleb siin ju kõrgeaususe käsul!» 

«Minu käsul!» hüüatas Glenarvan. 

«Jah, milord. Ma ainult täitsin korraldusi, mis olid teie kirjas 14. jaanuarist.» 

«Minu kirjas! Minu kirjas!» hüüatas Glenarvan. 

Kuus reisijat tunglesid Tom Austini ümber ja õgisid teda pilkudega. Snowy jõe äärest saadetud kiri 
oli siis ikkagi «Duncanile» jõudnud? 

«Kuulge,» ütles Glenarvan, «teeme asja selgeks; mul on tunne, nagu näeksin und. Te saite kirja, 
Tom?» 

«Jah, kirja kõrgeaususelt.» 

«Melbourne'is?» 

«Melbourne'is jah, kui ma parajasti parandustöid lõpetasin. » 

«Ja see kiri? .. .» 

«See polnud kõrgeaususe käega kirjutatud, aga sel oli teie allkiri, milord.» 

«Just nii. Minu kirja tõi teile sunnitööline, kelle nimi on Ben Joyce.» 

«Ei, madrus nimega Ayrton, «Britannia» pootsman.» 

«Jah! Ayrton ehk Ben Joyce, see on sama isik. Noh! Ja mis kirjas oli?» 

«Käsk viibimata Melbourlle'ist lahkuda ja minna Uus Meremaa idaranniku äärde ristlema. . .» 
«Austraalia idaranniku äärde!» hüüdis Glenarvan ägedusega, mis vana meremehe segadusse ajas. 
«Austraalia?» kordas Tom, silmi pärani ajades. «Aga ei! Uus-Meremaa. .» 

«Austraalia, Tom! Austraalia!» vastasid Glenarvani kaaslased nagu ühest suust. 

Sel hetkel muutus Austini silme ees pimedaks. Glenarvan rääkis säärase kindlusega, et ta kartis 
olevat eksinud kirja lugedes. Kas tema - truu ja täpne meremees - oli võinud sä.ä.raselt eksida? Ta 
punastas, kohmetus, 

«Rahustuge, Tom,» ütles leedi Helena. «Saatus tahtis. . .» 
«Aga ei, proua, andestage!» hakkas Tom uuesti rääkima. «Ei, see pole võimalik! Ma ei eksinud! 
Ayrton luges kirja ühes minuga. Tema, just tema tahtis küll mind viia Austraalia rannikule.» 
«Ayrton?!» hüüatas Glenarvan. 
«Tema just! Ta kinnitas, et see olevat eksitus - te olevat käskinud mind minna Twofold Baysse.» 
«Kas kiri on teil alles, Tom?» küsis major asja vastu huvi tundes. 
«Jah, härra MacNabbs,» vastas Austin. «Lähen toon selle siia.» 

Austin jooksis oma kajutisse. Tema minutipikkuse äraoleku kestel silmitseti üksteist ja vaikiti. 
Ainult major ütles, pilguga Paganeli kiindudes ja käsi vaheliti pannes: 
«Peab tunnistama, Paganel, et see oleks liig.» 
«Kuidas?» ümises maateadlane; selg küürus ja prillid laubale lükatud, sarnanes ta hiiglasliku 
küsimärgiga. 
Austin tuli tagasi. Käes oli tal Paganeli kirjutatud kiri Glenarvani allkirjaga. 
«Kõrgeausus lugegu,» ütles vana meremees. 
Glenarvan võttis kirja ning luges: 


«Teen korralduse, et Tom Austin läheks otsekohe merele ja viiks «Duncani» 37. laiuskraadi all Uus 
Meremaa idarannikule. . .» 


«Uus-Meremaa!» karjatas Paganel ja hüppas lähemale. Ta haaras kirja Glenarvani käest, hõõrus 
silmi, lükkas prillid ninale ja luges omakorda. 

«Uus-Meremaa idarannikule!» ütles ta kirjeldamatu häälega, ja kiri libises tal näppude vahelt. 
Sel hetkel tundis ta, et kellegi käsi langes ta õlale. Ta ajas end sirgu ja seisis majoriga vastamisi. 
«Noh, mu tubli Paganel,» ütles MacNabbs tõsiselt, «on veel hea, et te ei saatnud «Duneanii» 
Kotšinhiinasse!» 

See naljatus andis vaesele maateadlasele viimase hoobi. Üldine pöörane naer kostis kogu 
meeskonna suust. Paganel kõndis nagu hull siia-sinna, kahe käega peast kinni hoides ja oma juukseid 
katkudes. Ta ei teadnud enam, mis ta tegi või tegema pidi. Masinlikult laskus ta ülateki trepist alla ja 
hakkas pikkade sammudega mööda laevalage edasi minema: komistades ja sihitult läks ta otse edasi 
ning 

ronis käilakantsile. Seal takerdusid ta jalad trossipuntrasseo Ta komistas ja haaras kätega huupi 
mingist köiest kinni. 

Samas kõmatas kohutav pauk. Käilas seisev kahur paiskas mürsu vaiksesse vette. Õnnetu Paganel 
oli kinni haaranud alles laetud kahuri nöörist ja kukk oli langenud süütepulbrile, tekitades 
kõuemürinat. Geograaf paisati trepile, kust ta luugi kaudu kukkus meeskonnaruumi. 

Esimesele üllatusmomendile järgnes hirmukarjatus. Arvates, et on juhtunud õnnetus, jooksid 
kümme madrust vahetekki ning kandsid kokkukägardunud Paganeli üles. 

Geograaf ei lausunud sõnagi. 

Pikk kogu viidi sillale. Tubli prantslase kaaslased olid meeleheitel. Major, kes sellistel puhkudel alati 
oli arst, tahtis õnnetu Paganeli riidest lahti võtta, .et haava kinni siduda. Ent vaevalt oli ta käsi surijat 
puudutanud, kui see ennast püsti ajas, nagu oleks ta elektrilöögi saanud. 

«Ei iialgi! Ei iialgi!» hüüdis ta, kiskus oma riiete räbalad keha ümber koomale ja nööpis nad 
kummalise rutuga kinni. 

«Aga, Paganel. . .» alustas major. 
«Ei, ütlen ma.» 
«Peab vaatama.. .» 
«Midagi te ei vaata!» 
«Võib-olla olete murdnud. . .» 
«Jah,» vastas Paganel end oma pikkadele koibadele upitades, «murdsin midagi, kuid selle parandab 
puusepp!» 
«Mis see siis on?» 
«Kukkudes purustasin trepi!» 
Sellele vastusele järgnes uus naerulagin. Niisugune vastus kinnitas kõigile tubli Paganeli sõpradele, 
et seiklusest kahuriga oli ta tervelt pääsenud. 
«Igatahes,» mõtles MacNabbs, «on ta erakordselt häbelik geograaf! » 

Suurest erutusest toibunud Paganel aga pidi vastama 

veel ühele küsimusele, mille eest ta ei saanud kõrvale puigelda. 

«Vastake nüüd otsekoheselt, Paganel,» ütles Glenarvan. 

«Tunnistan, et teie hajameelsus päästis meid. Ilma selleta oleks «Duncan» kindlasti sattunud 
sunnitööliste kätte; ilma selleta oleksime langenud uuesti maooride kätte vangi. Kuid jumalapärast, 
ütelge mulle, missugune veider 

assotsiatsioon, missugune üleloomulik vaimueksitus teid sundis kirjutama Uus-Mer,emaa nime 


Austraalia asemel?» «Noh, tont võtaks!» vastas Paganel. «Põhjuseks oli, . .» Kuid samas langes ta 
pilk Robertile ja Mary Grantile ning ta ütles: 

«Mis teha, mu armas Glenarvan, olen meeletu, olen hull, olen parandamatu ja suren kõige 
hajameelsema inimese nahas. . .» 

«Kui teil nahka maha ei nülita,» lõpetas major. 
«Nülita!» hüüdis maateadlane tulivihaselt. «Peab see olema kaudne vihje? .. .» 
«Mis vihje, Paganel?» küsis MacNabbs oma rahuliku häälega. 

Vahejuhtum lõppes tagajärgedeta. «Duncani» sealoleku saladus oli selgitatud: nii imetaoliselt 
päästetud reisijail polnud mõttes enam muud kui minna oma mugavaisse kajuteisse ja siis einetada. 
Glenarvan ja John Mangles lasksid siiski leedi Helenal ja Mary Grantil, majoril, Paganelil ja Robertil 
minna nende ruumidesse ning pidasid Tom Austini veel kinni. Nad tahtsid teda veelgi küsitleda. 

«Nüüd vastake mulle, mu vana Tom, kas käsk UusMeremaa ranna lähedale ristlema minna ei 
tundunud teile imelik?» 

«Seda küll, kõrgeausus,» vastas Austin, «olin väga üllatatud, kuid mul pole kombeks vaielda 
käskude vastu, mis mulle antakse, ja ma kuulasin sõna. Kas ma võisin teisiti talitada? Kui ma poleks 
teie korraldusi täpselt täitnud ja selle tõttu mõni õnnetus oleks juhtunud; eks siis oleksin mina süüdi 
olnud! Kas teie oleksite teisiti talitanud, kapten?» 

«Ei, Tom,» vastas John Mangles. 

«Aga mis te mõtlesite?» küsis Glenarvan. 

«Mõtlesin, kõrgeausus, et Harry Granti huvides on mul vaja minna, kuhu te käsite. Mõtlesin; et uute 
kombinatsioonide tõttu pidi mõni laev viima teid Uus-Meremaale ja et ma pean teid ootama saare 
idaranniku ääres. Muide, Melbourne'ist lahkudes hoidsin oma sihtkohta salaguses; meeskond sai 
sellest alles siis teada, kui olime avamerel ja Austraalia rand oli silmist kadunud. Aga siis juhtus 
laevas midagi, mis mind väga hämmastas.» 

«Mis nimelt, Tom?» küsis Glenarvan, 

«Kui pootsman Ayrton päev pärast mereleminekut kuulis, kuhu «Duncan» läheb, . .» 
«Ayrton!» hüüatas Glenarvan. «Ta on siis laevas?» 
«Jah, kõrgeausus,» 
«Ayrton siin!» kordas Glenarvan, John Manglesi poole vaadates, 
«See on jumala tahtmine!» vastas noor kapten. 
Ainsa hetke jooksul möödusid välgukiirusel mõlema mehe silme ees Ayrtoni käitumine, tema kaua 
ettevalmistatud reetmine, Glenarvani haav, katse Mulradyt tappa, Snowy rappa viidud ekspeditsiooni 
viletsused. .. Ja nüüd oli sunnitööline kõige imelikumate kokkusattumuste tõttu nende võimuses! 
«Kus ta on?» küsis Glenarvan kähku. «Kajutis hoolsa valve all,» vastas Tom Austin. «Miks ta 
vangistati?» 
«Sellepärast, et kui Ayrton nägi jahti Uus-Meremaa poole pöörduvat, hakkas ta märatsema. Ta tahtis 
mind sundida laeva kurssi muutma, ähvardas mind ja ässitas mu mehi mässule. Mõistsin, et see on 
kardetav isik ja pidin võtma tema suhtes ettevaatusabinõud tarvitusele.» 
«Ja sestsaadik?» 
«Sestsaadik on ta oma kajutis ega kipu välja.» 
«Hea küll, Tom.» 
Seal kutsuti Glenarvan ja John Mangles ühiskajutisse. 
Eine, mida nad nii hädasti vajasid, oli valmis. Nad istusid lauda ega rääkinud sõnagi Ayrtonist. 
Söönud ja puhanud, läksid kosunud reisijad kõik laevalaele, kus Glenarvan neile teatas, et 
pootsman viibib laevas. Ühtlasi Ütles ta, et soovib lasta ta nende ette tuua. 
«Kas ma võin sellest ülekuulamisest eemale jääda?» küsis leedi Helena. «Tunnistan, armas 
Edward, et selle õnnetu nägemine oleks mulle äärmiselt piinlik.» 


«Ta peab meie kõikidega silm silma vastu seisma, Helena,» vastas lord Glenarvan. «Jää siia, 
palun. Ben Joyce peab seisma vastamisi kõigi oma ohvritega!» 

Leedi Helena alistus. Tema ja Mary Grant istusid lord Glenarvani lähedale. Nende ümber asetusid 
MacNabbs, Paganel, John Mangles, Robert, Wilson, Mulrady ja Olbinett - kõik, kes nii raskesti olid 
kannatanud sunnitöölise reetmise tõttu. Jahi meeskond ei mõistnud veel, kui tõsine oli see stseen, 
kuid seisis sügavas vaikuses. 

«Tooge Ayrton siia!» ütles Glenarvan. 

XVIII AYRTON EHK BEN JOYCE 


Ayrton ilmus. Ta astus kindlate sammudega üle laevalae ja tuli ülateki trepist üles. Ta silmad olid 
sünged, hambad kokku litsutud, käed kõvasti rusikasse surutud. Temast ei paistnud ei 
hooplevatüleolekut ega alandlikkust. Kui ta lord Glenarvani ees seisis, pani ta tummalt ning 
rahulikult käed vaheliti ja jäi küsimusi ootama. 

«Ayrton,» ütles Glenarvan, «nüüd oleme siis kõik, teie ja meie, sel laeval, mille te tahtsite 
mängida Ben Joyce'i sunnitööliste kätte!» 

Nende sõnade juures käis kerge värin üle pootsmani huulte. Põgus puna jumestas ta külmaverelist 
nägu. See polnud kahetsuspuna, vaid häbipuna ebaõnnestumise pärast. Jahil, kus ta oli kavatsenud 
isandana käsutada, oli ta vang; ja tema saatus pidi selguma üsna pea. 

Ta ei vastanud. Glenarvan ootas kannatlikult, kuid Ayrton vaikis kangekaelselt. 

«Rääkige, Ayrton. Mis on teil ütelda?» jätkas Glenarvan. 

Ayrton kõhkles, kortsud tema laubal süvenesid. Viimaks ütles ta rahulikult: 

«Mul ei ole midagi ütelda, milord. Tegin selle rumaluse, et lasksin end tabada. Tehke, kuidas heaks 
arvate.» 

Kui ta oli vastanud, pööras pootsman pilgu läänest paistva ranna poole ja teeskles täielikku 
ükskõiksust kõige vastu, mis tema ümber toimus. Teda nähes oleks võinud arvata, et tal pole midagi 
ühist kõne all oleva tõsise looga. Kuid Glenarvan oli otsustanud jääda kannatlikuks. Ta tahtis 
maksku mis maksab teada saada mõningaid üksikasju Ayrtoni salapärasest elust: peamiselt seda, mis 
puutus kapten Granti ja «Britanniasse». Ta alustas seepärast uuesti küsitlust, kõneldes leebelt ja 
täiesti maha surudes oma erutust. 

«Ma arvan, Ayrton, et te ei keeldu vastamast mõnedele küsimustele, mida tahaksin teile esitada. 
Kõigepealt: kas pean teid nimetama Ayrtoniks või Ben Joyce'iks? Kas olete «Britannia» pootsman 
või ei ole?» 

Ayrton jäi ükskõikseks, kurdilt vaatles ta rannikut. Glenarvani silmad hakkasid välkuma, ta jätkas 
küsimist: 

«Kas ütleksite mulle, kuidas lahkusite «Britannialt» ja miks olite Austraalias?» 

Sama vaikimine, sama ükskõiksus. 

«Kuulake mind hästi, Ayrton,» jätkas Glenarvan. «Peate kõnelema juba enda huvides. Võib-olla 
võetakse arvesse teie avameelsust, see on teil viimane võimalus oma saatust kergendada. Viimast 
korda: kas tahate mu küsimustele vastata? » 

Ayrton pööras pea Glenarvani poole ja vaatas talle silma. 

«Milord,» ütles ta, «mul ei tarvitse vastata. Kohus otsigu tõendusi minu vastu: see pole minu 
ülesanne.» 

«Tõendusi on kerge leida!» vastas Glenarvan. 

«Kerge, milord?» ütles Ayrton pilkavalt. «Kõrgeausus näib suuresti eksivat. Mina kinnitan, et ka 


parim kohtunik ei tee minu isikut kindlaks! Kes ütleb, miks ma olen Austraaliasse tulnud? Kapten 
Grant võiks seda ütelda, kuid teda pole enam. Kes tõendab, et ma olen see Ben Joyce, keda politsei 
otsib? Politsei pole mind iialgi näinud, ja mu kaaslased on vabaduses. Kes peale teie esitab minu 
kahjuks mõne laiduväärse teo, roimast kõnelemata? Kes võib tunnistada, et ma tahtsin omandada 
selle laeva ja anda sunnitöölistele? Ei keegi! Kas kuulete? Ei keegi! Teil on kahtlusi, hea küll. Kuid 
inimese süüdimõistmiseks vajatakse kindlaid andmeid, ja neid teil ei ole. Kuni vastupidist pole 
tõestatud, olen ma Ayrton, «Britannia» pootsman.» 

Ayrton oli kõneldes ärevusse sattunud, kuid muutus varsti jälle endist viisi ükskõikseks. 
Kahtlemata arvas ta, et tema seletus lõpetab küsitlemise, kuid Glenarvan jätkas: 

«Ayrton, ma pole kohtunik ega ole mulle ülesandeks tehtud teie asja uurida. See ei puutu minusse. 
Pean selgitama meie vastastikust seisukorda. Ma ei küsi teilt midagi, mis võiks teile varju heita. See 
on kohtu asi. Kuid te teate, keda ma otsin, ja üheainsa sõnaga võite mind juhatada õigetele jälgedele. 
Kas tahate kõnelda?» 

Ayrton raputas pead nagu inimene, kes on otsustanud vaikida. 
«Kas tahate mulle ütelda, kus on kapten Grant?» küsis Glenarvan. 
«Ei, milord,» vastas Ayrton. 

«Kas tahate mulle ütelda, kus hukkus «Britannia»?» 

«Ka mitte.» 

«Ayrton,» ütles Glenarvan peaaegu paluvalt, «kui te teate, kus on Harry Grant, siis ütelge seda 
vähemalt neile õnnetutele lastele, kes ootavad ühtainust sõna teie suust!» 

Ayrton kõhkles. Tema nägu tõmbles. Kuid ta vastas tasa: «Ma ei või, milord.» 

Ja lisas ägedalt, otsekui hetkelist nõrkust endale ette heites: 

«Ei! Ma ei räägi! Laske mind puua, kui tahate!» 

«Puua!» hüüdis Glenarvan, keda äkki haaras viha. Kuid ta taltsutas end ja vastas tõsiselt: 
«Ayrton, siin pole kohtunikke ega timukaid. Esimeses peatuspaigas antakse teid Inglise võimude 
kätte.» 

«Seda ma soovingi!» vastas pootsman. 

Siis läks ta rahulikul sammul tagasi kajutisse, mis oli talle vanglaks. Kaks madrust käsutati ukse 
ette. Neile anti korraldus valvata tema vähimaidki liigutusi. Möödunud stseeni tunnistajad 
eemaldusid nördinult ja meeleheites. 

Mis jäi Glenarvanil teha pärast Ayrtoni kangekaelsuse 

vastu põrkamist? Ilmselt pidi ta teostama Edenis koostatud plaani ja pöörduma tagasi Euroopasse, 
et hiljem uuesti alustada ettevõtet, mida seekord tabasid äpardused. «Britannia» jäljed näisid 
lõplikult kaduvat, dokumenti ei suudetud tõlgitseda ühelgi uuel viisil: 37. laiuskraadil ei olnud enam 
teisi maid. Nii ei jäänud «Duncani!» muud üle kui koju tagasi pöörduda. 

Oma sõpradega nõu pidanud, kõneles Gleliarvan John Manglesiga pikemalt tagasisõidu 
küsimusest. John vaatas söekambrisse: sütt jätkus kõige rohkem kaheks nädalaks. 

Järelikult oli vaja lähimas peatuspaigas sütt hankida. 

John pani ette sõita Talcahuano lahte, kus «Duncan» oli sütt ja moona võtnud enne, kui algas oma 
teekonda ümber maakera. Sinna oli otsetee, ja laht asetses just 37. laiuskraadil. Sealt võis igakülgselt 
varustatud jaht sõita lõunasse, minna ümber Kap Hoorni ja siis üle Atlandi ookeani pöörduda tagasi 
Šotimaale. 

See kava võeti vastu ja anti mehaanikule käsk rutata. 

Pool tundi hiljem võeti kurss Talcahuano peale. Meri vääris Vaikse ookeani nime. Kell kuus. 
õhtul kadusid Uus Meremaa viimased mäed sooja uduvinetisse silmapiiri taha. 

Nüüd algas siis tagasisõit! Kurb teekond julgeile otsijaile, kes pöördusid tagasi, ilma et neil Harry 


Granti oleks 

kaasas olnud! Reisi algul nii rõõmus ja kindlameelne meeskond alustas tagasisõitu löödult ja 
masendatult. Tublidest madrustest ei tundnud ükski rõõmu mõttest, et võis jälle näha oma 
kodumaad: kõik nad oleksid valmis olnud veel kaua võitlema mere ohtudega, kui vaid leiaks kapten 
Granti. 

Elaguhüüetele, millega tervitati Glenarvani tagasitulekut, järgnes varsti lootusetus. Ei olnud enam 
huvitavaid kõnelusi reisijate vahel ega vestlusi, mis varem teekonda elavdasid. Igaüks püsis omaette 
oma kajuti üksilduses, harva tuli üks või teine «Duncani> laele. 

Paganel, kelles tavaliselt mitmekordselt peegeldusid laeva rasked või rõõmsad sündmused, 
Paganel, kes tarbe korral oleks lootuse kas või leiutanud, - see Paganel oli sünge ja vaikne. Vaevalt 
teda nähtigi. Tema loomupärane jutukus ja prantslaslik elevus oli muutunud tummaks norutamiseks. 
Ta näis koguni veel põhjalikumalt lootuse kaotanud olevat kui tema kaaslased. Kui Glenarvan rääkis 
otsingute uuesti alustamisest, siis raputas Paganel pead nagu inimene, kes enam midagi ei looda; tal 
näis «Britannia» merehädaliste kohta oma kindel arvamus olevat. Tundus, et ta pidas neid 
päästmatult kadunuks. 

Ometi oli laevas inimene, kes võis katastroofi kohta otsustava sõna ütelda, kuid vaikis. See oli 
Ayrton. Polnud kahtlust, et see nurjatu, kui ta ka ei teadnud kapten Granti praegust asukohta, teadis 
vähemalt laeva hukkumispaika. Kuid oli ka ilmne, et kapten Grant oleks leidmise korral süüd 
tõendavaks tunnistajaks. Sellest siis Ayrtoni kangekaelne vaikimine. See kutsus välja viha tema 
vastu, eriti, madruste seas, kel olid tema suhtes kurjad kavatsused. 

Glenarvan kuulas pootsmani veel korduvalt üle. Tõotused ja ähvardused olid asjatud. Ayrtoni 
kangekaelsus läks nii kaugele ja oli nii mõistatuslik, et major lõpuks hakkas uskuma, et ta ei teagi 
midagi. Seda arvamist jagas muide ka maateadlane, kelle eriarvamused Harry Granti suhtes aina 
suurenesid. 

Aga kui Ayrton ei teadnud midagi, miks ta siis ei tunnistanud oma mitteteadmist? See ei võinud 
talle kahju teha. Tema vaikimise tõttu oli veelgi raskem koostada uut kava., Kas pidi pootsmani 
omaaegsest Austraalias viibimisest järeldama, et ka Harry Grant oli sellel mandril? Pidi katsuma iga 
hinna eest Ayrtoni sellest kõnelema sundida. Nähes, et see tema abikaasal ei õnnestu, palus leedi 

Helena luba omakorda võidelda pootsmani kangekaelsusega. Mis mehel ei õnnestunud, sellega võis 
ehk naine oma leebe sõnaga toime tulla. Glenarvan tundis oma noore naise tarkust ja andis talle 
täieliku tegevusvabaduse. 

5. märtsil toodi Ayrton leedi Helena eluruumi. Mary Grant pidi kõneluse juures viibima, sest neiu 
mõju võis suur olla, ja leedi Helena tahtis kasutada iga võimalust, inis tõotas kaasa aidata ettevõtte 
õnnestumisele. 

Tund aega olid mõlemad naised «Britannia» pootsmaniga suletud ukse taga, kuid keegi ei saanud 
midagi teada nende kõnelusest. Teadmatuks jäi, mis nad ütlesid, milliseid argumente nad kasutasid, 
et sunnitöölise saladust teada saada; teadmata jäid kõik selle vestlus e üksikasjad. Kui nad Ayrtonist 
lahkusid, näis koguni, nagu oleks nende katse äpardunud: nende nägudest paistis tõeline pettumus. 

Kui pootsman kajutisse tagasi viidi, võtsid madrused teda ähvardustega vastu. Ta kehitas vaid 
õlgu, mis meeskonna viha veelgi suurendas; et mehi rahustada, pidid JohnMangles ja Glenarvan ise 
vahele astuma. 

Kuid leedi Helena ei pidanud end lööduks. Ta tahtis lõpuni võidelda selle armutu hingega ja läks 
järgmisel päeval ise Ayrtont kajutisse, et ei toimuks eilseid stseene, kui pootsman laevalaele ilmub. 
Tervelt kaheks tunniks jäi hea ja pehmesüdameline Šotlanna üksi silm silma vastu sunnitööliste 
pealikuga. Närviline ja erutatud Glenarvan luusis kajuti ümber: kord oli . ta valmis lõpuni kasutama 


kõiki võimalusi, mis õnnestumiseks vähegi lootust andsid, kord soovis ta oma naist päästa piinlikust 
kõnelusest. 

Ent seekord, kui leedi Helena väljus, oli ta näol lootuse märke. Oli ta siis saladuse paljastanud ja 
roimari südames viimseid kaastundekeeli liigutanud? 

MacNabbs, kes teda esimesena nägi, ei suutnud varjata vägagi mõistetavat uskmatust. 

Ometi levis meeskonna hulgas kohe kuuldus, et pootsman on viimaks ometi leedi Helena 
tungivaid palveid kuulda võtnud. See mõjus nagu elektrišokk. Kõik madrused kogunesid laevalaele, 
ja nii ruttu, et isegi Tom Austini vile poleks võinud neid kiiremini kokku tuua. 

Glenarvan oli oma naisele vastu sööstnud. «Ta rääkis? . . .» küsis ta, 

«Ei,» vastas leedi Helena. «Aga minu palvetele järele andes tahab Ayrton sind näha.» 

«Ah, armas Helena, sul õnnestus!» 

«Loodan seda, Edward!» 

«Kas andsid mõne lubaduse, mida ma pean kinnitama?» 

«Üheainsa, mu sõber: nimelt, et sa kasutad kogu oma mõju õnnetu mehe saatuse pehmendamiseks.» 
«Hea küll, armas Helena. Tulgu Ayrton otsekohe!» 

Leedi Helena läks ühes Mary Grantiga oma kajutisse, ja pootsman viidi ühiskajutisse, kus lord 
Glenarvan teda ootas. 


XIX LEPING 


Niipea kui pootsman seisis lordi ees, lahkusid valvurid. 
«Soovisite minuga rääkida, Ayrton?» küsis Glenarvan. 
«Jah, milord,» vastas pootsman. 
«Minuga üksi?» 
«Jah, kuid ma arvan, et parem oleks, kui major MacNabbs ja härra Paganel viibiksid kõneluse 
juures.» 
«Kellele see oleks parem?» 
«Mulle.» 
Ayrton rääkis rahulikult. Glenarvan silmitses teda teravalt, palus siis kutsuda MacNabbsi ja 
Paganeli, kes kutse peale otsekohe tulid. 
«Kuulame «teid,» ütles Glenarvan, kui ta mõlemad sõbrad olid ühiskajuti laua juurde istunud. 
Ayrton kogus end ja ütles: 
«Milord, on kombeks, et iga lepingu sõlmimise juurde kutsutakse tunnistajad. Sellepärast ma 
nõudsin härrade Paganeli ja MacNabbsi juuresolekut. Sest tõtt ütelda teen teile ärilise ettepaneku.» 
Ayrtoni kommetega harjunud Glenarvan ei pilgutanud silmagi, kuigi äritehing tema ja selle mehe 
vahel tundus imelik. 
«Mis ettepanek see on?» küsis ta. 
«Asi on järgmine,» seletas Ayrton. «Te soovite mult mõningaid teateid, mis võivad teile kasulikud 
olla. Mina soovin teilt mõningaid soodustusi, mis mulle väärtuslikud 

oleksid. Käsi peseb kätt, milord. Kas see sobib teile või mitte?» 
«Missugused need teated on?» küsis Paganel. 


«Ei,» ütles Glenarvan, «missugused on need soodustused?» 


Ayrton andis noogutusega märku, et ta sai aru Glenarvani küsimuse mõttest. 


«On teil, milord, ikka veel kavatsus anda mind Inglise võimude kätte?» 
«Jah, Ayrton. Ainult see oleks õiglane.» 


«Ma ei ütle ei,» jäi pootsman rahulikuks. «Te ei oleks siis nõus mind vabaks laskma?» 
Glenarvan ei vastanud nii selgelt esitatud küsimusele mitte kohe. Sellest, mis ta ütles, sõltus võib- 
olla Harry Granti saatus! Siiski võitis kohusetunne, ja ta ütles: 
«Ei, Ayrton, ma ei või teid vabaks anda.» 
«Ma ei nõuagi seda,» vastas pootsman uhkelt. 
«Mida te siis tahate?» 


«Midagi vahepealset mind ootava võlla ja vabaduse vahel, mida te ei või mulle lubada.» 

«Nimelt? .. .» : 

«Jätke mind mõnele Vaikse ookeani tühjale saarele mõne hädavajaliku esemega. Katsun kuidagi 
hakkama saada ja kahetsen oma pattu, kui mul aega on.» 

Sellise avameelsuse vastu polnud Glenarvan ette valmistatud: ta vaatas oma sõpru, mõlemad 
vaikisid. 

Mõned hetked mõtelnud, vastas ta: 

«Ayrton, kui ma teie palve täidan, kas ütlete mulle siis, kõik, mis mina oma huvides teadma pean?» 


«Jah, milord. See tähendab; ütlen kõik, mis ma tean kapten Granti ja «Britannia» kohta.» 
«Ütlete täit tõtt?» 
«Jah.» 
«Aga kes vastutab selle eest?» 
«Oo! Ma näen, mis teile muret teeb, milord. Peate usaldama mind, kurjategijat. Seda küll! Aga mis 
parata? Olukord on säärane. Tehke, kuidas arvate.» 
«Usaldan teid, Ayrton,» ütles Glenarvan lihtsalt. 
«Ja täie õigusega, milord. Pealegi on teil alati võimalus mulle kätte maksta, kui ma teid petan.» 
«Mil viisil kätte maksta?» 


«Võite tulla ja mind ära viia saarelt, kust ma põgeneda ei saa.» 

Ayrtonil oli kõigeks vastus valmis. Ta läks raskustele vastu, kogus iseenda vastu 
ümberlükkamatuid argumente. Nagu näha, püüdis ta oma «tehingut» arendada täiesti ausalt. 
Võimatu olnuks ennast teiste võimusesse anda veel suurema usaldusega. Ja ometi oskas ta 
enesesalgamises minna veelgi kaugemale. 

«Milord ja härrad,» ütles ta, «tahan, et te usuksite, et ma mängin lahtiste kaartidega. Ma ei katsu 
teid petta, ja annan teile veel ühe tõenduse oma avameelsusest. Olen aus, sest loodan ise teie aususe 
peale.» 

«Rääkige, Ayrton,» vastas Glenarvan. 

«Milord, te pole mulle veel oma sõna andnud, et täidate mu soovi: ja siiski ma ei kõhkle teile 
ütlemast, et ma õige vähe tean Harry Grantist.» 

«Vähe!» hüüdis Glenarvan. 

«Jah, milord, andmed, mis mina võin teile anda, puutuvad minusse: nad käivad minu kohta isiklikult 
ega saa teid viia jälgedele, mis te olete kaotanud.» 

Tugev pettumus paistis Glenarvani ja majori näost. Nad olid lootnud, et pootsman teab mõnd 
tähtsat saladust, kuid mees tunnistas, et tema paljastused oleksid peaaegu kasutud. Paganel aga jäi 
rahulikuks. 

Olgu mis on, see Ayrtoni tunnistus, mis andis ta niiütelda ilma tagatiseta teiste võimusesse, - see 
liigutas kuulajaid imelikult, eriti, kui pootsman lõpuks lisas: 


«Niisiis olete hoiatatud, milord. Tehing oleks teile vähem kasulik kui mulle.» 

«Ükskõik,» vastas Glenarvan. «Võtan teie ettepaneku vastu. Annan teile sõna, et viin teid mõnele 
Vaikse ookeani saarele. » 

«Hea küll, milord.» 

Kas see kummaline mees oli õnnelik otsuse üle? Selles oleks võinud kahelda, sest tema rahulik 
nägu ei väljendanud mingit meeleliigutust. Näis, nagu kõneleks ta kellegi teise, mitte iseenda eest. 
«Olen valmis vastama,» sõnas ta. 

«Meil pole teile küsimusi esitada,» ütles Glenarvan. 
«Rääkige meile, mis te teate, Ayrton. Kõigepealt ütelge, kes te olete.» 

«Härrad,» vastas Ayrton, «ma olen tõesti Tom Ayrton, «Britannia» pootsman. Lahkusin 
Glasgow'st 12. märtsil 1861. aastal Harry Granti laevaga. Neliteist kuud rändasime koos mööda 
Vaikset ookeani, otsides mõnd soodsat 

kohta, et sinna šoti asundust rajada. Harry Grant oli neid mehi, kes võivad teha suuri asju, kuid 
sageli tekkis meie vahel tõsiseid vaidlusi. Tema iseloom ei sobinud mulle. Ma ei oska painduda; kui 
Harry Grant aga on midagi otsustanud, siis on vastupanek võimatu, milord. See mees on raudne nii 
teiste kui ka iseenda suhtes. Siiski julgesin vastu hakata. Katsusin meeskonda mässule kiskuda ja 
laeva oma võimusesse saada. Ükskõik, kas see oli minust halb või mitte! Olgu kuidas on, Harry 
Grant ei kõhelnud ja saatis mu Austraalia läänerannikul maale. See oli 8. aprillil 1862. aastal.» 

«Ta saatis teid maale Austraalias?» küsis major Ayrtoni jutustust katkestades. «Järelikult 
lahkusite «Britanniast» enne peatu st Callaos, kust on pärit viimased teated laeva kohta. » 

«Jah,» vastas pootsman. ««Britannia» ei peatunud kordagi Callaos sel ajal, kui mina laevas olin. 
Kui ma Paddy 0'Moore'i talus rääkisin teile Callaost, siis sellepärast, et ma teie jutust kuulsin seda 
nime.» 

«Jätkake, Ayrton,» ütles Glenarvan. 

«Olin hüljatuna jäetud peaaegu tühjale kaldale, kuid kõigest kahekümne miili kaugusel 
sunnitöövanglast Perthis, Lääne-Austraalia pealinnas. Mööda kallast ekseldes kohtasin äsja 
põgenenud sunnitööliste salka. Ühinesin nendega. Lubage, milord, et jätan jutustamata, kuidas ma 
elasin kaks ja pool aastat. Teadke vaid, et minust sai põgenenud sunnitööliste pealik Ben Joyce'i 
nime all. 1864. aasta septembris läksin Paddy O'Moore'i majja. Seal võeti mind teenistusse mu 
tõelise nime all. Ootasin seal juhust, et mõnd laeva enda võimusesse saada:See oli-minu peamine 
eesmärk. Kaks kuud hiljem saabus «Duncan». Kui te talu külastasite, milord, jutustasite kogu kapten 
Granti 100. Sain siis teada, mida ma veel ei teadnud: «Britannia» peatumisest Callaos 1862. aasta 
juunis, kaks.kuud pärast minu maalesaatmist tulnud viimastest sõnumitest, dokumendi loost, laeva 
hukkumisest kuskil kolmekümne seitsmendal laiuskraadil ja lõpuks põhjustest, mis teid panid Harry 
Granti otsima mööda Austraalia kontinenti. Ma ei kõhelnud. Otsustasin hõivata «Duncani», 
suurepärase laeva, mis on kiirem kui Briti sõjalaevastiku kõige kiiremad laevad. Kuid laeval oli 
tõsiseid vigastusi, mis vajasid parandamist. Lasksin ta seepärast minna Melbourne'i ja astusin teie 
teenistusse oma tõelise nime all, lubades juhtida teid kujutel- 

davale laevahukkumiskohale, mille ma asetasin Austraalia idarannikule. Nii juhtisin teie 
reisiseltskonda läbi Victoria provintsi, lastes sunnitööliste salgal käia kord ees, kord järel. Minu 
mehed saatsid Camden Bridge'i juures korda asjatu roima, sest «Duncan» ei saanud minu käest 
pääseda, kui see kord idarannikule oleks jõudnud, ja selle jahiga pidi minust saama ookeani isand. 
Nii juhtisin teid Snowy jõeni, ilma et teis oleks tekkinud umbusaldust. Hobused ja härjad surid 
ükshaaval, mürgitasin nad gastroloobiumiga. Juhtisin vankri Snowy soo mutta. Minu nõudmise 
peale. . . kuid ülejäänu on teile teada, milord. Võite olla kindel, et kui poleks olnud härra Paganeli 
hajameelsuses tehtud eksitust, siis oleksin nüüd «Duncani» käskija. Niisugune on minu lugu, härrad; 


minu paljastused ei või teid kahjuks juhatada Harry Granti jälgedele. Näete nüüd, et olete minuga 
asju ajades teinud viletsa tehingu.» 

Pootsman jäi vait, pani oma harjumust mööda käed rinnale vaheliti ja ootas. Glenarvan ja tema 
sõbrad vaikisid. Nad tundsid, et see kummaline roimar oli rääkinud täit tõtt. «Duncan» oli jäänud 
tema võimusesse sattumata tema tahtest sõltumatult. Tema kaaslased olid tulnud Twofoldi lahe 
kaldale, nagu tõendas sunnitöölise särk, mille Glenarvan leidis. Sealolid nad oma ülema käsule 
vastavalt jahti varitsenud, olid viimaks ootamisest tüdinenud ja kahtlemata uuesti hakanud oma 
röövli- ja põletajaametit pidama Uus-Lõuna-Walesi mail. Major jätkas esimesena küsitelu, et saada 
täpsemaid andmeid «Britannia» kohta. 

«Teid toodi Austraalia läänerannikule 8. aprillil 1862?» küsis ta pootsmanilt. 

«Just nii.» 

«Kas teate, missugused kavatsused olid siis Harry Grantil? » 

«Tean sellest õige vähe.» 

«Rääkige siiski, Ayrton,» ütles Glenarvan. «Vähimgi märk võib juhtida meid õigele teele.» 

«Võin ütelda ainult järgmist, milord,» vastas pootsman. «Kapten Grant kavatses sõita Uus- 
Meremaale. Kuid seda osa oma kavatsusest ei teostanud ta minu laevasoleku ajal. Niisiis pole 
võimatu, et Callaost lahkudes tuli «Britannia» uurima Uus-Meremaa saari. See oleks kooskõlas laeva 
hukkumisest kõnelevas dokumendis nimetatud kuupäevaga, 27. juuniga 1862.» 

«Ilmselt,» kinnitas Paganel. 

«Kuid ükski dokumendis säilinud sõnade jäänustest ei või tähendada Uus-Meremaad,» ütles 
Glenarvan. 

«Selle peale ma ei tea midagi vastata,» sõnas pootsman. 

«Hea küll, Ayrton,» ütles Glenarvan. «Teie pidasite sõna, ka mina pean sõna. Me otsustame, 
missugusele Vaikse ookeani saarele teid jätta.» 

«Oo, mul on ükskõik, milord,» vastas Ayrton. 

«Minge tagasi oma kajutisse,» ütles Glenarvan, «ja oodake meie otsust.» 

Pootsman väljus kahe madruse valve all. 

«See roimar oleks võinud olla mehine mees,» ütles major. 

«Jah,» vastas Glenarvan. «Tal on tugev ja tark loomus. Miks pidid sellised anded arenema kurja 
suunas!» 

«Ent Harry Grant? .. .» 

«Kardan, et ta on igaveseks kadunud! Vaesed lapsed, kes võiks neile ütelda, kus on nende isa?» 
«Mina!» vastas Paganel. «Jah, mina!» 

Arvatavasti märkasite, et harilikult nii jutukas ja kärsitu maateadlane Ayrtoni küsitlemise ajal 
vaevalt kõneles. Ta kuulas, ilma et oleks suudki paotanud. Kuid see viimane sõna tema suust oli 
enam väärt kui palju teisi: kõigepealt 

sundis see Glenarvani üles hüppama. 

«Teie!» hüüatas .ta. «Teie, Paganel, teie teate, kus on kapten Grant!» 
«Jah, niivõrd kui seda üldse on võimalik teada:» vastas geograaf. 
«Ja kelle kaudu te seda teate?» 
«Ikka selle dokumendi kaudu.» 
«Ah!» ohkas major täielikku uskumatust väljendades. 
«Kuulake enne, MacNabbs,» ütles Pagariel, «siis kehitage õlgu. Ma ei rääkinud varem, sest te poleks 
mind uskunud. Pealegi oli see asjatu. Kuid täna otsustasin kõnelda, sest Ayrtoni arvamus kinnitab 
minu oma.» 
«Niisiis Uus-Meremaa?» küsis Glenarvan. 
«Kuulake, siis otsustage,» vastas Paganel. «Minu poolt tehtud viga, mis päästis teid, polnud 


sugugi juhuslik, vaid sellel oli oma põhjus. Parajasti kui ma Glenarvani etteütluse järgi kirjutasin 
toda kirja, keerles mu peaajus sõna «Uus-Meremaa». Ja järgmisel põhjusel. Te mäletate, et me olime 
vankris. MacNabbs oli just leedi Helenale jutustanud sunnitööliste loo ja oli talle andnud «Australian 
and NewZealand Gazette'i» numbri, kus kirjeldati Camden Brid- 

ge'i katastroofi. Sel hetkel, kui ma kirjutasin, vedeles ajaleht põrandal ja oli selliselt kokku pandud, 
et paistis ainult kaks silpi tema nimest. Need kaks silpi oli aland. Milline valgusesähvatus tekkis mu 
peas! Aland oli just üks ingliskeelse dokumendi sõnadest, mida olime ekslikult tõlgitsenud ja mis 
pidi tähendama Uus-Meremaad.» 
«Hm!» tegi Glenarvan. 
«Jah,» jätkas Paganel sügava veendumusega. «Sellele tõlgitsusele ma varem ei tulnud - ja kas teate, 
miks? Sellepärast et mu otsingud tuginesid loomulikult prantsuskeelsel dokumendil, mis oli 
täielikum kui teised ja kus puudub see tähtis sõna.» 

«Ohoo!» ütles major. «Kujutlus mängib siin liiga tähtsat osa, Paganel! Unustate liiga hõlpsasti 
oma endised järeldused. » 
«Küsige, major, olen valmis teile vastama.» 
«Noh,» jätkas MacNabbs, «mis saab siis sõnakatkendist austra? » 
«Seda, mis see tähendas algul. See ei tähenda muud kui maakera lõunapoolset osa.» 
«Hüva. Ja silp indi, mis algul tähendas indiaanlasi ja pärast pärismaalasi?» 
«Noh,» vastas Paganel, «kolmandaks ja viimaseks tähendab see kaht esimest silpi sõnast indigence - 
puudus!» 
«Ja contin!» hüüdis MacNabbs. «Kas see tähendab ikka veel mandrit?» 
«Ei, sest Uus-Meremaa on ainult saar!» 
«Niisiis? .. .» küsis Glenarvan. 
«Mu armas lord,» vastas Paganel, «tõlgin teile dokumendi oma kolmandat seletusviisi mööda; 
otsustage siis ise. Enne teen vaid kaks märkust: esiteks - unustage niipalju kui võimalik mõlemad 
eelmised tõlgitsused ja vabastage oma vaim kõigist eelarvamustest; teiseks - mõned kohad ehk 
näivad teile liiga kunstlikud, võib-olla olen ma nad halvasti tõlkinud, kuid neil pole mingit tähtsust, 
muuseas ka sõnal agonie, mis mind häirib, kuid mida ma ei oska teisiti seletada. Minu tõlgitsuse 
aluseks on prantsuskeelne dokument, ja ärge unustage, et selle kirjutas inglane, kes ehk ei tunne 
kõiki prantsuse keele peensusi. See oli sissejuhatus, nüüd algan.» 
Ja iga silpi aeglaselt hääldades ütles Paganel järgmised laused: 
«27. juunil 1862 hukkus kolmemastiline laev «Britannia» 

Glasgow' st pärast pikka agooniat maakera lõunapoolseis vetes Uus-Meremaa ranniku lähedal. Kaks 
madrust ja kapten Grant pääsesid maale. Seal vaevas neid pidevalt suur puudus kõigest ja nad 
viskasid merre selle dokumendi pikkusel. . . ja laiusel 37° 11'. Tulge neile appi või nad on kadunud. 
» 

Paganel peatus. Tema tõlgitsus oli vastuvõetav. Kuid just sellepärast, et see näis niisama 
tõenäoline kui eelmised, võis see ka ekslik olla. Glenarvan ja major ei püüdnud seepärast vaielda. 
Kuna aga «Britannia» jälgi ei leitud ei Patagoonia ega Austraalia ranna juures 37. laiuskraadi kohalt, 
siis kõneles paljugi Uus-Meremaa kasuks. See Paganeli tehtud märkus mõjus tema sõpradesse eriti. 
«Ütelge mulle nüüd, Paganel,» sõnas Glenarvan, «miks pidasite seda tõlgitsust saladuses umbes kaks 
kuud?» 

«Sest et ma ei tahtnud anda teile uusi petlikke lootusi. 

Pealegi läksime Aucklandi just sedelis nimetatud laiuskraadi all.» 

«Aga hiljem, kui meid sellelt teelt eemale kisti, - miks te siis ei rääkinud?» 


«Sellepärast, et tõlgitsus - nii õige kui see olekski - ei aita kapten Granti päästa.» 
«Mis põhjusel, Paganel?» 

«Kui kapten Grant sattus Uus-Meremaale. ega ole sealt kahe aasta jooksul nähtavale tulnud, siis ta 
kas hukkus ühes laevaga või tapeti pärismaalaste poolt.» . 

«Niisiis arvate, et. . .?» 
«Et võiks ehk leida mõned laeva jäänused, kuid «Britannia» merehädalised on paratamatult 
kadunud!» 

«Vaikigem kõigest sellest, mu sõbrad,» ütles Glenarvan. 

«Las maise valin hetke, millal annan kapten Granti lastele edasi selle kurva uudise!» 


XX KARJATUS ÖÖPIMEDUSES 


Varsti teadis ka meeskond, et Ayrtoni usutamine polnud toonud selgust tumedasse küsimusse kus 
viibib kapten Grant. Laevas valitses sügav pettumus, sest oli arvestatud pootsmanilt saadavaid 
teateid - ja nüüd tuli välja, et 

pootsman ei teadnud midagi, mis oleks võinud juhtida «Duncani» «Britannia» jälgedele! 

Seepärast sõitis jaht sama teed edasi. Jäi ainult valida saar, kuhu jätta Ayrton. 

Paganel ja John Mangles vaatasid laevakaarte. Just 37. laiuskraadil oli üksik saareke, mida tunti 
Maria Theresia nime all: kaljusaar keset laia ookeani, kolme tuhande viiesaja rniili kaugusel 
Ameerika rannikust ja tuhande viiesaja miili kaugusel Uus-Meremaast. Lähimaks maaks põhjas oli 
Prantsuse protektoraadi all olev Paumotu saarestik. Lõunas polimd midagi kuni lõunanaba igavese 
jääga kaetud väljadeni. Ükski laev ei käinud sel üksikul saarel. Ükski maailmasündmuse kaja ei 
kostnud selleni: Ainult tormilinnud puhkasid seal oma pikkade teekondade ajal. Paljudele kaartidele 
polnud seda Vaikse ookeani voogude vahele eksinud kaljusaart märgitudki. 

Kui maa peal kusagil võis olla täielikku eraldatust, siis küll sel väljapoole inimeste teid paisatud 
saarel. Ayrtonile teatati saare olemasolust. Ayrton nõustus elama seal, kaugel omasugustest, ja laev 
suundus Maria Theresia poole. Sel hetkel oleks võinud rangelt sirge joone tõmmata läbi «Duncani» 
telje, Maria Theresia saare ja Talcahuano lahe. 

Kaks päeva hiljem kell kaks andis vaht märku, et silmapiiril on maa. See oli Maria Theresia, 
madal ja piklik, vaevalt veest välja ulatuv; eemalt meenutas saar hiiglaslikku vaala. Jahil, mis liikus 
kuueteistkümnesõlmelise tunnikiirusega, jäi saareni sõita kolmkümmend milli. 

Aina selgemini hakkas saar silmapiiril paistma. Läände laskuv päike valgustas heledasti saare 
tujukat siluetti. Siin-seal paistis päikeses helendades mõni madal mäetipp. Kell viis uskus John 
Mangles nägevat taeva poole tõusvat kerget suitsu. 

«Ons see mõni vulkaan?» küsis ta Paganelilt, kes uuris tundmatut maad läbi pikksilma. 

«Ma ei tea, mida arvata,» vastas maateadlane. «Maria Theresia on vähetuntud paik. Ei tarvitseks 
just imestada, kui saar oma olemasolu võlgneb merealusele vulkaanilisele tegevusele.» 

«Kui vulkaaniline tegevus on saare tekitanud, kas ei või siis karta, et see saare ka hävitab?» märkis 
Glenarvan. 

«See on vaevalt usutav,» vastas Paganel. «Saare olemasolust teatakse mitusada aastat; see on 

tagatiseks, ei, ta ei hävi. Kui Julia saar Vahemerest esile kerkis, siis ei jäänud 

ta kauaks veepinnale ja kadus mõni kuu pärast oma sündi.» . 


«Hea küll,» ütles Glenarvan. «Mis sa arvad, John, kas võime maabuda enne öö tulekut?» 


«Ei, kõrgeausus. Ma ei tohi pimedas «Duncanil» hädaohustada võõra ranniku lähedal. Hoian laeva 
nõrga auruall ja liigun piki rannikut, ning homme päikesetõusu ajal saadame paadi maale.» 

Kell kaheksa õhtul näis Maria Theresia, kuigi ta nüüd oli viie miili kaugusel, ainult 
vaevaltmärgatava pikliku varjuna. «Duncan» lähenes sellele üha. 

Kell üheksa hakkas läbi pimeduse paistma mingi liikumatult ja ühetasaselt põleva tule võrdlemisi 
hele kuma. 
«See räägib küll vulkaani kasuks,» ütles Paganel, tähelepanelikult saare poole vaadates. 

«Aga selles kauguses peaksime ometi kuulma mürinat, mis tulepurskamisega alati kaasas käib,» 
vastas John Mangles. «Idatuul aga ei too mingit mürinat meie kõrvu.» 

«Tõepoolest,» imestas Paganel, «see vulkaan põleb, kuid ei mürise. Näib pealegi, nagu paistaks 
tuli kindlate vaheaegade tagant nagu majakatuli.» 

«Teil on õigus,» ütles John Mangles. «Ja ometi pole sel kaldal majakat. A-h!» hüüatas ta. «Veel 
teine tuli! Seekord üsna mere ääres. Näete! See liigub! See nihkub ühest 

kohast teise!» 

John ei eksinud. Oli ilmunud uus tuli, mis näis ajuti kustuvat ja siis äkki jälle lõkkele löövat. 
«Saarel elab siis inimesi?» küsis Glenarvan. 

«Küllap metslasi,» arvas Paganel., 

«Kuid siis ei või me pootsmanit siia jätta» 

«Ei,» vastas MacNabbs, «see oleks liiga halb kingitus isegi metslastele.» 

«Otsime mõne teise üksiku saare,» ütles Glenarvan, tahtmatult naeratades MacNabbsi 
peenetundlikkuse üle. «Lubasin Ayrtoni elu päästa ja ma tahan oma sõna pidada. » 

«Igatahes olgem ettevaatlikud,» lisas Paganel. «Maooridel on metsik komme petta laevu liikuvate 
tuledega, nagu tegid muiste Comwalli elanikud. Võib-olla teevad Maria Theresia pärismaalased 
sedasama.» 

«Hoia vähemalt veerand miili kaldast!» hüüdis John tüürimehele. «Homme, kui päike tõuseb, 
näeme, kuidas asi on.» 

Kell üksteist läksid reisijad ja John Mangles oma kajutitesse. Laevaninas sammus vahtkond edasi- 

tagasi. Laeva päras oli ainult tüürimees tüüri juures. 

Siis tulid Mary Grant ja Robert tekile. 

Reelingule toetudes silmitsesid kapten Granti lapsed kurvalt seda fosforselt helkivat merd ja 
«Duncani> hiilgavat kiiluvett. Mary mõtles Roberti tulevikule; Robert mõtles oma õe tulevikule. 
Mõlemad mõtlesid oma isale. Kas nende jumaldatud isa veel elas? Kas tuli lootusest loobuda? Aga 
ei, mis oleks elu ilma temata? Mis neist saaks ilma temata? Mis neist olekski juba saanud, kui poleks 
olnud lord Glenarvani ja leedi Helenat? 

Õnnetuste läbi varaküpsenud poiss aimas mõtteid, mis erutasid tema õde. Ta võttis Mary käe oma 
pihku. 

«Mary,» ütles ta, «ei tohi iialgi lootust kaotada! Tuleta meelde, mis isa meile õpetas. «Julgus 
asendab kõike siin maailmas,» rääkis ta. Olgu siis meil seda kangekaelset julgust, mis isa kõikidest 
tugevamaks tegi. Seni töötasid sina minu eest, mu õde; mina tahan omakorda sinu eest töötada.» 
«Armas Robert!» õhkas neiu. 

«Pean sulle midagi ütlema,» jätkas Robert. «Ega sa ei pahanda?» . 

«Miks peaksin pahandama, armas laps?» 

Ja sa lubad, et ma teen seda?» 

«Mida sa mõtled?» küsis Mary rahutult. 

«Õde! Minust saab meremees...» 

«Sa lahkud minust!» karjatas noor neiu. 

«Jah, õde! Minust saab meremees nagu isa ja kapten John! Kapten John pole veel lootust kaotanud! 


Sa usaldad tema ustavust, samuti mina. Ta lubas, et teeb minust hea, tubli meremehe, ja siis läheme 

koos isa otsima. ütle, et sa oled nõus! Mis isa oleks meie heaks teinud, seda oleme kohustatud tema 

heaks tegema. See on vähemalt minu kohus! Minu elul on eesmärk, millele pühendan end täiesti - 

otsida, otsida teda, kes ta meid kumbagi poleks iial hätta jätnud. Armas Mary, kui hea oli meie isa!» 
«Ja kui õilis, kui suuremeelne! Kas tead, Robert, et ta oli juba kodumaa kuulsamaid mehi ja et 

temast oleks saanud - suur mees, kui saatus poleks seda takistanud?» 

«Jah, ma tean seda!» ütles Robert. 

Mary Grant surus Roberti vastu rinda. Poiss tundis õe pisaraid oma laubal. 

«Mary! Mary!» hüüdis ta. «Ütelgu minu sõbrad mis. tahes; vaikigu nad pealegi! - loodan veel ja 
jään igavesti lootma. Minu isa taoline mees ei sure enne, kui ta on oma ülesande täitnud!» 

Mary Grant ei suutnud vastata. Nuuksumine lämmatas sõnad. Tuhat tunnet tungles ta hinges, kui 
ta mõtles sellele, et tehakse uusi katseid kapten Granti leidmiseks tänu John Manglese piiritule 
ustavusele. 

«Kas härra John loodab veel?» küsis ta. 

«Jah,» vastas Robert. «Ta on nagu vend, kes meid iialgi maha ei jäta. Minust saab meremees, eks? 
Meremees, et temaga koos otsida isa! Kas oled nõus?» 

«Kas ma olen!» vastas Mary. «Siis peaksime teineteisest lahkuma. . .» sosistas ta. 

«Sa ei jääks üksi, Mary. Ma tean seda! Mu sõber John ütles mulle. Leedi Helena ei lase sind enese 
juurest ära. 

Sina oled naine, sa võid tema heateod vastu võtta, peadki võtma. Keeldumine oleks tänamatust 
Kuid mees - isa on seda mulle sada korda ütelnud, - mees peab endale ise teed rajama!» 

«Aga mis saab meie armsast majast Dundees, millega meil on seotud nii palju mälestusi?» 

«Selle hoiame alles! Kõik selle on meie sõber John ja ka lord Glenarvan korraldanud, hästi 
korraldanud. Lord Glenarvan võtab su Malcolmi lossi nagu oma tütre. Ta ütles seda mu sõbrale 
Johnile, ja sõber John ütles mulle! Sa oleksid seal nagu omas kodus. Suloleks seal inimesi, kellega sa 
võiksid rääkida isast, kuni John ja mina ta sulle kord tagasi toome! Kui tore päev see oleks!» hüüdis 
Robert, nägu vaimustusest säramas. 

«Mu vend, mu laps,» vastas Mary, «kui' õnnelik oleks isa, kui ta sind kuuleks! Kui väga sa temaga 
-sarnaned, armas Robert! Kui sinust saab mees, siis oled täpselt samasugune kui tema.» 

«Andku jumal, Mary!» ütles Robert ja punastas pühast pojauhkusest. 
«Aga kuidas tänada lord ja leedi Glenarvani?» jätkas Mary Grant. 

«Oo, see pole raske!» hüüdis Robert. «Armastada ja austada neid ja seda neile ütelda, neid 
tugevasti kallistada, esimesel parajal juhul nende eest surra!» 

«Pigemini ela nende heaks!» hüüdis neiu venna laupa suudeldes, «See meeldiks neile rohkem. Ja 
mulle ka!» 

Kapten Granti lapsed vajusid unistustesse. Mõttes vestlesid nad veelgi teineteisega, küsitlesid, 
vastasid küsimustele. Vaikne meri õõtsus tasa, laevakruvi tekitas pimedas helkivaid veekeeriseid. 
Siis juhtus midagi kummalist ja otse üleloomulikku. Hingesid omavahel salapäraselt liitva 
magnetilise ühenduse läbi tekkis vennal ja õel ühekorraga ja samal hetkel üks ja seesama 
hallutsinatsioon. Vaheldumisi kord tumedate, kord säravate vete tagant uskusid Mary ja Robert 
kuulvat mingit häält, mille sügav ja kaeblik kõla neid südamepõhjani vapustas. 
«Appi! Appi!» hüüdis see hääl. 
«Mary,» ütles Robert, «kas kuulsid? Sa kuulsid!» 
Ja äkki üle reelingu kummardudes puurisid mõlemad pilguga ööpimedust. 


Kuid nad ei näinud midagi peale otsatu pimeduse. 
«Robert,» ütles erutusest kahvatu Mary, «uskusin, et. Jah, uskusin nagu sinagi... Oleme mõlemad 
palavikus, mu Robert!» 
Kuid uus hüüe kostis nendeni ja seekord mõjus see nii, et mõlemad.korraga karjatasid: 
«Isa! Isa! .. .» 
See oli Mary Grantile liig. Erutusest murtuna langes ta Roberti käte vahele. 


«Appi!» karjatas Robert. «Minu õde!... Mu isa!... Ap.pi!» . 

Tüürimees tuli joostes ja tõstis tütarlapse üles. Ka vahis olevad madrused ruttasid ligi; siis tulid 
John Mangles, leedi Helena ja Glenarvan, kelle Roberti karjatus oli äratanud. 
«Mu õde sureb, ja meie isa on seal!» hüüdis Robert mere poole näidates. Tema sõnu ei mõistetud. 
«Jah!» kordas ta. «Isa on seal! Kuulsin isa häält! Mary kuulis seda ka!» 
Sel hetkel tuli Mary Grant teadvusele; ta oli otsekui enesest ära, kui hull ja hüüdis samuti: 
«Isa! Isa on seal!» ; 
Õnnetu neiu tõusis püsti, kummardus üle reelingu ja tahtis merre söösta. 

«Milord! Leedi Helena!» kordas ta käsi kokku pannes. 

«Ütlen teile, et mu isa on seal! Kinnitan teile, et ma kuulsin vete tagant tema häält. See kõlas nagu 
viimne jumalagajätt!» 
Vaene laps nuuksus kramplikult. Ta rabeles meeletult. 

Oldi sunnitud teda kajutisse kandma; leedi Helena läks temaga kaasa, et hoolitseda ta eest. Robert 
aga kordas aina: «Isa! Isa on seal! Olen selles kindel, milord!» 
Valusa stseeni pealtnägijad mõistsid lõpuks, et kapten Granti lapsed olid kuulnud mingit viirastust. 
Kuidas veenda neid, et ülierutatud meeled olid neid petnud? 
Glenarvan katsus seda siiski teha. Ta võttis Roberti käest kinni ja ütles: 
«Kuulsid oma isa häält, armas laps?» 
«Jah, milord. Sealt merelt! Ta karjus: «Appi! Appi!»» «Ja sa tundsid ära tema hääle?» 
«Kas ma tundsin ära tema hääle, milord! Oo, jah. Vannun seda! Õde kuulis ka ja tundis samuti ära 
tema hääle! Kuidas võisime mõlemad eksida? Milord, lähme isale appi! Paati! Paati!» 

Glenarvan nägi, et on võimatu väärata vaese lapse veendumust. Ta tegi siiski veel viimase katse ja 
kutsus tüürimehe. 
«Hawkins,» küsis ta temalt, «te olite tüüri juures, kui miss Mary nii kummaliselt haigestus?» 
«Jah, kõrgeausus,» vastas Hawkins. 
«Ja te ei näinud ega kuulnud midagi?» 
«Mitte midagi.» 
«Näete nüüd, Robert.» 
«Kui hüüdja olnuks Hawkinsi isa,» vastas poisike, «siis Hawkins ei ütleks, et ta ei kuulnud midagi! 
See oli minu isa, milord! Minu isa! Minu isa! .. .» 

Roberti hääl kustus nuuksumisse. Kahvatult ja tummalt kaotas tema omakorda teadvuse. 
Glenarvan laskis Roberti voodisse viia; erutusest väsinud laps vajus sügavasse' unne. 
«Vaesed orvud!» ütles John Mangles. «Jumal pole nende vastu helde!» 
«Jah,» vastas Glenarvan, «ülisuur kurvastus tekitas mõlema juures ühesuguse ja üheaegse 
meelepette.» 
«Mõlema juures korraga!» ümises Paganel. «See on imelik! Puhtteaduslikult pole see usutav!» 

Siis kummardus ta omakorda mere kohale ja kuulatas, käega teistele märku andes, et nad 
vaikiksid. Igal pool valitses sügav vaikus. Paganel hõikas valjusti. Ei vastatud. 

«Imelik!» kordas maateadlane oma kajutisse tagasi minnes. «ühisest mõttest ja kurvastusest ei 
jätku selle nähtuse seletamiseks. » 

Järgmisel paeval, 8. martsil olid reisijad juba koidu ajal, hommikul kell viis «Duncani» lael koos. 
Ka Robert ja Mary olid nende seas, sest võimatu oli olnud neid tulemast takistada. Kõik tahtsid 


silmitseda maad, mida eelmisel päeval oli vaevalt nähtud. 

Pikksilmad suundusid ahnelt saare kõrgemate kohtade poole. Jaht liikus piki saart miili kaugusel 
kaldast. Võis näha vähimaidki üksikasju. Äkki karjatas Robert. Ta väitis, et näeb kaht jooksvat ja 
kätega vehkivat meest, kuna kolmas mees lehvitab lippu. 

«See on Inglise lipp!» hüüdis John Mangles, kes oli haaranud oma pikksilma. 

«Tõsi küll!» karjatas Paganel ja pöördus ruttu Roberti poole. 

«Milord,» ütles Robert erutusest värisedes. «Milord, kui te ei taha, et ma lähen ujudes saarele, süs 
laske paat merre. 

Ah, milord! Palun põlvili, et te lubaksite mul esimesena maale minna!» 

Ükski laevas ei julgenud sõnagi lausuda. Mis! 37. laiuskraadil asetseval saarel oli kolm meest, 
kolm merehädalist, kolm inglast! Kõik meenutasid eelmist õhtut ja mõtlesid häälele, mida Robert ja 
Maryolid öösi kuulnud. .Lapsed olid eksinud ehk ainult ühes asjas: hääl võis kosta nendeni, - aga kas 
võis see olla nende isa hääl? Ei, kahjuks tuhat korda ei! Ja igaüks mõtles lapsi ootavale hirmsale 
pettumusele; kõik kartsid, et see uus katsumine käib neil üle jõu. Aga kuidas neid peatada? Lord 
Glenarvanil polnud selleks julgust. 


«Paat vette!» hüüdis ta. d 

Üüheainsa minutiga oli paat merre lastud. Mõlemad kapten Granti lapsed, Glenarvan, John Mangles 
ja Paganel ruttasid paati ning see hakkas kiiresti liikuma kuue madruse aerutõmbeist. 

Kümne sülla kaugusel kaldast karjatas Mary südantlõhestavalt: 


«Isa!» 

Kaldal kahe teise mehe vahel seisis suur ja tugev mees. 

Tema heatahtlik ning ühtlasi julge ning ilmekas nägu tuletas meelde Mary ja Roberti näojooni. See 
oli tõesti mees, keda mõlemad lapsed olid nii sageli kirjeldanud. Nende süda polnud neid petnud. 
See oli nende isa, see oli kapten Grant! 

Kapten kuulis Mary karjatust, sirutas käed ja langes nagu rabatud maha liivale. 


XXI TABORI SAAR 


Rõõm ei tapa: isa ja lapsed toibusid veel enne, kui nad laevale viidi. Kuidas kirjeldada seda pilti? 
Sõnadega oleks see võimatu. Kogu meeskond nuttis, nähes neid kolmekesi tummalt üksteise ümbert 
kinni hoidmas. Laevale jõudnud, laskus Harry Grant põlvili. Usklik šotlane, astudes laevalaele, mis 
temale tähendas kodumaa pinda, tahtis kõigepealt pääsemise eest jumalat tänada. 

Siis pöördus ta leedi Helena ja lord Glenarvani ning tema kaaslaste poole ja tänas neid liigutusest 
väriseva häälega. Lühikese sõidu ajal saarekeselt jahile olid lapsed talle mõne sõnaga jutustanud 
«Duncani» 100. 

Milline määratu võlg oli tal selle õilsa naise ja tema kaaslaste ees! Eks olnud kõik tema heaks 
heidelnud ja kannatanud, lord Glenarvanist kuni viimase madruseni? Harry Grant väljendas oma 
tänutunnet nii suure lihtsusega, tema mehist nägu valgustas nii puhas meeleliigutus, et kogu 
meeskond tundis endale tasutud olevat kaugelt rohkem kui vaevade eest, mis üle elatud. Isegi 
külmavereline major tundis oma silmis pisaraid, mida ta ei suutnud tagasi hoida. Mis puutub auväärt 
Paganeli, siis nuttis ta nagu laps, kes ei mõtlegi varjata oma pisaraid. 

Harry Grant ei väsinud oma tütart vaatlemast. Ta leidis, et neiu oli ilus, veetlev. Ta ütles talle seda 
ikka uuesti, kutsudes leedi Helenat tunnistajaks, nagu tõendada soovides, et isaarmastus ei pane teda 
liialdama. Siis pöördus ta poja poole. 

«Kui suureks ta on kasvanud! Ta on mees!» hüüdis ta vaimustusega. 

Robert esitles talle ükshaaval kõiki oma sõpru ja oskas leida aina uusi väljendusi, kuigi tal igaühe 
kohta oli ütelda ühte ja sedasama. Sest eranditult kõik olid olnud väga head kahe õnnetu lapse vastu. 
Kui tuli John Manglese kord olla esitletav, punastas noor kapten nagu tütarlaps ja tema hääl värises 
Mary isaga rääkides. 

Siis jutustas leedi Helena kapten Grantile «Duncani» reisist. Kapten Grant oli uhke oma pojale 
ning tütrele. 

Harry Grant kuulis noore kangelase tegudest ja sai teada, kuidas poiss oli juba tasunud lord 
Glenarvanile ühe osa isa võlast. Siis rääkis John Mangles omakorda Maryst sellise soojusega, et 
Harry Grant, kellele leedi Helena oli ütelnud paar selgitavat sõna, pani oma tütre käe noore kapteni 
tugevasse kätte ja ütles lord ning leedi Glenarvani poole pöördudes: 

«Milord ja teie, mileedi, õnnitlegem oma lapsi!» 
Kui kõik oli öeldud ja kõike oli tuhat korda korratud, jutustas Glenarvan Harry Grantile Ayrtonist. 
Grant kinnitas seda, mis pootsman oli rääkinud enda maalesaatmisest Austraalias. 

«Ta on arukas ja julge mees,» lisas ta, «kired on ta halvale teele paisanud. Lootkem, et 
mõtisklused ja kahetsus äratavad temas jälle paremad tunded!» 

Enne aga kui Ayrton viidi saarele, tahtis Harry Grant oma uusi sõpru külalistena oma kaljul vastu 
võtta. Ta kutsus neid külastama oma puumaja ning istuma Vaikse 

ookeani Robinsoni lauda. Glenarvan ja tema kaasreisijad olid rõõmuga nõus. Robert ja Mary 
Grant põlesid ihast näha üksildasi kohti, kus kapten oli nii väga nende järele igatsenud. 

Paat lasti merre ja varsti sõitsid isa oma kahe lapsega, lord ja leedi Glenarvan, MacNabbs, John 
Mangles ja Paganel saarele. 

Mõnest tunnist jätkus, et läbi käia kogu Harry Granti valdkond. See oli õieti merealuse mäe tipp, - 
platoo paljude basaltkaljudega ja vulkaanilist päritolu kildudega. Maa geoloogilistel ajastuteloli see 
mägi maa-aluse tule mõjul vähehaaval kerkinud Vaikse ookeani sügavusest; kuid juba sajandite eest 
oli vulkaan muutunud kustunud mäeks ja tema sissevarisenud kraater vetelagendikust tõusvaks 
saarekeseks. Aja jooksul tekkis viljakandvat mulda, taimeriik vallutas uue maa. Mõned juhuslikult 
seal peatunud vaalapüüdjad olid sinna toonud koduloomi, kitsi ja sigu, kes olid metsikuks muutunud 
ja paljunenud. Nii pani loodus end maksma keset ookeani kadunud saarel. 

Kui «Britannia» merehädalised sinna varjule pääsesid, hakkas inimese käsi korraldama looduse 
elu. Kahe ja poole aastaga olid Harry Grant ja tema madrused saarekese hoopis teistsuguseks 
muutnud. Mitu aakrit hoolikalt haritud maad kasvatasid head aedvilja. 

Külastajad jõudsid majja, mida varjasid kummipuud, akende ees sädeles päikesepaistel avar meri. 
Harry Grant laskis laua panna ilusate puude varju, ja kõik võtsid istet. Lihtne ning Arkaadia 
karjuseid vääriv söömaaeg koosnes kitsekintsust, narduleivast, mõnest kausitäiest piimast, kahest või 
kolmest metssiguri juurest ja puhtast ning kargest veest. 

Paganel oli vaimustatud. 

Tema vanad robinsoni-mõtted kerkisid talle taas pähe. «Seda kelmi Ayrtonit ei tarvitse 
kahetseda!» hüüdis ta vaimustuses. «See saareke on paradiis.» 

«Jah,» vastas Harry Grant, «paradiis kolmele õnnetule merehädalisele, keda taevas siin kaitses. 
Kuid mul on kahju, et Maria Theresia pole suur ja viljakas saar, et siin pole jõge oja asemel ja 
sadamat ulgumere lainetele, avatud lahekese asemel.» 

«Miks on teil sellest kahju, kapten?» küsis Glenarvan. «Sest siis oleksin ma siia rajanud asunduse, 
mille ma tahan Šotimaale kinkida Vaikses ookeanis.» 

«Ah, kapten Grant,» ütles Glenarvan, «te pole siis loobunud mõttest, mis tegi teid nii kuulsaks meie 
vanal kodumaal?» 

«Ei, milord. Ja jumal päästis mind teie abiga vaid selleks, et lubada mul seda mõtet teoks teha. 
Meie vaestel vana Kaledoonia vendadel; kõigil neil, kes kannatavad, peab uuel maal olema 
pelgupaik viletsuse eest! Meie armsal kodumaal peab neis meredes olema asumaa, mis kuuluks 
ainult temale ja kus ta leiaks pisut iseseisvust ning heaolu, mis tal Euroopas puudub.» 

«Ah! See oli hästi öeldud, kapten Grant,» vastas leedi Helena. «See on ilus kavatsus ja väärib 
suuremeelset südant. Kuid see saareke. . .?» 

«Ei, proua, see kalju võib toita ainult mõnd üksikut asunikku; meie aga vajame suurt ja igapidi 
rikast maad.» 

«Noh, kapten!» hüüdis Glenarvan. «Tulevik on meie päralt. Otsime koos seda maad!» 

Kapten Granti ja Glenarvani käed kohtusid soojas pigistuses, nagu seda tõotust kinnitades. 

Siis tahtsid kõik samal saarel ja selles lihtsas majas kuulda, mis «Britannia» merehädalistega oli 
juhtunud kahe pika üksinduseaasta jooksul. Harry Grant ruttas täitma oma uute sõprade soovi. 

«Minu lugu,» ütles ta, «on niisamasugune nagu kõigi robinsonide oma, kes on sattunud mõnele 
saarele, kus nad võisid loota üksnes jumala ning iseenda peale ja olid kohustatud oma elu pärast 
loodusjõududega võitlemal. 


See oli ööl vastu 27. juunit 1862, kui «Britannia», mida kuuepäevane torm oli raskesti vigastanud, 
purunes Maria Theresia kaljude vastu. Meri oli rahutu, päästetööd võimatud, ja kogu mu õnnetu 
meeskond hukkus. Ainult kaks madrust, Bob Learce ja Joe Bell, ning mina suutsime kaldale jõuda 
pärast paarikümmet asjatut katset. 

Maa, mis meid vastu võttis, oli vaid tühi saareke, kaks miili lai, viis miili pikk. Keset saart kasvas 
umbes kolmkümmend puud, siin oli mitu aasa ja allikas, mis õnneks iial kuivaks ei jäänud. Kuigi 
olin üksi oma kahe madrusega selles kauges maailmasopis, ei heitnud ma meelt. Lootsin jumala 
peale ja valmistusin mehiselt võitlema. Bob ja Joe, mu vaprad õnnetusekaaslased ja sõbrad, olid 
mulle abiks. 

Algasime Daniel Defoe ideaalse Robinsoni eeskujul sellega, et kogusime kokku laevariismed, 
tööriistad, pisut 

püssirohtu, relvi, kotitäie meile väga väärtuslikke viljateri. Esimesed päevad olid vaevalised, kuid 
varsti varustasid küttimine ja kalastamine meid kindla toiduga: saar kihas metsikutest kitsedest ja 
kallasteloli külluses mereloomi. Vähehaaval muutus meie elu korrapäraseks. 

Mõõteriistade abil, mida mul õnnestus hukkumisest päästa, sain täpselt teada saare asupaiga. 
Teadsime, et viibime väljaspool laevasõiduteid ja et üksnes juhus võis meid saarelt päästa. Mõeldes 
neile, kes mulle kallid olid ja keda ma ei lootnud enam näha saada, alistusin katsumusele ja iga päev 
palvetasin oma kahe lapse eest. 

Töötasime tublisti. Varsti oli mitu aakrit maad «Britannia» seemnetega täis külvatud; kartulid, 
sigurid, hapuoblikad olid meie igapäevase toidu tervislikuks lisaks; hiljem kasvatasime veel teisigi 
aedvilju. Püüdsime mõned kitsetalled, need lasksid ennast hõlpsasti kodustada. Nüüd oli meil piima 
ja võid. Kuivanud abajates kasvav nardu varustas meid võrdlemisi toitva leivaga ja elu materiaalne 
külg ei teinud meile enam muret. 

«Britannia» rusudest ehitasime laudmaja ja katsime selle hoolikalt tõrvatud purjedega; selle 
tugeva ulualuse varjus möödus vihmade aeg õnnelikult. Seal arutasime paljusid kavatsusi, 
kõnelesime oma unistustest; ilusaim neist on nüüd teostunud! 

Algul oli mul mõte merele minna laevarusudest ehitatud paadiga, kuid tuhat viissada miili lahutas 
meid lähimast maast - Paumotu saarestikust. Ükski paat poleks talunud nii pikka reisi. Seepärast 
loobusin sellest ja ootasin pääsmist ainult jumalalt. 

Oh, mu vaesed lapsed! Kui sageli vahtisime ranna kaljude tipult, kas kauguses ei möödu mõni 
laev! Kogu meie maapaosoleku ajal ilmus ainult kaks või kolm purje silmapiirile, ja needki kadusid 
kohe. Nii möödus kaks ja pool aastat. Me ei lootnud enam, kuid me ei heitnud veel meelt. 

Eile siis ronisin saare kõrgeimale mäetipule ja märkasin läänes kerget suitsu. See suurenes. Varsti 
hakkas laev paistma. See näis suunduvat meie poole. 


Kuid kas ei hoiduks laev saarekese eest, mil pole ühtki sadamat? 


Ah! Milline päev täis ahastust! Mu kaaslased süütasid tule Maria Theresia ühele mäetipule. Öö 
saabus, kuid jaht ei andnud mingit märki. Ometi oli seal pääsemine! Kas pidime nägema, et ka see 
eemaldub? 


524 

Ma ei kõheinud enam. Muutus aina pimedamaks. Laev võis öö jooksul saarest mööduda. 
Hüppasin vette ja ujusin laeva poole. Lootus tegi mu jõu kolmekordseks. Lähenesin jahile. Vaevalt 
kolmkümmend sülda lahutas mind laevast, kui see ümber pöördus. 

Siis paiskasin öösse need meeleheitlikud karjatused, mida ainult mu lapsed kuulsid. Nende 
kõrvad ei petnud neid. 


Seejärel ujusin kaldale tagasi; olin üliroidunud erutusest ja väsimusest. poolsurnult vajusin 
madruste käte vahele. Kohutav oli meie viimane öö saarel. Arvasime, et oleme igaveseks siia 
mõistetud, kui ma koidu ajal äkki nägin; et jaht kerge auru all läheneb. Teie paat lasti merre... 
Olime pääsenud! Ja taevane halastus: mu lapsed, mu armsad lapsed olid seal ja sirutasid oma käed 
mulle vastu!» 

Harry Granti jutustus lõppes Mary ja Roberti suudluste ja kallistustega. Ja siis sai kapten teada, et 
ta võlgnes oma pääsemise katkendlikule kirjale, mille ta nädal aega pärast «Britannia» hukkumist oli 
pudelisse sulgenud ja merre visanud. Kuid mis mõtles Jacgues Paganel sel ajal, kui kapten Grant 
jutustas? Auväärt maateadlane käänas ja pööras oma ajus tuhandet korda dokumendi sõnu! Ta 
kordas kolme üksteisele järgnenud tõlgitsust, mis kõik olid olnud ekslikud. Kuidas oli Maria 
Theresia saar märgitud merest puretud paberitele? Paganel ei suutnud enam vaikida, ta haaras Harry 
Granti käe ja hüüdis: 

«Kapten, ütelge mulle lõpuks, mis oli kirjutatud teie mitteloetavaks muutunud dokumendis!» 

Maateadlase küsimus äratas kõikide uudishimu; nüüd pidi tulema mõistatuse lahendus, mida oli 
otsitud üheksa kuud! 

«Noh, kapten,» küsis Paganel, «kas mäletate dokumendi täpset sisu?» 

«Mäletan täpselt,» vastas Harry Grant. «Pole möödunud ühtki päeva, ilma et mu mälu poleks 
mulle meenutanud neid sõnu, mille küljes rippus meie ainus lootus.» 

«Missugune oli siis sedelite sisu?» küsis Glenarvan. 

«Rääkige! Meie enesearmastus on sellest sügavalt huvitatud.» 

«Olen valmis teid rahuldama,» vastas Harry Grant. 

«Kuid te teate, et ma panin pudelisse kolm sedelit, millest igaüks oli eri keeles; millise sedeli sisu 
soovite kuulda?» 

«Sisu pole siis ühesugune?» karjatas Paganel. 

«On küll, välja arvatud üks kohanimi.» 

«Noh, korrake prantsuskeelse sedeli sisu,» ütles Glenarvan, «seda oli vesi kõige vähem rikkunud 
ja see oli peamiselt meie otsingute aluseks.» 

«Kuulake siis seda sõna-sõnalt, milord,» vastas Harry Grant. 

«1862. aasta 27. juunil hukkus Glasgow'st pärit kolmemastiline laev «Britannia» tuhande viiesaja 
miili kaugusel Patagooniast, lõunapoolkeral. Maale pääsenud kaks madrust ja kapten Grant jõudsid 
Tabori saarele.» 

«Mis!» hüüdis Paganel. 

«Seal, pidevalt julma puuduse all kannatades, heitsid nad merre selle dokumendi pikkusel 153° ja 
laiusel 37°11'. Tulge neile appi, muidu on nad kadunud.» 

Kuuldes saare nimetust «Tabor», oli Paganel äkki püsti tõusnud. Viimaks ei suutnud ta end enam 
talitseda ja hüüdis: «Kuidas Tabor? See on ju Maria Theresia!» . 

«Kahtlemata, härra Paganel,» vastas Harry Grant, «Maria Theresia inglise ja saksa kaartidel, kuid 
Tabor prantsuse kaartidel.» 

Paganeli õlale langes kohutav rusikahoop, nii et ta küüru vajus. Lööjaks oli major, kes esimest 
korda unustas oma tavalise tasakaalu. 

«Maateadlane!» ütles MacNabbs sügavaimat põlgust väljendaval toonil. 

Kuid Paganel polnud majori rusikahoopi tundnudki. Mis tähendas see teda masendava 
maateadusliku põrutuse kõrval! 

Niisiis oli ta - nagu ta kapten Grantile jutustas - vähehaaval tõele lähenenud. Ta oli dešifreerinud 
peaaegu kogu arusaamatu dokumendi. Kordamööda olid - Patagoonia, Austraalia ja Uus-Meremaa 
talle tundunud vaidlematult õigete nimedena. Contin, algul continent, oli vähehaaval omandanud 
oma tõelise tähenduse: continuelle - pidev; indi oli kordamööda tähendanud indiens - indiaanlased, 
siis indigenes - pärismaalased, lõpuks indigence - puudus, mida ta pidigi tähendama. Ainult esimese 


tähe kaotanud sõna «abor» oli petnud maateadlase teravat meelt! Paganel oli selles kangekaelselt 
näinud osa tegusõnast aborder - randuma, kuna see tegelikult oli merehädalistele varjupaigaks 
saanud saare prantsuskeelne - nimi! Seda eksitust olnuks siiski raske vältida, sest «Duncani» inglise 
kaardid nimetasid saarekest Maria Theresiaks. 

«Olgu pealegi!» hädaldas Paganel. juukseid katkudes. «Ma poleks tohtinud unustada, et saarel on 
kaks nime! See on andestamatu eksitus. Geograafia ühingu sekretär ei oleks tohtinud selliselt eksida! 
Olen häbistatud!» 

«Härra Paganel,» ütles leedi Helena, «ärge nii tormiliselt kurvastage!» 

«Ah, proua, ma pole muud kui eesel!» 

«Ja isegi mitte õpetatud eesel!» ütles major nagu lohutuseks. Kui sööming lõppes, seadis kapten 
Grant kõik asjad oma majas korda. Ta ei võtnud midagi kaasa, soovides, et süüdlane päriks ausa 
mehe varanduse. Mindi tagasi laeva. Glenarvan tahtis samal päeval ära sõita ja- andis käsu, et 
pootsman maale viidaks. Ayrton toodi tekile; ta seisis Harry Granti ees. 

«See olen mina,» ütles Grant. 

«Teie, kapten,» vastas Ayrton, ilma et oleks Harry Granti nähes väljendanud vähimatki imestust. 
«Noh, mul on hea meel, et olete elus ja terve.» 

«Näib, et eksisin, Ayrton, kui saatsin teid maale, kus elab teisi inimesi.» 

«Seda küll, kapten.» 

«Nüüd lähete minu asemele sellele tühjale saarele. Andku taevas, et te kahetseksite oma 
süütegusid!» 

«Jah,» vastas Ayrton rahulikult. 

Siis küsis Glenarvan pootsmanilt: «Kas jääte oma soovi juurde, et saadaksin teid tühjale saarele?» 

«Jah, milord.» 

«Kas Tabor on teile sobiv?» 

«Täiesti.» . 

«Siis kuulake minu viimaseid sõnu, Ayrton. Jääte siia kaugele igast muust maast; ühendus teiste 
inimestega on siin võimatu. Imesid juhtub harva; te ei pääse saarelt, kuhu «Duncan» teid jätab. Te 
olete üksi - jumala silma all, kes näeb kõige sügavamasse südamepõhja. Aga te ei ole teadmata 
kadunud nagu kapten Grant. Nii vähe kui te vääritegi inimeste meelespidamist - me peame teid 
meeles. Ma tean, kus te olete, ega unusta teid iialgi.» . 

«Jumal kaitsku kõrgeausust,» vastas Ayrton lihtsalt. Sellised olid Glenarvani ja pootsmani vahel 
vahetatud viimased sõnad. Paat oli valmis. Ayrton laskus paati. John Mangles oli juba varem 
lasknud saarele viia mõ- 

327 


ned kastid konserve, tööriistu, relvi ja püssirohtu ning kuule. 

Nii võis pootsman töö abil endast uue inimese teha; tal ei puudunud midagi, oli isegi raamatuid, 
muu seas ka piibel, mis inglastele on nii südamelähedane. 

Lahkumineku tund oli tulnud. Meeskond ja reisijad seisid laevalael. Enam kui üks neist tundis 
hinges ahistust. Mary Grant ja leedi Helena ei suutnud liigutust maha suruda. 

«Kas peab see siis nii olema?» küsis noor naineoma abikaasalt. «Kas peame selle õnnetu 
üksindusse jätma?» 

«Peame, Helena,» vastas lord Glenarvan. «See on süütegude lunastamiseks!» 

Paat, mida juhtis John Mangles, hakkas liikuma. Ayrton seisis paadis püsti, ta oli ikka niisama 
rahulik. Kübarat peast võttes tervitas ta tõsiselt.. 

Glenarvan paljastas pea ja koos temaga tegi seda kogu. meeskond, nagu tehakse surmamineja ees. 


Paat eemaldus keset sügavat vaikust. 

Kohale jõudnud, hüppas Ayrton rannaliivale ja paat tuli laeva juurde tagasi. 

Kell oli neli pärast lõunat. Komandosillalt võisid reisijad näha, kuidas pootsman liikumatult nagu 
kuju seisis kaljul, käed vaheliti, ja vaatas laeva poole. 

«Kas hakkame minema, milord?» küsis John Mangles. 

«Jah, John,» vastas Glenarvan, kelle erutus oli suurem, kui ta tahtis näidata. John käskis masina 
töötama panna. 

Aur vilistas torudes, kruvi peksis vett, ja kell kaheksa kadusid Tabori saare viimased mäetipud 
ööpimedusse. 


XXII JACGUES PAGANEL ON VIIMAST KORDA HAJAMEELNE 


Üksteist päeva pärast saare juurest lahkumist, 18. märtsil, nägi «Duncan» Ameerika rannikut ja 
peatus järgmisel päeval Talcahuano lahes. 

Ta jõudis sinna tagasi pärast viiekuulist reisi, mille kestel ta oli käinud ümber maakera, täpselt 
järgides 37. laiuskraadi. Unustamatul teekonnal, mille taolist ei tuntud 

Travellers Club'i aastaraamatutes, olid reisijad käinud Tšiilis, pampades, Argentiina vabariigis, 
Atlandi ookeanil, Cunha saarel, India ookeanil, Amsterdami saartel, Austraalias, Uus-Meremaal, 
Tabori saarel ja Vaiksel ookeanil. Nende vaev polnud asjatu: nad viisid «Britannia» merehädalised 
tagasi kodumaale. 

Oma lairdi kutsele järgnenud vapratest šotlastest ei puudunud ükski; kõik läksid tagasi oma 
vanale Šotimaale.. 

Kui «Duncan» oli kõige vajalikuga varustatud, sõitis ta edasi piki Patagoania rannikut, läks ümber 
Kap Hoomi ja üle Atlandi ookeani. 

Harva võib teekond olla nii juhtumustevaene. Jahi koormaks oli terve laadung õnne. Laevas 
polnud enam saladust; saladuseks polnud isegi John Manglese tunded Mary Granti vastu. 

Siiski - üks saladus oli. üks saladus piinas veel MacNabbsi. Miks pakkis Paganel ennast alati 
õhukindlalt oma rõivastesse ja mässis kaela kõrvuni siidrätikusse? 

Major põles igatsusest teada saada selle kummalise maania põhjust. Kuid peab ütlema, et Paganel 
ei avanud nööpe MacNabbsi küsimuste, vihjete ja kahtluste kiuste. 

Ei, isegi mitte siis, kui «Duncan» sõitis üle ekvaatori ja vaik laevalael hakkas viiekümnekraadises 
kuumuses sulama. 

«Ta on nii hajameelne, et usub end Patagoonias olevat,» märkis major, nähes maateadlast laia 
ülekuube mässituna, nagu oleks elavhõbe soojamõõtjas kinni külmunud. 

Viimaks, 9. mail, viiskümmend kolm päeva pärast Talcahuanost lahkumist, nägi John Mangles 
Cleari neeme tulesid. Jaht sõitis Saint Georges'i kanalisse, läks üle Iiri mere ning jõudis 10. mail 
Clayde'i lahte. Kell 11 lasti Dumbartonis ankrud põhja. Kell 2 päeval saabusid reisijad Malcolmi 
lossi, kus šotlased neid elaguhüüetega tervitasid. 

Niisiis oli saatusest määratud, et Harry Grant ja ta mõlemad kaaslased päästetakse, et John 
Mangles naitub Mary Grantiga vanas Saint Mungo peakirikus, kus pastor Morton, kes üheksa kuud 
tagasi oli isa eest palvetanud, õnnistas nüüd tütre abielu isa päästjaga! Oli määratud, et Robertist 
saab meremees nagu Harry Grant, meremees nagu John Mangles, ja et ta koos nendega alustab oma 
isa kavatsuste teostamist lord Glenarvani kõrge kaitse all! 

Ent kas oli ka määratud, et Jacgues Paganel ei sure poissmehena? Arvatavasti. 

Pärast oma kangelaslikku teekonda sai geograaf paratamatult kuulsaks. Tema hajameelsus huvitas 
ääretult šoti kõrgemat seltskonda. Kõikjal oli ta oodatud, sai rohkem küllakutseid kui suutis vastu 
võtta. 

Ja siis juhtus, et armastusväärne kolmekümneaastane preili - MacNabbsi sugulane -, kes ka ise oli 
pisut ekstsentriline, kuid hea ja veetlev, armus geograafi veidrustesse ja pakkus talle oma kätt. Käes 
oli miljon, kuid sellest ei räägitud. 

Paganel polnud kaugeltki ükskõikne miss Arabella tunnete vastu, Ometi ei julgenud ta otsustavat 
sõna ütelda. 

Major hakkas vahetalitajaks kahe südame vahel, mis olid. teineteisele loodud. Ta ütles Paganelile 
koguni, et abielu olevat «viimane hajameelsus», mida too võivat endale lubada. 

Paganeli kohmetus oli nii suur, et ta ei saanud ega saanud saatuslikku sõna suust. 

«Kas miss Arabella ei meeldi teile?» küsis MacNabbs alatasa. 

«Oo, major, ta on võluv!» hüüdis Paganel. «Isegi liiga võluv. Ja kui ma teile ausalt ütlen, siis 
meeldiks mulle, et ta oleks vähem võluv. Tahaksin, et tal oleks mõni puudus!» 

«Olge rahulik,» vastas major, «tal on neid enam kui üks, Kõige täiuslikumalgi naisel on omajagu 
puudusi. Niisiis, Paganel, kas asi on otsustatud?» 

«Ma ei julge,» kordas Paganel. 

«Kuulge ometi, mu õpetatud sõber, miks te kõhklete?» 

«Ma ei vääri miss Arabellat,» jätkas maateadlane endiselt. 

Ja kaugemale ta ei saanud. 

Kui paindumatu major ta lõpuks ummikusse ajas, siis usaldas Paganel talle saladuskatte all oma - 
veidruse, mis oleks võinud hõlbustada tema tabamist, kui juhtumisi politsei teda jälitaks. 

«Tühja ka!» hüüdis major. 

«Asi on nii, nagu ma ütlesin,» kordas Paganel. 

«Mis sellest, auväärt sõber?» 

«Kas arvate? .. .» 

«Seda isesugusem olete. See suurendab veelgi teie isiklikku väärtust. See teeb teist võrratu mehe, 
kellest Arabella just unistab.» 

Ja vankumatult tõsiseks jäädes jättis major Paganeli kõige piinavamasse rahutusse. 

530 

Toimus lühike vestlus MacNabbsi ja miss .Arabella vahel. 

Kaks nädalat hiljem oli Malcolmi lossi kabelis tore laulatus. Paganel oli suurepärane, kuid 
õhukindlalt kinni nööbitud, miss Arabella oli pimestav. 

Maateadlase saladus oleks alatiseks jäänud teadmatuks, kui major poleks sellest rääkinud 
Glenarvanile, kes seda ei varjanud leedi Helena eest, ja see omakorda lausus sellest paar sõna proua 
Manglesele. Lühidalt: saladus jõudis otsaga emand Olbineti kõrvu ja sai kõigile teatavaks. 

Jacgues Paganeli oli kolmepäevase vangistuse ajal maooride juures tätoveeritud, ja nimelt 
jalgadest õlgadeni; rinnal kandis ta laialilaotatud tiibadega kiivit, kes nokkis tema südant. 

See oli ta suure reisi ainus sündmus, mille puhul ta iialgi lohutust ei leidnud ja mida ta Uus- 
Meremaale ei andestanud. Paljudest sooviavaldustest ja tema suurest kahetsusest hoolimata takistas 
see teda ka Prantsusmaale tagasi pöördumast. Ta kartis, et teeb naerualuseks kogu Geograafia 
ühingu, kui pilkepiltide joonistajad ja kõmulehed valivad oma märklauaks ühingu värskelt 
tätoveeritud sekretäri. 

Kapten Granti tagasitulekut Šotimaale pühitseti rahvusliku suursündmusena ja Harry Grantist sai 
vana Kaledoonia kõige populaarsem mees. Tema pojast Robertist sai meremees nagu temagi, 
meremees nagu kapten John. Ja lord Glenarvani kaitse all arendas ta edasi kavatsust luua Šoti 
asumaa kuhugi Vaikse ookeani rannikule. 

Järelsõna 


Noorsoo üks armastatumaid raamatuid, «Kapten Granti lapsed» ilmus seikluskirjanduse meistri 
Jules Verne'i sulest 1866. a. Tol ajal oli Jules Verne juba tunnustatud kirjanik, kel seljataga rasked ja 
töörohkd otsinguteaastad. 

Jules Verne sündis 1828. a. advokaadi perekonnas Prantsuse sadamalinnas Nantes'is, kus ta 
ühtlasi oma noorusaastad veetis. Tulevasel kirjanikul oli juba lapseeas tihedaid kokkupuuteid 
sadamaeluga, laevadega, meremeestega. Siit oli pärit ka tema seikluskirg ja soovoma silmaga näha 
võõraid ja kaugeid maid. Jules Verne oli sooritanud mitmeid laevamatku Euroopa meredel, hiljem 
käinud Ameerikas ja Aafrikas. 

Sirgunud noormeheks, hakkas Jules Verne suurt huvi tundma peale geograafia veel igasuguste 
saavutuste vastu teaduses üldse, eriti aga tehnikas. Langes ju Jules Verne'i elu ja looming ajaliselt 
ühte suurte geograafiliste avastustega, tormilise arenguga teaduses ja tehnikas. 

Pärast lütseumi lõpetamist kodulinnas sõitis Jules Verne Pariisi, kus ta hakkas isa soovil õppima 
õigusteadust. Prantsusmaa pealinn võttis ta vastu ärevana revolutsioonilistest sündmustest. Siin elas 
Jules Verne üle 1848. aasta revolutsiooni, hiljem võttis osa Preisi-Prantsuse sõjast ning oli Pariisi 
kommuuni ajalooliste päevade tunnistajaks. Kõik see sööbis tugevasti kirjaniku mällu ja jättis tema 
loomingusse sügavad jäljed - kõiki Jules Verne'i teoseid läbib tohutu armastus vabaduse ja 
vihkamine igasuguse rõhumise vastu. 

Kirjanduslikke katsetusi alustas Jules Verne koolipõlves. Need olid peamiselt näidendid, 
jutustused, luuletused. Kuigi kirjanikukuulsus ei krooninud kaugeltki kohe esimesi katsetusi, huvitas 
kirjutamine Jules Verne'i siiski niivõrd, et ta pärast ülikooli lõpetamist otsustas jääda Pariisi ja 
pühendada end tervikuna kirjandusele. 

Tunnustuse kirjanikule tõi tema kolmekümne viiendal eluaastal hoopis uus, varem vähe viljeldud 
žanr - teaduslik-fantastilised seiklusjutud ehk «raamatud teadusest», nagu kirjanik neid ise nimetab. 
Jules Verne armastas juba lapseeast peale lugeda Daniel Defoe', Fenimore Cooperi ja Alexandre 
Dumas” seiklusjutte, millised teda ka kirjanduslikult mõningal määral on mõjutanud. Ta ise aga asus 
seda žanri lahendama uutelt lähtepunktidelt. Verne'i fantaasia, mis on erakordselt rikas, ei kaota 
tegelikkuse piire, vaid tugineb alati teaduse kindlatel või siis võimalikel saavutustel. Tal oli kasutada 
isiklikult koostatud kartoteek, mis sisaldas üle 25 tuhande sissekande ja mida ta pidevalt täiendas 
uute andmetega igasugustelt maadelt ja igasugustelt elualadelt. 

Tohutu tööarmastus ja laiad huvialad, mis andsid Verne'i käsutusse suure faktilise materjali, 
võimaldasid tal kasutada kõige mitmekesisemaid sündmustikke kõige mitmekesisemate kangelaste 
ja tegevuspaikadega. Tema 69 seiklusjutus, mis on koondatud sarja pealkirja all «Kummalised 
teekonnad», tuleb lugejal reisida läbi kõikide mandrite, viibida meresügavustes ja mäekõrgustes, 
sõita allveepaadiga ja lennata õhupalliga. 

Jules Verne'i populaarsematest teostest võib märkida tema triloogiat, kuhu kuuluvad «Kapten 
Granti lapsed», «Kakskümmend tuhat ljööd vee all» ja «Saladuslik saar», ning «Viieteistkümne 
aastast kaptenit», «Kapten Hatterase seiklusi», «Maalt kuule», jt. 

«Kapten Granti lastes» kirjeldatakse teadmata kaduma läinud šoti meremehe kapten Granti 
otsinguid. Kapten Grant, kes polnud rahul inglaste peremehetsemisega Šotimaal, oli sõitnud oma 
laeval «Britannia» uurima Vaikse ookeani saari, et mõnel fleist luua šoti asumaa, kuhu šotlased 


võiksid välja rännata, et isikliku tööga, sõltumata võõrastest, rajada uut ja vaba elu. Siinjuures ei saa 
mainimata jätta kapten Granti idee utoopilisust, kuid vähemusrahvuse protest rahvusliku rõhumise 
vastu jääb siin eredalt kõlama. Sama protestivaimu väljendab ka kõne all oleva raamatu üks 
peategelasi, šotlane lord Glenarvan, kes, leidnud hai kõhust väljavõetud pudelist kirja andmetega 
kapten Granti kohta, läheb teda oma laevaga otsima. Inglise admiraliteet keeldub aga täiesti teda 
selles suhtes abistamast - oli ju kapten Grant tegutsenud Inglise valitsuse vastu. 

Lord Glenarvaniga sõidavad otsimsiretkele kaasa ta suuremeelne abikaasa leedi Helena ja kapten 
Granti lapsed - kuueteistkümneaastane Mary ja kaheteistkümneaastane Robert. Kirjanik on suure 
soojusega edasi andnud laste piiritu armastuse isa vastu. Nad ei kohku raskuste ees, mis neid 
teekonnal tabavad. Robertist saab isegi kangelane, kes päästab teiste elu. 

Üheks ilmekamaks kujuks Jules Verne'i tegelaste hulgas on 

Jacgues Paganel, geograaf ja teadlane, kes tänu oma hajameelsusele satub juhuslikult lord 
Glenarvani laevale. 

«Kapten Granti laste» tegevus toimub kahel mandril, Ameerikas ja Austraalias, ning Uus- 
Meremaa saartel. Jules Verne kirjeldab eredates värvides sealseid maid - nende avastamise ja 
uurimise ajalugu, nende loodust, loomi ja linde. Suur osa kõigest sellest jõuab lugejani Paganeli suu 
kaudu. Kirjanik aga ei piirdu kaugeltki veel sellega. Huvipakkuvalt näitab ta sealsete elanike, eriti 
aga pärismaalaste elu, kes on sattunud kolonisaatorite võimu alla. 

Neid ei peeta inimesteks, nende peale korraldatakse isegi jahti nagu loomadele. Nagu selle kohta 
ütleb Paganel, «viib briti süsteem vallutatud rahvaste hävimisele, nende väljaajamisele aladelt, kus 
elasid nende esivanemad». 

Samuti nagu «Saladuslikus saares» nii kriipsutab autor ka selles teoses alla töö tähtsust inimese 
elus. Esitamata küll sotsiaalset fooni, suudab ta veenda lugejat selles, et töö ja püüdlikkus on õnne ja 
heaolu esimeseks tingimuseks. Jules Verne'i teostel on kaalukas koht maailma noorsookirjanduses. 
Eriti loetavaks on kujunenud huvitav ja kaasakiskuv «Kapten Granti lapsed». 


